najmanjim sitnicama, ali ne zbog vlastitog perfekcionizma nego iz čiste želje da Bogu u svemu 
ugode. Iskustveno uviđaju što su vjernije, Bog ih to više prosvjetljuje. 

- I na kraju, duše koje su došle do sjedinjenja, kušaju duboki mir i vedrinu. Porazi ih ne obaraju, 
poniženja ih ne ogorčavaju. Čine najbolje što mogu, a uspjeh svog nastojanja predaju u volju Božju. 
Računaju i oslanjaju se na volju Božju, a ne na ljudska sredstva. 


ŠESTI STUPANJ 


ŠESTE ODAJE - ZARUKE DUŠE 

Šeste odaje predstavljaju stanje duše kojima duša prolazi najviša nutarnja čišćenja, a među 
mistične milosti koje Bog udjeljuje duši na posve nadnaravan način spadaju nutarnje lokucije, 
ekstaze i viđenja... Duša proživljava jednu veliku gorljivost za spasenje ljudi i ima jedan 
apostolatski duhovni naboj te spremnost da napusti samoću za rad na širenju kraljevstva Božjeg. 
Da bi se uspela do najviših stupnjeva mističnog života potrebno je motrenje Kristova čovještva. U 
ovim odajama duša proživljava duhovne zaruke, tj. Kristovo obećanje da će jednoga dana s njom se 
sjediniti. Nutarnji život milosti duši otkriva čudesna Božja djela u tipično mističnoj molitvi 
sjedinjenja. 

U jednoj usporedbi opisa paralelizma duhovnog puta sv. Terezije i sv. Ivana od Križa na ovom 
razvojnom stupnju duhovnog života za daljnji duhovni rast duša treba proći tamnu noć duha da bi 
došla do vrhunca mističnog sjedinjenja s Bogom na zemlji, duhovnim brakom. 

Na šestim odajama Terezija se najduže zadržala. Njima posvećuje cijelih jedanaest 
poglavlja, dok svim ostalim odajama zajedno sedamnaest. 

Ovdje Terezija izlaže nauk na kojem je dosad malo inzistirala, a to je pročišćenje. 

Radi se o posljednjim pripremama i spremanju duše od samoga Boga za potpuno sjedinjenje. 
Naime, to je razdoblje zaruka, posljednji korak prije sklapanja braka.. 

Sa svoje strane duša se maksimalno trudi u izbjegavanju grijeha, pa i najmanje nesavršenosti. Želi 
se u potpunosti uskladiti s Božjom voljom, raditi za njegovu slavu i pod cijenu bilo kakve žrtve. Po 
Božjem nadahnuću napušta i samoću iako je silno voli te odlazi među ljude svjedočeći i prenoseći 
Božju ljubav. 

Prema Castellanu stanje duša šestih odaja su duhovne zaruke, milost vodi prema čudesnom 
Božjem djelovanju, mistična molitva je ona koja odgovara ovim dušama. 

Teško je ukratko iznijeti, pa i ono najhitnije, iz ovih odaja. U njima Terezija želi biti iscrpna 
u savjetima i upozorenjima, u ukazivanju na opasnosti i poteškoće, a ponegdje želi i u detalje, 
koliko je moguće, prikazati način Božjeg djelovanja, stanje duše, plodove pojedinih milosti, pa 
onda opet odustaje uz napomenu da se to ne može izreći, niti to može razumjeti itko osim onoga tko 
je to iskusio. 

Najprije iznosi neke vanjske poteškoće s kojima se susreće duša u tom duhovnom stanju: 
izrugivanja od strane najbližih da se dotična osoba pravi sveticom i zavarava svijet (Z VI. 1, 3), ili u 
suprotnom da se priča previše pozitivno o njoj, dok ona osjeća da to nije tako i zbog toga trpi (Z VI. 
1, 5); poteškoće koje proizlaze od najrazličitijih bolesti koje Gospodin šalje (Z VI. 1, 6-7); problemi 
s ispovjednicima koji mnoge duhovne stvarnosti ne razumiju i pogrešno tumače (Z VI. 1, 8); tu je 
još strah da se možda ispovjednika ne zavarava o stanju (Z VI. 1, 9), sumnje da možda Bog šalje 
muke zbog loše prošlosti koju je imala ta duša (Z VI. 1, 8),te mnoge druge tjeskobe i duhovne muke 
»kojima se ne zna naći ime« (Z VI. 1, 13). 

Međutim, sve te poteškoće, ne samo da ne mogu slomiti dušu nego čak »potiču na još viši 
let« (Z VI. 2, 1). Svjesna je da to ne može pobijediti svojim snagama, ali zato u pouzdanju i 
sigurnosti čeka na milosrđe Boga koji „jednom jedinom svojom riječju odstranjuje sve tako brzo da 
se čini da nije bilo oblaka kod one duše, po tome kako je ispunjena suncem i s puno više utjehe« (Z 
VI. 1, 10). 

Ove su odaje posljednji prolaz do konačnog cilja. Zaručnik je posve blizu, na dohvat duše, u 
sedmim odajama. Tu blizinu ona tako jako osjeća da je sva zahvaćena neodoljivom željom da ga 
čim prije dohvati i s Njim se sjedini u ljubavi. Tu joj je želju sam Zaručnik utisnuo u srce djelujući 
na njezinu nutrinu na neopisiv način (Z VI. 2, 1). 

Duša ga ne vidi, ali njegovu prisutnost duboko osjeća, čuje ga i razumije, iako se radi o različitim 
vrstama govorenja: »Jedne (vrste govorenja) izgleda da dolaze izvana, druge iz najdublje nutrine 
duše, treće iz njezina najvišeg dijela, a neke su toliko izvanjske da se čuju ušima« (Z VI. 3, 1). 

Ta su govorenja tako sigurna i jasna da duša ni najmanje ne sumnja da su od Boga (Z VI. 3, 7). 
Riječi ostaju duboko urezane u pamet, pune snage, čine ono što označavaju, a u duši ostaje »velika 
smirenost te pobožna i umirujuća sabranost, pa je pripravna za hvaljenje Boga« (Z VI. 3, 6). 

Terezija govori i o drugim načinima Božjeg saopćavanja duši kao što je »umno viđenje«, i odmah 
navodi glavne znake po kojima se raspoznaje da to viđenje ne potječe od mašte nego od samoga 
Boga (usp. Z VI. 3, 12-16). 

Ove bi se odaje mogle s pravom nazvati ekstatičnima jer je to način na koji Bog najčešće 
zahvaća dušu. Terezija odmah objašnjava zašto je to tako: »da bi Njegovo Veličanstvo sklopilo 
zaruke«: jer inače, kad bi duša vidjela »daje tako blizu prevelikom Veličanstvu, ne bi možda mogla 
ostati na životu« (Z VI. 4, 2). 

Terezija nadalje navodi različite vrste ushita, načina na koji ih Bog izvodi, njihove učinke i znake 
raspoznavanja. U njima Bog duši otkriva mnoge tajne, nebeske stvari koje se ne mogu vjerno 
opisati, ali ostaju usječene u najdublju nutrinu duše ostavljajući neizrecive učinke ljubavi (usp. Z 
VI. 4, 5s i Z VI. 8). 

Svetica se vraća svojoj omiljenoj temi na kojoj ovdje posebno inzistira: Kristovo čovještvo. 
Motrenje Krista u njegovu čovještvu predstavljeno je kao nužno za posljednje dvije odaje, jer svaka 
nadnaravna kontemplacija polazi od Krista i u njemu se usavršava: po njemu, u Duhu Svetomu, 
imamo pristup Ocu. 

Cijeli je duhovni život kod nje kristološki predstavljen: u Kristu se objavljuje i djeluje Bog, i 
u Kristu se objavljuje uzor - Čovjek prema kojem težimo u duhovnom rastu. Krist je objava Boga i 
čovjeka, ah i mjesto susreta Boga i čovjeka. 

Mistične milosti šestih odaja proizvele su u duši neizmjernu sposobnost ljubavi koja je 
dovodi u stanje goruće želje i teške tjeskobe. Sva je želja usmjerena jedino na posjedovanje Boga, i 
to što prije, iz čega onda proizlazi patnja i tjeskoba: »Ta patnja, kako je rečeno, nije u tijelu, već u 
nutrini duše. Otuda je ta osoba zaključila koliko su jače duševne patnje od onih tjelesnih. (...) 
Osjeća se poput obješene osobe koja se ne upire ni o što na zemlji, a ni na nebo se ne može popeti; 
sažegla od žeđi, a ne može stići do vode« (Z VI. 11,3.5). 

Izvanredna dubina ljubavi koju je u duši stvorio božanski plamen, a koja je sva usmjerena prema 
Zaručniku, razara i čini nemoćnima zle sklonosti koje mogu biti prisutne čak poslije mističnih 
zaruka. Susreti u tom razdoblju ostvaruju cjelovito očišćenje duše spremajući je za konačno 
sjedinjenje. 

Sažimajući sve ovo, moglo bi se reći da su šeste odaje odaje svjetla i zaljubljenosti. Ljubav i 
svijetlo predstavljaju se u čisto pročišćavajućem obliku: kao posljednji dubinski zahvat u pripremi 
za duhovnu ženidbu. Jedan se fenomen predstavlja više kao pročišćavajući, drugi više 
prosvjetljujući. Bog pročišćuje i prosvjetljuje dušu da bi joj se mogao očitovati, odnosno da bi ga 
mogla upoznati. Naime, on se ovdje ne očituje inteligenciji čovjeka, nego njegovoj osobi. I do 
spoznaje Boga ne dolazi toliko putem razuma koliko putem ljubavi, srca koje postaje sposobno 
shvatiti mnogo toga što razum nije u stanju. 

Tu imamo 40% sveukupnog teksta Zamka duše. Tu je jako puno tema, mi ćemo imati 2 
nagovora, pa sam ja pokušao sažeti, izvući barem neke najjednostavnije crte, to nije jednostavno. 
To je jako dugačak i jako nabijen mistični tekst. 

„Pređimo, dakle, uz pomoć Duha Svetoga, na razgovor o šestim odajama, gdje je duša, već 
ranjena Zaručnikovom ljubavlju, brine za više prostora da bi bila sama, prema mogućnostima 
svoga stanja i da odstrani sve što je može uznemiravati u toj samoći. Tako su joj urezani u dušu oni 
ogledil da je sva njezina želja u tome da ga ponovno uživa. Već sam rekla da se u ovoj molitvi ne 
vidi ništa, da bi se moglo reći — vidjeti, pa ni predodžbom, kažem ogledi zbog usporedbe koju sam 
stavila. Duša je već posve odlučna da ne uzme drugoga zaručnika; ali Zaručnik ne gleda na njezine 
želje da se već obave zaruke jer hoće da to želi još više i daje nešto stoji to dobro koje je najveće od 
svih dobara. I premda je sve maleno u usporedbi s tako velikom dobiti, kažem vam, kćeri, da je i 
dalje potreban znak i dokaz koji o dobiti već postoji da bi mogle izdržati. Ah, Bože mili, što li su tek 
unutarnje i izvanjske patnje koje podnese dok ne uđe u sedmu odaju! (Z VI. 1,1) 

Cijela knjiga Zamak duše ima dvadeset sedam poglavlja, a svih prvih pet poglavlja upisanih 
u dvanaest poglavlja. Dok za opisati druge dvije Svetica koristi petnaest poglavlja. To kažemo samo 
da naglasimo važnost ovih dviju zadnjih odaja u Zamku duše. Čitajući dvije zadnje odaje ima se 
dojam da se radi o vanrednim darovima, mističnom djelovanju u duši, koju Bog vodi prema 
središtu Zamka. Ali treba razlučiti da mnogi vanredni mistični darovi nisu bit duhovnoga puta niti 
preobraženja. Tako Sicari kaže da su šeste i sedme odaje za sve kršćane i to je bit mističnog 
preobraženja duše i mističnog sazrijevanja. Dok su vanredni mistični fenomeni besplatni Božji dar 
koje Bog daruje kome hoće i kada hoće, i oni čine učinak u duši koje Bog hoće. I ne mora duša 
nužno imati vanredne mistične darove da bi nastavila hod sve do središta Zamka, odnosno do 
sjedinjenja s Kristom. 

Terezija u zadnje dvije odaje koristi simboliku zaručništva i braka za preobraženje duše u 
Krista. Šeste odaje, vrijeme zaruka, zaručništva, duhovnog zaručništva. Taj simbol već imamo u 
Bibliji, u Starom Zavjetu, npr. prorok Hošea 2, 12; u Novome Zavjetu 2 Kor 11, 2. Poglavito u 
Svetačkoj tradiciji novi naglasci vezani uz zaručništvo Boga i duše odnose se na tumačenje Pjesme 
nad Pjesmama. Npr. Grgur Nizijanski i Grgur Veliki o tome su pisali i o tome govore. U šestim 
odajama radi se o jednom dramatičnom zaručništvu. ( VI. odaje 1 prema Sicariju) 

Riječ zaručništvo obično kod ljudi priziva slast, milinu i nježnost. 

I upućuje na ljubezne stvari i lijepa, ugodna iskustva. Ali u Zamku duše Terezije Avilske 
naglašava se dramatičnost i mučne situacije vezano za to iskustvo na duhovnome putu. I to je jedna 
dramatičnost ljubavi. U biti Sicari kaže da se to događa kada Bog daje duši da kuša da hoće sve od 
nje, i da ne dopušta ništa drugo. Bog sam pripravlja dušu na ta iskustva čisteći je, preobražavajući je 
iznutra. Tako da su šeste odaje i zaručništvo istovremeno vrijeme neizrecivih kušnji i muke za dušu. 
I istovremeno dubokih rana ljubavi u duši, ah duša kuša velike kontemplativne kušnje. Npr. 
nerazumijevanje, progonstva, klevete, neuspjehe u društvu, u životu, osjećaji velikih nutarnjih 
padova, čak neka vrsta depresije, nemira, kušnji, suhoća u molitvi, tame, potpuno ispražnjenje u 
nadi, nemoć nade, nemogućnost življenja u ljubavi. Sam duhovni put osobe kao da se potpuno 
ugasio. Terezija Avilska kaže u VI. 1, 8: ... da nekada duša kuša takve nutarnje suhoće i tame kao 
da joj izgleda da joj Bog nikada ništa nije udijelio. Izgleda duši kao da nema ni najmanu zraku ili 
da nema ni najmanju iskru ljubavi prema Bogu 

, , Čini se da nema potrebe za razmišljanjem da bi ovo shvatila, jer ju je stečeno iskustvo daje 
posve nemoćna navelo da shvati našu ništavnost i kakav smo jad; jer milost (premda ne mora biti 
bez nje, budući da uz ovu nevolju ne vrijeđa Boga, niti bi Ga uvrijedila zbog ičega ovozemaljskog) 
tako je skrivena da joj se čini kako ne vidi nijedne svoje sitne iskrice ljubavi prema Bogu, niti daju 
je ikad imala; jer ako je napravila neko dobro ili joj je Njegovo Veličanstvo udijelilo neku milost, 
sve joj izgleda kao sanjano i da je privid. Grijehe jamačno vidi da je počinila “. (VI. 1, 11), 

Duša ne može moliti čak niti ne zna što je to molitva (VI. 1, 13). Izgleda duši kao da gubi 
njoj najdragocjeniju stvar, svoju nutarnju molitvu, ima osjećaj daje odbačena od Boga (VI. 1, 9). 

„Sve to nije ništa ako se na to ne nadoveže pričinjanje da ne zna očitovati stvar 
ispovjednicima i da ih obmanjuje; i uza sve to što još više razmišlja i vidi da ne postoji niti onaj 
prvi pojavak a da im ga ne kaže, to ne koristi jer razum je tako pomračen da nije kadar vidjeti 
istinu, već vjeruje ono što mu predodžbena moć prikazuje (jer ona je tada gospodarica), te 
besmislice koje joj hoće prikazati nečastivi, kojemu naš Gospodin zacijelo daje dopuštenje daje 
kuša, pa čak daje uvjeri daje osuđena od Boga. Jer mnogo je stvari koje je tuku, uz unutarnju 
tjeskobu, na tako primjetljiv i nepodnošljiv način da ne znam s čime bi se to moglo usporediti, osim 
s onima što se podnose u paklu; jer u ovoj se oluji nikakva utjeha ne prihvaća. Ako hoće doći do nje 
s ispovjednikom, čini se da su se nečastivi sjatili k njemu zato daje uznemire još više; a tako je, 
razgovarajući jedan s jednom dušom, koja se nalazila u toj uznemirenosti, nakon što je prošla (a 
izgleda daje to opasna tjeskoba zato što je toliko stvari skupa), govorio joj je da ga izvijesti kada se 
bude osjećala tako, a bivala je sve gora daje zaključio da više nije u njegovim rukama . Događalo 
se da osoba koja zna dobro čitati uzme knjigu na svom materinjem jeziku, a da od toga nije 
razumjela ništa, baš kao da ne zna ni slova, zato što razum nije bio na to spreman.... 

Pa što će učiniti jadna duša ako to kod nje potraje više dana? Jer ako moli, isto je kao da ne 
moli, za njezinu utjehu, hoću reći; jer ne prima se u nutrini, a čak ni sama ne razumije što moli, pa 
makar to bilo usmeno, stoga što za misaono nije ovo vrijeme ni na koji način, zato što moći nisu za 
to; dapače, još veću štetu nanosi samoća, uz to što je još jedna patnja za sebe da bude i s kim ili da 
se s njom razgovara. Na taj je način, koliko god se trudila, obuzeta nevoljkošću i u lošem stanju u 
vanjštini, što je kod nje jako vidljivo. 

Zar zbilja neće znati reći što joj je? — To je neiskazivo; jer to su tjeskobe i duhovne muke kojima se 
ne zna naći ime. Najbolji je lijek — ne kažem zato da se to odstrani, jer ja ga ne nalazim, već da se 
može podnositi — baviti se djelima milosrđa i onim izvanjskima, te uzdati se u Božje milosrđe koje 
nikad ne nedostaje onima koji se u Njega uzdaju. Neka za vijeke bude blagoslovljen, amen “. (Z VI9 
i 13). 


U biti radi se o tome da Bog djeluje u duši i oslobađa je iznutra od svih veza i svake 
nepročišćenosti i nesavršenosti. Na kraju šestih odaja Terezija će kao jedan usklik izreći: ... 
pravedno je da tako puno košta dušu put preobraženja. Bog uvodi dušu prema zaručništvu i 
sjedinjenju sa samim sobom, i svaka muka gleda se sa strane ljubavi je kao jedna kap vode u 
odnosu na more (VI. 11, 6). Ove muke i patnje Terezija opisuje kao rane ljubavi, tj. milosno 
djelovanje Duha Svetoga koji čisti dušu od svake navezanosti. Ali naglašava često puta u životu 
mnogih kršćana događaju se slična iskustva potpunog ispražnjenja, fizičkog, psihičke klonulosti. 
Isto tako naglašava da ne treba olako uzimati sve tame koje ljudi prolaze u smislu kontemplativnih 
kušnja i tame o kojoj govori sv. Terezija. Negdje znak razlučivanja je ljubav stvarna do koje duša 
dolazi po kušnjama i po pročišćenosti prema Bogu. Ah ipak, sve poteškoće koje bilo tko prolazi 
mogu se preokrenuti u Božju milost. Mnoge osobe žive svoja iskustva života da im izgleda kao da 
su u paklu, ali te njihove muke mogu postati i kontemplativne kušnje po potpunom predanju u ruke 
Božje. I po povjerenju da Bog iz svega izvodi dobro, da im jača teologalne kreposti, tj. vjeru, ufanje 
i ljubav. Moraju prihvatiti put kroz koji ih život vodi. Dakle, sve naše izranjenosti, ljudske i 
duhovne, mogu poslužiti velikoj ljubavi. Rast u ljubavi, ali osoba mora to prihvatiti i nositi u duhu 
vjere i povjerenja. 

„Ah, Bože mili, kolike su nutarnje i vanjske patnje koje duše podnose na ovom stupnju ...“ 
- sv. Terezija Avilska sabire u ovim odajama put pročišćenja duše, put neposrednog sjedinjenja s 
dragim Bogom. Ako bismo pitali sv. Ivana od Križa to bi onda bila TAMNA NOC DUHA u 
njegovoj terminologiji. U biti Bog ulijeva velika svijetla u dušu (ulivena kontemplacija), a duša 
iznutra nije ni pročišćena, ni dovoljno preobražena da bi mogla primiti to svijetlo. Onda nastaje 
svih mogućih vrsta kušnje, kontemplativnih kušnji, kako to izgleda malo bliže u životu? 

Sv. Ivan od Križa (1 TN 8,2/ 1 TN 8,1) - „Prva noć je strašna za osjete, no ne može se 
usporediti s njom druga, jer je užasna i strahovita za duh, koji mora proći svetac da bi došao do 
sjedinjenja za duh. „ 

Nešto drugo veoma žalosti dušu, a to da joj tamna noć drži vezane duševne noći, tako da ne može 
kao prije uzdisati osjećaje i pamet, niti može moliti. 

Sv. Padre Pio - „Stanje moje duše je ogorčeno, užasno, zastrašujuće, sve oko mene i u meni 
je tama. Tama u razumu, žalost u volji, nemir u osjećajima i sjećanjima, samo misao na čistu vjeru 
me drži na nogama. Dragi moj oče, umjesto utjehe primam veća mučenja. Kada bi barem mogao 
moliti i vikati, izgleda mi kao da Isus odbacuje moje molitve.“ 

Sv. Bernard - „ Dođi Gospodine Isuse, iskorijeni svaki korijen zloće iz moje duše, dođi i 
kraljuj u njoj, škrtost se podiže i traži mjesta u njoj, taština i umišljenost žele mnome ovladati, 
oholost želi biti kraljica u meni, blud viče ovdje ja zapovijedam, ogovaranje, zavist i bijes tuku se u 
meni, kako bi vidjeli kome će dati prednost.“ 

Kako svetac ponizno opisuje taj nutranji košmar. On govori o osjećajima svoje duše, 
nutarnjim osjećajima duše. Sv. Terezija Avilska opisuje kako se zapravo radi o kušnjama 
kontemplativne duše. Da bi duše ušle bliže Bogu moraju proći kroz te kušnje. Sv. Alfons Liquori, 
govori što se duši tu događa, ovdje se događa da se duša nalazi u najužasnijoj agoniji, budući daje 
duša odlučna pobijediti samu sebe i u svemu pažljivo služiti Gospodinu, ipak tada više spoznaje 
svoje nesavršenosti, izgleda joj kao da se Bog od nje odvojio, napustio kao nezahvalnu za primljene 
milosti i same duhovne vježbe, i čine, pričesti, mrtvljenja više je trgaju, dok to čini sa najvećom 
mukom i naporom. Vjeruje da više zaslužuje kaznu, daje mrskija Bogu zbog svojih čina, naprotiv 
ponekada se čini da kuša mržnju prema Bogu, kao da ju je Bog potpuno odbacio. Ponekada Bog 
dopusti da slične suhoće budu popraćene sa tisuću drugih napasti, nečistoća, bijede i psovke. Velike 
nutarnje muke i kušnje svih vrsta i načina. 

BI. don Calabria, je imao sugestije te vrste, psovku, tako dok je išao na pričest iznutra mu 
psovka izlazila. To su te velike i mistične kušnje. Duša sjedne strane se trudi izbjegavati grijeh, pa i 
najmanji, želi u potpunosti biti sa voljom Božjom, raditi za Božju slavu, pod cijenu bilo koje žrtve 
koje čini po Božjem nadahnuću, želi ulaziti u samoću, silno je voli itd. S druge strane, kuša ove i 
puno drugih stvari u svome duhu. Oni koji su to prolazili, prolazili su kontemplativne kušnje prave 
tamne noći duha, a istovremeno su bili silno veliki Božji prijatelji. Kušnje koje oni prolaze, to su 
kušnje koje ukorijenjuju u duši herojske kreposti. 

Kada Crkva nekoga hoće prolaziti svetim, jedne od najvažnijih stvari da se istražuju kreposti 
te osobe, zato su one herojske, što to znači? Ničija ljudska narav ne može podnijeti teške kušnje 
sama po sebi. Kaže Terezija Avilska da neki ljudi misle da su sveti, a jedna riječ ih pokosi, uzdrma 
ih duhovno. Ako neka osoba nosi u duhu velike kušnje, u evanđeoskom duhu, vedro i od svega srca, 
to je nepogrešivi znak daje s Kristom sjedinjena. Ne može ljudska narav to djelo učiniti, to je znak, 
da Krist koji je prolio krv i dao život za sve nas, On je u toj duši u velikoj mjeri sjedinjen i onda On 
to čini u duši, daje snagu duši da to učini. Da, ali ta je osoba prolazila teške kušnje, nutarnje i 
vanjske, puno molitve i puno radosti u molitvi. U tim kušnjama se ukorijenjuju kreposti, i to se zove 
herojskim krepostima u duhovnom smislu. 

Kontemplativne kušnje: 

Fizičke bolesti 

Progonstva, bilo izvan nas bilo od drugih 

Neki su poslani u zatvor od svoje subraće (sv. Ivan od Križa) 

Protivljenja od onih koji su daleko od Boga, i koji su blizu Bogu, pa ti govore kako si svet, a duša 
osjeća daje upravo suprotno od svega toga. 

Razne vrste nutarnjih napasti protiv vjere, nade, ljubavi, čistoće - bi. Terezija iz Kalkute, ona je 
imala mistične kušnje protiv vjere, isto kao Malu Terezija. 

Osoba u sebi kuša prividnu nemoć za bilo kakve kreposti - često jako velika bol duše da neće 
moći ljubiti Boga. Upoznao sam časnu sestru koja je govorila da neće uspjeti ljubiti Boga, silno je 
puno u to uložila, i na kraju Bog joj je pokazao da bez Njega to neće uspjeti. To su kušnje koje 
donose duši silno velike plodove, duša prođe kroz to, i duša dolazi do velikih plodova duhovnog 
života. 

Duša može doći do viđenje naših bijeda, grijeha i mana - Bog pokazuje duši sve grijehe koje je 
učinila, ona ima osjećaj da se pred njom pakao otvara i da će baš tamo završiti. 

Živi bolno odvojenje od onih koje je okružuju. 

Osjeća veliku samoću u zajednici sestara. Duša osjeća veliku potrebu daje netko razumije, a nikako 
da naiđe na to. Svih vrsta sumnja, velike žudnje za Bogom, velike želje za Bogom koja postaje 
veliko mučeništvo. Duša silno želi Boga, a ne može doći do nutarnjeg sjedinjenja duše s Bogom. 
Ideja Bog me mrzi. 

Mržnja prema Bogu kao napast 
Rastresenost itd. 

Terezija Avilska spominje neke od ovih kušnji, koje spadaju u kontemplativne kušnje (Z VI. 
1, 3) : izrugivanje od strane najbližih da se dotična pravi sveticom i zavarava druge, da se priča 
previše pozitivno o njoj dok ona osjeća da nije tako (Z VI. 1, 5), poteškoće koje proizlazi iz 
najrazličitijih bolesti(Z VI. 1, 6-7), problemi s ispovjednicima koji mnoge duhovne stvarnosti ne 
razumiju i pogrešno tumače (Z VI. 1, 8), strah da se vara svog ispovjednika o stanju duše i 
duhovnika, strah da ja lažem duhovniku i ispovjedniku (Z VI. 1, 9), sumnje da Bog šalje te muke 
zbog loše prošlosti koje je imala duša, Bog me kažnjava (Z VI. 1, 8). 

Uloga tih poteškoća u duhovnom životu 

U šestim odajama nalazi se duša na duhovnome putu kada Bog sažima i sažiže. Odnosno 
čini da nestaju sve nesavršenosti u duši po tvrdim kušnjama, a to je nutarnji plamen ljubavi, iako 
duša to ne doživljava tako kada kroz to prolazi. Jedan od znakova je da duša trajno želi Boga i ništa 
drugo ne može je umiriti ni smiriti u njenoj nutrini. Uz patnje koje duša živi tu mogu biti iskustva 
velikih nutarnjih radosti i pohoda Božjih koje duša proživljava kao pohodi Božji u koje duša ne 
može niti sumnjati. Terezija govori u autobiografiji Ž 29, 13, o toj vanrednoj milosti, rane ljubavi, 
koje je ona doživjela u svom osobnom iskustvu. 

„ Gospodin se udostojao da vidim ovdje nekoliko puta ovo viđenje: vidjela bih pored sebe 
jednog anđela, s lijeve strane, u tjelesnom obliku, ono što ne običavam vidjeti, osim čudom. Premda 
mi se puno puta prikazuju anđeli, to biva a da ih ne vidim, već je nalik onom prethodnom viđenju 
koje sam spomenula najprije. To viđenje Gospodin se udostojao da vidim ovako: nije bio velik, 
nego malen, jako lijep, tako zažarena lica, da je bio nalik onim jako uzvišenim anđelima koji 
izgleda da se svi žare. To mora da su oni koje nazivaju kerubinima, jer mi imena ne kazuju. No 
dobro vidim da u nebu postoji tolika razlika od jednih anđela do drugih, te između ovih i onih, da to 
ne bih znala iskazati. Vidjela sam mu u rukama dugačko zlatno koplje, a na vršku željeza činilo mi 
se da bijaše malen oganj. Činilo mi se da mi je time nekoliko puta probo srce i da mi je sezalo do 
utrobe. Kad ga je izvadio, činilo mi se da je odnosi sa sobom. Sva bih ostala zažarena ljubavlju 
prema Bogu. Bol bijaše tako velika, da me je prisiljavala ispuštati one jecaje. Slast koju mi pruža 
ova prevelika bol tako je neizmjerna, da se ne može poželjeti da mine, niti se duša može naslađivati 
ičim doli Bogom. Nije to tjelesna bol, nego duševna, premda ponešto sudjeluje i tijelo, pa čak i 
puno. To je tako blago udvaranje koje se vodi između duše i Boga, da usrdno molim njegovu 
dobrotu neka dade da ga okusi onaj tko bude pomislio da lažem “. (Ž 29, 13) 

Dakle kontemplativne poteškoće ne samo da ne slome duše, već je potiču na veći let. 
Svjesna je da ne može sama po sebi pobijediti svojim snagama, zato stavlja pouzdanje u Boga. 
Kroči u čistoj vjeri, iznutra kuša sve suprotno, a oslanja se na čistu vjeru. Bog može tim osobama 

dati u jednom trenutku velike nutarnje utjehe. Bog to može na trenutak to prekinuti i dati silne 
utjehe(Z VI. 1, 10), a onda poslije opet se vrati u te ili slične kušnje. Manje više to je ta dinamika, a 
ta dinamika potiče sve višu i višu goruću želju za Bogom. Sv. Ivan od Križa kada opisuje ta stanja i 
tu tamnu noć duha, onda on to opisuje usporedbom kada se drvo baci u vatru - drvo postaje još 
crnje, pa počne zaudarati, pa pišti, dok ne postane žar, to su sve slike iza kojih stoji duhovna 
stvarnost, dok vatra ne zahvati drvo i dok drvo ne počne gorjeti i postane žar kao takvo. Drvo to je 
duša, a vatra to su kušnje. U 3. odajama, slika farizeja u hramu, osoba se moli i dok se moli samoj 
se sebi dopada, ovdje upravo suprotno, do kada, dok ne umre farizej u duši. Bog sažimlje u duši tu 
nutarnju samodopadnost koja rađa mnoge zle plodove kao takve i puno toga drugoga duša 
proživljava. Ovi učinci su preko svake mjere pozitivni, preobražavajući učinci ovih stanja kroz koje 
prolaze te duše u VI. odajama. Kada se govori o VI. odajama, onda središnji odlomak su 
DUHOVNE ZARUKE. Sto je to? Još u V. odajama imali smo tu mističnu sliku, da tu sliku braka 
Terezija koristi za odnos duše i Boga, ovdje se veće govori o duhovnim zarukama. 

Ako baš hoćemo, u biti to je nutarnje obećanje mistično u dušu, u samim dubinama duha, u kojima 
Bog obećava duši da će biti s Njime sjedinjena. Bog usred duha, obećava duši da će biti sjedinjena s 
Bogom. To su zaruke, a u VII. odajama biti će brak, biti će sjedinjenje tog mističnog sjedinjenja na 
zemlji. 


Terezija Avilska govori da se to kod nje dogodilo u jednom mističnom ushitu i zanosu 

„ Uza sve što je rečeno o tegobama i uza sve ostalo, kakvo spokojstvo može imati jadna 
leptirića? Sve je to zato da više želi uživati Zaručnika, a Njegovo Veličanstvo, kao onaj koji pozna 
našu slabost, osposobljava je ovim i mnogim drugim stvarima da stekne srčanosti kako bi se 
združila s tako velikim Gospodinom i uzela Ga za Zaručnika . Smijat ćete se što ovo kažem i 
izgledat će vam besmislica jer se može svakoj od vas učiniti da to nije potrebno i da neće biti 
nijedne tako jadne žene koja je ne bi imala da se zaruči s kraljem. — Tako i ja vjerujem daje sa 
zemaljskim kraljem, ali za nebeskog vam kažem daje potrebno više nego što mislite; jer naša je 
narav vrlo plašljiva i neprikladna za tako veliku stvar, pa smatram sigurnim, kada srčanosti Bog ne 
bi dao, s time što vidite da nam dobro dolazi, da to ne bi bilo moguće. Tako ćete, eto, vidjeti što čini 
Njegovo Veličanstvo da bi se sklopile ove zaruke, što mislim da to mora biti tada kada daje ushite 
jer je izvlači iz osjetila. Naime, kada bi osjetila, dok se nalazi u njima, daje tako blizu prevelikom 
veličanstvu, ne bi možda bilo moguće da ostane na životu. Podrazumijeva se da to budu ushiti, a ne 
ženske slabosti kakvih ovdje imamo, pa da nam sve izgleda ushit i zanos, a ima ih — kako mislim da 
sam rekla — tako slaba ustrojstva da od jedne molitve smirenosti umiru “. (Z VI. 4,1- 2). 

Ona govori da se te duhovne zaruke dogode kada Bog duši dadne ushit ljubavi. Koji su ti 
učinci duhovnih zaruka? Bog se daruje preko svake mjere, objavljuje se kao Bog ljubavi u same 
dubine duše, obećanje vjernosti, znači Isus obećava duši da će On biti vjeran toj duši (Z VI. 4, 16). 
To je nutarnje proživljanje u kojem doživljava ono što Terezija ovdje opisuje, Isus toj duši obećava 
da je ona već Njegova, u potpunom sjedinjenju da će biti Njegova. To Isus obećava svakome, 
problem je taj što mi to vjerujemo, ne vjerujemo, što imamo tisuću zapreka na tom putu, što mi 
odemo od Njega, a On ne ode od nas. Kaže sv. Alfons Liquori, Duh Sveti nikoga ne napušta, mi 
Njega samo potjeramo od sebe. Bog je to svakome obećao, ali ova duša ostaje Bogu vjerna, pa ima 
nutarnju proživljenost o kojem govori Svetica. Kaže ona, da čini se da Gospodin želi da svi shvate 
da je ova duša već Njegova i da nitko ne smije u nju dirati, tijelo, čast i imetak, On će je štititi od 
cijeloga svijeta, čak i od samoga pakla. Ona se samo sama može od Njega udaljiti. To je nutarnje 
proživljavanje kao vjernost uzajamnog obećanja. Duša obećava vjernost Bogu, a Isus obećava 
vjernost duši kao takvoj. 

GORUĆE ŽELJE 

To je jako važan naglasak, one idu otprilike ovako. Mogu prerasti u pravu vrstu mučeništva 
duše. Duša kuša nutarnju slast Božju, a onda kuša odsutnost Boga. Ta nutarnja slast koju kuša budi 

još dublju želju za Bogom, duša je spremna sve činiti samo da dođe do Boga i onda ta dinamika 
kuša i ne kuša, a onda dolazi Božja ljubav koja unutra raspaljuje dušu, to budi sve više i više želje. 
Što duša više kuša Božju ljubav, to se te želje sve više i više raspaljuju. Te želje silno raspaljene u 
duši, u biti najviše čiste dušu, od posljedica ne ljubavi koja je ona nekada imala u svome životu, i od 
svih posljedica koja je ona nosila u sebi. Tu bismo mogli napraviti jedan paralelizam, tekst sv. 
Katarine Đenovske „Rasprava o čistilištu“, jer ove stvari koje se ovdje događaju su zapravo čišćenja 
koja duša proživljava u vječnosti. Ona kaže da je vrhunac čišćenja duše, prije nego ona uđe u raj, 
sve druge želje prestanu, čistilište čežnje ili želje. 

Sv. Katarina Đenovska kaže da duša prije nego što uđe u raj ima jedan duži period života 
kada nikakvih drugih muka nema, samo najdublju moguću čežnju za Bogom, a ne može doći da 
posjeduje Boga. To je samo jedna usporedba. 

Oni koji su jako veliki Božji prijatelji, u njih Isus ima povjerenje, njima Isus otkriva patnje Svoga 
Srca. 


Nastaviti ćemo nagovor o VI. odajama. Došli smo do onog dijela o gorućim željama, vidjeli 
smo kontemplativne kušnje i patnje duša, kojima Bog čisti i pročišćuje dušu, preko ulivene ljubavi 
da bi ih vodio do sjedinjenja. Za te goruće želje i patnje Terezija govori u Z VI. 11, 3-5 „ ... ta 
patnja nije u tijelu nego u nutrini duše ... “ To je taj vapaj prema nebu, a do neba ne možeš, a na 
zemlji nisi, sve zemaljsko je maknuto iz duše kao takvo. Kada svetačka tradicija drži i uči o 
duhovnom putu, Terezija Avilska drži još od 3 odaja, pa dalje, ona kaže da veliki problem pravi 
duši svojevoljni laki grijeh. Duša ne može doći ozbiljno do viših odaja, ako se ne bori protiv svih 
svojevoljnih lakih grijeha. Ne može duša nikako ići prema čistoći ljubavi bez toga. Sv. Ljudevit 
Montforski kaže: “ ... sebeljublje je upravo suprotno od svete vatre Božanske ljubavi, sve trpjeti, 
sve učiniti, kao bi se protjeralo ovu profinjenu pakost, kako bi se gorjelo Mojim čistim plamenom, 
kako bi se kušalo Moje sveto pomazanje. Treba mrziti svoju dušu do mrtvljenja. Moja spasonosna 
vatra se gasi vodom lakih grijeha, tko ih ne čini svojevoljno doći će do milosti čiste ljubavi.“ Zato 
je sv. Alfons Liquori, savjete koje on daje, ne mogu se dati jednostavniji savjeti, kada bilo koja 
kušnja kuca na vrata srca, nutarnja sugestija kao takva, ako duša već pristaje, to je već laki grijeh. 
Ako dušu napada misao mržnje, misao bluda, duša mora ući u borbu po molitvi. 

Čim dođe bilo koja napast, duša se utječe u molitvi, zazivaš Krv Kristovu ili zoveš Majku 
Božju, na bilo koji način. Tijekom svog vremena borbe moli se, može promijeniti misao, 
promijeniti položaj tijela, prošetati, ali usprkos toga borba može potrajati. Usprkos toga ulazi se u 
borbu po molitvi, dok se bori moli se, čak ako duša i padne u smislu pristanka, neizmjerno je manji 
negativni učinak tame u duši, nego da duša nije molila. Treći savjet je čim se padne odmah na 
Ispovijed. Pod tim uvjetima duša ulazi u duhovni boj, i onima kojima sam rekao prije, nosi se s 
time i ide naprijed. Kada su dolazili sv.Alfonsu Liquoriju na Ispovijed u ovom kontekstu on je 
uvijek samo jednu stvar pitao „Jesi se molio?“ Kada je počinjala napast to je jedino pitanje bilo. 
Jedini problem je što mi idemo prema ono pučkoj, međunarodnoj, opće prihvaćenoj „drži, ne daj se, 
čim postane ozbiljno predaj se ... “ 

Problem je taj što duša ide po toj logici, to onda nema nikakvog duhovnog rasta, nema 
nikakvog puta dalje. Cijeli put stanja VI. odaja je izvanredna dubina ljubavi koja u duši stvara 
Božanski plamen, ona je prema Zaručniku, a ove kontemplativne kušnje razaraju te zle sklonosti 
koje čine nemoguće sjedinjenje s Njime. Tako da su VI. odaje odaje svijetla i zaljubljenosti, 
svijetlo predstavljaju pročišćenje duše u obliku zahvata koje Bog čini da bi spremio dušu za 
duhovnu ženidbu. U jednom trenutku Terezija Avilska u tim VI. odajama počinje govoriti o 
fenomenima, mističnim fenomenima, lokucijama ili nutarnjim govorima. Terezija će u VI. 
odajama spomenuti nutarnje govore, viđenja i ushite, (govori Z VI. 3, 6/ viđenja Z VI. 3, 12/ Z VI. 
4, 2/ ushite Z VI. 8.) 

Jedan od vanrednih mističnih fenomena koji se događaju u duši u šestim odajama, da duša 
kao da čuje glas svoga Zaručnika. Nekad se to događa kao izvana, nekada kao iznutra ( VI. 3). Radi 

se o vanrednim mističnim fenomenima koje Sicari želi malo pojasniti. Duša ne smije davati tim 
fenomenima previše važnosti da ne bi pala u zabludu, ali kada Bog govori duši onda te nutarnje 
riječi doživljaja ovako izgledaju prema Sicariju - one su prepune nutarnje uzvišenosti i snage, slasti, 
učinkovitosti, mira, odnose se na beznačajne stvari, nisu teške za razumjeti, ne smetaju ne 
uznemiruju dušu, ne vode prema oholosti, imaju u sebi neodoljivu snagu i preobrazbu, riječi čine 
ono što izražavaju, samim time događa se to u duši. Duša uvije ima na raspolaganju dva apsolutna 
kriterija, prvi je sud Crkve i njenih službenika, i drugi kriterij je sukladnost tih nutarnjih doživljaja, 
lokucija i riječi koje čuje sa Svetim pismom (VI. 3, 5). Kome služe ove vanredne riječi, pita se 
Sicari. Da bi to bolje shvatili on se osvrće na iskustvo svete Terezije u njenom životu. Prve riječi 
koje je čula kada je pitala zašto se meni sve ovo događa: Ne osvrći se na to nego ti mene slijedi (Ž 
19,9). To su prve riječi koje je čula. Druge riječi koje je Terezija čula : Ne boj se, ja sam, neću te 
ostaviti, ne boj se(Ž 25, 18). 

U izvještajima 35: Ne boj se, nitko te neće moći odijeliti od mene. Odsada nadalje ti ćeš biti 
moja zaručnica. U Ž 32,11, govoreći o reformi Karmela, Gospodin je kazao Tereziji da će On 
uvijek biti s njom. Prema Sicariju te riječi koje smo ovdje naveli prizivaju ono što je Bog govorio 
velikim likovima u Bibliji, Abrahamu, Mojsiju, prorocima, Mariji: Ne boj se Ja sam s tobom, Ja ću 
te zaručiti, zaručiti ću te itd. Znači Bog se ponaša prema Tereziji kao prema svojim prijateljima u 
Bibliji. Tek sada govori o privatnosti zaručništva (VI. 4, 5). Isus kao zaručnik pokazuje ljepotu 
Boga duši kako bi je više privukao sebi. Događaju se neka druga iskustva u životu Svetice kao što 
su zanosi, poleti duha itd. Želeći ujediniti dušu sa Sobom Bog uvodi dušu u svoj svijet (VI. 4, 13). 
Zaručnik zapovijeda da se zatvore sva druga vrata, iz drugih odaja da se zatvore vrata, i da se 
zatvore vrata ulaza u Zamak, odnosno isključivost usmjerenost duše na Boga. Ostaju jedino 
otvorena vrata koja vode od šestih do sedmih odaja gdje boravi Trojstvo. Bog privlači dušu prema 
onoj nutrini gdje On sam boravi. Duša kao da je uvučena u svoje nutarnje središte gdje izgara i 
naslućuje istinsku veličinu Božju. 

„Postoji jedan način kad duša, makar to ne bilo u molitvi, biva taknuta nekom riječju 
Božjom koje se sjetila ili je čuje; čini se da Njegovo Veličanstvo iz nutrine duše rasplamsava iskru 
koju smo već spomenuli , potaknut samilošću stoga što je vidio kako toliko vremena trpi po 
Njegovoj želji, tako da spaljena cijela poput feniks-ptice biva pomlađena i, pobožno se može 
vjerovati, oprošteni njezini grijesi, pa je tako čistu sjedinjuje sa Sobom a da to još nitko ne shvaća 
osim njih dvoje, pa čak ni sama duša to ne shvaća tako da bi to kasnije mogla izreći premda nije 
bez unutarnje svijesti; jer to nije kao kad nekoga uhvati nesvjestica ili paroksizam, pa nikakve 
unutarnje ni izvanjske stvari ne zamjećuje. 

U ovom slučaju mislim da duša nikad nije bila tako budna za Božje stvari niti s toliko svjetla 
i saznanja o Njegovom Veličanstvu. Činit će se da to nije moguće jer ako su moći tako obuzete da 
možemo reći da su mrtve, kako se može pojmiti da razumije tu tajnu? — To ne znam, a možda niti 
ijedan stvor, osim samoga Stvoritelja, ni mnogo drugih stvari koje se događaju u ovome stanju, 
hoću reći, u ove dvije odaje; jer ova i posljednja lijepo bi se mogle spojiti zato što između jedne i 
druge nema zatvorenih vratiju. Zato što u posljednjoj ima stvari koje se nisu razotkrile onima koji 
još nisu stigli u nju, namjerilo mi se da ih odijelim. (VI. 4, 3- 4). 

Kao da nikada prije nije bila tako budna za Boga niti je doživjela toliko svjetla i spoznaje, 
iako ne uspijeva izreći ništa od toga. Odnosno kuša neizrecivost iskustva mistične preobrazbe u 
Bogu. Učinci kušanja Božje mistične preobrazbe su goruća želja da se služi Bogu na bilo koji način 
koji On želi. Želi se imati tisuću života kako biste sve za Boga dali (VI. 4, 15). Duša nekada 
doživljava u tim svojim poletima duha kao da je potpuno nošena dušom i tijelom (VI. 5, 1). Bog 
pokazuje duši koliko je ljubi koliko je Njemu draga, tako da će On nju samu braniti protiv svega, 
svijeta i pakla (VI. 4, 16). Duša kao da više ne gospodari samom sobom nego ljubav u njoj dominira 
(VI. 5, 2). Sicari ove ekstaze o kojima govori Svetica objašnjava preko Ivana od Križa, koji govori 
u biti daje ekstaza izlaženje iz samoga sebe kako bi se duša izgubila u Bogu. Ta privlačnost koju 

Bog pokazuje zaručnici (VI. 6) ima taj učinak da duša kuša istinsku i najveću glad i žeđ za Bogom 
sa dva nutarnja naglaska. Muka i misao da bi mogla uvrijediti Boga i želi zbog toga izbjegavati sve 
pa i najmanje nesavršenstva, izbjegavati sve prigode koje mogu do toga dovesti. Znači bježati od 
svijeta, druga stvar, baciti se usred svijeta ne bi li na koji način učinila da samo i jedna duša slavi 
više Boga (VI. 2, 3). Istovremeno ima se bijeg od svijeta u nutrini i želja da se u tom svijetu 
pomogne dušama da traže Boga. Kuša se velika radost kao ona koju je doživio mlađi sin kod 
povratka, a da duša osjeća da ima pravo pozvati sve koje susreće na to slavlje (VI. 6, 10). 

Sicari to objašnjava kao da su to neke svete ludosti, npr. kao Isus sv. Franju, poticale da 
razbojnike poziva da pjevaju Boga (VI. 6, 12). Odnosno duša ima želju da pozove sve ljude da 
slave Boga zbog blizine koju doživljava s Bogom. Znači prema Sicariju cilj cjelokupne fonnacije 
svih kršćanskih nastojanja mora biti upravo to, ljubav i zaljubljenost u Boga. Neke druge zgode iz 
života svetaca, Sicari na primjer kaže da sv. Franjo svaki puta se oblizivao kada bi čuo izricanje 
imena Isusova. Sveti Ivan od Boga je počeo vikati svoje grijehe po ulicama i trgovima u jednom 
trenutku. Možda ovo zadnje nije baš pametno poslušati, jer nastala bi neka gužva poslije kada 
prođu ove svetačke ludosti, ovo što je radio Ivan od Boga. Duša bi se mogla jako posramiti i kazati, 
nisam to bio ja, to je bio moj susjed. ... 

Dakle, šeste odaje vode dušu prema tome da motri Boga licem u lice, odnosno prema 
mističnoj preobrazbi sjedinjenju s Bogom. Ah to podrazumijeva da stvorenje odnosno vjernik, 
odnosno zaručnica mora upoznati samu sebe. Terezija je na toj nutarnjoj samospoznaji inzistirala 
još od samih početaka: ...o da se dobro poznajemo (I. 2, 8). I kaže Terezija da nikada duše ne mogu 
doći do tih visina da ne moraju ulaziti u tu nutarnju samospoznaju, jer bez toga je sve izgubljeno. 
Doslovno u ovome citatu kaže Svetica (Ž 12, 4). Kaže da se cijelo nutarnje zdanje temelji na 
poniznosti. Kako se duša više približava Bogu mora dublje ići u tu samospoznaju, u protivnom sve 
se može srušiti. 

,,Jako godi Bogu kad vidi da neka duša s poniznošću uzima za posrednika njegova Sina i 
toliko ga ljubi da se čak kad je Njegovo Veličanstvo hoće uzdignuti do jako velikog motrenja - kako 
sam rekla - priznaje nedostojnom, govoreći sa svetim Petrom: Udaljite se od mene, Gospodine, jer 
sam čovjek grešan. 

To sam iskusila. Na taj je način Gospodin vodio moju dušu. Drugi će ići - kako sam rekla- 
drugim prečacem. Koliko sam shvatila, sav taj temelj molitve postavljen je na poniznosti, i što se 
neka duša više ponizi u molitvi, to je više uzvisi Gospodin. Ne sjećam se da bi mi bio udijelio neku 
vrlo značajnu milost, o kojima ću dalje govoriti, a da to nije bilo kad bih bila skrhana videći kako 
sam nevaljala. Čak mi je Njegovo Veličanstvo nastojalo ukazivati na neke stvari da mi pomogne da 
se upoznam, a koje ne bih znala ni zamisliti. Uvjerena sam, kad duša učini nešto sa svoje strane 
kako bi si pomogla kod ove molile sjedinjenja, makar se za tren učini da joj koristi, da će se kao 
nešto što nema temelja brzo srušiti. Bojim se da nikad neće stići do istinskog siromaštva duha, što 
znači ne tražiti utjehu ni nasladu u molitvi - jer one zemaljske već su napuštene - nego utjehu u 
nedaćama iz ljubavi prema Onome koji je uvijek živio u njima, te u njima i u suhoćama biti smirena. 
Makar se nešto i osjeti, ipak ne bi donijelo uznemirenost i muku kao nekim osobama koje, ne rade li 
uvijek s razumom i s osjećanjem pobožnosti, misle da je sve izgubljeno, kao da bi se vlastitim 
trudom zaslužilo toliko dobro. Ne kažem da se to ne nastoji i da budu uvijek brižljive pred Bogom, 
no ako ne budu mogle imati čak ni jedne dobre misli, kako sam već rekla, neka se ne ubijaju. Sluge 
smo nekorisne, pa što mislimo da možemo? “ (Ž 22, 11). 

Zdanje molitve se temelji na poniznosti. Ona kaže u tome citatu da se ne sjeća da je dobila 
ikoju veću milost od Boga, a da nije bila uvučena dublje u dubine vlastite bijede. Sada kada se 
nalazi na pragu zadnjih odaja Terezija ponovno priziva tu nutarnju samospoznaju pred Bogom. Bog 
i Božje svijetlo po kontemplaciji prodire u dubine duše i Bog prašta duši pokazujući joj svu 
nježnost, ali duša kao da ne uspijeva sama sebi oprostiti. Ali nije to psihološki labilni osjećaj 
grešnosti, nego je to jedna jačina i dubina kajanja (VI. 7,1). Svetica kaže u tome citatu da toliko više 
raste bol za grijehe koliko Bog daruje više milosti. (VI. 7, 2) 

„ Činit će vam se, sestre, da će duše s kojima se Gospodin na tako osobit način združuje 
(posebice će moći pomisliti to što ću reći one koje ne budu došle do ovih milosti, jer ako su to 
uživale i od Boga je, vidjet će što ću reći), zacijelo već biti tako sigurne da će Ga uživati za uvijek, 
da se neće trebati bojati ni oplakivati svoje grijehe; a bit će to velika zabluda jer bol zbog grijeha 
sve više raste što se više prima od našega Gospodina. A ja pak smatram da ona neće minuti dok ne 
budemo ondje gdje ništa ne može zadati bol. 

Istina je da jedanput stegne jače negoli drugi put, a i drukčija je zato što ne misli na patnju 
koju će podnijeti zbog njih, već na to kako lije bila tako nezahvalna Onome kome toliko duguje i 
koji toliko zavređuje da bude služen; jer po ovim veličanstvenostima koje joj razotkriva, puno bolje 
shvaća veličinu Božju. Zgraža se kako lije bila tako drska, plače zbog Njegovoga premalog 
štovanja, njezina joj se bezumnost čini tako bezumnom da nikako ne može prestati žaliti kad pomisli 
da je zbog tako niskih stvari zapuštala tako veliko Veličanstvo. Puno više pomišlja na to negoli na 
milosti koje prima premda su tako velike kao i one o kojima je bilo i o kojima će biti riječi; čini se 
da ih odnosi nabujala rijeka i donosi u svoje vrijeme; a ovo u vezi s grijesima je poput mulja, te se 
uvijek čini da oživljavaju u sjećanju i jako je velik križ. “ (Z VI. 7, 1-2) 

Duša oplakuje svoju presmionost. Kaže Svetica da ona osjeća u sebi daje bila tako zla da to 
ne uspijeva zaboraviti (VI. 7, 4). Odnosno, neposredno prije sjedinjenja duša doživljava tamnu 
stranu same sebe, ima doživljaj da je veliki grešnik, a upravo taj doživljaj da je veliki grešnik 
pomoći će duši da se ukorijeni u poniznosti. U sažetku u svome životu kada piše ona govori 29. 
ožujka 1515. rodila se Terezija od Isusa i dodaje grešnica. Znači ta duboka svijest o krhkosti, 
grešnosti pred Bogom može biti obogaćujuća na duhovnom putu, odnosno da se duša ukorijeni u 
poniznosti. 

U P 62,12 Terezija govori da je upravo možda ona zbog svojih velikih grijeha učinila da 
toliko velika zla događaju u svijetu. Sicari naglašava da je ovaj doživljaj grešnosti jako važan pred 
Bogom neposredno prije sjedinjenja i vrhunca mistike, jer ukorjenjuje dušu u poniznosti i daje 
svijest da je preobraženje uvijek preobraženje jednog čovjeka koji je grešnik. Nama Terezija u VI. 
3, 17 daje jedan znak raspoznavanja Božjih darova, ako ono što duša proživljava vodi dušu do toga 
da se osjeća boljom i nije zbunjena zbog tih Božjih pohoda, neka ne vjeruje da je to od Duha 
Svetoga. 

Ima slično pravilo i u razlikovanju duhova svetoga Ignacija, odnosno kada Duh Božji 
istinski dijeli milost u dubini duše, onda duša doživljava vlastitu nedostojnost i grešnost, ide dublje 
u poniznost. To je nutarnji doživljaj na djelovanje milosti i Duha Svetoga u duši. Suprotno ako se 
duša smatra boljom zbog tog djelovanja, duhovnijom na bilo koji način onda je to put prema 
uznositosti i oholosti. Drugi razlog prema Sicariju zašto Svetica naglašava taj osjećaj velike 
grešnosti neposredno prije ulaska u sedme odaje je što Svetica proživljava daje bila i nezahvalna na 
svim darovima. Poglavito se optužuje da se jedno vrijeme bila udaljila od motrenja Kristovog 
čovještva na putu sjedinjenja s Bogom. Prema Sicariju oni koji se uspnu u tu apstraktnu školu izlažu 
se opasnosti rastavljanja od vlastitoga ja u dubini duše, odnosno dehumanizacije. I može voditi dušu 
malo pomalo prema nekim stvarima koje su protivne kršćanstvu. 

Odnosno, napuštanje svega onoga što je ljudsko i što tješi dušu, može voditi prema otuđenju 
u duši. Tek kada duša shvati daje Bog postao čovjekom može ispravno vjerovati, držati, smatrati i 
proživljavati svoju ljudskost, bilo u ranjenom dijelu bilo u pozitivnom dijelu. Treći krivi naglasak 
za one koji ostavljaju po strani čovještvo Isusa Krista, malo pomalo duša gubi osjećaj za 
euharistijsku dimenziju, jer Bog je htio poslužiti se i na takav način da ostane s nama. odnosno, naš 
Bog nije Bog apstraktni, nego je htio poslužiti se ljudskom naravi Isusa Krista, pa se služi 
materijalnim stvarima u Otajstvu vjere. Šeste odaje vode dušu prema tome da duša uvijek iznova 
proživljava Kristovu prisutnost (VI. 7, 1). Kaže sveta Terezija da ne možemo ništa nego uvijek biti 
u društvu s Isusom. Odnosno, motri se malo pomalo sve više prisutnost Zaručnika. 

Tada Sicari govori o čestim određenim drugim mističnim fenomenima kao viđenjima, kada 
Svetica govori daje doživjela kao daje Isus Krist uvijek pored nje, iako ga ne vidi tjelesnim očima, 

ali On je uvijek bio pored nje (Ž 27, 2). Učinci tih doživljaja i tih viđenja o prisutnosti Krista (VI. 8, 
4) su jedna nježna ljubav, prema Njegovom veličanstvu, još jače i goruće želje da se potpuno preda 
Njemu na službu, velika čistoća savjesti i duša postaje pažljivija na male stvari. Terezija govori u 
šestim odajama o tim intelektualnim, tim bitnim viđenjima i imaginativnim, odnosno viđenjima u 
mašti, u sj etilnom načinu. 

U Ž 28 ona nabraja razna viđenja Krista, ali opominje u VI. 9, 14 da duša to ne želi da bude 
vođena tim putem. Najsigurniji je onaj put koji Bog sam hoće i odabire za dušu. Sama Terezija kaže 
da postoje mnoge svete duše koje nikada nisu primile ove milosti, a daje ona upoznala neke duše 
koje su primile ove mistične milosti i viđenja, a da nisu svete ( VI. 9, 16). Viđenja i mistični 
fenomeni nisu odlučujući za svetost bilo koje osobe( VI. 9, 16 - važan citat).Znači mi se nalazimo 
pred stvarnim Kristom, Kristovom prisutnošću(Ž 28, 7 -8). Ta intelektualna viđenja koja Bog daruje 
nekima, to je samo jedna pomoć koju Bog daruje duši da dublje usvoji to iskustvo stvarne Kristove 
prisutnosti. Sicari naglašava neke stvari (VI. 10, 11) kao samo prag sedmih odaja. Prvo je svjetlo 
Istine, prije nego se dogodi duhovni brak duša mora proći još jedno naknadno, zadnje sazrijevanje 
(VI. 10, 6). Duša treba biti uvedena u svjetlo Božanske istine . 

Tako Bog pokazuje duši da ona nije bolja od onoga što ona smatra i pokazuje ispraznost i 
laž ovoga svijeta. Odnosno, Bog želi da duša hodi u istini, a kaže velika Terezija izgleda da mi sami 
po sebi nismo ni dobro da imamo bilo što, nego da smo bijeda i ništavilo (VI. 10, 7). Odnosno, duša 
ulazi u vlastito ništavilo, to je jedno kontemplativno svjetlo u koje u Bog sve vidi (VI. 10, 2). Imate 
prekrasan citat bi. Marije Terezije od sv. Josipa o tom kontemplativnom svjetlu koje pokazuje duši, 
upravo ovo o čemu govori Terezija Avilska. Duša proživljava svoju nepročišćenost, i kada je u 
milosti činila je grijehe i slabosti, i propuste (VI. 10, 3). Bog je nas podnosio, i Njemu samome, jer 
duša je već dugo u Bogu, odnosno u milosti, dakle, Božji je prijatelj. I usprkos toga, duša je i dalje 
imala slabosti i grijehe. 

Znači, Bog kao da je bio dopustio da duša u Njega, u Njegov život, Njegovu milost, u 
sjedinjenje s Njime unese i svoje grijehe i svoje slabosti, te duša to jako, jako bolno i duboko 
doživi (VI. 10, 3). Jedna od najvećih nutarnjih proživljavan)'a je odsutnost, jedna goruća želja da se 
motri i gleda Boga, da se dođe do sjedinjenja s Njime. Nijedno stvorenje više ne može zadovoljiti 
dušu, niti druženje s Njime, tako daje to još više muči i uznemiruje (VI. 11,5). Kaže Terezija da se 
duša čak nekad boji kao da će zbog tih muka i čežnji umrijeti od svega toga skupa. Sicari citira 
dvadeseto poglavlje iz knjige Moj život gdje Svetica opisuje te velike goruće želje. 

Mistični fenomeni u sklopu duhovnoga puta 

Nikada nisu dokaz svetosti niti kontemplacije. Mala Terezija nikada u svojim spisima ne 
govori daje ona imala te mistične fenomene, ima jedan njezin tekst „nikada Mu glas nisam čula ... “ 
Znači, oni nisu bit mistike, bit je ulivena Božja ljubav koja preobražava i oni nisu dokaz ničije 
svetosti. 

„Najzad, sestre, osim ovih ima i drugih i vjerujte mi daje najsigurnije ne htjeti doli ono što 
hoće Bog, jer nas poznaje bolje od nas samih i ljubi nas. Prepustimo se u Njegove ruke da se vrši 
Njegova volja na nama i ne možemo pogriješiti ako smo s odlučnom voljom uvijek pri tome. A 
morate znati da se ne zaslužuje veća slava zato što se primi više ovih milosti, štoviše obvezne ste 
služiti više jer to znači primati više. Ono u čemu se najviše zaslužuje ne oduzima nam Gospodin jer 
to je u našim rukama, pa tako ima mnogo svetih osoba koje nikad nisu znale što znači primiti neku 
od ovih milosti, te drugih koje ih primaju a koje to nisu. / nemojte misliti daje to stalno; što više, 
time što ih Gospodin jednom udijeli, vrlo su veliki napori, pa duša i ne misli da li će ih primiti, već 
kako da ih zasluži “. (Z VI 9,16) 

To nije dokaz da je osoba sveta, upravo suprotno, svetost osobe je samo preduvjet da se 
može govoriti o autentičnosti mističnih fenomena i neke od tih fenomena đavao imitira. Kaže 

Terezija da i sama duša može to sebi zakomplicirati. Zašto vam o ovome govorim? Danas vam je 
silno velika pošast u raznoraznim molitvenim grupama i drugim o tome. 


Sada ćemo malo ući u razglabanje o nutarnjim govorima - imamo 3 vrste, sv. Terezija 
Avilska ovako ih naziva: ( Ž 25, 1/ Ž 27, 6 / Z VI. 3, 1-2) 

Razgovijetna ili čujna 

Nepredodzbena koja se razumiju, ali se ne čuju 

Nerazgovjetna , bez riječi, gdje Bog daje duši da razumije ono što On hoće da ona razumije. 

Sv. Ivan od Križa ovako naziva te nutarnje govore: 

Susljedne riječi 
Formalne riječi 
Bitne riječi 

Susljedne riječi ili razgovijetni čujni govor, ovisno o tenninologiji sv. Ivana od Križa ili sv. 
Terezije - to su riječi, kao da čuješ riječ po riječ, zovemo one riječi što ih duh u sabranosti običava 
u sebi izgovoriti,misleći i uobličujući. Duša ima u sebi osjećaj da joj netko govori 'Ja tebe ljubim’. 
Sv. Ivan uči da to ljudski duh potpomognut Božjim duhom, tako da govore sam od sebe poput treće 
osobe. To je jedna sposobnost ljudskog duha da takve riječi oblikuje, a ima osjećaj da joj netko 
drugi ili treći govori izvan nje. Sv. Ivan od Križa savjetuje da se izbjegava ili odbaci sve što dolazi 
tim putem (U str. 117), više je razloga za to: 

1. Duši se nameće da počne precjenjivati sebe misleći da je to od Boga. To je zamka u koju 
uglavnom svi padnu koji kušaju te fenomene. Počne duša sebe previše cijeniti. 

2. Da se duša oslobodi od napora i opasnosti kojima se u tome nalazi. Kako ćemo to prepoznati? 
Kada te riječi dolaze od razumskog svijetla, ne prate ih kreposni čini i volja ostaje suha, kada je to 
čisto ljudsko nema poticaja na krepost. Nema žara ljubavi prema Bogu. Nešto je teže spoznati kada 
ti govori dolaze od zloga duha , on uvijek potiče na oholost. Ljudi se ohole jer misle da zbog tih 
fenomena su bilo kakvi, svetiji ili bilo što. 

Formalne riječi ili imaginativni govor koji Bog pobuđuje u duši posredstvom nutarnjih misli ili 
neposredno djelujući na maštu. Oni više djeluju na maštu. Ovaj govor ne spada u bliže sredstvo 
općenja s Bogom. Kod formalnog govora Bog na narav način bez vanjskih sjetila predstavlja duši 
mnoge stvari. Jasni su i razgovijetni. Duša čuje ovo ili ono jednu riječ iza druge. 

Stvarni nagovori ili bitne riječi (bitna komunikacija), ovdje veće teže ulazi zli duh, to je ono što 
Terezija govori u ovim odajama, na što se ona osvrće. Duša je u VI. odajama jako blizu svome 
Zaručniku i nekada čuje iz najdubljih nutrina, to je govor bez riječi, nisu susljedne riječi (Ja tebe 
ljubim.). Odjedanput prosine ta misao bez da čuješ bilo koje riječi, iz najdubljih dubina duše. 

Odmah su učinkoviti ako su od Boga, te riječi čuješ, čine ono što Bog želi u duši učiniti. Moraš se 
obratiti, može biti taj poticaj iz najdubljih dubina duše. Dok duša primijeti što se to u njoj događa, 
taj Božji poticaj već u njoj učini ono što Bog hoće da učini. Takve riječi dolaze od Boga i Njegova 
riječ je moćna i može proizvesti ono što kaže.( Ž 25, 1) 

Savjeti svetaca vezanih uz ove nutarnje govore: 

Sv. Ivan od Križa potpuno to odbacuje i govori da su to fenomeni na koje se ne treba obazirati 
Sv. Terezija Avilska je više sklona prihvaćanju, ali samo ovih bitnih komunikacija 
Zašto? Ne postoji nikada potpuna sigurnost da su ti mistični fenomeni od Boga. Mogu biti od 
Boga, đavla ili duha ljudskoga kao takvoga. Ako su od Boga oni već u trenutku u kojem se događa 
fenomen, čini u duši ono što Bog hoće. Sveci se nisu nikada pozivali na to. Bilo koja osoba koja 
nastupa da njoj Bog kaže da netko nešto treba činiti, to je siguran znak da to ne potječe od 
autentičnog duhovnog puta i to nisu oni stupnjevi duha o kojima sveci govore, to su skroz neke 

druge stvari, to su fenomeni u kojima se oni silno varaju. BI. Terezija iz Kalkute je imala mistični 
doživljaj da Krist od nje to hoće, ali kada je Papi pisala nije rekla „ meni je Krist rekao to i to ... “ 
Sveci ne idu tim putem. Ona je napisala pismo, pa ako Krist hoće onda će tako biti, ako neće onda 
je to Njegov problem. Tako to ide. Sveci se ne pozivaju na te mistične fenomene kao neki autoritet. 
Kako se nositi sa tim stvarima? 

Koji su klasični savjeti svetačke tradicije vezano uz ove fenomene? 

Ne davati važnost tome - to nije znak bilo čega, poglavito ne nekog uzvišenog duhovnog puta 
Ne ulaziti u sumnje i istraživanje - dali meni Bog govori ili ne, tako se duša samo zaplete 
Ne tražiti to i ne hlepiti za tim 

Jedan blag nutarnji stav odbacivanja, ali ne se ni opirati 
Rast u kreposti i gledati plodove 

Bog se može poslužiti i takvom Božanskom pedagogijom. Sv. Ignacije Lojolski, kaže kada se 
ovakvi fenomeni događaju, otprilike ovako, u nutrini duše, onda ako je od Boga prvo što duša kuša 
u sebi je zbunjenost, smetenost i nedostojnost, onda ide dublje u poniznost, nakon toga ima mir. 
Ako je od neprijatelja onda to diže i uznosi dušu. Duša postane samodopadna, i počinje se dizati i 
uznositi. To je znak razlučivanja. Inače mistici su trezveni, realni ,razboriti, diskretni, spodobni za 
realnost i nikada to ne pokazuju. 

Drugi mistični fenomeni koje Terezija spominje 
Viđenja 

Klasična podjela još od sv. Augustina, je na 3 vrste: 

Tjelesna viđenja - Vidiš tjelesnim očima - ti fenomeni ne moraju biti od Boga, mogu doći od đavla, 
imaginacije, ali mogu biti i od Boga. 

Imaginativna viđenja - vezana uz maštu, sjetila predstavlja mašti živu upečatljivu stvarnost koje 
duša već prije vidjela ili vidi, onda naš osjećajni dio bića predstavlja mašti, a mašto to sebi predoči. 
Može biti slike koje si već prije vidjela, ili koje nisi vidjela, a možeš ih stvarno kao takve vidjeti. Na 
poticaj nečega što je već prije bilo ili onoga što već prije imamo u našoj memoriji, ili onoga što se 
odnosi. 

Umna ili razumska viđenja - duša vidi, ali ne svojim očima, već u svome duhu, u svome srcu. 
Npr. Krista koji se znoji krvlju u Getsemaniju. Takvi fenomeni mogu potrajati dugo. Ova prva 2 
traju kratko, 10 ili 20 sekundi, a ovaj treći je duboki, nutarnji fenomen i može dugo potrajati. Bog se 
i time može poslužiti da dušu potakne na veću ljubav. To onda budi skroz druge stvari u duši, duša 
iznutra duboku gleda npr. Kristovu muku, na takav način Bog u duši budi duboka kajanja, polete 
ljubavi i puno toga drugoga, (rast kajanja Z VI. 7, 1-2) Što više duša ide putem nutarnje ulivene 
kontemplacije to kajanje postaje žarče i žarče. 

Ova razumska viđenja su čisti Božji dar i Bog se time može poslužiti. Ako su od Boga duša 
doživljava strahopoštovanje, ljubav, poniznost, ako nisu od Boga onda su to osobine umišljene 
blagosti, uznemirenost, umišljenost, oholost. Uvijek bude poslanje „ajde neka drugi znaju tko tebi 
govori...“ 

MOLITVA ŠESTIH ODAJA: MISTIČNE KONTEMPLATIVNE MOLITVE ZANOSNOG 
SJEDINJENJA I DUHOVNE ZARUKE 

Duhovne zaruke: Pred kraj ovoga procesa događaju se duhovne zaruke. Budući da je 
kršćanska mistika ekstatična i personalistička, uz "noćnu mistiku" razvijena je "bračna ili svadbena 
mistika". Stanje duhovnih zaruka je stupanj mistike u kojem Bog povremeno pohađa dušu i 
priopćuje joj se na poseban i vrlo dubok način, ali ne može biti stalno s njom, odnosno ne može je 
trajno apsorbirati u sebe. U časovima njegova pohoda duša je otvoreno i izravno s njim, sva je 
njime zaokupljena. Budući da još nije posve preobražena u Boga, budući da nije pobožanstvenjena, 
onda je ti trenuci iscrpljuju, posve zaokupljaju tako da ne može u njima biti prisutna i u stvorovima. 

To je aktualno sjedinjenje s dušom koje ne može trajati dugo jer duša još živi po principima 
nebožanskoga. 

Vremena pohođenja Božjega se produljuju i učešćuju, postaju sve intenzivnija, češća i duža. 
U jednom času će prerasti u duhovno vjenčanje. Ono pretpostavlja trajnu prisutnost Ljubljenog u 
duši čovjeka i trajnu usmjerenost na njega. No ta usmjerenost ne smeta životu i ophođenju sa 
stvorenjima, jer je odnos prema stvorovima preobražen i pozornost na Boga, kao i zaokupljenost 
njime nije kategorijalnog tipa pa nije konkurencija usmjerenosti i zaokupljenosti stvorenjima. To 
nije kao istovremeno gledanje dvaju televizijskih programa jer bi to bilo stanje shizofrenije. Svijest 
mistika u duhovnom braku nije podvojena na Boga i ostatak stvarnosti. 


Vidjeli smo da duša u VI odajama prolazi tamnu noć duha koja je i kod svetaca trajala 
godinama, a bitno se odnosi i molitvu. O tome smo govorili. Izgleda duši kao da nema ni najmanju 
zraku ili da nema ni najmanju iskru ljubavi prema Bogu. Duša ne može moliti čak niti ne zna što je 
to molitva (VI. 1, 13). Izgleda duši kao da gubi njoj najdragocjeniju stvar, svoju nutarnju molitvu, 
ima osjećaj daje odbačena od Boga (VI. 1, 9). 

,,.../ kako god ne možemo zadržati gibanje neba Jer juri svom brzinom, isto tako ne možemo 
zadržati našu misao, pa ulažemo sve moći duše u nju i čini nam se da smo izgubljene i da smo 
potratile vrijeme provedeno pred Bogom; a duša je možda sva uz Njega, u posve bliskim odajama, a 
misao u predziđu zamka mučeći se s tisuću životinja, zvijeri i otrovnica i zaslužujući tim trpljenjem, 
tako da nas to ne treba zbunjivati niti pak to trebamo napustiti, a to je ono čemu teži nečastivi. I 
najvećim dijelom sve te uznemirenosti i tegobe dolaze od nepoznavanja nas samih... 

Još u ovome životu Gospodin je (dušu) oslobađa od toga kad stigne u posljednju odaju, 
kako ćemo reći, ako Bog dade. I ove bijede neće svima zadavati toliku muku niti ih napadati, kao 
što su meni zadavale niz godina zato što sam bila nikakva, jer izgleda da sam se htjela osvetiti sama 
sebi. A ono stoje tako mučno za mene, mislim da će možda biti i za vas, pa to spominjem tu i tamo 
zato da vam možda uspijem nekad dati da shvatite kako je to neizbježno, te da vas ne uznemiri i 
ražalosti, već da pustimo da se okreće ovo mlinsko čeketalo i meljimo svoje brašno ne dopuštajući 
da djeluju volja i razum“. (Z IV. 1, 9, 12- 13.) 


Na temelju ovog nauka treba dobro shvatiti dinamiku doživljaja kontemplativnih i mističnih 
molitava čiji opis slijedi. Dakle najveći dio vremena duša je u poteškoćama u molitvi, suhoćama, 
rastresenostima a onda Bog kada i kako hoće daruje iskustva kontemplativnih i mističnim molitava 
ah ta iskustva kako sam svetica kaže su vremenski jako ograničena a imaju velike nutarnje učinke. 
U slijedećem dodatku o prikazu krivog nauka o kontemplaciji koji je Crkva osudila i katoličko 
nauku o tim pitanjima nauk crkve o tom je slijedeći: Čini kontemplacije traje veoma kratko, iako 
duševno stanje koje iz tog nastaje može potrajati nekoliko dana. Ovo napominjemo da ne bi netko 
krivo shvatio da duše u ovoj odaji imaju trajno molitveno stanje ovih molitava. 

Molitva zanosa (ekstaze) - duhovne zaruke. Kod molitve počinka bila je zarobljena naša 
volja (srce), kod molitve sjedinjenja još i razum, a kod molitve zanosa čak i vanjske moći, naša 
sjetilna spoznaja. Duša je tako uronjena u Boga da zaboravlja, ne vidi i ne osjeća vanjski svijet. Živi 
u zanosu, extazi, neosjetljiva je za pojavni svijet. Tijelo je nepomično, oči ukočene i uperene prema 
jednoj točki, disanje usporeno, sjetila obamrla. Kao da nije kadro izdržati duševni ushit, ljudsko 
tijelo klone i zamre. Kao da se duša vraća svojoj suštinskoj jednostavnosti, nespriječena okovima 
tijela. Extaza je neposredni susret dvaju duhova, božanskoga i ljudskoga. Duhovna opojnost. 

Extaze se ne mogu postići nikakvim naporom, vježbom ili tehnikom. Nisu nikada same sebi 
svrhom, vode do bržeg sjedinjenja s Bogom. Doživljuju ih samo osobe visoke duhovnosti i 
moralnosti, asketski savršene. Mogu nastupiti postupno i polako, ali isto tako naglo i nenadano. 
Zanesenome izgleda kao da je uznesen na nebesa. Extazu redovito prati radost i blaženstvo, ali 

nerijetko i bolni trzaji čitave duše, na koju se još jednom spušta "noć duha" (oratio extatica 
cruciligens, nox spiritus). To je definitivno čišćenje koje može potrajati godinama a sam molitva 
zanosa obično ne traje duži vremenski period. Duhovne zaruke su Božje obećanje duši da će se 
jednoga dana s njom sjediniti. 

Ovo sjedinjenje dolazi do izražaja u dva oblika: ugodnom i bolnom obliku. Zanosno 
sjedinjenje ne uključuje u sebi nužno pojavu leviacije (uzdizanja), o kojoj ćemo govoriti u 
slijedećem poglavlju, nego samo obustavljanje djelovanja osjetila, što je značajka ovog sjedinjenja. 
Ovo je sjedinjenje prema tome još potpunije, nego dva pređašnja, jer ono sadržava, osim sastavnih 
dijelova, koji su vlastiti za ona dva, obustavljene djelovanja vanjskih osjetila. 

Narav zanosnog sjedinjenja 

Dva sastavna dijela sačinjavaju to sjedinjenje uronjenje duše u Bogu i obustavljanje 
djelovanja osjetila. Budući da je sva duša posve uronjena u Boga i vanjska sjetila izgledaju kao da 
su prikovana uza Boga ili uz predmet, koji On pokazuje. 

Uronjavanje u Boga ima svoja dva glavna razloga, divljenje i ljubav, kako to vrlo lijepo 
tumači sv. Franjo Saleški. (O Božjoj ljubavi, VII, 4 -6) 

„Divljenje nastaje u nama, kad spoznamo kakvu novu istinu, koju prije nismo poznavali, i za 
koju nismo očekivali, da ćemo je spoznati. Ako je još uz ovu novu istinu koju spoznajemo, 
povezana ljepota i dobrota, divljenje koje iz toga nastaje, je vrlo ugodno. Kad se svidi Bogu i 
božanskoj dobroti, da našem razumu udijeli neko posebno svijetlo pomoću kojega razum promatra 
božanske tajne na neki izvanredni i jasnije objavljeni način, tada se razum - videći u njemu više 
ljepote, nego je mogao i misliti divi. A divljenje ugodnim stvarima vezuje i čvrsto spaja razum uz 
predmet kojem se divimo: koliko zbog divne ljepote koju mu Bog otkriva toliko i zbog novosti te- 
ljepote, i zato što se razum ne može dosta nasititi gledanjem stvari, koju nije vidio i koja je tako 
ugodna za gledanje". 

Uz divljenje nadolazi i ljubav. "Ta zanosna ljubav ovako djeluje na volju Bog je takne 
svojom ugodnom čari ljubavi i volja se, koju privlači nebeska li ljubav okreće i teži k Bogu kao što 
se igla, taknuta magnetom okreće i usmjeruje prema polu zaboravljajući na sebe radi svoga 
neosjetilnog stanja, pa ostavlja sve svoje zemaljske sklonosti, ulazeći na taj način u neki zanos ne 
od spoznaje nego od veselja ne od divljenja nego od ljubavi, ne od znanja, nego od iskustva; ne od 
gledanja nego od užitka i slatkoće.“ 

Uostalom divljenje raste s ljubavi i u, i ljubav s divljenjem: 

"Razum katkada zapada u divljenje, gledajući svetu radost koju volja doživljava u svojem zanosu 
isto kao što se i volja često raduje, gledajući razum u divljenju. Na taj način te dvije sposobnosti 
jedna drugo priopćuju svoj zanos i ushićenje jer gledanje na ljepotu nam omogućuje, daje ljubimo a 
ljubav nam pomaže daje gledamo." 

Nije prema tome ništa čudno, da duša, koja. je tako sva uronjena, u divljenje i ljubav prema 
Bogu bude, da tako kažemo, sva izvan sebe i usmjerena Njemu. Ako se onaj, koji pusti, da ga 
zavede strast ljudske ljubavi može dotle zaboraviti, da sve ostavi, da bi se posve dao ljubljenom 
predmetu, zar je onda čudno, da nas božanska ljubav, koju je sam Bog utisnuo u našu dušu, toliko 
obuzme, da zaboravljamo na sve da vidimo i ljubimo samo Njega. 

Zaustavljanje osjetila je posljedica tog uronjena u Boga. To se odvija postepeno i ne odvija 
se kod sviju u istom stupnju. 

Što se tiče vanjskih osjetila, to je: 

1. Prije svega neosjetljivost više ili manje izražajna, slabljenje fizičkog života, usporavanje 
disanja, zatim umanjenje tjelesne topline; "Opaža se - veli sv. Terezija - da naravna toplina pada, i 
da se tijelo po malo hladi, ali uz neiskazanu slatkoću i uživanje« (Ž 20,3) 

2. Zatim se tu zapaža neka nepomičnost, koja ostavlja tijelo u onom položaju, u kojem gaje 
to stanje zatekli. Pogled ostaje ukočen prema nekom nevidljivom predmetu. 

3. To stanje, koje bi u naravnom slučaju moralo tijelo oslabiti, daje mu naprotiv nove snage. 
(Ž 20,21) Bez sumnje, u samom času dolaženja u obično stanje osjeća se neka umornost, ali odmah 
iza toga slijedi obnova snage. 

4. Katkada je zaustavljanje osjetila potpuno, a katkada je nepotpuno i omogućuje tim 
osobama, da govore u pero svoje objave, koje primaju, kako to vidimo, u životu svete Katarine 
Sijenske. 

Nutarnja su sjetila zaustavljena u djelovanju još savršenije i potpunije, nego u mističnom 
sjedinjenju, o kojem smo već govorili. 

Pitamo se, da li je obustavljena i sloboda volje. Odgovaramo zajedno sa sv. Tomom, 
Surrezom, sv. Terezijom, Alvarezom de Paz, da sloboda volje ostaje i da dosljedno tome, duša 
može u zanosu zasluživati, duša slobodno prima duhovne darove koji su joj dani. 

A što se tiče trajanja zanosa, ono je vrlo različito. Potpuni zanos općenito traje samo 
nekoliko časaka. katkada pola sata. Ali prije zanosa, kao i poslije njega, prethodi i nadolazi 
nepotpuni zanos, to on može trajati nekoliko, dana, vodeći računa o svim raznim oblicima, kojima 
on prolazi«. Ekstaza može biti popraćena i levitacijom i to u trajanju od više sati kako se to dogodili 
sv. Tomi iz Villanuove. Bez levitacije sv. Angela Folinjska je provela 3 dana u zanosu, sv. Ignacije 
Loyolski 8 dana, sv. Koleta 15 dana a sv. Magdalena de Pazzi je provela 40 dana bez da se povratila 
sebi i izišla iz zanosa. 

Duša tijekom ekstaze ostaje slobodna te svim svojim snagama pristaje uz Boga i njegovo 
djelovanje te samim time mistično iskustvo molitve zanosa uvećava zasluge duše pred Bogom. 

Iz zanosa se izlazi putem buđenja, bilo spontanog bilo vještačkog. U prvom slučaju duša trpi 
neku tjeskobu, kao da se je vratila s drugoga svijeta i malo po malo opet. poprima svoje djelovanje 
na tijelo 

U drugom slučaju buđenje se izaziva i to naređenjem ili pozivom poglavara: ako je usmeno, 
uvijek ga slušaju, ako je samo misleno, onda ga uvijek ne slušaju. 

TRI STUPNJA ZANOSNOG SJEDINJENJA 

Tri su glavna stupnja u zanosu: jednostavni zanos, ushit i let duha. 

Jednostavni zanos je neka vrst slabosti koja nastaje polako, i uzrokuje u duši ranu bolnu i 
ugodnu u isto vrijeme. Njezin joj zaručnik daje osjetiti svoju prisutnost, ali samo za neko vrijeme, a 
ona bi htjela, da u Njemu stalno uživa, i trpi radi toga, što joj to nije dano. Ipak je taj užitak slađi, 
nego li kod molitve mira. 

Poslušajmo sv. Tereziju: "Duša osjeća, da je preslatko ranjena. Ali ne zna, kako i tko ju je 
ranio. Ne poznaje dobro, da je rana dragocjena, pa ne bi rado nikad od nje ozdraviti. Tuži se svom 
Zaručniku riječima ljubavi, pa i vanjskima, I ne može drugo uraditi, jer spoznaje, da je On nazočan, 
ali ne će da joj se objavi na takav način ga stane uživati. Velika je to muka, sve ako je ljupka, i 
slatka. Mnogo je više to zadovoljava, nego slasno udubljivanje u molitvi mira, gdje nema muke". (Z 
VI,2,2) 

Već i u ovom stupnju kontemplacije ima nadnaravnih, riječi i objavljenja. 

Ushiti ovaj doživljaj je vezan uz afektivni dio našeg bića. To je plamen iznutra. Može biti 
ushit, ekstaza, na bilo koji način. (Z VI. 4, 6). To mogu biti jaki žar kao plamen ljubavi, žar ljubavi 
iznutra koji se kuša, u tim fenomenima žar se prelijeva i na drugi dio duše, sjetilni dio duše, može se 
nekada prelijevati i na materijalno oko osobe kao takve, i na prostor na kojem osoba radi, pa i na 
druge osobe. U VI. odajama Bog, u biti, pročišćuje i prosvjetljuje dušu, raspaljuje u njoj žar i 
žudnju za Njim, da bi joj se mogao potpuno očitovati, da bi Ga ona mogla upoznati. On se ne 
očituje toliko u inteligenciji i razumu čovjeka, ne dolazi se do sjedinjenja putem razuma, već putem 
ljubavi i srca, žudnje, želje. Ta želja se raspaljuje u duši, a to je vezano sve uz voljni dio duše. Duša 
želi samo vršiti volju Božju, to je u samoj srži i srca duše, ona samo to želi, onda je Bog uzdiže vodi 
je tim putem. 

Ushit zahvaća dušu naglo i silovito, tako da se ona nikako ne može tome oduprijeti. Mogli 
Bismo reći, kao da vas kakav veliki orao nosi na svojim krilima a čovjek ne zna, kuda s njim ide. 
Unatoč radosti, koju čovjek kod toga osjeća, naravna slabost uzrokuje, u početku, osjećaj straha. Ali 
taj je strah izmiješan s nekom novom i žarkom ljubavi prema Onomu., koji tu tako nježnu ljubav 
pokazuje prema crvku, koji je sama gnjiloća. 

„Kod ovih ushita čini se da duša u tijelu ne daje života, pa se vrlo primjetljivo zamjećuje 
kako mu ponestaje prirodne topline, postaje hladno, premda s velikom slašću i užitkom. Ovdje nema 
nikakva lijeka da se odupre, dok kod sjedinjenja ima lijeka dok se nalazimo na našoj zemlji. Premda 
s mukom i nasilu, oduprijeti se može gotovo uvijek. Ovdje, najčešće, nema nikakva lijeka, već često 
puta, bez predosjećanja i bez ikakve pomoći, nadođe tako snažna i brza provala, da vidite i osjećate 
kako se diže ovaj vodonosni oblak ili ovaj orao i kupi vas svojim krilima. Kažem da se primjećuje i 
vidite kako vas odnose, a ne znate kamo. Jer, premda to biva uz nasladu, slabost naše naravi čini 
nas da se bojimo u počecima, pa duša mora biti odlučna i srčana - puno više nego što je rečeno - da 
riskira sve, neka se dogodi što mu drago, te se prepustiti u ruke Božje i ići, drage volje, kamo nas 
odnesu, budući da vas nose makar vam bilo teško. I do te mjere, da bih se ja vrlo mnogo puta htjela 
oprijeti, pa ulažem sve svoje snage, posebice poneki put kad to biva javno i mnogo puta tajno, 
bojeći se da sam obmanuta. 

Poneki put mogla sam nešto, uz veliku izlomljenost, a nakon toga sam bivala umorna poput 
nekoga tko se bori sa snažnim divom, Katkad je to bilo nemoguće, jer mi se uzdizala duša, pa čak 
gotovo redovito i glava za njom, a da je nisam mogla zadržati, a gdjekad cijelo tijelo, čak i dižući 
se. Kad sam se htjela oprijeti, činilo mi se da me ispod nogu podižu tako jake sile koje ne znam s 
čime bih usporedila, što je bivalo s puno većom žestinom negoli one druge stvari duha, pa bih 
bivala sva izlomljena. To je velika borba i, najzad, malo pomaže kad Gospodin to hoće, zato što 
nema moći protiv njegove moći. Katkad se udostoji zadovoljiti time da vidimo kako nam hoće 
udijeliti milost i da ona ne izostaje zbog Njegova Veličanstva, a ako se opre iz poniznosti, ostavlja 
iste učinke kao da se sasvim pristalo (Ž 20, 3-4 i 6) 

I u tom se ushitu u ekstazi sklapaju duhovne zaruke, kao što smo vidjeli i kod sv. Terezije. I 
baš se tu očituje tako nježna Božja pažnja; jer kad bi se duša i dalje služila svojim osjetilima, možda 
bi 1 život izgubila, videći se tako blizu tog neizmjernog Veličanstva . Kad je ushit završio, volja 
ostaje kao opojena i može se baviti samo Bogom. Izgubi radost za sve zemaljsko, pa osjeća 
neutaživu želju, da čini pokoru, i to toliko, da se tuži, kad ne trpi. (Z VI, 4) 

Iza ushita slijedi let duha koji je tako jak, da se čini, da dušu odvaja od tijela i da mu se 
čovjek ne može oprijeti. 

„ Vraćajući se pak ovom naglom poletu duha, on je takav da se uistinu čini da izlazi iz tijela, 
a s druge je strane jasno da ta osoba ne postaje mrtva; u najmanju ruku ona ne može reći da li se 
nalazi u tijelu ili ne, kroz nekoliko trenutaka. Čini joj se daje cijela bila u nekom drugom kraju, 
posve drukčijem od ovog u kojem živimo, gdje joj se pokazuje druga svjetlost, toliko različita od 

ovdašnje da kad bi je ona cijelog života smišljala skupa s dragim stvarima, ne bi ih bilo moguće 
dokučiti. A događa se da joj se u jednom trenutku pokaže toliko stvari skupa da za mnogo godina 
što bi radila na tome da ih sredi sa svojom predodžbenom moći i razmišljanjem, ne bi mogla ni 
tisući dio toga. To nije umno, nego predodžbeno viđenje, zato što se očima duše vidi puno bolje 
nego što ovdje vidimo tjelesnima i bez riječi joj se razotkrivaju neke stvari, hoću reći ako vidi neke 
svece, pozna ih kao da se s njima puno družila “. (Z VI, 5,7) 


Glavni učinci molitve sjedinjenja zanosa - ekstaze 

Učinci ekstaze su na tijelu i duši. Ipak glavni učinak koji u sebi sadrži sve druge, je velika 
svetost života, koja ide sve do heroizma, tako da ako toga nema i zanos sumnjiv. 

Ovako primjećuje sv. Franjo Saleški: "Kad dakle vidimo, da neka duša ima u molitvi 
ushićenje a ipak nema zanosa u svom životu to jest ne provodi život svet i u Bogu, odričući se 
svjetovne radosti, mrtveći svoju volju i naravne sklonosti, ako se ne odlikuje poniznošću, blagošću, 
a napose neprestanom ljubavlju onda vjeruj, Filoteja, da su svi ti ushiti jako sumnjivi i opasni. To su 
ushiti koji mogu doprinijeti da im se dive ljudi ne da i njih posvete". (Teotim VII,7) 

„Reći ćete mi, ako kasnije nestane sjećanja na one tako uzvišene milosti što ih tu Gospodin 
udjeljuje duši, kakvu joj korist donose? — Ah, kćeri tako je; velika da se ne može preuveličati; jer 
premda ih ne znaju iskazati, u najskrovitijoj nutrini duše ostaju dobro zapisane i nikad se ne 
zaboravljaju. Pa ako nemaju lika niti ih moći zamjećuju, kako ih se može sjećati? — Ni to ne 
dokučujem, ali razumijem da u duši ostaju neke istine o Božjoj veličini tako urezane da bi Mu se, 
kad ne bi imala vjere koja joj govori tko je i da je dužna smatrati Ga Bogom, od toga časa klanjala 
kao takvom, kao što je učinio Jakov kad je vidio ljestve , jer je preko njih zacijelo shvatio druge 
tajne koje nije znao iskazati; jer samo time što je vidio ljestve po kojima su silazili i penjali se 
anđeli, kad ne bi bilo veće unutarnje svjetlosti, ni bi shvatio tako velike tajne“. (Z VI,4,6) 


Učinci ekstaze na tijelu su trostruki. 

a. Tjelesna neosjetljivost. Kada je ekstaza potpuna događa se i potpuna neosjetljivost na 
tijelu. Tijelo je neosjetljivo na udarce, ubode, plamen... oči često ostaju otvorene ali ne gledaju ništa 
od materijalnog svijeta. Neki sveci su u ekstazi razgovarali s onime što doživljavaju u ekstazi, neki 
su ekstazi neki puta hodili kao sv. Katarina Sijenska. Za vrijeme ekstaze polagano se hladi životna 
toplina tijela poglavito u krajnjim udovima (ruke, noge). Kod nekih ekstaza koje su bile jake u 
doživljaju tijelo nakon izlaska iz ekstaze može biti iscrpljeno i više dana. 

b. Tijelo osobe koja je pala u ekstazu mijenja izgled i odražava blaženi let duše zbog 
iradijacije duhovne stvarnosti iz nutrine na materiju, tako da izgled lica poprima nebesku ljepotu. 

c. Levitacija. Neki puta ekstaza je popraćena i levitacijom jer i tijelo slijedi hod duše prema 
visini te se tijelo protivno svim zakonima gravitacije uzdiže sa zemlje. 


Neki osobiti mistični fenomene kod svete Terezije. U dvadesetom poglavlju Života ona bi 
željela objasniti, uz pomoć Božju, razliku između sjedinjenja i zanosa ili ushita ili poleta što ga 
zovu duhovnim [poletom] odnosno zanijećem, a to je svejedno. Ova su različita imena samo jedna 
te ista stvar koja se zove i ekstaza (usp. Ž 20,1). Vanjske fenomene koji se javljaju kod zanosa, naša 
svetica opisuje ovako: "Vratimo se sada k zanosu i promotrimo, što je u njemu najobičnije. Rekoh, 
često mi se činilo da mi je tijelo lagano te mu je ponestajalo sve težine. A gdjekad je bilo tako 
lagano, te gotovo nisam ni osjećala da mi se noge dotiču tla. Dok traje zanos, tijelo ostaje kao 
mrtvo, te često puta ne može ništa raditi. A kad ga spopadne zanos, tako i ostane vazda sjedeći, 
otvorenih ili zatvorenih ruku. Rijetko se izgubi uporaba sjetila, no meni se to dogodilo da sam 
izgubila i to malo kada i na kratko vrijeme" (Ž 20,18). 

Učinci ekstaze na duši. 

Ulijeva nadnaravnu duhovnu snagu duši te ona prakticira kreposti u herojskom stupnju. 
Herojske kreposti se očituju kada u teškim situacijama nemogućim samoj ljudskoj naravi duša čini 
velike čine evanđeoskih kreposti. Kada nekog mučenika muče, na primjer sv. Mariju Goretti osoba 
koja je želi silovati ubija je jer se ona brani i prašta mu a zadnje riječi svetice tom istom mučitelju 
su bile: „Izmoliti ću ti obraćenje“ što se poslije i dogodilo... taj čin je nemoguć bilo kojem čovjeku, 
samoj ljudskoj naravi, dakle duša sveca to čini jer je Krist u njoj koji je oprostio svima s križa, duša 
je sjedinjena s Kristom te čini herojske čine kreposti. 

Što se tiče glavnih kreposti što ih sa sobom nosi zanosno sjedinjenje su: 

1. Potpuno odricanje od stvorenja. Bog pomaže duši da se popne da se tako izrazimo na vrh 
jedne tvrđavice, odakle ona jasno razabire ništavnost ovozemaljskih stvari. Ubuduće više ne želi 
imati ni svoje vlastite volje, ona bi se željela otresti i svoga vlastitog mišljenja, kad bi to mogla. 

2. Veliku bol zbog počinjenih grijeha dušu ne tišti i ne boli strah od pakla, nego upravo to, 
što je uvrijedila Boga. 

3. Česti i srdačni pogled ha sveto čovještvo Našega Gospodina, Blaženu Djevicu Mariju. I 
kako li je divno to društvo Isusa i Marije. Ova viđanja mašte i razuma, koja bivaju sve češća 
konačno otkidaju dušu od svega i uranjaju je u poniznost. 

4. Konačno divna strpljivost za junačko podnošnje svih muka i novih pasivnih kušnja? što 
Bog šalje, a zovemo ih čišćenjem ljubavi. 

5. Tijekom ekstaze događaju se duhovne zaruke duše i Boga što je u biti Božje obećanje da 
se sjediniti s dušom u duhovnom braku što je u biti preobražavajuče sjedinjenje. Sv. Terezija tvrdi 
da se to događa u ekstazi kako duša ne bi umrla u doživljaju svijetla Božjeg Veličanstva. (Z VI. 4,2) 

Zahvaćena i ispunjena željom da vidi Boga, duša se osjeća kao pogođena nekom vatrenom 
strjelicom, i glasno uzdiše od boli videći, da je rastavljena od onoga, kosa jedino ljubi. To je pravo 
mučeništvo koje počinje, mučeništvo i duše i tijela koje je popraćeno, žarkom željom za smrti, da 
čovjek, više ne bude rastavljen od Ljubijenog Dobra, to je mučeništvo katkada isprekidano 
zanosnim uživanje. To ćemo bolje shvatiti, kad budemo govorili'O drugoj noći sv. Ivana od Križa, o 
noći duha. 

Postoje i mnoge druge milosti i mistični fenomeni koje se iskazuju na van. Budući da je 
čovjek utjelovljeni duh, i u svom čovještvu želi biti sličan Kristu, a zbog jedinstva ljudskog bića, s 
druge strane, mnoge duhovne milosti očituju se na razne vidljive načine. Uzmimo sljedeći primjer 
iz Života: Ž 29,13.14. I danas se u relikvijaru koji sadrži srce svete Terezije od Isusa u gradu Alba 
de Tormes, može vidjeti ožiljak na srčanom mišiću. Slična stvar su rane na tijelu koje se pojavljuju 
na mjestima rana Isusovih nastalih za vrijeme razapinjanja. To je fenomen stigmatizacije. Riječ 
dolazi iz Gal 6,17, gdje Pavao veli da na sebi nosi rane Isusove. Grčka riječ stigmata znači općenito 
neki urezani znak, oznaka. 

Jeronim Jaegen koji je i sam proživio duhovni i mistični život do najviših stupnjeva u svom 
djelu Mistični život milosti, ovako piše“: 

Mistične zaruke 

Spasitelj se u svojoj neizmjernoj ljubavi prema ljudima ne zadovoljava s mističnim 
prijateljstvom. S onima koji postanu vrijedni njegove osobite ljubavi on sklapa još tješnju čvršću 
vezu za koju ljudski jezik nema nekog uzvišenijeg naziva. Mistici je nazivaju mističnim zarukama, 
što odgovara zemaljskoj višoj ljubavnoj vezi. 

Budući da je Bog, zaručnik, čisti duh, moramo dobro shvatiti da je ovo sjedinjenje čisto 
duhovno u najuzvišenijem obliku. Tu nema mjesta osjetnoj raspojasanosti ili sličnome. Osobina 
kojima zaručnica veseli zaručnika jesu ćudoredna ozbiljnost, viteška odvažnost, ljubav prema 
revnom djelovanju i junačkom trpljenju. 

Pohvalne pjesme 'istaknutih mistika koje crtaju odnose između božanskog zaručnika i 
mistične zaručnice spadaju među najljepše što je dao ljudski jezik. 

Ushtjedne li Spasitelj neku dušu s kojom je već sklopio vezu mističnog prijateljstva unaprijediti za 
svoju mističnu zaručnicu, on je na to malo po malo pripravlja. 

Jer ako ona ima stupiti u tako povjerljive odnose sa Svevišnjim, zaista je potrebno da 
postigne neki visoki stupanj kršćanske savršenosti. 

Spasitelj rasvjetljenjima i poticajima na neki način nagovještava njezinom razumu da joj želi 
dati tu milost. Njezina se poniznost odmah usprotivi tako visokim iskazima naklonosti. Bog, naime, 
pruža takve milosti samo istinski poniznima. Tad započinje u duši oštar boj između njezine 
poniznosti i ljubavi prema Spasitelju. Poniznost odnosi pobjede predbacujući joj malene grijehe 
koje još ima. Sad se duša velikom čežnjom želi putem duševnog i tjelesnog trpljenja osloboditi od 
tih pogrješaka, da na njoj više ne bude ništa što se utjelovljenom Sinu Božjem i najmanje ne bi 
svidjelo. 

Patnje koje on sada pripušta da dođu na dušu ne treba da budu dugotrajne, ali su većinom 
oštrije od prijašnjih. Njima je, naime, zadaća, da isperu dosad skrivenu nečistoću duše koja je još 
preostala od istočnog i od osobnih grijeha, da duša postane još sličnija Bogu. Te patnje moraju u 
njoj odstraniti svaku naravnu ljubav što je duša još goji prema bilo kojoj osobi ili stvari. Nebeski je, 
naime, zaručnik ljubomoran na njezinu iskrenu ljubav. Te patnje, konačno, moraju posve pokoriti 
neuredno sebeljublje. Zaručnik, naime, hoće da bude neograničeni gospodar u kući svoje zaručnice. 
Njoj se čini daje kod svoga pročišćavanja kao igraća lopta bacana amo tamo. Ona zna tko je baca, i 
dopušta daje baca. 

Nalazi li se čovjek u svijetu. Gospodin se neobično mnogo obazire na njegov stalež i zvanje. 
Tjelesne patnje koje pripušta bit će testne i upravo neugodne. Ah one neće u bitnosti spriječiti 
službeno djelovanje. No duševne patnje bit će zato tim oštrije. One se najradije nadovezuju na 
službeno djelovanje i na unutrašnji život. U svakom slučaju mora duša ispunjavati svoje službene 
dužnosti koliko je moguće bolje, ma kako joj to bilo teško. 

Nažalost ih nema mnogo koji su u duhovnom životu tako daleko uznapredovali da bi iz čiste 
ljubavi prema Bogu pripustili na vlastitom ja do kraja izvesti ova tegobna pripremanja. 

Kad se ta pripremanja približavaju svome kraju silazi na dušu velik Božji mir, neka radost koja 
nadmašuje sve zemaljske pojmove. Prekoravanje se savjesti stišalo kao da ga nikad nije bilo. 
Molitva i razmatranje pružaju veći užitak zbog neposrednog saobraćaja s Bogom. Vanjski svijet, 
živi i neživi stvorovi, ne mogu duši pružiti ništa što bi se moglo i izdaleka usporediti s duševnim 
radostima što ih ona uživa u svojoj nutrini. Prava opojnost prostruji često dušom, kad je obuzme 
misao kako srdačno ona Boga ljubi i kako je istinski i duboko od njega za uzvrat ljubljena. 

Tisuće ljudi dali bi sve svoje blago i sva dobra, uzeli bi na se svoj križ i požurili bi se u susret svom 
nebeskom zaručniku, da bi zaslužili samo jedan dan te radosti. 

Kod pročišćene duše sve više rastu duhovne radosti i unutarnji doživljaji. Oni sve više 
uspaljuju u njoj vatru božanske ljubavi i pobuđuju u njoj sve veću želju da se u vremenu i u 
vječnosti poda Spasitelju kao njegova mistična zaručnica. 

Božanski ljubavnik je namjerno tako dugo čekao. Sad zadovoljava vrućoj čežnji za njim. Spasitelj, 
druga Osoba Presvetog Trojstva, jednog dana pohodi dušu i proglasi je svojom zaručnicom. 

Prema toku jednog takvog mističnog zaručivanja predočimo u svojoj pameti kako se ono može 
zbiti. 

Spasiteljev izabranik ili izabranica kleči na klečalu u dubokoj unutarnjoj molitvi. Duša je 
potpuno svjesna da se nalazi u svojoj sobi pri razmatranju ili motrenju. 

Najednom iznenada izgubi vanjsku svijest te se prividno, kao u snu, nađe na nekom drugom 
mjestu. Slično kao što je Magdalena najednom prepoznala Isusa poslije uskrsnuća te mu se bacila k 
nogama tako se ona u imaginarnom viđenju najednom nađe pred Spasiteljem i baci mu se pred 

noge. Ona vidi kako je on pozivlje da s njim saobraća tješnje negoli do sada. Duboko svjesna da 
toga nije dostojna, ona mu to i kaže. Brani se protiv njegovih nastojanja da je povuče gore i 
najednom se opet nađe na svome klecalu u sobi tako kao daje prividno ostavila samu sebe. 

Njezinim srcem struji tako velika radost kakve još nije nikad u životu osjetila. Tako je opijena 
ljubavlju da joj je cijelog dana teško obavljati staleške dužnosti. 

Ona spoznaje jasno i sigurno da ju je Spasitelj zaprosio za svoju mističnu zaručnicu. 

U iskrenoj poniznosti ona se je protiv toga branila. Međutim još uvijek osjeća u sebi daje Spasitelj 
snažno privlači, i uvijek se još brani protiv tog privlačenja. Tako se još brani drugog i trećeg dana 
Tada ne može više. Njihova je međusobna ljubav prevelika. Duša se predaje, nalazi Spasitelja na 
unutarnji način i postaje njegovom mističnom zaručnicom. Sad poznaje put do njegova srca. 

Navlaš smo izabrali ovaj oblik zaruka, da dobro razlučimo ono što je bitno od onoga što je nebitno. 
Otkupitelj je odlučio da dušu čini svojom mističnom zaručnicom. On to saopćuje njezinom razumu. 
To je bitno. 

Kod ovog saopćenja služi se sa dva sredstva- ushitom i viđenjem. Ovo je od podređenog 
značenja, jer se je on mogao poslužiti i drugim sredstvima. Međutim su primijenjena sredstva bila 
veoma svrsishodna. Ushitom je, naime. Spasitelj skupio duševne moći u nutrinu da ih ništa ne bi 
smetalo kod važnog posla. A budući da duša na ovom stupnju bez pomoći mašte još ne može 
primiti misli koje Bog njezinom razumu duhovno utisne, mašta uz osobito Spasiteljevo sudjelovanje 
na neki način utjelovi spomenute razumu udahnute misli. 

Po slici, koja se je u viđenju pojavila, duša jasno upoznaje Spasiteljevu namjeru da nju 
privuče na svoje srce. U svojoj se poniznosti odlučno brani od te milosti. Kako seje to protivljenje 
odigralo u mašti, to je sporedno. No nakon nekoliko dana, nadvladana snagom Božje ljubavi, dala je 
zaručniku na znanje svoj pristanak. I to je nešto bitno. Tako su zaruke izvršene. 

Mi smo mišljenja da se mistične zaruke uvijek sklapaju s Utjelovljenim Sinom Božjim, a ne 
s Božanstvom općenito ili s Duhom Svetim, kako neki drugi uzimlju. 

Sad počinje za dušu vrijeme sretnog zajedničkog zaručničkog života. Zaručnik i zaručnica 
rade zajedno da junačkim vježbanjem u krepostima i povećavanjem posvetne milosti duša u očima 
zaručnikovim postaje sve ljepšom. Što češće primanje svete pričesti pruža tu ljepotu i umiruje onu 
čežnju koju zaručnik i zaručnica imaju jedno prema drugome. 

Zaručnički život može potrajati dugo — mjesece i godine. Isprva zaručnik samo rijetko 
pohađa zaručnicu na tako jasan način. Često ona mora dugo unutarnjim načinom tražiti dok se on ne 
dade naći, tako da ona uzdiše sa zaručnicom iz Pjesme nad pjesmama: »O da si mi brat, da si sisao 
prsa majke moje, našla bih te vani i poljubila bih te, i nitko me zato ne bi prezirao«. Potom je 
pohađa češće. Ona ga želi zadržati, ali ne može. Ona doista znade da joj je on kao Bog uvijek blizu. 
Ali ona ne može njegovu božansku prisutnost tako živo spoznati kako je potrebno da bi mogla s 
njime saobraćati na gore opisani način. Među božanskim duhom i očima njezina duha postoji nešto 
što duša ne može prodrijeti. Božanski pak zaručnik to prodire kod svojih pohoda, kao što sunce sve 
jasnije prodire kroz gusti oblak. 

Ostane li mu duša vjerna u svemu, on dolazi sve češće, konačno svaki dan. I tada je njoj kao 
da on nikad više ne ide od nje. Ali o tom više u slijedećem poglavlju. 

Osobni saobraćaj između Spasitelja i duše na četvrtom stupnju mističnog života, u stanju zamka, 
vrši se većinom u obliku imaginativnih, veoma slikovitih viđenja i nagovora i nešto je popraćen 
ushitima. 

Čim duša opazi daje Spasitelj hoće da na taj način pohodi, neka odmah moli Duha Svetoga 
daje nadahne kako se mora vladati prema Spasitelju. Tad ne smije prema njemu ništa drugo činiti 
nego ono što je Duh Sveti onaj čas nadahne. 

Nebeski Otac i Spasitelj, koji je jedinorođeni Sin Oca, veoma se raduju božanskoj ljepoti i 
ljubavi prave mistične zaručnice. A Duh Sveti, koji jednako kao Bog izlazi od Oca i Sina, uposlen 
je kao nitko drugi oko toga da dušu vodi kako se mora vladati u tako uzvišenim časovima. 

Mističnu zaručnicu mora prožimati visoki stupanj iskrene poniznosti, plemenitog divljenja, 
djetinjeg pouzdanja i anđeoske čistoće. Manjka li koja od ovih kreposti, ne može se misliti na 
Spasiteljev pohod. Tad postoji velika mogućnost da se duša umišlja ili daje od đavla zavarana. 

Đavao, naime, lako može u ljudskoj mašti izazvati sliku Spasiteljevu i pod tom slikom na unutarnji 
način saobraćati s dušom. Taj joj udahnjuje nevjerne i sujevjeme misli, hvali joj sebeljublje i 
sjetilne težnje i navodi je na mnoga zla koja joj prikazuje kao svjetlo. 

Za vrijeme pravog Spasiteljevog pohoda ne treba se bojati đavolske prijevare. Zao duh se ne 
usuđuje smetati duši dok s njome saobraća Božanski zaručnik. 

Koji put se desi da Spasitelj otkrije svojoj mističnoj zaručnici jedan mah dio svoje ljepote, da ju 
ojača za duševnu borbu ili da je utješi poslije gorkih tjelesnih i duševnih patnja koje je za Boga 
podnijela. Tad je zanese u ushit pa stvori, sam ili po kojem anđelu, njezinoj mašti prikladnu sliku 
svoga čovječanstva urešenu preobiljem boja i takvim svjetlom koje prelazi svaki ljudski pojam. 

Duša odmah spoznaje da ove milosti u njoj Bog proizvodi, jer ona sama nije sposobna 
stvoriti u svojoj mašti tako prekrasnu i uzvišenu sliku. 

Spasitelj nuka svoju zaručnicu da teži uvijek na više i više. Tako jednog dana reče jednoj: »Tvoj 
ideal neka bude težiti da postigneš sve tješnje sjedinjenje sa mnom«. 

Što duša više saobraća s Bogom, to postaje poniznijom. Jedna takva ponizna zaručnica zađe jednog 
dana nakon duge bezutješnosti u tužbu: »O Bože, zar ja dakle ne mogu nikad više biti vesela?« Na 
to joj u nutrini odgovori Duh Sveti: »Tvoje veselje nek bude svijest da svojom ljepotom i ljubavlju 
razveseljuješ Spasitelja«. 

Promotrimo kod ovog odgovora dvije okolnosti. Duh Sveti bijaše veoma otvoren, jer je znao 
da svojom izjavom neće nanijeti n ik akve štete dubokoj poniznosti duše. Drugo: Mistična zaručnica 
je upoznala svoj veliki zadatak. 

Što na zemlji može biti ljepše i što može više razveseliti dušu negoli poziv da u mističnom 
zaručničkom životu razveseljuje svojeg nebeskog zaručnika onom božanskom ljepotom i 
božanskom ljubavlju, što joj je trojedini Bog — Otac, Sin i Duh Sveti u tu svrhu poklonio? 
(.Mistični život milosti II pog 6) 


DODATCI ZA ŠESTE ODAJE 

DODATAK 1. Paralelizam sa nukom sv. Ivana od križa - za daljni put rasta i ući u 
sedme odaje duša treba proći kroz tamnu noć duha 

(Vidi uvodnu napomenu o značenju dodataka pojedenih odaja skripte: Ovaj dodat donosimo kako 
bi se mogao usporediti nauk sv. Terezije i sv. Ivana od Križa te dublje shvatiti duhovni dinamiku 
koju svetica opisuje u periodu duhovnog života) 

TAMNA NOĆ DUHA 

Prva noć sjetila je čistila dušu, da bi je pripravila za radosti molitve mira, sjedinjena i 
zanosa. Ali prije još čistijih i trajnijih radosti, što ih sobom nosi posvemašnje sjedinjenje u 
duhovnoj ženidbi, potrebno dublje i još temeljitije čišćenje. Izložit ćemo 1. Čemu ta noć - . 2. Bit 
strašne kušnje koje duša u njoj proživljava i divne učinke tog čišćenja. 

1. U ČEMU JE SMISAO TE NOĆI DUHA 

Da bi se čovjek sjedinio, s Bogom na onako bliski i trajni neraskidivi način, kako to biva 
kod sjedinjenja, koje preobražava u duhovnoj ženidbi, potrebno je da se duša oslobodi i onih 
zadnjih nesavršenosti koje ostaju u duši. Noć duha se sastoji u dugim pasivnim čišćenjima i 
kušnjama koje imaju za cilj dovršiti čišćenje duše započeto u tamnoj noći sjetila. Tijekom ovih 
često užasnih kušnji duha za dušu nedostatci i nesavršenosti koje su ostale u duši nakon tamne noći 
sjetila budu iščupane iz korijen u duši. Sv. Ivan od Križa piše: 

„Napredni imaju dvije vrsti nesavršenosti: trajne i trenutne. Trajne nesavršenosti jesu 
strasti i nesavršene navike koje još ostaju u duhu poput korijena do kojega čišćenje osjeta nije 
moglo doprijeti. Razlika između sadašnjeg njihovog čišćenja i prijašnjega jest kao razlika između 
toga da se izvadi korijen i presiječe grana, ili da se očisti stara i duboka mrlja i digne nova i 
površna. Čišćenje osjeta s obzirom na čišćenje duha samo su vrata i početak motrenja, te služi više 
zato da prilagodi osjete duhu negoli zato da duh sjedini s Bogom. Stoga ipak u duhu ostaju mrlje 
staroga čovjeka, koliko god se njemu činilo protivno, niti ih duh uspijeva vidjeti: ako se ne očisti 
bjelilom i jakom lužinom u čišćenju ove noći, duh neće nikad doprijeti do čistoće božanskog 
sjedinjenja. 

Onima koji još imaju takozvanu hebetudo mentis ili prirodnu grubost, što je svaki čovjek 
stječe grijehom, i rastresenost duha na vanjske stvari, treba da se ta grubost rasvijetli, razbistri i 
sabere pomoću muka i tjeskoba duhovne noći. Svi oni koji nisu izašli iz stanja naprednih imaju ove 
trajne nesavršenosti, koje ne mogu stajati skupa sa savršenim stanjem sjedinjenja s Bogom u 
ljubavi. 

U trenutne nesavršenosti ne padaju svi na isti način. Oni koji duhovna dobra iznose prema 
vani, prilagođujući ih mnogo osjetima, više su od drugih podložni nezgodnostima i opasnostima 
koje smo nabrojili u početku. Jer, kako oni imaju pune ruke tolikih saopćenja i doživljaja u osjetima 
i u duhu, vrh često se desi da primaju imaginarna i duhovna viđenja i doživljavaju slasne osjećaje 
od strane đavla i svoje vlastite mašte. Dapače, đavao običava utisnuti te spoznaje i doživljaje s 
tolikom ugodnošću da bi se, kad ne bi bih na oprezu ponizujući se i braneći se čvrsti u vjeri, zanijeli 
izvan sebe i tako bili zavedeni u zabludu. I zaista ih zloduh često navodi da uzmu kao istinita mnoga 
isprazna viđenja i lažna proročanstva, i nastoji da povjeruju da Bog i sveci s njima govore; a 
mnogo puta tu vjeruju svojoj mašti. K tome ih đavao obično ispunjava preuzetnošću i ohološću tako 
da se, potaknuti taštinom i nadutošću, puštaju vidjeti u izvanjskim djelima koja liče na svetost, kao 
što su ushiti i druge izvanjske .pojave. Kod nekih se pak lažnost i zablude znadu umnožiti i 
ukorijeniti dotle, da je veoma sumnjivo hoće li se povratiti na čisti put kreposti i istinskoga duha: a 
u takav ponor bijede padaju, jer su se s prevelikom sigurnošću podali duhovnim opažanjima i 
osjećajima kad su počeli napredovati na putu duha. 

Imao bih toliko reći o njihovim nesavršenostima i htio bih pokazati kako se od ovih 
nesavršenosti teže ozdravlja, jer oni misle da su te stvari duhovnije od pređašnjih. Ali volim ne 
dodati više ništa. Jedino, da bih utvrdio da je noć duha potrebna za onoga koji treba da pođe 
naprijed, reći ću da nitko, barem od ovih naprednih, koliko god bio uzdržljiv, nije bez mnogih ovih 
naravnih poriva i nesavršenih navika za koje je potrebno prethodno čišćenje kao priprava za 
božansko sjedinjenje. 

Osim toga treba primijetiti, kako smo već rekli, da ako osjetni dio još sudjeluje u duhovnim 
saopćenjima, ova saopćenja ne mogu biti tako napeta, čista i jaka kak\>a se zahtijevaju za 
sjedinjenje s Bogom. Zato, da se dođe do sjedinjenja, treba da duša uđe u drugu noć, noć duha 
gdje, lišavajući osjete i duh svakog prianjanja i naslade, postaje slobodna da hoda u tamnoj i čistoj 
vjeri, koja je vlastito i primjerno sredstvo za sjedinjenje duše s Bogom, prema riječima proroka 
Hošee: Zaručit ću te, ili sjedinit ću te sa sobom, u vjeri “. (T 11,1) 


A te su nesavršenosti -veli nam sv. Ivan od Križa dvostruke: jedne su habitualne (stalne) a 
druge su aktualne (prolazne). Prve stalne nesavršenosti se sastoj e u dvije stvari: 

a) u nesavršenoj ljubavi i navikama. To je kao neko korijenje koje je ostalo u razumu gdje 
čišćenje osjetila nije moglo prodrijeti, na primjer nešto suviše živa prijateljstva. Treba ih dakle 
raskinuti. 

b) u nekoj slabosti duha, radi koje je čovjek rastresen i otvara razum prema vam. A te su 
slabosti nespojive s potpunim sjedinjenjem. 


Aktualne prolazne nesavršenosti, koje, su također dvovrsne: 

a) neka oholost, neka tašta samodopadnost, koja dolazi od preobilnih duhovnih utjeha, što ih 
čovjek prima takav osjećaj dovodi katkada do obmane pa nas dovodi u zabludu: da lažna viđenja i 
proročanstva uzimamo kao stvarnosti; 

b) neka prevelik blizina i smjelost u odnosu s Bogom, radi čega gubimo strah i poštovanje 
koje je potrebno, na čemu se opet temelje sve kreposti. 

Potrebno je dakle pročistiti i preoblikovati te težnje. I da. nam u tome pomogne, Bog nam 
šalje kušnje tamne noći duha. 

2. UZROCI KUŠNJE TAMNE NOĆI DUHA 

Uzroci tame noći duha su isti kao kod tamne noći sjetile, ulivena kontemplacija i 
nepročišćenost duše. Jakost svijetla ulivene kontemplacije muči i zasljepljuje dušu dok joj živo 
pokazuje naj neznačajnije i najmanje nesavršenosti koji duša vidi da je prepuna. Sv. Terezija o 
učincima te ulivene kontemplacije ovako piše: 

„Duša vidi jasno da je vrlo nedostojna, jer u prostoriji u koju ulazi puno sunca nema 
prikrivene paučine: vidi svoju bijedu “ (Ž 19,2) 

„ Ovdje vidi ne samo paučinu svoje duše i velike nedostatke već i najsitniju prašinu kad je 
ima, koliko god sitna bila, zato što je sunce jako sjajno. Tako, koliko god se neka duša trudila da 
bude savršena, ako uistinu zahvati ovo Sunce, vidi se da je sva zamućena. Poput vode je koja se 
nalazi u čaši: ako je obasjava sunce, vrlo je bistra; ako mu je izložena, vidi se da je sva puna 
trunja. Doslovce joj odgovara ova usporedba “.(Ž 20,28) 

Kontrast između neizrecive veličine i čistoće Božje koja se naslućuje po kontemplativnom 
svijetlu i duboko doživljenoj nepročišćenosti i nesavršenosti duše vodi je do uvjerenja da neće 
nikada biti moguće sjedinjenje tolikog svijetla, Boga, i tolike tame (duša) te ima doživljaj da je 
nenadoknadivo osuđena živjeti a da nikada neće doći do sjedinjenja s Bogom. Ovo duši postaje 
očigledno i bez mogućnosti da to promjeni a usprkos toga ona je silno tražila Boga te je to dovodi 
do jedne nutarnje muke tako užasne i strašne koja nadilazi muke koje duše kušaju u čistilištu te duši 
izgleda da već trpi paklene muke na zemlji. Sv. Ivan od Križa to jasno uči: 

„Na prvome mjestu, budući da je svjetlost i mudrost motrenja veoma jasna i čista, duša 
obučena u nju, crna i nečista kalala jest, mora trpjeti veliku muku primajući je, kao što oči, bolesne 
i nečiste od kakvog zlog raspoloženja, trpe veliku smetnju pod udarom živoga svjetla. Ali muka, što 
je duša osjeća zbog svoje nečistoće kad je obasjana istinskim božanskim svjetlom, upravo je 
neizmjerna; jer, dok je ova čista zraka obuhvaća zato da je pročisti od njenih ljaga, duša se osjeća 
toliko bijednom i nečistom da joj se čini te se je Bog postavio protiv nje i da je ona jao, stala njemu 
protivna. Ova sumnja da je od Boga odbačena uzrok je neizmjernoj žalosti i boli; pače dodajem da 
je jedna od najtežih muka, koju je trpio blaženi Job dok je bio oštro kušan od Gospodina, bila 
upravo ona tjeskobna misao koja je činila da usklikne: 

Zašto si ko metu mene ti uzeo, zbog čega sam tebi na teret postao?' 

Duša videći jasno, iako u tami, svoju nečistoću pomoću ove blještave svjetlosti, očigledno spoznaje 
da nije dostojna Boga niti bilo kalanoga stvorenja; a najviše je muči pomisao da nikada to neće ni 
biti i da je za nju svršeno svako dobro. Svemu je tome uzrok što je ona uronjena u duboku spoznaju 
i u osjećanje svojega zla i svoje bijede, jer joj božanska svjetlost stavlja sve njezino zlo i bijedu pred 
oči, da se uvjeri kako sama neće nikada moći imati nešto bolje. U tom smislu možemo razumjeti 
onaj Davidov tekst koji kaže: 

Ti kaznama popravljaš čovjeka i sve mu najdraže kao moljac rastačeš. (N 11,5.5) 

Da bi očistio i preoblikovao dušu, Bog ostavlja razum u tami, volju u suhoći, pamćenje bez 
uspomena, a čuvstva (osjećaje) izgubljena u boli i tjeskobi. 

Sv. Ivan od Križa tvrdi da Bog provodi to čišćenje pomoću svijetla ulivene kontemplacije, 
svijetla koje je u sebi živo ali za dušu tamno i bolno radi njezina ne znanja i njezine nečistoće. 

Slijedi cjelovit tekst sv. Ivan od Križa iz Tamne noći poglavlje 6-8 koja opisuju stanje duše 
koja prolazi tamnu noć duha. 

„0 DRUGIM MUKAMA ŠTO IH DUŠA TRPI U OVOJ NOĆI „1. — Pored onoga što smo 
spomenuli u pređašnjem poglavlju, duša trpi i na treći način, to jest zbog toga što se dvije krajnosti, 
božanska i ljudska, u njoj ujedinjuju: božanska je ovo motrenje koje čisti, a ljudska je sama duša. A 
jer božanska krajnost obuzima dušu zato daje preporodi i pobožanstveni, pa jer joj oduzima osjetne 
navike i ono što je vlastito starom čovjeku, kojemu je veoma privržena i s kim je sjedinjena, ne 
samo da je uvlači u duboku tamu, nego joj mrvi i satire duhovno biće tako da se duša osjeća kao 
poništena i satrta na pogled svojih bijeda, proživljavajući krutu smrt duha. Događa joj se kao da bi 
bila progutana od kakve zvijeri i probavljena u njenoj tamnoj utrobi trpeći strahovito muke, kao 
Jona u utrobi one morske nemani; a ipak mora ostati u tom grobu crne smrti radi duhovnog 
uskrsnuća koje ju čeka. 

2. — David opisuje ove muke, premda su one uistinu neopisive, kad kaže: 

Valovi smrti okružiše mene, prestraviše me bujice pogubne. Užad Podzemlja sputiše me, 
smrtonosne zamke padoše na me: U nevolji zazvah Jahvu i Bogu svome zavapih. 

U tom stanju, uostalom, najmučnije je to što joj se čini kao očito da ju je Bog odbacio i daju 
je ostavio u tami zbog toga što je odurava: i sigurno nema za nju teže muke od pomisli da ju je Bog 
napustio! I David je doživio sličnu muku te ju je opisao ovim riječima: 

Među mrtvima moj je ležaj, poput ubijenih što leže u grobu, kojih se više ne spominješ, od 
kojih si ustegao ruku. Smjestio si me u jamu duboku, u tmine u bezdan. Teško me pritišće ljutnja 
Boja, i svim me valima tvojim prekrivaš. 

I zaista, kad pritišće motrenje koje čisti, duša veoma živo osjeća sjenu smrti te muku i bol 
pakla, Podzemlja, što se sastoji u tome da se ona osjeća bez Boga, kažnjena i odbačena bez Njega, i 
u tom da misli da se on veoma srdi na nju. Sve to duša u ovom stanju osjeća. Ali ima tu još nešto: 
velik osjećaj straha čini da misli da će tako biti uvijek. 

3. — Zatim osjeća istu zapuštenost i prezir od strane svih stvorova, posebno od strane svojih 
prijatelja. Stoga u navedenom psalmu David dalje kaže: 

Udaljio si od mene znance moje, učini da im gnjusan budem. Prorok Jona, koji je tjelesno i 
duševno iskusio ove muke, opisuje ih ovako: Ti me baci moru u dubine, i vode me tvoje optječu. Sve 
poplave Boje i valovi oboriše se na me. Pomislih: odbačen sam ispred očiju tvojih. Al ipak oči 
upirem svetom Hramu tvojem. Vode me do grla okružiše, bezdan me opkoli. Trave mi glavu 
omotaše, sidoh do korijena planina. Nada mnom se zatvoriše zauvijek zasuni zemljini. 

Zemljini zasuni označuju za nas nesavršenosti duše koje joj smetaju uživati slatko motrenje. 

4. — Četvrti način muke prouzročen je jednim drugim svojstvom tamnog motrenja, to jest 
njegovom uzvišenom veličinom koja u duši izaziva osjećaj druge krajnosti nasuprot njezine 
unutarnje krajnje bijede i nevolje: a taj osjećaj je jedna od glavnih muka što ih duša trpi u ovom 
čišćenju. U sebi osjeća duboku prazninu i siromaštvo u trim vrstama dobara što su određena duši za 
okrepu: u vremenitim, naravnim i duhovnih dobrima; jer vidi daje postavljena u protivna zla, to jest 
u bijedu nesavršenosti i suhoće, u prazninu duševnih moći s obzirom na shvaćanje i u tamnu 
zapuštenost duha. A budući da Bog ovdje čisti dušu u njezinom osjetnom kao i u duhovnom dijelu, 
u njezinim unutarnjim kao i u vanjskim moćima, potrebno je da ih ostavi u suhoći, u praznini i u 

tami, osjetna dio čisti se u suhoći, duševne moći u praznini svojih shvaćanja, a duh se čisti u gustoj 
tami. 

5. — Sve to Bog djeluje pomoću tamnog motrenja. Ovdje duša trpi ne samo pomanjkanje i 
obustavljenost naravnih oslonaca i shvaćanja — a to je trpljenje veoma tjeskobno, kao kad nekome 
nestaje daha — nego se poput zlata u ognju čisti od troske svih strasti i nesavršenih navika što ih je 
stekla u dosadašnjem životu. Budući da su te navike i strasti veoma ukorijenjene u biti duše, ona 
obično trpi, osim rečene naravne i duhovne praznine, još veliko i mučno unutarnje rastvaranje, da se 
ovdje ispuni što kaže Ezeikijel: 

Skupi drva, vatru potpali, skuhaj meso, primiješaj začine, nek izgore i kosti! 

Pod tim riječima se razumije muka koja se trpi zbog ispražnjivanja i osiromašivanja onoga 
od čega se sastoji osjetna i duhovna duša. I odmah dodaje: 

A zatim ga prazna na žeravicu pristavi 

da mjed mu se usija i nečistoća njegova sva se rastopi, da se uništi rđa na njemu. 

Odatle se može zaključiti kako je velika muka koju duša trpi u ognjenom čišćenju ovoga 
motrenja; jer prorok veli da je za čišćenje i odstranjenje rđe potrebno, na neki način, da se sama 
duša poništi i rastvori, jer je iste naravi s tim strastima i nesavršenostima. 

6. — Na tom kovačkom ognjištu duša se čisti kao zlato u lončiću za kušanje, prema riječima 
Mudraca : Iskušajmo ih kao zlato u taljiku, 

i osjeća da se uvelike rastače u svojoj biti i da je gotovo nestaje u krajnjoj bijedi. To se može 
zaključiti iz onoga što, s obzirom na to, kaže David o sebi vapijući k Bogu ovim riječima: 

Spasi me, Bože vode mi dođoše do grla! U duboko blato zapadoh, i nemam kamo glavu 
staviti; U duboku tonem vodu, pokrivaju me valovi. Iznemogoh od vikanja, grlo mi je promuklo, oči 
mi klonuše Boga mog čekajući. 

Takvim mukama Bog veoma ponizuje dušu, da je, zatim, isto toliko uzdigne. Uostalom, 
njegova providnost uređuje tako, da, kad se osjećaj muke oživi u duši s više oštrine, brzo se također 
uguši, jer da nije tako, duša bi se brzo rastavila od tijela; ah — ponavljam — časovi u kojima duša 
osjeća svu svoju nutarnju bijedu nisu neprekidni. Ipak duša kadikad ima tako živ osjećaj svoje 
niskosti, da joj se čini kao da vidi pred sobom otvoren pakao i svoju propast. I uistinu se može reći 
da oni, koji su kušani na ovaj način, silaze živi u pakao, ih barem da u ovom životu trpe ono 
čistilište što bi trebalo da trpe u drugom. I zato duša, koja prođe kroz motrenje o kojem govorimo, 
ili neće doći u čistilište ih će se u njem zadržati veoma malo, jer više vrijedi jedan sat muke negoli 
ondje mnogo sati. 

NASTAVLJAJUĆI ISTI PREDMET GOVORI SE O DRUGIM PATNJAMA I 
TJESKOBAMA VOLJE 

1. — U noći duha su muke i tjeskobe volje neizmjerne, tako da koji put probadaju dušu, kad 
se iznenada sjeti zala u kojima živi i kako je nesigurno da li će ih se riješiti. Neka se doda, k tome, 
uspomena na prošlu sreću, jer su oni koji ulaze u ovu noć redovito već uživali mnogo ugodnosti u 
Bogu i dosta su mu služili, te zato osjećaju veću bol videći da su tako daleko od toga dobra, a 
nemaju nade da će ga ponovno zadobiti. I sveti Job je iskusio nešto slično, te je to izrazio ovim 
riječima: 

Mirno življah dok On ne zadrma mnome, za šiju me ščepa da bi me slomio. Uze me za biljeg 
i strijelama osu, Nemilosrdno mi bubrege probode i mojom žuči zemlju žednu natopi. Na tijelu mi 
ranu do rane otvara, kao bijesan ratnik nasrće na mene. Tijelo sam golo u kostrijet zašio, zario 
sam lice svoje u prašinu. Zapalilo mi se sve lice od suza, sjena tamna preko vjeđa mi je pala. 

2. — Tako su brojne i oštre muke u ovoj noći i toliko ima mjesta u Svetom pismu koja bi se 
o tome mogla navesti, da bi nam pomanjkalo vremena i snage ispisati ih, jer je bez sumnje uvijek 

malo što god se može reći; a iz već navedenih tekstova možemo stvoriti neki pojam. Ipak, da se 
bolje razumije što je ova noć duha, navodim samo što kaže Jeremija slijedećim izrazima punim 
plača: 


Ja sam čovjek što upozna bijedu pod šibom gnjeva njegova. Mene je odveo i natjerao da 
hodam u tmini i bez svjetlosti mi upravo mene bije i udara bez prestanka njegova ruka. Iscijedio je 
moje meso, kožu moju, polomio kosti moje. Načinio mi jaram, glavu obrubio tegobama. Pustio me 
da živim u tminama kao mrtvaci vječiti. Zazidao mi ceste tesanim kamenom, zakrčio je putove moje. 
Meni on bijaše medvjed koji vreba, lav u zasjedi. U bespuća me vodio, razdirao, Ostavljao me da 
umirem. Napinjao je luk svoj i gađao me kao metu za svoje strelice. U slabine mi sasuo strelice, 
sinove svoga tobolca. Postao sam smiješan svome narodu, rugalica svakidašnja. Gorčinom me 
hranio, pelinom me napajao. Puštao me da zube kršim kamen grizući, zakapao me u pepeo. Duši je 
mojoj uzet mir, i više ne znam što je sreća! Rekoh: Dotrajao je život moj i nada koja mi od Jahve 
dolazi- Spomeni se bijede moje i stradanja, pelina i otrova. Bez prestanka na to misli sahne duša u 
meni. 


3. — S ovim tužaljkama, kojima Jeremija plače svoje muke i svoje boli, on veoma živo 
opisuje što trpi duša u čišćenju duhovne noći. Duša, kojoj Bog dosudi ovu olujnu i strašnu noć, 
zaslužuje svako naše saučešće. Doista, zapala ju je veoma sretna sudbina radi neprocjenjivih dobara 
što joj iz te noći imaju proizaći kad Bog bude, kako kaže Job, tminama razotkrio dubine i sjenu 
smrtnu na svjetlo izveo, tako da će, prema riječi Davidovoj, svjetlost duše biti jednaka prijašnjim 
njenim tminama. Ali uza sve to, i zbog žestoke muke koju trpi i zbog velike nesigurnosti za uspjeh, 
vrijedna je velikog sažaljenja i samilosti. Duša misli, poput Jeremije, da njezine nevolje nemaju 
svršetka, jer joj se čini, kako kaže David, da ju je Bog bacio u tmine kao one koji su davno umrli, i 
stoga joj duh već zamire u njoj i srce joj trne u grudima. 

K tomu, zbog zapuštenosti i osamljenosti ove noći, dolazi i to da duša ne nalazi utjehe ni 
oslona ni u jednoj nauci niti kod kakvog duhovnog učitelja, jer kad joj drugi pokazuje razloge da se 
ohrabri gledajući na dobra koja su sadržana u njezinim mukama, ona ne uspijeva da se u to uvjeri 
Budući daje posve preuzeta i uronjena u osjećaj muke i da u tom osjećaju vidi vlastitu bijedu, misli 
da oni koji je hrabre čine to zato što — ne videći što ona vidi i osjeća — nisu u mogućnosti da bi je 
razumjeli, pa mjesto utjehe ima od toga novu bol, jer joj se čini da to nije lijek za njezino zlo. I 
zaista je upravo tako, jer dok Gospodin ne završi čišćenje kako sam hoće, nema nikakvog lijeka koji 
bi mogao ublažiti njezinu bol. Tim više, ako pomislimo da duša u ovim uvjetima može veoma malo, 
kao onaj koji je zatvoren u tamnoj podzemnoj prostorija vezanih ruku i nogu tako da se ne može 
maknuti, niti što vidjeti niti primiti kakvu pomoć od bilo koga; i to sve dotle dok duh ne oslabi, dok 
se ne ponizi i pročisti i postane tako nježan, jednostavan i osjetljiv da se može posve sjediniti s 
duhom Božjim prema stupnju ljubavnog sjedinjenja što će mu ga božansko milosrđe htjeti udijeliti; 
jer je u vezi s ovim stupnjem čišćenje više ili manje žestoko i više ili manje dugotrajno. 

4. — Ali, ako čišćenje ima biti uspješno i istinsko, koliko god bilo jako, traje nekoliko 
godina. No od vremena do vremena tu postoje razmaci utjeha u kojima tamno motrenje, po 
providnosti Gospodinovoj, popušta i ne drži dušu u čišćenju, nego je obuhvaća na način 
rasvjetljenja i ljubavi. Tada se duša, kao oslobođena od tamnice i razvezana od okova, odmara u 
svojoj slobodi i širini duha te uživa veliku ugodnost mira i ljubeznog prijateljstva s Bogom uz obilje 
duhovnih saopćenja. Ovo je za nju znak zdravlja što ga čišćenje u njoj proizvodi i predosjećaj obilja 
kojemu se nada: tako da joj se čak koji put čini da su već sve njezine nevolje svršile. Jer duhovne 
stvari, kad su čišće duhovne, obično su takve naravi da, ako se radi o mukama, duša misli da neće 
više iz njih izaći i da za nju više nema sreće, kako smo to vidjeli u odlomcima Svetog pisma što 
smo ih naveli; kad se pak duša nalazi u duhovnom dobru, čini joj se daje zlo svršilo i da dobro neće 
nikad uzmanjkati; a to David priznaje daje mislio u sreći, kad kaže: 

U svojoj sreći rekoh: 

»Neću se pokolebati nikada!« 

5. — Ovo se događa stoga što sadašnje posjedovanje jedne protivnosti u duhu po sebi 
otklanja da se sada posjeduje osjećaj druge protivnosti, a to se u tolikoj mjeri ne događa u osjetnom 
dijelu duše, jer osjetni dio ne hvata predmet jako kao duhovni dio duše. A dok duh još nije dobro 
pročišćen od raznih privrženosti nižeg dijela, premda se kao duh ne mijenja, ipak, ukoliko je pod 
njegovim utjecajem, moći će se promijeniti podlažući se teškim mukama, kao što se je dogodilo 
Davidu koji je, nakon vremena svoje sreće za koju mu se je činilo da se nikada neće pokolebati, 
prešao na to da trpi mnoge muke i boli. Isto tako, kad se duša vidi opskrbljenom duhovnim dobrima 
u velikom obilju, budući da joj ne uspijeva vidjeti korijen nesavršenosti i nečistoća što joj preostaju, 
misli da su njezine muke završile. 

6. — Ali ova joj misao veoma malo puta dolazi, jer sve dok duhovno čišćenje nije završeno, 
vrlo rijetko slatka saopćenja običavaju biti tako obilna da bi joj sakrivala korijen preostale nečistoće 
ili da bi učinila te duša ne osjeća u svojoj nutrini da joj manjka ili da joj se ima dogoditi nešto što joj 
neće dati da potpuno uživa tu utjehu. Unutar sebe osjeća, skoro bih rekao, nekog neprijatelja koji, 
iako je na miru i spava, daje straha da će se ponovno probuditi i da će učiniti koju od svojih. I zaista 
je tako, jer kad je duša sigurnija i kad manje to očekuje, neprijatelj je ponovno napadne i poždere 
svodeći je na gori, krntiji i žalosniji položaj negoli je bio prijašnji, a taj će trajati neko vrijeme, 
možda duže nego onaj prije. A sada duša počinje ponovno misliti da je opet za nju svake sreće 
nestalo: jer ono što je iskusila da je, nakon prvih muka u kojima ju je mučila ista misao, ipak još 
uživala sreću, nije dostatno da je u ovim drugim mukama uvjeri kako svaka njezina sreća nije za nju 
svršila nego da će se povratiti kao i prvi put. To bolno uvjerenje u duši nastaje, ponavljam, od 
onoga što duh sada shvaća, a to shvaćanje u njemu ništi svaki protivni osjećaj radosti. 

7. — Ovo je uzrok zbog kojega duše u čistilištu muče teške sumnje o njihovom oslobođenju 
i o svršetku njihove kazne. Premda trajno imaju tri bogoslovne kreposti — vjeru, ufanje i ljubav — 
ipak im aktualni osjećaj muke i osjećaj da su lišene Boga ne dopušta da uživaju aktualnu pomoć 
ovih kreposti. Pa, iako znadu da ljube Boga, ova ih spoznaja ne tješi, jer se njima čini da one nisu 
dostojne da im Bog uzvrati ljubav. Dapače, videći da su bez njega i da su bačene u to mjesto muka, 
drže da u sebi imaju toliko zla te zaslužuju da budu odbačene i zauvijek rastavljene od Boga. Na isti 
način duša koja je postavljena u tamnu noć, iako znade da ljubi Boga i da bi za nj dala tisuću života 
— i zaista takve duše u svojim patnjama ljube Gospodina istinski djelotvornom ljubavlju — ipak je 
ta misao ne hrabri, nego je još više muči. Jer, dok ona ljubi Gospodina tako te joj nijedna druga 
stvar nije toliko na srcu, s druge strane vidi daje odveć bijedna da bi je Gospodin ljubio i, daleko od 
toga da bi u sebi našla kakvih zasluga da bude ljubljena, otkriva radije mnogo uzroka da bude 
odbačena ne samo od njega nego od svakoga stvorenja; pa se stoga žalosti videći u sebi takve 
razloge koji je čine nedostojnom Njega, koga ona ipak toliko ljubi i želi. 

O OSTALIM MUKAMA KOJE PRITIŠĆU DUŠU U NOĆI DUHA 

1. — Nešto drugo veoma žalosti i muči dušu, a to je da joj tamna noć drži vezane duševne 
moći i čuvstva, tako da ne može kao prije uzdizati osjećaje i pamet k Bogu, niti mu se može moliti 
jer joj se čini, kao i Jeremiji, da joj je Bog postavio ispred oblak, da njezina molitva ne bi prodrla do 
njega; a to je ono što prorok kaže u već navedenom tekstu: 

Zazidao mi ceste tesanim kamenom. 

Ako pak koji put moli, to biva s takvom suhoćom i bez slasti, da joj se čini da je Bog ne 
sluša i da ne mari za nju, kako prorok dodaje na istome mjestu: 

Kada sam vikao i zapomagao, molitvu je moju odbijao? 

Zaista, ovo nije vrijeme da se govori s Bogom nego da se, kako kaže Jeremija, usne priljubi 
uz prašinu i da se gleda neće li možda izbiti tračak nade, podnoseći s ustrpljenjem vlastito čišćenje. 
Sada Bog djeluje u duši: zbog toga ona ne može ništa. Nije sposobna moliti niti pažljivo 
prisustvovati bogoslužju, pa niti paziti na koji vremeniti posao; dapače je često podložna takvim 
rastresenostima i tako dubokim zaboravnostima u pamćenju, da joj prolaze mnogi razmaci vremena 
a da kasnije ne zna što je radila ili mislila, niti može biti pažljiva, koliko god to htjela, na bilo koju 
stvar što radi. 

2. — Tomu je razlog što se u ovome stanju čisti ne samo razum od svoga svjetla i volja od 
svojih nagnuća, nego se čisti i pamćenje od svojih razlaganja i svojih predodžaba, te zato treba da se 
i pamćenje poništi s obzirom na te stvari, da se tako ispuni što David kaže da mu se je dogodilo u 
ovom čišćenju: 

Bezumnih bijah bez razbora, ko živinče pred tobom. 

Ovo »bezumnik« odnosi se na otuđivanja i zaboravi pamćenja, koja su prouzrokovana od 
nutarnje sabranosti u koju motrenje uvlači dušu. I zaista, da bi se duša prilagodila i osposobila za 
božansko sjedinjenje u ljubavi, bilo je potrebno da najprije sa svim moćima bude uronjena u tamnu 
duhovnu svjetlost ovoga motrenja i da tako bude otrgnuta od svih nagnuća i privrženosti prema 
stvorovima: a to redovito traje duže ili kraće vrijeme, već prema jačini same svjetlosti. Stoga, koliko 
jednostavnije i čišće ova božanska svjetlost obuzme dušu, toliko je više zatamni, isprazni i poništi s 
obzirom na njezina pojedinačna shvaćanja i osjećanja, bilo da se radi o nebeskim ili pak o 
zemaljskim stvarima; i obratno, koliko je manje čista i jednostavna u obuzimanju duše, toliko manje 
dušu ispražnjuje i manje joj je tamna. Čini se nevjerojatnim da naravna i božanska svjetlost toliko 
više potamnjuje dušu, koliko više ima sjaja i čistoće, i obratno, ali će se to već razumjeti ako se 
sjetimo onoga što smo gore rekli o izreci Filozofa, to jest da nadnaravne stvari postaju za naš razum 
tamne, koliko su u sebi jasne i čiste. 

3. — A da se to bolje razumije, poslužit ćemo se uspoređenjem božanske svjetlosti s 
naravnom. Promotrimo sunčanu zraku što ulazi kroz prozor. Što je svjetlija i čišća to se slabije 
opaža, a što je zrak puniji prašine to je zraka našem oku svjetlija. Uzrok tomu leži u tom što se 
svjetlost sama ne vidi, nego je ona sredstvo pomoću kojega se vide druge stvari kad ih ona 
obuhvati; u ovom slučaju se vidi svjetlost, ah samo po odsjevu što ga proizvodi na stvarima. Tako, 
kad bi po nekom slučaju sunčana zraka ulazeći u sobu prešla od jedne strane sobe do druge a da ne 
bi susrela nikakvog predmeta, zraka se uopće ne bi vidjela, niti bi soba bila svjetlija negoli je prije 
bila; dapače, tko bi dobro promatrao, opazio bi da zraka na prolazu odnosi nešto od prijašnje 
svjetlosti. 

4 — Na isti način božanska zraka motrenja djeluje u duši. Obuhvaćajući je svojom 
božanskom svjetlošću nadilazi njezinu naravnu svjetlost i time je potamnjuje i lišava je svih 
naravnih shvaćanja i osjećanja, do kojih je prije dolazila naravnom svjetlošću, i tako je ne samo 
ostavlja u tami nego je također ispražnjuje s obzirom na naravne i duhovne moći i težnje. Ostajući, 
dakle, duša gola u tami, čisti se i rasvjetljuje božanskom duhovnom svjetlošću a da sama i ne opaža 
daje posjeduje, nego joj se radije čini da živi posred tmina, upravo kako smo rekli o zraci koja se, 
ako je čista i nema na što udariti, ne zapaža. Ali, kad božansko svjetlo kojim je duša obuzeta nalazi 
u što će udariti, to jest kad se duša nađe pripravna i razumije koju, pa i najmanju, stvar o duhovnoj 
savršenosti, ili da izreče koji sud o istinitosti ili neistinitosti, odmah vidi i razumije mnogo jasnije 
negoli bi to bila mogla prije no što se je našla u ovim tminama. Isto tako, poznavajući s lakoćom 
nesavršenost na koju naiđe opaža također duhovno svjetlo koje posjeduje; kao što smo rekli o zraci, 
premda je u sebi nevidljiva, čim se neki predmet postavi ispred nje odmah se skupa s njim opaža. 

5. — Osim toga, budući da je duhovno svjetlo jednostavno, čisto i općenito, a ne pripada 
posebno nijednom određenom spoznajnom predmetu, bilo naravnom bilo božanskom — ono je, 
naime, poništilo i ispraznilo duševne moći od svih pojedinačnih opažanja — slijedi da duša s 
velikom općenitošću i lakoćom spoznanja također prodire bilo koji zemaljski ili nebeski spoznajni 
predmet koji joj se pruži. Zato je Apostol rekao: Duh sve ispituje, čak i dubine Božje. 

Na ovu općenitu i jednostavnu mudrost odnosi se što Duh Sveti kaže po ustima Mudraca: Mudrost 
proniče i prožima sve svojom čistoćom , jer se ne zaustavlja na posebnostima kod nijednog 
određenog spoznajnog predmeta. A to je vlastitost duha koji je pročišćen i poništen s obzirom na 
sve posebne sklonosti i pojedinačne spoznaje, da, naime, ne ciljajući i ne uživajući ništa posebno, 
ležeći u svojoj praznini i u svojim tminama, ima veliku mogućnost obuhvatiti sve, da se tako na 
njemu ispuni riječ svetoga Pavla: Čini se da smo ljudi bez ičega, a zapravo smo oni koji 
posjedujemo sve; a tu sreću posve zaslužuje takvo siromaštvo duha.“ (T II, poglavlje 6-8) ( Završava 
citat sv. Ivana od Križa) 

Duša koja prolazi ova užasna stanja tijekom tamne noći duha ne pada u očaj samo po 
posebnoj Božjoj pomoći koji je svojom milošću podržava u tom stanju bez da duša to može na bilo 
koji način percipirati. 

Trpljenje razuma za vrijeme tamne noći duha 

a) Budući da je svijetlo kontemplacije živo i čisto smeta očima našega razuma, koji je vrlo 
slab i vrlo nečist, daje podnese. Isto onako, kao što živo i jasno svijetlo smeta očima bolesnih ljudi, 
tako isto to božansko svijetlo smeta i nanosi bol i paralizira nasu dušu, koja je još bolešljiva, tako da 
joj se smrt čini nekim oslobođenjem. 

b) Tu bol još povećava i to, što se u istoj duši susreće božansko i ljudsko: to znači, sjedne je 
strane zahvaća kontemplacija koja čisti, da je obnovi, usavrši pobožanstveni s druge strane sama 
duša sa svojim pogreškama proživljava utisak uništenja, duhovne smrti, preko koje mora proći, da 
bi došla do uskrsnuća. 

c) K toj se boli još nadodaje jasni pogled na svoje vlastito siromaštvo i svoje ništavilo. 
Budući, da se osjetilni dio duše nalazi u suhoći a razumski dio u tami, duša proživljava strašni 
osjećaj čovjeka bez oslonca, čovjeka, koji visi u zraku. Što više, katkada vidi, kako se otvara pakao, 
daje proguta zauvijek. To su bez sumnje samo slikoviti izrazi, ali oni ocrtavaju učinak toga svijetla, 
koje pokazuje sjedne strane Božju veličinu i svetost, s druge strane ljudsko ništavilo i bijedu. 

Trpljenje volje za vrijeme tamne noći duha je isto tako neizrecivo: 

a) Duša osjeća, da je lišena svake sreće i uvjerena je, da je to zauvijek. Ni njezin je 
ispovjednik ne može utješiti. 

b. Da bi je podržao u toj kušnji, Bog joj šalje časove olakšanja, kad ona uživa slatki mir u 
ljubavi i božanskoj blizini; ali iza tih časova opet se vraćaju oni teški časovi, kad ona opet misli, da 
je Bog ne voli, da ju je s pravom napustio. To je strašna muka duhovne ostavljenosti. 

c. U tom je stanju nemoguće moliti. Ako čovjek to i čini, to biva s toliko suhoće, da mu se 
čini, da ga Bog ne sluša. Ima slučajeva, da se ne može baviti više ni svojim vremenitim poslovima, 
budući da mu je pamćenje posve zatajilo: to je vezanje duševnih moći, koje se odnosi na naravne 
čine. 


Da sve kažemo jednom riječi: to je neka vrsta pakla obzirom, na bol, što je duša proživljava, 
ili neka vršila čistilišta obzirom na čišćenje koje mu je plod. 

Dakle nauk sveca se može ovako sažeti. Za vrijeme trajanja "Pasivne noći osjetila" duša se 
potpuno nalazila u suhoći što se tiče njezinog osjetilnog dijela, ali je u svome duhu uživala duboki 
mir u spoznaji da ju Bog ljubi i da ona ljubi njega sa svoje strane. 

Kada Bog odluči da ovu dušu stavi u "Pasivnu noć duha" on joj oduzima i ovu spoznaju koju 
je imala da je ljubljena od njega odcjepljujući i čisteći ju tako od posljednje utjehe koja joj je 
preostala. Time je čini sposobnom za ovu ljubav vrlo čistu koja će omogućiti njezino sjedinjenje s 
njime. 

Naš Svetac nam kaže da "ako je Noć osjetila gorka i strašna za osjetila, Noć duha se s njom 
ne može usporediti, jer je strahovita i užasna za duh". (1 TN 8) 

S druge strane, ova druga Noć apsolutno je potrebna, bilo da upotpuni prvu (nakon koje, 
kako smo to već rekli, preostaju još "korijeni" osjetnih sklonosti) bilo da ukloni glavnu smetnju za 
potpuno sjedinjenje s Bogom a taje navezanost na sama sebe. 


Pogledajmo kako se to događa. 

Bog ulijeva u dušu "TAMNO MOTRENJE (tamnu kontemplaciju)" o sebi, a zahvaljujući 
njoj duša, "a da ne čini ništa niti shvaća kako joj se to događa" (2 TN 5), nađe se licem u lice s 
neizmjernom Božjom savršenošću. 

U ovom "Tamnom motrenju" ili "zaljubljenoj Mudrosti Božjoj" (istoj koja obasjava nebeske 
blaženike!) duša otkriva svoju vlastitu ružnoću, svoju nečistoću i svoju nedostojnost. 

Ovo sučeljavanje udara dušu te je baca u tmine i očaj! U tminama, budući da beskonačno 
svjetlo zasljepljuje vidnu moć duše, u očaju, jer videći se "tako nečista i jadna, čini joj se da joj je 
Bog suprotstavljen te da je ona postala protivna Bogu". (2 TN 5) 

Ovo "uvjerenje da ju je Bog osudio... te daje kažnjena s pravom, da ju je odbacio i da će 
zauvijek biti nedostojna njega" (2 TN 6), muka je jednaka bolima pakla. 

Osim toga duša, kao što se događa u paklu, također je uvjerena daje "napuštena i prezrena 
od svih stvorova, osobito od osoba koje su joj drage". (2 TN 6) 

Jedna druga muka koja žalosti i muči dušu u ovoj "Noći", je ta što joj je nemoguće moliti. 
"Ako katkada u tome uspije, čini to bez snage i bez slasti, uvjerena da ju Bog ne sluša i da ne mari 
za njene molitve". (2 TN 8) 

Katkada duša ne uspijeva pače ni da se bavi svojim poslovima, "podložna rastresenostima i 
zaboravnostima tako dubokim, da joj prolaze dugi trenuci a da kasnije ne zna što je radila ni što se 
dogodilo, niti što radi ili što će raditi". (2 TN 8) 

Međutim ovo 'tamno motrenje" dar je osobite ljubavi pomoću koje je Bog "poništava, 
prazni, čisti od svih sklonosti i nesavršenih navika stečenih za čitava njena života , onako kako vatra 
postupa sa rđom - pa na taj način sada prolazi kroz čistilište koje bi trebala izdržavati u drugom 
životu". (2 TN 6) 

I budući da ove sklonost "prebivaju u središtu duše" pa su kao pomiješane s njom, "gotovo 
daje nužno da sama duša bude poništena i razorena kao zlato u talionici". (2 TN 6) 

"Sličnim mukama, Bog veoma ponizuje dušu, ali samo zato da bije kasnije uzvisio. Ponizuje 
je utoliko više, što više je hoće uzvisiti". (2 TN 7) 

Ovdje se spontano postavlja pitanje: koliko vremena obično traje strašna "Noć duha'? 

Sveti Ivan od Križa, oslanjajući se na svoje osobno iskustvo i na iskustvo duša koje je vodio, 
kazuje nam da "ako ona uistinu treba biti duboka, koliko god bila jaka, traje nekoliko godina". (2 
TN 7) 

Srećom je ovo "tamno motrenje Boga" isprekidano međuprostorima olakšice, inače ga duša 
ne bi izdržala. Ali i sami ovi međuprostori su joj mučni radi svijesti o korijenu nečistoće koji se još 
uvijek nalazi u njoj kao i po sigurnosti da će se "Noć" brzo vratiti da bi ona trpjela. "Zaista, duša će 
vidjeti koliko uzvišenosti i niskosti ima na ovom putu, i kako nakon napredovanja u kojem uživa, 
ponovno dolazi oluja i trpljenje... Takav je redovan stil i vježbanje stanja motrenja, u penjanju i 
spuštanju, ne ostajući nikada u istom stanju, dok se ne stigne u stanje počinka (u Bogu)". (2 TN 24) 
Zbog toga duša ima potrebu za velikom mjerom srčanosti i ljubavi, i "velike čistoće koju ne 
može postići bez velikog lišavanja od svega stvorenog i bez živog mrtvenja". (2 TN 24) 

Prema tomu koliko "tamno motrenje Boga" u duši rastjerava svako samopoštovanje te ju 
prazni od svakog sebeljubnog zadovoljstva, Bog sve dublje prodire u nju te ju preobražava u sebe. 

Duša spoznaje svoje novo stanje te u njemu svojski uživa, ali ne zna niti može izraziti ono 
što joj se dešava, budući da se ovo iskustvo ne može zamijetiti ni pomoću osjetila niti pomoću 
razuma. 

Ona je jedino sposobna da osjeti njegove plodove te "može jedino reći da je zadovoljna, 
mirna, zadovoljena što zamjećuje Boga i daje po njenom mišljenju sve dobro". (2 TN 17) 

Zaista samo osobno iskustvo može nam dati spoznati i kušati milinu Božju "jer se božanska 
savršenstva ne mogu razumjeti onakva kakva su u sebi... ako ih ne kušamo i u njima uživamo". (2 
TN 7) 

Sa svoje strane duši ne preostaje drugo nego da nastavi vježbati tri bogoslovne kreposti kako 
je to činila u prošlosti. Mnogo više, u onom "tamnom i zaljubljenom motrenju Boga" ove kreposti 
postaju njezin jedini oslonac i njena jedina nutarnja djelatnost. 

Osim toga, ove ju čine uvijek sve ljepšom u Božjim očima tako da više ne može biti 
napadana od svoja tri neprijatelja: đavla, svijeta i tijela, osim katkada, ali jedino zato da ga nakon 
toga veliča. Bog dopušta daje đavao može još okrznuti osjećajima nemira i užasa. 

Stoga ona odlazi u potpunoj sigurnosti i bez bojazni u susret Zaručniku. 

Zaručnik, što više u nutrini duše gdje stanuje na skrovit i bitan način, daje sada svojoj 
zaručnici cjelov ljubavi. 

U ovom cjelovu ili "bitnom dodiru božanskog sjedinjenja između Boga i duše... ona prima jedno 
dobro koje nadilazi sva ostala dobra te dolazi do najvišeg stupnja molitve što postoji". (2 TN 23) 

"Zahvaljujući ovim bitnim dodirima, duša se malo po malo čisti, jača i osposobljava da na 
stalni način prima sjedinjenje s Predragim... u svojim Duhovnim zarukama s Božjim Sinom". (2 TN 
24) 


Ivan predočuje one iste mane kao i prije, one nisu bile iščupane već samo sasječene. Zato 
treba opet pročišćenje i otklanjanje sjena grijeha tj. nesavršenosti naravi koji imaju odjek na 
duhovan život. To je psihološki više nego moralni element. Teže se osloboditi prihvaćanja 
nesavršenosti jer ih savjest ne primjećuje. One ne vrijeđaju toliko Boga, ah nisu dobre. Čak se neke 
nesavršenosti prodaju kao krepost. Npr. antipatija nije grijeh, ali je nemoć i može biti grijeh ako se 
prema njoj odnosi tvrđe. Te osobe nisu nekada u stanju napraviti realan ispit savjesti, iskrenost 
mogu zamijeniti sa istinom. Nije nekada samo dobra nakana dovoljna. Tu Bog preuzima 
intervenciju, on spaljuje nesavršenosti i to je noć duha. Bog svojim svijetlom pročišćuje te 
nesavršenosti (a ne grijeh), a ta svjetlost nadilazi moći duše pa je to za dušu tamna noć. Bijeda koju 
duša ima u sebi ispliva na površinu pod udarom Božjeg svjetla i to je tamna noć. Koji trpi čovjek 
kao Job ima se pravo sukobiti sa Bogom. Patnje koje se podnose nisu neprekidne već imaju pauze 
jer ne bi izdržao. Kada čovjek izađe na svjetlo onda vidi kako je korisno što je prepatio. Može 
potrajati i nekoliko godina, ovisno koliko ima materijala za čišćenja. Uzrok patnje i tame je zlo koje 
nalazimo u sebi. Kada ispliva na površinu vidi koliko je zla i to je za nju velika muka. Proces će 
trajati toliko dok nesavršenosti nisu iskorijenjene. 

Najjača obilježja trpljenja: 

Osjećaj Božje napuštenosti, spoznaja vlastite bijede, osjećaj da nema pomoći izvana (nitko ne 
razumije tvoje stanje). 

Plodovi procesa čišćenja: u noći grijeha čovjek potvrđuje sebe, a njega Bog, a u noći duha je 
obmutno, tj. čovjek dolazi do svijesti vlastitog dostojanstva i silne slobode duha, to su ljudi čuda za 
koje ništa nije nemoguće. Bog se služi uvijek nečijom ljubavlju i dobrotom da od toga napravi čudo. 
To je sloboda u svim pravcima, sloboda ljubavi u svim pravcima. 

Uloga noći duha (2N) je da očisti dušu kako bi ova bila u skladu sa zahtjevima sjedinjujuće 
ljubavi Božje. Nužnost pasivne duhovne noći: nisu iskorijenjene glavne mane koje je čovjek 
udomio u svojoj nutrini. U noći osjeta režu se grane naših mana, a u noći duha uništavaju se 
korijeni. Tek kad se duh dodirne (sjedište čovjekova jastva) tad se događa i čišćenje i 
preobrazba. Ona označava prijelaz iz starog u novog čovjeka. 

Mistična noć je djelo Božje, no muka, uznemirenost i depresija koje iz nje proizlaze nemaju 
izvor u Bogu. Nije izvor trpljenja kontemplativna milost 71 , nego su «uzrok muke tromost i 
nesavršenost same duše što sačinjavaju raspoloženje protivno primanju dobrih učinaka» (2N 
9,11). 


71 “Ulijevanje božanskog svjetla ne može po sebi nanijeti muku nego joj naprotiv donosi veliku slast i ugodnost’ 
(2N 9,11). Kontemplacija ima dva učinka: pročišćuje (prosvjetljuje) dušu i oraspoložuje ju za sjedinjenje s Bogom u 
ljubavi 

Živa svijest i spoznaja vlastite mizerije i bijede je jedno od tipičnih dometa noći, i izvor trpljenja: 
«Božanska joj svjetlost stavlja sve njezino zlo i bijedu pred oči, da se uvjeri kako sama neće moći 
nikada imati nešto boije» (2N 5,5). 

Ne prolazi svatko na isti način i u istom intenzitetu ovu noć. Ivan će reći da je malo osoba kod 
kojih se čišćenje odvija u onom intenzitetu u kojem ga on opisuje, a što ovisi o stupnju 
sjedinjenja na koji je Bog poziva (usp. ŽP 1,24). Svakoga na njemu svojstven način Bog uvodi u 
ovu noć koja može poprimiti različite fonne i stupnjeve. 


Tri su bitne komponente pasivne noći: 

- teška unutarnja stanja duše kao i teške vanjske situacije, koje na radikalan način traže 
teologalni odgovor subjekta; 

- Bog ulijeva tamno svjetlo vjere i snagu ljubavi kako bi se moglo shvatiti i djelovati vjerno u 
takvim situacijama; 

- subjekt odgovara slobodno s bolnom vjernošću. Dok se ne dogodi ovaj treći element, ne može 
se govoriti o tamnoj noći u teologalnom smislu. 


Tri su norme (savjeta) ponašanja u ovoj noći: 

- Nastojati ustrajati i ne činiti ekstravagantnosti kako bi se izašlo, «jer dok Gospodin ne završi 
čišćenje kako sam hoće, nema nikakvog lijeka koji bi mogao ublažiti njezinu bol» (2N 7,3). 

- Živjeti ovu situaciju s velikom postojanošću i strpljivošću («trpeći strpljivo i vjemo»: ŽP 2,28), 
tj. ustrajući u izabranom zvanju, u vlastitim dužnostima i službama, iako se one sada obavljaju 
bez imalo ukusa i slasti. 

- « Neka se pouzdaju u Boga koji nikad ne zapušta one što ga traže jednostavnim i iskrenim 
srcem, jer on neće propustiti da im dade sve potrebno za put, sve dok ih ne dovede do jasnog 
čistog svjetla ljubavi» (1N 10,3). Traži se dakle, vjerna strpljivost, koja se pouzdaje u Boga i 
njegova obećanja, više nego li u vlastitu snagu i nevinost. 

SRETNI UČINCI TAMNE NOĆI DUHA U DUŠI KOJA JU JE PROŠLA 

Sv. Ivan od Križa ovako ukratko iznosi te učinke: 

»Ako to čišćenje potamnjuje razum, to je zato da mu dade svjetlosti o svemu; ako ga 
ponižava i čini bijednim, to je zato da ga uzdigne i oslobodi; ako ga osiromašuje i lišava svakog 
posjedovanja i naravne ljubavi, to je zato, da ga učini sposobnim da božanski u živa milinu svih 
dobara". (N, II. 9) 

Da bi rastumačio te učinke, svetac upotrebljava usporedbu jednog mokrog drveta, bačenog u 
vatru koja prvo potamni pa pišti da bi zatim postalo žar. 

,,Radi veće jasnoće o onom što je rečeno i što će se reći, dobro je ovdje istaknuti da 
ljubavna spoznaja koja čisti, ili božansko svjetlo o kojem govorimo, tako djeluje u duši čisteći je i 
pripravljajući je na savršeno sjedinjenje sa sobom, kao što djeluje vatra na drvo da ga pretvori u 
sebe. Kad materijalni oganj zahvati drvo, prije svega počinje ga sušiti izvlačeći iz njega vlagu što je 
sadrži. Zatim ga pocrni i čini da ispušta iz sebe neugodan miris; i dok ga malo pomalo suši, izvlači 
iz njega i oduzimlje mu sva neprijatna i tamna svojstva koja se protive ognju. Konačno ga počinje 
grijati i izvana, zapaljuje ga i pretvara ga u sebe čineći ga tako lijepim kao što je sam oganj. 
Doprijevši do toga stupnja, drvo, konačno, nema više nikakvog vlastitog djelovanja ili čežnje nego, 

izuzev protežnost i dužinu, posjeduje sve vlastitosti i djelovanje ognja: suho je i suši druge; toplo je 
i daje toplinu; svijetlo je i svijetli i mnogo je laganije negoli prije. Božansko čišćenje izvlači svu 
vlagu zloće“ (NII, 10,1) . 

A kada se duša potpuno očisti u tamnoj noći duha ili da sa svecem koristimo sliku iz gornjeg 
citata kada drvo bačeno u vatru i samo postaje sama vatra onda imamo preobražensko sjedinjenje 
koje svetac ovako opisuje: 

„Ali kad duša strgne sa sebe svaki sloj i svaku mrlju stvorenoga i kad bude imala volju 
posve sjedinjenu s voljom Božjom, jer se prava ljubav sastoji u tom da se lišimo svega što nije Bog 
— dat će mjesta božanskoj svjetlosti i odmah će biti rasvijetljena i preobražena u Boga. Tada će joj 
Gospodin priopćiti svoju nadnaravnu bit, tako da će izgledati sam Bog, te će imati sve što sam Bog 
ima. To ujedinjenje postupa kad Njegovo Božansko Veličanstvo udijeli duši tu nad^naravnu milost, 
po kojoj su duša i sve božanske stvari jedno po učešću: duša se više čini da je Bog negoli da je 
duša, pače i jest Bog po učešću, zadržavajući ipak uvijek svoju naravnu bit različitu od Božje biti, 
kao što staklo zadržava svoju bit različitu od zrake, koliko god bilo rasvijetljeno od nje “. (U II, 5,7) 


Svetac te učinke svodi na ova četiri glavna: 

a) žarka ljubav prema Bogu. Već od početka te noći ju je duša imala u svojem višem dijelu, 
ali toga nije bila svjesna i nadolazi čas, kada joj Bog daje svijest o tome i tada je spremna, sve 
poduzeti, sve učiniti, da bi Mu se svidjela. 

b) Vrlo jasno svijetlo. To joj je svijetlo u početku jasno pokazivalo samo njezinu bijedu i 
zato je bila žalosna ali čim su iz duše pokajanjem odstranjene nesavršenosti tada to svijetlo 
pokazuje bogatstva, koja će duša steci i tako donosi mnogo utjehe. Duša iz tamne noći duša iziđe 
sva lijepa, prosvjetljenja, preobražena. 

c) Veliki osjećaj sigurnosti, jer je to svijetlo čuva od oholosti, koja je velika zapreka za 
spasenje. Ono joj jasno pokazuje, daje upravo. Bog onaj, koji je vodi i da joj više koristi trpljenje, 
što joj ga šalje, nego li radosti. Konačno, ono unosi u volju čvrstu odluku, da ne će ništa učiniti, što 
bi Ga moglo u vrijediti, i da ne će ništa propustiti, čime bi mogla nešto doprinijeti njegovoj slavi. 

d) To joj čišćenje donosi konačno čudnu -snagu, da se može penjati preko deset stepenica 
božanske ljubavi, što ih opisuje Ivan od Križa (N II, 19 i 22) s uživanjem i o tom treba brižljivo 
razmišljati da bi imala pojam 0 čudno vatom uspinjanju, koje vodi do preobražanskog sjedinjena. 

ili Duhovna ženidba. 

DA LI JE POTREBNO PROĆI TAMNU NOĆ DUHA DA BI DUŠA DOŠLA DO 
KRŠĆANSKOG SAVRŠENSTVA? 

Postavlja se pitanje da li je apsolutno potrebno proći tamnu noć duha da bi duša došla do 
kršćanskoga savršenstva? Odgovor je ne ako se promatra stanje duše koja prema nauku sv. Terezije 
Avilske u 5 odajama govori o redovitom putu sjedinjenja duše s Bogom shvaćenom kao sjedinjenje 
volje s voljom Božjom. U tom slučaju Bog nadomješta čišćenje tamne noći duha drugim bolnim 
kušnjama s izmjeničnim periodima utjehe, svijetla i tame i suhoća dok ne uzdigne dušu do stupnja 
savršenstva ljubavi za koju je određena. Ali tamna noć duha je neophodna za duše koje Bog vodi do 
7 odaja, to jest nije moguće doći do preobražavajućeg sjedinjenja ili duhovnog vjenčanja bez da se 
prođe čišćenje tamne noći duha. 


247 




DUŽINA TRAJANJE TAMNE NOĆI DUHA 


Ne postoji određeno pravilo nego to ovisi i raznim prilikama. Obično taman noć duha traje 
duži vremenski period, često godinama prije nego li duša uvedena u preobražavajuće sjedinjenje ili 
duhovno vjenčanje. Tijekom tog vremena Bog povremeno dopušta duši da se odmori od kušnji, ah 
to vrijeme obično kratko traje sve dok je Bog potpuno ne preobrazi. 

Royo Marin, u jednom od klasičnih priručnika duhovnosti’ tvrdi da dužina trajanja tamnih 
noći ovisi o stupnju ljubavi na koji Bog želi uzdići pojedinu dušu te o većoj ili manjoj količini 
nesavršenosti od koji Bog treba osloboditi pojedinu dušu. Kod nekih osoba smjenjuju se periodi 
prosvjetljenja i tame te se ne može reći ni kada su ušli u ta iskustva ni kada su iz njih izišli. 

Citirajući kardinala Bonu isti autor tvrdi daje na primjer sv. Franjo Asiški proveo 10 godina 
u tim tamnim iskustvima čišćenja, sv. Terezija Avilska 18 godina, sv. Klara iz Montefalca 15 
godina, sv. Magdalena Paziška prvo 5 a zatim 16 godina a sv. Pavao od križa utemeljitelj pasionista 
čak 40 godina. 


KOLEKTIVNA TAMNA NOĆ 

Ivan govori o individualnim osobama iz Biblije, ali je tu spomenut i narod koji u sebi nosi 
sjene grijeha. Pasivnošću su željeli rješavati svoje stanje. Edith Stein je živjela tamnu noć nacizma. 
Mala Terezija je imala tamnu noć ateizma. Nije bit tamne noći u našoj patnji već prihvaćanje s 
budnošću i velikodušnošću. Traži se vjera, ufanje i ljubav jer će tada voditi preobrazbi. Zašto ne 
omogućiti da se i zato kliče o felix culpa! Patnja je uvijek rizik za čovjeka i narod jer može čovjeka 
udaljiti od Boga umjesto da ga približi. Može završiti u očaju, magiji, ludilu,... Preobrazba se ne 
može dogoditi ako se na patnju ne da odgovor vjere, ljubavi i nade bilo da se radi o pojedincu ili 
narodu. Previše je ogorčenja u dušama. Izrael - preobrazba u sužanjstvu, slika o Mesiji koju kasnije 
gube i zato Isus ostaje neprihvaćen. Kod patnje postoje dvije mogućnosti ili će se desiti autentična 
preobrazba ili degradacija. To ne važi samo za površne već i za revne koji misle da im se to ne 
smije dogoditi. Površni krivo tumače i krivo završe. Opasnost za naš narod je da na patnju da 
pogrešan odgovor, mržnju vratiti mržnjom, tada se preobrazba ne može dogoditi. Odgovor mora biti 
u vjeri i ljubavi. Previše je stradalih koji su za oporuku ostavili osvetu. 

Življenje tamne noći je teško i opasno, osoba nema sigurnost da je osposobljena za taj 
proces i da će preživjeti. Ako je muka i unutar zajednice (kolektivno) tada je življenje teže, nema 
moralne podrške ni utjehe koja je potrebna. Ako osoba primi protu svjedočanstvo, taj drugi život joj 
postane preobraženiji i misli da tako može biti bliže Bogu. Mogu se ostvariti i najcrnja predviđanja 
(Jeremija - neću više grmiti u tvoje Ime, Job - nije uvijek bio strpljiv). Ivan naglašava da treba 
djelovati sa strpljivošću , a ne pasivna strpljivost . Sveci su bili sveci u ambijentu koji im nije bio 
sklon, osjećaju se odbačeni jer im nitko ne može pojasniti stanje, teško može primiti pojašnjenje jer 
misli da ga nitko ne razumije. Čovjek tu po ljubavi postaje Božja sličnost jer ljubav ima tu vlastitost 
da joj je sve moguće . Ona je ispred razuma. Mnogi ljudi u tim patnjama ne istražuju porijeklo, 
nadaju se boljim vremenima, to je pasivno i oni tada ni drugima ne pomažu. Ima dosta prirodno 
zdravih ljudi koji nose u sebi osjećaj krivice. Job se pobunio protiv Boga, zna da Bog postoji, ali ga 
brine da li Bog zna da postoji Job. Izriče zbog svog stanja teške riječi, ali on se bori i ostaje vjeran. 
Otkriva Boga i to drugačijeg nego na početku procesa, to je na kraju Bog iz njegovog Uskrsnuća, a 
onda narod još nije vjerovao u Uskrsnuće, to je bio mat. Svatko tko hoće upoznati Boga u sebi mora 
upoznati i pakao u sebi - svoje naboje. Pisac Joba je htio reći da đavao poznaje čovjekovu 
fiziološku i psihološku. Tamna noć donosi povratak izgradnji duhovnog bića kroz pakao, sumnju, 
gubitak. U tim stanjima čovjek sebe upoznaje kakvog se nije znao. U patnji se događa najsrdačniji 
odnos s Bogom, i molitva je drugačija (nije samo molba). Ivanove stranice postaju danas privlačne 
za sve i mnogi se od njega osjećaju shvaćeni i prihvaćeni. 

DODATAK 2. O pročišćenjima i ljubavnoj spoznaji Boga u mističnom iskustvu 

(Vidi uvodnu napomenu o značenju dodataka pojedenih odaja skripte: Ovaj dodatak 
donosimo jer teološki dobro obrađuje temeljne dinamike čišćenja i preobrazbe duše koja se događa 
u mističnim iskustvima koje opisuju sv. Terezija i sv. Ivan od Križa) 

Noć - metafora za pročišćenje: Noć je dvostruko dobra metafora za kontemplaciju to jest 
mistiku jer se radi o spoznaji Boga koja je tamna razumu. "Ne radi se o podcjenjivanju slave i 
svjetla blaženoga gledanja, [odnosno izravne i neposredne spoznaje Boga u mistici na zemlji, veli 
Rahner] niti uistinu o platonizmu (koje je u svom intelektualizmu moglo shvatiti svaku 
nespoznatljivost kao privremenu stvarnost), kad su grčki oci veličali vječno otajstvo kao blaženstvo. 
U vrhovnom stanju života i spoznaje, prema Pseudo Dioniziju Areopagitu, ulazi se u tamu u kojoj 
prebiva Bog; nepoznavanje je po Maksimu Ispovijedaocu nadrazumsko spoznavanje; pristup k 
Svetinji nad svetinjama, po Grguru Nisenskom, znači biti zaogrnut božanskom tamom. 

Ovo viđenje čovjeka i njegovoga blaženstva je utoliko čišće kršćansko, ukoliko pomiruje 
radikalnu stvorenost i radikalnu blizinu Boga, čineći od nespoznatljivosti Božje blaženstvo čovjeka, 
a ne ograničenje blaženstva...". Rahner je spominjući božansku tamu kod svetog Grgura Nisenskog, 
mislio vjerojatno na "božansku noć" koju spominje i Hans Urs von Balthasar u eseju o religioznoj 
filozofiji svetoga Grgura Nisenskog. Radi se o spoznaji koja se događa izvan svake naravne 
svjetlosti razuma, u noći koja je ustvari vjera 

Tako smo dakle ušli u temu pročišćenja u kontemplaciji. Dvije su dakle niti koje nam je 
slijediti u razvoju mistike i njenim etapama: pozitivna, svijetla nit spoznaje Boga, to jest razvoj 
intuitivne, ljubavne spoznaje Boga, i negativna, tamna nit pročišćenja i posvećenja, to jest 
preobrazbe u Boga koja je u svojim početnim stupnjevima vrlo mučna. 

Sveti Ivan od Križa je posvetio cijelo svoje (doduše nedovršeno) djelo Tamna noć ovom 
problemu. U petom poglavlju drugog dijela te knjige otpočinje tumačiti kako je ulijevanje Boga, to 
jest mistika, odnosno kontemplacija za čovjeka kojemu se podaje ne samo noć nego i muka i patnja. 

Na području spoznaje se to prilično jasno može objasniti rekavši da je svjetlo Božje toliko 
jasno da zasljepljuje onoga kojemu se daje, pa da se zato duši koja u kontemplaciju tek ulazi, 
nenavikloj na takovo i tako jarko svjetlo, čini da ulazi u tamu. No na području trpljenja to je malo 
kompliciranije. "Prvi je razlog [što je kontemplativno, pasivno čišćenje mučno] taj što je božanska 
Mudrost visoka te nadilazi sposobnost duše, pa je stoga za dušu tamna; a drugi je razlog što je sama 
duša niska i nečista, zbog čega joj spomenuta Mudrost postaje teška, mučna i tamna" (2 TN 5,2). 

Put pročišćenja: Za nepročišćenog čovjeka su prvi stupnjevi mističnoga života, to jest prvi 
stupnjevi izravnog i neposrednog Božjeg samopriopćenja doživljeni kao pročišćenje, to jest 
čistilište. Ono što je klasična teologija do sredina našega stoljeća zvala uglavnom čistilište, u mistici 
se od sredine XVI. stoljeća naziva tamna noć. Naime, izravno i neposredno samopriopćenje Božje 
je milosni dar na koji Bog pripravlja čovjeka u prvom, naravnom dijelu duhovnoga puta, ali Bog 
ostaje potpuno slobodan da li će se i kada, koliko i pod kojim uvjetima priopćiti čovjeku. 

Kad se jednom počne priopćavati, njegovo osobno i izravno priopćenje je efikasno, djelatno, 
čini i ostvaruje preobrazbu čovjeka u Boga, pobožanstvenjenje čovjeka ostavljajući netaknutim i 
ontički i personalni identitet stvorenja. Još jedan dijalektički izraz, dakle, koji nam govori da čovjek 
ostaje stvorenje i radikalno različit od Boga, a ipak se u nj preobražava i s njim sjedinjuje, to jest 
biva pobožanstvenjen čuvajući istovremeno svoju različitost od Boga. 

Po mnogim misticima koji su opisivali ove prve stupnjeve mističnoga života, a osobito po 
svetom Ivanu od Križa koji je pročišćenju i posvećenju u mistici posvetio mnoge svoje stranice, 
onaj isti Duh Sveti, onaj isti oganj Božji koji u posljednjim stupnjevima mističnoga života 
pobožanstvenjuje i preobražava dušu u Boga, koji je natapa srećom, blaženstvom i slavom, jest 
ujedno i pročišćujući oganj koji dušu čisti od njenih moralnih nečistoća i oslobađa naravnih 
ograničenja, uklanjajući bilo fizičku, bilo moralnu bijedu čovjeka, to jest ono što bi Pavlovim 
rječnikom rekli, čovjek pod djelovanjem Duha Svetoga prestaje živjeti u tijelu i po tijelu i počinje 

živjeti u Duhu odnosno po Duhu. Naime, tijelo i duh nisu upotrijebljeni u aristotelovskom, nego u 
stoičkom smislu, a što to točno znači i kakve to posljedice ima za razumijevanje mističnoga puta i 
njegovih etapa, vidjet ćemo kad za to dođe čas. 

Čovjek nema naravnih sposobnosti primiti neizmjernoga i onostranoga Boga pa ga za to 
treba pripraviti. Uz to, u susretu sa svetošću Božjom čovjek iskustveno proživljava, doživljava i vidi 
svoju nesavršenost, grešnost, nedostatnost i ravnodušnost, nezainteresiranost za Boga, grešno i 
nezahvalno odgovaranje na Božje darove i dobrotu, na njegovu strpljivost i tome redom, pa ta 
izravna i neposredna spoznaja sebe samih u svjetlu Božje pravednosti, blagosti, vjernosti i dobrote 
rađa patnjom i trpljenjem kod čovjeka. Otuda i patnja u čistilištu, kao i patnja u mističnim 
pročišćenjima na zemlji. Naime, čovjek se iskreno opredijelio za Boga i iskreno žali za svaku 
uvredu i nemar prema tolikoj i takvoj dobroti, iskreno se kaje i odriče svega što je u njegovom 
životu u neskladu ili suprotnosti s ljubavlju Božjom. To je pravo obraćenje ili metanoja. 

Pročišćenje na duhovnom putu: Nastavljamo dakle s našim putovanjem mističnim 
stupnjevima. Prodiranje Boga u dušu čovjeka ima dakle za prvu posljedicu moralno pročišćenje 
čovjeka, a onda i ontičko. Čovjek nije sposoban uvidjeti sve svoje nesavršenosti i navezanosti, sve 
ono što ga priječi da bude sav Božji i da se Bogu posve preda. Nije sposoban osloboditi se nagnuća 
da svoje spasenje, to jest dovršenje, puninu i ostvarenost vlastitoga bića nastoji ostvariti po 
stvorenim stvarima i stvarnostima, zvale se one kako mu drago: posjedovanje nekretnina ili 
pokretnih dobara, karijera, položaj, ugled, moć, vlast, čast, neka osoba, predmet, užitak ili što tome 
slično. 

Čovjek mora biti posve čist i slobodan kako bi Bog bio njegovo jedino spasenje i dovršenje, 
njegov jedini Spasitelj i Oslonac. Čovjek ne smije imati drugih oslonaca osim Boga, drugih izvora 
blaženstava ili života doli Boga jedinoga. Čovjek mora biti slobodan od traženja svoje ispunjenosti 
po ograničenim stvarnostima kako bi bio sposoban za polet prema Bogu. Nema razlike za pticu, veli 
Ivan od Križa, da li je vezana debelom ili tankom niti, ni u jednom slučaju ne može slobodno 
poletjeti. Dok čovjek nije oslobođen svih svojih navezanosti, dok ne prestane nastojati dovršiti se po 
ma kojoj stvorenoj stvarnosti, njegovo traženje spasenja u Bogu i po Bogu nije ostvareno. Čovjek 
ne smije nimalo biti ustegnut Bogu, i otvorenost prema Bogu, to jest povjerenje u njega i predanje 
njemu, ili postoji ili ne postoji. 

Čovjek se sam po sebi nije kadar osloboditi trajne napasti da spasi samoga sebe traženjem 
samodovršenja kroz priskrbljivanje užitaka, posjeda, vlasti, časti ili koje druge stvorene stvarnosti 
koju može kontrolirati, manipulirati i dominirati, imajući prema toj stvarnosti magijski stav, to jest 
ostvarujući svoje spasenje na magijski način. 

Obraćenje od magije na pravu i istinitu vjeru, na vjernički, to jest pravednički stav prema Bogu, 
vlastitom spasenju i cjelokupnoj stvarnosti, nije moguće bez svjetla, snage i ljubavi Duha Svetoga. 
To nam govori iskustvo, a to nam može pokazati i teološka analiza ovog antropološkog problema. 
Pozabavit ćemo se nekim njegovim elementima ako nam to vrijeme bude dopuštalo. 

Proces pročišćenja, to jest patnja, trpljenje i bol u mističnom životu kao posljedica izravnog 
dodira svetog, onostranog, neizmjernog i savršenog Boga s grešnim, stvorenim, konačnim i 
nesavršenim stvorenjem, samo je negativna strana medalje koja se u pozitivnim terminima izriče 
kao pobožanstvenjenje i preobrazba čovjeka u Boga. Istočna teologija i shvaća čistilište kao proces 
čovjekovog preobraženja u Boga, čovjekove deifikacije. A Hans Urs von Balthasar je u jednom 
svom izvrsnom interventu nastalom sredinom našega stoljeća o obnovi eshatologije napisao da smo 
još uvijek malo postigli ako smo kozmičko, prostorno poimanje posljednjih stvari (raja, čistilišta, 
pakla) zamijenili shvaćanjem po kojem su te stvarnosti u stvari stanja čovjeka. 

Prema Objavi koju nalazimo bilo u Novom, bilo u Starom Zavjetu, Bog je posljednja stvar 
stvorenja. Ukoliko je postignut, on je nebo; ukoliko je izgubljen (promašen), on je pakao; ukoliko 
nas pročišćuje, on je naše čistilište. Osobni susret s osobnim Bogom je i sud i pročišćenje. Samo 
odatle proizlazi kao posljedica stanje ljudskog prosuđivanja, ono što u eshatologiji nazivamo 
partikularni sud, kao i stanje odnosno proces ljudskog pročišćenja. Ali i sud i čistilište, i nebo i 

pakao treba shvaćati osobno. Jedino je personalna koncepcija ljudskog spasenja izvorno kršćanska 
odnosno židovska. 

Postoje dvije vrste pročišćenja, to jest noći: aktivna i pasivna. U aktivnoj je čovjek onaj koji 
se trudi oko odricanja od svega onoga što nije Bog svjestan da ga jedino Bog može spasiti i da 
jedino radi Boga sve i vrijedi ostaviti. Ali istovremeno se i vidi da čovjek nije sposoban to učiniti 
zbog grijeha i svoje naravne nesavršenosti. Potrebna je pasivna purifikacija koju u duši izvodi Bog 
izravno i neposredno se priopćujući duši. Koliko će ona trajati i kakav će joj biti oblik i intenzitet, 
ovisi o svakom pojedinom čovjeku i o njegovoj hrabrosti, odvažnosti, srčanosti i zaljubljenosti u 
Boga, to jest o stupnju njegove raspoloživosti i otvorenosti Bogu, to jest suradnji s milošću. Što 
čovjek tamo proživljava i kako mu se u tim trenucima vladati, majstorski je opisao Crkveni 
naučitelj, sveti Ivan od Križa. Ovi periodi pročišćenja ipak nisu kontinuirani. 

Postoji uz njih, u skladu sa stupnjem pročišćenosti i pobožanstvenjenosti koji je duša primila, i rast 
u kontemplativnoj molitvi, to jest u ljubavnoj spoznaji Boga koja je intuitivna, razumu tamna, to 
jest neizreciva ljudskim pojmovima, jasnim i određenim. 

Pročišćenje u mistici: Mistika počinje u jednom času kad Bog suvereno odluči izravno i 
neposredno darivati se duši, nakon što je čovjek na putu meditacije i askeze napredovao toliko daje 
ostvario s Bogom određeni stupanj intimnosti i nakon što je spreman hrabro i srčano odgovoriti 
zahtjevima mistike, zahtjevima koji su izuzetno visoki i veliki, jer gdje je dobitak velik, i ulog mora 
biti proporcionalno velik. A budući da se u mistici podaje sam Bog koji se stvarno predaje čovjeku, 
onda je dobitak neizmjeran, totalan, potpun, savršen, pa i gubitak svega što nije Bog mora biti 
potpun, a čovjek mora ne samo izgubiti savršeno i totalno ono što nije Bog, nego mora izgubiti sve 
što nije Bog, mora se odijeliti u duhu od svega, ne biti ni na što navezan, niti na stvari ovoga svijeta, 
niti na stvari duha, to jest nebeske! 

Jedno takvo pročišćenje i odcjepljenje može, očito, izvesti samo Bog, i ono čini integralni 
dio mistike. Da bi ga čovjek slobodno prihvatio u ovom životu (ako to ovdje ne prođe, proći će u 
vječnosti, jer svatko se mora pročistiti i osloboditi, u Boga preobraziti, ako ga želi vidjeti), dakle, da 
bi ga čovjek slobodno prihvatio mora imati veliku i stabilnu motivaciju, snagu i svjetlo od Boga. Do 
toga treba postupno doći kroz period naravnog duhovnog života, meditaciju i askezu. 

U svom posljednjem djelu, Živom plamenu ljubavi, najednom mjestu navodi Ivan od Križa 
razlog zašto tako malo duša dopire za ovoga života do kontemplacije, odnosno do mistike: "Ovdje 
je dobro upozoriti na uzrok zbog kojega ih malo dopire do tako visokog stupnja savršenog 
sjedinjenja s Bogom. To se događa ne stoga što bi Bog htio da bude malo uzvišenih duhova, jer bi 
On, pače, htio da svi budu savršeni; nego stoga što nalazi malo savršenih posuda sposobnih za tako 
uzvišeno djelo. Većinu njih Bog kuša u malom, i nalazi da su mlitavi, tako da odmah bježe od 
napora i neće da se muževnom strpljivošću podvrgnu najmanjoj neugodnosti i odricanju. Iz toga 
slijedi da Bog - ne nalazeći da su jaki i vjerni u tom malome kojim ih je obdario i počeo ih 
uglađivati - dobro vidi da bi mnogo manje bili jaki i vjerni u velikom, pa zato prestaje da ih dalje 
čisti i uzdiže iz prašine putem napornog odricanja za koje bi trebala veća postojanost i snaga od one 
što su je oni pokazali" (ŽP 2,27). 

No kad jednom Bog nađe čovjeka koji je toliko oduševljen njime da sve otpadom smatra da 
stekne Krista i u njemu se nađe, ne svojom pravednošću, onom od Zakona (djela, zasluga, prava), 
nego pravednošću što dolazi od vjere (oslanjanja na Boga!, usp. Fil 3,8.9), onda se počinje tome 
čovjeku neposredno podavati i priopćavati. To njegovo neposredno i izravno priopćenje ima svoje 
glavne posljedice: kontemplativnu molitvu u kojoj čovjek intuitivnom, ljubavnom i razumu tamnom 
spoznajom kuša Boga, i pobožanstvenjujuće pročišćenje koje rezultira na kraju ljubavnom 
preobrazbom u Boga. 


Razlozi trpljenja u pročišćenjima: One proizlaze iz sukoba jedne pozitivne i totalne opcije 
za Boga i ljudske nesavršenosti, grešnosti i navezanosti na stvoreno, na ono što nije Bog, tražeći 
sigurnost, postojanost i spašenost, to jest dovršenost vlastitoga bića po ograničenim i konačnim 
stvarima i stvarnostima. Čovjek teži osigurati si dno vlastitoga bića, imati postojanje u sebi i po 

sebi, osigurati si vlastitu strukturu i postojanje, držati je sam na okupu i njome gospodariti, biti 
siguran u sebi. Isto tako teži dovršiti samoga sebe, spasiti samoga sebe, postići vlastitu puninu i 
blaženstvo, neovisnost i neograničenost, svemoć i svako drugo dobro po sebi i imati to onda u sebi i 
na apsolutnom raspolaganju. 

Kako smo vidjeli iz antropoloških razmatranja, to je nemoguće. Pokušaj ostvarenja tog 
nemogućeg projekta je istočni grijeh i svaki osobni grijeh koji vodi u propast ne zato što je to tako 
Bog odlučio, nego zato što je to jednostavno nemoguće. 

Bog je na neki način dno našega bića, on nam daje postojanje i stvara nas dinamički. Imamo 
svoju strukturu i osobnost samo zato što nam on to sve dinamički daje i podržava nas. Kad čovjek 
grešnik, koji je još nepročišćen, koji još nije do kraja povjerovao u ljubav Božju, počinje to uviđati 
jer Bog mu to daje vidjeti u kontemplaciji. Takav čovjek, koji kuša da nema dno bića u sebi, koji 
kuša da mu se cijelo biće klima i da ovisi samo o niti Božje vjernosti i ljubavi, čovjek koji kuša da 
postoji samo zato što ga Bog stvara i samo dok ga Bog stvara, čovjek koji kuša da ta ista zakonitost 
vlada i na polju spasenja odnosno života vječnoga, mora biti obuzet osjećajem strave, 
strahopoštovanja, užasa, nesigurnosti i patnje. 

Tek kad se posve smiri u ljubavi Božjoj, tek je onda oslobođen straha jer samo savršena 
ljubav izgoni strah, piše sveti Ivan u svojoj Prvoj poslanici: ,,I mi smo upoznali ljubav koju Bog ima 
prema nama i povjerovali joj. Bog je ljubav i tko ostaje u ljubavi, u Bogu ostaje i Bog u njemu“ (1 
Iv 4,16). Tko je upoznao darom Božjim ljubav i vjernost Božju, tko je upoznao da mu se sigurnost i 
vječnost postojanja temelje na sigurnoj ljubavi i vjernosti Božjoj i tko je toj ljubavi povjerovao, to 
jest tko se vjerom oslonio na Boga i u njega iskoračio, taj ostaje u Bogu i Bog u njemu. 

I nastavlja Ivan: „Straha u ljubavi nema, nego savršena ljubav izgoni strah jer strah je muka i 
tko se boji, nije savršen u ljubavi“ (1 Iv 4,18). Strah o kojem govori Apostol je strah i muka 
ograničenog, stvorenog i stvaranog bića koje je u grču i nema povjerenja u Boga, da će mu Bog 
trajno priopćavati postojanje i spasenje. Tko se boji, kao što đavli vjeruju i dršću, nije savršen u 
ljubavi. Tko nema povjerenja u Boga, tko nema hrabrosti vjere za iskorak ljubavi iz sebe u Boga, taj 
se boji i nije savršen u ljubavi. 

Ono što prolaze mistici u tamnim noćima pročišćenja su gotovo muke pakla. Jedina 
komponenta koja ih razlikuje od paklenih muka je svijest da neće trajati vječno. Ali i to je donekle 
prisutno, jer dok muka traje, onome koji je trpi se čini da će tako ostati zauvijek. To je 
karakteristika duha uronjenog u prostor i vrijeme. Veli sveti Ivan od Križa: "Jer duhovne stvari, kad 
su čišće duhovne, obično su takve naravi da, ako se radi o mukama, duša misli da neće više iz njih 
izaći i da za nju više nema sreće, kako smo to vidjeli u odlomcima Svetog pisma što smo ih naveli; 
kad se pak duša nalazi u duhovnom dobru, čini joj se da je zlo svršilo i da dobro neće nikada 
uzmanjkati..." (2 TN 7,4) jer postoje predasi na putu duhovnog pročišćenja, odnosno patnje koja bi 
bila neizdrživa za čovjeka kad bi bila kontinuirana. 

Prodor Boga u čovjeka ima za posljedicu da čovjek izravno i otvoreno spoznaje i kuša što je 
spoznao. A ono što spoznaje i kuša je istina o Bogu i istina o čovjeku, te istina o njihovom 
međusobnom odnosu. Kad čovjek počinje prihvaćati istinu vlastitoga bića, da mu je sigurnost i 
temelj u Drugome, u Onostranome kojega ničim ne može kontrolirati i da samo o njegovoj ljubavi i 
vjernosti ovisi, onda je to mučno prihvatiti bez povjerenja u ljubav Božju koja tek počinje rasti. 
Teško je izgubiti sve oslonce i prestati spašavati samog sebe po stvorenim i ograničenim 
stvarnostima. Stoga je oslobađanje od navezanosti na stvorove, ukoliko su izvor sigurnosti i oslonac 
spasenja, to jest dovršenja čovjeka, vrlo mučan i težak. 

Onaj isti Bog koji je na kraju mističnog puta doživljavan kao blag i svijetao, mio i ugodan, 
pobožanstvenjujući, na početku je doživljavan kao mučan i neugodan, odatle trpljenje u mističnom 
pročišćenju (ŽP l,18-21a.22a.23c). Kao što se vlažna i prljava klada najprije dimi i cvili kad se stavi 
na ognjište, i kao što se opire prodoru vatre u sebe, tako i duša osjeća suprotnost između božanskog 
koje prodire u nju i svojeg nebožanskog načina postojanja i spašavanja. Bog je dinamika, vječni 
ples ljubavi. Otac vječno rađa Sina, i kakav je On, takvi smo i mi u ovome svijetu (1 Iv 4,17). 
Morah bismo prihvatiti tu dinamiku, taj božanski način postojanja i dovršenja. Ali mi bismo, ne 
znam zašto, htjeli statičko dovršenje i postojanje. 

U prodoru božanskog izlaze pred oči čovjeku sve njegove moralne bijede, sva traženja 
samodovršenja i samospašavanja, kao i sve njegove fizičke bijede i ograničenosti. O fizičkima smo 
nešto rekli prije toga: užas je to koji se rađa iz spoznaje da mi je temelj bića u bezdnom ponoru 
Boga kojega ne mogu kontrolirati, dominirati i manipulirati, a moralne su bijede svi pokušaji da si 
ipak, ne vjerujući ljubavi Božjoj, nekako ugrabim postojanje i život i da ga suvereno posjedujem 
bez Boga, ne oviseći o njemu. Razne moralne bijede i rane su razne forme traženja samodovršenja, i 
sve mora biti ozdravljeno to jest svako krivo samospašavanje uništeno da bi Bog ostao jedini 
Spasitelj, jer jedino on i može biti Spasitelj, to jest Dovršitelj odnosno Dovršavatelj čovjeka. 

Teško je gledati u beskrajni ponor Božji i ne vidjeti mu dna, a ipak se osloniti na nj i u Bezdanu 
tražiti dno i oslonac, baš tamo gdje nema nikakvog oslonca, gdje se razum ni o što ne može osloniti, 
gdje ni za što ne može zapeti, gdje nema nikakve sigurnosti niti će je ikada biti, nego samo i 
zauvijek čista i gola vjera, predanje Bezdnom i iskorak vjere, to jest bacanje u naručaj trajnoj, 
vječnoj stvarateljskoj Božjoj aktivnosti. 

Tako i Karl Rahner u već citiranom članku O pojmu otajstva... veli ovako: "Milost je, dakle, 
milost blizine vječnog otajstva, milost koja omogućuje da se Boga iskusi kao sveto otajstvo i u 
ovom svom nespoznatljivom karakteru. Ako je nespoznatljivost Boga blažena definitivnost... milost 
je onda zaista milost da se ne možemo više zavaravati oko nespoznatljivosti Božje, da je ne 
možemo više držati privremenom, onda je ona milost neuvjetovane ljubavi u božanskoj tami, ona je 
onda i hrabrost koju Bog daje da bi se ušlo u ovo jedinstveno i jedino istinito blaženstvo, i da bi ga 
se uživalo kao hranu jakih. ... Otajstvo je ono očito. 

Daje neuklonjivo, već smo rekli. Gnozeološki (spoznajno) i ontološki (na razini bića), ono 
je toliko prijetnja, koliko i blaženi mir čovjeka. Može ga potaći na protest, jer ga prisiljava napustiti 
ograničeni brlog svoje prividno jasne osobne stvarnosti da bi se izišlo u guštara, «premda je noć»; ... 
pa ipak, otajstvo je jedini mir onoga koji mu se povjerava, koji ga ponizno ljubi, i koji mu se 
odvažno daje u spoznaji i ljubavi". Guštara o kojoj ovdje Rahner govori je guštara Ivana od Križa, 
ona koji se pojavljuje u njegovoj pjesmi Duhovni spjev, a radi se o onostranosti i nespoznatljivosti 
Božjoj, te o beskraju spoznaja koje se kriju u Bogu i u koje želi Bog uvući čovjeka. Izraz "premda 
je noć" isto je tako uzet od Ivana od Križa, i dolazi iz jedne njegove pjesme koju Ivan nije 
protumačio u prozi. 

Ljubavna spoznaja Boga: K tome možemo ovdje objasniti zašto se radi o ljubavnoj 
spoznaji. Naime, spoznaja, shvaćanje ili razumijevanje spadaju na razum odnosno um, na misaonu 
moć čovjeka. Ljubav pak spada na volju (ne na osjećaje kako bi mnogi krivo mislili, pa se ljubiti 
može i da se ne osjeća neka simpatija ili koji pozitivni osjećaj nad kojim čovjek ionako nema 
kontrole). Kako spoznaja može biti ljubavna? 

To je još jedan od dijalektičkih izričaja kojima se moramo služiti kad god izričemo otajstvo. 
Radi se naime o posebnoj vrsti spoznaje koja je različita od kategorijalne, diskurzivne, 
svakodnevne, one koju bismo mogli zvati intelektualnom odnosno razumskom spoznajom. Ona se 
ne događa po raščlambi i apstrakciji, po prelaženju sjedne slike i pojma na drugi. Stoga je razumu 
tamna i neizreciva. To je iskustvena spoznaja koja je posljedica neposrednog i izravnog priopćenja 
Boga, pa čovjek intuitivno, dakle izravno i neposredno shvaća u biti ili srži ono što mu se daje, a to 
je sam Bog, odnosno neka njegova vlastitost ili odnos s nama odnosno cjelokupnom stvarnošću. 
Rekli smo daje diskurzivni način shvaćanja proces u kojem na kraju slaganja pojedinačnih pojmova 
(posao koji je obavio, zovimo ga, razum), smisao i značenje dosegne um, to jest intuitivna 
sposobnost čovjekova. 

E sad, može se doći do ovog shvaćanja i na drugi način, a ne samo apstrakcijom i slaganjem 
pojmova. Može se izravno i neposredno priopćiti shvaćanje, razumijevanje i smisao, to jest srž ili 
bit neke stvari ljudskom duhu, a da on ne prođe ovaj proces razglabanja i slaganja. Ako je to 
preskočeno, razum ostaje u tami. Kako nije putem jasnih i razgovijetnih ideja došao do shvaćanja 
ne može to što je shvatio ni izraziti tim kategorijama. Može nešto mucati ili po analogijama nešto 
reći, ali shvaća da to nije to. I sa stvorenim stvarnostima nam se ponekad tako nešto dogodilo, ali 
kad se radi o Božjim otajstvima, onda ona u sebi, kakva jesu ni ne mogu proći procesom apstrakcije 

i sintaktičkog slaganja, pa je jedini način njihova ulaska u stvoreni ljudski subjekt intuitivna, 
razumu tamna, općenita spoznaja. Sveti Ivan od Križa zove ovu spoznaju općenitom jer nije 
učinjena putem pojedinačnih ideja kako je to karakteristično za razumsku spoznaju. 

Na kraju, objasnimo pridjev ljubavna. Radi se o ljubavnoj spoznaji Boga. U čovjeku postoje 
dvije duševne moći koje su razdvojene, i u sadašnjem stanju grijeha ponekad i suprotstavljene. 
Grijeh je naime podjela, u prvom redu razdor između čovjeka i Boga, zatim između ljudi, između 
čovjeka i prirode, i napokon u samom čovjeku. U sve četiri dimenzije ljudskog bića koje smo u 
antropološkim predavanjim vidjeli, grijeh je unio podjelu. 

Tako se u individualnoj dimenziji ljudskog bića podjela očituje u času smrti kad se dijele 
duhovni i materijalni dio čovjeka. Da čovjek nije sagriješio, ne bi ni umirao. U Blaženoj Djevici 
Mariji vidimo kakva bi nam bila sudbina bez grijeha. Dovršili bismo tijek svoga zemaljskog života i 
prešli u proslavljenom, uskrslom tijelu u blaženu vječnost. Ovako, dio bića i života što smo ga 
grijehom uskratili Bogu, on svojim Duhom Životvorcem nije mogao zahvatiti, a što Duh ne oživi, 
nema u sebi života vječnoga. No nas zanima u ovom času jedna druga podjela: između razuma i 
volje. Ako čovjek živi na površini svoga bića, razum i volja su dvije moći koje su razlučive i 
ponekad odvojene ili suprotstavljene jedna drugoj. Razum mi može govoriti jednu stvar (vidim da 
je nešto dobro) ali volja želi i preže da drugim (ono što je eventualno manje dobro ili zlo). Razum k 
tome ima svoje zakonitosti a volja svoje. 

No, postoji jedna razina ljudskog bića gdje su te dvije moći još uvijek ujedinjene. Razni 
mistici su tu razinu različito nazivali: najdublje dno duše, najdublje središte duše, srž ili bit duše i 
tako redom. Na toj se razini Bog priopćuje duši, i tamo je cijelo naše biće još jedno i jedinstveno, pa 
je i spoznaja ujedinjena s ljubavlju, te se spoznaja i ljubav ujedinjuju ujedan i jedinstven čin: u 
ljubavnu spoznaju. 

I Karl Rahner u svom članku O pojmu otajstva u katoličkoj teologiji govori o nužnosti 
sjedinjenosti ljubavi i spoznaje u jedan jedinstven čin kad se govori o pravoj i istinskoj spoznaji 
Boga: "....bit duha, u prožimanju spoznaje i ljubavi je jedna jedina. Ako nećemo ostaviti da 
spoznaja i ljubav stoje jedna pokraj druge, u neposrednom dvojstvu pozitivističkog tipa, jer u biti - 
bez da se zna zašto- isto je biće ono koje spoznaje i ljubi, onda, premda dopuštajući mnoštvo 
(raznolikost, pluralnost) moći i njihovih čina, moramo pripisati biću, koje je jedno, neki izvorni i 
cjeloviti odnos prema sebi samom i prema apsolutnom biću, neki temeljni čin čiji se čimbenici 
moraju smatrati oni uzajamno odnosni i uvjetovani čini koje u empiričkom smislu zovemo spoznaja 
i volja, prosudba i ljubav. 

U tom slučaju, u prvom i početnom predmetu spoznaje mora biti nešto što će prisiliti 
spoznaju da postane ljubav, ili da izda vlastito biće. Ako bi se reklo samo da se umom spoznaje 
dobrota i vrijednost premeta i da se tako budi ljubav, ne bi se stiglo do stvarnog prožimanja, do 
neke izvorne ujedinjenosti obiju moći. Naime (govoreći sa svetim Tomom Akvinskim), ili bi ova 
dobrota za um bila istina, ili bi um samo predstavio ljubavi njen predmet, bez da se uzmogne njime 
neposredno baviti, zbog čega bi ostao upit kako to da može samo upoznati dobrotu u sebi samoj, 
ako je ne može podrediti kao takvu, vlastitom formalnom predmetu". 

U meditaciji, vidjeli smo, ljubav potiče sve dublju spoznaju i sve veće spoznavanje potiče 
ljubav, ali su spoznaja i ljubav kao dvije spirale u DNK koje se pretječu i potiči jedna drugu, ali se 
nikada ne stapaju ujedan čin. To se u kontemplaciji događa. Intuitivna, iskustvena spoznaja Boga je 
razumu tamna i općenita i stoga što je ljubavna, to jest zato što se događa na onim razinama bića 
gdje nema diskurzivne, intelektualne spoznaje. 

K tome, kako je podjela bića posljedica grijeha, tako je priopćenje Boga Svetoga nadvladavanje 
grijeha i svih njegovih posljedica, pa je ujedno i nadvladavanje podvojenosti između razuma i volje. 
Gdje ulazi Sveti i Savršeni Bog mora izaći svaki grijeh i njegova posljedica. Tako se ljubav i 
spoznaja ujedinjuju u tom izravnom i neposrednom priopćenju Božjem. 

Kad je dakle, Bog uveo čovjeka u mistiku, počinje razvoj mističnoga života koji ima svoja 
svjetla i sjene. Najprije tu je ta intuitivna, kontemplativna spoznaja Boga koja nema samo 
infonnativni karakter nego i formativni, preobražava čovjeka u Boga, čini ga sličnim onome koga 
spoznaje. Čovjek se pretvara u ono što gleda i spoznaje na takav iskustveni i izravni način. Taj 

proces pobožanstvenjenja ima u svojim počecima sjena, to jest negativnih strana koje mistici zovu 
noćima, pročišćenjima, trpljenjem i patnjom. 


Pročišćenje i preobrazba čovjeka: 

U svjetlu Istine koja se izravno i neposredno podaje čovjeku, spoznaje se da Bog neizmjerno 
nadilazi čovjeka a da ipak samo on može biti blaženstvo i smisao ljudski. No u svjetlu se Istine isto 
tako vidi vlastita nečistoća, postaje očigledno čovjeku kako nije dostojan Boga, koliko i kako je bio 
ravnodušan, nezainteresiran, protivan Bogu, koliko ga je žalostio, vrijeđao. U svjetlu Božjem 
čovjek upoznaje svoju bijedu i grijeh, žali iskreno zbog toga i to je i bol čistilišta. Sve pogreške i 
grijesi su ponovno proživljeni i iskupljeni ljubavlju. Svega se čovjek odriče i zbog počinjenoga žali 
iskreno jer se u svemu ponovno to proživljujući, opredjeljuje za ljubav. 

Čovjek u mistici trpi zbog svojega života u tijelu, to jest zbog toga što se teško odreći svoje 
stvorene i ograničene stvarnosti i sigurnosti, i priznati i prihvatiti dinamiku stvaranja i spasenja, to 
jest prihvaćanje istine da mi postojanje i spasenje dolaze samo od radikalno Različitog od mene. 
Izraz u tijelu označuje kod svetog Pavla život u karakterističnom stanju tijela, to jest stvorenosti, a 
to je stanje nebožanskoga, raspadljivoga, ograničenoga, neslavnoga, nedinamičnoga, ukoliko su 
neraspadljivost, slava, sila (pokretljivost, gibljivost) i duh oznake božanske naravi (usp. 1 Kor 
15,42-44). Od toga treba pročistiti dušu, izvesti je iz njene navezanosti na osjetno, diskurzivno, 
naravno, tjelesno, stvoreno, nebožansko i tako redom. 

Sve su to izrazi koje Pismo i mistici upotrebljavaju da označe prelazak iz karakterističnog 
stanja nebožanskoga u stanje pobožanstvenjenja. Bog nije mogao u stvaranju preskočiti stanje 
ograničenog, stvorenog, relativnog. Bog to tolerira kao nužno zlo da bi čovjeku dao istinski identitet 
različit od božanskoga bića. Ali to fizičko zlo nije cilj za koji je čovjek stvoren i Bog se opire tome 
da čovjek ostane u tom stanju, to jest Bog to ne želi pozitivno, nije zato stvorio čovjeka, pa se, 
biblijski govoreći, na to gnjevi, to jest gnjev Božji ostaje na takvima koji se grčevito toga drže, 
nastojeći tako postići svoju puninu i spasenje. Stoga se oni koji su u tijelu ne mogu svidjeti Bogu 
(Rim 8,8). Mi moramo preći u karakteristično stanje Duha, to jest biti u Duhu. Spoznavati kao Bog, 
željeti kao Bog, osjećati kao Bog, djelovati kao Bog i tako redom. Ne samo to. 

Čovjek u mistici trpi i zbog svoga života po tijelu, to jest i zbog svoje moralne bijede. Živjeti 
po tijelu znači tražiti spasenje u ograničenosti, namjerno izvan i protiv Boga da se ne bi o njemu 
ovisilo. Stoga je ulazak Boga u čovječju stvarnost radikalna preobrazba i čovjekova bića, djelovanja 
i života, a to zbog sadašnjeg stanja čovjeka ne ide bez borbe i trpljenja. 

Kršćanska je mistika, vidjet ćemo to detaljnije u jednom od slijedećih predavanja, ekstatična 
i to mistika koja je usmjerena prema jednoj Osobi, prema Bogu koji se pojavljuje kao osobno i 
onostrano biće na horizontu mistika i cilj je kršćanske mistike sjedinjenje s tom Osobom u 
ljubavnoj preobrazbi u nju. Drugi vatikanski sabor je izrekao da je poziv čovjekov samo jedan: 
božanski (GS 22,5). Budući da Bog neizmjerno nadvisuje čovjeka, budući da je otajstven i 
neizmjeran, jedini Svet i Savršen, izravni i neposredni dodir božanskog s nebožanskim ima za 
posljedicu ono što mistici zovu noći. 

Postoji cijela jedna "Noćna mistika", to jest izrazito apofatična teologija, koju su otpočeli 
sveti Grgur Nisenski i Pseudo Dionizije Areopagita, a nastavili sveti Ivan od Križa i neki suvremeni 
teolozi kao K. Rahner, H. de Lubac, H. U. von Balthasar, J. Danielou i drugi. 

Polazna joj je točka Nepoznati Bog (usp. Dj 17,23) koji ostaje uvijek onostran i do kojega treba 
doprijeti njegovom milošću. Ovoj početnoj točki dodaje se ideja puta: čovjek je homo viator, 
putnik. Zašto su mistici uspoređivali život, osobito mistični život s putom? Kad putujemo, uzdiže se 
na najvišu potenciju karakter bježljivosti, iscurljivosti, nestalnosti koji je vlastit našem odnosu sa 
stvarima (stvarnostima). Čovjek je prirodno putnik. Izraz homo viator je suprotstavljen pojmu homo 
comprehensor, čovjek shvatitelj, obuhvatitelj. Dinamika je radikalno, dijametralno suprotstavljena 
statici. 

Dakle, imamo božanski poziv čovjekov, imamo Boga koji je trajno onostran i čije je 
dosizanje vječno u vječnoj i neutrnjivoj dinamici. Kao treći stup teološke analize mističnih noćiju 

imamo pojam pročišćenje. Ovaj izraz izražava potrebu koju čovjek putnik ima da se oslobodi raznih 
tereta i opterećenja svoje naravi i osobito strasti i krivih, grešnih nagnuća da bi uopće dosegao svoj 
cilj, a to je sjedinjenje s Bogom, Svetim u apsolutnom smislu te riječi. 

Personalistička, ekstatična mistika, kakva je naša kršćanska, koja od Boga čini cilj 
mističnoga puta, ima jednu važnu konstantu: ljubav. Ljubav je krepost koja sjedinjuje s Bogom. Po 
njoj postajemo jedno s Ljubljenim u ljubavnoj preobrazbi u njega. Naime, piše Ivan od Križa: 
"...treba znati da sklonost i navezanost koju duša ima prema stvorenju, izjednačuje samu dušu sa 
stvorenjem, i koliko je veća sklonost, toliko je više izjednačuje i čini sličnom, jer ljubav čini 
sličnost između ljubitelja i ljubljenoga. ... i tako, onaj koji ljubi stvorenje, toliko se spušta, koliko je 
nisko ono stvorenje, i na neki način još niže jer ljubav ne samo da izjednačuje nego i podlaže 
ljubitelja ljubljenome, i odatle dolazi to da se duša, kad ljubi nešto, onesposobljuje za čisto 
sjedinjenje s Bogom i njegovu preobrazbu..." (1 US 4,3). 

Potrebno se, dakle, svega što nije Bog osloboditi i od svega se očistiti. A za to oslobođenje i 
pročišćenje potrebna je ljubav! Ljubav čini da čovjek izađe iz svega stvorenoga, da prestane sebe i 
svoje spasenje tražiti izvan Boga. Odricanje i pročišćenje je posljedica pozitivnog izbora Boga za 
svoga jedinog i konačnog Spasitelja. 

Bog je nas prvi ljubio i tražio. Ako duša traži Boga, veli Ivan od Križa, mnogo više njezin 
Ljubljeni traži nju (ŽP 3,28). Kao što sam već nekoliko puta rekao, Bog čini prvi korak, ranjava 
dušu ljubavlju i povlači je za sobom. Ako duša Gospodinu upravlja svoje ljubavne želje, on njoj 
šalje miomiris svojih pomasti kojim ju privlači i daje da trči za njim [Pj 1,3.4] a to su njegova 
božanska nadahnuća i dodiri. Tako i Duhovni spjev počinje dodirom Božjim koji Ivan od Križa 
zove ljubavnim ranjavanjem, na što duša odgovara izlaskom za njim. 

Suvremeni švicarski psiholog Carl Gustav Jung, uveo je u psihologiju pojam arhetipa. 
Između ostalih temeljnih arhetipa postoje dva koja nas sada posebno zanimaju, to su dva vidika 
naše najdublje osobnosti koje je on prozvao animus i anima. Animus je razumski, racionalni, 
dominirajući, logički, konstruktivni i proračunati princip, vid naše osobnosti; dok je anima 
prihvaćajući, otvoren, nježan princip, sposobnost svakog ljudskog bića da drugoga nasluti srcem. 
Zaručnica iz Pjesme nad pjesmama je takva. Postoje dva odlomka iz Pjesme nad pjesmama koji 
govore o dolasku Dragoga do zaručnice, o njenom oklijevanju i izlasku za njim: Tražila sam onoga 
koga ljubi duša moja, ali ga nisam našla. Kako bi animus protumačio ovaj redak pozivajući se na 
proračune i efikasnost, uspješnost, produktivnost i korisnost, real-politiku i poštivanje principa 
nekog zdravog razuma? Rekao bi nešto poput ovoga: Ako ga nisi našla, to znači da nije za tebe, da 
je možda previsoko, previše iznad tebe, da nisi stvorena za njega, da si na pogrešnom putu. 

Postoji knjiga, što ju je napisao neki ateist, kojoj je naslov uzet iz Vulgatinog prijevoda ovog retka 
Pjesme nad Pjesmama: Tražih/ne nađoh. U knjizi autor prepričava svoje traženje Boga, govoreći da 
ga razumski nije uspio pronaći. Ta je osoba očito bila ograničena na animus, i tražeći Boga 
razumskim dokazima, odustala je u određenom trenutku. 

Naprotiv, anima će na jednoj dubljoj razini reagirati posve različito. Stoga će onaj čija je 
osobnost potpuna, reći ovako: Tražio sam ga, i budući da ga nisam našao, nastavit ću ga tražiti još 
većom ljubavlju, udeseterostručit ću napore po savjetu proroka Baruha. 

Glagol "izaći" je ključni u procesu pročišćenja. U mistici Bog izvlači dušu, čini da izađe iz svih 
navezanosti na stvorove, da izađe iz svih svojih sigurnosti, da napusti sve svoje oslonce, sve što joj 
je ikad išta značilo. Sve mora izgubiti da bi pristigla k Bogu i opet sve to ponovno u njemu pronašla 
ali pročišćeno, vrijedno i značajno u Božjem svjetlu. 

Ljubavna preobrazba u Boga. 

U duhovnom vjenčanju događa se preobrazba duše u Boga, pobožanstvenjenje čovjeka koje 
izvodi onaj isti oganj Duha Svetoga kojega je čovjek na počecima mistike osjećao kao teškog i 
mučnog za vrijeme pročišćenja: "Jer razum, koji je prije ovog sjedinjenja (u kontemplaciji) 
razumijevao prirodno snagom i jakošću naravnog svjetla putem tjelesnih osjeta, sad ga već pokreće 
i 'informira’ drugi viši princip nadnaravnog svjetla Božjega, ostavivši osjete po strani; i tako se 

preobrazio u božanski (razum), jer su po sjedinjenju dušin i Božji razum samo jedan. I volja, koja je 
prije ljubila nisko i smrtno samo svojim naravnim afektom, sad se već preobrazila u život i ljubav 
Božju, jer ljubi visoko božanskim afektom, pokretana snagom i moći Duha Svetoga, u kojem već 
živi život ljubavi; jer po ovom sjedinjenju, njegova i njena volja su jedna jedina volja" (ŽP 2,34). 

I sad Ivan od Križa tako nastavlja i za pamćenje, naravne apetite, radovanja, sve pokrete, 
djelovanja i nagnuća duše. Cijelo biće i cijeli život sa svim djelovanjima preobraženi su u Boga. I to 
"na taj način daje, po onom stoje rečeno, razum ove duše razum Božji, i njena volja, volja Božja, i 
njeno pamćenje, vječno pamćenje Božje, i njeno radovanje, radovanje Božje, i bit ove duše, premda 
nije bit Božja, jer ne može bitno postati on, ali, budući daje sjedinjena s njim, kao što i jest ovdje s 
njim i apsorbirana u njega, jest Bog po sudjelovanju na Bogu" (ŽP 2,34). Za razliku od druge 
redakcije Živog plamena ljubavi, u prvoj redakciji naš svetac upotrebljava glagol pobožanstveniti, 
dvostruko više puta. U drugoj redakciji nalazimo ga samo dva puta (ŽP 1,35; 2,3), dok ga u prvoj 
redakciji nalazimo čak četiri puta. 

Prevedimo zato još na hrvatski neprevedene odlomke iz prve redakcije Živog plamena 
ljubavi: "No pogledajmo sad zašto duša ovaj unutarnji nasrtaj Duha Svetoga zove radije susret nego 
li ikojim drugim imenom. I to je stoga jer duša osjeća u Bogu, kao što smo rekli, neizmjernu čežnju 
da joj se svrši život kako bi ga konzumirala u slavi; samo, kako još nije pristiglo vrijeme, to se ne 
ostvaruje; i tako da bi je više konzumirao i uzdigao iz puti, Duh u njoj izvodi neke slavne i 
božanske nasrtaje (nalete) na način susreta, koji su uistinu susreti, po kojima vazda prodire 
pobožanstvenjujući bit duše i čineći je božanskom. Pri čemu uvlači dušu nad svako biće k biću 
Božjem, jer ju je susreo Bog i živo probo u Duhu Svetom, čija su priopćenja žestoka (nagla, 
silovita, burna) kad su zagrijana (sokoleće, podstičuća, afervoradas), kao što je to ovo" (Prva 
redakcija ŽP 1,29). 

Malo niže, na početku objašnjenja druge strofe prve redakcije Živog plamena ljubavi 
nalazimo ove retke: "I čudesna je stvar i dostojna pripovijedanja da, premda je ovaj oganj Božji 
(Duh Sveti) toliko jak i gutalački, da bi većom lakoćom progutao tisuću svjetova nego što bi oganj 
lanenu nit, ipak ne konzumira ni čini gotovima duhove u kojima plamti; samo ih, po mjeri svoje 
snage i žara raduje i pobožanstvenjuje, plamteći u njima blago po čistoći svojih duhova, kao što se 
dogodilo u Djelima apostolskim ( Dj 2,3)..." (Prva redakcija ŽP 2,3). {U prvoj redakciji piše o 
duhovima u kojima plamti Duh Sveti, dok je u drugoj redakciji osobniji i intimniji, govoreći u 
jednini o kontemplativnoj duši u kojoj se zbivaju ovi pobožanstvenjujući nasrtaji Duha Svetoga.} 

I napokon tekst kojega nema u drugoj redakciji, ali koji itekako zaslužuje našu pozornost: "Tako 
čini Bog onima koje želi unaprijediti po najglavnijoj prednosti, da ih daje kušati dokle se može 
prispjeti, da bi im pobožanstvenio sve što se može pobožanstveniti, dajući im sjedinjenje u svojoj 
mudrosti..." (Prva redakcija ŽP 2,25). 

Stanje duhovnog vjenčanja je stanje trajne prisutnosti Ljubljenog i stanje ljubavne 
preobrazbe u njega. Pročišćenja su dala svoj plod. Kad je duša "naučila" imati povjerenja u ljubav 
koju Bog ima prema njoj i kad se toj ljubavi sasvim predala, onda joj pobožanstvenjenje i 
preobrazba u Boga nisu više nimalo mučni. Ova je preobrazba u Boga posljedica personalističke 
mistike. Naime, ljubav ima to svojstvo da teži izjednačenju između ljubitelja i ljubljenoga: "duša 
traži izjednačenje njezine ljubavi s Božjom, za čim je težila naravnim i nadnaravnim načinom, jer 
koji ljubi ne može biti zadovoljen ako ne osjeća da ljubi koliko je ljubljen..." (DS 38,3). Stoga duša 
mora realno posjedovati Boga da bi ga mogla dati Bogu po Bogu. To se i događa jer joj se Bog 
osobno priopćuje i daje na raspolaganje budući da mu se ona posve predala i dala na raspolaganje. 

Za Ivana od Križa kao i za svetu Tereziju, sjedinjenje se najjasnije vidi po jedinstvu volja. 
Tu možemo i najbolje teološki objasniti kako ostaju dva subjekta duša i Bog, premda ujedinjeni 
ljubavnim sjedinjenjem: naime, postoje dva značenja riječi volja. Postoji volja htijuća (volens) i 
volja željena (voluta). Volja htijuća je čin volje kojim se nešto želi: popiti čašu vode, na primjer. 
Željena volja je ono što se želi: ispijanje čaše vode. Tako dva čovjeka mogu željeti istu stvar: ispiti 
čašu vode. Njihove su volje ujedinjene, dakle to je jedna volja u objektu, jedna je željena volja, dok 
ostaju dvije htijuće volje, obojica žele istu stvar svaki svojim činom volje. 


257 





Pročišćenje u mistici oslobađa čovjeka od svih stvorova i od njega samog preobrazujući ga u 
Boga, a to je moguće samo izravnim i neposrednim priopćenjem Božjim. Time duša stvarno 
posjeduje Boga, iako njime ne raspolaže suvereno: "...duša je na neki način Bog po sudjelovanju; 
...i budući daje ona po bitnoj transformaciji sjena Boga, ona čini u Bogu po Bogu ono što on čini u 
njoj po sebi samom i na način na koji to čini, jer je volja njih dvoje jedna, i tako je djelovanje Boga 
i nje samo jedno. Odatle proizlazi da, kako joj se Bog daje slobodnom i milosnom voljom, tako isto 
i ona, imajući toliko slobodniju i velikodušniju volju, koliko je sjedinjenija s Bogom, daje Boga 
Bogu samom u Bogu, i to je prava i potpuna darovnica duše Bogu. Jer tamo duša vidi da je Bog 
uistinu njen i da ga ona posjeduje nasljednim posjedom, vlasništvom prava kao posvojeno dijete 
Božje, po milosti koju joj iskaza Bog da joj dade samoga sebe, i kao svoju stvar, može ga priopćiti 
kome ona hoće po svojoj volji. I tako ga daje svom Ljubljenom a to je isti Bog, koji joj se dao, i 
tako ona plaća Bogu sve što treba jer drage volje mu uzvraća koliko od njega prima" (ŽP 3,78). 

I na kraju, unutar stanja duhovnog vjenčanja, to jest ljubavne preobrazbe čovjeka u Boga, 
postoje neki trenuci u kojima se Duh Sveti posebno budi i proplamsuje u duši. Kao što klada koja je 
sva pretvorena u žar te i sama postaje izvor topline i svjetla još može povremeno baciti koju iskru ili 
plamen iz sebe. O tim vrhuncima, od kojih je jedan i posljednji, onaj koji dušu grabi u nebo, Ivan je 
pisao u Živom plamenu ljubavi i možda nešto o tome reknemo kad budemo govorili o tom velikom 
mistiku i njegovim djelima. 

Sve religije, povrh Vjerovanja ili doktrinalnog korpusa, zahtijevaju i jedan stav primanja i 
poslušnosti, život [moralnost, rekli bismo]; i treba u tu domenu religioznog egzistencijalnog 
iskustva smjestiti mistično iskustvo. Kao religiozni stav, ono pretpostavlja novi odnos i novu svijest 
prema otajstvu, odnos i svijest pune poleta koji nose živjeti to otajstvo i koji se, u nekim oblicima, 
konkretizira kao dar koji oslobađa i spašava. 

Jeronim Jaegen koji je i sam proživio duhovni i mistični život do najviših stupnjeva u svom 
djelu Mistični život milosti, ovako piše“: 

Slavljenje Boga na putu askeze 

„Pod askezom razumijevamo nastojanja, pouke i vježbe koje su potrebne za postignuće 
kršćanske savršenosti.Katolička literatura poznaje mnoge upute kako postići kršćansku savršenost. 
Pisac isto pojasnio za ljude u svijetu i to pod naslovom Borba za najviše dobro. Na strani 196. 
pobliže je obrazložio slijedeću definiciju: 

Kršćanska savršenost se sastoji u tome da naša duša bude što sličnija Bogu i s njime što tješnje 
sjedinjena. 

Težnja za ovom sličnošću i sjedinjenjem zahtijeva tešku duhovnu borbu koja traje čitav 
život. Tu se, kao u svakom ratu, mogu razlikovati: bojno polje na kojem se vodi borba; neprijatelji 
koji navaljuju; oružje kojim se borci brane; vođe koji upravljaju borbom; saveznici koji podupiru 
borbe i, konačno, ono što je veoma važno: plan borbe prema kojemu moramo napredovati da 
osvojimo svoje nadnaravne ciljeve. 

Možemo postaviti četiri takva cilja što ih moramo trudeći se, malo pomalo, osvojiti: 

1. moramo očistiti svoju dušu od svega grešnog i tako iščupati iz sebe sve što se Bogu ne dopada; 

2. zatim se moramo uresiti krepostima, da tako postanemo sve sličniji Bogu i da u sebi sve više 
očitujemo Njegovu savršenost u skladu sa svrhom za koju smo stvoreni; 

3. daljnja naša zadaća je tada snažno se obratiti k Bogu i njemu se predati punim pouzdanjem. Kod 
toga mu posvjedočujemo svoju ljubav i priznanje na osobiti način kad molimo, radimo i trpimo iz 
ljubavi prema njemu, te ga častimo time što živimo posve po njegovoj božanskoj volji; 

4. tako se više približavamo posljednjem cilju, što savršenijoj sličnosti i sjedinjenju s Bogom. 

Duhovni učitelji su postavili samo tri stepenice koje vode prema gore: put čišćenja, put 
prosvjetljenja i put sjedinjenja. Mi pak držimo praktičnijim naš slijed četiri cilja. 

Uz pomoć redovitih milosti možemo se na putu askeze vrlo visoko uspeti po brdu savršenstva i tako 
proslaviti Boga. Ipak se taj put u svome posljednjem dijelu, kako ćemo vidjeti u slijedećem 


258 






poglavlju, uz pomoć mističnih milosti prevaljuje mnogo lakše i uspješnije negoli kad hodimo samo 
uz pomoć redovitih milosti. 

Duhovni se boj vodi duševnim moćima. Možemo razlikovati tri duševne moći: spoznajnu, 
čuvstvenu i voljnu. Spoznaja dobra proizvodi težnju za njim. Od obiju, od spoznaje i težnje, 
proizlazi odluka, volja. 

Volja je odgovorna gospodarica duše. Ona je odgovorna u svojim odlukama i ne može biti prisiljena 
ni na što. U tom se slažu svi katolički bogoslovci. No na nju mnogo utječu spoznaja i čuvstva od 
kojih ona proizlazi. 

Naša se volja uvijek mora odlučiti na ono što je dobro i što se Bogu dopada. Zato moramo 
ispravljati našu spoznaju, čuvstva i volju dokle god se te moći protive Božjim načelima. Kako to 
mora ići, uče nas asketske knjige, kao »Borba za najviše dobro«. U ovoj knjizi ne možemo ulaziti u 
pojedinosti tog rada. 

Ovdje želimo naglasiti samo jedno. Naša se slobodna volja mora tako ojačati pomoću 
sredstava milosti što nam ih pruža Crkva da postane kršćanski čelik — značaj koji, vladajući 
čitavim životom duše, sluša samo dobre unutarnje i vanjske poticaje a velikom se silom 
suprotstavlja unutarnjim i vanjskim zlim nasrtajima, tako da u konačnici slobodna volja moralno ne 
može htjeti zla. Na to polažemo veliku važnost. 

U svome životu možemo na razne načine slaviti Boga. 

U vanjskom ga životu slavimo sudjelujući u raznim bogoslužnim činima Crkve, vršeći svoje 
staleš ke dužnosti u kršćanskom duhu, javnim govorom i djelovanjem u čast Božju, u interesu 
Krista i Crkve, i na razne druge načine primjereno našem staležu i našim sposobnostima. 

U tišini na unutarnji način. Slavimo ga u sebi kad ga svojim razumom spoznajemo i priznajemo 
gospodarom neba i zemlje i, napose, svojim gospodarom; kad ga nastojimo ljubiti svim srcem, 
svom dušom i svim silama svojim radi njega samoga, služiti mu prema njegovim odredbama i 
živjeti posve u njegovoj volji. 

Mi ga slavimo živo vjerujući u njegovu neizmjerenost, svemogućnost, sveznanje, 
premudrost, posvemašnjost, vjernost, istinitost i ostale mnoge savršenosti; nadalje povjeravajući se 
bezuvjetno njegovoj dobroti, milosrđu, pravednosti i ostalim takvim svojstvima; i napokon 
predajući mu, puni ljubavi, čitavo svoje biće u svim životnim situacijama, u radosti i u žalosti, u 
obilju i u oskudici, u svakoj odredbi njegove božanske očinske providnosti. 

Isto tako u sebi očitujemo Božju savršenost i slavu kad težimo da budemo savršeni 'kao što je 
savršen naš Otac na nebu'. Tada se naime trudimo da usvojimo u što višem stupnju sva njegova 
božanska svojstva koja se mogu prenijeti na nas ljude, dakle sve kršćanske kreposti, da time 
postanemo Bogu sve sličniji i da se po svojini svojstvima sve više i više u Bogu preobrazimo. 
Trojedini se Bog neobično brine za dobro svoje djece te im stoga rado pomaže ispuniti svrhu za 
koju su stvoreni. 

Kao što on oživljuje naš naravni život, tako da bez neprekidnog sudjelovanja Boga, koji u 
njemu živi, čovjek ne bi mogao učiniti ništa što odgovara njegovim naravnim sposobnostima, na 
primjer ne bi mogao podignuti svoje ruke. Tako on, živeći u nama svojom milošću, oživljuje naš 
nadnaravni život, ako se nalazimo u stanju posvećujuće milosti. 

Duh Sveti se, naime, na poseban način nastanjuje u našoj duši po sakramentu krštenja. U 
određeno vrijeme on uzima u svoje ruke nadnaravno vodstvo duše. On je vodi na unutarnji način 
rasvjetlje- njima, nagovorima, nadahnućima i slično. Osobito rado to čini kod molitve, duhovnog 
čitanja i razmatranja, i onda kad duša moli za njegovo vodstvo. Na izvanjski način on djeluje na 
dušu preko duhovnog vođe, propovjednika, dobrih knjiga, dobrih prijatelja i slično. Što se više 
dajemo od Boga voditi na unutarnji i na izvanjski način, to ga više častimo vjerujući u njega, 
pouzdajući se u nj i ljubeći ga. 

Većina je ljudi doista tako uronjena u zemaljske poslove ili je tako obuzeta svojim strastima, 
da gotovo i ne zapaža djelovanja Duha Svetoga. Mnogi tako slabo poznaju kršćanske vjerske istine 
da ne razumiju njegovo djelovanje i upravo zbog toga propadaju. Duh Sveti hoće svakomu dobro, 
ah je njegovo djelovanje manje ili više beskorisno njihovom krivnjom i na njihovu štetu. 

I Spasitelj se zauzima za nas. Postavši čovjekom ustanovio je Crkvu u kojoj nam je ostavio svoju 
nauku i sredstva milosti. On hoće da stupi u najtješnju povezanost sa svim bivšim, sadašnjim i 
budućim ljudima. Stoga ujedinjuje čitav ljudski rod sa sobom u jednu cjelinu, u otajstveno tijelo 
kojemu je on glava, a ljudi udovi. Od njega se, kao od glave, izlijeva nadnaravna životna sila na sve 
koji su s njim povezani vjerom, krštenjem i posvećujućom milošću. Zbog uzajamne ovisnosti glave 
i udova njegova molitva, njegova djela i patnje postaju našima. Zbog te uzajamne ovisnosti imaju 
neobično visoku vrijednost u Božjim očima također naše molitve, naša djela i patnje, što ih vršimo 
svjesno povezani sa životnom silom što nam iz njega struji. 

Kao glavno sredstvo da nas prožme svojim nadnaravnim životom ustanovio je Božanski 
Spasitelj presveti oltarski Sakrament. Pod prilikama kruha prisutan je on na oltaru tijelom i krvlju, 
duhom, božanstvom i čovječanstvom skupa s Ocem i Duhom Svetim. Kod svete pričesti dolazi u 
naše tijelo i u našu dušu da nam se poda u posjed i uživanje sa svime što jest i da nas sve više i više 
preobrazi u sebe. Podajući nam svoje tijelo i krv na blagovanje, on prodire u nas sa svojim 
božanskim bićem, ali ne zato da poput vremenite hrane bude rastvoren i da nas na taj način jača, 
nego da s našim tijelom pomiješa svoje, koje je ispunjeno životnom božanskom silom, da se tako 
preobrazimo i produhovimo u Kristu. U isto vrijeme uranja on sa svojim božanstvom u našu dušu. 
Rasvjetljuje nas svojim božanskim svjetlom, grije nas svojom božanskom vatrom i napunja nas 
svojom božanskom silom da se u svojim mislima i težnjama sve više i više preobrazimo u nj i 
postanemo božanski. Tako, u skladu sa svrhom za koju smo stvoreni, očitujemo u sebi u visokom 
stupnju Božju savršenost. 

Ovo djelovanje Spasitelja i Duha Svetoga u nama jest kraljevstvo Božje u nama. To je nadasve 
vrijedna srž cjelokupnog našeg života, dok je naš vanjski životni položaj i stalež samo manje 
vrijedan njezin okvir. Okvir, naime, ima zadaću čuvati pomagati srž tokom razvoja. To moramo 
imati uvijek pred očima kod svog djelovanja i rada. 

Tad će nebeski Otac svojom providnošću sretno urediti naše odnose, prema riječima 
Spasiteljevim: »Ne brinite se tjeskobno za život svoj što ćete jesti i što ćete piti, ni za tijelo svoje u 
što ćete se obući... Ta Otac vaš nebeski zna da vam sve ovo treba. Tražite najprije kraljevstvo Božje 
i pravdu njegovu, i sve će vam se ovo dodati«. Prepuštajući svoju budućnost providnosti nebeskog 
Oca, s puno pouzdanja i ljubavi častimo dragog Boga u najvišem stupnju. 

Kad, brinući se za svoj život, vršimo s kršćanskom razboritošću dužnosti svoga zvanja, koje moraju 
biti uređene po kršćanskim načelima, sam će se Gospodin skupa s nama brinuti za naše zemaljsko 
uzdržavanje. Dat će nam se sve što je potrebno za život primjeren našem staležu, i to ne kao neka 
osobita velika milost, nego kao nešto što je drugotne važnosti, ali ipak potrebno, da nas vanjska 
bijeda ne smeta u težnji za našim glavnim nadnaravnim ciljem. Iz svog osobnog iskustva mogao bih 
tako navesti više slučajeva kako me je Bog doveo u lijep životni položaj preko naoko slučajnih 
događaja. 

Iz rečenog vidimo kako tri božanske Osobe nastoje svaku dušu dovesti do što veće sličnosti i 
sjedinjenja s Bogom, to jest do kršćanske savršenosti. 

Sad je od bitne važnosti kako ovim nastojanjima duša odgovara poboljšavajući svoju nutrinu, i kako 
sudjeluje s redovitim milostima Božjim. Što se, naime, duša više uspne na putu askeze, to ima više 
izgleda da će joj Bog dati i izvanredne mistične milosti da bi postigla najtješnje sjedinjenje s njime, 
koliko je to na zemlji moguće. 

O tom posve tijesnom sjedinjenju govori se u daljnjim poglavljima. Do njega, dakako, ne 
mogu na zemlji doći oni koji ne prime nikakve mistične milosti. 

Slavljenje Boga na putu mistike 

Pod mistikom, općenito, razumijeva se nauka o onom što je taj no vito. Kršćanski život je pun 
tajanstvenih odnosa prema Bogu koji se ostvaruje pri dijeljenju sakramenata, ali i inače. Stoga su 
istaknuti kršćanski mistici ranijih stoljeća nazvali kršćanskom mistikom cjelokupni unutarnji 
nadnaravni život milosti. Na to treba pripaziti kod proučavanja njihovih spisa. Oni, na primjer, kažu 
da askeza spada u mistiku, jer joj je ona potrebna priprava. Njihova su mistička razlaganja svuda 

isprepletena asketskim opaskama. Kasnije, dakako, većina mistika dijeli veliko područje duhovnog 
života na dva dijela: na askezu i na mistiku. 

Radi veće jasnoće potrebno je usporediti ta dva pojma. Askeza je, naime, čovječje nastojanje 
potpomognuto redovitim Božjim milostima, kako smo rekli u pređašnjem poglavlju. 

Mistika pak u užem smislu jest, naprotiv, neobično Božje djelovanje u čovjeku, osobito sve više 
rastuće podavanje Božje čovjeku putem izvanrednih milosti koje — kako ćemo još vidjeti — 
Stvoritelj ne podjeljuje svakome. 

Askeza, dakle, i mistika u osnovi teže za istim ciljem, za kršćanskim savršenstvom. Ali put 
koji tamo vodi dijeli se u dvoje: u asketski i u mistički put. Asketski put dovodi do obične, a 
mistički do neobične, mističke kršćanske savršenosti. Ta se dva puta veoma razlikuju među sobom, 
jer na mističkom Stvoritelj mnogo više sudjeluje i postiže mnogo ljepši uspjeh negoli na asketskom. 
Što su katolički i drugi mistici tokom mnogih stoljeća proživjeli u izvanrednom djelovanju Božjem 
na čovjeka, postavili su malo po malo u „znanstveni oblik“ da nam učine pristupačnim stečeno 
iskustvo. Tako je malo po malo nastala nauka kršćanske mistike. 

Prema tome u ovom djelu pod kršćanskom mistikom razumijemo unutarnji tajnovit život 
milosti što se nekima koji teže za kršćanskom savršenošću podjeljuje izvanrednim unutarnjim 
osobnim Božjim zahvatom. O ovom unutarnjem Božjem zahvatu oni svaki put imaju svi jasnu 
spoznaju da ih vodi prema nekoj više nego običnoj sličnosti i sjedinjenju sa Svevišnjim i, dosljedno, 
prema nekom trajnom unutarnjem zajedničkom životu s njime već na zemlji. 

Što je osnovno i bitno u ovom životu milosti upoznat ćemo u prvom poglavlju drugog odsjeka. U III 
odsijeku obrađujemo pojedine stupnjeve koji vode do vrhunca mističnog života. 

Vođenje duše po mističnom putu u mističnom životu, to tajnovito djelovanje Božje, vrši se 
preko mističnih milosti. Smijemo li i moramo li težiti za mističnim milostima? 

Ovdje je neophodno potrebno razlikovati tri skupine milosti. 

Prvu skupinu čine bitne mistične milosti. One služe za usavršavanje vlastite duše. O njima je 
govor u spomenutom 1. poglavlju II odsjeka. 

U drugim skupinama spadaju takozvane mistične popratne pojave, o kojima potanje 
raspravljamo nakon toga u istom poglavlju. 

Treća skupina se, konačno, sastoji od mističnih fenomena. To su: hodanje, lebdenje, 
govorenje i svijetljenje u ushitu i slično. Vođa duša, koji mora o ovim stvarima biti pobliže upućen, 
naći će što mu treba u mističnim knjigama od Gorresa i drugih, koji posebno obrađuju mistične 
fenomene. Mi im u ovom djelu nećemo posvetiti nikakve pažnje. 

Pošto bitne mistične milosti vode k vlastitom posvećenju, svaki katolik može odlučno i 
razborito težiti za njima i moliti ih od Boga. Prema tome može svatko željeti da od Duha Svetoga 
bude uveden u područje mistike. 

Drugo je, dakako, pitanje, može li svatko to tražiti u svako doba. 

Kod svih, naime, naših nastojanja moramo paziti da svaka težnja bude prikladna dobi. Do 
mističnih visina vode mnoge stepenice. Stoga, kad bi početnici u duhovnom životu već htjeli težiti 
za mističnim milostima, postupali bi u najmanju ruku tako ludo kao dijete iz osnovne škole koje bi 
htjelo odmah pohađati sveučilište. I za napredne je potrebno da budu ponizno suzdržljivi. Mnogi, 
naime posve 'krivo prosuđuju svoj napredak u duhovnom' životu po osjetnoj ljubavi prema Bogu. 

Osjećaj, pak, često nastaje iz naravnih uzroka i stoga nije mjerodavan za prosuđivanje naših 
odnosa prema Bogu, koji uvijek gleda na cjelovito naše duševno stanje. 

Pokornik, dakle, i ispovjednik, u slučaju da raspravljaju o našem predmetu, moraju se uvijek 
pitati da li je za trenutačno stanje duše uopće razumno i samo pomišljati na mistični život. Ludo bi, 
naime bilo težiti za nečim što je dalje a pritom zanemarivati ono što je potrebno, to jest temeljitu 
askezu. 

U II odsjeku ćemo vidjeti kako velikim opasnostima idu u susret oni koji za mističnim 
milostima teže samo iz znatiželje, ili iz pohlepe za izvanrednim. 

Najprije, dakle, askeza, onda mistika! Obje, inače, moramo uzgajati sve do konca života. 

Za mističnim popratnim pojavama ne smijemo težiti niti ih od Boga moliti. Razlog tomu jesu s 
njima skopčane pogibelji da budemo prevareni. Mi moramo potpuno prepustiti Bogu hoće li nam ih 
dati u vezi s bitnim mističnim milostima i kad smatra da je vrijeme za to. 

Za mističnim fenomenima ne smijemo težiti ni u kakvim okolnostima. Ne smijemo ih ni od Boga 
moliti. Oni, naime, uopće nisu potrebni za naše usavršavanje ni za sjedinjenje s Bogom. A imati ih 
skopčano je također s velikim opasnostima. 

Samo, dakle, za bitne mistične milosti smije svatko težiti i moliti Duha Svetoga da ga uvede 
u područje mistike. To uvođenje Spasitelj nije — kao kod ustanovljenja svetih sakramenata — 
vezao uz stalan uvjet koji, kad je ispunjen, neizostavno donosi milost. 

Nego, kao što u državnom uređenju kraljevine nitko nema prava na ministarsku stolicu već kralj na 
nju pozivlje ljude svog povjerenja, tako nema po sebi nijedan čovjek prava na nadasve lijepo 
mistično sjedinjenje s Bogom. On, naime, sam izabire za to duše prema svome ispravnom 
prosuđivanju. Ipak, kao što u svakoj državi ima visokih činovnika koji smiju pomišljati da će biti 
pozvani na ministarsku stolicu, tako ima i duša koje su se toliko uzdigle na brdo kršćanske 
savršenosti i tako istinski i srdačno ljube Boga, da i one mogu pomišljati na mogućnost da će ih 
dragi Bog uvesti u područje mistike. 

Svi koji teže za tim moraju se truditi da steknu osobito povjerenje Svevišnjeg. To je, dakako, 
veoma težak i zamršen pothvat koji traži da mu posvetimo najviše naravne i nadnaravne sile svoga 
života. Koji su pak ti koji ozbiljno teže za savršenošću, za sličnošću, i jedinstvom s Bogom, te 
imaju tražena svojstva koja se božanskom Veličanstvu osobito sviđaju pa su u mogućnosti da stupe 
u bliži, povjerljiviji mistični saobraćaj s njime? 

Da odgovorimo na ovo pitanje, moramo ponovno poći od svrhe za koju smo stvoreni. 
Gospodin nas je stvorio u prvom redu zato da njega častimo ljubimo i da mu služimo, a tek u 
drugom redu zato da mi budemo sretni. 

Ljubimci, dakle, Svevišnjega jesu ioni koji hoće da mu služe ne toliko radi nagrade koliko iz 
ljubavi. To su oni koji drže višim njegove probitke negoli svoje, te se tako u svakom životnom 
položaju pitaju: kako mogu sada najviše ugoditi Bogu makar me stajalo i mnogo vremena, brige i 
samosvladavanja? Ipak se ne smiju iz ljubavi prema njemu odreći vječnog blaženstva. Oni pak koji 
u svojoj molitvi, radu i služenju Bogu imaju pred očima naravnu i nadnaravnu, vremenitu i vječnu 
korist, radije su njegovi sluge negoli ljubimci. Kao sluge zaista dobivaju od njega traženu, odnosno 
zasluženu zemaljsku i nadnaravnu plaću, ah se on sam njima samo malo podaje, jer se i oni samo 
malo njemu daruju. 

Svoju ljubav možemo Svevišnjemu pokazati unutarnjim saobraćajem s njime u molitvi. Još 
bolje požrtvovnim radom za njegovu čast i za spas duša. Najbolje pak gorkom, tjelesnom i 
duševnom patnjom za njegove probitke svake vrste. Zato nam rado daje prigode trpjeti, da mu u 
tom smislu poklanjamo svoje patnje. Tada nam on znade podijeliti odlične djelotvorne nadnaravne 
milosti koje nas vode sa sigurnošću gore po brdu savršenosti, te nas već na zemlji uvlače u mistično 
područje, u neposrednu njegovu blizinu. On to uvijek rado čini. 

Nebo je mjesto božanskog mira i nebeske radosti u Bogu, a zemlja je, naprotiv, mjesto borbe 
i trpljenja za probitke Svevišnjeg. To treba da uzmu k srcu svi koji teže za mističnim milostima. Oni 
treba da srčano i velikodušno s velikim strpljenjem uzmu svoj križ što im ga je Bog poslao te 
radosno slijede Spasitelja. Inače nisu vrijedni njegova prijateljstva. Znak prave ljubavi nije 
počivanje u božanskim utjehama, lijepe misli i slatki osjećaji, nego dragovoljno preuzimanje briga, 
napora i žalosti radi Ljubljenog što nam, kao i Spasitelju u Maslinskom vrtu, tjera krvavi znoj na 
čelo. 

Stoga su mistične milosti uvijek povezane sa zemaljskim patnjama koje se podnose iz 
ljubavi prema Bogu. Takve patnje privlače Božje milosti. 

Svaku pojedinu dušu po mističnom putu vodi Duh Sveti, kako ćemo još vidjeti u slijedećem 
poglavlju, a trojedini Bog odabire za to najrevnije. Oni koje je Duh Sveti doveo na taj put ne smiju 
se zbog toga držati boljima od drugih. 

Još manje smiju misliti da su oni zbog svojih zasluga Božji ljubimci, ili da su već sigurni za 
svoju ustrajnost. Bog im ostavlja punu slobodu sve do konca života. Oni mogu ponovno postati 
nevjerni i tako to veću kaznu zaslužiti što su veće milosti primili. 

Tako isto ne smiju misliti da će sigurno stići do vrhunca mističnog života, jer to bitno ovisi o 
njihovom sudjelovanju i o namjerama Božje providnosti. Po mišljenju priznatih mistika — mnogi, 
čak većina (ih), ostaju ,na prvom ili drugom stupnju, jer se ne mogu oduševiti za veće žrtve. 

Sretnom treba smatrati dušu koja na putu askeze revno i ustrajno teži za najtješnjim sjedinjenjem s 
Bogom i preobraženjem u njega tako te je Duh Sveti uvede u mistični život milosti. Taj će život 
biti, kako smo već označili, u bitnosti izveden osobnim Božjim utjecajem po božanskim pohodima i 
podavanjima. 

Po božanskim pohodima koji neprestano sve više uzimaju maha, te uslijed mističnog 
zajedničkog života i djelovanja Boga i čovjeka, čovjek dostiže neku bitno veću savršenost negoli bi 
je postigao redovitim milostima. Naša nadnaravna djela imaju to veću vrijednost pred Bogom što 
više sudjeluju s njime. U III odsjeku govorit ćemo potanko o stupnjevima koji vode do vrhunca. 
Najviši stupanj nazvat ćemo mističnim sjedinjenjem is Bogom. A što može na zemlji postojati 
ljepše od toga da se Bog već ovdje sve više i više podaje duši mistički obdarenoj, da u njoj sve više 
očituje svoju čast te se uz njezinu slobodnu suradnju u njoj i po njoj sve više i više proslavljuje, tako 
da konačno u njoj posve zavlada te se njome služi kao živim oruđem svoje božanske ljubavi? 

Ako duša shvati tu Božju nakanu te moleći, radeći i trpeći prizna njega gospodarom i poda 
mu se u potpuno vlasništvo, ona radi protivno od onoga što su Adam i Eva uradili istočnim 
grijehom. 

Konačno je ona tako usko povezana s Trojedinim Bogom da može s Ocem, Sinom i Duhom 
Svetim, koji u njoj stanuju, saobraćati sve više i više na neki način oči u oči i, tako često kako sama 
hoće, te s Presvetim Trojstvom moli, radi i trpi za njegove probitke. Tada ona radi mnogo više nego 
drugi na njegovu čast i za spas duša. Tad ga može mnogo više od drugih spoznati, ljubiti ga i služiti 
mu. 

Mistično, dakle, jedinstvo s Bogom, vrhunac mističnog života milosti, jest najuzvišeniji cilj 
ljudskih težnja. Zato ova 'knjiga želi oduševiti čitaoca da dostigne taj cilj, i u isto vrijeme ustanoviti 
na koji način možemo malo po malo doći do tog vrhunca. 

Mistično jedinstvo s Bogom je upravo ono jedinstvo koje je Spasitelj na zadnjoj večeri 
molio nebeskog Oca za nas. Upravo kad bijaše ustanovio presveti oltarski Sakrament u kojem nam 
se podaje za hranu, upravo kad se je namjeravao predati za nas svojim neprijateljima da ga razapnu, 
molio je ovako svog nebeskog Oca, ne samo za prisutne nego i za sve koji će uzvjerovati u njega: 
»Slavu koju si mi dao dadoh njima, da budu jedno kao što smo i mi jedno: ja u njima, a ti u meni«. 
Spasitelj, dakle, druga božanska osoba Presvetog Trojstva koja je postala čovjekom, želi u nama i s 
nama stvoriti najtješnje jedinstvo što može postojati među dvjema osobama. Neka čitatelj ne izgubi 
iz vida ovu važnu istinu. K tom su cilju upravljena sva razlaganja ove knjige. 

Duše koje još nisu primile nijedne mistične milosti ne smiju nerazborito težiti za njima 
usprkos svoje velike želje za Spasiteljem. Isto tako ne smiju htjeti same stupiti na područje mistike, 
jer ,na nj imaju na razne načine pristupa i različiti zli duhovi. Tu oni nastoje zavesti dušu na 
stranputicu te oponašaju sredstva i posljedice pravih milosti. Stoga sve mističke knjige opominju na 
suzdržljivost i na velik oprez. Ovdje treba ozbiljno i mirno razlikovati Božje milosti od varke 
vlastite naravi i zlog duha, pa zadržati dobro a zlo odbaciti. Potanje o ovome vidi u 5. poglavlju II 
odsjeka. 

No, s druge strane, pošlo bi se također predaleko kad bi se htjelo zbog tih mogućih opasnosti 
uopće izbjegavati, zanemariti i omalovažiti mistični život. 

Oni pak koji nisu nikad primili mističnih milosti, premda revno teže za kršćanskom 
savršenošću, mogu biti uvjereni da je to bolje za njihovo vječno spasenje. Možda Bog predviđa da 
oni ne bi svojim sudjelovanjem odgovorili na te velike milosti, te bi ga tako uvrijedili. Ili on znade 
unaprijed da bi oni u mističnom saobraćaju više težili za vlastitim užitkom negoli bi tražili njegovu 
slavu. Ili pak on želi da oni usmjere svoja nastojanja više na radni život za spasenje 'drugih, a kod 
toga predviđa da bi ih mistični život u tom priječio iz posebnih njemu poznatih razloga. Ili ima koji 

drugi razlog da im te milosti uskraćuje za njihovo dobro. Neka se oni samo sjedine s njegovom 
voljom koju su upoznali, pa će time postići veću vječnu slavu negoli bi je postigli u drugim 
okolnostima s mističnim milostima. 

Kao što se milost Božja uvijek obazire na vanjske okolnosti onoga komu se dodjeljuje, tako 
ni pravi unutarnji mistični život ne poremećuje uredne vanjske odnose niti naše stvarne staleške 
dužnosti. 

Duša treba da uvijek stupa po načelima kršćanske razboritosti. Treba se kloniti svake 
pretjerane jednostranosti, svakog neobičnog postupka, svake povrede tona koji je uobičajen kod 
dobrih katolika. Treba usvojiti staru poslovicu: Sve u svoje vrijeme! Vanjsko marljivo djelovanje 
primjereno staležu i unutarnji duhovni saobraćaj s Bogom moraju mirno teći jedno pored drugoga te 
se međusobno potpomagati do savršene visine na oba područja. To je neprevarljivi znak prave 
kršćanske mistike. Građanin na visokom položaju u svijetu može, ako je uveden u mistični život 
milosti, taj dvostruki život voditi jednako lako i bez s poticaja kao i pustinjak u pustinji ili redovnik 
u samostanu. Njegovi najbolji zemaljski prijatelji naslutit će, ne jednom, tajnu njegovog unutarnjeg 
života duše, njegov neprekidni mistični život u jedinstvu sa Svevišnjim koji ga nadasve usrećuje. 


Predodređenje za mistični život milosti 

Koje duše dobivaju visoku milost mističnog života? Neki bogoslovi kažu: samo one koje je 
Bog za to odredio. Odgovor je ispravan, ali se može krivo razumjeti, jer lako zavodi na shvaćanje 
daje tu mjerodavna samo volja Božja, a sveukupno držanje čovjeka daje bez utjecaja. 

Zato želimo sa svom odlučnošću naglasiti: prema našem shvaćanju, ljudsko sudjelovanje s 
Božjom milošću, osobito sudjelovanje onih koji su daleko napredovali u preobrazbi u Boga 
postajući mu slični po svojstvima i živeći s njime u tijesnom sjedinjenju, vrši velik upliv na daljnje 
Božje odluke i na podjeljivanje običnih i mističnih milosti. 

Duh Sveti, naime, u podjeljivanju milosti ne postupa samovoljno, nego prema pravilima 
koja su za sve ljude načelno ista. Kao što je, naime, Stvoritelj dao prirodi stalne zakone po kojima 
se sve u prirodi mijenja tokom godine i stoljeća na osnovu izmjeničnog utjecaja među stvarima 
prirode, tako odgovara njegovoj neizmjernoj pravednosti da ustanovi stalne zakone za nadnaravni 
život ljudskog roda, poimence za podjeljivanje milosti računajući na naše sudjelovanje, kao i to da 
ustanovi pravila za prosuđivanje našeg čistog ljudskog djelovanja. 

Po tim zakonima milosti nadnaravna djelovanja vrše utjecaj jedno na drugo, a i na Božje 
odluke. Tu nema slučaja, ni samovolje, ni određivanja unaprijeđeni hirova ni pristranosti. Svuda je 
mjerodavna Božja pravednost i milosrđe. Udalji li se on prividno od zakona svoje pravednosti zbog 
naklonosti prema kojem čovjeku, to on čini iz milosrđa. Sigurno on ima za to opravdan razlog — za 
koji začuđena okolina ne zna — koji mu daje povod da u tom slučaju učini iznimku. Ova 
postojanost u vodstvu Duha Svetoga i u dijeljenju milosti može svakoga ispuniti velikim 
pouzdanjem. 

Isti se Duh Sveti neobično brine za spas duša i trudi se da ih od stupnja do stupnja povede 
što je moguće na više. Kod toga on predviđa od vječnosti kako poslušne duše marljivo surađuju s 
njegovom milošću koja prethodi, kako im on zato daje sve više i više milosti te se na taj način 
milost i slobodna volja čovjeka koji surađuje uspinju kao dvije noge na brdo savršenstva, a stanje 
duše postaje po svojim svojstvima sve sličnije Bogu. Zato Trojedini Bog unaprijed određuje da 
takvim veoma revnim i poslušnim dušama podijeli i također mistične milosti, čak da ih u danom 
slučaju povede kroz razne mistične stupnjeve do mističnog jedinstva sa sobom. 

To je predodređenje za mistični život milosti. 

No kako Bog može predvidjeti budući slobodni život čovjeka? Kako naime on može 
unaprijed znati ponašanje naše slobodne volje? 

Mi slabi kratkovidni ljudi ne možemo pojmiti tu uzvišenu Božju sposobnost. Ipak možemo 
stvar no doprinijeti njegovoj časti, ako se potrudimo istražiti to važno pitanje. Time se učimo bolje 
upoznavati njegovu svemogućnost i nalazimo novih razloga da ga ljubimo i da ga poštujemo kao 

stvoritelja i upravitelja naše sudbine. Kod toga moramo dozvati u pamet djelovanje Božje na 
čovjeka i zakone našeg naravnog i nadnaravnog života te iz svega toga povući svoje zaključke. 

Već smo napomenuli kako različite duševne moći djeluju jedna na drugu po određenim zakonima. 
Tako spoznaja nekog dobra proizvodi u nama neki osjećaj, težnju ili želju za njim. Spoznaja i 
osjećaj potiču volju da izabere i da se odluči. Ona je kod odlučivanja svoj vlastiti slobodni 
gospodar. Volja može učiniti sve što hoće, ukoliko to leži u našoj ljudskoj moći. Među vjernim 
katolicima nema o tom nikakve dvojbe. 

Sad polažemo težište pitanja na činjenicu da naša slobodna volja može mnogo toga iz 
ćudorednih razloga ne htjeti. Savršeno dobar ne može htjeti zlo. On bi, na primjer, mogao ubiti 
svoga susjeda kad bi htio, ali on to ne može htjeti, osim u samoobrani. Tako, dakle, sva volja ovisi o 
cjelokupnom čovječjem duševnom stanju koje na nju utječe, to jest o njegovim nazorima i težnjama 
i željama koje su mu postale navikom, a odnose se na naš naravni i nadnaravni život. 

Zato se kršćanin koji teži za savršenošću namjerno priučava na načela i običaje što moraju 
upravljati njegovim značajem, tako da slobodna volja moralno ne može htjeti zla. Vježbanje u tom 
jest glavna zadaća askeze. 

Sad, kao što je Stvoritelj neslobodnoj prirodi dao stalne zakone, tako da isti uzroci u istim 
okolnostima izazivlju iste učinke, tako je također ustanovio stalna pravila za nadnaravni život 
milosti koja su, zbog njegove pravednosti, načelno lista za sve ljude. Isti, naime, uzroci pod istim 
uvjetima izazivlju iste učinke. 

Bog, dakle, već sada znade po onom što je prethodilo kako će se čovječja slobodna volja 
vladati kasnije u budućnosti u nekoj određenoj prigodi, na primjer u napasti. Već sada Bog znade 
unaprijed sasvim točno kakvo će kod te napasti biti duševno stanje onoga koji je napastovan i 
kakvim će on milostima pomoći čovjeka u toj napasti. Duševno je, naime, stanje posljedica 
izvanredno velikog broja naravnih i nadnaravnih utjecaja. Na dušu djeluje vegetativni i sjetilni 
život, mašta, ćud, dob, zdravlje, bolest, snaga mišljenja i rasuđivanja, odgoj, urednost života, Božje 
milosti, dobri i zli duhovi, dobar i zao primjer bližnjih, što sve stvara njezino raspoloženje. 

No neizmjerni Bog, kao stvoritelj i upravitelj našeg tijela, naših naravnih duševnih moći i 
naravnih uvjeta života znade već sada kako će ta tri čimbenika stajati u budućnosti. 

Stoga on dijeli svoje milosti uvijek po stalnim načelima, kod čega se u bitnosti vlada prema 
našem duševnom stanju, prema molbama koje iz njega proizlaze i prema sličnim stvarima. I dobri i 
zli duhovi mogu djelovati samo s njegovim dopuštenjem. Konačno, on već sada jednako dobro 
poznaje buduće dobre i zle utjecaje drugih ljudi na nas, kao što znade unaprijed naše vlastite čine, 
jer oni također ovise duševnom stanju onoga koji ih vrši. 

Bog, dakle, pozna posve točno sve utjecaje skupa s njihovim križanjima. Stoga on znade i kako će 
oni sada i u budućnosti djelovati jedan na drugi i kako će prema zakonima naravi i milosti djelovati 
na samu našu volju. 

Ako sad Bog, da se izrazim na ljudski način, očima svoga duha pogleda unatrag život 
čovjeka, on vidi kako su njegove prve milosti čovjeka dovele na dobar put. Tada dolaze spomenuti 
utjecaji i upravljaju duševno raspoloženje na bolje ili na gore. Slobodna volja koja je potpomognuta 
milošću ravna se prema promijenjenom duševnom stanju i primljenoj milosti te uobličuje uvijek 
iznova novo stanje duše. 

Milost, volja i duševno stanje djeluju tako ovisno jedno o drugom i mijenjajući jedno i 
drugo. Sve se to zbiva po stalnim zakonima. 

Zato može Bog već sada dozvati pred svoje oči budućnost duše sve do smrti. On znade već 
unaprijed kakvo će biti duševno raspoloženje u stanovitom času i, dosljedno, kako će se tada vladati 
milost i slobodna volja. 

Ako nadnaravno stanje duše može imati i velikih kolebanja, ipak je redovito kod većine ljudi 
upravljeno ili prema gore ili prema dolje. On putuje ili uzbrdo u nebo, ili nizbrdo u pakao. 

Prema ovim razmatranjima vidimo kako Bog unaprijed znade naše buduće slobodno dobro i zlo 
ponašanje. On dakle također znade sa sigurnošću kako će čovjeku pravedno odrediti nagradu ili 
kaznu, iako će odluka o tom pasti tek poslije smrti. 

Ovo Božje predodređenje, takozvana predestinacija, mnogima zadaje velike brige. To je zlo. 
Pravedni se, naime, mogu jednako veseliti Božjem predodređenju kao i njegovoj providnosti. 

Mi smo, radi lakšeg razumijevanja, po ljudsku predstavili kako neizmjerni Bog promatra tijek 
ljudskog života zgodu po zgodu. Ali Božje sveznanje i premudrost u stvari gleda mnogo 
jednostavnije i sveobuhvatno, u jednoj riječi: božanski. 

Jer ono što mi ljudi možemo razmatrati u svome duhu malo po malo to neizmjerni Bog 
gleda jednim jedinim pogledom duha. On u jednom pogledu vidi svu našu prošlost u svim 
pojedinostima, a u isto vrijeme svu našu budućnost sve do smrti koja je, na neki način, logična 
posljedica promjena duševnih stanja, vanjskih utjecaja, djelovanja Božjih milosti i naše slobodne 
volje. 

Tako nedohvatljivi Bog gleda ne samo život pojedinaca nego, u jednom te istom času, gleda 
prošlost, sadašnjost i budućnost svih ljudi koji su od stvaranja svijeta živjeli i koji će živjeti do 
konca svijeta. Isto tako vidi sve one uplive što su ih ljudi jedan na drugoga vršili, vrše ili će vršiti. 
Mi se divimo Božjoj mudrosti i moći u prirodi, u veličini zvjezdanog neba, u lijepim prizorima 
životinjskog carstva. A ipak se njegova svemoć, sveznanje i dobrota pokazuju još mnogo većma na 
ljudskom rodu: u čudesnim naravnim moćima duše, u duhovnoj borbi pravednika, u zajedničkom 
životu Trojedinog Boga s ljudskom dušom koja je urešena posvetnom milošću. Neizmjerni Bog se 
trudi oko svakoga s takvom pažnjom kao daje on u velikom svemiru radi njega. Svemogući ne zna 
ni za kakve teškoće. Premilosrdni se brine za vremenito i za vječno dobro sve svoje djece. 

Dragi čitatelju, moli Trojedinog Boga ne bi li i tebi kao svome djetetu dao da postigneš neku zaista 
veliku sličnost i vrlo tijesno sjedinjenje s njime. On bi ite htio povesti vrlo visoko. Ti bi ga morao, 
uz pomoć njegove milosti, vrlo rado slijediti i vjerno s njime surađivati. Da li će ti on u tu svrhu biti 
voljan dati svoje mistične milosti ili ne, to prepustiti njemu. Jer on zna bolje od tebe što je korisnije 
za njegovu čast i za tvoje spasenje“. ( Mistični život milosti, poglavlje 2-4) 


DODATAK 3. Opis kontemplativnih kušnji u tamnoj noći duha 

(Vidi uvodnu napomenu o značenju dodataka pojedenih odaja skripte: Ovaj dodatka 
donosimo jer može pomoći čitatelju - molitelju da uvidi različitost kontemplativnih kušnji te da 
prepoznaje neke duhovne dinamike i u svome osobnom iskustvu) 

Kušnje koje prate tamnu noć sjetila 

(donosimo i opis kušnji koje prate tamnu noć sjetila jer u tamnoj noći duha mogu se javiti 
iste takve kušnje ali puno dubljeg i jačeg intenziteta) 

Suhoća je jedna od glavnih kušnji tijekom tamne noći sjetila se očituje ovako: 

- prije je duša molila gorljivo i lako; sada naprotiv, nesposobna je oblikovati jednu jedinu 
misao ili jedan samo osjećaj sklonosti za Boga; 

- prije se radovala misleći na milosti koje je primila od Gospodina; sada se vidi jadnom, 
grešnom i jedino dostojnom prezira; 

-prije se veselila dobru koje je uspijevala učiniti vršeći svoju dužnost ili djela milosrđa; sada 
se osjeća beskorisnom i lažljivom. 

Ovaj unutarnji obrat izaziva Bog, ili neposredno u duši po kontemplativnoj suhoći koju smo 
opisali ili pomoću žalosnih događaja kao bolesti, smrt koje drage osobe, stečaja ili drugih nesretnih 
događaja. Na taj način duša je iščupana silovito i bolno od svih navezanosti na stvorenja i na samu 
sebe, dok se njenom duhu ne predoči novo viđenje stvarnosti gdje Bog jedini vrijedi. 

U početku, ovo iskustvo vrlo je bolno tako da se ne treba čuditi da mnogi koji dođu do te 
točke, odustaju i vraćaju se dragovoljno utjehama stvorova koje su godinama nastojali odbijati! Ali 

ako se ovo iskustvo prihvati na način slijep i pasivan kako to i jer to Bog hoće, ono malo po malo 
postaje izvorom svjetlosti i unutarnjih utjeha kako to duša nikada ranije nije osjetila. 

Duša koja prima ovo iskušenje, nalazi se tako kao dijete lišeno svakog oslonca. Nalazi se 
bez potpore majčinih ruku što znači bez božanskih utjeha koje je uživala ranije i bez potpore svojih 
nogu još slabih i nesposobnih za hodanje, u jednom stanju nereda i tjeskobe koje u njoj suši svu 
sjetilnu utjehu. 

"Takvu noć, općenito prate teške i dugotrajne sjetilne napasti te napastovanje duha psovke 
koji se provlači kroz sva njihova poimanja i misli... s tolikom snagom da im se čini da će ih 
izgovoriti... Drugi puta ih ispunjavaju skrupule i sumnje što predstavlja najveću strahotu ove noći". 
(1 TN 14) 

U "Duhovnim savjetima" koje je sakupio Otac Elizej od Mučenika naš nam Svetac predlaže 
da se borimo protiv ovih napasti činima ljubavi prema Bogu koji prebiva u nama: 

"Kada osjetimo prvi pokret ili napad neke opačine, kao na pr. bludnosti, srdžbe, 
nestrpljivosti ili osvete, mi joj se ne trebamo suprotstavljati činom suprotne kreposti, već čim ju 
osjetimo, pođimo joj u susret činom ili pokretom ljubavi... uzdižući naše srce na sjedinjenje s 
Bogom. Zahvaljujući ovom uzdizanju, zaista, budući se duša udaljuje odavde te se predaje Bogu, 
sjedinjuje s njime, napast se smiruje a neprijatelj ostaje prevaren u svojoj namjeri te ne nalazi više 
koga da udari". (Duhovni savjeti, 5) 

Ova pročišćavajuća suhoća očituje se uglavnom za vrijeme molitve. Tada dok je prije duša 
uspijevala meditirati s užitkom razmišljajući o božanskim stvarima i tako dolazila do ganuća - 
plodova njezine ljubavi prema Bogu - sada ne uspijeva više da, bez obzira na njen napor, oblikuje 
ma i najmanju duhovnu misao. 

Ako duša pred tim iskušenjem: 

- odbije da se vrati utjehama što joj ih nude stvorenja; 

- ako se boji da u svemu ne izvršava volju Božju (premda zbog toga trpi, uvjerena da ju ne 
izvršava kako bi on to zavrijedio); 

- ako nastavlja moliti revno i žarko, tada, ako suhoća i dalje traje, znak je to da ona dolazi od 
Boga , da je to dakle blagoslovljena suhoća koja ju uvodi u novi i savršeniji odnos s njime: u odnos 
pasivnog motrenja (kontemplacije) njegove ljubavi. (1 TN 9) 

Duhovni pisci to općenito strašno opisuju, jer opisuju ono, što se događalo u dušama 
Svetaca, koji su morali podnijeti vrlo teške kušnje, jer su bili pozvani na visoki stupanj 
kontemplacije. Ali drugi, koji nisu pozvani na tako visoki stupanj, imali su i manje kušnja. Dobro je 
to znati, da se ohrabre bojažljive duše, koje bi strah od križa mogao omesti, da pođu tim putem. 
Treba imati na umu, da Bog daje svoje milosti razmjerno s veličinom i težinom iskušenja. 

Osim te neprestane suhoće, o kojoj smo govorili, duša tijekom tamne noći sjetila trpi i 
strašne napasti. 

1. Protiv vjere; budući da ništa ne osjeća DUŠA misli da ništa ni ne vjeruje. 

2. Protiv nade: budući da je lišena utjeha, duša drži da je napuštena, spopada je dosada i 
klonulost. 

3. Protiv čistoće: tada se pojavljuje anđeo Sotone ili duh bludnosti, koji dušu uznemiruje 
jakim i ogavnim napastima, sugerira joj ohole misli, uznemiruje maštu vrlo živim slikama, a to je 
sve za one koji su predmet tih napadaja, gore od same smrti. 

4. Protiv strpljivosti: uslijed svih tih neugodnosti čovjek je sklon, da mrmlja protiv drugih, 
ili da je ljut i na samoga sebe. Tada je čovjek sklon i na bogohulne misli, koje se tako živo 
pojavljuju u svijesti, da se čini da je jezik izgovorio te riječi. 

5. Protiv duševnog mira: čovjeka spopada tisuću skrupula i perpleksnih ideja i toliko se 
zaplete u svojim idejama, da ne može slijediti savjeta niti popustiti razumnom rasuđivanju. I odatle 
takvi trpe najveće muke. 

Duše koje prolaze tamnu noć sjetila na kušnju stavljaju i ljudi: 

1. Nevjernici, koji ih progone na sve moguće načine: "I svi, koji žele pobožno živjeti u Isusu 
Kristu, trpjet će progonstvo" . 

2. Katkada ih stavljaju na kušnju i poglavari, prijatelji, na koje, jer ne razumiju njihovo 
stanje vrlo loše djeluju na dušu njeni neuspjesi, neprestane suhoće. 

3. Katkada predstavlja, kušnju i sam duhovni voda, koji nekad to stanje smatra mlakošću, a 
nekada opet ne zna, kako da nas utješi u takvoj tjeskobi i žalosti. 

Katkada i vanjska patnja zna povećavali te nutarnje trpljenje: 

1. Čovjek ima katkada-neke čudne bolesti, koje zbunjuju liječnike. 

2. Više ne uspijeva u pothvatima kao prije, zbog nesposobnosti uzrokovanom tamom u kojoj 
nalazi ili. se, jer je zaokupljen, svojim nutarnjim poteškoćama, osjeća kao izgubljen, tako da to i 
drugi primjećuju. 

3. Katkada trpi i vremenite gubitke, koji dovode do očajnog stanja. Jednom, riječi čini se, da 
se, je nebo i zemlja urotila protiv tih siromašnih duša. U mnogo slučajeva mogu te kušnje biti 
naravne i ne prelaziti okvir onih, koje Bog šalje gorljivim dušama, da ih usavrši. Ali u drugim 
slučajevima, te su kušnje tajanstvene: poznajemo ih po tome, što su nenadane, vrlo oštre i po 
sretnim učincima, koje kada prođu one stvaraju u duši. 

Slije opis kušnji tamne noći duha - ovaj tekst je na neki način nadopuna prvom dodatku 
iz ovih odaja u kojima se izlaže tamna noć duha 

Sv, Ivan od Križa ovako opisuje temeljnu duhovnu dinamiku tamne noći duha: ,,U tom 
vremenu čišćenja duša je ovijena gustom tamom u svom razumu; u volji trpi veliku suhoću; a u 
svojoj biti trpi zapuštenost i najveće siromaštvo. Skoro je uvijek u suhoći i hladna, rijetko osjeća 
žar, ni u kojoj stvari ne nalazi utjehe pa niti jednu misao koja bi je ohrabrila, ne može niti srce 
uzdignuti k Bogu, jer je čisti neki plamen koji joj je tako protivan da je sveti Job, podvrgnut takvoj 
kušnji, uskliknuo: Prema meni si postao okrutanl I zaista, kad duša trpi sve to skupa, čini joj se da 
se je Bog uistinu rasrdio i postao okrutan protiv nje. 

Neopisivo je što duša trpi u to vrijeme: Katkad je to malo manje od čistilišta. Niti bih ja sada 
mogao učiniti da se shvati koliko je taj plamen neprijateljski i do kojeg stupnja dolazi sve što se u 
njemu doživljava, osim da navedem riječi što ih, u tu svrhu, kaže Jeremija: 

Ja sam čovjek što upozna bijedu pod šibom gnjeva njegova. Mene je odveo i natjerao da 
hodam u tmini i bez svjetlosti. I upravo mene bije i udara bez prestanka njegova ruka. Iscijedio je 
moje meso, moju kožu, polomio kosti moje. Načinio mi jaram, glavu obrubio tegobama. Pustio me 
da živim u tminama kao mrtvaci vječiti. Zazidao me i ja ne mogu izaći; otežao je moje okove. Kada 
sam vikao i zapomagao, molitvu je moju odbijao. Zazidao mi ceste tesanim kamenom, zakrčio je 
putove moje. 

Sve to kaže Jeremija i još mnogo toga u istome odlomku. Na taj način Bog liječi i ozdravlja 
dušu u njezinim slabostima, ali takvo čišćenje ona nužno mora trpjeti, već prema bolesti. Ovdje 
božanski Tobija stavlja njeno srce na žeravu da otjera svaku vrst đavola, i potom, kad izađu na 
svjetlo sve njezine slabosti, Bog joj ih liječi i stavlja joj ih pred oči da ih upozna. 

Na taj način slabosti i bijedu, što je duša prije imala ukorijenjene i skrivene u sebi i što ih 
nije mogla vidjeti ni osjetiti, sada vidi i osjeća na svjetlu i na žaru božanskog ognja. Kao što se na 
drvu ne vidi koliko je vlažno dok oganj, obuhvativši drvo, ne iz-'vuče vlagu i dim tako da se drvo 
užari, isto tako treba reći i o nesavršenostima duše koja je zahvaćena božanskim plamenom. 
Čudesna stvar! Tako se podiže u duši borba između dvije vrsti protivnika: pristaše duše protiv 
prisitaša Božjih koji su dušu uhvatili; i — kako kažu filozofi — jedni se bolje ističu kad su blizu 
drugih te se bore u istom subjektu, to jest u duši, nastojeći da jedni druge istjeraju da bi ondje 
vladah. To znači: kreposti i svojstva Božja, koja su do krajnosti savršena, bore se protiv navika i 

svojstava dušina subjekta, koja su do krajnosti nesavršena, a duša zbog toga u sebi trpi protivnost. 
Božanski plamen je krajnje blistav i, zahvaćajući dušu, čini da njegova svjetlost zablista u njezinim 
tminama, koje su također krajnje; i tada duša osjeća svoje naravne i grešne tmine, koje su protivne 
nadnaravnoj svjetlosti. Ovu pak duša ne osjeća, jer je nema u sebi; svoje tmine osjeća, da, jer ih ima 
u sebi, i one prihvaćaju svjetlost pa će ih zato duša osjećati sve dotle dok ne budu zahvaćene 
božanskom svjetlošću, bez koje ih ne bi mogla vidjeti. Ali kad svjetlost bude otjerala tmine, duša će 
biti pretvorena u svjetlost i preobražena, te će vidjeti u sebi onu svjetlost koja joj je očistila i ojačala 
duhovno oko. 

Neizmjerna svjetlost uzrokovat će mrklu tamu nečistom i slabom vidu jer, u tom slučaju, pre 
odličan podražaj izvrne moć vida; i stoga je božanski plamen bio oduran oku razuma. Budući daje 
božanski plamen po sebi do krajnosti ljubezan i nježan, on nježno i ljubezno zahvaća volju; ali je 
ona od svoje strane suha i tvrda. A sad, budući da se tvrdoća i suhoća zapažaju kad su postavljene 
nasuprot nježnosti i ljubavi, događa se da volja, kad je nježno i ljubezno zahvaćena plamenom, 
osjeća svu svoju naravnu suho^ću i tvrdoću prema Bogu. Budući da u ovom pred- raspoloženju ima 
takva svojstva koja su nespojiva s božanskim svojstvima, ne može osjetiti ljubav i nježnog plamena 
sve dok ovaj ne istjera iz nje protivna svojstva i ne učini da zavladaju njegova. Radi toga je, dakle, 
plamen bio oduran volji, ukoliko joj je uzrokovao da trpi vlastitu suhoću i tvrdoću. 

Slično, plamen je veoma širok i neizmjeran; volja je, naprotiv, tijesna i skučena i zbog toga 
osjeća svoju tjesnoću i skučenost kad je plamen zahvati; na kraju je pak sam plamen proširi i 
osposobi. Nadalje, plamen je ukusan i sladak, dok volja ima duhovno nepce nepravilno, s neuredno 
raspoloženim osjećajima; zbog toga ne može osjetiti slatkoću hrane Božje ljubavi, pa joj je plamen 
odvratan i gorak. Tako volja osjeća svoju skučenost i bljutavost u blizini onog golemog i ukusnog 
plamena, a ne osjeća ukusnost jer je nema u sebi; a dobro osjeća ono što ima u sebi, to jest svoju 
bijedu. Konačno, plamen ima neizmjerno bogatstvo, užitke i dobrotu; pred svime time duša, jer je 
veoma siromašna i bez ikakvog dobra koje bi je zadovoljavalo, jasno spoznaje svoje siromaštvo, 
svoju bijedu i zloću. Ona božanska svojstva su joj nepoznata, jer zloća ne može sadržati dobrotu, 
siromaštvo ne može sadržati bogatstvo, prije negoli plamen ne završi da očisti dušu i prije negoli je 
ispuni bogatstvom, slavom i slastima, preobrazivši je. Eto, dakle, u kojem je smislu plamen bio 
oduran duši više negoli se to može izreći. U njoj su se dvije vrsti protivnika borile između sebe: sva 
božanska svojstva protiv svih njezinih nesavršenih navika, zato da bi je Bog, preobrazujući je u 
sebe, učinio blagom, mirnom i sjajnom, kao što oganj čini s drvom kad prodre u njega. 

Kod malo duša je čišćenje tako jako: samo kod onih koje Gospodin hoće da uzdigne do 
najvišeg stupnja sjedinjenja. On svaku dušu pripravlja više ili manje jakim čišćenjem, već prema 
stupnju na koji je pozivlje i prema njenoj nečistoći i nesavršenosti. Trpljenje se, o kojem govorimo, 
može usporediti s trpljenjem u čistilištu jer, kao što se ondje duhovi čiste zato da kasnije mogu 
Boga gledati u jasnom gledanju vječnog života, tako se na zemlji duše čiste na sličan način zato da 
se mogu preobraziti u Boga, da ga mogu ljubiti u ovom sjedinjenju". (ŽP 1,20 -24) 

Nutarnje kušnje tijekom tanine noći duha 

(popis kontemplativnih kušnji je preuzet iz knjige p. A. Poulain, Trattato della teologia 
mistica, grazie d orazione) 

1. Napasti, svih vrsta jake i duboke, suhoće i rastresanost uz nemoć molitve, sa velikim 
sugestijama u duhu do te mjere da i samoj duši nije jasno da li je na njih pristala ili nije. 
Pustinjakinja sv. Marija Egipatska je ispripovijedala jednom duhovnom prijatelju da je 17 godina 
trpjela užasne borbe protiv napasti i đavla. Sv. Alfons Liguori je 8 godina prije smrti u 83 godini bio 
silno napastovan skrupulama i napastima protiv vjere s takvom žestinom da je u borbama znao 
ispustiti krik koji je čuo u cijeloj kući. Sv. Josip Labre i sv. Franciska Rimska imali su snažne 
napasti protiv čistoće, a bi. Cesar di Bus je trpio ove napasti 25 godina. 

Sv. Margareta Marija zapisa u svojoj autobiografiji da ju je Isus obavijestio da će dopustiti 
sotoni da je kuša svim napastima poglavito očajem i ohološću. Svetica zapisa: „ Đavao ne 
napastovao u vrijeme molitve i poticao da osjećam strašnu glad i zatim bi m i prikazivao sve čime 

bi je mogla utažiti na način da je to meni uzrokovalo veliku muku. A glad bi trajala dok ne bi ušla u 
blagovaonicu kako bi jela, a u tom trenutku osjećala sam veliku odbojnost prema hrani tako da sam 
se morala jako siliti da samo malo uzmem 

Kada Bog pripušta kušnje za cilj ima da učvrsti dušu u nasljedovanju Krista po križu i da 
ojača kreposti u duši. Kako bi se učvrstila krepost vjere Bog dopušta borbu protiv mučnih sumnji, 
krepost nade borbu protivi obeshrabrenja i očaja, krepost ljubav borbu protiv vezanosti uz stvorenja 
i pobunu protiv Boga... 

2. Prividna nemoć za zaživjeti neku krepost. U ovom stanju duša nije udarana sugestijama 
napasti nego doživljava vlastitu nemoć da zaživi bilo što od svojih velikih želja, planova i 
očekivanja. Naprotiv duša kuša veliku odbojnost i vidi u sebi tisuće mana koje ne može iskorijeniti. 
Apostol Pavao je kušao velike nutarnje prepreke u dobru koje je želio (vidi Rim, 7,18) Na posebno 
bolan način kontemplativne duše kušaju ovu kušnju u nemoći da ljube Boga a to bi silno htjele. To 
se može odnositi na poseban način na trenutak pričesti kada se kuša indiferentnost i hladnoća prema 
Isusu, odnosno potpuna nemoć za bilo koji osjećaj ljubavi prema njemu. 

3. Duboki nutarnji pogled koji prožima svu vlastitu grešnost i prirodne mane. Ova 
nutarnja mučenja su popraćena velikom zbunjenošću i osjećajem straha pred Božjim sudom. 
Podnošenje ovih kušnji vodi dušu prema poniznosti i istinoljubivosti, vrednovanju sebe počevši od 
milosti Božje ne od samoga sebe.... 

4. Živi osjećaj odvojenosti od onih koje su osobu prije okruživali i koji su joj bili jako 
dragi... Bog koji želi biti jedino dobro duše odvaja dušu od svega uključujući osjećaje prema 
najmilijima iz obitelji i druženju s njima.... Dušu još muči i to što ne shvaća svoje stanje te sama 
sebe ili je drugi optužuju za nebrigu, nemar i ne ljubav... 

5. Osjećaj nemoći činjenja dobra drugima... Duša je prije imala puno planova i nastojanja 
činiti dobro drugima a onda Bog dopusti da osjeća potpunu nemoć činiti bilo što za bilo koga te 
zbog toga trpi... ili je dmgi uznemiruju 

6. Dosada i žalost... bez razloga i povoda, duša više ne kuša slast u onome što čini za Boga i 
druge a prije je u tome uživala, sada kuša odbojnost... duša se žalosti što duhovno ne napreduje, 
nego ima osjećaj da nazaduje... kao da kuša nešto od Isusove getsemanske gorčine... Isus reče sv. 
Margareti Mariji: „Svake večeri između četvrtka i petka učiniti ću te dionicom one smrtne žalosti 
koju sam htio kušati u Getsemaniju, a ova žalost će te dovesti, bez da to možeš shvatiti, do muke i 
agonije teže za podnositi od same smrti “. 

Dosada i žalost uzrokuju napasti i osjećaj besmislenosti za vlastiti poziv, napuštanje 
molitve... Sv. Elizabeta Schoenau je u tim stanjima bila napastovana mišlju na samoubojstvo. Duša 
treba strpljivo podnositi ovo svoje stanje i pobuđivati misao radost ako joj je to moguće i sjećati se 
trenutaka kad je Bog bio uza nju do sada. 

7. Sumnja o istini u sve milosti koje je duša do sada primila od Boga. To je gotovo 
općenita kušnja poglavito na počecima kontemplativnih iskustava., a to je popraćeno osjećajem 
vlastite nedostojnosti, neznanju što se događa... muke samo još povećava povjerljivi razgovor s 
nekim tko ne shvaća ovo novo stanje duše.... Često ove sumnje se odnose i na duhovno vodstvo u 
smislu da se duša boji da vara duhovnika ili da nju duhovnik krivo vodi.... 

8. Goruća čežnja za Bogom, povremena i nemoć da mu se preda i s njim sjedini... I osjećaj 
da je duša ostavljena od Boga...ovo stanja su blaža na počecima kontemplativnih kušnji a kako 
zbog nepročišćenosti duše a kad se duša više pročisti mogu postati pravo mučeništvo nutrine koja 
želi Boga a ne može ga još posjedovati, ne može se s njim sjediniti... Sv. Ljudevit Montforski to 
iskustvo nazuva mučeništvom nutrine... sv. Ivan od križa o tome govori (N I, 2, 7) 

9. Postojana misao duše da je Bog mrzi i da ju je predodredio za vječnu propast. 
Duša ne doživljava samo da je daleko od Boga nego i da ju Bog odbacuje, što u biti predstavlja 
kušnju protiv kreposti nade. Brojni sveci su kušali ovu napast neki kratko neki čak i godinama. Sv. 
Franko Saleški je to kušao mjesec, sv. Filop Benzi samo tri sata ali to je bilo u agoniji, bi. Henrik 
Susone je godinama trpio ovu kušnju. Ova kušnja je uzrokovana živim nutarnjim pogledom na 
vlastite grijehe a što je još gore gotovo redovito popraćena uznemiravanjem sotone u maši i 

sjetilnosti tim sugestijama te želi odvesti dušu od obeshrabrenja i odustajanja od svega.... te duša 
kuša kao daje Bog mrzi i odbacuje. 

10. Osjećaj i doživljaj duše da mrzi Boga i velika sugestija i napast da ga psuje. Ovo 

stanje je često samo nastavak prethodnoga. Đavao nuka dušu da mržnjom odgovori na osjećaj daje 
Bog mrzi... BI. Hugo, biskup Ženeve, (+ 1132) je 52 godine bio napastovan psovkom i 
proklinjanjem Boga. Talijan bi. Kalabrija iz prošlog stoljeća je isto duži vremenski period bio 
napastovan psovkom. 

11. Razne bolesti, fizičke klonulosti i nemoći kojima liječnici ne mogu pronaći fizičke 
uzroke često su sredstva kušnji za kontemplativne duše. 

12. Progoni i nepravde od ljudi, a što je još bolnije često i od onih koji su Bogu 
posvećeni. Brojna su svjedočanstva u životima svetaca o ovome. Brat Ilije je optužio sv. Franju, 
braća su sv. Ivana od Križa stavila u zatvor, sv. Tomu Akvniskoga su roditelji 2 godine držali 
zatvorena u zamku jer je htio postati redovnik. Događaju se poteškoće u komunikaciji s ljudima, s 
prijateljima koji je krivo shvaćaju, s ispovjednicima, evo svjedočanstva sv. Terezije Avilske.... 

„Iako nisam držala da ću govoriti o tome, pomislila sam da će nekoj duši, koja se zatekne u 
tome, biti velika utjeha saznati da se to događa onim osobama kojima Bog udjeljuje takve milosti, 
jer tad doista izgleda daje sve izgubljeno. Neću se držati redoslijeda kojim se događaju, već kako mi 
padne na pamet. A želim početi od onih najmanjih, a to je zabadanje onih osoba s kojima se druži, 
pa i s kojima se ne druži, već joj se učini da bije se mogle sjetiti u životu: »ta, pravi se svetica«; »ta, 
ide u krajnosti da bi obmanula svijet i da bi oblatila druge«, »ta, bolji su kršćani bez tih 
ceremonija«. A treba primijetiti da nema nikakvih, već nastoji dobro paziti na svoj stalež. Oni koje 
je smatrala prijateljima udaljuju se od nje i baš joj oni zadaju najžešće ugrize, a to su oni koji se 
jako osjete: »ta, ona je duša izgubljena i očigledno obmanuta«, »ta, to su stvari nečastivoga«, »ta, 
bit će kao ova i ona osoba koja se izgubila, te prigoda da opadne krepost«, »ta, obmanjuje 
ispovjednike«, pa idu k njima govoreći im to, navodeći (im primjere onoga što se dogodilo nekima 
koji su se tako izgubili; tisuću načina izrugivanja i takvih govorkanja. 

Znam za jednu osobu koja se bila jako pobojala daje neće tko imati ispovjediti, po tome 
kako su stvari stajale, a jer ih ima puno, nema razloga zadržavati se. A najgore je što takva 
protivljenja ne prolaze brzo, već je to cio život, i što upozoravaju jedni druge da se čuvaju druženja 
sa sličnim osobama “. (Z VI, 1,3-4) 

13. Naglašena prisutnost đavla te nutarnja i vanjska borbe s njim. Gotovo redovito još 
jedan bolna kušnja prati iskustva kontemplativnog puta svetaca a to je naglašena prisutnost đavla, 
nutarnja u dušu i vanjska te borba a s njime. Sv. Terezija Avilska to na više mjesta spominje a 
posebno u 31 poglavlju o svom životu. Donosimo samo jedan citat gdje svetica svjedoči kako se 
nije mogla oduprijeti da pod utjecajem đavla udara dijelovima vlastitoga tijela ih kako je u snu 
doživljavala gušenje. 

„Budući da sam spomenula neke napasti te unutarnje i pritajene smutnje koje I mi je 
pribavljao nečastivi; želim navesti druge koje je izvodio gotovo javno, gdje se i nije moglo ne znati 
da to bijaše on. Drugi put me je pet sati mučio tako užasnim bolovima te unutarnjim i izvanjskim 
nemirima, da mi se činilo kako to više neću moći podnositi. One koje su se nalazile sa mnom bijahu 
zaprepaštene, i nisu znale što bi učinile, a ni ja kako da si i pomognem. Običavam, kad su bolovi i 
tjelesna patnja jako nesnosni, pobuđivati u sebi i čine predanja, moleći Gospodina, ako se udostoji, 
da mi Njegovo Veličanstvo dade i strpljenja i neka budem takva do svršetka svijeta. Budući da sam 
taj put osjetila jako žestoku patnju, pomagala sam si tim činima i odlukama. Gospodin se udostojao 
da spoznam kako to bijaše nečastivi, jer sam pored sebe ugledala neko odvratno crnče kako reži 
bijesno što je gubilo tamo gdje je kanilo dobiti. Ja pak, čim sam ga ugledala, nasmijala sam se, i 
nisam se prestrašila, zato što je tamo sa mnom bilo nekoliko sestara i koje se nisu mogle snaći. Nisu 
znale kakav bi lijek pružile tolikoj patnji, jer je kod mene bilo teško lupanje tijela, i glave i ruku, a 
da se nisam mogla oduprijeti. Najgori od svega bio je unutarnji nemir, jer ni na koji način nisam 
mogla naći mira. Nisam se usuđivala tražiti blagoslovljene vode zato da ih ne prestrašim i da ne 

shvate o čemu bijaše riječ. 

U to vrijeme jedne noći pomislila sam da će me zadaviti. Kad su me poškropile s puno 
blagoslovljene vode, vidjeh veliko mnoštvo nečastivih, kako se strmoglavljuje. Toliko su me puta ti 
prokletnici uznemirivali - a tako ih se već malo bojim, jer znam da ne mogu vrdati ako im Gospodin 
ne da dopuštenje - da bih zamorila Vašu milost a i sebe kad bih ih navodila “. (Ž 31, 1,3 i 9) 

Brojan su svjedočanstava iz svetačke tradicije o ovoj vrsti kušnji i navodimo samo neka. BI. 
Ivan de Castillo je imao iskustvo da gaje đavao silio da vlastitim rukama šamara samoga sebe ili da 
zapali Gospine slike. 

Đavao je nekim svecima poticao jake sugestije na samoubojstvo, tako je sv. Marija 
Magdalena de Pazzi u jednom takvom trenutku pobjegla iz kora otrčala u kuhinju s nakanom da 
uzme nož i da se ubije. 

Brojni su sveci vidjeli đavla pod likom raznih rugoba ili su čuli njegove urlike na primjer sv. 
Antun pustinjak, sv. Ivan Marija Vianeyi, sv. Filip Neri, sv. German, sv. Coletta... 

Brojni su sveci doživjeli da su udarani i kao bičevani od đavla. Prije polaganja zavjeta 
tijekom 4 godine bi. Agnesu da Langeac je đavao 2 puta tjedno bičevao, sv. Tereziju Avlisku je 
gurnu niz stepenice i tom je zgodom slomila lijevu ruku, sv. Nikola iz Toletina je bio puno puta 
tako izudaran od đavla da je ostajao kao polu mrtav, jednom je od tih udaraca ostao šepav za cijeli 
život. U našem vremenu sv. Pater Pio je cijeli život imao boj sa đavlom pod gotovo svim vidicima 
uključujući udarce i bičeve koje je često trpio. 

Zašto Bog dopušta kontemplativne kušnje 

1. Kako bi duše dale potpunu zadovoljštinu za svoje grijehe koji ostavljaju posljedice u duši 
ah i u dušama drugih ljudi. Već smo vidjeli u dodatku za 6 odaje pod naslovom Trpljenja koja duše 
prolaze u tamnoj noć duha uspoređena sa patnjama dušu u čistilištu da sveci u kontemplativnim 
kušnjama vide analognu dinamiku kao u čistilištu. 

2. Da bi duša došla do preobraženjskog sjedinjenja i duhovnog vjenčanja mora se osloboditi 
svega što nije Bog a podnošenje kušnji u čistoj vjeri upravo vodi do toga. 

3. Prakticiranje herojskih kreposti jer je stanje duše u kontemplativnim kušnjama uvijek jako 
mučno za dušu i zbog toga prihvaćanje i podnošenje kušnji učvršćuje kreposti u duši. 

4. Bog tako daje duši da uvidi stvarano stanje vlastitih kreposti kako se ne bi uzdizala, 
umišljala i pala u oholost a time bi bio otvoren put za pad i u teške grijehe čime bi se mogao 
izgubiti plod dugogodišnjeg napora na duhovnome putu. 

5. Podnoseći kušnje Bog poučava dušu o uzvišenim stvarima duha kao na primjer 
evanđeoskoj mudrosti da bolje shvaća prepreke i put rasta, tajne čistilišta, mogućnosti i uzroku pada 
duša u Pakao. 

6. Kušnje nakon što duša se duša pročisti i dođe do sjedinjenja s Bogom i duhovnog 
vjenčanja postaju aposlolatske to jest duša koja je do toga došla trpi ah ne više za svoje vlastito 
pročišćenje nego za dobro Crkve. Sveci došli do sjedinjenju s Kristom žive onu duhovnu stvarnost 
koju je još sv. Pavao apostol u Poslanici Galaćanima opisao riječima: „ Dječice moja koju ponovno 
u bolovima rađam dok se Krist ne oblikuje u vama “ (Gal 4,1 9). 

„Sada se radujem patnjama koje podnosim za vas. Tako nadopunjam u svome zemaljskome 
životu za Tijelo Kristovo - to je Crkva - što nedostaje mukama Kristovim “. Kol (1,24) 

DODATAK 4. Iskustva tamne noći duha raznih svetaca 

(Vidi uvodnu napomenu o značenju dodataka pojedenih odaja skripte: Slijedi opis kušnji i 
tamnih noći duha u iskustvima nekih svetaca. Slične kušnje se mogu pronaći na putu duhovnoga 
rasta svih svetca. Ali treba ove tekstove shvatiti na autentičan način sukladno klasičnom nauku 
katoličke duhovne tradicije. Neki od tekstova koje navodimo mogu kod nekih čitatelja pobuditi 
strah i poštovanje, kod drugih divljenje ali kad se iskustva svetaca žele primijeniti na vlastito 

duhovno iskustvo to treba dobro razumjeti. Naime mi iz njih možemo učiti Božansku pedagogiju i 
zakonitosti duhovnoga puta a ne možemo se izravno s njima uspoređivati. Naime dubine čišćenja 
koje pojedina duša treba podnijeti ovise o tome koliko je zaprljana pred Bogom a još više o stupnju 
jačine čiste ljubavi na koji Bog želi uzdići pojedinu dušu. Držimo da je sv. Ljudevit Montforski tona 
najbolje tako jednostavno, duboko i slikovito izrazio: 

,,I ako je katkada bilo svetaca ili drugih velikana, koji su molili za križeve, preziranja i 
poniženja, iste tražili, a katkada si ih dapače sami pribavili svojim zasebnim ponašanjem, moramo 
dobro to upoznati i diviti se izvanrednom djelovanju Duha Svetoga u takovim dušama, pa gledajući 
ovakvu krepost moramo se istodobno sami u sebi poniziti, ne usuđujući se poletjeti toliko visoko, 
jer smo prema ovim brzini orlovima i ričućim lavovima samo pokisli pilići i umirući psi“. (Pismo 
prijateljima Križa br. 44) 

Sv. Terezija Avilska jasno ukazuje daje put kojim Bog vodi kontemplativne duše podložan 
bolnim kušnjama koje mogu pobuditi strah i zebnju duše kad o tome više sazna: 

„Dakle, ja vam kažem, kćeri, one koje Bog ne vodi ovim kontemplativnim putom, prema 
onome što sam vidjela i saznala od onih koji idu njime, da ne nose najlakši križ i da biste se 
prestrašile putova i načina koje im dodjeljuje Bog. Poznati su mi i jedni i drugi i pouzdano znam da 
su nepodnošljivi napori koje Bog dodjeljuje kontemplativnim osobama; takvi su da se ne bi mogli 
podnijeti, kada im ne bi davao ono slasno jelo. I jasno je, budući da one koje Bog mnogo ljubi vodi 
tegobnim putovima, i što ih više ljubi, težima, nema se zbog čega misliti da prezire one koji su 
kontemplativni, jer ih Svojim ustima hvali i smatra prijateljima... Vjerujem da oni od djelatna 
života, vide li da su ovi samo malo obdareni, misle da nema ničega osim toga. A ja vam kažem da 
možda nijedan dan od onih koje ovi prođu, ne biste mogle podnijeti “. (P 18, 1 i 3) 

Sv. Ivan od Križa jasno poručuje da duša mora proći kroz nutarnje i vanjske patnje ako želi 
doći do kontemplativne mudrosne spoznaje Krista: 

„Mnoga su čudesna otajstva razotkrili sveti učitelji i pobožne duše u ovozemnom životu. 
Ipak većim dijelom ta otajstva još čekaju da budu izrečena i razumljena. Zato valja duboko kopati 
u Kristu. On je poput bogata rudnika što ima mnogo rukavaca s blagom. I ma koliko tko kopao, 
nikada neće stići do dna ili na kraj. Štoviše, u svakome rukavcu posvuda susreće nove žile novih 
bogatstava. Stoga Apostol reče o Kristu: „ U kom su sva bogatstva mudrosti i spoznaje skrivena “. 
Duša u to blago ne može zaći niti mu se može primaći ako prije ne uloži silan napor da prodre i 
ude, trpeći iznutra i izvana, i ako je prije Bog ne obaspe mnogim razumskim i osjećajnim 
dobročinstvima. A svemu tome treba da prethodi dugotrajno duhovno uvježbavanje. 

Sve su to nužni preduvjeti za više prodore u spoznanje otajstava Kristovih. A to je spoznanje 
najviša mudrost što se može steći u ovome životu. O kad bi ljudi napokon razumjeli da je nemoguće 
prispjeti do silnoga bogatstva mudrosti Božje ako se prije ne ude u silne napore, uz mnogovrsne 
muke, tako da duša odloži svoju utjehu i želju. 

Duša koja čezne za božanskom mudrošću uistinu najprije želi ući u duboki smisao križa. 
Stoga je sveti Pavao poticao Efežane da ne klonu u nevoljama i da budu u ljubavi ukorijenjeni i 
utemeljeni te mognu shvatiti sa svima svetima koja je Dužina i Širina i Visina i Dubina te spoznati 
nadspoznatljivu ljubav Kristovu da se ispune sve punine Božje. Jest, vrata kroz koja se ulazi u 
bogatstvo Kristovo su križ. I ta su vrata tijesna. I mnogi žele doprijeti do slasti do kojih se samo 
kroza njih može prispjeti, ali ih je malo koji hoće da na ta vrata udu “. (DS, B, k. 36-37) 

Kao uvodnu misao u opis iskustva svetaca tijekom tamne noći duha donosimo poticaj 
Taulera s kojim stavom ih je najbolje proživljavati u duši. Ovaj velikan duha uči: „Kada Nebeski 
Otac odredio da obdari dušu uzvišenim milostima i daje na uzvišen način preobrazi u nutrini On je 
obično ne pere i ne čisti blago nego je baci u ocean gorčina, u ocean kušnji kao proroka Jonu... A 
čovjek koji traži Boga smoga je često napastovan mukom i kidanjem srca. Naime on se boji da nije 

čisto samo Boga imao pred svojim očima te da su mu zbog toga njegova djela beskorisna, i ta misao 
mu oduzima mir i uranja ga u gorčinu i muku. Ova žalost neki puta dolazi od neke bolesti, slabosti 
karaktera ili od samoga đavla koji uznemiruje dušu svojim sugestijama. 

Treba blago odbaciti sve ove sugestije i zadržati dušu u miru jer nema boljega lijeka. 
Suprotno jako je loše odbacivati ove muke na silu s bijesom i srdžbom jer ovo ne služi ničemu osim 
što razbijaju i umaraju glavu. Isto se događa kad se u velikom nemiru utječemo liječnicima, 
duhovnim vođama i Božjim prijateljima kako bi tražili pomoć i njihov savjet jer nas nitko ne može 
osloboditi ovih kušnji. Zaključujemo na kraju, kada ove žalosti i kontemplativne kušnje se dižu u 
duši ponašajmo se kao kad pada jaka kiša ili grad, sklonimo se odmah pod neku nadstrešnicu dok ne 
prođe. Slični kada mi želimo Boga samoga i samo Boga i usprkos toga nas zahvaća muka blago 
izbjegavajmo oluju dok ne prođe, podnosimo sami sebe strpljivo, ostanimo u miru pod 
nadstrešnicom Božje odredbe“. 

Tauler o tamnoj noći duha zapisa: „Tada smo napušteni na takav način da izgleda kao da 
nemamo više nikakvu spoznaju Boga i padamo u takve nutarnje i vanjske muke da ne znamo više 
jesmo li ikada bili na pravom putu, ne znamo da li Bog postoji ili ne, i da li smo mi sami živi ih 
mrtvi. Tako da nas pada tako čudna patnja da nam izgleda kako nas sve na svijetu pritišće. Nemamo 
više nikakvo iskustvo niti spoznaju Boga nego nam sve postaje odbojno jer nam sve izgleda kao da 
smo zarobljenici između dva zida“. 

BI. Anđela Folinjska: Opisuje kušnje koje je imala više od dvije godine: „Iz straha da se 
zbog mnoštva objava i viđenje ne uznesem i postanem ohola, da me moj užitak ne opoji, udijeljeni 
su mi brojni napasnici koji su umnažali napasti u meni i žalosti bilo u tijelu ili duši. Što se tiče tijela 
ne vjerujem da se može izraziti ta muka jer sam na svakom udu tijela užasno trpjela. 

A što se tiče mučenja duše ona su bila još gora i brojnija, đavli su me neprestano žalostili. 
Prija svega bila sam predana na nemilost većem broju đavli koji su u meni oživljavali poroke koji 
su već bili iskorijenjeni i mrtvi u duši po pokori i to me je užasavalo a zatim su dodavali i druge 
koje nisam nikada imala. Porok bluda koji nikada nisam imala je sišao u mene i jasno vidim daje to 
bilo po dopuštenju Božjem. On nadilazi sve druge a za boriti se protiv njega dana mi je krepost od 
Boga koja nije dopuštala da padnem. Ako bi u svemu gubila povjerenje u Boga ostajala bi mi barem 
u tome da Bog neće dopustiti da pristanem uz ovaj porok. U duši ostaje mirna sigurnost i nada koje 
sumnja ne može uzdnnati, snaga će uvijek pobijediti, porok je pobijeđen... Kada se ova snaga 
sakrije za trenutak ili me prividno napušta, porok koji se ne usuđujem spomenuti postane tako jak 
da mi izgleda da ni sramota, ni kazna nisu sposobne spriječiti me da padnem u grijeh. Ah iznenada 
ova Božja snaga se vrati i oslobodi me i ni za koju stvar u svijetu ne bi htjela sagriješiti. 

Napast očaja, neki puta se nađem u užasnoj tami sličnoj onoj u kojoj su đavli bez utjehe 
nade bilo kojega dobra, i te tmine su užasne... ja kažem Bogu: „Ako trebam biti prokleta daj da to 
bude odmah, nemoj odgađati, budući da si me ostavio baci me u ponor. Ja sam apsolutno očajavala 
o Boga i svim njegovim dobrima, mislila sam daje za mene sve gotovo, da na cijelom svijetu Pakao 
nema boljeg pijena od mene, sve milosti, svi darovi koje mi je Bog dao služili su samo da pojačaju 
moj očaj i moj pakao. Molim te traži od Božje pravednosti da spozna moje srce, glava mi puca, 
moja stas se prigiba, gubim vid zbog mnoštva suza, udovi mi se rastavljaju jer ne mogu obznaniti 
moje laži i dvoličnosti. I znaj da su moje riječi ništa u odnosu na stanje moje duše. Eto što sam 
primorana reći o ponoru moje ništavnosti a zatim se podiže oholost. 

Evo sada sam potpuno jedno s bijesom, sva sam oholost, žalost, sama gorčina i plamen. 
Dobra koja mi je Bog udijelio meni se izokreću u uzrok beskrajne žalosti. Čemu služe? Oni samo 
potiču bolno divljenje koje izgleda kao uvreda mome očaju. Zašto u meni uvijek je apsolutni 
nedostatak bilo kakove kreposti, zašto to Bog dopušta? Dakle moje sumnja čini da ponavljam bi li 
me Bog ikada prevario? To je napast koja mi skriva svako dobro. Dakle, bijes, oholost, žalost, 
gorčina, ljutnja i žalost se takvi u meni da se to ne može ljudskim riječima izreći. A što se tiče svih 
mudraca svijeta, svih svetaca Neba da mi iskazuju bezbroj utješnih nagovora, bezbroj obećanja, da 
me Bog ispuni svojim utjehama a da me ne potpuno ne promjeni i ne počne djelovati u dnu moje 
duše na novi način umjesto da mi to koristi, svi mudraci, sveci, Bog samo bi povećali preko svake 

mjere moju žalost i bol, moje zaslj ep ljenje, moj bijes i očaj. Ah kad bi mogla promijeniti ova moja 
mučenja sa svim zlima svijeta, sa svim bolestima, sa svim patnjama koje muče ljudsko tijelo 
smatrala bi da ću zadobiti olakšanje“. 

S dušom uronjenom u ovaj ponor ja sam se okretala u podnožju noga moje braće i govorila 
im: “Nemojte mi više vjerovati, zar ne vidite da sam zaposjednuta đavlom? Vi koji se zovete 
mojom duhovnom djecom molite Božju pravednost da đavli napuste moju dušu i pokažu svijetu 
užas moga ponašanja te da se više ne obeščašćuje Boga zbog mene... Znajte da sam došla do 
nečuvenog stupnja očaja. Apsolutno očajavam da mi Bog neće pomoći i da sam izgubila sva 
njegova dobra i to je definitivno stanje među nama. Vjerujem da na svijetu nema stvorenja tako 
zloga i toliko dostojna da bude prokleto kao ja. Svi Božji darovi imali su za cilj to da me dovedu u 
najgore stanje očaja i prokletstva. Neki puta se osjećam obuzeta bijesom na samu sebe da s puno 
napora se odupirem da se ne raskomadam. Drugi puta ne mogu a da užasno ne udaram samu sebe 
do te mjere da moja glava i udovi budu otečeni. 

Lažna poniznost. Trajno doživljavam poniznost koja čini da vidim da sam lišena bilo 
kakvog dobra, ili kreposti uronjena u mnoštvo grijeha i mana tako da mi Bog više ne može iskazati 
svoje milosrđe. Izgleda mi da sam kao boravište đavli, njegova djelatnica, njegova igračka, njegova 
kćer, izvan bilo koje pravednosti i istine dostojna najdubljih dubina pakla. Ta poniznost nije ona 
koju sam imala prije koja me radovala i u kojoj sam motrila Božju dobrotu, ova od sam mi uzrokuje 
samo bezbrojne patnje. 

U nekom trenutku se moglo primijetiti nakon ove dvije godine da su đavli nastavili svoje 
bitke i napadaje protiv duše i tijela ali viši dio duše je istovremeno uživao u uzvišenoj kontemplaciji 
te blaženica zapisa: „Ne mogu veliki boj puta kada sam motrila najviše dobro za vrijeme velike 
tame, ali u tim prigodama bila sam uzdignuta na najviši vrh, neizrecivo. Usprkos tih milosti moje 
tijelo je bilo mučeno bolestima, svijet mi je uzrokovao kušnje i gorčine, đavli su me neprestano 
žalostili jer su imali vlast nadamnom. S druge stane Bog me privlačio dobru koji sam primjećivala u 
tami. Zatim mi je neki puta izgledalo da sam ostavljena od Boga i da ne mogu moliti, jedna od tih 
kušnji je trajala mjesec dana. Ja ne vidim više nikakvog traga Boga u meni imam samo apsolutnu 
volju ne griješiti. I konačno sam čula riječi: „Što se više osjećaš ostavljenom više si ljubljena od 
Boga i sjedinjena s njime. 

Malo prije svoje smrti je govorila svojoj duhovnoj djeci: „Bog ne okončava napasti i oluje 
dok cijeli čovjek nije zgažen, pritisnut, smrvljen. To je njegovo posebno ponašanje prema svojoj 
istinskoj ljubljenoj djeci“. 

BI. Battista Varani, optaica klarisa iz Varana (+ 1527) u tridesetim godinama je počela 
proživljavati dvije velike kušnje jednu iza druge a svaka je trajala 2 godine. Već prije je bila prošla 
jedan niz kušnji i imala je duži miran period u duhovnome životu. Ona zapisa: „Bog mi je u snu 
pokazao sve muke i žalosti koje me čekaju... Tada se usta ponora, koja su bila već 10 godina 
zatvorena se otvori na užasnije načine nego li ikada prije. Zmaj je izišao ričući na mene i napao me 
s toliko bijesa daje izgledalo da će me proždrijeti.“ 

O jednoj od te dvije napasti zapisa: „Ja sam se na neki način pobunila protiv Boga 
optužujući njega za sve moje mane, grijehe i moje pogreške i usudila sam se Njega pitati za račun 
zbog svoga ponašanja, optužujući ga daje lagao u mnogima stvarima koje mije kazao ili koje sam 
našla u Svetom Pismu... Imala sam mnoge druge zle misli kojih samo sjetiti se budi mi užas“. 

BI. Marija od Utjelovljenja, uršulinka: Tri godine je provela u duhovnoj zapuštenosti koja 
je postajala sve mučnija. Prva iskustva zapuštenosti su bila nakon što je već bila kušala 5 godina 
neprestano sjedinjenje s Bogom, dok je još bila u svijetu. Tada se na njenu dušu spustila tama, njen 
duh se ispunio tamom a njena volja je izgledala kao oslabljenja. Ona zapisa: „Vidjela sam kako 
silazim u ponor, svaka utjeha mi je bila oduzeta kao a sjećanje na primljene milosti izbrisano, a 
moja se muka udvostručila zbog toga što sam bila skoro uvjerena da u prošlosti to nisu niti bile 
milosti nego da sam bila prevarena, nego da je sve bilo samo gubljenje vremena tijekom kojega sam 
se zabavljala... Trebala sam uložiti silne napore za nastaviti pobožne vježbe i pokoru... A što se tiče 

bližnjega sve što su mi govorili doživljavala sam kao meni protivno i trebala sam ulagati ogromni 
napor kako bi bdjela sama nad sobom i sačuvala spremnost na posluh u duhu“. 

Nakon stoje prošla ova kušnja koja je trajala dugi niz mjeseci blaženica je bila obdarena još 
većim milostima na poseban način razumskim viđenjem Presvetog Trojstva, a malo zatim ulivenim 
znanjem nauka Svetog Pisma i latinskog jezika iako ga nikada nije učila. 

Dvije godine nakon ovoga dok je još bila u svijetu, još nije imala duhovnika, a u ruke joj je 
došla knjiga o tome kako razmatrati pomoću metoda za tu molitvu. U toj je knjizi čitala o 
opasnostima u koje padaju duše koje ne slijede takvu molitvu razmatranja s raznim točkama. Ona 
zapisa: „Trudila sam se svim silama slijediti takav način razmatranja otajstava našega Gospodina, i 
svom sam se snagom opirala privlačnosti prema nadnaravnoj molitvi kako sam to prije činila 
gledajući samo jednim pogledom ljubavi što me je dovodilo u neko pasivno stanje. Svaki dan sam 
se trudila metodički razmatrati što mi je uzrokovalo ogromnu glavobolju tijekom dvije godine. 
Konačno mi je u ruke došla Filoteja a ubrzo nakon toga i duhovnik koji je shvatio stanje moje duše 
i potakao me da obavljam molitvu onako kako je to meni priličilo u nutrini“. 

Drugi period kušnji u životu blaženice je započeo nekoliko mjeseci nakon njenog ulaska u 
samostan i trajao je dvije godine. Tada je ona imala 31 godinu. Ova nutarnja kušnja se sastojala od 
slijedećih elemenata: 

- nemogućnost obavljanja molitve: ,,U vrijeme molitve moja prva misao je bila sjećanje na 
križeve koje sam trpjela i to bi trajalo do kraja molitve“. 

- Mašta „je bila napadana svim vrstama gnusoba. Stvari koje nikada nisam ljubila u svijetu 
ispunjale su mi duh. Misli psovke su mi stalno prolazile kroz glavu, sumnje protiv vjere, čudni 
umori i iscrpljenosti kad bi htjela činiti pokoru, oholost, ispraznost, mržnja prema bližnjemu, 
neposluh kao da su izvirali uz moga srca. Bojala sam se da me Bog zbog svega ovoga napustio. Moj 
prošli život mije izgledao samo kao jedan neprekinuti niz bijeda a svi darovi i milosti koje sam bila 
primila kao plod bijedne zablude i prevarenosti. Padala sam u nesavršenosti koje sam doživljavala 
kao skandal kod drugih duhovnih osoba te me je to još više ponižavalo jer sam jako teško mogla 
shvatiti kako se neki nedostatci mogu spojiti s postojanošću u krepostima, te nisam mogla biti 
prikladnije kažnjena 44 . 

- Dosada i odbojnost prema svetim stvarima su pritiskali i žalostili njenu dušu: „Samoća 
koju sam prije toliko voljela je za mene postala čistilište, postalo mi je nepodnošljivo ostati cijeli 
dan sama u ćeliji i nikoga ne susresti. Posao koji sam morala raditi m i je postao tako odbojan da 
sam se morala silno prisiljavati da ga barem malo prihvatim, a doživljavala sam izvanjski napor 
tako veliki da sam to jedva mogla podnositi. Moje muke su me dovodile do očaja. Jednoga dana 
sam bila došla do te točke da kad sam se našla pored otvorenog prozora imala sam užasnu napast da 
se bacim kroz njega vani jer moj razum je bio potpuno u tami 44 . 

- Kako bi oslobodio njen duh od bilo kojeg ljudskog oslonca Bog je dopustio da duhovnik 
koji ju je dobro vodio napusti grad. A samostan je dobio novoga ispovjednika koji umjesto da je 
potakne i ohrabri dovede u pitanje sve milosti koje je bila primila govoreći joj da je u svemu bila 
prevarena te da su njene nutarnje muke samo plod nedovljne umrtvljenosti. Ona zapisa da u tom 
periodu je „sebi je vidjela samo zlobu i dvoličnost 44 . 

Nakon što je ovaj period kontemplativnih kušnji prošao u 40-etim godinama blaženica je 
otputovala za Kanadu. A tada je započeo period kušnji koji će trajati 8 godina. Evo sažetka tih 
kušnji: 

- Osjećala je odbojnost i nepovjerenje prema svim koji su joj se približavali. 

- A stvar je postala uzajamna. Ona zapisa: „Bog je dopustio i suprotno, da su susestre imale 
trajnu odbojnost prema meni, kako su mi kasnije i priznale 44 - 

- „Smatrala sam se najnižim i najbjednijim stvorenjem na svijetu, naj dostojnim prezira. 
Skoro da se nisam usuđivala podići oči toliko sam se osjećala pod teretom dubokog nutarnjem 
poniženja. Trudila sam se raditi samo najponiznije poslove i nisam se smatrala dostojnom bilo čega 
drugoga 44 . 

- „Držala sam da me ovaj preveliki nutarnji osjećaj bijede u nutrini udaljio od Boga i lišio 
svih milosti i njegova milosrđa.... Vidjela sam sebe kao uronjenu u neki pakao pun žalosti i smrtne 

gorčine koji su proizlazili iz jedne užasne napasti očaja koja se rađala u ovoj tmini bez da sam ja 
shvaćala razlog tome. Neki puta bila sam na mome putu iznenada zaustavljena iznenadnim 
viđenjem koje mi je pokazivalo otvoreni pakao ispod mojih nogu, te mi je izgledalo da iz ovoga 
ponora izlaze plamenovi koji će me sažgati i proždrijeti me“. 

- ,,A ja sam istovremeno doživljavala da sam nošena nutarnjim poticanjem na užasavajuću 
mržnju na Boga. Jednom zgodom kad sam prolazila pored zida posebna napast samoubojstva tako 
živa i snažna me zahvatila da nije bilo podnih podloga na rubu zida za koji sam se uhvatila bila bih 
se strmoglavila 44 . 

- „Neki puta u svim ovim mučnim tminama podizala se u mojoj duši jedna božanska zraka 
koja me prosvjetljivala i raspaljivala ljubavlju koja ju je poticala na vanrednu gorljivost na takav 
način da mije posije tolike muke i gorčine izgledalo da sam u Raju. Tada sam blisko komunicirala s 
Bogom koje me milovao grleći me. Ali to je brzo prolazilo jer je ova svijetlost bila kao ona sunčeva 
koja se probija kroz tmurne oblake tijekom oluje a oni bi ubrzo ponovno zaklonili sunce... Ja sam 
tada iz ponora svijetla i ljubavi padala u ponor tmine i bolne tame 44 . 

- Konačno je Gospa oslobodila blaženicu od ovih kušnji: „Iznijela sam Gospi da ona dobro 
poznaje moju slabost i koliko su ove duhovne patnje suprotne od mira koji je Ona kao božanska 
Učiteljica htjela ukorijeniti u središtu moje duše.... Vidjela sam da sam Božji Duh želi da ovako 
govorim Majci Božjoj te samu u isti čas osjetila da sam uslišana i bila kao oslobođena nekog teškog 
kaputa. Bog je učinio da spoznam da tijekom ovih godina kušnji nisam ništa izgubila nego naprotiv 
da me ispunio neizrecivim blagom 44 . 

Pred kraj života ona je tvrdila: „Ponavljam da treba proći kroz velike nutarnje i vanjske 
muke koje bi prestrašile dušu da ih vidi prije nego li kroz njih prođe te bi napustila plan puta da 
duhovno napreduje a ne bi ih mogla ni podnijeti kad kroz njih prolazi da je jedna Božja duboka i 
skrivena snaga ne drži 44 . 

BI. Ana od sv. Bartolomeja. Jedna od prvih družica sv. Terezije Avilske mlada sa 14 
godina je ušla u obnovljeni karmel i samo nekoliko dana po ulasku u novicijat u Avili vanredne 
nutarnje milosti koje joj je Gospodin bio udijelio su prestale i ona je imala iskustvo nutarnje tame 
tijekom cijele 1 godine te je u svoj jednostavnosti srca govorila Isusu: „Što se događa? Zašto si me 
napustio? Da te ne poznajem smatrala bi da si me prevario, a da sam znala da trebaš otići ja ne bi 
ušla u samostan 44 . 

Pred kraj života nakon što je bila puno puta prokušana imala je još dvije godine velikih 
nutarnjih muka te reče: „Nutarnje muke su tako velike da nisam već bila upoznala i kušala dobrotu 
Gospodnju, bila bi izgubila povjerenje, ali On mi je ostavio ovu milost da imam povjerenje ma 
koliko bila potlačena uvijek sam predana u volju Božju... Duša je moja vidjela u jednom trenutku 
kako na nju pada jedna vrsta tamnog oblaka mračnijeg od najtamnije noći 44 . 

Sv. Marija Magdalena de Pazzi (+ 1607). Od svoga ulaska u duhovni život u 16-etoj 
godini njen život je ubrzo postao jedna duga serija zanosa, gotovo neprekidnih, ali imala je dva 
perioda od po 5 godina nutarnjih kušnji. 

Prvi niz od 5 godina koji je ona nazvala „lavlja jazbina 44 počeo je u njenoj 19-toj godini, a 
prethodio je neprekidnom zanosu od 7 dana. Svaki dan je iz zanosa izlazila samo po 2 sata. U 
jednome od tih zanosa Gospodin joj reče: „Znaj kćeri moja da ćeš tijekom 5 godina biti lišena 
osjećaja moje milosti, ali ne same milosti kao takve... Želim učiniti s tobom kao neki general koji 
prokušava svoga vojnika na razne načine prije nego li ga unaprijedi 44 . 

Čim je kušnja tame započela svetici se ukazao đavao i započele su joj kušnje protiv vjere i 
poslušnosti. Reče tom zgodom: „Sve moje pobožne vježbe postale su mi teretom i bila sam 
primorana prisiljavati se do najvišeg stupnja da pođem na molitvu, u kor i na posao. Na kraju me 
proždirao očaj. Konačno mi se Gospodin smilovao te me tješio ponekom duhovnom utjehom 44 . 

Molila je Gospodina da njen život bude „život čiste patnje 44 . Drugi niz kontemplativnih 
kušnji je započeo u zadnjih 5 godina života: „Bila sam se razboljela silnim bolestima popraćenima 
velikim duhovnim suhoćama i nutarnjim tminama. Morala sam se boriti sa đavlom i suočiti sa 

ra z nim vrstama napasti na poseban način protiv poniznosti, čistoće i očaja. U jednom trenutku sam 
bila zahvaćena sumnjom da sam sve pogriješila time što sam izabrala život u klauzuri te me spopala 
napast da bacim habit i vratim se kući. Na vrhuncu ove kušnje postala sam plijen očaja, došla sam 
do toga da sam bila gotovo sigurna da neću biti spašena te sam bila oko vrata stavila konopac da se 
obijesnim. Zatim me Gospodin utješio i udijelio mi važno poslanje po izljevima njegovih darova 
sudjelujem u obnovi onih dijelova Crkve koji su bili zahvaćeni pokvarenošću, mlakošću i 
nedostatkom zajedništva“. 

Sv. Alfons Rodrigez: On je podnio tri perioda teških nutarnjih kušnji. 

- Negdje oko polovice svoga životnog vijeka tijekom 10 godina je imao skrupule koji su 
kako reče „uranjali moju dušu u neizmjernu žalost i muku“. 

- Negdje oko svoje 50-ete godine kada je već bio dobio mnoge vanredne milosti imao je 
užasne napasti protiv čistoće tijekom 7 godina a ukazivao mu se i đavao. Sam o sebi zapisa: „Bio 
sam tako pritiješnjen izbliza da je nemoguće opisati moju muku, neki puta sam bio preslab i bez 
daha, a redovito u tami i lišen svake utjehe ljudske i božanske. Tada mi je izgledalo da za mene 
nema Boga nego da ima samo đavli koji u me okruživali i koji su se ukazivali pod raznim likovima 
potičući me na zlo i proklinjući me jer nisam htio pristati na ono što su oni napastovali. Drugi puta 
sam slušao njihove paklene razgovore i slušao kao proklinju Boga, ili sam osjećao kako će me 
zadaviti jer su me stiskali za vrat. Nisu odlazili osim da u paklu kuju planove protiv mene, oni su se 
savjetovali sa velikim brojem đavli... Obično su dolazili oko pola noći kad sam bio već zaspao 
ulazili bi sa velikom bukom u sobu da me prestraše. Na tu njihovu buku ja bi se probudio i oni bi 
me odmah napadali raznim napastima, plesali su predamnom a neki bi se bacili na mene bez da sam 
se mogao osloboditi, nisu mi ostavljah ništa drugo osim mogućnosti da ne pristanem na njihove 
planove. Usprkos hladnoće zimi bio sam sav znojan tako je bila jaka i živa borba koju sam morao 
voditi. A ja govorim samo o manjem dijelu ovih iskustava ono čega se sjećam... Jednom zgodom na 
poseban način su me uhvatili tako da se nisam mogao osloboditi, toliki je bio bijes koji su imali 
prema meni, tijekom tog događaja bio sam krajnje žalostan i gotovo da sam izdahnuo od njihova 
gušenja, tražio sam neku utjehu kako bi se ublažile moje muke ali nisam ništa postigao. Zazivao 
sam Gospu ali je nisam nalazio, molio sam svece a oni su bili gluhi na moje vapaje... U ovim 
užasnim progonstvima moja žalost je postajala tako teška da je moje zdravlje popuštalo. Cesto 
nakon ovih borbi s đavlima Bog me tješio u nutrini na takav način daje tijelo bilo često preslabo da 
podnese obilje Božje utjehe“. 

- „U zadnjoj bolesti prije smrti 5 mjeseci sam bio napastovan nepovjerenjem, suhoćom i 
skrupulama. Mir mi se povratio iznenada nakon što su mi se ukazali Isus i Marija“. 

Sv. Ruža Limska: Ona je u svojim tamnim noćima imala posebnu kušnju. Tijekom 15 
godina sat i pol dnevno ju e mučio đavao s toliko žestine da je ne neki način trpjela muče duša iz 
čistilišta koje su bile najbliže paklu. Za vrijeme ove oluje nije mogla ni pomisliti na Boga, trpjela je 
potpune tamu, suhoći i nepodnošljiv osjećaj ostavljenosti, đavli su već kad se približavalo vrijeme 
napasti njenu maštu ispunjali najužasnijim prikazama tako da se ona bojala, tijelo joj se treslo i 
molila je Gospodina daje oslobodi ovog kaleža.... A čim bi prestajale kušnje svetica bi doživljavala 
velike nutarnje utjehe. Uz to mučile su je razne bolesti. Ona reče: „Nema bolesti koja me nije 
mučila, angina, astma, bolovi želuca, glave i oni grudima su bih oni koji su me najviše mučili“. 

Sv. Ivana de Chantal: Svetica je zadnjih 7 godina života trpjela velike kušnje duha sve do 1 
mjesec prije svoje smrti. To vrijeme je provela u neprestanoj agoniji, proživljavala je sve vrste 
suhoća, sumnje u vjeri, velike nutarnje poticaje na psovku, osjećaj daje Bog mrzi, strašne sudove 
bližnjega, skrupule... Pred kraj života reče jednoj duhovnoj kćeri: „Zbog neprekidnih užasnih 
napasti i muka duha svedena sam na to da mi ništa u ovome svijetu ne može donijeti utjehu osim 
same smrti“. 

Sv. Veronika Giuiani: „Snašla me toliko veoma velika potištenost, da nisam znala što mi 
je činiti, daje se oslobodim. Osjećam se ozlovoljena tako da nisam kadra ništa podnijeti. Velika mi 
je muka družiti se s drugima. Sa svima bih počela galamiti, a znam daje sve to znak nedostatka 
kreposti. Čini mi se da me snalaze svakovrsne napasti. Izgleda da sam malodušnost prihvatila kao 
posestrimu, a velika mije muka pomišljati na nadahnuća, na prosvjetljenja, što mi ih je Bog ranije 
davao. Nisam u stanju za ništa prionuti. Sama pomisao na molitvu izgleda mi kao čistilište. Ako me 
je prije sama pomisao na trpljenja veselila, sada, ne samo što mije nestalo takve radosti, nego mi ni 
na kraj pameti nije pomisliti na to. Stvarno se nalazim u tmini; ne izgleda da za me tu postoji ni Bog 
ni sveci. A što me veoma muči jest ovo što osjećam da mije tijelo oslabilo, pa se jedva držim na 
nogama. Bilo sve iz ljubavi prema Bogu!... 

Ja osjećam tako veliku protivnost prema svemu što se odnosi na redovnički život, pa mi 
izgleda nemoguće sebe upokoriti s obzirom na nepodnošljivu teškoću. Već sami zidovi mi potiču 
dosadu. Oh! Mislite i na drugo! Habit što ga nosim, muči me. Ne čini mi se da ću ga moći gledati na 
sebi, jer mi izgleda kako će mi sve to služiti za moju osudu. Više ne znam što trebam činiti. Već 
sam vezana zavjetima, a ne mogu se čak ni vama, velečasni, obraćati. Blagoslovljen bio Isus! 

...Mnogo su me izmučile raznovrsne napasti. Među ostalima, napasnik mi je usjekao u 
pamet sve one patnje što sam ih do sada pretrpjela u ovoj redovničkoj zajednici. Time mije također 
na izvjesni način budio mržnju na bližnje, kao i na sve drugo u istoj redovničkoj obitelji. 

U tom času sam se vrlo snuždila s osjećajem da sam od svakoga napuštena. Meni se činilo da nema 
ni Boga ni svetaca. Boravkom u veoma gustoj tami, mučile su me moje mane i grijesi. Izgledalo 
mije da mi je duša posve prestrašena u očekivanju presude, što će je proglasiti Gospodin: Idite od 
mene, prokleti (Mt25,41.) Oh! Koliko ovo muči moju sirotu dušu. Ne postoji muka, s kojom se 
može usporediti ova odvojenost duše od Boga. Ja od časa do časa vrlo dršćem i spopada me strah da 
će mi biti zlo kad me se prihvati bolest. 

U tom času me snađe napast očaja i razočarenja, nepouzdanja u Boga. Osim toga, dolaze mi 
napasti psovanja. Uz to, što me više razapinje, jest pomračenje pameti, pa ne znam, da li se radi o 
pristanku, ili ne. Ja pri zdravoj pameti i pri jasnoj spoznaji spremna sam tisuću puta prije umrijeti, 
prije nego li ikada pristati na nešto što bi bilo i neznatna uvreda Boga. I stoga uvijek opetujem: Moj 
Bože, ti najbolje znaš da Te nikada ne želim ražalostiti. Moju slobodu stavila sam Tebi na 
raspolaganje. Postupaj sa mnom kako Ti se sviđa. Razapni me, muči me, šalji mi svaku nevolju po 
svom nahođenju, samo da Te ljubim i da uvijek vršim Tvoju volju. Nju prihvaćam, nju želim, da 
radim i trpim na veću tvoju slavu... 

U ovom času mi je govorio o mojem ništa. Kao ništa, ne moram se buniti niti opirati ništa. 
Međutim posve uništena i ponižena, do dna satrvena, moram O ovom priopćenju ne mogu ništa 
pisati. Samo ću kazati prosvjetljenja i učinke, što ih je ono izvelo u onom času kao i onda kad sam 
došla k sebi. Ja sam spoznala kako je spoznaja našeg ništavila pravo sredstvo da prihvatim ovu 
misao o Bogu samom; za susret s velikim dobrom i za stalni boravak s njim. Ovo je pomoć da se 
odricanjem snizujemo, da izdržimo pod pritiskom ruganja i uvreda i svim onim neprilikama što bi 
nas mogle zadesiti. A pošto se istinsko i jedino blago nalazi između svega toga blaga, ukoliko se 
Bog u njemu skriva, dogodit će se da će ovdje naći skrivenoga svoga Boga ona duša koja uporno 
traži dubinu, korijen i temelj vlastitog bitka, služeći se na sve moguće načine traženjem istinskog 
stvarnog svoga ništa.... 

Nisam mogla pristupiti Bogu, jer nisam znala da se nalazi u mjestu milosrđa nego u mjestu 
pravde. Ovo lišavanje Boga jest muka tako mučna, da se ne može protumačiti. Donosi sa sobom 
raznovrsno trpljenje, i onom času, sa svim time što se kušaju nesnosni jadi, nema izgleda da stigne. 
Sa svim što se uživo osjeća svaka muka, ova spoznaja kako se mora kroza svu vječnost osjećati bez 
Boga nadilazi svako trpljenje, sva mučila, pa izgleda ako se ikada pomišlja na pakao, sve zaključuje 
i uključuje ovdje, u ovoj točki gubitka najvišeg Dobra. O Bože! Ja nisam sposobna dobro prikazati 
ovaj problem. Međutim htjela bih da ga svi prihvate s razumijevanjem. Posebno, grešnici, da bi 
promijenili život kako ne bi morali izgubiti Boga za čitavu vječnost. O moj Isuse, učini Ti da se 
shvati ovaj problem, jer perom ne mogu ni riječi napisati! Oh! neka se sada ovdje drhće i strepi, ali 
ne na način što nimalo ne koristi. Neka nam sve pomogne shvatiti što je duša bez Boga. Ista ona 

nalikuje samom paklu. Oh! Pomišljajte što su najteže paklene muke. Nije ih moguće shvatiti, ne 
mogu se izreći. Samo, u jednu riječ, za shvatiti njihovu žestinu, dovoljno je već da su one lišene 
Boga. Kako bi se to kazalo, može se prihvatiti kao trpljenje što u sebi sadrži sve muke paklene. O 
Bože! Koliki jad, kakve li boli, kolika li mučila ja iznosim u ovom prikazu! Više ne duljim, jer već 
samo opisivanje me potiče na drhtanje tako da ne mogu držati pero u ruci. Neka je Bog 
blagoslovljen. Sve je malo za njegovu ljubav. 

Ovu sam noć provela trpeći. Sve je malo za Boga. A kolika mi je muka što ne prihvaćam 
patnju da ugodim Bogu. Čini mi se daje čitavo trpljenje za to da se ne može drugo raditi. To 
osjećam uživo i borim se protiv toga, ali ne znam razlučiti što je. Osjećam duboko u srcu, kako mi 
odatle dolazi bilo koja muka, ali je ipak želim i molim. Najednom mi se ispred toga ispriječi 
zapreka veoma velika... i pomišljam na napasnika jer mi se ono malo čežnje i želje preokreće u 
trpljenje. 

Više ne razabirem što je, dosađujem se pomišlju na smrt, pa bih molila i za samu smrt, da 
me više ne muči ovo strašno mučilo. Osjećam se kao da sam u najtamnijem zatvoru. Zidovi, opeke i 
sve ono što vidim, stavljaju me na muku. O Bože! Čak me i moj habit muči. Ne mogu ga gledati, 
pa, da se svladam, ja ga ljubim. Ali mi ništa ne pomaže. 

Muči me i gledanje ovih znakova, na rukama, i ne mogu zamisliti daje Bog ovako postupao sa 
mnom. Radi toga mi se čini da sam ja najveći neprijatelj kojega Bog drži na zemlji. To je unutrašnji 
problem. Riječima se ne može ništa razjasniti... 

Došla sam k sebi i, kao bezumna, osjećala sam se posve priljubljena promatranju beskrajne 
Božje biti. Ponizivala sam se do moga ništavila, gledajući u njemu čvrsti oslonac za malo 
pronalaženje ovog beskrajnog Boga! O Bože! Ova spoznaja, ostvarena brzinom leta, ne znači ništa. 
Potrebno je da se duša udubi, da se sakrije, da stekne istinsku i stvarnu spoznaju. Ukoliko ona samo 
malo prodube ovo naše ništavilo, ona stvarno po njemu posjeduje posebno Božje prosvjetljenje. A 
ovo se svjetlo širi, proteže, oblači istu dušu od svojega bitka, oblači je od njezinoga ništa što gaje 
prije imala, stavlja joj ga sprijeda. A to čini stoga da pod tim pogledom promatra, kao u nekom 
zrcalu, lijepu odjeću od Boga darovanu. Bog joj je daje; uz pomoć Božju je nanovo stavlja, i za 
Boga je nosi na sebi. 

Ovo nošenje na sebi jest onda kada ona, na koji način, nešto radi na slavu Božju, kao što su, 
na primjer, ove rane što mi ih je Bog utisnuo. Ova je poput haljine što je držim na sebi. Ali ona nije 
moja, nego samoga Boga. Samo je držim njemu na slavu i na nakanu što On želi. Tako je i s drugim 
milostima i darovima što ih on stavlja i diže kada hoće, kako hoće. Stoga je nužno da uvijek pred 
sobom držimo odjeću našega ništa; jer, kada nas Bog lišava svega, dok imamo pred sobom što je 
rečeno, uvjerit ćemo se da tako treba postupiti, i kako mi ne zaslužujemo ništa. I kada bi nas Bog 
obilato nakrcao sa mnogo blaga, nužno je također pred sobom držati ono naše ništa, jer mnogo bolje 
shvaćam kako sve ono što posjedujemo nije naše, i mi nismo vlasnici. Sve je Božje, i sa svim Bog 
raspolaže. 

Oh! Kakvo li zadovoljstvo, koliko veselja osjeća duša kada nađe onoga za kim je toliko 
čeznula! Sada joj Gospodin daje drugu milost, a nalazi se u činjenici što je ona našla svoje najveće 
Dobro sakriveno ispod ništa. Spoznaje da je njezina moć Božja snaga, a njezina nemoć vlastita 
ništica. Ovdje se Bog očituje duši. Sjedinjuje s njom na način, da s njom postaje jedno. Ona se pak 
zaustavlja samo na samoj jedinoj misli, a to je razmišljanje o najvišem Dobru“. 

BI. Marija od Anđela: Zavjete je u Karmelu položila sa 17 godina, a 7 godina nakon toga 
započela je kušnja tamne noći duha. Za vrijeme 8 mjeseci ukazivali su joj se đavli i jako je tukli te 
napastovali protiv čistoće, vjere i nade. Đavao joj je jednoga dana samilosno govorio: „Vjeruj mi 
bolje je da pristaneš nego da trajno budeš mučena na ovaj način čim više jer ću te na kraju 
pobijediti... Zašto više služiti Bogu, ti si prokleta a tvoje pokore, suze i muke su izgubljene jer je 
tvoja vječna osuda već određena i izrečena, zašto dakle da si stvaraš dvostruki pakao boreći se? 
Puno je bolje da si oduzmeš život i da sve prestane“. 

Nakon što je prošao period ove kušnje nakon nekoliko godina došao je novi period kušnji 
koji će potrajati 6 godina a sastojao se u brojnim napastima posebno u očaju. 

Isus joj je nagovijestio ovaj period kušnje u ukazanju svoga križa riječima: „Križ je znak da 
od danas nećeš više osjećati slast moje prisutnosti. Osjećati ćeš se ostavljenom, tvoj će se napasti 
samo povećavati, osjeti ćeš snagu svih svojih strasti koja je do sada bila kao zaspala i koje će te 
mučiti kao neki bjesni psi i konačno ono što će te najviše mučiti biti će to što ćeš misliti da si pala u 
moju nemilost. Ali ostani postojana u mojoj ljubavi, podložna poglavarima a ja ti obećavam moju 
pomoć“. 

O ovom periodu svoga života blaženica reče: „Moj je život neprestana smrtna agonija zbog 
straha da neprestano vrijeđam Boga. Drugim riječima osjećam daje moja duša uvučena u mržnju i 
bijes tako da mi izgleda da sam ja sama više đavao nego li stvorenje s ovoga svijeta. Kada sam u 
ovim mukama osjećam da mi ne preostaje ništa drugo nego da se bacim u Pakao“. Ipak periodično 
joj je Gospodin dao da kuša olakšanje a kad je vrijeme kušnje prošlo gotovo svakodnevno je 
doživljavala zanose. 

Sv. Terezija od Djeteta Isusa ovako opisuje svoju veliku unutarnju kušnju u zadnjoj godini 
života: „Ljubljena Majko, vi to znate vrlo dobro, dragi se Bog udostojao da provede moju dušu kroz 
svakojake kušnje; mnogo sam pretrpjela otkad sam na zemlji, ali ako sam u djetinjstvu trpjela u 
žalosti, danas ne trpim više tako, nego u radosti i miru: ja sam uistinu sretna što trpim. O draga 
Majko, trebalo bi da znate sve tajne moje duše da se ne nasmijete čitajući ove retke, jer ima li koja 
duša koja bi bila manje kušana od moje, ako se sudi po vanjskom izgledu? Ah, kad bi kušnja koju 
trpim već godinu dana izašla na vidjelo, kakvog bi bilo čuđenja!... 

Predraga Majko, vi poznate tu kušnju. Alija ću vam još o njoj govoriti, jer je smatram kao 
veliku milost koju sam primila pod vašim blagoslovljenim prioratom... U tako radosne dane 
uskrsnoga vremena dao mije Isus da osjetim da uistinu ima duša koje nemaju vjere, koje zlorabeći 
milost gube to dragocjeno blago, izvor jedinih čistih i pravih radosti. On dopusti da mi dušu 
obuzmu najmračnije tmine i da mi misao na nebo, tako slatka za mene, bude odsada samo predmet 
borbe i muke... Ta kušnja nije imala trajati samo nekoliko dana, nekoliko tjedana: imala se ugasiti 
onoga časa kad je odredio dragi Bog, i - taj čas još nije došao... Voljela bih da mogu izreći što 
osjećam, ali jao! Mislim daje to nemoguće. Samo onaj tko je prošao tim mračnim tunelom može 
shvatiti njegovu tamu. Ipak ću pokušati da to objasnim jednom usporedbom. 

Pretpostavljam da sam se rodila u zemlji obavitoj gustom maglom; nikada nisam vidjela 
nasmijani izgled prirode, preplavljen i preobražen sjajnim suncem. Od svoga djetinjstva čujem, 
doduše, govoriti o tim divotama, znam da zemlja u kojoj živim nije moja domovina, da ima druga 
zemlja za kojom moram težiti bez prestanka. To nije pripovijest koju je izmislio neki stanovnik 
tužne zemlje u kojoj živim: to je sigurna stvarnost, jer je Kralj domovine gdje sjajno sunce sja došao 
da živi trideset i tri godine u zemlji tmina. Ali jao! Tmine nisu shvatile daje taj božanski Kralj 
svjetlo svijeta... 

Ali, Gospodine, tvoje je dijete shvatilo tvoju božansku svjetlost, ono te moli da oprostiš 
njegovoj braći, spremno je da jede kruh muke dokle god ti hoćeš, i ne želi se od toga stola puna 
gorčine, za kojim se hrane siromašni grešnici, dići prije dana koji si ti označio... Ali zar ne može 
tvoje dijete reći u svoje ime i u ime svoje braće: »Smiluj nam se, Gospodine, jer smo siromašni 
grešnici!«... (Lk 18,13) O Gospode, otpusti nas opravdane... Neka svi oni koje još nije obasjala 
svijetla luč vjere ugledaju napokon njezino svijetlo... O Isuse, ako treba da stol što su ga oni 
oskvrnuli očisti duša koja te ljubi, spremna sam da sama s njega jedem kruh kušnje dok ti se ne 
svidi da me uvedeš u svoje svijetlo kraljevstvo. Jedina je milost koju te molim, da te nikada ne 
uvrijedim!... 

Predraga moja Majko, ovo što vam pišem nije suvislo. Moja mala povijest, koja je bila nalik 
na bajku, prometnula se najednom u molitvu. Ne znam kakvo ćete zanimanje moći naći da čitate 
sve te misli, zbrkane i loše izražene. Napokon, draga Majko, ja ne pišem zato da stvorim književno 
djelo, nego iz poslušnosti; ako vam bude dosadno, bar ćete vidjeti daje vaše dijete dokazalo dobru 
volju. Ja ću dakle hrabro nastaviti svoju malu usporedbu ondje gdje sam je prekinula. Rekla sam da 
sam već od svoga djetinjstva dobila sigurnost da ću jednoga dana otići daleko iz ove tužne i mračne 
zemlje; to sam ne samo vjerovala po tome što sam čula od ljudi mudrijih od mene, nego sam i u 

dubini svoga srca osjećala težnju za ljepšim krajem. Isto tako kao što je duh Kristofora Kolumba 
naslutio da postoji nov svijet, tada kad nitko nije o tom sanjao, tako sam i ja osjećala da će mi 
jednoga dana druga zemlja biti stalnim boravištem. Ali najednom magle koje me okružuju postaju 
gušće, prodiru u moju dušu i tako je obavijaju da mi više nije moguće da u njoj nađem tako slatku 
sliku svoje Domovine. Sve je iščezlo! 

Kad hoću da svoje srce, izmoreno tminama koje ga okružuju, odmorim uspomenama na 
svijetlu zemlju prema kojoj težim, moja se muka podvostručuje: čini mi se da mi tmine, uzimajući 
glas grešnika, govore rugajući mi se: »Ti sanjaš o svjetlu, o domovini punoj najslađih mirisa, ti 
sanjaš o vječnom posjedovanju Stvoritelja svih tih divota, ti vjeruješ da ćeš jednoga dana izići iz 
ovih magla koje te okružuju! Samo naprijed! Veseli se smrti koja će ti dati ne ono čemu se nadaš, 
nego još dublju noć, noć ništavila.« 

Predraga Majko, slika koju sam vam htjela dati o tminama koje zamračuju moju dušu tako je 
nesavršena kao skica u usporedbi s modelom. Ah neću dulje o tom pripovijedati, bojala bih se da 
hulim... bojim se, pače, da sam previše o tom rekla... 

Ah, neka mi Isus oprosti ako sa ga ražalostila. On zna dobro da, uza sve to što ne nalazim 
užitka u vjeri, bar pokušavam vršiti djela vjere. Mislim da sam u posljednjoj godini izrekla čin vjere 
više puta nego za cijeloga svog života. U svakoj novoj prilici za borbu, kad moj prijatelj dolazi da 
me izazove, vladam se junački: znajući daje kukavičluk boriti se u dvoboju, okrećem leđa svome 
protivniku tako prezirno da ga ne gledam u lice; tada trčim k svome Isusu, govorim mu da sam 
spremna proliti i zadnju kap svoje krvi da posvjedočim svoju vjeru u nebo. Govorim mu da sam 
sretna što ne uživam to lijepo nebo na zemlji, da bi ga on otvorio za vječnost siromašnim 
nevjernicima. 

Tako, unatoč ovoj kušnji, koja mi oduzima svaki osjećaj radosti, mogu ipak klicati: 
»Gospodine, ti me razveseljuješ svim djelima svojim.« (Ps 91,4) Jer, ima li veće radosti nego trpjeti 
za tvoju ljubav?... Što je patnja dublja, to se manje pokazuje očima stvorova, to više razveseljuje 
tebe, o Bože! Ali kad bi se - što je nemoguće - dogodilo da ti ne znaš za moju patnju, ja bih opet 
bila sretna što je posjedujem, kad bih po njoj mogla spriječiti ili popraviti jedan jedini grijeh 
počinjen protiv vjere... 

O draga Majko! Nikada nisam tako dobro osjetila koliko je Gospodin blag i milosrdan. On 
mi je tu kušnju poslao tek onda kad sam imala snagu da je podnesem; prije bi me ona, čvrsto 
vjerujem, bacila u malodušnost... Sad mi ona oduzima sve naravno zadovoljstvo što bi se moglo 
naći u mojoj želji za posjedovanjem neba... Predraga Majko, sad mi se čini da me ništa ne priječi da 
odletim, jer nemam više velikih želja, osim želje da ljubim dok ne umrem od ljubavi“. 

Marta Roben, suvremena stigmatizirana mističarka: Slično kao sv. pater Pijo i nju je 
đavao mučio na užasan način, bičevao mu je, bacao s kreveta udarao po cijelom tijelu na kome je 
nosila znakove Isusovih rana a o patnjama koje Bog pripušta svojim prijateljima reče: „Patnje nisu 
samo kušnja, one su prije svega velika gesta ljubavi, obnova nutarnjeg života, ohrabrenje za 
djelovanje za Boga jer patnja doseže do naših najdubljih snaga i mogućnosti te nas podsjeća na cilj 
za koji smo stvoreni i kome moramo težiti... Patnja je novost, nepoznati i božansko koja prožima 
život kao mač koji obznanjuje i razotkriva nam božanske Isusove želje. Isus nas tako uči da 
gledamo u visine, dalje a posebno s više ljubavi, ono što ljudski govor naziva patnja i muka u stvari 
je samo najviši uvjet sretne vječnosti i ljubavi u nebu... Ne bih znala drugačije živjeti osim u 
ljubavi, u patnji u žrtvovanju Isusu kako bi bila okajnica i zadobivala duše s Isusom, kao Isus“. 

Sv. pater Pio je dugi niz godina proveo u tamnim noćima evo nekih njegovih 
svjedočanstava: „Moja je duša već duže vremena dan i noć uronjena u visoke noći duha i duhovne 
tmine koje traju duge sate, dane, tjedne... Moja jadna duša ne zna što bi činila u ovim visokom 
noćima a ono što me najviše žalosti i povećava moje muke je to što ove nepodnosive muke izgleda 
kao da će vjenčano trajati, jadan duša ne vidi nikakva kraja ovog užasnoj bijedi. 

Stanje moje duše je ogorčeno, užasno, zastrašujuće, sve oko mene i u meni je tama. Tama u 
razumu, žalost u volji, nemir u osjećajima i sjećanjima, samo misao na čistu vjeru me drži na 

nogama. Dragi moj oče, umjesto utjehe primam veća mučenja. Kada bi barem mogao moliti i vikati, 
izgleda mi kao da Isus odbacuje moje molitve... 

Uvijek držim oči podignute prema gore u noći koja me okružuje ne bi li razaznao onu 
čudesnu zvijezdu koja vodila kraljeve do Betlehema, ali uzalud. Što više gledam to i što se više 
trudim tražeći je više sam obavijen tamom. Sam sa danju i noću nijedan zrak svijetla me ne 
prosvjetljuje da oživi dušu u tmini koja me neprestano izjeda bez da me potpuno istroši. 

Suze su moj kruh danju i noću. Strah i užas su me napadali i tmine su me prekrile sa svih 
strana. Na mome ležaju sav u muci tražim svoga Boga. Gdje da ga nađem? Ah Bože moj izgubio 
sam se i izgubio sam tebe. Zar si me odvodiš sve dalje i dalje da živim daleko od tvoga lica? 
Zaspim i padam u nesvjesticu, neki puta najveća mučenja trsu moj duh koji traži samoga sebe koji 
uzalud nastoji pronaći svoje blago koje je izgubio. Moj duh je kao izgubljen, napušten, depresivan. 
Ovo je najprofinjenije mučeništvo koje koja kr hk ost može podnositi. Izgubio sam svaki trag 
Najvećeg dobra, Boga. Ostavljen sam, u ništavilu sam bez ikakve spoznaje Boga osim uistinu 
besplodne želje da ga ljubim. Posred ove sveopće napuštenosti prisiljen sam živjeti kada je u 
svakom trenutku u meni želja da umrem.“ 

Osim nutarnjih tmina sv. pater Pio je trpio i zbog gotovo neprestanih đavolskih napadaja 
kako sam kaže „boreći se skoro do smrti“. Evo nekih njegovih svjedočanstava: „Tko zna koliko se 
puta bacim na krevet u sobi a slijedeće jutro se ustajem sav krvav. Kada se ovaj ružni đavao udaljio 
hladnoća me zahvatila od glave do nogu. Tresao sam se kao neka trska na vjetru. Trajalo je dva 
sata, iz mojih ustaje izlazila krv. Od četvrtka na večer do subote meni se događa bolna tragedija.“ 

Pa ipak kao i svi oni koji su živjeli vrhunce mističnog i duhovnog života ured svojih kušnji 
najtežih sv. pater Pio piše: „Ne želim ništa osim ljubiti i trpjeti. Zadovoljan sam usred ovih žalosti 
jer su velike i slasti koje mi daje Gospodin. Istina je trpim, trpim na neizreciv način ali i usprkos i 
usred muka Gospodin mi daruje i neizrecivu radost“. 

Rana ljubavi: Možemo se sjetiti daje otac Pio smjerao na to ranjavanje u napisanoj rečenici 
od 26. kolovoza 1912.: "Moj dragi Oče, sad je Isus izvukao svoje vatreno koplje, ali rana je 
smrtna..." (1,95) Na to se vraća u pismu, koje je napisao ocu Agostinu 4. rujna 1915. Pri tom govori 
o "otvorenoj rani u predjelu srca": 

"Upravo jučer stiglo mije Vaše zadnje pismo, piše on, i beskrajno zahvaljujem Isusu i Vama 
zato, da mije stiglo u vremenu krajnje duhovne borbe. Lijepim riječima, što ih primih, u duši bilo 
mije malo lakše i osjećam se ojačanim novom snagom u gornjem vrhu duše, da bih većom 
odanošću izložio čelo najoštrijoj kušnji, čemu se mene podložiti svidjelo Isusu. 

Ipak biste li povjerovali? To sijevanje munja pretvorilo se u najkraćem vremenu u još gušću 
tamu, koja je onda sve više rasla i sad je dospjela do točke, da se osjećam kao izgubljen u najvećoj 
tami. I nijedne iskrice svjetla, također ni najmanje borbene pauze. 

Osjećam kako mi nestaje hrabrost. Misao da sam se izgubio, predodžba o uvredi Boga, 
ispunjaju me užasom, paraliziraju me, najteži pritisak opterećuje dušu i tijelo. Osjećam da su mi 
iščašene sve kosti i istodobno polomljene i samljevene. Misao na Boga još drži dušu uspravnom. 
Posve neznatna utjeha za dušu je misao, da je Bog posvuda nazočan, jer ona se ne raduje više 
slatkom nazočnošću njezinog Ljubljenog i opažam kako je oštra i teška njezina usamljenost. 

Ali čim kušnja postaje oštrija i raste u uvjerljivosti, razdire me još užasnija muka, vidjeti se 
daleko od Boga. Zatim ne donosi mi gore spomenuta misao ništa drugo nego još veću duševnu 
muku. Duša se onda zbunjuje, razum nestaje, spopadaju me tisuće predodžbi o nestrpljivosti i ta 
utješna istina posvudašnjeg Boga ostaje obavljena gustim velom. 

Sve moje misli govore mi da sam daleko od Boga i nema nikakvog balzama da bi ublažio tu 
moju strašnu ranu, nikakvog lijeka koji bi nešto vrijedio, i nikakve druge utjehe osim one, za tako 
dostojnu nakanu podnijeti pravo mučeništvo. 

Moj Oče. ima li koga među smrtnicima, koji bi mogao odgonetnuti, kako je bolna kušnja 
kojoj sam izložen? Ima li koga, koji bi mogao naslutiti kako je duboka raka što se otvorila u 
predjelu srca? Ima li koga, koji bi mogao odgonetnuti kakva je ruka pustila strijelu? Ima li koga. 
koji bi mi mogao pokazati, kakvim balzamom bih mogao učinit manje grubim tako užasno 
mučenje? 

Ah, kako sam pak glup, moj Oče. Kad bi ih se moglo izliječiti siromašnim sredstvima 
ljudskog ljekarništva, onda bi sigurno prestali biti patnjom tako visokog područja. I međutim... kako 
mogu živjeti prikovan u ovoj tamnici? Ah, nije istina, daje kratak život čovjeka ovdje dolje. Ne, 
predug je, izgleda beskrajan. Čemu mi, dakle, služi da sam još dugo zarobljen u ovom svijetu? Za 
mene nema baš nikakvog melema, koji bi mogao ublažiti tu groznu ranu, ako ne prepustiti se da bih 
se tako svidio mojem slatkom Gospodinu. 

Ah, moj Oče, molimo zajednički preslatkom Jačatelju istinitih ljubitelja: O moj Bože, 
Preslatki miru Tvojih ljubitelja, daj pak napokon zaljubljenom srcu u Tvoje ljepote kušati taj mir - 
srce, koje živi za jednu jedinu svrhu! Ako Ti hoćeš, možeš mučeništvo neke duše što se troši u 
čežnji, zauvijek sjediniti s Tobom, malo manje učiniti užasnim." 

Svetac je doživljavao i izljeve Božje ljubavi. Ali kako se mora biti na to spreman, otac Pio 
je te božanski izljev ljubavi, taj nebeski zanos platio vrlo skupo, jer "ukratko zatim razvezao se 
pakao protiv mene. Ta riječ obuhvaća sve. Bijah bačen u još mračniju tamnicu nego prethodno, gdje 
se upravo sad nalazim i tamo ne vlada ništa drugo nego vječni strah. Tu se otkrivaju svi moji grijesi 
i duša ne vidi ništa drugo nego tu svoju zloću, koja je dostigla tako visoki stupanj. A u isto vrijeme 
vidi se posve jasno udaljenom u najvećoj mjeri od tog sjedinjenja s Bogom, za kojim pak ona 
postojano čezne. 

Uz to dolazi do buđenja svih strasti, s izuzetkom jedne jedine. Beskrajnost strahova sudara 
me svakog trenutka. Kušnje protiv vjere i one me nastoje dovesti dotle da sve zaniječem. Moj Oče 
kako je teško to za vjerovati!" 

BI. Majka Terezija iz Klakute. Blaženica našeg vremena je prolazila slična stanja kao i 
Božji prijatelji u prošlosti. Tek nakon smrti bi. Majke Terezije iz Kalkute su na vidjelo izišla njena 
svjedočanstva o tamnim noćima kroz koje je prolazila, ona zapisa: 

„Sve sam vrijeme s osmjehom, tako kažu moje sestre i ljudi. Misle da je moja nutrina 
prepuna vjere, povjerenja, ljubavi... da samo znaju da moje biti s osmjehom, da moj osmijeh je 
pokrivač koji prekriva mnoštvo trpljenja... Molim te moli za mene da ne razorim djelo koje Isus čini 
te da se On objavi jer u sebi imam užasnu tamu kao da je sve mrtvo. Tako se osjećam otkada sam 
započela djelo. Moli Gospodina da mi udjeli hrabrosti... U mome srcu je duboka osamljenost koju 
ne uspijevam izraziti. U meni je sve hladno, samo me slijepa vjera vodi uistinu za mene je sve 
tama... Neki puta agonija bezutješnosti je tako velika a istovremeno živa želja za Odsutnim da 
jedina molitva koju još mogu moliti je zaziv: Presveto Srce Isusovo tebi vjerujem, utažiti ću tvoju 
žeđ za dušama... Želim čak i pred Isusom zadržati osmjeh tako da kada bi to bilo moguće sakrijem i 
prede njim tamnu moje duše. Živa želja za Bogom je tako bolna pa ipak nutarnja tmina postaje sve 
veća. Koje li proturječnosti u mojoj duši, osjećam duboku žudnju za Bogom, tako veliku da mi 
uzrokuje veliku bol, trajnu patnju a istovremeno s tim osjećaj da me Bog ne želi, da sam odbačena, 
prazna bez vjere, bez ljubavi, bez gorljivosti, nebo za mene ništa ne znači, izgleda mi kao prazno 
mjesto. Patnja je tako velika da ne osjećam ništa zbog velike propagande oko mene i pričanja ljudi“. 

Jednom zgodom u listopadu 1958 Terezija je molila Isusa znak njegove blizine te tada 
posvjedoči monsinjoru Perieru: „Tada nestade ove dugotrajne tame, muke izgubljenosti, samoće i 
one čudne desetogodišnje patnje. Sada je moja duša puna ljubavi i neizrecive radosti, neprekidnog 
sjedinjenja u ljubavi“. 

Ali već za nekoliko dana blaženica piše: „Naš Gospodin je mislio daje za mene bolje biti u 
tunelu tame, tako daje ponovno otišao i ostavio me samu. Zahvalna sam mu za ovo vrijeme ljubavi 
koje mije dao... Nisam nikada mislima da ljubav može toliko trpjeti bilo zbog odsutnosti ili žudnje. 
Po prvi sam puta nakon 11 godina počela ljubiti ovu tamu jer sada vjerujem da je ona jedan dio, 
najmanji dio tame i patnje koju je Isus trpio na zemlji.... Što Bog uistinu izvlači iz ovog mojeg 
stanja bez vjere, bez ljubavi i bez ikakva osjećaja? Prije nekoliko dana je bio trenutka kad sam 
skoro odbila prihvatiti ovu situaciju i tada sam uzela krunicu i počela je moliti polako i lagano bez 
razmatranja i bez da sam mislila na bilo što tako je prošao taj loš trenutak ah tama je uistinu velika a 
patnja jako mučna... 

Osobe kažu da su privučene Bogu vidjevši moju čvrstu vjeru. Zar to ne znači varati ljude, 
svaki puta kad sam htjela reći istinu, to jest da nemam vjere riječi nisu mogle izići im mojih usta, 
nisam to mogla izreći, usta su mi bila zaključana i ja sam nastavila osmjehivati se Bogu i ljudima... 
Moli za mene da ne postanem Juda.... Kažu da je vječna muka koju duše trpe u Paklu u biti gubitak 
Boga... U mojoj duši ja doživljavam upravo ovu užasnu muku prokletstva, Boga koji me neće i ne 
želi, Boga koji nije Bog, Boga koji ne postoji. Isuse molim te oprosti moju blasfemiju... Bila sam 
došla do toga da kažem Ne... Osjećam se kao da će se nešto u meni jednoga dana slomiti. Moh 
Boga za mene, da ne odbacim Boga u ovom času. Ja to ne želim ah bojim se da bi to mogla učiniti.“ 

Ipak u svim svojim tamnim noćima blaženica nošena milošću koju ona sama ne primjećuje u 
sebi ostaje postojana i do kraja predana te zapisa: „Ako patnje i muke, moja tama i odvojenost od 
Tebe, Tebi donose samo kap utjehe, moj Isuse čini sa mnom sve što želiš... Želim ugasiti tvoju žeđ 
svakom kapi krvi koju možeš u meni vidjeti. Nemoj se brinuti da se vratiš mojoj duši, spremna sam 
čekati te cijelu vječnost“. 

Sv. Ljudevit Montforski: Nakon dva prividna neuspjeha u apostolatu u tami i čistoj vjeri 
sv. Ljudevit ponovno pješači prema Parizu. Ljudevit ne samo da neće za vrijeme boravka u Parizu 
dobiti traženo svjetlo nego će doživjeti najveću tamu u duhovnom životu i najveća poniženja, 
neprihvaćanja, nerazumijevanja i čišćenja, tamnu noć duha po kojoj će ga Bog dovesti do najvećeg 
duhovnog dara zaručničkog sjedinjenja i mističnog braka s Isusom Kristom, Mudrosti. Tražeći 
pomoć, Ljudevit dobiva veće kušnje i križeve, po svetačkom prihvaćanju Volje Božje i svega što 
mu Providnost šalje u životu, vođen od Marije, kako sam kaže s lakoćom će proći najveća čišćenja i 
doći do vrhunaca mističnog sjedinjenja s Kristom po križu. 

Ljudevit ne zna kamo poći. Ovaj put se nema više ni gdje skloniti. U ulici Pot-de-Fer blizu 
isusovačkog novicijata, manje od jednog kilometra od sjemeništa sv. Sulpicija u kojem je odgojen, 
Ljudevit nađe utočište u malom mračnom prostoru, podstepeništu. U potpunoj krizi ostvarenja 
svojih želja i ideala predaje se molitvi i mrtvljenju. Pariz je grad u kojem je postao svećenik, tu su 
svi njegovi odgojitelji, poznanici i prijatelji, a on traži odgovor na sva svoja pitanja. On je već kušao 
dijalektiku ljubavi, prihvaćanja i odbačenja. Njegov duhovni put u ovom krucijalmon trenutku 
života bit će ponovo pod tim znakom, ali će ovaj put u igri biti njemu najbliže osobe koje najviše 
ljubi, pa će time njegova muka i trpljenje biti veće. Ljudevit kroči onim putem koji mistici zovu 
tamna noć duha. 

On pokušava probiti krug samoće i zatvorenosti. Jedan od razloga njegova puta u Pariz je 
bila i potreba za duhovnim vodstvom i savjetima Leschasiera kojega smatra svojim duhovnim 
ocem. Grignion se pokušava približiti ambijentu sv. Sulpicija. Župnik istoimene župe De La 
Chetardye, prijatelj iz sjemenišnih dana koji je prema Ljudevitu dok je ovaj još bio sjemeništarac 
gajio otvoreno divljenje do te mjere da se na njegov prolaz ustajao u znak poštovanja, odbije ga 
sada strogom ravnodušnošću i gotovo s prezirom. 

Neuobičajene geste koje je Ljudevit učinio u Poitiersu i Parizu samo povećavaju glasine 
koje kruže o njemu. On postaje predmet ogovaranja i prepričavanja u pariškim salonima, te i ljudi iz 
Crkve ne znaju što je sve istina u svim tim glasinama. Blain izvješćuje: “Priča se da su vidjeli 
gospodina Grigniona kako propovijeda na javnim trgovima, a gospodin biskup, da bi zaustavio tu 
gorljivost, zabrani mu propovijedanje. Priča se da drugi puta napade ulične pjevače na Novom 
Mostu i druge slične osobe, daje izazvao veliki nered i pomutnju, te daje zbog toga bio zaustavljen 
i pritvoren u gradski zatvor”. 

Ljudevit se bezuspješno pokušava približiti Leschasiera. Jedan pokušaj javnog približavanja 
Leschasiera i sulpicijancima samo poveća njegovu muku i nesigurnost u kojoj se već nalazi. Naime, 
sulpicijanski prijatelj iz Nanta, Leveque, u čijoj je zajednici Ljudevit bezuspješno pokušao ostvariti 
misionarsko zvanje, razboli se i zamoli za boravak u sv. Sulpiciju kako bi na miru umro. 
Sulpicijanci ga primiše, te on svoje zadnje dane provede u mira i molitvi. Preminu 12. lipnja 1703. 
Možda prigodom njegova sprovoda ili u nekom drugom trenutku Leschassier skupa sa klericima, 
svećenicima i sulpicijancima nalazi se u Issy, ljetnom odmaralištu sv. Sulpicija. I Blain je s njima 

jer još ne bijaše napustio Pariz zbog postdiplomskih studija, kad se neočekivano pojavio i Ljudevit 
Grignion. 

Kao očevidac Blain piše: Leschassier “ga primi ledena i gnjevna lica, i ljutito ga potjera ne 
htijući ga ni saslušati niti mu odgovoriti. Ja zbunjen bijah prisutan i nemalo sam trpio zbog 
poniženja kojemu sam prisustvovao. Ljudevit, naprotiv to podnese ljupko i u uobičajenoj blagosti 
mirno se vrati natrag kao što je i došao”. 

Leschassier u biti od Ljudevita traži da se više ne pojavljuje u sv.Sulpiciju. On je za njih 
postao rizična osoba, jer kao svećenik odgajan u njihovom sjemeništu svojim ponašanjem baca 
sjenu na tu uglednu ustanovu. Gdje započne ne zna ustrajati, ne slijedi redovite putove ponašanja, 
umišlja utemeljenja novih redovničkih zajednica na najčudniji način i u razumski govoreći 
nemogućim uvjetima, ponašanjem i oblačenjem više nalikuje na prosjaka pored puta nego na 
svećenika, pripadnika drugog staleža francuskog društva. 

U pismu koje sv.Ljudevit samo prije godinu i pol pisao Leschassieru iz Poitiersa za svaku 
sitnicu pitao je duhovnika “postupam li dobro”. Sada, kad je odbijen od onoga koga smatra svojim 
duhovim ocem Ljudevitu, se ruši njegov svijet. Surovi doživljaj odbacivanja od najdraže osobe koja 
je za sve vrijeme njegove formacije za njega bila utjelovljenje evanđeoske mudrosti i autoriteta 
samo povećava Ljudevitovu muku. Ovo odbacivanje i patnja cijena je koju svetac treba pretrpjeti 
da bi zadobio duhovnu slobodu i neovisnost o sulpicijancima kako bi mogao kročiti svojim putem 
tražeći i svjedočeći u Crkvi na novi način mudrost evanđelja. On se povlači na molitvu u 
podstepenište ulice Pot-de-Fer. 

Sv. Ljudevit nije umišljeni i neposlušni avanturist. Naprotiv, on duboko poznaje i cijeni 
vrijednost i važnost duhovnog vodstava. Moli superiora isusovačke zajednice za duhovno vodstvo, 
ah ovaj u strahu od svega što se o njemu priča to odbije. Ako Božja Providnost s jedne strane 
zatvara putove i to tamo gdje je to svetac najmanje očekivao, otvara ih s druge strane. Naime, u 
Parizu u isusovačkoj zajednici novicijata gdje u podstepeništu boravi Montfort nalazi se njegov stari 
znanac i prvi duhovni vođa još iz gimnazijskih dana iz Rensa, isusovac Descartes. Sv. Ljudevit 
proživljava u nutrini i tipično kontemplativne poteškoće u molitvi i spoznaju vlastite bijede i 
ništavila. U obliku dijaloga o tome u svojim pjesmama zapisa: 

„Ožalošćeni: Ja sam žrtva. Tijekom moje molitve vidim se sav u grijehu i potpuno ostavljen. 
Đavao: Proklinji, očajavaj, jer Bog te napustio, on je srdit, previše si ga vrijeđao. Prijatelj Božji: 
Gospodin te kuša, izdrži, moli: sigurno je, on će u tome naći i svoju i tvoju čast. Traži od njega 
milost. Podnosi sebe i trpi i vidjet ćeš lice svoga dragog Zaručnika. Ova ljubavna skrovitost ispunja 
ljubavlju srce, ispunja dušu svjetlom i puni je snagom. Dobri križu s Kalvarije, kao on, kao on, 
dobri križu s Kalvarije, kao on moći ćeš izdržati” (P 101, 33-43). 

Descartes, koji ga poznaje još iz djetinjstva, prihvati duhovno vodstvo svećenika Grigniona 
kojega u Parizu uglavnom svi izbjegavaju. Od sada pa do kraja života Ljudevit će se u svim 
životnim situacijama obraćati isključivo očima isusovcima za duhovnu pomoć i uvijek će nailaziti 
na razumijevanje. Za Montforta je to povratak na vodstvo isusovačke duhovnosti koju je susreo u 
Rensu i koja njemu kao osobi više odgovara jer je više u skladu s njegovim svećeničkim idealima. 
Pater Descartes, koji preuze vodstvo sv. Ljudevita u najtežem trenutku njegova života jednom će 
zgodom, razgovarajući s Blainom o njemu, puno godina nakon ovih događanja, reći: “Najteži 
križevi za njega bijahu kao slamčica bačena u veliku vatru, u čas bi bila spaljena”. 

U drami koju živi sv. Ljudevit njegov prijatelj Blain živi svoju malu dramu. On kuša gorko 
iskustvo sumnje u duh prijatelja s kojim je odrastao i prošao kroz razna sjemeništa te sazreo do 
svećeništva. Blain istražuje i raspituje se kod svih protagonista ovih događanja. Rastrgan je između 
želje za dvostrukom vjernošću. Želi ostati vjeran prijatelju kojega oduvijek duboko cijeni, a s druge 
strane kako ne ostati vjeran sulpicijanskom duhu fonnacije i odgojiteljima najuglednijeg sjemeništa 
u Parizu. Od prvih trenutaka prijateljstva Ljudevit je fascinirao Blaina, na određen način provocirao 
i pozivao da ga slijedi na duhovnom putu. Blain traži Ljudevita u podstepeništu i želi od njega čuti 
objašnjenja za sve što se o njemu govori. Ostaje zadivljen i iznenađen mirom u kojemu se nalazi 

njegov prijatelj. Ljudevit s lakoćom opovrgava sve glasine koje o njemu kruže. Ponovno prema 
vlastitom pisanju Blain osjeti veliku privlačnost “slijediti Ljudevita i pridružiti mu se”. Ovaj mu to i 
predloži, ali on za to nije imao ni odlučnosti ni hrabrosti te se u vlastitoj muci pomno raspituje o 
Ljudevitu u sv. Sulpiciju. 

Blain čuti mišljenje Breniera, ravnatelja manjeg sv. Sulpicija koji za studentskih dana 
Grigniona podloži kušnji duhova, ali ovaj šuti. Ipak daje naslutiti duboko poštovanje prema 
Grignionu. Izričito pitanje postavi i Leschassieru a ovaj mu odgovori: “Jako je ponizan, krajnje 
siromašan, dokraja umrtvljen, duboko sabran, pa ipak, teško mije vjerovati daje vođen od dobroga 
duha”. Duhovnik jasno vidi nepobitne Ljudevitove kreposti, ali se ne želi ili ne može distancirati od 
svojih sulpicianskih uvjerenja, umjerenosti, razbora, konformizma, opreza...Leschassier se više želi 
distancirati od sv. Ljudevita, jer osjeća da ga sve to skupa nadilazi do li prosuđivati njegov put. 
Nakon mnogo godina u jednoj sličnoj situaciji, kad je sv. Ljudevit već bio pokojan, a svi su ga 
javno smatrali svecem Blain s dozom želje za zadovoljštinom ponovno upita Leschassiera o 
Ljudevitu, a ovaj u svoj poniznosti odgovori: “Vidite da se ne razumijem u svece...”. Teškog li 
odgovora koji istovremeno optužuje i oslobađa Leschassiera. Optužuje jer sam se nije uspeo do 
vrhunaca duhovnog života i nije imao razumijevanja za one koji se dižu do tih visina, oslobađa 
zbog poniznosti starog razboritog duhovnika koji poznaje svoj domet. A da je ova izreka gospodina 
Leschassiera uistinu točna, potvrđuje i činjenica da će on osim sv. Ljudevitu biti duhovni vođa i 
jednom drugom autentičnom svecu, sv. Ivanu Baptisti de la Sallu. Nažalost, rezultat će biti isti, a 
možda još porazniji za duhovnika. Leschassier će ostati upamćen u povijesti kao duhovni vođa 
dvojice svetaca koje nije razumio i s kojima se nije znao vinuti do vrhunaca svetosti. 

Ljudevit nema nikakvih zaduženja, nema apostolata, nema dnevnog rasporeda koji mora 
opsluživati. Ostaje mu Bog, molitva, pokora i kontemplacija. Ponovno može dopustiti svome duhu 
da do zasićenja ulazi u otajstveni svijet molitve. Blain, jedini povremeni posjetitelj Ljudevita u 
podstepeništu zapisa: “Provodio je veći dio dana i noći u molitvi, do te mjere da posumnja ne bi li 
bilo bolje, odazvati se tako velikoj nutarnjoj želji i prekinuti s aktivnim životom ili ga barem 
privremeno suspendirati. O ovome je zatražio savjet, ali, kako izgleda, savjetovano mu je da nastavi 
gorljiva djela apostolata.” 

Ljudevit ponovno u duši kuša veliku želju i nostalgiju za kontemplativnim životom. U 
apostolatu na sve strane nailazi samo na nerazumijevanja, prepreke, protivljenja i progone. Govore 
mu da je on, njegova osoba, karakter i ponašanje uzrok tome, a s druge strane trajna želja za 
molitvom, mrtvljenjem samoćom i povučenošću prati ga cijeli život i budi u njemu sumnju u 
misionarski poziv. Blain nam tek daje naslutiti nutarnji svijet svoga neshvaćenog i neprihvaćenog 
prijatelja. Sv. Ljudevit kroči putovima kontemplacije sve do vrhunaca mistike. Svi njegovi problemi 
potječu iz apostolata, svi njegovi duhovnici, pa i sam Leschassier u trenutku kad ga odbija, priznaju 
mu veličinu njegovog kontemplativnog duhovnog života. Zašto ne ostaviti svijet i ljude koji ga 
odbacuju u zamjenu za molitvu i kontemplaciju u kojoj toliko uspijeva? 

Isusovac Descartes, koji još od djetinjstva poznaje tu dilemu sv. Ljudevita i njegove velike 
potencijale u susretu s ljudima, savjetuje mu da nastavi apostolat i potiče ga na susrete s ljudima. 
Sv. Ljudevit Marija Grignion će u samoći podstepeništa doći do svoje karakteristične duhovne 
fizionomije koja će se samo iskristalizirati u daljnjem toku njegova života. On definitivno umire 
sam sebi, umire u njemu Ljudevit Grignion, umiru u njemu tipično sulpicijanski naglasci 
svećeničkog ideala, a rađa se otac Montfortski, ili kraće Montfort, rađa se s njim jedna nova škola 
duhovnosti. Grignion postaje Montfort, misionar bez oca, majke, kuće, slobodan od svega, potpuno 
predan i sjedinjen s Isusom po Mariji, sav prožet željom za uspostavom Božjeg kraljevstva na 
zemlji, baš kako on moli Boga u Gorućoj molitvi za misionare svoje družbe. 

Montfort će tako zorno na kraju života Blainu u svijetlu evanđelja opisati taj put nove 
mudrosti, no sada je vrijeme porođajnih bolova. U svojim patnjama, odricanjima i odbačenosti 
svetac se suobličuje Isusu Kristu Raspetome i cijeli njegov preostali život bit će u znaku tog 
sjedinjenja. I dok se on povlači u molitvu i šutnju, u Parizu Ljudevit nosi teret obilježene osobe, ili 
barem duhovno sumnjive. U sv. Sulpiciju čak i sjemeništarci se pitaju je li Grignion vođen od 
dobroga duha ili ga je prevario i zaveo zli duh. 

Blain piše: "Prosudite sami muku gospodina de Montforta, koji vidje ljude tako svete i 
toliko prosvijetljene na Božjim putovima kako sumnjaju o njegovu putu, i čak se ne usuđuju 
preuzeti ga na duhovno vodstvo, u strahu da ga zalutaloga ne mogu voditi ili da na sebe ne navuku 
prijekore zbog njegovih neuobičajenih čina. Koliko je osoba više Božja to više osjeća, toliko njenu 
dušu više prožima bol i strah. U vezi s time sv. Petar Alkatranski reče sv. Terezi daje kušala jednu 
od najvećih patnji koje se mogu pretrpjeti na zemlji”. 

Ova bol i strah izazvani sumnjom onih kojima je on do kraja otvarao svoj duhovni život duboko 
prodiru u dušu sv.Ljudevita te uz nutarnja i vanjska progonstva, odbačenost i nerazumijevanja čine 
bit mistične noći duha sv. Ljudevita. Sve njegove velike ljubavi i svi veliki planovi u životu ruše se. 
Želi biti misionar, a zatvoren je i zaboravljen od svih u podstepeništu. Planovi utemeljenja novih 
redovničkih zajednica izgledaju puste iluzije. 

Najbolji prijatelji nisu u stanju biti mu potpora. Blain, jedini koji zalazi u podstepenište, više 
dolazi tražiti objašnjenja svojim sumnjama o njemu ili pojašnjenje glasina što o njemu kruže doli 
podržati ga kao prijatelja. Luiza Trischet, kao što smo vidjeli, samo nakon par mjeseci njegova 
odlaska iz Poitiersa, i sama u sumnji, pokuša postati redovnica u nekom samostanu, pokazujući tako 
nepovjerenje u put kojim je vodi Montfort. Njegova sestra miljenica Luiza, Ivana-Guyonne, jedna 
od rijetkih osoba koja je uvijek imala potpuno povjerenje u Ljudevita i koja zahvaljujući njegovoj 
bratskoj ljubavi uđe u samostan, kako ćemo ubrzo vidjeti iz pisma, razboli se te dođe u pitanje 
nastavak njene redovničke fonnacije. Ljudevit trpi sa svih strana, u svim svojim planovima, željama 
i prijateljima. Grandet je zapisao da je proživljavao “jedan slijed najtežih križeva, napuštenosti, 
lišenosti, suhoća, poništenja i umiranja...” 

Na sve to skupa Ljudevit odgovara molitvom, pokorom, kontemplacijom i traženjem 
Mudrosti Božje koja se očituje u Križu Kristovu. Uza svu tamu noći duha i trpljenja Blain na svoje 
veliko čuđenje nalazi svoga prijatelja u miru. Puno puta su se životopisci i duhovni autori koji su 
studirali sv.Ljudevita pitali otkuda njemu toliki mir i predanje u tim najtežim čišćenjima, križevima, 
patnjama i progonstvima. Sam Ljudevit u svojim djelima otkriva tajnu svoga duhovnoga puta koja 
se sastoji u svetom ropstvu ljubavi ili Posveti Isusu Kristu po Mariji. 

U Marijinoj tajni svetac je zapisao: “Izabrana dušo, evo tajne koju mije Svevišnji objavio, a koju 
nisam mogao naći ni u jednoj knjizi, ni staroj ni novoj. Povjeravam ti je pomoću Duha 
Svetoga”(br.l). 

Sv. Faustina Kowalska: „Moj je razum bio čudno zamračen. Nijedna istina nije mi se činila 
jasnom. Kad mi se govorilo o Bogu, srce mi je bilo kao od kamena. Iz srca nisam mogla izvući niti 
jedan jedini osjećaj ljubavi. Kad sam se potrudila činom volje ustrajati kod Boga, obuzela me velika 
muka, a vjerovala sam da tim izazivam veću Božju srdžbu. U svojoj sam duši osjećala veliku 
prazninu, koju ničim nisam mogla ispuniti. Počela sam osjećati glad i čežnju za Bogom, ali vidjela 
sam svu svoju bespomoćnost. Meditirati kao prije, uopće nisam mogla. Pokušavala sam polagano 
čitati, rečenicu po rečenicu, i tako meditirati, ali to je bilo uzalud. Ništa od toga nisam mogla 
razumjeti, što sam bila čitala. Nisam se usuđivala pogledati u nebo. Neprestano je pred očima moje 
duše bio ponor moje bijede. Čim bi pristupila nekim vježbama u kapeli, osjećah uvijek jače muke i 
kušnje. Najveća je muka za mene bila pretpostavka da moje molitve nisu Bogu ugodne i također 
dobra djela. Ponekad sam se borila za vrijeme cijele Sv. mise protiv bogohulnih misli, koje mi se 
gurahu na usnama. Osjećah odbojnost prema svetim sakramentima. Imala sam dojam da ne 
dospijevam do nikakvih plodova koje podjeljuju sveti sakramenti. 

Išla sam na sakramente samo iz poslušnosti prema ispovjedniku, a ova slijepa poslušnost 
bila je za mene jedini put kojim sam trebala ići - i spasenje. Kad mi je svećenik objasnio da su to 
kušnje od Boga,"... u stanju, u kojem se nalaziš, ne vrijeđaš Boga, nego si Mu veoma prijatna a to je 
znak da te Bog neizmjerno ljubi i ima vrlo mnogo povjerenja, zbog toga te kuša takvim kušnjama". 
Njegove riječi me ne utješiše. Jedno me čudilo, da su me ponekad, kad sam jako trpjela, u trenutku 
kad sam se približavala ispovjedaonici, napuštale iznenada moje muke, ali čim bi se odmakla od 
ispovjedaonice, one sve bi me još bješnje spopale. Tada sam pala licem na zemlju pred Presvetim 
sakramentom i ponavljala riječi: "Ako bi me htio i ubiti, ja ću se pouzdati u Te." 

Mislila sam u svojoj boli da se borim sa smrću. Najstrašnija misao za me bila je da sam 
odbačena od Boga. Zatim uslijediše druge misli. - Zašto se trebam truditi oko kreposti i dobrih 
djela? - Zašto se trebam mrtviti i trošiti? - Zašto polagati zavjete? - Zašto moliti? - Zašto se 
žrtvovati i mrtviti? - Zašto na svakom koraku prinositi za žrtvu? - Zašto, kad sam odbačena od 
Boga? - Zašto naprezanje? - Ovdje samo Bog zna što se događalo u mom srcu. 

Ničeg se ne bojim. Kad Bog pošalje duši velike muke, On je potpomaže još većom milošću, 
iako ih ona uopće ne osjeća. U takvim trenucima čin povjerenja daje Bogu više časti, nego mnogi 
sati utješne molitve. Sada vidim, kad Bog želi dušu držati u tami, nitko je ne može prosvijetliti, ni 
knjiga niti ispovjednik. 

Ne dam se uvući tako u vrtlog rada, da Boga zaboravim. Sve slobodne trenutke želim 
provesti do nogu Učiteljevih, koji je skriven u Presvetom Oltarskom sakramentu. Isus Sam je moj 
učitelj od djetinjstva do sada. On me je vodio kroz svaku džunglu i sve opasnosti. Jasno 
prepoznajem da me je samo Bog mogao voditi neoštećenu i bez gubitaka kroz tako velike opasnosti, 
pri čemu je moja duša mogla biti nedirnuta i izaći uvijek pobjednicom iz neshvatljivih opasnosti. 

Dušu obuzima strahovita tama. Ona vidi samo grijehe u sebi. Užasno je njeno osjećanje. 
Duša gubi iznenada Božju nazočnost. Mjesto Božje nazočnosti zauzima suhoća i duhovna suša. Ona 
se osjeća napuštenom od Boga. Bog se sakrio pred njom i ne nalazi utjehe kod nijednog stvorenja. 
Ona ima osjećaj da je predmet Njegove mržnje i samo je jedan korak udaljena od očaja. Ona se 
opire koliko može. Pokušava nadati se. Misli daje izgubila sve Božje darove. Molitva je pak za nju 
još veća muka. Ona se baca na sve strane i ne nalazi nikakvog zadovoljstva. Nalazi se na nebeskom 
vrhuncu koji se izdiže nad provalijom. 

Duša teži Bogu a osjeća se odbačenom. Sve patnje i muke ove zemlje nisu ništa u usporedbi 
s ovim osjećajem, u koje je duša uronjena - osjećaj odbačenosti od Boga. Nitko joj ne može donijeti 
ublaženje. Ona se vidi usamljenom. Nema nikog za njezinu obranu. Uzdiže svoj pogled prema 
nebu, ali zna da ono nije za nju. Sve je za nju izgubljeno. Iz tame upada u još veću tamu, zamišlja 
daje Boga izgubila zauvijek, onog Boga kojeg je tako ljubila. Ova misao stvara joj neopisivu bol. 
Ona se ne želi s tim pomiriti. Pokušava gledati u nebo. Ipak uzaludno. To joj čini još veću bol. 

Nitko ne može prosvijetliti takvu dušu kad je Bog želi držati u tami. Odbačenost od Boga 
ona osjeća živo i užasavajuće. Njenom srcu otimaju se bolni uzdasi, tako užasni da ih ni jedan 
svećenik ne razumije, ako ih sam nije doživio. K tomu dolaze još patnje od zloga duha. Sotona se 
ruga: "Vidiš li? Hoćeš li sada i nadalje biti vjerna? Sad imaš svoju plaću. U našoj si moći". - Sotona 
ima samo onoliko vlasti nad dušom koliko joj Bog dopusti. Bog zna koliko možemo izdržati. - "Sto 
imaš od toga mrtvljenja? Od toga da si vjerna Pravilu? Čemu svi napori? Ti si odbačena od Boga". 
- Riječ "odbačena" postaje vatrom što prodire kroz svaki živac sve do moždine. Prodire njezinim 
cijelim bićem. Poslije slijedi vrhunac kušnje. 

Duša ne traži više pomoć. Ona se zatvara u samu sebe i sve gubi iz vida, kao da bi se slagala 
s mukama odbačenosti. To je trenutak za koji ne pronalazim riječi. To je umiranje duše. Kad mi se 
to stanje približavalo po prvi put, bila sam iz njega istrgnuta na osnovu poslušnosti. Učiteljica 
novakinja bila je tako uplašena mojim stanjem da me je poslala na ispovijed. Ispovjednik me nije 
razumio a ja ne zadobih čak ni sjenu olakšice. O Isuse, daj nam iskusnih ispovjednika. 

Čim rekoh da u duši trpim paklene muke, on mi uzvrati da nije zabrinut za moju dušu jer u 
njoj vidi velike Božje milosti. Ništa od toga nisam mogla razumjeti, čak ni najmanja zraka svjetlosti 
nije prodrla u moju dušu. 

Sada započinjem zamjećivati pomanjkanje tjelesnih snaga, i sada više ne mogu ispunjavati 
svoje dužnosti. Patnje više ne mogu skrivati, iako za njih ne gubim ni jedne riječi. Izdaje me bol 
koji se oslikava na mom licu. Majka predstojnica reče da joj sestre dolaze i obavještavaju da ih moj 
pogled u kapeli potiče na žaljenje kako užasno izgledam. Usprkos svim naporima duša nije u stanju 
skriti svoje muke. 

Isuse, Ti sam znaš kako duša uzdiše u muci, a ipak čeznući za Bogom, kao užarene usne za 
vodom. Ona umire i vene. Ona umire ne umrijevši, to znači - ona ne može umrijeti. Njeni napori su 
ništavni jer se nalazi u silovitoj ruci. Sada duša prelazi u vlast Pravednoga. Svi vanjski napori 
popuštaju. Sve, što je okružuje, šuti. Kao što umirući gubi sve izvanjsko - tako duša stoji posve pod 

vlašću Pravednog, trostruko svetog Boga. - Vječno prokleta. - To je najveći trenutak i samo Bog 
može dušu tako kušati, jer samo On zna da to duša može izdržati. Kad je duša prožeta paklenom 
vatrom, obuzima je gotovo očaj. 

Moja duša doživjela je taj trenutak kad sam bila sama u ćeliji. Kad je započela ponirati u 
očaj, osjećah da umirem. Uzeh ipak križ grčevito i stegnuh rukom. Tad osjetih da mi se duša odvaja 
od tijela, te iako htjedoh ići poglavarima ne imadoh snage. Izrekoh zadnje riječi: "Ja se uzdam u 
Tvoje milosrđe". Učinilo mi se da sam tim potakla Boga na još veću srdžbu. Padoh u očaj. S 
vremenom na vrijeme ote se mojoj duši bolan uzdah. Duša u smrtnoj borbi - mislila sam da moram 
ostati u tom stanju, jer vlastitom snagom ne bih se mogla osloboditi iz njega. Svaka pomisao na 
Boga postaje neopisivim morem patnje. Usprkos tomu u duši se nalazi nešto što teži Bogu. Njoj se 
pak čini da se to događa samo zato da bi ona više trpjela. Sjećanje na ljubav, koju joj je Bog 
darivao, za nju je samo nova vrsta muke. Njegov pogled prodire dušom i sve izgara u njoj pod 
Njegovim pogledom. 

To stanje je potrajalo duže, kad jedna sestra uđe u moju ćeliju i nađe me gotovo mrtvu. Ona 
se uplašila i požurila učiteljici novakinja koja mi je zapovjedila u ime svete poslušnosti ustati sa 
zemlje. Odmah osjetih tjelesnu snagu i podigoh se sa zemlje dršćući cijelim tijelom. Učiteljica 
novakinja odmah prepozna stanje moje duše, započe mi govoriti o neshvatljivom Božjem milosrđu 
misleći da se ne treba užasavati: "Ja Vam zapovijedam snagom poslušnosti." - Ona reče: "Sada 
vidim da Vas je Bog pozvao na veliku svetost. Bog Vas želi imati blizu uza se kad dopušta takve 
stvari, i to tako rano. Ostanite vjerna Bogu jer to je znak da Vas želi imati visoko u nebu". No ja 
nisam ništa razumjela te riječi. Kad sam ušla u kapelu imala sam osjećaj daje sve spalo s moje duše, 
kao da dolazim iz Božje ruke. Osjetih nedodirljivost svoje duše. Osjetila sam se kao malo dijete. 
Tada ugledah Isusa u svojoj duši kako mi govori: "Ne boj se, kćeri moja, Ja sam s tobom."- U tom 
trenutku popuca sva tama i muka. Neshvatljiva radost preplavi osjetila i ispuni svjetlošću sile duše. 
Želim još spomenuti da su na mom tijelu još dva dana ostala obilježja izdržanih patnji, iako je moja 
duša već bila pod zrakama Njegove ljubavi. Moje lice ispunjala je smrtna bljedoća a oči podbule od 
krvi. Samo Isus zna što sam trpjela. U usporedbi sa stvarnošću blijedi su moji zapisi. Ne mogu to 
opisati, čini mi se kao da sam se vratila iz drugih svjetova. Osjećam odbojnost prema svemu što je 
stvorenje. Naslanjam se na Božje srce kao dojenče na grudi majke. Sve vidim drugim očima. 
Svjesna sam što je Bog učinio jednom jedinom riječju u mojoj duši. Od toga živim. Sjećanje na 
muke izaziva jezu u meni. Da ih nisam sama doživjela ne bih vjerovala da se može tako trpjeti. 
Ponekad se čudim da su anđeli i sveci mirni, za vrijeme takve duševne patnje. No, oni nas baš 
posebno vode u takvim trenucima. 

To je skroz naskroz duhovna patnja. U svim tim patnjama i borbama nisam nikada propustila Sv. 
pričest!!! Kad sam pomislila da se ne smijem pričešćivati pošla sam učiteljici novakinja rekavši joj 
da ne smijem ići na Sv. pričest, jer da imam dojam da to ne smijeni učiniti. Ona mi nije dopustila ne 
pričestiti se. 

O ispovijedi i ispovjednicima 

Nekoliko riječi o ispovijedi i ispovjednicima. Ja želim samo spomenuti što sam doživjela i 
iskusila u svojoj vlastitoj duši. U tri slučaja ispovijed ne donosi duši nikakve pomoći u izvanrednim 
okolnostima. 

Prvo. - Kad ispovjednik suviše slabo poznaje izvanredne putove i kod otkrivanja velikih 
tajni, koje Bog poduzima u duši, pokazuje začuđenost. Njegovo čuđenje plaši već osjetljivu dušu. 
Ona se uvjerava da ispovjednik oklijeva sa svojim mišljenjem. Kad to duša zamijeti, ona ne prima 
nikakve utjehe, nego nakon ispovijedi, ima više sumnji nego ranije, jer osjeća da je ispovjednik 
nastoji utješiti - ali sam nije siguran. Ili također - što mi se dogodilo - da ispovjednik ne može 
prodrijeti u neke tajne duše i uskraćuje ispovijed, jer se nekako boji susresti takvu dušu u 
ispovjedaonici. Kako onda može duša u takvom stanju naći smirenje u ispovjedaonici, budući da na 
svaku riječ svećenika reagira posebno osjećajno? Po mom mišljenju morao bi svećenik koji ne 
razumije dušu u vremenima posebnih Božjih kušnji ih uputiti na jednog iskusnog prosvijetljenog 
ispovjednika, ili sam crpiti prosvjetljenje da bi mogao duši dati što joj je potrebno, a ne uskratiti 

ispovijed, i time je izložiti većoj opasnosti. Poneke duše mogle bi stoga napustiti put na kojem ih 
Bog želi posebno imati. To je od velike važnosti, jer sam sama doživjela da sam počela posrtati 
usprkos posebnih Božjih milosti, Iako me je sam Bog smirivao, težila sam uvijek za potvrdom 
Crkve. 

Drugo. - Kad ispovjednik ne dopušta otvoreno se izraziti i kad pokazuje nestrpljenje. Duša 
zanijemi, ne kaže sve i ne zadobije nikakve koristi. Još manje pomaže kad ispovjednik započne 
ispitivati dušu koju ne pozna - tada napravi štete umjesto da pomogne. Duša zna, da se to događa 
stoga jer je ispovjednik ne poznaje, ne dopušta joj potpuno 

otvoriti se - ni u području milosti niti u području njezinih potreba. Tako ispitivanje može biti 
neprimjereno. Doživjela sam ispitivanja koja su me navodila na smijeh. Stvar je vidljivija ako 
kažem: Ispovjednik je liječnik duše. Kako može dakle liječnik, koji ne poznaje bolest, propisati 
odgovarajući lijek? - Nikad! - Ili ne nastupi uopće željeno djelovanje, ih je lijek prejak pa izazove 
pogoršanje, ili - neka Bog sačuva -nastupi smrti. To govorim iz iskustva. U ponekim slučajevima 
zadržao me je sam Gospodin. 

Treće. - Događa se da ispovjednik ne zapaža neznatne stvari. U duhovnom životu nije pak 
ništa neznatno. Ponekad otkrivaju prividno mali predmeti vrlo teške stvari a za ispovjednika su kao 
zraka za spoznaju duše. Mnoge duhovne sjene nalaze se u neupadnim stvarima. 

Velika građevina ne može nastati ako odbacujemo male cigle. Od nekih duša Bog traži veliku 
čistoću, stoga joj poklanja duboku spoznaju njene bijede. Prosvijetljena nebeskom spoznajom, bolje 
spoznaje što se Bogu sviđa - a što ne. Grijeh odgovara spoznaji i svjetlu duše. Točno tako i 
nesavršenost. Iako duša zna da strogo uzeto grijeh spada u sakrament ispovijedi, ali male stvari 
igraju veliku ulogu u težnji prema svetosti stoga ih ispovjednik ne smije podcijeniti. Strpljivost i 
blagost ispovjednika otvaraju put najdubljim tajnama duše. Ona otkriva gotovo nesvjesno svoje 
bezdane dubine i osjeća se jačom i otpornijom. Ona se hrabrije bon, više se trudi, budući zna da će 
morati o tome polagati račun. 

O ispovjedniku želim još nešto kazati. On mora ponekad iskušavati, mora ispitivati, mora 
biti strog, mora znati da li radi, sa slamom, željezom ili čistim zlatom. Svaka od tri spomenute duše 
potrebna je drugih vježbi. Ispovjednik mora bezuvjetno imati jasnu sliku o svakoj duši, da bi znao, 
što ona može podnijeti u određenim trenucima, datostima i slučajevima. 

Sto se na mene odnosi, nakon puno iskustava, kad sam spoznala da nisam razumljena, nisam 
otkrivala svoju dušu i nisam narušavala svoj mir. Ali to se tek događalo, ih štoviše od tada, kad su 
se sve milosti nalazile na prosudbi pred mudrim, obrazovanim i iskusnim ispovjednikom. Sada 
znam kako se mora postupati u nekim slučajevima. 

Ponovno želim preporučiti tri riječi duši koja odlučno teži svetosti i koja želi također 
plodove, to znači imati koristi od ispovijedi. 

Prvo - bezuvjetna iskrenost i otvorenost. I najsvetiji i najmudriji ispovjednik ne može duši 
silom uliti što želi, ako duša nije iskrena i otvorena. Neiskrena i zatvorena duša u duhovnom životu 
ide u velike opasnosti, a Isus se ne obraća u većoj mjeri takvoj duši, jer On zna da ona neće imati 
nikakve koristi od ovih posebnih milosti. 

Druga riječ - poniznost. Duša se ne koristi odgovarajuće sakramentom ispovijedi ako nije 
ponizna. Oholost drži dušu u tom. Ona ništa ne zna i ne želi temeljito uroniti u ponore svoje bijede. 
Ona se pretvara i izbjegava sve što bije trebalo izliječiti. 

Treća riječ- poslušnost. Neposlušna duša neće iznijeti nikakve pobjede čak kad bi se 
ispovjedila kod samog Isusa. Najiskusniji ispovjednik ne može pomoći takvoj duši. Neposlušna 
duša ide u veliku nesreću, ne postiže nikakvog napretka u svojoj savršenosti i ne snalazi se u 
duhovnom životu. Bog obilato obasiplje dušu Svojim milostima, ali poslušnu dušu. 

Učinci tamne noći vode prema sjedinjenju 

Iako su to užasne stvari, nijedna duša ne treba se previše plašiti, jer Bog ne tovari više nego 
što možemo nositi. S druge strane Bog nam neće možda nikad pripustiti slične patnje. Ovo pišem za 
slučaj ukoliko bi se Bogu svidjelo neku dušu voditi kroz slične patnje, onda se ne treba toga plašiti. 

Ona bi trebala u svemu, koliko to zavisi od nje, ostati vjerna Bogu. Bog ne nanosi nepravdu 
vrijednoj duši budući daje On Sam ljubav i pozvao je u život po Svojoj neshvatljivoj ljubavi. Za 
vrijeme mog trpljenja nisam to bila razumjela. O moj Bože, spoznala sam da nisam od ove zemlje. 
To je Gospodin ulio mojoj duši u velikoj mjeri. Moj kontakt je više u nebu nego na zemlji, iako ne 
zanemarujem svoje obveze na nikoji način. 

Nakon ovih patnji duša je u većoj čistoći duha i većoj božanskoj blizini. No, moram dodati, 
da je ona za vrijeme duhovnih patnji također u Božjoj blizini, ali je tada slijepa. Njen pogled 
obavijen je tamom a Bog je trpećoj duši vrlo blizu. Tajna je pak u tome, da toga nije svjesna. Ona 
ne misli samo da ju je Bog napustio nego daje čak predmet Njegove srdžbe. Kako teška bolest vida 
duše, koja tvrdi - zaslijepljena Božjim svjetlom - da On nije nazočan. Međutim svjetlo je toliko jako 
daje zasljepljuje. 

Kasnije sam pak spoznala daje Bog u takvim trenucima duši bliži nego inače, jer bez 
posebne milosti ona ne bi izdržala takve kušnje. Božja svemoć i izvanredna milost ovdje je na djelu, 
jer bi se inače duša slomila već pri prvom udarcu. 

O božanski Učitelju, u mojoj duši je samo Tvoje djelo. Ti, Gospodine, ne bojiš se dušu 
postaviti na rub užasnog ponora, gdje se boji i uplašena je - a onda je pozivaš opet k sebi. To su 
Tvoje neshvatljive tajne. 

Kako su dražesni himni koji dolaze od trpeće duše. Cijelo nebo očarano je jednom takvom 
dušom, posebno kad ju je Bog dodirnuo. Njemu pripadaju njezine čeznutljive žalopojke. Njena 
ljepota je velika jer dolazi od Boga. Ona prolazi kroz divljinu života, ozračena Božjom ljubavlju. 
Ona dodiruje zemlju samo jednom nogom. 

Duša, koja je izdržala (ove) patnje, posjeduje duboku poniznost. Njena čistoća je velika. Od 
prvog trenutka zna bolje što treba činiti ili izostaviti u datom trenutku. Ona osjeća najtiši dodir 
milosti i jako je Bogu vjerna. Izdaleka prepoznaje Boga i neprestano Mu se raduje. Otkriva Boga 
vrlo brzo u drugim dušama kao i u svojoj okolici. Kao Čisti duh Bog uvodi dušu u čisto duhovni 
život. Sam Bog prethodno je pripremio i očistio dušu, dakle osposobio je za prijateljsko susretanje s 
Njim. Duhovnim načinom susreće se s Gospodinom u dražesnom miru. Ona govori Gospo^dinu 
bez izražajnosti osjetila. Bog ispunja dušu svojim svjetlom. Njen prosvijetljeni razum jasno vidi i 
razlikuje stupnjeve u duhovnom životu. Ona vidi kad se nesavršeno sjedinila s Bogom, gdje su 
osjetila sudjelovala i duševnost bila povezana s njima, doduše već na viši, poseban način - ipak ne 
savršeni. Postoji jedno više i savršenije sjedinjenje s Gospodinom - duhovno. Duša je ovdje 
sigurnija od prijevara. Njena duhovnost je dublja i čišća. U životu, gdje su osjetila, opasnost 
zavaravanja je veća. Opreznost duše, kao i ispovjednika, mora biti tim veća. Ima trenutaka kad Bog 
premješta dušu u jedno čisto duhovno stanje. Osjetila se gase i kao mrtva su. Duša je najtješnje 
povezana s Bogom. Uronjena je u Božanstvenost. Njeno spoznavanje je cjelovito i savršeno, a ne 
podijeljeno - kao ranije, nego općenito i cjelovito. Ona se raduje tome. Ipak želim još govoriti o 
trenucima kušnje. U takvim trenucima nužno je da su ispovjednici strpljivi s tom dušom. Ah 
najveću strpljivost mora duša imati sa samom sobom. 

Moja duša ponekad je kričala za Bogom kao što se malo dijete dere svom snagom, pred 
kojim majka skriva lice da ga ono ne prepozna. O moj Isuse, za kušnje ljubavi hvalim i slavim Te. 
Veliko i neshvatljivo je Tvoje milosrđe. Sve, o Gospodine, što poduzimaš s obzirom na moju dušu, 
prožeto je Tvojim milosrđem. 

Gospodin susreće, počinje težiti svom snagom za Bogom. Po samoj sebi ipak ne može ništa. 
Ovdje je samo Bog na djelu. Duša to zna i toga je potpuno svjesna. Ona još ne živi u progonstvu i 
dobro zna da još mogu biti oblačni i kišoviti dani, ali na to bi trebala drugačije gledati nego do sada. 
Ona se ne osigurava lažnim mirom, nego se ispruža prema borbi Zna da potječe od viteškog 
podrijetla. Sada je u svemu postala svjesnija Ona zna da je od kraljevskog roda i sve se odnosi na 
nju, što je veliko i sveto. Puninu milosti izlijeva Bog na dušu nakon ove vatrene kušnje Duša se 
raduje ovo prisnom sjedinjenju s Bogom. Ona ima mnogo duhovnih kao i osjetilnih viđenja, čuje 
mnoge nadnaravne riječi i ponekad jasne zapovijedi. Usprkos ovim milostima ne može sama sebi 
biti dovoljna Tim manje budući da je Bog obdaruje takvim darovima, jer je izložena različitim 

opasnostima, lako može podleći obmani. - Ona treba stoga moliti za duhovnog vođu, ali ne samo za 
nj moliti nego se i za takvog potruditi i tražiti ga, koji se snalazi, kao vodič koji mora poznavati 
putove sto trebaju voditi borbi. Duša, koja je sjedinjena s Bogom, mora se pripremiti za velike i 
gorke borbe. 

Kad sam bila satrvena patnjama, pođoh u kapelu i iz dubine svoje duše molih: "Isuse, čini sa 
mnom što ti je po volji. Posvuda ću Te slaviti. Sva Tvoja volja neka se događa u meni. O moj 
Gospodine i Bože, slavit ću Tvoje beskrajno milosrđe". Ovim činom podlaganja popustiše i nestaše 
strahovite patnje. Ugledah Isusa koji mi reče: "Ja sam uvijek u Tvom srcu." Neizreciva radost prože 
moju dušu i ispuni je velikom ljubavlju prema Bogu, kojom rasplamsa moje siromašno srce. Vidim 
da Bog nikada ne dopušta više, nego što možemo podnijeti. 

Nakon ovih čišćenja i kušnji Bog posebno susreće dušu, a ona pak ne surađuje uvijek s 
milošću. Ne da to ona po sebi ne bi htjela, ali nailazi na velike vanjske , nutarnje poteškoće, budući 
da zaista treba čudo da se održi na takvoj visini. Ovdje joj je bezuvjetno potreban duhovni vođa 
Moja duša često je ispunjena sumnjama. Ponekad raste strah u meni jer pomislim da nisam 
obrazovana, ne poznam mnoge stvari, tim manje duhovne. Kad su se sumnje namnožile tražila sam 
jasnoću kod ispovjednika Pretpostavljenih. Ali za čim sam težila, nisam dobila. 


Utjecaj okoline 

Ovdje želim spomenuti, da okolina ne bi trebala dodavati nikakvih dodatnih vanjskih patnji, jer 
duša čiji je kalež pun do ruba, može upravo ovom jednom kapi koju smo dolili njenom kaležu, biti 
već previše da se kalež prelije gorčinom. Tko će odgovarati za ovu dušu? Čuvajmo se toga da 
drugima nanosimo boli jer se to ne dopada Gospodinu. Kad bi susestre ili poglavari znali ili slutili, 
da se duša nalazi u takvim kušnjama i ipak joj dodatno tovarili patnju, tada bi smrtno sagriješili i 
Bog bi se sam založio za tu dušu. Ovdje ne govorim o slučajevima koji su grijeh po naravi nego 
O takvim stvarima koji pod drugim okolnostima nisu grijeh. Čuvajmo se nositi takve duše na 
savjesti. U samostanskom je životu velika i jako proširena pogreška da, videći trpeću dušu, želi joj 
se nanijeti još više patnje. Ne mislim na sve, ali takvih osoba ima. Prisvajamo si različite prosudbe i 
iznosimo ih tamo gdje ih ponekad ne bi smjeli ponoviti. 

S. Marija od Anđela Sorazu: „Upoznavši stazu koju mora slijediti — a ta učvršćuje dušin 
poziv — ulazi na nju i počinje hodati sa blagoslovom Boga Oca, potpomognuta prisutnošću i 
djelotvornom pomoći Duha Svetoga, priljubljena samom Isusu Kristu svojem putu, istini i životu; 
zaštićena osim toga Presvetom Djevicom, svojim Anđelom čuvarom i svetima koje posebno štuje. 
Hoda radosno, trpeći predano trnova ubadanja, cjelivajući s ljubavlju i poštovanjem križeve što ih 
susreće na svom prolazu i bere cvijeće, znamenje Isusovih kreposti i savršenosti; od tog cvijeća 
jedno jede i upija; drugim pokriva vjenčanu haljinu i kiti se njime; a ostalo, u obliku lijepe rukoveti, 
poklanja Nebeskom Ocu po bezgrešnim rukama Presvete Djevice, na njegovu vječnu slavu i hvalu, 
zaklinjući ga da za uzvrat, i radi beskrajne vrijednosti istog, oprosti grešnom ljudstvu i da nam 
svima udijeli svoju ljubav i vrhovnu zaštitu te božanski blagoslov. 

Poslije jednog više ili manje dugog razdoblja utjehe, za vrijeme kojeg je hodala čvrstim i 
hitrim korakom i prevalila neku daljinu, evo kako je iznenada zatiče noć; prva noć iza blještava i 
svečana dana njezina duhovnog života; noć o kojoj nije ni slutila, jer nije znala da takve noći 
postoje na Božjim putovima. Noć se sastoji u tom da joj Gospodin, radi uzvišenih ciljeva svoje 
slave i dobra te duše, oduzme osjetnu milost pobožnosti i ostale utjehe koje joj je prije sipao; iz te je 
duhovne pobožnosti i utjehe ona čitala ljubav koju joj je Bog iskazivao i odobrenje što su 
zavrijedila njezina djela procjenom samog Boga; vidjela je, jednom riječi, siguran dokaz dobra 
stanja svoje savjesti i napredovanja u duhovnu životu. 

U trenutku u kojem prestaje ta pobožnosti utjeha, duša ostaje u mraku, kako ostajemo kada 
nas pomrčina riješi sunčeva svjetla. Traži razlog čudne pojave što je doživljava i ne vidi ga. Širi 
svoje ruke kušajući da li može nastaviti svoj hod usred tmina, pipajući križeve i cvijeće sto ih je 

prije vidjela, ali nailazi samo na prazninu, jer nema više cvijeća ni križeva, niti trnja, kojeg bi joj 
ubodi sličili na slavu zbog znanja i sigurnosti sto bi joj njegova prisutnost ulijevala o čvrstim tla 
kojim korača. Ne, nema više sigurnosti za nju, jer se staza preokrenula u pustinju. Nalazi se u nekoj 
samoći užasnoj, žalosnoj, suhoj i goloj od svakog zelenila, usred noćnih tmina. Događa se da joj 
Isus, povukavši joj osjetnu pobožnost, oduzme također osjećaj svoje božanske prisutnosti; tim 
dvostrukim oduzimanjem ostaje siromašna duša ne samo u tami, nego i opustošena, trpeći potpunu i 
žalosnu napuštenost. Evo pustinje. 

Za vrhunac svoje nesreće, izgubila je lakoću koju je imala da misleno moh, jednako i snagu 
koju je nalazila u dubini svog bića da se vježba u krepostima i čini pokoru. Živu čežnju, žarku 
razdraganost i najvišu širinu koju je kušala u obavljanju molitve i ostalim pobožnim činima, 
zamjenjuje zlovolja i odvratnost, muka i suhoća, raspad, žalost i napuštenost, neka golema praznina 
koju ništa ne može ispuniti, i sumnje i strahovi da se nalazi u smrtnom grijehu i da će to biti uzrok 
toga što trpi; ako bude pristala na napast A ili B, koju je osjetila prethodni dan ili dane prije svoje 
napuštenosti, ozlovoljeni će Bog povući svoje milosti, itd. Sve je smušenost za siromašnu dušu. 

Ako ima Duhovnog vođu i priopći mu svoju teškoću i tjeskobu, susreće u njemu svjetlo i 
potporu da se uzdrži čvrsta u svojoj odluci služiti Bogu i ne da se obeshrabriti, jer shvaća, poučena 
od njega da je njezina teškoća kušnja ljubavi koju joj Bog iskazuje, i da će njezin svršetak biti 
slavan za Boga a utjeha za nju. I ta je spoznaja oduševljava, tješi i čupa iz ponora očajavanja i 
malodušnosti. No ako nema Upravitelja, i još više ako nikad nije raspravljala sa svojim 
ispovjednicima o duhovnim stvarima, niti je čitala knjige o mističkom bogoslovlju - kako se 
ponekad događa - trpi muke tolike i tako bolne, da nema naziva da se izraze, jer se mnogim 
nevoljama i strašnom pustošenju, što ga trpe sve duše u rečenoj noći, pridružuju tjeskobe njezine 
uzbunjene savjesti, čvrsto uvjerenje da je upala u grijeh na dan i sat u koji joj je Gospodin povukao 
osjetnu milost; da više nema oproštenja ni spasenja za nju; da je ropkinja đavlu, kome pripada; i 
drugih tisuću tjeskobnih misli i nevolja koje joj đavao pribavlja ili si ih sama stvara, jer ne pozna 
konačno putove kojima Bog vodi duše. 

Kada duša ulazi u tu noć i pustinju, Bog naš Gospodin traži od nje žrtve, to jest, da žrtvuje u 
samoj sebi sve ono što se protivi stupnju savršenosti i božanskog sjedinjenja na koje ju određuje; 
zatim svoje neuredne težnje, uvrnute i nesavršene sklonosti, oholost, samoljublje, osjetljivost, 
častohleplje i ostale mane, više ili manje snažne, koje izviru iz pokvarene naravi, počinjući glavnom 
strašću koja joj pokazuje kakva je. 

Ako duša odgovori Božjim zahtjevima, žrtvujući svoje težnje i naopake sklonosti onako 
kako od nje traži, i čini protivne kreposti, brzo svršava za nju razdoblje kušnje, jer u trenu kada se 
sprema da ga posluša, tamnoj noći u kojoj se nalazi i osamljenosti što je trpi pridružuju se nove 
tmine, veće napasti i druge teškoće i tako ulazi sasvim u razdoblje čišćenja, iz kojeg ne izlazi dok se 
ne očisti i ne produhovi. Ali ako neće da posluša Boga, ili odbija žrtve koje od nje traži, ili stavlja 
zapreke njegovu božanskom djelovanju, tada ostane u pustinji dok se potpuno ne preda njegovoj 
božanskoj Volji. 

To je razlog radi kojeg se vrijeme kušnje dulji i veće je nego u poučljivih duša koje moraju 
čistiti jednak broj pogrešaka i nalaze se u istim uvjetima, pa usprkos toga izlaze prije iz pustinje. 
Buntovne duše trpe beskrajne muke sjećajući se primljenih darova i svojeg nezahvalnog odgovora 
na njih; sjećanje što ih progoni noću i danju, poput ubijena poziva, zovući ih na drugo obraćenje 
bolje rečeno, na usavršavanje prvog obraćenja koje moraju dopuniti svojim savršenim podlaganjem 
volji Boga, koji želi u njima uništiti ljudsko ja. 

Katkada se tim dušama nametne milost; Bog se ili tuče s njima u njihovu jadu da podloži 
njihovu buntovnu volju i da ih dovede njihovim visokim ciljevima. I ako to ne postizava, upotrijebi 
druga sredstva, dok napokon ne uspijeva da podvrgne slatkoj svojoj vlasti. Tako ljubi Bog duše i 
brine se za njihovo spasenje! Bio blagoslovljen! Ah kada je pobijedio buntovno srce i njegove 
zapreke, bogato naplaćuje njegove uvrede mukama kojima ga pravedno kažnjava radi nepokornosti, 
iako tako ne postupa sa svim dušama, nego samo s onima koje zove na svoje božansko sjedinjenje. 

U onom trenutku, kako se prije reklo, kada duša odgovori traženjima milosti i spremi se na 
žrtvovanje ili mističku smrt, noć daleko više potamni. To što trpi nije više nejasna noć, nego čista 

tama; i što je prije izgledalo pustinja, sada izgleda podzemna tamnica, blizu pakla ili stavljena u 
sotonsku vlast. 

Bog pripravlja dušu za ovu tvrdu kušnju, saopćavajući joj svoju božansku ljubav i jedno 
poštovanje samog Boga tako veliko, daje ne samo prisiljava da mu savršeno služi i da trpi za Njega 
koliko joj određuje, nego da to čini nesebično, za biće koje jest, smatrajući kao posebno 
dobročinstvo što se Bog udostojao da je uzme u svoju službu i da joj dopusti sreću ljubiti Ga i 
trpjeti za Nj. 

Tom moćnom pomoćniku ljubavi koja cijeni (obožava) Boga, u nekim se dušama pridružuje 
ljubav, pobožnost i nenarušivo prianjanje uz Presvetu Djevicu u tako visoku stupnju da žive više 
Marijinim životom nego svojim vlastitim. Te koje prakticiraju marijanski život imaju u Djevici 
izvanredno jaku pomoć i olakšanje svojih muka u svim nevoljama osobito za vrijeme kušnje i 
napuštenosti. 

Divan je postupak što ga vodi Gospa sa dušama koje joj pripadaju (svojom pobožnošću i 
savršenom posvetom) i žar što ga razvija u njihovu korist. Kolikom ih ljubavlju i nježnošću 
posjećuje, pohađa u nevolji, štiti i brani od njihovih neprijatelja, pomaže u njihovim potrebama, 
izaziva ih da ljube Boga, ukrašava ih i pripravlja na božansko sjedinjenje i postizava im tu milost! 
Te duše mogu istinski ponavljati riječi knjige Mudrosti: »Sva su mi dobra došla po njoj i od ruku 
njezinih blago nebrojeno« , jer tko ima kraj sebe Djevicu (a imaju je svi koji je uistinu ljube), 
posjeduje beskrajno blago, jer posjeduje samog Boga. I nitko ne sipa tako neizrecive utjehe kao 
Gospa svojim pobožnicima u vrijeme nevolje. 

Radi toga nutarnje duše, pozvane da žive u intimnosti s Bogom, kao pripravu u kušnjama što 
ih čekaju u noćima i spiljama, u pustinjama i tunelima koje ima njihova staza, moraju nastojati 
poistovjetiti se s Djevicom i zaslužiti njezinu obranu i zaštitu; ako tako učine, manje će trpjeti i 
neprestano će više napredovati, naročito u razdobljima trpljenja, jer tada im je potrebnija njena 
zaštita. 

Trpjet će manje, jer duše koje prakticiraju marijanski život, kada vide da ih je Bog napustio, 
da ih optužuje vlastita savjest, da ih muči demon te očajavaju zbog svojeg spasenja, uz zaštitu koju 
kušaju u svojem čestom obraćanju Djevici, čuvstvo dopadnosti što ga imaju prema Njoj, čini ih 
dionicima njezine sreće, i uživaju na bujici njezinih naslada. Više napreduju, jer im je duša 
rasvijetljena sjajem te jutarnje Zvijezde, koja se nikada ne sakriva svojim vjernim službenicima, 
svjesni su bolna čišćenja koje u njima obavlja milost, pojačani zaštitom Gospe, trpe ga poučeni od 
Nje savršenim predanjem, a da se ne brane niti ustežu, naprotiv nastoje surađivati s Njom kolikogod 
im je moguće. Bogu hvala. 

Kada se nejasnoj noći priključe tmine, a pustinja se pretvori u duboku tamnicu, duša shvaća 
daje Bog protiv nje, njezina oprečnost i svemogući neprijatelj starog čovjeka koji se ukorijenio u 
njezinoj prirodi. I kako se vidi poistovjećena s njim, njezin je prvi nagon bježati od Boga, kojeg je 
prisutnost pritišće i ranjava, kao što krivca vrijeđa prisutnost krvnika koji se pripravlja da izvrši na 
njemu sučevu osudu, primjenjujući mu kaznu koju je zaslužio. Boga ne vidi tvarnim očima, ali ga 
osjeća oko sebe kao neumoljiva suca, beskrajno ozlovoljena i s mačem u ruci u trenu da spusti na 
nju sudbonosan udarac i da joj dade osjetiti svoju strogost. 

Kao pritisnuta rukom svemogućeg Boga, pada siromašna duša u samu sebe; ispod vlastita 
bića, u istinsku i vlastitu spoznaju onog što je u stvarnosti; traži neko utočište kamo bi pobjegla i 
branila se od sučeve srdžbe koja je goni smrću, i nađe se u ponoru zlobe bez dna. Misli o sebi daje 
paklena hidra sastavljena od bezbroj grijeha, koji, poput zmajeva, podižu glave da je prožderu. 
Kako ne može podnositi pogled paklene nakaze koja se diže iz dubine njenog bića, želi pobjeći 
sama od sebe, ali kamo? Ako nema izlaza ni utočišta za siromašnu dušu koja leži u pokajničkim 
tminama, i ako pobjegne od sebe pada u svemoguću ruku koja će je pritisnuti pojačanim teretom. 

Tako se bijedna i nesretna duša sukobljava gledanjem srdita lica Božjeg i sa pritiskom tereta 
njegove svetosti te pravednosti koja juriša na nju. Vraća se kao zaobilaznim putem vlastitu srcu da 
promatra neprestano paklenu hidru koju je sama rodila i koja ždere njezinu nutrinu. Ali to je viđenje 
tako nakazno i odbojno da ga ne može gledati; i kako se strašno viđenje nameće njenoj žalosnoj 
stvarnosti a ne može zatvoriti oči da ga ne gleda, vidi da je prisiljena trpjeti smrtne tjeskobe koje joj 

njegova prisutnost uzrokuje. Sve je užas, tjeskoba i napuštenost siromašnoj duši u tim tminama, jer 
ne samo da čine njezino čistilište srdito lice Boga i stvaran osjećaj vlastite zlobe, koje joj pokazuje 
božansko svjetlo u svojoj golemoj težini, nego i demon svojim neprestanim i strašnim prijetnjama. 

A da ne razumije kako, nađe se katkada u neku strahovitu samotištu ili u nekoj potpuno 
osamljenoj pustinji, daleko, jako daleko od Boga, kamo nitko nema pristup osim đavla, koji je 
ponekad pohađa da je muči svojim zvjerskim izgledom i da je bez ikakve samilosti zlostavlja. 
Prikazuje joj se sada kao gospodin, kojeg je vlasti podvrgnuta, jer je Bog preda njemu da je 
zlostavlja po svojoj volji u vremenu i u vječnosti; sada kao tiranin koji ju je istrgnuo živom silom iz 
krila njene majke, te je odvodi u onu pustinju, baštinu paklenih stanovnika, da se zabavlja s njom na 
povratku sa svojih pohoda u materijalni svijet i daje muči na hiljadu vrsta i načina; bez daljeg to 
izvršava. Nema naziva da se izraze tjeskobe što ih žalosna duša podnosi u toj strašnoj osami. Ne 
samo kada joj se đavao približava i gnjavi je, nego i u njegovoj odsutnosti, kada uvjerena da ju je 
Bog prepustio izopačenoj volji sotone za cijelu vječnost i da mu pripada zauvijek, čeka prestrašena 
strašan dolazak svog tiranina, gospodara i gospodina. Njegova se prva usluga sastoji u tom da se 
baci na nju te je pritisne svojom težinom davši joj osjetiti samrtno gušenje i muke. 

Divno je u tom slučaju savršena strpljivost i predanje kojima duša trpi tu strašnu kušnju, 
primajući bezbroj vremenitih i vječnih muka koje joj demon predstavlja u ime Boga, a da ne izusti 
nijedne tužbe, niti pomisli nijedne misli protiv božanskog suca, koji ju je prepustio rukama njezina 
glavnog neprijatelja sotone; nego se klanja i ljubi njegovu beskrajno pravednu svetost, koja joj tako 
pravedno određuje kaznu vječne osude dužnu njezinim grijesima. Kako je Bog velik, koliko ljubak i 
beskrajno vrijedan poštovanja, jer tako ga obožava, blagoslivlje i ljubi onaj koji podnosi strogost 
njegove pravednosti, hvali i cijeni njegove sudove, makar su toliko protivni samoljublju i veoma 
bolni za svaku dušu koja želi savršeno posjedovati Boga! Bio blagoslovljen. 

U cilju da stvorovi ne smetaju bolno, ali očišćavajuće djelovanje njegove milosti u toj duši, 
Bog naš Gospodin traži od nje da se potpuno povuče i odcijepi od osoba što je okružuju ili žive s 
njom, da se sasvim udalji, ako je moguće, od veze s ljudima; ako to nije moguće, zahtijeva od nje 
da osami doda sabranost osjeta kako se ne bi rastresala kada je potreba prinudi da ophodi sa 
stvorovima. U tom se Bog naš gospodin vlada s dušom kao što bi se vladao neki otac ili majka kada 
bi vidjeli svojeg sina okružena raspuštenim prijateljima, a ta bi veza i društvo ugrozilo njegovu 
katoličku vjeru i kršćanski odgoj koji su mu dali, nastojali bi da ga odvuku iz tog društva. Isto čini 
milost. Razjasnit ću. 

U razdoblju se čišćenja milost nameće duši u sjaju svoje svetosti i pravednosti daje očisti. 
Primivši je, duša stiče jasnu spoznaju svojih grijeha, nesavršenosti, itd., kao da su joj pokazani 
nacrtani na nekoj slici sa svom svojom golemom težinom. Bolje rečeno, ne pokazuje joj grijehe, 
nego ih izdiže sa svom njihovom zlobom i odgovornošću; ona os~jeća i doživljava vlastitu zlobu 
kao da bi ona bila njezina narav i njezin život, ili moralni elemenat koji proniče i ovija njezinu 
opstojnost. Kada joj se milost saopćava u tom obliku, duša se vidi i osjeća pokvarena, zločinačka, 
nakazna, jezovita, odvratna svima pa i samoj sebi; bezdani ponor zlobe te potpun nered, mrska 
samom Bogu, neugodna stvorovima te iznad svega vrijedna da je svi proklinju, gaze i preziru. I 
satrvena teretom te spoznaje te istinskim i intimnim osjećanjem svoje nedostojnosti i zlobe i grijeha, 
silazi ili napušta mjesto što gaje dotle zauzimala u vlastitoj spoznaji nadahnutoj u njezinoj oholosti, 
u sebeljublju i u poštovanju iskazivanu od stvorova; i spušta se strmoglavljena do dna svojeg ništa i 
grijeha, i tu se smješta da živi u žalosnoj stvarnosti onoga što jest i vrijedi u Božjem mišljenju. To 
spuštanje duše u stvarnost svojeg ništa i grijeha uzrokuje da se pustinja pretvara u podzemnu 
tamnicu ili rupu, gdje leži siromašica kao otuđena i prestrašena od sebe same zbog prevare koju trpi 
obzirom na vlastitu zaslugu i pojam što ga je o sebi imala. 

Kako ta duša, koja se smatra čistom zlobom, vrijednom hiljadu paklova, metom Božje 
srdžbe, i središtem prezira od stvorova, radi toga što se tako pravedno stavila pod noge ili kao 
ispred svega stvorenja, kada ophodi sa stvorovima i sukobljava se sa privrženošću ili poštovanjem 
koje osjećaju prema njoj, prima utiske protivne onima što ih proizvodi čistilačka tama; milost traži 
od nje otcjep- ljenje i povlačenje od stvorova, da ne priječe niti otežavaju izvrstan posao što u njoj 

obavlja, otkidajući je od njezine sabranosti, poniženja i duboka poništenja. Jednako od nje zahtijeva 
nutarnju šutnju, neprestanu molitvu, razborito mrtvenje tijela te vježbanje ostalih kreposti. 

Muka, koja stoji dušu da obavlja ono što milost traži, velika je. I svladana teškoćama u 
kojima posrče na početku, jedanput ili dvaput propušta neke svoje pokore, zanemari molitvu i 
napusti samoću za kratko vrijeme; ah se brzo popravlja i, usprkos rečenih teškoća, koje su 
izvanredno velike, naročito u obavljanju molitve i samovanja (zbog strogosti kojom je Gospodin 
vodi i zbog smrtnih tjeskoba koje joj uzrokuje gledanje strašne slike koju joj predstavlja njezina 
savjest kada se sabere u svojoj nutrini), vjerno slijedi nadahnuća milosti, preskačući hiljadu ijednu 
zapreku što ih đavao podiže na njezinu putu da je zaustavi. Bog naš Gospodin, vjeran i 
širokogrudan u nagrađivanju naših malenih poslova, tajno, a da ne mijenja svoju prividnu strogoću 
u odnosima s njom, kruni njezine napore dajući joj ljubav i poštivanje svoje božanske dobrote tako 
velike da njoj služiti Bogu jest kraljevati, i nalazi svoju sreću u trpljenju za Njega i u ispunjavanju 
onoga što se Njemu sviđa. 

U to čistilište ili ispaštalačke i čisteće tmine ulaze sve duše koje uistinu traže savršenost i 
napreduju prema božanskom sjedinjenju, ako su vjerne zahtjevima milosti. Velim ako su vjerne, jer 
kao prvo što Bog naš Gospodin traži od duša koje se predaju njegovoj službi jest vlastito odricanje 
da izgradi mistički hram kojeg želi sagraditi u njima na živoj stijeni vlastita samosvladavanja. Zbog 
toga čim duša počinje koracati prvim koracima, počinje Bog zahtijevati od nje sad jednu žrtvu sad 
drugu; i kada vidi da je žrtvovala u sebi samoj zatražene žrtve, ili da je učinila koliko je stajalo do 
nje da upravi na Njega svu svoju dušu aktivnim čišćenjem, podvrgava je pasivnu čišćenju da dovrši 
žrtvu i dopuni čišćenje što je ona počela. 

Nisu sve vjerne milosti, nego jedne odstupaju čim su počele nasljedovati Krista, jer im 
nedostaje velikodušnost prema Bogu, kojemu odbijaju žrtve što ih traži. Druge vjerno slijede 
nadahnuća milosti za razdoblja utjehe; ali kada stiže noć i ulaze u pustinju i vide da im je uskraćena 
snaga koju im je pružala osjetna pobožnost dotle, i napokon je odbiju kada traži što je teško 
samoljublju, te odstupaju. Te su vrlo nesretne, jer za njih nema mira ni smirenja, nego provede čitav 
život u jednom neprestanom jao!, izmorene svojim strastima, svojom ohološću i sebeljubljem, kojeg 
neće žrtvovati i trpe neku vrstu pakla, ili bolje rečeno, trostruk pakao, jer mučenjima koja 
neprestano prouzrokuje krivudanje njihovih iskvarenih strasti pridolazi progon i poniženja što ih 
uglavnom trpe od strane stvorova i grižnje vlastite savjesti, koja ih optužuje zbog nevjere milosti 
Božjeg poziva kojom ih je Bog odlikovao. 

Druge žele svim srcem slijediti milosne poticaje i dati velik predujam što ga Bog traži na 
putu svetosti; ali se ne osjećaju dosta jake da žrtvuju Bogu svoju glavnu strast, a to je tražen uvjet 
da zasluže milost pasivna čišćenja; i traže odgode (rokove) u Boga, obećavajući mu da će poslušati 
čim nestane teškoća s kojom se bore. Bog ustraje u svom traženju, i kako vidi u njima dobru volju i 
čvrstu namjeru da ga poslušaju, ima samilosti s njihovom slabosti i čeka ih, dok na kraju ne uspije 
podložiti ih i postizava od njih traženu žrtvu pod uvjetima koji koriste njegovoj slavi. Te duše ostaju 
kao nastanjene u pustinji dok ne postignu potpunu pobjedu nad sobom, svladavši glavnu strast. 

Druge, u sredini svojeg hodanja ili noćnog sumraka i pustinjske osame, odgovaraju 
zahtjevima milosti istom brzinom kojom su to činile u razdoblju utjehe, žrtvujući svojem Bogu ono 
što od njih traži i što ih najviše stoji. I stekavši tu pobjedu nad svojom glavnom strašću, u jednom 
trenu razbiju sve ostale neprijatelje ukorijenjene u naravi. I kako su već učinile sve što je bilo u 
njihovoj moći i i što je Bog tražio od njih, prodiru smjesta u tmine, gdje se upravo prilagođuju za 
božansko sjedinjenje. 

Ne može se odrediti vrijeme koliko traje pasivno čišćenje, jer ga utvrđuju namjere koje Bog 
ima s dušom koju u nj stavlja, broj i težina njezinih grijeha, i manje ili više savršeno predanje kojim 
ga podnosi. 

U tom razdoblju čišćenja, u kojem se sve podvrgava gvožđu mrtvenja (čak i naravne 
sklonosti da se uprave i uzdignu Bogu), čistilačka milost, koja obrađuje duše, izjednačava ih sve do 
izvjesne točke, poistovjećujući nevine sa pokajnicama u prvom redu, i pokajnice sa nevinima a i sa 
povlaštenima, ako sve slijede njegove nakane istom vjernošću. Prije su se nevine povlaštene 
razlikovale od duša nabrojenih pod slovom b), i od onih pod slovom c), imale su bolje uvjete nego 

one pod slovom d), koje su morale napeti krajnje sile da napreduju jednakim korakom kao one, jer 
nisu imale snagu koju je onima davala milost posebne ljubavi; ali sada kada njihova zasluga nije 
imati nego trpjeti, bit će sve oblikovane po istom uzoru, izrezbarene istom čistilačkom milosti koja 
ih obrađuje, pa će izići jednako lijepe, ako trpe istim predanjem. 

Kada se rasprše tmine i stiže 'blještava zora pojave božanskog Zaručnika da se s njim sjedine 
i po njemu nastave svoj hod prema nebeskom Ocu, koji ih čeka na vrhu svetosti, stupat će sve istim 
korakom, jer raspolažu jednakim snagama; i biti će među njima samo male razlike u značaju ili 
posebnim službama, ako slijede Božje namjere istom vjernošću. Ali ako njihova vjernost milosti 
nije ista, neće biti niti njihova zasluga, i prema tome razlikovat će se jedne od drugih, ili bit će 
vjernije draže Bogu, zbog svoje veće sličnosti Isusu, iako su prije pripadale onima pod slovom d). 
Pogledajmo sada kako se ponaša milost u razdoblju čišćenja i kakve učinke proizvodi u dušama 
koje obrađuje. 

Rad milosti i učinci čišćenja 

Prvo što čini milost, kako se već reklo, jest da se nametne duši u sjaju svoje svetosti i 
pravednosti i da tajno prione uz nju u višem dijelu duha, a da se ne odrazi u nižem; saopćava joj 
svoja svojstva, ljubav prema kreposti te izvoru odakle izlazi, a to je Bog, i mržnju na grijeh. Duša 
opremljena svojstvima pravedne svetosti, bez računa (kao što joj se ne daje ni o saopćivanju 
milosti), ljubi dobro svim žarom kojim je sposobna; osjeća veliko poštovanje, najveće o Bogu i o 
kreposti, i najviši prezir svega što nije Bog niti je u vezi s njim. Kao protivno dobru što ga ljubi, 
osjeća u sebi prisutnost prokletog elementa, ili starog Adama, sa njegovim manama i požudama; i 
divnom jasnoćom gleda svoju zlobu i sve zlo prouzročeno u njezinoj duši sa njegovim otežavajućim 
okolnostima. Kao da ih ima napisane pred očima velikim slovima, čita sve svoje grijehe, od najteže 
krivnje do najmanje nesavršenosti. Njezin joj život prije krsnog preporoda izgleda odvratan i 
ponizujući, kao da nosi na sebi sramotu istočna grijeha, i gorko plače što nije ljubila svojeg Boga od 
prvog trena svog života. Razdoblje joj djetinjstva izgleda kao čisto životinjsko, i žali što je živjela 
ili prošla prve godine svog života a da nije ljubila Boga, kao životinjice, brinući se za hranu, itd ... i 
ništa više. 

Njezina joj se mladost i djevojaštvo, ako ih je provela u svjetovnim razonodama - iako 
njezino ponašanje nije bilo sablažnjivo prikazuju jezoviti i nakazni, i grijesi počinjeni u to vrijeme, 
otežani onima koje je njezinom krivnjom mogao učiniti bližnji, ili zao primjer što gaje dala. Taje 
okolnost teret nemoguć za nošenje; s njom se spušta ili silazi poništena i smetena u pakao. To se ne 
događa samo onima koje su živjele sablažnjivo, nego i onima koje su se ispravno ponašale, jer dosta 
je da su pridonijele širenju raskoši ili izrekle neku neispravnu riječ, da se osjete odgovorne radi 
jednog ili više grijeha što bi se mogli počiniti njihovom krivnjom i zbog osude jedne ili više duša, a 
to ih izvanredno tišti radi nemogućnosti popraviti štetu ili štete prouzročene bližnjemu. 

Ako je oskvrnula svoje srce posvećujući ga ljubavi prema stvorovima, zgraža se; i oplakuje 
neus- poredivim bolom veze koje su je privezivale uz zemlju oštećujući time slavu Isusa Krista, 
božanskog Zaručnika duša. Čini joj se da je njezin život, uz to što je sav jedan potpun nered, u 
navedenu razdoblju bio više životinjski nego razuman, jer je posvetila vrijeme neurednoj ljubavi 
stvorovima i svjetovnim razonodama, zanemarujući svoje vjerske dužnosti prema Bogu, kojemu je 
morala posvetiti sav svoj život, a osobito svoju ljubav. Gledajući česte posjete milosti za vrijeme 
svojeg grešna života (to su bili različiti pozivi Boga, koji je po dnevnim životnim događajima 
pružao svoju milosrdnu ruku da je podigne iz ponora u kojem je ležala), koje je ona nezahvalno 
zanemarivala, gorko oplakuje svoju sljepoću i tvrdoglavost u griješenju. 

Razdoblje joj se života što je pratilo njezino obraćenje prikazuje kao neprestana uvreda 
Božjeg veličanstva, koje čini joj se nije poznavala; i jer nije poznavala ni cijenila njegovu dobrotu 
kako zaslužuje ili treba, postupala je s njom kao da joj je jednaka, to jest, nisko, bez dužne cijene i 
poštivanja. Ako je počinila neke pogreške protiv šutnje i poštovanja u hramu, straši se i mrzi ih kao 
da su najteži grijesi, jer ih takvima drži živ osjećaj i neslomljiva vjera što ih ima u stvarnu prisutnost 
Isusa u Euhristiji. 

Ne govorim to o običnoj svjetini, koja toliko vrijeđa Boga u crkvama, nego o pobožnim 
dušama koje se posvećuju kreposti koje isto tako griješe koji puta protiv šutnje i strahopočitanja, 
kada prisustvuju tim svetim mjestima. Jednako mnogo trpe radi nedostatka vjere, pouzdanja, 
štovanja i cijene što su ih počinile u svojim duhovnim vezama sa Božjim službenicima, u i izvan 
ispovjedi, čije dostojanstvo i božanski ugled duša upoznaje u tom razdoblju. Shvaća da ispovjednici 
i duhovni vođe predstavljaju Isusa Krista; da bi u njima morala vidjeti Isusa, te istom vjerom, 
pouzdanjem, poštovanjem i cijenjenjem s njima postupati kao da se ispovijeda i dade voditi izravno 
od Njega, i da ih sluša istom spremnošću; i kako se nije vladala tako »nego je činila protivno (kako 
obično čine to takozvane bogomoljke), trpi neizrecive muke radi živa osjećaja što ga ima o 
prisustvu Isusa Krista, koji ovijen osobom ispovjednika odrješava i upravlja duše; i još više zbog 
zloporabe vodstva i sakramenata, ako se nije njima ispravno služila i kako traži njihova svetost. 

Ni najmanja pogreška ne ostane sakrivena u duši za vrijeme čišćenja, budući da vidi najlakše 
nesavršenosti, koje mnogo puta prate dobra djela koja činimo i držimo ih najispravnijiima jer 
nemamo oko prosvijetljeno čistilačkom milosti. Ako rečena duša pripada broju onih koje su ostale 
nepokretne u pustinji jer nemaju snage da žrtvuju žrtve koje Bog traži, sve pogreške što ih je učinila 
u tom nepomičnom razdoblju prikazuju joj se kao najviše gore otežane njezinom nevjerom, 
učinjenim gubicima i štetom nanesenom Božjoj slavi. I neizrecivo je ono što trpi, jer je više nego 
svi grijesi njezina života pritišću rečene pogreške, radi otežavajuće okolnosti božanskih darova koji 
su im prethodili i njezine nezahvalne suradnje s njima. 

U svim djelovanjima svog života vidi nesavršenosti, pa i grijehe, čak u onim, najobičnijim i 
neod- loživim iz ljudskog života. I premda rečena djela podnosi u bližnjemu, jer razumije da su 
vlastita čovjeku, u samoj ih sebi mrzi kao da su grijesi. Kako u sebi ne vidi drugo do nered i 
pokvarenost, i osjeća toliku mržnju i zgražanje nad sobom, čudi se da su je ljubile, cijenile i s 
ljubavlju postupale osobe koje su oko nje i žive pokraj nje, jer misli da svima škodi njezina blizina, 
daje svima dosadno njezino društvo, daje nitko nije vidio ni čuo a da se nije sablaznio njezinom 
smionošću, ponosom, dvoličnošću, ohološću, nerazumnošću, itd. Budući da misli da je bila vrlo 
ohola, izvanredno naduta, potpun nered, i stidi se što se je usudila razgovarati i povjeravati 
razumnim stvorovima (među kojima se smatra ne samo nastrana i manja, nego besramna nakaza, 
sablazan svima s kojima bijaše u vezi i koji su je poznavali), i kao neskladna nota ljudskog društva 
želi izaći iz njegova krila, otići i pomiješati se sa šumskim zvijerima, ali da ne izgubi razum. 
Jednako se smatra nižom od životinjskog carstva, i tražeći mjesto kamo pripada, gdje bi mogla 
počinuti kao u svom središtu a da se ne stidi, spušta se u pakao i smješta se pred noge osuđenih; no i 
tamo joj se čini daje previsoko i da joj ipak treba niže mjesto od paklena središta. To misli i osjeća 
o sebi samoj duša rasvijetljena milošću, koja se poznaje i živi u stvarnosti svojeg ništa i grijeha: 
postati središte Božje mržnje i cilj prezira sa strane stvorova. 

Ako duša ponekad pomisli o sebi da je predmet posebne ljubavi i štovanja sa strane osoba 
oko sebe, trpi beskrajna mučenja i okrutne grižnje savjesti, jer to pripisuje svojem licemjerju i 
dvoličnosti, kojih nema, i osjeća da mora javno ispovjediti svoje grijehe, sve ono što mrzi i odurava, 
da razuvjeri one koji imaju o njoj dobar pojam te ih navede da je zasluženo preziru. I učinila bi to 
daje ne priječi strah da će sablazniti nevine, a to su svi po njezinu mišljenju. Ako netko navodi ili 
spominje događaje prošlog života koji su joj na čast, ili neko dobro djelo i koje je učinila, zapali joj 
se lice od čiste borbe; jer u događajima i krepostima koji se njoj u počast navode, ona vidi samo 
nedostatke za koje zaslužuje daje gaze. 

Ako je neki put ispravila pogreške bližnjega, ili potakla na neko dobro djelo, smete se i kaje 
kao da je učinila neki grijeh. Prvo, što misli da je ispravljanje izišlo iz njezine oholosti i 
samoljublja, jer se ne razumije kako se ona najveća svjetska grešnica usudila ispravljati tuđe 
nedostatke, ako je nije zaslijepilo samoljublje. I drugo, jer vjeruje da se dobro učinjeno na poticaj 
tako pokvarena stvora mora uništiti, iako je dobro. Toliko se prezire, da misli kako su čak i njezine 
veze dionici njene sramote; da sve što joj pripada mora biti prezreno i omraženo. I ne usudi se 
govoriti o sebi ni spominjati svoju porodicu, rođake, prijatelje, itd., kao da bi svi bili ovijeni u 
njezinu sramotu; niti reći »Bog naš Gospodin«, nego veli »Gospodin« ili »Bog«, jer misli da 
obeščašćuje Boga ako doda riječ »naš«. 

U ovom razdoblju čišćenja nameće se duši spomen na presvetu muku i smrt Spasiteljevu, 
(kao otežavajuća okolnost njezinih grijeha, odakle jasnije gleda svoju zlobu; jadi se i poništava u 
prisustvu trpljenja i božanske krvi, koji su joj zaslužili krsnu milost koju je izgubila zlorabeći svoju 
slobodu, i opravdanje na dan svojeg obraćenja, zbog nezahvalnosti kojom je odgovorila na to 
dobročinstvo. Kao otežavajuća okolnost njezinih grijeha nameće joj se također božanski zakon, ili 
zapovijedi i ostale dužnosti koje ima kao kršćanka i nalaze se u katekizmu; te se zapovijedi 
prikazuju duši u sjaju svoje svetosti i ljepote, i u njima, kao u čistu zrcalu, vidi sa strahom i gorkom 
boli ono što je učinila ili dopustila da se učini protiv istih, od najvećeg grijeha do najmanje 
nesavršenosti. 

Tako se, dakle, raskajana, satrvana bolom i potpuno poništena, duša predaje sva Bogu da s 
njom raspolaže kako mu se svidi. Razumije daje Bog ozlovoljen na nju; to osjeća, ah je ne čudi, jer 
misli o sebi da je odvratna njegovim božanskima očima radi svoje zloće, i da je pravedno oštar s 
njom. Hvali njegove sudove, prima njegove odluke, bile joj naklone ili protiv nje; i čak se prepušta 
da trpi pakao, ako je baci u nj. Ali u tom slučaju moli povlasticu da nastavi u paklu svoj vjerski 
život sa zemlje, sa trajnom vježbom bogoslovnih kreposti, za koje ga prosi da joj ih ne oduzme. 
Ljubi svojeg Boga većim žarom nego ikada; beskrajno ga cijeni, toliko da se smatra sretnom što se 
može uposliti u stvarima njegove svete službe i držala bi se blaženom, makar joj ne bi dao drugu 
nagradu za njezine usluge nego teškoću i sramotu. 

I usprkos ovoga, i marljivosti kojom nastoji da iskaže dužno poštovanje njegovoj dobroti, 
Bog naš Gospodin, ne pokazuje se samo ljut i daje zaboravio svoju vjernu ljubiteljicu, nego izgleda 
da se ozlovoljio njezinom nepovredivom ljubavlju i privrženošću, i radi kao da odbija usluge koje 
mu pruža. Ovo se ponavlja iz dana u dan, iz mjeseca u mjesec, možda cijelu godinu; i jadnica, koja 
vidi da je tako prezrena i napuštena od Boga, cijeni ga i ljubi većim žarom svaki dan i svaki sat, i 
bez nade da će Bog mijenjati svoje ponašanje s njom i još manje da će nagraditi službu kojom ga 
služi. 

Đavao, koji ne poznaje ovu čistu ljubav i čudi se ustrajnosti ove duše u ljubavi i služenju 
Bogu koji je odbija kao daje ogavna, navodi je da napusti svoje pobožne vježbe i da se preda dobru 
životu u vremenu, kada je već u vječnosti čekaju samo muke. Uvjerava je da ju je Bog ne samo 
udario osudom vječnog prokletstva i prepustio u njegove zločinačke ruke da je muči kako mu se 
sviđa, nego da ju je također zauvijek zaboravio i nikad seje neće sjetiti ni za minutu. 

Ove joj i druge strahovite misli podmeće demon da je odvrati od služenja i ljubavi Bogu. 
Duša mu to čvrsto vjeruje, jer misli da zaslužuje daje Bog kazni tako i mnogo više. I ma koliko je 
bolno za nju to znanje i očajan njezin položaj, ostaje vedra, zasnivajući svoju sreću u ljubavi i službi 
njemu. Iskazuje mu svaki put sve savršenije usluge, i cijeni ga i ljubi svaki put većim žarom, ne za 
korist, nego da ispuni svoju dužnost koju shvaća — da joj je ljubiti i služiti biće koje jest. 

Obavljajući tu svetu službu iz dana u dan, uranja u pravu poniznost, odricanje i prezir same 
sebe, i stječe tako neizrecivu čistoću ljubavi i nakane, da otada neće više biti sposobna tražiti sebe, 
svoju slavu i svoju sreću, u svojim riječima, djelima i čuvstvima, nego će sve to činiti iz čiste 
ljubavi Bogu i da ispuni njegovu božansku volju.Ovo je jedan od glavnih plodova ikoje proizvodi 
pasivna milost, kojoj smo prvo razdoblje opisali. Bilo sve na slavu Božju.“ (s. Marija od Anđela 
Sorazu Duhovni život III i IV poglavlje) 


DODATAK 5. Marija i prolasci duše kroz tamne noći duha 

(Vidi uvodnu napomenu o značenju dodataka pojedenih odaja skripte: Ovaj dodatak 
donosimo jer sv. Ljudevit Motforski više i bolje od bilo kojeg drugog duhovnog autora uči o 
Marijanskoj dimenziji cjelokupnog puta duhovnoga rasta. Zbog toga ga je papa sv. Ivan Pavao 11 u 
enciklici Otkupiteljeva Majka cijeloj crkvi preporučio kao autentičnog učitelja marijanske 
duhovnosti. Ovdje donosimo nauk sv. Ljudevita o Marijinoj majčinskoj potpori duši u i za svece 
najtežim duhovnim iskustvima, tamnim noćima) 

Sv. Ljudevit poručuje: „Posveta Isusu po Mariji je lagan put. Probio ga je Isus dolazeći k 
nama, i na njem nas nikakva zapreka ne priječi doći k njemu. Dakako, možemo i drugim putovima 
doći do božanskog sjedinjenja, ali to će biti s mnogo većim križevima i čudnim smrtima i uz mnogo 
više teškoća, koje ćemo teže svladati. Trebat će nam proći kroz tamne noći, čudne borbe i smrtne 
muke; trebat će nam ići kroz vrletna brda, preoštro trnje i strašne pustinje. A Marijinim putem 
idemo ugodnije. Istina, i na tom se putu imamo upustiti u žestoke borbe i svladavati velike teškoće, 
ali ova se dobra majka i gospodarica približava svojim vjernim štovateljima i uz njih stoji da ih 
rasvijetli u njihovim tminama, da im riješi njihove sumnje, da ih ohrabri u njihovom strahu, da ih 
podupre u njihovim borbama i poteškoćama, tako da ovaj djevičanski put na kojem nalazimo Isusa, 
prema svakom je drugom putu sav ružičast i meden. Bilo je nekoliko svetaca, samo u malom broju, 
kao sv. Efrem, sv. Ivan Damašćanski, sv. Bernard, sv. Bemardin, sv. Bonaventura, sv. Franjo 
Saleški itd., koji su ovim ugodnim putem došli k Isusu, jer im ga je Duh Sveti, vjerni Zaručnik 
Presvete Djevice, bio pokazao posebnom milošću. A ostali sveci, koji su mnogo brojniji, nisu išli 
ovim putem, ili su išli sasvim malo, premda su svi bili pobožni Presvetoj Djevici. Zato su prošli 
kroz žešće i pogibeljnije kušnje“ (PP 152). 

Sv. Ljudevit kao poticaj da se živi posvetu navodi lakoću kojom duša posvećena Mariji 
prolazi kroz tamne noći kroz koje teže i s puno više muka i opasnosti prolaze oni koji se ne posvete 
Mariji kako bi došli do sjedinjenja s Bogom. Svetac drži da mu je Bog objavio tajnu milosti koja je 
velika pomoć i olakšanje u suhoćama i tamama na putu rasta i sazrijevanja, a upravo to su 
duhovnim osobama najteža iskustva za proživjeti na putu rasta. Put posvete je put po Mariji, na 
kome usprkos svih poteškoća ona majčinski rasvjetljuje, pomaže, podupire i ohrabruje te je u 
odnosu na sve druge lagan. Razlog tome je neokaljana Marijina svetost, a po potpunom predanju u 
njene ruke po posveti ona ima slobodu djelovanja u životu posvećenika. Zato Montfort tvrdi: 

„Ali tko hoda neokaljanim Marijinim putem i vrši ovu divnu vježbu koju naučavam, taj radi 
samo obdan, radi na svetom mjestu i radi malo. U Mariji nema noći, jer u njoj nije nikad bilo 
grijeha, pače ni najmanje sjene grijeha. Marija je sveto mjesto, dapače svetište nad svetištima, gdje 
se oblikuju i odlijevaju sveti“ (PP 218). 

Inače ustaljena nauka o duhovnom životu redovito govori o suhoćama, pustinjama, 
čišćenjima i tamnim noćima, koje gore spominje i Montfort, kao putu koji vodi do sjedinjenja, a i 
svetac to priznaje napominjući daje taj put za dušu teži i izloženiji većim napastima. Sv. Ljudevit 
koji je i sam proživio tamne noći duha, u življenje duhovnosti posvete sažeo je sve bitne dinamike 
duhovnoga puta koje osobi, ako ih vjerno živi, omogućava vedar put u svim situacijama duhovnog 
života, pa i onima koje autori opisuju kao tamne noći. Naime, početak obraćenja i osobnog puta 
vjere može biti prožet velikom radošću i slašću jer duša otkriva Boga ljubavi koji je slatko sebi 
privlači. U tim iskustvima redovito se javlja napast navezanosti na radost i utjehu koje Bog daruje i 
manje ili više neprimjetno traženje Božje utjehe nego Boga samoga. Svetac seje u pastoralu često 
susretao s tim iskustvima obraćenika, a neka opisao i u svojim pjesmama: 

„Veliki Bože, divni Gospodine, hoćeš li dopustiti grješniku da nosi časnu titulu tvoga 
poniznoga sluge? Neka mi je tvoje milosrđe dade i udjeli kako bih mogao svima reći da te ljubim i 
da ti služim. Služiti Bogu, velike li uzvišenosti, to je više nego biti kralj. Gospodine, nisam dostojan 
da budem tvoj sluga, ali ti to želiš, veliki Učitelju, nastojat ću to biti, kazujući cijelom svemiru da te 
ljubim i da ti služim. Primio sam tvoje svjetlo, tvoju milost i oproštenje u zadnjim pučkim misijama 
slušajući propovijed. Započeo sam svete vježbe te ih preveo u hvalospjeve. Služim Bogu svim 
svojim srcem. On je moja slava i moja sreća“ (P 139, 1-6). 

Nakon osobnog opredjeljenja za Boga po obnovi krsnih zavjeta, vjernik se potpomognut 
Božjom milošću mora usredotočiti na postojanost u procesu obraćenja, na opasnosti od gubitka 

72 1. Rodriguez, Purificazione, u DES, str. 2097- 2100. Autor slijedeći nauku sv. Ivana od Križa govori o pasivnoj noći 
sjetila i pasivnoj noći duha, obrazlažući ulogu i učinke u duhovnom životu. 

73 M. Sušac, nav. dj.. 142-147. U životopisu sveca je detaljno opisan duhovni put tame kroz koji je prošao Montfort 
prije mističnog sjedinjenja s Isusom kojega on naziva Mudrošću Božjom. 

Božje milosti po teškim grijesima i zadobivanje krjeposti što smo opisali u putu čišćenja. Pa ipak i 
nakon više godina ozbiljnog napora da se živi autentičan kršćanski život i oslobodi se teških grijeha, 
vjernik kuša vlastitu nemoć u pročišćenju duše od korijena samih grijeha, slabosti, sklonosti na zlo, 
pa i padova u lagane grijehe. Vjernik u suradnji s Božjom milošću može izbjeći pad u teške grijehe, 
ah ne može iskorijeniti njegov nutarnji uzrok u duši. Na posebno bolan način duša to kuša u borbi 
protiv samodopadnosti koja rađa duhovnom ohološću te tako priječi daljnji duhovni rast. Svetac 
opominje: 

„Čuvaj se, dakle, nemoj nasljedovati farizejevu oholu molitvu koja ga je učinila još 
tvrdokornijim i prokletijim (usp. Lk 18, 9-14). Radije se povedi za poniznim carinikom u svojim 
molitvama, koje mu pribaviše oproštenje njegovih grijeha“ (TSK 143). 

Za to je potrebno posebno Božje djelovanje u kome Bog dušu koja mu se pokaže vjernom 
uvodi u nutarnje stanje u kome je n sam pročišćava. To su iskustva u kojima duša doživljava 
duhovni život više kao pasivni, u smislu da ona nastavlja činiti svoj udio, ali uočava vlastitu nemoć 
jer joj se događaju stvari koje ne može ni na koji način proizvesti, nego Bog sam djeluje u duši, a 
ona treba u povjerenju iz ljubavi prihvatiti način i mjeru Božjeg djelovanja. Naime, Bog sam 
oduzima duši osjećajne doživljaje u molitvi te ona kuša nutarnje suhoće i poteškoće u samoj molitvi 
koje kod vjernika mogu pobuditi osjećaj ostavljenosti i osamljenosti. Tada počinje teži pasivni 
period duhovnog života. Ako duša tada otvrdne i ne bude poučljiva prihvaćajući Božansku 
pedagogiju, izlaže se opasnosti da uspori ili čak prekine put duhovnoga rasta i sazrijevanja. Sv. 
Ljudevit u takvim iskustvima vidi življenje posvete kao najbolje sredstvo da se ostane postojan u 
miru i živi od čiste vjere, i to ne samo vlastite, nego vjeran postavkama francuske škole duhovnosti 
govori o komunikaciji Isusove i Marijine vjere duši koja joj omogućava u miru i vedrini, iako u 
suhoći, podnijeti taj put. 

„Zato osoba pravo pobožna majci Božjoj nije nimalo prevrtljiva, turobna, skrupulozna ili 
bojažljiva. Neću reći da katkad ne posrne i ne izgubi osjetnu pobožnost. Ali padne li, ona se 
podigne pružajući ruku svojoj dobroj majci. Ako li ne nalazi osjetne ugodnosti u pobožnosti, zato se 
ne uznemiruje, jer pravednik i vjerni Marijin štovatelj živi o Isusovoj i Marijinoj vjeri, a ne o 
tjelesnim osjećajima“ (PP 109). 

Duhovni život, dakle, podrazumijeva i iskustva tame, suhoće i poteškoće u molitvi koje 
božanska pedagogija šalje kao pripravu za duhovni rast i sazrijevanje. Oni se očituju ponajprije u 
krjepostima, a među njima poglavito u vjeri, ufanju i ljubavi prema Bogu i bližnjemu te poniznosti. 
Takva iskustva tame mogu se javiti periodično i nakon obraćenja i to iz više razloga: premorenost, 
slabost karaktera, posljedica grijeha, neodlučnost u borbi protiv grijeha. Nakon što je duša dovoljno 
ojačala, sam Bog je uvodi u tamnu noć i preko nutarnjeg ogoljenja i duhovnog siromaštva provodi 
kroz nutanje čišćenje do onih dubina do kojih duša sama po sebi ne bi mogla nikako doći. Duhovni 
život, dakle, prolazi kroz različite faze, a općenito se može podijeliti na dva velika dijela: aktivni i 
pasivni. Dok u aktivnom dijelu duhovnoga puta prevladava ljudsko nastojanje potpomognuto 
Božjom milošću, u pasivnom prevladava samo Božje djelovanje. Preko pasivnih čišćenja i puta 
prosvjetljenja duša prelazi na put zrelosti u ljubavi, put savršenstva i sjedinjenja. Svetac rođenu 
sestru koja se prikazala Bogu na službu u kontemplativnom samostanu i sve nas opominje: „A sada 
ima li izgleda da će mu ova žrtva biti savršeno po volji, ako nije potpuno očišćena od svih pa i 
najmanjih mrlja? Sveti nad svetima vidi mrlje gdje stvorenje vidi samo ljepotu. Često njegovo 
milosrđe pretječe pravdu te nas čisti (...). Koje li sreće za tebe da Bog hoće da sam pročisti i 
pripravi sebi žrtvu po svom ukusu“ (PIS 17). 

Kada je tama posljedica Božanske pedagogije tada je odsutan teški grijeh. Naime, usprkos 
nutarnjih poteškoća, vjernik želi služiti Bogu i traži ga, a ne nalazi, istovremeno molitva i 
meditacija postaju teške, ali usprkos svemu on ne odustaje niti traži zadovoljstvo u stvarima koje su 
protivne duhu Evanđelja. U takvim se situacijama može javiti teška napast daje vjernik ostavljen od 
Boga. Duhovni vođa koji uistinu prepoznaje to stanje, može pomoći vjerniku u prihvaćanju puta 
kojim ga Bog vodi. Još jedna stvar se može javiti u takvim iskustvima, naime, duša u molitvi ne 

nazire Boga, ali vidi sebe i svoje grijehe, pa i one koje do tada nije uviđala. 74 Svetac je ta iskustva 
opjevao u obliku dijaloga u jednoj pjesmi: 

„Ožalošćeni: Moj Bože, kako se mučim tijekom molitve! U agoniji sam, potpuno rastresen. 
Đavao: Ne činiš ništa dobro, gubiš ovdje vrijeme, moraš raditi, idi, jer te čekaju. Prijatelj Božji: Isus 
Krist je ustrajao, moli u muci, on je tvoj uzor, trpi poput njega. Moli strpljivo, usprkos duši i tijelu. 
Molitva patnje je molitva jakih. Bog sam djeluje u duši kad duša zna trpjeti, on je obasjava i 
zapaljuje, a da se to ne osjeti. Dobri križu s Kalvarije, kao on, kao on, dobri križu s Kalvarije, kao 
on moći ćeš izdržati“ (P 101, 33-38). 

Iako osobi koja se nalazi u stanju tame izgleda da su njene molitve i meditacije naporne i 
bez ikakvoga učinka, kao što vidimo iz teksta, svetac uvjerava upravo suprotno. Još jedna muka 
muči duše u tami i suhoći, a to je velika rastresenost u molitvi, meditaciji kao i nesposobnost 
molitve. S druge strane duša želi služiti Bogu, moliti i ljubiti ga. Bog sam i u molitvenom životu 
vodi dušu razvojnim putem od meditacije do kontemplacije u tami duha, i o tome ćemo više 
govoriti u sljedećem poglavlju, a ovdje samo napominjemo da je prema sv. Ljudevitu krunica 
meditativna i kontemplativna molitva, te po ustrajnosti u molitvi krunice, iako uz velike napore, 
duša ostaje postojana u poteškoćama tame i suhoće te napreduje u sazrijevanju i prosvjetljenju koje 
vodi do sjedinjenja s Bogom. Govoreći o toj nutarnjoj borbi u molitvi Montfort poručuje: 

„Ne vjeruj mu, dragi subrate krunice i ohrabri se ako je tijekom cijele krunice tvoja mašta 
bila ispunjena rastresenošću i čudnim mislima koje si, čim si ih uoči, pokušavao odagnati što si 
bolje mogao. Tvoja je krunica toliko bolja koliko je zaslužnija; ona je toliko zaslužnija koliko je 
teža; toliko je teža koliko je manje prirodno duši ugodna, i više uznemirivana dosadnim mravima i 
mušicama koje lutaju bez reda i protivno tvojoj volji vrte se u mašti te ne dopuštaju duši da uživa u 
onom što govori niti da se odmori u miru. Čak i onda kad se moraš boriti protiv rastresenosti 
tijekom cijele krunice, bori se hrabro s oružjem u ruci, to jest nastavi je moliti iako bez ikakve slasti 
ili osjetne utjehe. Bit će to strašna, ali i spasonosna bitka za vjernu dušu. 76 Naprotiv, ako položiš 
oružje, tj. ostaviš svoju krunicu, bit ćeš pobijeđen. I tada će te đavao, koji je trijumfirao nad tvojom 
voljom, ostaviti na miru, ali na sudnji dan, spočitavat će ti tvoju malodušnost i nevjernost. Onaj koji 
je vjeran u malim stvarima, vjeran je i u velikim (usp. Lk 16, 10): onaj koji vjerno potiskuje male 
rastresenosti tijekom vrlo kratke molitve, taj će biti vjeran u velikim stvarima. Ništa nije sigurnije 
od ovog: to su riječi Duha Svetoga! Hrabro, dakle, vi dobri sluge i vjerne sluškinje Isusa i njegove 
svete majke, koji ste odlučili svakog dana moliti krunicu! Neka vas nikada mnogobrojne mušice, 
nazovimo tako rastresenost koja vas muči tijekom molitve, ne uspiju podlo navesti na to da 
napustite druženje s Isusom i Marijom u kojem se nalazite dok molite krunicu“ (TSK 124-125). 

Naime, sazrijevanje u kršćanskom životu podrazumijeva da se vjernik distancira od samoga 
sebe, svojih prosudbi i osjećaja i uči se hoditi putem čiste vjere koja se oslanja na Boga i njegovu 
riječ. Ako vjernik u ljubavi prihvaća put kojim ga Bog vodi onda suhoće, tame i poteškoće u molitvi 
pred Bogom imaju veliku vrijednost jer su upravo dokaz autentične ljubavi prema Boga koja ustraje 
i ostaje usprkos svih poteškoća. O tome svetac tako poticajno kontemplativnoj redovnici, vlastitoj 
sestri Luizi, piše: 


74 Svu složenost mističnog iskustava opisuje C.V. Truhlar, L’espezienza mistica, Rim, 1984. 

75 O molitvi kao sredstvu da se postigne sjedinjenje s Kristom te o samom razvojnom putu molitve u tamnim noćima, 
vidi 6.2. cijelinu. 

76 I drugi sveci govore o iskustvima takve molitve bez ikakve osjetne utjehe koja je strašna, ali donosi puno plodova 
duši. Takva iskustva i ta molitva su veliki znak napretka na putu svetosti i vezana je uz nutarnja čišćenja. Tako sv. Ivan 
od Križa kaže: “Prva je noć strašna za osjete, no druga se ne može usporediti s njom, jer je jednostavno užasna i 
strahovita za duh...Nešto drugo veoma žalosti i muči dušu a to je da joj tamna noć drži vezane duševne moći, tako da 
ne može kao prije uzdizati osjećaje i pamet k Bogu niti mu se može moliti ”(Taman noć I, 8, 2; II, 8,1.). Sv. pater Pio 
potanko opisuje takvo svoje iskustvo: “ Stanje moje duše je ogorčeno, užasno i zastrašujuće. Sve oko mene i u menije 
tama, tama u razumu, žalost u volji, nemir u sjećanjima, samo misao na čistu vjeru me drži na nogama.. .dragi moj oče, 
umjesto utjehe primam veća mučenja. Kad bih barem mogao moliti i vikati. Izgleda mi kao da Isus odbacuje moje 
molitve.” ( Pensieri, esperienze, suggerimenti, San Givanni Rotondo 1995., st.109 i 115). 

„Draga žrtvo u Isusu Kristu, čista Božja Ljubav neka vlada u našim srcima. Veoma sam 
zahvalan našem dobrom Bogu na milosti koju ti je udijelio da te je učinio savršenom žrtvom Isusa 
Krista, ljubimicom Presvetoga Sakramenta i nadoknadom za tolike zle kršćane i nevjerne svećenike. 
Koje li časti za tvoje tijelo da bude žrtvovano na nadnaravni način za vrijeme jednog sata klanjanja 
pred Presvetim. Koje li časti za tvoju dušu da obavlja na zemlji, bez užitka, bez spoznaje, bez 
svjetla, bez slave, u samoj tami vjere, ono što na nebu anđeli i sveti obavljaju s toliko užitka i 
svjetlosti. Koliku li slavu pribavlja mojemu Bogu vjerna klanjateljica na zemlji, ali se tako rijetko 
susreće, jer svi pa i najduhovniji, hoće da uživaju i gledaju, inače se dosađuju i sustaju. Pa ipak, 
sama vjera je dovoljna“ (PIS 19). 

Dakle, ako duša ustraje u iskustvima tame, Bog je čisti od korijena grijeha i od svega onoga 
do čega nije mogla doprijeti samo svojim naporima potpomognutima milošću. A u dobro 
proživljenom iskustvu tame u duši, kako kaže Montfort, Bog je obasjava i zapaljuje, a da se to ne 
osjeti. Sv. Ljudevit od Marije za sebe traži upravo tu čistu vjeru u potpunom povjerenju i predanju: 
„Ne tražim od tebe ni viđenja, ni objava, ni osjećaja slasti, pa ni duhovnih radosti. Tebi pripada da 
gledaš jasno, bez tmina; da potpuno uživaš bez gorčine; da slaviš pobjedonosno slavlje na desnoj 
svoga Sina u nebu bez trunka poniženja; tebi pripada da neograničeno zapovjedaš anđelima i 
ljudima i đavlima, bez otpora, i konačno, da raspolažeš po svojoj volji svim Božjim dobrima, bez 
ikakva izuzetka. Eto, božanska Marijo, uzvišenog djela koji ti je Gospodin dao i koji ti se nikada 
neće oduzeti, a to mi prouzrokuje veliku radost. Za svoj dio ovdje na zemlji hoću samo onaj koji si 
ti imala, naime: vjerovati čisto, bez ikakva kušanja i gledanja; trpjeti radosno, bez utjehe stvorova; 
umirati neprekidno samom sebi, bez odmora; i jako raditi sve do smrti za tebe, bez ikakve koristi, 
kao najniži od tvojih robova. Jedina milost koju te molim da mi je udijeliš iz čistoga milosrđa jest 
da sve dane i časove svoga života izgovaram trosrtuki amen. Amen, na sve što si na zemlji radila 
dok si na njoj živjela; amen, na sve što sada radiš u nebu; amen, na sve što radiš u mojoj duši, da 
budeš samo ti u meni na potpunu proslavu Isusa u vremenu i vječnosti. Amen“ (MT 69). 

Živjeti u čistoj vjeri ne znači ne kušati u životu svu veličinu i ljepotu Marijine majčinske 
skrbi. Upravo suprotno. Po posveti duša se potpuno predaje Mariji i izabire da o njoj svakodnevno 
ovisi u svim situacijama i prilikama te da ona majčinski vodi dušu putem duhovnog rasta i 
suobličenja s Kristom sve do sjedinjenja s njime. Dušu koja joj se preda, Marija čini dionicom svog 
jedinstvenog i nenadmašivog puta svetosti. Ako Montfort od Marije traži čistu vjeru, ona mu sa 
svoje strane dopušta da kuša svu ljepotu njene majčinske ljubavi. Svetac pjeva: 

„Kad se uzdižem Bogu, svome Ocu, iz dubine moje nepravičnosti činim to pod okriljem 
moje majke, oslanjajući se na njenu dobrotu. Kako bih utišao gnjev Isusov, kažem mu: evo ti majke 
i on se odmah smiri jer je s Marijom uvijek radostan. Ova dobra majka i učiteljica pritječe mi 
posvuda snažno u pomoć, a kad u slabosti padnem, ona me odmah podiže. Kad je moja duša 
ožalošćena i uznemirena mojim svakodnevnim grijesima, odmah se umiri kad kažem Marijo, u 
pomoć! Kada sam u borbama, ona mi svojim glasom kaže: „Hrabro, moje dijete, hrabro, neću te 
napustiti!“ Poput dojenčeta privijen sam na njezine grudi. Djevica čista i vjerna hrani me božanskim 
mlijekom. Evo, što će se teško povjerovati: nosim je u sebi urezanu crtama slave iako u tami vjere. 
Ona me čini čistim i plodnim svojom čistom plodnošću, ona me čini snažnim i pokornim svojom 
dubokom poniznošću. Marija je moj čisti izvor u kojem otkrivam svoju rugobu, u kojem uživam 
bez uznemirivanja, gdje ublažujem svoja izgaranja. Po Isusu idem Ocu i nisam odbačen, po Mariji 
idem Isusu i nisam odbijen. Sve činim u njoj i po njoj. To je tajna svetosti kako bih uvijek bio 
vjeran Bogu, kako bih u svemu vršio njegovu volju. Kršćani, molim vas nadomjestite moju veliku 
nevjemost, ljubite Isusa, ljubite Mariju u vremenu i vječnosti. Bog sam“ (P 77, 9-20). 

Svoje osobno iskustvo hoda u čistoj vjeri svetac je ugradio u duhovnu nauku posvete kojim 
želi voditi i vjernika. Upravo zbog toga u iskustvima tame sv. Ljudevit inzistira na važnosti 
ustrajnosti u molitvi i čistoj vjeri te tako dopustiti Duhu Svetome da čini svoje djelo u duši jer mu 
naše tjeskobne uznemirenosti priječe njegovo djelovanje ili ga barem otežavaju i ometaju. Daljnji 
put prema svetosti ovisi upravo o predanju punom povjerenja u Božje i Marijine majčinske ruke. Ne 
treba se nipošto udaljiti od molitve u tami i suhoći, iako ona može izgledati beskorisnom. Svetac 
potiče: 

„Čista je vjera počelo i učinak Mudrosti u našoj duši: što imamo više vjere, to imamo i više 
mudrosti; što imamo više mudrosti, to imamo i više vjere. Pravednik, mudar čovjek, živi samo od 
vjere (usp. Rim 1, 17), a da ne gleda, da ne osjeća, da ne kuša i ne sumnja. Bog je tako rekao ili 
obećao, to je kamen temeljac svih njegovih nastojanja i molitava, iako mu se čini da Bog ne gleda 
na njegovu bijedu i ne sluša njegove prošnje, niti mu pruža ruku na pomoć protiv njegovih 
neprijatelja, iako je obasut rastresenošću, sumnjama i tamom duha, iluzijama, odbojnošću i 
prazninom u srcu, žalošću i bolju u duši. Mudrac ne traži da vidi izvanredne stvari kakve su gledali 
sveci, ne traži da kuša osjetne radosti u molitvi i pobožnosti. On u vjeri traži božansku Mudrost i 
dati će mu se. On unaprijed zna da će je dobiti kao da mu je anđeo sišao s neba da ga uvjeri, jer Bog 
je sam rekao: svi koji od Boga traže nešto dobro, dobit će ga (usp. Lk 11, 10). „Ako vi, premda ste 
zli, možete davati svojoj djeci dobre darove, koliko će više Otac nebeski dati Duha Svetoga onima 
koji ga mole” (Lk 11, 13) (LJVM 187). 

Svetačka tradicija uči da i u samim nutarnjim poteškoćama u molitvi ima razlike. Suhoća 
sjetila je lišenost sjetilne pobožnosti i doživljaja utjehe molitvi u osjećajima, a razlikuje se od 
suhoća i tama duha koje dolaze od božanskog svjetla kojim Bog duši daje spoznati njeno ništavilo. 77 
Ovdje se događa da se duša nalazi u najužasnijoj agoniji. Budući da je odlučna pobijediti sebe u 
svemu i biti pažljivija u služenju Gospodinu, ipak jer tada više spoznaje svoje nesavršenosti, izgleda 
joj da ju je Bog već od sebe odvojio i napustio kao nezahvalnu na primljene milosti; i same duhovne 
vježbe koje čini, molitve, pričesti, mrtvljenja više je trgaju, dok to čini s najvećom mukom i 
naporom, vjeruje da više zaslužuje kaznu i ima osjećaj da je još mrskija Bogu. Naprotiv, ponekad se 
čini ovim dušama da kušaju mržnju prema Bogu i da ih je Bog već odbacio kao njegove 
neprijateljice, te da je već u ovome životu počeo njima dati kušati muke osuđenika i Božju 
napuštenost. Ponekad Gospodin dopusti da slične suhoće budu popraćene tisućama drugih napasti 
nečistoće, bijesa, psovke, nepovjerenja i iznad svega očaja, tako da sirote duše u toj veliko tami i 
zbrci, ne mogu dobro razlučiti otpor volje, otpor koji jest uistinu, ah je njima potamnjen ili barem 
sumnjiv, zbog prisutnih tama, boje se da su pristale i zato se drže još više napuštene od Boga. 
Montfort u obliku kratkog dijaloga opisuje mučninu i napasti duše: 

„Ožalošćeni: Ja sam žrtva. Tijekom moje molitve vidim se sav u grijehu i potpuno ostavljen. 
Đavao: Proklinji, očajavaj, jer Bog te napustio, on je srdit, previše si ga vrijeđao. Prijatelj Božji: 
Gospodin te kuša, izdrži, moli: sigurno je, on će u tome naći i svoju i tvoju čast. Traži od njega 
milost. Podnosi sebe i trpi i vidjet ćeš lice svoga dragog Zaručnika. Ova ljubavna skrovitost ispunja 
ljubavlju srce, ispunja dušu svjetlom i puni je snagom. Dobri križu s Kalvarije, kao on, kao on, 
dobri križu s Kalvarije, kao on moći ćeš izdržati 44 (P 101, 33-43). 

Sve nutarnje i vanjske poteškoće na putu duhovnoga rasta i molitve imaju za cilj oslobađanje 
duše od nje same, od samodopadnosoti, navezanosti na sebe te je po spoznaji vlasitog ništavila i 
bijede voditi putem rasta u svetosti po poniznosti i ljubavi. Da bi došla do čiste ljubavi, duša se 
mora suočiti sama sa sobom i vlastitim zlim skonostima koje Bog putem čišćenja odstranjuje 
preobražavajući samu dušu. 79 


77 Nutarnje poteškoće u molitvi i kod iskustava u tamnim noćima koje dolaze od Boga i uvode dušu u pasivna čišćenja 
(ako koristimo terminologiju sv. Ivana od Križa) ili u suhoćama sjetila i duha (ako koristimo terminologiju sv. Alfonsa 
Liguorija) su uzrokovane od ulivenoga Božanskog svjetla koje duša zbog vlastite nepročišćenosti ne može usvojiti su 
razlog i promjene u molitvi koja od meditativne postaje kontemplativna. O razvojnom putu molitve u monfortanskoj 
duhovnosti vidi cjelinu 6.2. koja kao i cijelo 6 poglavlje u sklopu dinamike duhovnog rastaje najuže povezana s ovim 
prethodnim. 

78 Sv. Alfons Liguori, Kratka vježba za savršenstvo i kako se treba ponašati ispovjednik u vodstvu duhovnih duša, Sav 
t\’oj , Zagreb, 2007., str. 30. Svetac upravo u ovim kategorijama opisuje to bolno duhovno iskustvo. Upozoravamo i na 
različitos upotrebe u terminlogiji u svetačkoj tradiciji. Sv. Alfons govori o sjetilnoj suhoći i suhoći duha, dok sv. Ivan 
od Križa govori o tamnoj noći sjetila i tamnoj noći duha, a u biti opisuju istu duhovnu stvarnost. 

79 Tu spoznaju vlasititog ništavila i bijede sv. Ljudevit opisuje kao prvi učinak življenja posvete, a mi smo je izložili u 
cjelini 7.1. A daje to općenito iskistvo u mistici, govori C.V. Truhlar, nav. dj. str. 52- 55. 

„Budite uistinu uvjereni, da je sve, što je u nama, najvećim dijelom pokvareno po grijehu 
Adamovu i po našim osobnim grijesima, i to ne samo tjelesna sjetila, nego također moći duše. Niste 
li opazili da Gospodin često odvraća oči svoje od darova i milosti, kojima nas je obasuo? Zašto? 
Naš pokvareni duh promatra te darove, milosti i djela koja iz njih izviru, sa samodopadnošću i zlom 
nakanom i nadutošću, pa ih tako kaljamo i kvarimo. Kada, dakle, pogled i misli ljudskoga duha tako 
pokvare najbolja djela i božanske darove, što da tek reknemo o činima naše vlastite volje, koji su 
još pokvareniji nego oni duha? Nemojmo se čuditi ako Gospodin u otajstvima svoga lica sakriva 
svoje odabranike (usp. Ps 31, 21), tako da ih ne može okaljati ni pogled ljudski ni vlastito znanje. 
Što sve ne dopušta ljubomorni Bog da ih tako može sakriti? Ne pribavi li im tolika poniženja? 
Koliko puta dopušta da pogriješe? Ne dopušta li da ih muče mnoge napasti poput sv. Pavla (usp. 2 
Kor 12, 7)? Zar ih ne pušta često biti u velikoj neizvjesnosti, nesigurnosti i tami? O kako je Bog 
čudnovat u svojim svecima i svetim putovima, kojima ih hoće dovesti do poniznosti i svetosti“ 
(PPK 47). 

Montfort služeći se biblijskom prispodobom o Rebeki i Jakovu (usp. PP 183-212), kao 
metaforom pokazuje kakav bi trebao biti odnos osobe koja se posveti i Marije. U figuri Jakova 
Montfort nam predstavlja svoj ideal zrelog kršćanina. To je osoba koja otvorene duše sluša Boga, u 
svemu zavisi od Boga i Marije, ponizno se podlaže Mariji puna sinovskog pouzdanja, odana molitvi 
i spremna ulagati potrebne napore za daljnji duhovni rast. Marija je majčinski prisutna i djelatna u 
svim etapama duhovnog života od samog obraćenja, preko čišćenja i prosvjetljenja sve do 
sjedinjenja. Marija ljubi duše koje joj se posvete, uzdržava ih na duhovnom putu, vodi i upravlja, 
brani, štiti i zagovara (usp. PP 201-212). Put čišćenja i sazrijevanja kojim Marija vodi duše je onaj 
duhovnog siromaštva, koji podrazumijeva ogoljenje, lišenost, odricanje od grijeha i sebeljublja, 
umiranje samome sebi iz ljubavi prema Bogu i bližnjemu, nutarnje preobraženje u želji da se njemu 
služi, njega proslavi u životu, a sve u potpunom povjernju u Boga i Marijinu majčinsku ljubav. 

„Predodređenici nježno ljube i istinski časte Presvetu Djevicu kao svoju dobru majku i 
gospodaricu. Ljube je ne samo jezikom, nego uistinu, časte je ne samo izvanjskim načinom, nego u 
dubini svoga srca; poput Jakova izbjegavaju sve što joj može biti mrsko, a vrše gorljivo sve čime 
misle da mogu zadobiti njezinu dobrohotnost. Donose joj i darivaju ne svoje jaradi, kao Jakov 
Rebeki, nego ono što su ta dva jareta označavala, svoje tijelo i svoju dušu sa svime što im pripada, s 
ovih razloga: da ih primi kao svoje vlasništvo; da ih ubije, tj. da učini da umru grijehu i samima sebi 
i da ih odere i liši njihove kože, njihova sebeljublja, tako da se mogu dopasti Isusu, njezinu Sinu, 
koji traži za prijatelje i sluge samo one koji su umrli samima sebi; da ih pripremi prema ukusu 
nebeskoga Oca, tj. na njegovu veću slavu, koju on poznaje bolje od ijednoga stvora; napokon, da to 
tijelo i ta duša, njezinom brigom i zauzimanjem dobro oprani od svake ljage, potpuno mrtvi, sasvim 
očišćeni i lijepo ugotovljeni, postanu ugodno jelo, dostojno ustiju i blagoslova Oca nebeskoga. Zar 
tako neće učiniti predodređeni, koje će rado prihvatiti i vršiti savršenu posvetu Isusu preko 
Marijinih ruku, koju posvetu, evo, ja naučavam da tako posvjedoče Isusu i Mariji svoju djelotvornu 
i junačku ljubav“ (PP 197)? 

Dakle, da bi duša došla do sjedinjenja s Bogom, treba proći kroz tamne noći i nutanja 
čišćenja koja mogu trajati dugi niz godina, te biti mučna i teška za dušu, a često ta su iskustva 

or\ 

popraćena različitim križevima, vanjskim poteškoćama i progonstvima. Sv. Ljudevit, koji je s 


80 Jedan od klasičnih priručnika duhovnosti A. Royo Marin, Teologia della perfezione cristiana, Rim 1961, str. 514- 
518; tvrdi da dužina trajanja tamnih noći ovisi o stupnju ljubavi na koji Bog želi uzdići pojedinu dušu te o većoj ili 
manjoj količini nesavršenosti od koji Bog treba osloboditi pojedinu dušu. Kod nekih osoba smjenjuju se periodi 
prosvjetljenja i tame te se ne može reći ni kada su ušli u ta iskustva ni kada su iz njih izišli. Citirajući kardinala Bonu 
tvrdi daje na primjer sv. Franjo Asiški proveo 10 godina u tim tamnim iskustvima čišćenja, sv. Terezija 18 godina, sv. 
Klara iz Montefalca 15 godina, sv. Magdalena Paziška prvo 5 a zatim 16 godina. Isti autor sabirući klasične savjete 
svetačke tradicije duši koja prolazi kroz takva iskustva savjetuje potpunu i ljubeznu podložnost volji Božjoj 
prihvaćanjem svoga nutarnjeg stanja u predanju u Božju providnost; ustrajnost u molitvi koja može postati mučeništvo 
za dušu zbog želje za molitvom i kušane nemoći ostvarenja te iste želje kao što bi to duša htjela; ustrajati u slobodi i 
miru duše u nemoći razmatranja i zadržavanje u nutarnjem miru i jednostavnom pogledu na Boga bez želje da se kuša i 
uživa u njegovoj prisutnosti što u biti predstavlja početne stadije ulivene kontemplacije te na kraju razgovor i 
podložnost razboritom duhovniku koji je i sam prokušan na putovima molitve. 

Marijom po posveti prošao ta iskustva, tvrdi „daje ovaj djevičanski put, na kojemu nalazimo Isusa, 
prema svakom drugom putu sav ružičast i meden“ (PP 152). 

Neposredno prije nego što će sv. Ljudevit doći do iskustva mističnog trajnog sjedinjenja u 
obliku duhovnoga braka s Kristom Mudrošću, on u pismu Luizi Trichet piše da su takva iskustva 
„nužna pratnja što je Božanska Mudrost šalje u kuću u kojoj hoće da se nastani“ te da tim putem 
Bog vodi „velike duše“. 

„Osjećam da ti ne prestaješ tražiti u Boga, za ovog jadnog grješnika, Božansku Mudrost 
putem križa, poniženja i siromaštva. Ustrajno, draga kćeri, ustrajno! Neizmjerno sam ti dužan; 
osjećam učinak tvojih molitava, jer sam više no ikad osiromašen, razapet, ponižen. Ljudi i zlodusi 
vode protiv mene u ovom velikom gradu Parizu veoma poželjnu i veoma slatku borbu. Neka me 
kleveću, nek mi se izruguju, neka ruše moj dobar glas, neka me bacaju u zatvor. Kako li su 
dragocjeni ovi darovi, kako su ovi zalogaji slasni, kako li očaravaju ove velike stvari. Ovo je 
posluga i nužna pratnja što je Božanska Mudrost šalje u kuću u kojoj hoće da se nastani. O, kad ću 
posjedovati ovu ljubeznu i nepoznatu mudrost! Kad će se ona nastaniti kod mene? Kad ću biti tako 
dobro ukrašen da joj poslužim da se povuče u moj stan? O, tko će mi dati da jedem ovoga kruha 
razumijevanja kojim ona hrani svoje velike duše“ (PIS 16). 

Svetac uči da u odnosu na druge puteve, posveta je lak, kratak, savršen i siguran put da se 
postigne svetost jer daje potpunu slobodu Marijinom majčinskom djelovanju u duši: 

„Budući daje ona posvuda Djevica plodna, u svaku nutarnjost u kojoj prebiva unosi čistoću 
srca i tijela, čistoću u nakanama i namjerama, plodnost u dobrim djelima. Ne misli draga dušo da 
Marija, najplodnija od svih stvorenja i koja je pošla tako daleko da je rodila samoga Boga, ostaje 
besposlena u vjernoj duši. Ona će učiniti da duša neprestano živi u Isusu, a Isus u njoj. Dječice 
moja, koju iznova rađam dok se Krist ne oblikuje u vama (usp. Gal 4, 19); i ako je tako Isus Krist 
Marijin plod u svakoj duši posebno i u svima općenito, to je u duši gdje ona prebiva na osobit način 
Isus Krist njezin plod i njezino remek-djelo“ (MT 56). 

s. Marija od Anđela Sorazu koja je sama prošla put duhovnoga rasta do sjedinjenja o 
Marijinoj prisutnosti u tamnim noćima ovako piše: 

„Prije nego ih uvede u čistilište duhovna života, nadahnjuje im pobožnost prema Presvetoj 
Djevici. Te se duše, potaknute milošću, potpuno posvećuju Gospi i poistovjećuju s Njom 
obavljajući marijanski život, koji se sastoji u tom da se čovjek u svemu nadahnjiva u Djevici i da 
sve čini u jedinstvu s Njom. Kada neka od ovih duša prodre u ispaštanje tmine, vidi da se Bog srdi 
na nju, i da je njezina vlastita savjest optužuje i progoni užasnom slikom njezinih grijeha pohiti 
pritisnuta Presvetoj Djevici da se skloni kod Nje i obrani od srdžbe Božje od prijetnja đavlovih i od 
vlastite grižnje savjesti koji ju progone na smrt. Presveta je Djevica prima majčinskom nježnosti, ne 
da je ukloni pravednog puta svetosti koja je traži i progoni da ubije, nego da je zaštiti od njezine 
uzbunjene savjesti, koja je grize, nego da je ojača i pouči slijediti odredbe milosti, prepuštajući se 
trpljenju njezinih bolnih djelovanja. Tako, dakle, kada duša bježeći pred srditim Božjim izgledom i 
nakaznom hidrom koju joj milost pokazuje u njoj samoj, bježi Mariji, Ona joj pomogne da se 
okrene u sebe i da promatra vlastitu zlobu i rugobu svaki put dulje, dok je ne uspije smjestiti u 
njezinom sta i grijeh, i oduševljava je i pomaže da uništi u sebi sve što se protivi Bogu, da uklonivši 
uzrok, prestane spasonosan progon istog Gospodina. 

Tako radi duša, koja, dok opaža da je Bog zlovoljan i protiv nje, svaki put kada ide u hram 
ili se pripravlja na molitvu, čvrsto se privine uz Djevicu i moli je da je prati, predstavljajući se 
Njemu kao sakrivena pod zaštitničkim plaštem Gospe i govori: »Ne ljuti se, Gospodine, što me 
vidiš pred sobom, jer ne dolazim vrijeđati te nego počastiti svojom ljubavlju i poštovanjem. Gledaj 
svoju Majku. Kako je lijepa! Koliko te ljubi! I koliko joj duguješ! Promatraj me po njezinim 
krepostima i ljubavi koju mi pruža; ta ako tako radiš, nećeš me kazniti ni mrziti, nego ćeš sipati 
svoju ljubav i milosti, jer nećeš gledati u meni grešnicu koju progoniš, nego kćerku koju Marija vrlo 
ljubi. Zla sam veoma, Bože moj; priznajem to. Zaslužujem da se ljutiš i da me zauvijek napustiš; ali 

ljubim tvoju Majku i sva sam njezina! Oprosti mi i budi milosrdan iz ljubavi i poštivanja koje Njoj 
duguješ.« 

U trenu se Bog raznježi, nasmiješi se i slatko postupa s dušom koja mu tako govori iz dubine 
bezgrešna Srca Marijina, gdje leži kao skrivena. Ako vidi da joj Bog krije očinsko srce a pokazuje 
oštru strogost svoje pravednosti, prima na sebe strogost i kazne što joj pruža; ali želi upoznati 
njegovu dobrotu daje ljubi i opravdati njegovo ponašanje prema njoj (protiv prigovora sotoninih i 
krinke samoljublja), i biti sretna što On tako tvrdo postupa s njom. Da to postigne, traži Ga u 
Djevici, promatra njegovo milosrđe, dobrotu ljepotu, svetost i ostale kreposti ili savršenosti 
odražene u Gospi, i njegovu očinsku ljubav i nježnost u prijateljskim odnosima te milosti 
povlaštene ljubavi koje joj sipa. I kako ga gleda beskrajno ljupka, ljubitelja i dobrotvora, i kako pod 
strogim izgledom što ga njoj pokazuje krije očinsko i zaručničko srce, samu dobrotu i nježnost, 
duša se u Nj zaljubljuje, cijeni ga u najvišem stupnju i ljubi svim svojim umom i srcem. Smatra 
darovima kazne kojima je njegova pravednost bije, jer se osjeća sretnom zbog toga što postoji tako 
dobar Bog, pa bilo i zato daje kažnjava. 

Kada shvati da ju je Bog napustio i predao zaboravu zauvijek, i da joj pripravlja mjesto u 
paklu daje vječno muči, jednako hita Mariji da traži neko olakšanje svojoj dubokoj boli; i nalazi ga 
u povlasticama, darovima i milostima sakupljenim u Gospi, u njezinoj slavi i sreći, koje si prisvaja 
ćuteći zadovoljstvo, a ono je sili da uživa u njezinoj sreći i blagostanju više nego u vlastitu životu i 
sreći. 

Kako djevica nije sretna radi sebe, nego radi Boga, od kojeg je sve primila, duša iz ljubavi 
Gospi ljubi Boga i uživa u njezinoj slavi i sreći, zahvaljujući na darovima koje će dijeliti ili joj 
dijeli, a te cijeni više nego da su njezini, ili da ih je Bog dao njoj. Kada vidi da je Bog prezreo 
njezinu ljubav i počast koje mu iskazuje, okreće se Mariji da joj ponudi svoj život i srce što je 
Gospodin odbio. Gleda Je, svu u zanosu ljubavi i naslade, kako promatra beskrajno Božje 
veličanstvo i vlast i klanja mu se. I videći Djevicu kako služi slavi Boga, i kako na Nj prenosi časti 
koje njoj iskazuju pobožni vjernici, te da zato prima njihov život i srca što im želi svojim zaslugama 
povećati vrijednost i predati ih istom Bogu, duša se osjeća neodoljivo prisiljena ljubiti božanskom 
strasti ili beskrajno i božanski Boga kojeg obožava i ljubi Marija tolikim žarom i vjernošću; i ljubi 
ga, ako ne beskrajno, svim žarom kojim je kadra, i štuje ga sve savršenije, iako je Bog ponovno i 
ponovno prezire, jer dosta joj je i odviše vidjeti kako vjerno služi i ljubi Boga premudra Djevica, 
presveta i preljubljena njena Majka, da se uvjeri kako On zaslužuje da bude ljubljen i služen radi 
sebe, bez obzira na njegova dobročinstva, premda vjera neće učiti to isto. 

Kada osjeti daje prenesena u samo tište blizu pakla, i daje zlostavlja te ugrožava đavao kao da je u 
njegovoj vlasti, duša ne može tražiti Djevičinu zaštitu, jer gubi iz pameti Gospu i sve što bi joj 
moglo pomoći i utješiti je. Ali kako rečena nevolja traje ponekad duge ure, pa i čitav dan, ako u tom 
razdoblju čuje izgovoriti Marijino ime, smjesta se vraća u sebe, oslobođena pritiska što gaje trpjela, 
kao da su njezina vjera i povjerenje u Djevičinu zaštitu (koje se sjeti u trenu kada je čula spomenuti 
njezino ime) spustili s neba Gospu, i njezino prisustvo otjeralo đavla i zbrisalo samoću u kojoj je 
ležala. Tako marijanska duša nalazi u Djevici zaštitu, svjetlo, olakšanje, pomoć, ublaženje muka, i 
sva dobra.... 

Bog pripravlja dušu za ovu tvrdu kušnju, saopćavajući joj svoju božansku ljubav i jedno 
poštovanje samog Boga tako veliko, daje ne samo prisiljava da mu savršeno služi i da trpi za Njega 
koliko joj određuje, nego da to čini nesebično, za biće koje jest, smatrajući kao posebno 
dobročinstvo što se Bog udostojao da je uzme u svoju službu i da joj dopusti sreću ljubiti Ga i 
trpjeti za Nj. 

Tom moćnom pomoćniku ljubavi koja cijeni (obožava) Boga, u nekim se dušama pridružuje 
ljubav, pobožnost i nenarušivo prianjanje uz Presvetu Djevicu u tako visoku stupnju da žive više 
Marijinim životom nego svojim vlastitim. Te koje prakticiraju marijanski život imaju u Djevici 
izvanredno jaku pomoć i olakšanje svojih muka u svim nevoljama osobito za vrijeme kušnje i 
napuštenosti. 

Divan je postupak što ga vodi Gospa sa dušama koje joj pripadaju (svojom pobožnošću i 
savršenom posvetom) i žar što ga razvija u njihovu korist. Kolikom ih ljubavlju i nježnošću 

posjećuje, pohađa u nevolji, štiti i brani od njihovih neprijatelja, pomaže u njihovim potrebama, 
izaziva ih da ljube Boga, ukrašava ih i pripravlja na božansko sjedinjenje i postizava im tu milost! 
Te duše mogu istinski ponavljati riječi knjige Mudrosti: »Sva su mi dobra došla po njoj i od ruku 
njezinih blago nebrojeno« , jer tko ima kraj sebe Djevicu (a imaju je svi koji je uistinu ljube), 
posjeduje beskrajno blago, jer posjeduje samog Boga. I nitko ne sipa tako neizrecive utjehe kao 
Gospa svojim pobožnicima u vrijeme nevolje. 

Radi toga nutarnje duše, pozvane da žive u intimnosti s Bogom, kao pripravu u kušnjama što 
ih čekaju u noćima i spiljama, u pustinjama i tunelima koje ima njihova staza, moraju nastojati 
poistovjetiti se s Djevicom i zaslužiti njezinu obranu i zaštitu; ako tako učine, manje će trpjeti i 
neprestano će više napredovati, naročito u razdobljima trpljenja, jer tada im je potrebnija njena 
zaštita. 

Trpjet će manje, jer duše koje prakticiraju marijanski život, kada vide da ih je Bog napustio, 
da ih optužuje vlastita savjest, da ih muči demon te očajavaju zbog svojeg spasenja, uz zaštitu koju 
kušaju u svojem čestom obraćanju Djevici, čuvstvo dopadnosti što ga imaju prema Njoj, čini ih 
dionicima njezine sreće, i uživaju na bujici njezinih naslada. Više napreduju, jer im je duša 
rasvijetljena sjajem te jutarnje Zvijezde, koja se nikada ne sakriva svojim vjernim službenicima, 
svjesni su bolna čišćenja koje u njima obavlja milost, pojačani zaštitom Gospe, trpe ga poučeni od 
Nje savršenim predanjem, a da se ne brane niti ustežu, naprotiv nastoje surađivati s Njom kolikogod 
im je moguće. Bogu hvala.... 

U drugom razdoblju. U drugom je razdoblju Djevica upravlja, uči i uvodi u tajne katoličke 
vjere i njezine dužnosti; i pruža joj uspješnu pomoć da prakticira, što može savršenije, kreposti i da 
oblikuje svoj život sa bolnim Spasiteljevim životom. Reklo bi se da milost dijeli sa Djevicom svoj 
božanski rad u marijanskim dušama, budući da ih po njoj ili njezinim zauzimanjem poučava, ravna i 
posvećuje, i nikako ne zapovijeda, ne traži niti išta čini obzirom na rečene duše bez Gospina 
posredovanja, a da nije zato manje gospodarica duše koju oblikuje i posvećuje. 

Pošto je unišla u drugo razdoblje čišćenja, dok obavlja i usavršava se u kršćanskim 
krepostima i želi oblikovati svoj život prema bolnom Isusovom, prije nego joj se dade spoznaja 
otajstva Utjelovljenja, sada izravno, sada po nekoj knjizi ili osobi, Bog otkriva marijanskoj duši 
Djevičinu odličnost, njezine povlastice i kreposti, divnom jasnoćom i božanskim posljedicama. 

Duša osjeća kao nagradu ako može nasljedovati Gospine kreposti, njene osjećaje i težnje, 
sve što vidi i zna o Njoj, ah snagom tako tajanstvenom kao uspješnom; i u jako kratko vrijeme 
uspije osvojiti Gospin duh i kreposti i Njezin život počinje biti njen vlastiti. Uči od Djevice ljubiti 
krepost iznad svega i plašiti se čak i najmanjih nesavršenosti, i rušiti sve što je naslijedila od starog 
Adama i grešne Eve. Jednom riječi, uči ljubiti sve dobro i stječe snagu da ga izvršava. 

Čim joj je Gospodin saopćio poznavanje otajstva intimna Isusova života (za ovo poznavanje 
najbolja je priprava nasljedovanje Djevice), prima od Djevice čudesne pouke o kršćanskoj 
savršenosti koje ju navode da oblikuje svoj život prema Isusovu tako brižljivo i savršeno kako je to 
učinila Gospa, i da se vlada prema njemu kako se ona vladala, iskazujući mu iste i slične usluge i 
pribavljajući mu slavu i uživanje kao i ona, kada je prisustvovala božanskim otajstvima koje duša 
promatra i shvaća kao prisutne. 

Dobra što ih duši donosi Djevičino učenje ne mogu se proračunati, jer su bezbrojna i 
neprocjenjiva, samo ih onaj razumije tko ima sreću uživati ih. Omogućuju dušama da budu 
marijanske koje misle da su povezane na intimno sjedinjenje s Bogom, i jamči da im neće biti teško, 
jer nema dragog sredstva kojim bi postigle tako brzo svoju težnju i tako korisno kao istinska 
pobožnost Djevici, o koioj sam rekla da se sastoji u čvrstu i neraskidivu prianjanju Gospi, i srediti 
svoje ponašanje prema njezinu. Tako bilo. 

Kada je duša nastojala obnoviti u sebi najprije Dievičin život i kreposti a zatim Isusov život 
onako kako traži milost i znanje što ga prima o božanskim tajnama, osjeća živu čežnju da posjeduje 
Presvetu Djevicu, kao vlastito očinstvo ili baštinu, u dubini svojeg bića, i prosi tu milost ljupkom 
upornošću tokom više sedmica ili mjeseci, već prema većoj ili manjoj napetosti svoje ljubavi Gospi 
i žara kojim želi da je ima. To postizava u trenu kada je najmanje očekivala. Tada se osjeća tako 

sretnom, da joj se čini kako nema više što željeti, jer sve to ima u Djevici, koje prisutnost osjeća na 
tajanstven, ali jasan način, u dubini svojeg bića. 

Pošto je prošlo nekoliko dana, osjeća veliku prazninu, kao da je Djevica proširila prostore 
duše da načini mjesta Bogu; istovremeno osjeća se raspaljena božanskim žarom i žudnjom da 
posjeduje Boga, ali nekim tajanstvenim posjedovanjem Boga jer je ne zadovoljava božanska 
prisutnost koju već uživa snagom bitne spoznaje Utjelovljenja i ostalih božanskih otajstava. To što 
želi jest kao neko osvajanje Boga, kojeg želi posjedovati kao voljeno biće ih baštinu svoje duše. 
Kao pomamna te izbezumljena silom ljubavi i svoje žarke čežnje da ga posjeduje, traži Boga u 
svako doba i na svakom mjestu; pita za Njega Presvetu Djevicu u svim njeinim slikama koje 
susreće ih vidi na svom prolazu, i moh je da ako Ga ima, da joj Ga dade jer ga želi posjedovati i da 
bude sav, sav njezin, kako je ona Božja; a ako ga nema ih je izvan Nje ih odsutan, neka ga traži i 
neka joj ga dovede. Kada, Majko moja - veli joj - kada ću pobijediti srce svojeg Boga? Kada ću ga 
osvojiti i kada će, svladano ljubavlju, predati mi se čitavo, čitavo, čitavo da ga imam? Da li se plašiš 
da ću s njime zlo postupati i zato mi ga ne predaješ? Zar me Bog ne bi kao sto ja ljubim njega i ne 
želi doći u moju dušu i radi toga ne pristaje na moju molbu? Naredi mu pod poslušnost da se dade 
mojoj ljubavi i da mi se preda, kad već kažu sveci da kao Majka imaš nad Njim vlast. Pokaži svoja 
prava, da te posluša. 

Djevica, mjesto odgovora, odobrava živu čežnju koju duša osjeća posjedovati Boga, i 
osigurava je da će na zadovoljavajući način, bolje rečeno, izvrsno biti ispunjene njezine želje; 
međutim joj naređuje da ga ljubi i prosi za savršeno posjedovanje, sa sve većom ljubavi i 
oduševljenjem, jer Bog zaslužuje da ga želimo beskrajne vjekove i beskrajnim žarom prije nego ga 
osvojimo. Tako je velik i neprocjenjiv! 

U ovom razdoblju duša doživljava česte polete ih uzdignuća k Bogu; i mnogo puta, kada se 
vrati u sebe i osjeća prazninu i samoću koje redovito slijede uzdignuće, podiže oči prema nebu, po- 
navijajući: »Tamo se nalazi moj Dragi, moj Ljubljeni, moje najviše Dobro. Tamo se nalazi«. 

Bog se često javlja duši u različitim oblicima, sada da joj obeća kako će ispuniti njezine 
želje, sada da ponovi svoja obećanja, sada da iskuša njezinu vjeru i pouzdanje, i uvijek da joj 
nadahne i poveća njezine čežnje. Ponekad se Bog otkriva duši na nekoj uzvišenoj visini, vrlo 
visokoj, vrlo plemenitoj, u svojstvu svoje božanske moći, kao božanska snaga, nesavladiv lav, kojeg 
nijedan stvor ne može podložiti, kao moćan Gospodin, beskrajno nadvisujući sve što postoji izvan 
njega. Pošto joj je dopustio vidjeti njegovu svemoć i beskrajnu veličinu odjenutu dobrotom, nekim 
znakovitim pokretom joj rekne da joj ni na kakav način neće us lišiti molbu, jer ne želi predati se 
njoj nekoć nevjernoj, i jer ne mora Stvoritelj pristati na molbe svojeg stvora, ni dozvoliti da on slavi 
slavlje nad njegovom beskrajnom moći; i da ga nitko neće obavezati da učini ono što želi, jer iznad 
Boga nema nikog, i nitko ne može prisiliti Svemogućega. Dok joj tako govori i označava da joj se 
neće predati, čita duša u dubini Božjoj protivno, i nekim jasnim načinom razumije da beskrajno 
žudi ispuniti njezinu čežnju i da će to učiniti ako Presveta Djevica posreduje i to ga moh, jer ova 
Gospa postiže sve što traži, i jedina je koja može pobijediti njegovu svemoguću dobrotu; neka je 
nastoji pridobiti za svoju korist, jer će postići bolje od onog što ona misli i čeka. 

Marijanska duša, koja osjeća da je Djevica ljubi, i Njezina je dobra volja smiruje (bez 
sumnje Ona joj želi veća dobra nego ona traži i može poželjeti), uživa kada sazna da joj se daje moć 
Marijine molitve na tako tajanstven način, u isto vrijeme Bog joj pokazuje protivno. Požuri dakle 
prostrijeti se pred noge Djevičine da je zamoli i zaklinje, neka se zainteresira za njezino dobro i 
moh Boga da joj se preda, jer ne može živjeti ako joj se ne saopći onako kako zahtijeva beskrajna 
praznina koju osjeća u svojoj duši. Još jednom je Djevica uvjerava da će osvojiti Boga i da će 
postići više nego traži i čeka, te da će biti presretna; ah daje potrebno nekako to zaslužiti svojom 
ljubavi koja ga cijeni i sve većom čežnjom da ga zadobije. I bodri je da još malo trpi. 

Drugi se put Bog javlja duši u kratkom razmaku, kao pun čežnje da joj se izruči. I duša biva 
potaknuta da se baci Bogu da ga stegne slatkim zagrljajem, ah ne može pregaziti razmak zbog neke 
zapreke (naočigled malene) koja se ispriječila među njima. Onda duša zapita: što znači zapreka i 
koji uzrok priječi Boga da joj se preda, jer joj pokazuje da to želi? 

Ponekad se Bog otkriva duši da joj ponovi svoje obećanje i da se poigra njezinim željama, 
pokazujući joj neka sredstva da postigne svoju težnju i izigravajući napore duše, koja, upotrijebivši 
sredstva, ostane s njima ili većim željama, a da nije postigla svoju težnju. 

Razumije duša time da nije dostojna imati svojeg Boga u stupnju što ga zahtijeva praznina 
koju kuša i žudi njezina ljubav. Ponizi se i želi predano trpjeti onu prazninu i ublažiti svoje čežnje; 
ali nemoguće jer njezina je ljubav svaki put vatrenija, a raste i cijena koju ima o njegovoj dobroti; i 
s odlaganjem raste njezina čežnja i nužno mora uporno tražiti i obnavljati svoju marljivost, u 
svakom slučaju ona to i radi. Njezino je trpljenje golemo, jer dani su joj dugi kao godine; i ako je 
živjela tjedan dana s ovim željama, čini joj se tako dugo kao daje prošlo mnogo vremena. 

I tako se ona tuži Bogu, a naročito Presvetoj Djevici, koja je kao tješiteljica zaljubljene duše u tom 
posljednjem razdoblju pasivna čišćenja (jer Njoj iznosi svoje ljubavne jade i muke što ih trpi) i moli 
Je daje podrži u njezinu uzbuđenju, jer gubi snagu zbog ljubavne žestine. 

Ne iznosim potanko prizore što se zbivaju između marijanske duše i Marije u to vrijeme, jer 
bi bilo dosadno, osobito onima koji ne ljube Gospu istom snagom. Istina je da Bog blagoslivlje 
rečene prizore nenadmašivom srdačnošću te ostaju zauvijek utisnuti, ne samo u njegovu božanskom 
umu, da nagradi duši njezinu sinovsku privrženost, slijepu i potpunu poslušnost te povjerenje u 
Mariju, nego jednako i u srcima Majke i kćerke, koje ih poslije spominju neizrecivim 
zadovoljstvom, blagoslivljajući Gospodina za ljupke mudrolije kojima se služi da osvoji srce svojih 
stvorova i da ih prilagodi za svoje božansko sjedinjenje. Bogu hvala“. (s. Marija od Anđela Sorazu, 
Duhovni život VI polavlje) 


DODATAK 6. Trpljenja koja duše prolaze u tamnoj noć duha uspoređena sa patnjama dušu 
u čistilištu 

(Vidi uvodnu napomenu o značenju dodataka pojedenih odaja skripte: Ovaj dodatak 
donosimo zbog zanimljivog paralelizma čišćenja u tamnim noćim duha i čistilišta. Sv. Ivan od križa 
trpljenja koja duša prolazi zbog svijetla ulivene kontemplacije i vlastite nepročišćenosti uspoređuje 
sa trpljenjima i čišćenima duše u Čistilištu. Donosimo najvažnije tekstove sveca o tome. U povijesti 
svetačke tradicije samo sv. Katarina Đenovska opisuje čišćenja i stanje duša u čistilištu počevši od 
svog iskustva čišćenja na zemlji pa donosimo i neke najvažnije njene tekstove iz Rasprave o 
čistilištu) 

„Kod malo duša je čišćenje tako jako: samo kod onih koje Gospodin hoće da uzdigne do 
najvišeg stupnja sjedinjenja. On svaku dušu pripravlja više ili manje jakim čišćenjem, već prema 
stupnju na koji je pozivlje i prema njenoj nečistoći i nesavršenosti. Trpljenje se, o kojem govorimo, 
može usporediti s trpljenjem u čistilištu jer, kao što se ondje duhovi čiste zato da kasnije mogu 
Boga gledati u jasnom gledanju vječnog života, tako se na zemlji duše čiste na sličan način zato da 
se mogu preobraziti u Boga, da ga mogu ljubiti u ovom sjedinjenju“. (ŽP 1,24) 

„Na tom kovačkom ognjištu duša se čisti kao zlato u lončiću za kušanje, prema riječima 
Mudraca : Iskušajmo ih kao zlato u taljiku, 81 i osjeća da se uvelike rastače u svojoj biti i da je 
gotovo nestaje u krajnjoj bijedi. To se može zaključiti iz onoga što, s obzirom na to, kaže David o 
sebi vapijući k Bogu ovim riječima: 

Spasi me, Bože: vode mi dođoše do grla! U duboko blato zapadoh, i nemam kamo glavu staviti; U 
duboku tonem vodu, pokrivaju me valovi. Iznemogoh od vikanja, grlo mi je promuklo, oči mi 
klonuše Boga mog čekajući. 

Takvim mukama Bog veoma ponizuje dušu, da je, zatim, isto toliko uzdigne. Uostalom, 
njegova providnost uređuje tako, da, kad se osjećaj muke oživi u duši s više oštrine, brzo se također 


81 Mudr 3, 6. 

82 Ps 68. 

uguši, jer da nije tako, duša bi se brzo rastavila od tijela; ali — ponavljam — časovi u kojima duša 
osjeća svu svoju nutarnju bijedu nisu neprekidni. Ipak duša kadikad ima tako živ osjećaj svoje 
niskosti, da joj se čini kao da vidi pred sobom otvoren pakao i svoju propast. I uistinu se može reći 
da oni, koji su kušani na ovaj način, silaze živi u pakao, ih barem da u ovom životu trpe ono 
čistilište što bi trebalo da trpe u drugom. I zato duša, koja prođe kroz motrenje o kojem govorimo, 
ili neće doći u čistilište ih će se u njem zadržati veoma malo, jer više vrijedi jedan sat muke negoli 
ondje mnogo sati.“ ( N 11,6,6) 

„Drugo, razumjet ćemo da muke duše ne dolaze od strane božanske Mudrosti jer, kako kaže 

oo 

Mudrac: s Mudrošću su mi došla sva dobra, nego od strane tromosti i nesavršenosti duše, koja bez 
čišćenja nije sposobna primiti njezino božansko svjetlo sa slašću i ugodnošću što ga prate, i stoga 
veoma trpi; kao što drvo ne može biti preobraženo odmah čim mu se približi vatra, jer nije još 
pripravljeno. To potvrđuje i Sirah opisujući što je on pretrpio da stigne dotle da se sjedini s 
Mudrošću i da u njoj uživa: I utroba mi uzdrhta od čežnje za njom, i stoga stekoh valjano blago. 

Treće, usput napominjemo kako duše u čistilištu trpe. Vatra ne bi protiv njih ništa mogla, 
koliko god bi ih obuzimala, kad ne bi imale nesavršenosti za koje trpe. Nesavršenosti su materijal 
na koji se vatra hvata, a kad se materijal uništi nema što drugo gorjela: kao što u našem slučaju, kad 
nestane nesavršenosti duša prestaje trpjeti te preostaje samo uživanje“. (N II, 10, 4-5) 

„Deseti i posljednji stupanj tajnovitih ljestava ljubavi čini daje duša potpuno slična Bogu, a 
razlog tome je jasno gledanje Boga, u kojemu Ga odmah posjeduje, jer došavši u ovom životu do 
devetog stupnja, ona izlazi iz tijela. Takve duše, a ima ih malo, budući da su posve očišćene za 
ljubav, ne ulaze u čistilište; i stoga sveti Matej kaže: Blago onima koji su čista srca oni će Boga 
gledati. Ovo gledanje, ponavljam, uzrok je daje duša potpuno slična Bogu, prema svjedočanstvu 

oc 

Ivana (koji kaže: »Znamo da ćemo biti slični«. Ne tako da bi duša dobila neizmjerne Božje 
savršenosti, što je nemoguće, nego tako da će sve što ona jest postati slično Bogu, pa će se stoga 
ona zvati i bit će Bog po sudioništvu“. (N II, 20,5) 

Započinje tekst sv. Ktarine Đenovske 

Žestina ljubavi kojom duše u Čistilištu žude za Bogom, primjer gladnoga i kruha 

Toliko su sjedinjene sa svojim Bogom, koji ih privlači k sebi (po njihovom prirodnom 
instinktu, jer su stvorene za to) da ne postoji nikakvo obrazloženje, slika ili primjer, koji bi bio 
dovoljno jak da bi razjasnio bar donekle tu povezanost, kako ih um i unutarnji osjećaj shvaćaju. 
Ipak ću dati ovdje jedan primjer koji mi pada na pamet. 

Pretpostavimo da na cijelom svijetu postoji samo jedan kruh, koji mora utažiti glad svih 
stvorenja, a da se ta stvorenja mogu nasititi samo vidjevši ga. Čovjek kada je zdrav, već po instinktu 
želi jesti, pretpostavimo da ne može jesti, ne može se razboljeti, niti umrijeti, ta bi glad sve više 
rasla, jer insti nk t za jelom nikada u čovjeku ne nestaje. Čovjek, znajući da ga samo pogled na onaj 
kruh može nasititi, a nemajući ga, glad ne bi nestala, niti bi mogla nestati, već bi on ostao u 
neizdrživoj muci. Koliko god bi se čovjek sve više približavao tom kruhu, ne mogavši ga ipak 
vidjeti, to bi se više u njemu raspalila prirodna želja za kruhom, jer je ta želja sva usredotočena 
prema kruhu iz kojeg on crpi svako svoje zadovoljstvo. 

Nasuprot, kad bi pak bio siguran da neće nikada vidjeti taj kruh, tog časa doživio bi pravi pakao, 
kao proklete duše, koje su izgubile svaku nadu da će ikada više vidjeti "kruh Božji", pravog 
Spasitelja. 


83 Mudr 7, 11. 

84 Sir 51, 21 

85 1 Iv 3, 2. 

O potrebi Čistilišta Naprotiv, tvrdim još više. Vidim da Nebo nema vrata već tamo ulazi 
tko hoće. Bog je samo Milosrđe i stoji tamo raširenih ruku da nas uključi u svoju slavu. No, vidim 
tu prisutnost Božju, tog istog Boga u takovoj čistoći i blistavosti, neizmjerno većoj no što se to 
može zamisliti, da duša koja posjeduje u sebi i najmanju nesavršenost, kao najmanju mrvicu praha, 
odmah bi se radije bacila u tisuću pakla, nego se našla u prisutnosti tog Veličanstva s tom svojom 
nesavršenošću. 

Duša stoga kada vidi Čistilište, kao mjesto određeno za pročišćenje, baca se u nj i osjeća da 
se nalazi na mjestu velikog milosrđa, jer se može riješiti prepreke sjedinjenja. 

O strašnoj naravi Čistilišta Kako je strašno Čistilište ne može se riječima izreći niti umom 
shvatiti, osim što gaja vidim po mukama jednakim Paklu! Ipak vidim da svaka duša koja ima i 
najmanju mrlju nesavršenosti u sebi, prima Čistilište kao mjesto milosrđa, ne obazirući se uopće 
više na čistilišne patnje, jer brišu mrlju nesavršenosti, prepreku njezinom sjedinjenju s Bogom, 
izvorom svake Ljubavi. Čini mi se da samo trpljenje duša u Čistilištu više od bilo čega drugoga 
proističe iz svijesti da ona u sebi ima nešto što Bogu nije drago, a da je to učinila svjesno i 
svojevoljno, protiv tolike dobrote Božje, pa stoga te muke stvaraju samu bit Čistilišta. To se dešava, 
jer duše u milosti vide i spoznaju istinu u svoj svojoj objektivnosti i svu težinu prepreke, koja im ne 
dopušta da se približe Bogu. Sve ovo što sam iznijela, te shvatila kao sigurnu realnost, koliko sam 
to mogla shvatiti u ovom životu, od neizmjerno su velike važnosti do te mjere da svaki pogled, 
riječ, osjećaj, pravda, istina, zamišljanje mi izgledaju u usporedbi s tom istinom samo puste laži i 
nevažna razlaganja. Još uvijek ostajem zbunjena, jer ne nalazim riječi, a koje bi morale biti 
neizmjerno jače, da bi donekle izrazile ono što sam htjela reći. 

Božja ljubav, koja privlači sebi svete duše i prepreke koje one imaju zbog grijeha, rađa 
čistilišnu muku 

Vidim daje težnja sjedinjenja duše s Bogom tako snažna, da kad je Bog vidi u svoj njenoj 
blistavosti, koju po prirodi ima u sebi, a u kojoj ju je sam Bog stvorio, ulijeva u nju tako veliku 
težnju vatrene ljubavi, da bi bila dostatna da je istog časa uništi, iako je besmrtna. Sam Bog dušu 
tako preobražava u sebe da se u njoj ne može vidjeti ništa drugo već samo Bog, koji je privlači i 
ražaruje ljubavlju, do te točke dok je ne dovede da zablista onom prvotnom čistoćom u kojoj bijaše 
stvorena. 

Kada duša u nutranjem viđenju primijeti daje Bog privlači vatrom ljubavi, prema svom 
slatkom Gospodinu i Bogu, jednostavno se od ljubavi u kontemplaciji rastapa pred njim. 

Duša zatim gleda u Božjem svjetlu kako Bog ne prestaje privlačiti je, te je u ljubavi vodi potpunoj 
savršenosti, s velikom pažnjom opskrbljujući je sa svim potrebnim, a to Bog sve čini samo iz čiste 
ljubavi. Ona uviđa da ne može slijediti svu jačinu privlačnosti koju osjeća prema Bogu, te se ne 
može posve sjediniti s njim, a uzrok te prepreke jest posljedica grijeha. Shvaća vrlo jasno kako je to 
užasno teško što je zakasnila u potpunosti vidjeti Božansko svjetlo. Tu sada dolazi do izražaja i 
sama narav duše, koja bi htjela bez ikakve prepreke sjediniti se s tim pogledom Božjim koji je tako 
privlači k sebi. Tvrdim da sve ove stvarnosti, koje sam navela, rađaju u duši čistilišne muke. 
Tvrdim, da duše uopće ne gledaju na tu svoju muku, iako je ona neizmjerno teška i jaka, one više 
gledaju na prepreku koja se nalazi u njima samima, a protivna je Volji Božjoj, dok gledaju Boga 
kako gori u ljubavi prema njima. 

Ta ih ljubav neprestano privlači k sjedinjenju. Duša ne pronalazeći ništa druge što bi mogla 
učiniti, da ukloni tu prepreku sjedinjenja s Bogom, praktički se baca dragovoljno u Čistilište. 

Ta ljubav je tako jaka, da kad bi duša našla još jedno Čistilište, iznad ovoga što trpi, istog 
časa bi se bacila i u njega iz ljubavi prema Bogu, samo da što prije ukloni svaku prepreku između 
sebe i neizmjerne ljubavi Božje 

Kako Bog čisti duše i primjer zlata u talionici 

Vidim kako od Boga prema duši dolaze zrake i goruće munje Božje ljubavi, teko duboke i 
jake da izgleda da će uništiti ne samo tijelo već dušu, kad bi to bilo moguće. 

Te zrake imaju dvojaki učinak: one pročišćuju dušu koja kao da se poništava u poniznosti. Vidiš ih: 
što više sagorijevaju to su bolje, a svaka od tih zraka mogla bi ih pročistiti tako, da bi jednostavno 
nestale, uništile bi se. 

Vidiš zlato: što ga više topiš, to je ono bolje, a mogao bi ga tako topiti da bi nestala svaka 
nesavršenost. 

To je učinak djelovanja vatre u materiji. Naravno, duša se ne može uništiti u Bogu, već u 
sebi samoj: i koliko se više pročišćava, toliko nestaje u samoj sebi, te napokon ostaje čista u Bogu. 
Zlato kad se pročišćava do 24 karata, ne uništava se, koliko god bila jaka vatra, jer se ne može 
istrošiti, već se uništavaju i nestaju samo nesavršenosti koje su u njemu. 

Na tom principu djeluje i Božanska vatra u duši.. Bog je tako drži na vatri dok ne nestanu sve 
njezine nesavršenosti: dovodi je do čistoće od "24 karata", svaka duša prema svom stanju. Kad se 
duša pročisti, ostaje sva u Bogu, bez ikakvog svog vlasništva u sebi, njezin život kao i bitak su u 
Bogu. 

Kad Bog dovede dušu do te mjere čistoće i savršenosti, duša ostaje neosjetljiva na bilo koji 
izazov i ne može više trpjeti, jer ne ostaje ništa više što bi trebalo nestati ili se uništiti. Kad bi i 
ostala u toj tako užasnoj vatri, no posve očišćena, ne bi je se to doticalo, naprotiv bila bi sretna, jer 
bi to bila vatra Božanske ljubavi. Ona bi to doživjela kao potpuno sjedinjenje s Bogom, bez ikakvog 
suprotstavljanja. 

Goruća želja dušu da se preobraze u Boga i Božja mudrost po kojoj prikriva dušama 
njihove nesavršenosti 

Bog je dušu stvorio sa svim onim dobrim sklonostima s kojima je bila sposobna postići 
savršenstvo, živeći onako kako joj je to Bog odredio, ne onečistivši se sa bilo kojom mrljom 
grijeha. 

Budući da se duša okaljala već po Istočnom grijehu, gubi s tim činom svaku milost, ostaje 
mrtva i ne može uskrsnuti, već je može uskrisiti samo Bog. Bog je uskrsava po svetom Krštenju. Ali 
u duši kao posljedica Istočnog grijeha ostaje ipak zla sklonost koja je vodi k grijehu. Ako se duša ne 
suprotstavi toj sklonosti, te tako počini osobni grijeh, ona po njemu ponovo umire. Bog je uskršava 
ponovno po posebnim milostima u sakramentu svete Ispovijedi. Ostavši ponovno okaljana sada i 
posljedicom osobnih grijeha, i navezana na sebe samu, Bog da bi doveo dušu u 
prvotno stanje, koje je posjedovala kod stvaranja, mora oduzeti nove zahvate bez kojih se duša 
nikada ne bi više mogla vratiti u prvobitno stanje. (Pozivi milosti na braćenje i pokoru.) 

Kad se duša vraća Bogu, toliki je njezin žar da mu se vrati, da ta želja postaje njezino Čistilište. Ona 
ne gleda niti može gledati Čistilište kao mjesto čišćenja, već je u njoj samoj instinkt čežnje koji je 
vodi k sjedinjenju s Bogom, ražarena čežnja i prepreka za sjedinjenje koju ima u sebi čine njeno 
Čistilište. 

Taj krajnji čin ljubavi, koji proizlazi iz samog instinkta da ukloni prepreke, bez ljudskog 
sudjelovanja djeluje tako da polako i pomalo uništava sve sakrivene nesavršenosti, koje bi dušu 
dovele do očaja kad bi joj bilo moguće vidjeti ih. Nakon što su jednom poništene sve nesavršenost, 
Bog ih pokazuje toj duši da vidi što Božanski plamen čini u njoj i raspaljuje ljubav koja uništava 
sve nesavršenosti koje moraju izbrisati. 

Duše žele savršeno očišćenje I kada bi se bilo koja duša pojavila pred Bogom i njegovoj 
Svetosti noseći u sebi bilo kakvu mrlju grijeha, koju bi trebalo očistiti, to bi bila tako teška povreda 
toj istoj duši, da bi joj već sam taj čin bio gori od deset Čistilišta. Uistinu, čista Božja dobrota i 
vrhovna pravednost ne bi je mogle podnositi, i s Božje strane to ne bi priličilo. 

Bilo bi nepodnošljivo za dušu, kad bi vidjela da nije dala dovoljnu zadovoljštinu Bogu, pa 
makar ta bila tako mala i kratka kao jedan tren. Da skine sa sebe onaj i najmanji znak rđe, duša bi 
otišla u tisuću Pakla (kad bi ih mogla izabrati), samo da ne bude nečista pred Bogom. 

Poticaji i prijekori živima na zemlji 

Dolazim u napast, da tako viknem da me čuju i da se uplaše svi ljudi ovoga svijeta te da im 
kažem: O, jadnici, zašto dopuštate da vas ovaj svijet tako zaslijepi, te se ne brinete za tako važnu 
stvar, to jest u kakvom stanju ćete se naći u času smrti, i ne providite za to što je od neizmjerne 
važnosti? 

Svi se vi prikrivate nadom u Božje Milosrđe, za koje kažete daje tako veliko, no ne vidite da 
će za vas ta ista dobrota Božja biti osuda, jer ste djelovali protiv Volje tako dobrog Gospodina? 
Njegova dobrota bi vas morala privesti da vršite posve i samo njegovu Volju, a ne da vas ohrabruje 
u počinjanju zla: i doista njegova Pravednost ne može ništa izgubiti, no mora joj se dati potpuna 
zadovoljština. 

Nemojte se uvjeravati govoreći: "Ja ću se ispovjediti i dobiti potpuni oprost, te ću se tako 
osloboditi svih mojih grijeha, i spasiti se." 

Pomislite samo na to daje milosti za dobru ispovijed i savršeno kajanje, koji su neophodni za 
potpuni oprost, tako teško dobiti, da kad bi vi to znali strahovah bi, te bi više smatrali da ih nećete 
zadobiti nego da ćete ih zadobiti. Milost je isključivo dar Božji za koji moramo moliti ili ga netko 
drugi može za nas i / moliti. 

Svojevoljno i radosno trpljenje duša u Čistilištu 

Vidim duše u Čistilištu u čistilišnim mukama, koje imaju dvojaku snagu, ili bolje rečeno 
učinak. Prvi učinak je, što one podnose svojevoljno svu muku, te im se čini da vide da im je Bog 
udijelio veliko milosrđe, prema onome što su zaslužile, spoznavši kako je Bogu sve važno. I zaista, 
kad njegova dobrota ne bi suzdržavala pravdu, zadovoljavajući je Predragocijenom Krvi Kristovom, 
samo jedan i najmanji grijeh zaslužio bi tisuću vječnih Pakla. 

Stoga sa zadovoljstvom trpe sve muke, shvaćajući da to i te kako zaslužuju, te se ne žale na 
Boga, niti na Volju Božju, već su zadovoljne kao da su već u Nebu. 

Drugi učinak je, što one uživaju u svemu što je Bog tako dobro uredio, s ljubavlju i milosrđem, te s 
kojim milosrđem On djeluje u dušama i za duše. 

Ta dva pogleda Bog im ucjepljuje u umove u jednom trenutku, jer duše su u milosti, te 
svaku stvar shvaćaju u pravoj istini onakva kakova jest, već prema vlastitim mogućnostima 
shvaćanja. One su neizmjerno sretne i što se više približavaju Bogu to zadovoljstvo i sreća u njima 
rastu. One to zadovoljstvo ne uživaju u sebi niti za sebe, kao da potiče od njih, već uživaju samo u 
Bogu, kojeg neizmjerno cijene i to poštovanje ne može se s ničim usporediti. Svako i najmanje 
viđenje Boga nadilazi svako trpljenje i muku, kao i radost, koje čovjek može doživjeti, no ne 
uklanja niti najmanje nikakvu bol, kao niti radost. 

Svetica završava izlaganje nauka o dušama u Čistilištu opisujući ga kao stanje koje ona 
kuša u svojoj duši 

Takav način čišćenja tih duša ja nazirem umom, već dvije godine svakim danom sve jasnije 
vidim svoju dušu u ovom tijelu, kao čistilištu, sličnom i podjednakom samom Čistilištu, no toliko 
snažnom koliko to tijelo može podnijeti, a da ne umre, no uvijek sve jače, tako da tijelo pomalo 
umire. 

Vidim duh koji se odjeljuje od svega, pa i od duhovnih stvari, koje bi ga mogle podržavati, 
tj. hraniti, kao što su radost, uživanje ili utjeha. On ne može više uži vriti ni u kojoj stvari bilo 
vremenskoj bilo duhovnoj, niti po svojoj volji, niti umno, niti sjećanjem, a da bih mogla izabrati 
ovu ili onu stvar. 

Moja intima je tako zaokupljena, da sve ono u čemu je moj duhovni ili tjelesni život nalazio 
olakšanje sve mu je to pomalo oteto. Nakon što mu je oteto svako uživanje i utjeha, shvaća daje 
svaka stvar bila stvorena da se nahrani i ohrabri, no kad ih duh shvati da su samo prolazna utjeha, 
on ih mrzi i postaju mu odvratne, te ih odbacuje bez povratka. 

To se događa, jer duh u sebi ima instinkt, poriv, da odbaci svaku stvar koja ga sprječava da postigne 
savršenost, i to čini takovom okrutnošću, da bi se skoro htio baciti i Pakao, samo da postigne svoj 
cilj. 

Duh se stoga odriče svih stvari s kojima se duhovan čovjek može utješiti; to čini takovom 
pedantnošću, da mu ne može izbjeći niti najmanja mrvica nesavršenosti, a da to ori e 
ne primijeti i ne odbaci. 

U takovim stanju čovjekovo tijelo (osjećajnost, tjelesnost...) i duša, jer im duh ne odgovara 
na njihove zahtjeve, zahvaćen samo Instinktom za savršenošću, ne mogu naći utjehe u bilo kojoj 
ljudskoj stvari. 

Ne preostaje nikakva druga utjeha osim Boga, koji sve čini iz same čiste ljubavi i velikog 
Milosrđa, da zadovolji Božjoj Pravdi. Ta spoznaja daje joj veliki mir i zadovoljstvo ne umanjujući 
pak trpljenje, kao niti zaokupljenost savršenošću. Nema te muke koja bije mogla rastaviti od te 
Božje namjere. Ne izlazi iz zatvora (čistilišta), niti hoće izaći iz njega, sve dok ne učini što je Bog 
odredio. 

Moje jedino zadovoljstvo je da Bog bude zadovoljan: moja najgora muka bi bila bježati od 
onoga što je Bog odredio, jer vidim daje to pravedno i određeno iz milosrđa. 

Sve ovo što sam rekla osjećam i kušam u samoj sebi, no ne nalazim prave riječi da izrazim kako bih 
to htjela. Ono što sam rekla osjećam da se tako događa u unutrašnjosti moje duše i zbog toga ovo 
pišem. 

Čini mi se kao da sam u zatvoru, a zatvor je svijet: vezanost duše za tijelo. Rasvjetljenje koje 
dobiva duša, daje joj mogućnost da jasno gleda milost Božju koja u njoj djeluje: prepoznaje težinu 
kašnjenja u potpunom sjedinjenju s Bogom, radi zapreka i to joj prouzrokuje teške i gorke muke, jer 
je odveć osjećajna. 

Duša živi s Bogom i što se više približava Bogu to je osjetljivija za Božje stvari, te sve više 
živi samo za Boga i u Bogu. Dakle, svako kašnjenje u sjedinjenju s Bogom prouzrokuje duši užasne 
muke, jer ne može u potpunosti ostvariti svoj naravni status milosti koji joj je Bog pokazao. Što 
duša više poštuje i ljubi Boga, to više trpi zbog zakašnjenja u sjedinjenju. Poštovanje Boga je to 
veće što duša bolje i dublje upoznaje Boga: što se više odriče i oslobađa grijeha to je dublja 
spoznaja Boga. 

Zapreke za sjedinjenje joj postaju užasavajuće, pogotovu jer duša ostaje sabrana u Bogu, a 
da nema netko neku zapreku spoznaje bez zablude. 

Tako čovjek koji je spreman radije umrijeti nego uvrijediti Boga, osjeća muku smrti, no svjetlost 
Božja ga obasjava i daje takav žar, da on radije bira Boga nego bilo što drugo na svijetu, pa tako 
prihvaća i tjelesnu smrt, samo da bude zajedno s Bogom. Tako duša spoznavši što Bog hoće od nje, 
ta Volja Božja daje joj snagu da podnese sve vanjske bob i muke, samo da izvrši ono što Bog od nje 
traži. Sve to proizlazi od tuda, što Bog nadilazi bilo koje dobro koje čovjek može upoznati i 
spoznati. 

Duša se brine samo o Veličanstvu Božjem, sve drugo om zaboravlja i zapušta. Stoga duša 
gubi svaku vlastitu svojstvenost, ona više ne vidi, ne govori, niti pozna trpljenje i muku u sebi, ona 
je sva u Bogu. Sve spoznaje samo u času smrti kada odlazi iz ovoga života. 

I na kraju duša shvaća da gubi sve ono što je karakteristično za ljudsku narav, dok je Bog 
pročišćava u Čistilištu tj. pobožanstvenjava ju. 


DODATAK 7. Istovremeni suprotni osjećaji u duši koja proživljava kontemplativne 
kušnje i prolazi kroz tamne noći 

Vidi uvodnu napomenu o značenju dodataka pojedenih odaja skripte: 

Sv. Terezija na početku kontemplativne molitve u IV odajama objašnjava poteškoće suhoće 
i duhovnih rastresenosti, koje redovito prate iskustva kontemplativne molitve. Terezija kaže da će 
naglašene rastresenosti i kušnje mučiti dušu sve do zadnjih odaja, sve dok osoba ne dođe do 
vrhunaca svetosti osoba će imati te naglašene kontemplativne doživljaje u duši kao takve. Ali one 

neće spriječiti duhovni put ni duhovni rast osobe koja ide dalje. Traje sve do posljednjih odaja, to 
imate u Z IV. 1,9 - 13. 


„U ove odaje (četvrte) rijetko kada ulaze otrovna stvorenja, (napasti i kontemplativne 
kušnje svih vrsta) a ako i uđu, ne nanose štetu, dapače, donose korist. Čak smatram daje puno 
bolje ako ulaze i nameću rat u ovom stanju molitve, jer bi nečastivi mogao obmanuti, uz užitke koje 
Bog udjeljuje, kad ne bi bilo napasti, i nanijeti puno veću štetu negoli kada ih ima, te da duša ne 
dobije puno, barem ako se odstranjuju sve stvari koje ju trebaju prisiliti da stječe zasluge i da bude 
prepuštena redovitoj zapanjenosti. Jer kada je stalna, ne smatram pouzdanim niti mogućim da duh 
Gospodnji trajno bude u ovom izgnanstvu. (Z IV. 1,3) 

„Dakle, ja vam kažem, kćeri, one koje Bog ne vodi ovim kontemplativnim putom, prema 
onome što sam vidjela i saznala od onih koji idu njime, da ne nose najlakši križ i da biste se 
prestrašile putova i načina koje im dodjeljuje Bog. Poznati su mi i jedni i drugi i pouzdano znam da 
su nepodnošljivi napori koje Bog dodjeljuje kontemplativnim osobama; takvi su da se ne bi mogli 
podnijeti, kada im ne bi davao ono slasno jelo. I jasno je, budući da one koje Bog mnogo ljubi vodi 
tegobnim putovima, i što ih više ljubi, težima, nema se zbog čega misliti da prezire one koji su 
kontemplativni, jer ih Svojim ustima hvali i smatra prijateljima... Vjerujem da oni od djelatna 
života, vide li da su ovi samo malo obdareni, misle da nema ničega osim toga. A ja vam kažem da 
možda nijedan dan od onih koje ovi prođu, ne biste mogle podnijeti “. (P 18, 1 i 3) 

,,.../ kako god ne možemo zadržati gibanje neba Jer juri svom brzinom, isto tako ne možemo 
zadržati našu misao, pa ulažemo sve moći duše u nju i čini nam se da smo izgubljene i da smo 
potratile vrijeme provedeno pred Bogom; a duša je možda sva uz Njega, u posve bliskim odajama, a 
misao u predziđu zamka mučeći se s tisuću životinja, zvijeri i otrovnica i zaslužujući tim trpljenjem, 
tako da nas to ne treba zbunjivati niti pak to trebamo napustiti, a to je ono čemu teži nečastivi. I 
najvećim dijelom sve te uznemirenosti i tegobe dolaze od nepoznavanja nas samih... 

Još u ovome životu Gospodin je (dušu) oslobađa od toga kad stigne u posljednju odaju, 
kako ćemo reći, ako Bog dade. I ove bijede neće svima zadavati toliku muku niti ih napadati, kao 
što su meni zadavale niz godina zato što sam bila nikakva, jer izgleda da sam se htjela osvetiti sama 
sebi. A ono stoje tako mučno za mene, mislim da će možda biti i za vas, pa to spominjem tu i tamo 
zato da vam možda uspijem nekad dati da shvatite kako je to neizbježno, te da vas ne uznemiri i 
ražalosti, već da pustimo da se okreće ovo mlinsko čeketalo i meljimo svoje brašno ne dopuštajući 
da djeluju volja i razum“. (Z IV. 1, 9, 12- 13.) 

Sv. Ivan od Križa uči da taj kontemplativni put kojim Bog vodi dušu putem čišćenje, 
preobraženja sve do sjedinjenja je popraćen i ra z nim sugestijama đavla. 

„Noć ili čišćenje sjetila veoma je gorka, osobito kod onih — a tih je malo —koji će poslije 
morati da uđu u drugu, strašniju, noć, noć duha, pomoću koje se dolazi do sjedinjenja s Bogom u 
ljubavi. Redovito je noć osjeta popraćena velikim trpljenjem i sjetilnim napastima koje traju dugo 
vremena, iako kod nekih više, a kod drugih manje. Anđeo Sotonin, što je duh bludnosti, nasrće na 
neke šibajući ih u osjetima gadnim i jakim podražajima i mučeći ih u duši ružnim mislima i vrlo 
živim slikama u mašti, i sve to im katkada zadaje veću muku od same smrti. Nerijetko, k tome, 
nadolazi duh psovke, koji se u svim njihovim mislima i poimanju provlači sa strašnim psovkama, 
što se katkada u mašti nameću tolikom silom da se oni nađu u stanju kao da će ih, sad na, izgovoriti. 

Drugi put im je dan — zato da ih kuša, a ne da padnu — neki drugi mrzak duh, nazvan od 
Izaije duh vrtoglavi, koji zamagljuje osjećaj i napunja ga s tisuću skrupula i po njihovom mišljenju 
tako zamršenih sumnja da ne mogu biti nikad s ničim zadovoljni niti mogu svoj sud osloniti na 
ikakav savjet ili na kakvu misao. Ovo je jedna od najtežih muka i strahota ove noći i mnogo se 
približava onomu što se događa u noći duha. U ovoj noći osjeta Bog redovito šalje slične oluje i 
muke onima koji će, zatim, biti uvedeni u noć duha — u koju svi ne prelaze —da se, šibani i 

ćuškani, vježbaju očvršćujući osjete i duševne moći i da se tako priprave na sjedinjenje s Mudrošću 
koja će im se podati. Ako duša nije napastovana, vježbana i prokušana mukama i napastima, njezin 
osjećaj ne može prodrijeti do Mudrosti. Stoga Sirah kaže: 

Koji nije kušan, što zna? 

I koji nema iskustva, malo toga prepoznaje. 

Ti me pokara i ja se popravih. Ovom pokaranju je vlastito da dovodi do Mudrosti upravo tim 
unutrašnjim mukama, jer one najuspješnije čiste osjete od svih naslada i utjeha prema kojima su oni 
bili po naravnoj slabosti skloni, i jer je duša tim unutrašnjim mukama o kojima govorimo duboko 
ponižena, da tako bude pripravljena na ono uzvišenije što je čeka“. (T I, 14, 2-5) 

Ove raznolike i mučne nutarnje patnje duše koja prolazi kroz tamne noći u njoj samoj 
posebno na višim stupnjevima čišćenja uzrokuju istovremeni suprotni doživljaj u duši, na primjer da 
traži i želi Boga, želi samo za njega živjeti i istovremeno daje Bog odbacuje, mrzi, daju je odredio 
za vječnu propast...upućujemo na dodatak Iskustva tamne noći duha raznih svetaca. 

Čudesan je Bog i njegovo djelovanje u životima svetih, istovremeno strašno trpe i sretni su. 
Postavlja se pitanje kako je to moguće. Klasičan katolički nauk mistične i svetačke tradicije uči da 
duša kao da ima više dijelova u sebi, viši i niži, te se ta dva istovremena suprotna osjećaja događaju 
u istoj duši u tim različitim dijelovima duše. Donosimo dva svjedočanstva iz svetačke tradicije o 
tome. 


Sv, Franjo Saleški uči: „Mi imamo samo jednu dušu, dragi Teotime. I ona je nedjeljiva. Ali 
u toj duši postoje različiti stupnjevi savršenosti. Jer duša je živa. Ona osjeća, ona rezonira, ona 
umuje i zaključuje. Osim toga prema tim različitim stupnjevima savršenosti ona posjeduje različita 
svojstva i različite sklonosti, koja je sad tjeraju da bježi od sjedinjenja sa stvarima, a sad je opet sile, 
da se s njima sjedini. 

Spomenimo nekoliko pravila. Prvo: čokot vinove loze na primjer, da tako kažemo ljubi 
maslinovo stablo, dok naprotiv mrzi kupus i izbjegava ga, čak i jedan drugome škode. Tako isto 
vidimo, da od naravi postoji odvratnost između čovjeka i zmije. Ta odvratnost dopire tako daleko, 
da već cigla jedna pljuvačka čovjeka koji je natašte može ubiti zmiju. Plin, Hist. nat. 7.2. Nasuprot 
tome čovjek i ovca imaju tako veliku sklonost jedno prema drugome i rado borave jedno uz drugo. 
Ta sklonost ili ta odvratnost ne proizlazi ni iz kakve spoznaje, da između jednoga i drugoga postoji 
škodljivost onoga, koji je odvratan ili korisnost onoga, koji je simpatičan. Ona potječe iz 
sakrivenoga i tajnoga svojstva, koje proizvodi tu neprimjetljivu odvratnost ili antipatiju, kao i 
sviđanje ili simpatiju. 

Drugo: Mi imamo u sebi sjetilni nagon, koji nas tjera, bilo da tražimo neke stvari, koje su 
nam poznate po našoj sjetilnoj spoznaji, koju imamo o njima, bilo da bježimo od njih. To je ista 
pojava kao i kod životinja, od kojih jedne instinktivno teže za ovom, a druge za onom stvari, već 
prema tome, osjećaju li je one za sebe škodljivom ili korisnom. U tome nagonu leži ili iz njega 
proizlazi ljubav, koju mi nazivamo sjetilnom ili životinjskom, koja, pravo govoreći, ne bi se ni 
trebala nazivati ljubavlju, već naprosto nagon. 

Treće: utoliko ukoliko smo razumna stvorenja, mi imamo volju, koja nas tjera da tražimo 
dobro, koje mi svojim razmišljanjem spoznajemo kao dobro ili ga takvim procjenjujemo. Na 
temelju toga mi u našoj duši, utoliko ukoliko je ona razumna, očito opažamo dva stupnja 
savršenosti. Veliki sv. Augustin, Koment. Ps 145, paragraf 5, a poslije njega svi drugi crkveni 
učenjaci zovu ta dva stupnja dvije česti duše: jedna čest niža i druga čest viša. Niža je od njih ona, 
koja umuje i koja stvara zaključke prema onome, što spoznaje svojim sjetilima i što njima stiče 
vlastitim iskustvom. Viša je naprotiv ona čest, koja umuje i stvara zaključke prema intelektualnoj 
spoznaji, koja se ne temelji na iskustvu sjetila nego na rasuđivanju i umovanju duha. 

Ta viša čest (dio) duše i jest općenito nazivana duhom i duhovnom stranom duše, dok se ona 
niža čest duše obično zove čuvstvo ili ljudski razum. 

Ta viša čest duše može raspredati svoja razmišljanja rasvijetljena od strane dviju vrsta svjetla. Prva 
vrsta svjetla jest naravno svjetlo, pomoću kojega rade filozofi i učenjaci. Druga je vrsta svjetla 

nadnaravno svjetlo, pomoću kojega rade bogoslovi i svi kršćani, kada uzimlju za temelj svojega 
razmišljanja vjeru i Božju riječ ili objavu. Na poseban način slijede nadnaravno svjetlo oni, čiji je 
duh vođen posebnim rasvjetljenjima, nadahnućima i nebeskim pobudama. Zato sv. Augustin i 
tumači, da je viša čest duše ona, kojom mi priznajemo vječni zakon i trudimo se, da ga vršimo. 
Koment. Ps 145, paragraf 5. 

Kada se cijela njegova obitelj našla u krajnjoj nuždi, Jakob je dopustio, da najmlađi njegov 
sin Benjamin, zajedno sa svom svojom braćom, ode u Egipat. Kako izvještava Sveto Pismo, 1 Mojs. 
43.6-14, on je to učinio protiv svoje volje. U tome on očituje dvije volje. Jednu nižu, po kojoj se on 
žalostio, da šalje Benjamina od sebe, a drugu višu, po kojoj se on ipak odlučio, da ga pošalje. Jer 
razmišljanje, po kojemu se on žalostio da ga pošalje, bilo je osnovano na radosti, koju je on osjećao, 
kada gaje imao kraj sebe i na žalosti, koju je u njegovoj duši prouzrokovao Benjaminov odlazak. A 
to su oćutljivi i iskustveni temelji. Zato odluka da ga pošalje daleko od sebe osnovana je na razlogu, 
koji je nametalo stanje cijele njegove obitelji, briga za njezinu budućnost i štoviše prijeteća 
oskudica, od koje je već trpjela. 

Abraham je također prema nižoj česti svoje duše izgovorio onu riječ, koja pokazuje neku 
vrstu nepovjerenja prema navještenju anđela, koji mu javlja, da će dobiti sina. Na tu vijest Abraham 
je odgovorio anđelu: »Misliš li ti, da čovjek, koji ima stotinu godina, može još dobiti sina?« 1 Mojs 
17.17. Unatoč tome Abraham je ipak u svojoj višoj česti duše vjerovao u Boga i ta mu je vjera bila 
uračunata u pravednost. 1 Mojs 15.16. Po svojoj nižoj česti on je bio svakako zbunjen i zaprepašten, 
kada mu je Bog zapovjedio, da žrtvuje svojega sina, ali po svojoj višoj česti on se ipak hrabro 
odlučio, da ga žrtvuje. 

Svaki dan mi se svojim vlastitim iskustvom uvjeravamo, da u nama postoji više oprečnih 
volja. Kad otac šalje svojega sina na kraljevski dvor ili u škole, on ne može zatomiti svoje suze, 
kada se od njega rastaje. Time on pokazuje, da se njegova niža čest protivi rastanku, dok viša čest 
njegove duše želi odlazak sina jer drži, da je on u interesu njegova uzdržavanja i napredovanja u 
životu. Isto se tako događa i s ocem i s majkom, koji sporazumno i dragovoljno udaju svoju kćer. Pa 
ipak, kada joj podjeljuju svoj roditeljski blagoslov, oni se ne mogu suzdržati od suza. To znači, viša 
čest duše pristaje na odlazak ’i odobrava ga, dok mu se niža čest odupire. 

Time mi ipak ne tvrdimo, da čovjek imade dvije’ duše ili dvije naravi, kako su krivovjerno 
naučavali manihejci. »Ne«, veli sv. Augustin, Isp. 8. 10. Kada je volja namamljena različitim 
čarima i dražima, kada je uzbuđena različitim razlozima, koji je vuku na oba^dvije strane, izgleda 
nam, kao daje ona podijeljena u samoj sebi. Ali to samo. tako dugo, dok se ona, po svojoj slobodi, 
ne odluči i ne odabere jednu ili drugu stranu. Taj čas nadvladava jača volja i nosi pobjedu. Potom 
ostaje još u duši samo neugodno osjećanje, koje je rodila borba, a koje zovemo »raspoloženje protiv 
srca«. 

U tome pogledu divan je primjer našega Spasitelja. Razmatramo li taj primjer, ne će nam 
više preostati nikakve sumnje, da postoji razlika između više i niže česti duše. Jer tko od bogoslova 
ne zna, da je on od prvoga trena svojega začeća u djevičinom krilu blažene Djevice Marije bio 
savršeno božanski blažen! Pa ipak, u isto vrijeme on je bio podložan žalostima, bolima, 
strahovanjima srca. Valja reći i to, da on nije trpio samo tijelom pa čak ni samo dušom, ukoliko je 
ona podložna sjetilima, ili što je isto što i sjetilima. Ta, on je sam posvjedočio, da još, prije svake 
vanjske muke, dok još nije ni vidio oko sebe svoje neprijatelje i svoje krvnike, osjeća, kako mu je 
duša žalosna do smrti. Mt 26.38. Nakon toga je on počeo moliti, da kalež njegove muke bude 
odnesen od njega, to jest da on bude izuzet od njega. Time je on jasno izrazio volju niže česti svoje 
duše. Ta se dala na razmišljanje o žalosnim i bolnim pojedinostima muke, koja predstoji i koja je 
bila tako živo nacrtana u njegovoj mašti. To razmišljanje dovelo gaje na vrlo razuman zaključak, da 
izbjegne tu muku i da se što više udalji od nje. U tu svrhu on upućuje živu molitvu svojemu 
nebeskomu Ocu. 

Po tome se očigledno vidi, da niža čest duše nije isto, što i njezin sjetilni stupanj, niti je niža 
volja isto, što i sjetilna želja. Ta, ni sjetilna želja, ni duša na svojemu sjetilnom stupnju nisu kadre 
izreći niti jednu molbu, niti jednu molitvu. Pogotovo one nisu kadre govoriti Bogu, osobi, koju 

sjetila ne mogu doseći i o kojoj ne mogu ništa reći želji. I molba i molitva su čini razumne 
sposobnosti. 

Na taj načinje dakle sam Spasitelj, služeći se nižom česti svoje duše,, na temelju nje i na 
temelju razmišljanja, koja je ona učinila, posvjedočio, da je njegova volja bila sklona tome, da 
izbjegne muke i boli. Ali odmah neposredno po tom on je pokazao, da ima i višu čest duše. Po njoj 
je on nepokolebljivo prianjao uz vječnu volju nebeskoga Oca i uz odluku, koju je nebeski Otac 
donio.'Po njoj je on dragovoljno prihvatio smrt. Bez obzira na Odvratnost, koju je očito^vala 
njegova niža čest razuma, on je rekao: »Ali ne moja, Oče, nego neka bude tvoja volja!« Lk 22.42. 
Kada je on rekao »moja volja«, on je govorio o svojoj volji prerija nižoj česti duše. A jer je on to 
rekao slobodno, dokazao je, da ima isto tako i višu volju“. (Teotim, 1,1,13) 

Sv, Ljudevit Montforski uči: „Kada vam velimo da ljubite Križ, ne govorimo vam o 
sjetilnoj ljubavi, koja bi bila samoj naravi nemoguća. Zbog toga razlikujte trostruku ljubav : sjetilnu 
ljubav; razumsku ljubav; vjernu i najsavršeniju ljubav, ili drugim riječima : ljubav koja proizlazi iz 
nižeg djela ljudskog bića i sjetilnosti; ljubav koja proizlazi iz plemenitijeg dijela čovječje naravi, to 
jest razuma, i ljubav najvišega dijela ili vrhunca duše a to je vjerom prosvijetljeni razum. 

Bog ne traži od vas, da ljubite križ sjetilnom voljom, jer je put posvema pokvarena i grešna 
(usp. Iv 1,13), pa je sve, što proizlazi od nje, pokvareno, i ona se ne može vlastitom snagom 
podložiti ni volji Božjoj ni njegovom zakonu razapinjanja i Križa. Govoreći o toj volji, naš 
Gospodin je vapio na Maslinskoj gori: Oče, neka ne bude moja, nego tvoja volja! (Lk 22, 42). Kada 
niža sjetilna narav čovječja u Isusu, premda je bila posvema sveta, nije mogla ljubiti Križ 
neprekidno, koliko će više odbijati od sebe križ naša sjetilna narav! 

Može se doduše dogoditi, da mi noseći križ kušamo sjetilnu radost poput svetaca, ali tu radost ne 
prouzrokuje naša sjetilnost, premda je putena, nego je izvor toj radosti u višem dijelu čovječje 
naravi, koja je tako puna božanske radosti Duha Svetoga, da se ta radost može odražavati i u 
nesavršeni]'em dijelu čovječje naravi. U tom času može razapeta duša klicati sa Davidom : Srce 
moje i moje tijelo kliču Bogu živomu (Ps 84,3). 

Drugi način ljubavi križa koji ja nazivam razumskom ljubavi, i koja je u višem dijelu duše, u 
razumu je posvema duhovna. Ona izvire iz spoznaje sreće, koju imamo trpeći za Boga, i ovu sreću 
može i sama duša primijetiti, pa je ta spoznaja unutarnjim načinom jača i veseli. Ova ljubav, koju 
smo spoznali razumom, i ako je dobra, što više veoma dobra, ipak nije uvijek nužna, da trpimo 
radosno i božanski. 

Zbog toga i uče učitelji duhovnoga života, da ima još jedna ljubav; i ljubav najvišega dijela 
ili vrhunca duše - ili kako kažu fdozofi, to je ljubav duha- po njoj iako se ne osjeća u osjetilima 
nikakve radosti i ne vide razumom nikakvo veselje u duši, ipak se ljube i kuša u svjetlu čiste vjere, 
križ koji se nosi. Naša je pak sjetilna i nesavršena narav u borbi sva uzbuđena te uzdiše, tuži se, 
plače i traži utjehu, tako da govorimo sa Isusom Kristom: Oče, neka ne bude moja, nego tvoja volja , 
(Lk 22, 42) ili sa Blaženom Djevicom Marijom: Evo službenice Gospodnje, neka mi bude po tvojoj 
riječi! (Lk 1,38). Jednom od ove dvostruke ljubavi savršenijega dijela naše duše moramo dakle 
ljubiti i prigrliti križ“. (Pismo prijateljima Križa 50-53) 

Dakle duše koje proživljavaju kontemplativne kušnje u nižem dijelu duše proživljavaju 
stanja i osjećaje koji su suprotni Bogu, duhovnom životu, krepostima a u višem dijelu duše se pod 
utjecajem i snagom Duha Svetoga odvijaju motrenje i prihvaćenje svih mučnih nutarnjih iskustava, 
čak i sa radošću dok se istovremeno kako kaže sv. Ljudevit „naša sjetila narav u borbi sva 
uzbuđena te uzdiše, tuži se, plače i traži utjehu“. 

A o tim bolnim iskustvima istovremenim suprotnim osjećajima u duši i za same svece sv. 
pater Pio svome duhovniku ocu Benedettu piše: „Moj predragocjeni Oče nevolja moje duše, moj 
Oče, dostigla je non plus ultra (krajnju točku), i ne znam kamo to treba voditi. Sigurno, 
prilagođavam se, ali budući je ta prilagodljivost rezultat stalnih i neprestanih napora s moje strane, 

mojoj duši ne donosi nikakva mira i nikakva olakšanja, nego umnožava više nego ikad teret 
trpljenja. 

Još nikad nisam tako jako osjećao teret ovog smrtnog tijela kao sada. Još nikada kao sada 
nije mi usklik cupio dissolvi (želim nestati) tako spontano prešao preko usana. Što se tiče ove točke, 
ne mogu naći nikakva mira jer u sebi ne vidim ništa drugo nego samo grijeh, nesavršenost i vrlo 
malo Božje ljubavi. Slika mojeg sveukupnog života uvijek je pred mojim očima i ne mogu odvratiti 
pogled od toga. 

Recite mi pak, nemam li sve razloge bojati se da moja želja da budem oslobođen od veza 
ovog tijela kako bih se sjedinio s Njim, proizlazi iz oholosti? Obzirom na tu bojazan želio bih, o 
Oče, svladati se i ne osjećati više tu želju ili barem biti umjereniji, ali što ćeš! Ne uspijeva mi. Za 
mene je to prava nužnost, ali nad tim nemam nikakve vlasti unatoč svim mojim nastojanjima. 

Izgleda kao da je u meni netko drugo Ja koje nisam u stanju nadvladati. Zašto sve to? 
Vjerujte mi samo, moj Oče, daje to meni tm koji se uvijek nalazi usred mojeg srca i pripravlja mi 
smrtne muke u svakom trenutku. Taj trn, koji me posve probada, ne da mi mira nijednog trenutka. 
Nikad mi neće uspjeti pojasniti Vam muku koju mi prouzroči ovaj čvrsto zabijeni trn, ali mi mimo 
možete vjerovati da ne pretjerujem tvrdeći kako duše u čistilištu sigurno ne trpe jače. Taj što govori 
siguran je ne varajući se, jer gaje milosrdni Bog izložio jednoj kao i drugoj kušnji. 

Što kazati o drugim kušnjama kojima me Gospodin želi udarati? Tama u koju je obavijena 
moja duša postaje sve neprodomija i daleko je od toga da bi ugledala jutarnju zoru. Jadnica ne vidi 
ništa drugo nego sve tamniju noć. Duša vidi Boga samo u dalekoj, dalekoj udaljenosti. I on se 
također obavija sve više u, ja ne znam što, ali ako se to treba s nečim usporediti, onda najprije s 
onom maglovitom zavjesom koja se uobičava dizati s rijeke u nekim jutrima i koja, kad baš nije 
posve gusta, ne dozvoljava ugledati samu rijeku što tu prolazi. 

Usporedba nije dobra, sam to primjećujem, a ipak je to točno tako. Što je gušća ova 
maglovita zavjesa, tim više sprečava dušu sjedne strane uprijeti pogled u Njega; s druge strane duša 
osjeća, daleko bilo od toga, da se s tim pomiri i svoj pogled odvrati od ovog predmeta što je za nju 
postao predmetom najdragocjenijih gorčina, samo još jačom potrebom upiranja pogleda u tako 
rijedak predmet. Što se odigrava između duše koja se nalazi u tom stanju i predmeta njezine čežnje, 
ne mogu reći. Kažem samo, da se trpi vrlo jako. Krije li se iza toga prevara? Kako se trebam 
ponašati? 

I rat, kojeg moram izboriti protiv neprijatelja našeg spasenja, jest jednostavno neopisiv. 
Borba se odvija izravno između duha i duha. Koja muka, kakav užas za jadnu dušu! Gotovo se 
nema nijednog slobodnog trenutka. Neprijatelj hoće osvojiti tvrđavu, malu utvrdu po svaku cijenu. 
To je njegov obznanjeni cilj, potaknuti dušu da se iznevjeri postavljajući joj brojne zamke, kako ih 
samo pakost može izmisliti. I ovim stalnim ratom i trajnim otporom odvija se to s vremena na 
vrijeme, dok žestoki napadi, budući se metežom prenose na tijelo što se očituje obilnim hladnim 
izljevima znoja, koji sigurno nemaju nikakvog prirodnog uzroka nego su posljedica borbe što se 
rasplamsala u duši, nemajući veze sa sezonskom vrućinom ili hladnoćom.. 

Drhtim pri pomisli da bih se mogao iznevjeriti Bogu. Neka mi pusti umrijeti, prije nego 
dopusti takvu nesreću. Kako se ponašati u vezi s tim? Mrak, u odnosu na to što činim, ne daje ni 
najmanje znakova da bi se osvjetlio. Proživljavam trenutke najvećeg ogorčenja. I to se događa 
obično onda kada izostanu Vaša jamčenja i savjeti. 

Dopuštam si još jednom zamoliti Vas, da mi date neki savjet obzirom na to. Bit ću također 
zadovoljan kada mi ništa drugo ne kažete nego ono što ste mi već više puta ponovili. Ovo pismo 
sam već bio započeo, kada se vratio otac Clemente iz San Giovannia i uručio mi Vaše pismo. Posve 
primam Vaš očinski prijekor, a Gospodin neka oprosti onima koji su krivi mojem izletu u San 
Giovanni. Što se mene tiče, za to nisam nikako molio, nego naprotiv sve učinio da bih tomu 
izmakao. I na taj put nikad ne bih krenuo da sam samo i najmanje naslutio kako ga Vi ne biste 
odobrili. 

Još želim nešto dodati, ne da bih sebe opravdao, budući da Bog ima prednost, nego samo da 
je Vama sve poznato što se u meni zbiva i da biste me mogli poučiti ukoliko pri tome vidite napad 
neprijatelja. 

Čim Vam je stiglo pismo mojeg sadašnjeg Gvardijana, po kojim ste bili upoznati o mojem 
izletu u San Giovanni Rotondo, vidjeh Vas kako najprije upravo tmurno na to gledate. Vrlo se 
pobojah i donesoh odmah odluku u svojem srcu odmoći zlu, kojeg nisam počinio svojevoljno, 
odlučujući odmah otputovati. Točno tako se to dogodilo. Da li se krila u tome varka neprijatelja? 

Vaše žaljenje zbog mojeg odnosa prema Vama vrlo me je zaboljelo. Razlog, moj Oče, zbog 
kojeg sam Vas zanemario, spomenuo sam na početku ovog pisma. Drugi razlog jest moje sadašnje 
stanje, zdravlje, posebno očiju. Već tri dana nastojim pisati ovo pismo i tko zna koliko još dana 
moram čekati dok ne bude dovršeno. Imam žestoke glavobolje i ne uspijeva mi poredati moje misli. 
Ponekad, posebno u danima velike vrućine, izgleda mi kao da bih morao poludjeti svakog trenutka. 
Pri svim ovim nevoljama možete si oslikati kako mi teško pada pisanje. 

Najdublje me žalosti kada čujem da zdravstveno niste posve dobro i molim se Gospodinu za 
Vaš oporavak. Budući da inače ništa ne mogu za Vas učiniti, ponudio sam se već dulje vrijeme 
Gospodinu kao žrtveno janje za Vas. A budući da sada znam da ste bolesni, često obnavljam Isusu i 
s još većim žarom tu ponudu. 

Međutim ne vjerujte, Oče, da je Isus umoran spram Vas i da Vas hoće prisiliti da se 
odreknete teške službe poglavara. Ne mislite tako nešto, ako Vam je Isusov smiješak na srcu. 
Čvrsto vjerujem u to da će Vam Isus vratiti zdravlje još prije nego Vam stigne ovo pismo. 

Što se mene tiče, osjećam se vrlo loše. Osjećam se na kraju svojih snaga. Obuzela me 
krajnja iscrpljenost koja još uvijek raste. Osjećam sve jači bol na srčanoj strani, o čemu sam Vam 
pričao. 

Vrućina, koja ne želi popustiti, iscrpljuje me sve više. Od nedjelje me snalaze, posebno 
navečer, udari vrućice, i nadam se samo da se ne radi o malariji, budući su uvijek praćeni 
hladnoćom. Ne znam gdje će ovo završiti, ako tako nastavi. 

Sada imam još jednu molbu Vama, a ja Vas moram tim više moliti nego što me Isus na to 
prisiljava. Kaže mi da se tijelo mora malo rasteretiti da bi bilo spremno za daljnje kušnje kojima me 
želi izložiti. 

Dužnost ljubavi, koju od Vas molim, moj Oče, jest ta da me pošaljete za neko vrijeme u San 
Giovanni, gdje mi Isus jamči da će mi biti bolje. Molim Vas, ne uskratite mi ovu dužnost ljubavi. 
Zbog Mise neće biti teško da me se nadomjesti, budući je ovdje puno vojnih svećenika. I konačno, 
ako ovo bude išlo tako dalje, ionako više neću moći više dugo. 

Vrlo mi je žao da Vas ne mogu zamoliti da mi dopustite doći Vama, ali ne mogu jahati. 
Neka uvijek bude Isusova volja! I drugi me razlozi tjeraju da Vas zamolim za gore spomenuto 
zadovoljstvo, ali ovdje ih je bolje prešutjeti. Uvijek me blagoslivljajte. Ljubim Vam ruku visokim 
štovanjem i ostajem uvijek vaš siromašni sin Fra Pio. Foggia, 13. kolovoza 1916. (Pismo sv p. Pija 
br. 345-346) 

S. Marija od Anđela Sorazu o tom svome proživljenom naizgled stanju piše: „Čim duša 
uđe u nov životni odsjek, istovremeno i izmjenično i trpi i uživa. Kada prevladava uživanje, 
trpljenje, čini se, spava ali prisutno a da se ne povlači iz duše. Kada nadvlada bol, u dubim svog 
bića kuša nenarušiv mir i ugodnost posljedicu osjećaja Božje prisutnosti, koju nikad ne gubi, iako se 
sakrije ili potamni. Tako živi uživajući i trpeći istovremeno, sada uz prevlast tuge i boli, sada utjehe 
i božanske blizine. Razdoblja trpljenja katkada traju dugo; ona utjehe su tako kratka te ponekad ne 
prelaze jednu uru. Ali bilo da uživa bilo da trpi, njena je najživlja želja da bude sličnaRaspetom 
Isusu. 

Muka se prikazuje njenu pogledu kao najizvrsniji rad što ga je obavio Duh Sveti na svetom 
Kristovu Čovještvu i na svetima koji su se odlikovali svojom sličnošću Spasitelju i osjeća golemu 
čežnju da na njoj sudjeluje i da sudjeluje u visoku stupnju. Pogled je na Raspetog uzdiže i puni 
razdraganošću, jer joj nameće ispunjenje otajstva kojeg predstavlja. Treća joj se Osoba Trojstva 
prikazuje kao božanski krvnik (neka mi se dopusti taj izraz), koji se pripravlja daje razapne i dovrši 
njeno sjedinjenje s Isusom Raspetim zbog ulijevanja svoje beskrajne i vječne ljubavi. Radi onog što 
doživljava u svojim božanskim odnosima i radi zanosa koji joj proizvodi jednostavna nada da će se 
jednog dana vidjeti slična svom trpećem Bogočovjeku, uvjerena je daje čekaju velike patnje i da će 

se otajstvo Muke ispuniti u njoj savršenije, ako je moguće, nego slavna otajstva u kojima je tako 
visoko sudjelovala. 

Učvršćuje se u toj misli spoznajom da joj Bog priopćuje patnje što su ih trpjeli sveci, osobito 
u svojoj zadnjoj bolesti, prije svoje dragocjene smrti i sretna prelaza iz vremena u blaženu 
vječnost“. (Duhovni život pog. 23) 


DODATAK 8. O nekim mističnim fenomenima u nauku sv. Ivana od Križa 

(Ovaj dodatak donosimo zbog jasnoće prikaza problematike mističnih fenomena u 
karmelskoj duhovnosti) 

Sveti Ivan od Križa posvetio je dobar dio svojeg djela Uspon gore Karmela opisu raznih 
viđenja, čuvenja, lebdjenja i sličnih fenomena, a i sveta Terezija Avilska se na nekoliko mjesta 
počela gubiti u razlučivanjima onoga što su zanosi, uznosi, ugrabljenja, ekstaze i tako redom. 
Današnji senzibilitet ide za tim da se ne upušta u ta razglabanja jer nije u duhu našega vremena, a i 
nije sržno za kršćanski odnos s Bogom. 

(2 US 16,l-3a) Dakle, razumske spoznaje i utisci dijele se na naravne i nadnaravne. Naravne 
se primaju putem osjeta ili ih duhovni dio prima odnosno proizvodi sam od sebe. Tako se kuća 
može vidjeti ili zamisliti, pjesma čuti ili u sebi dočarati (Beethoven je i gluh skladao!). Nadnaravne 
spoznaje i utisci dijele se na tjelesne i duhovne. Tjelesne se primaju preko vanjskih ili unutarnjih 
osjetila. To su nebitne pojave na koje se ne treba oslanjati i na kojima se ne treba zadržavati. 

Tjelesne spoznaje i utisci koji se ostvaruju putem vanjskih osjetila događaju se na način da 
oko doista vidi ono što se u duhu zapaža, od predmeta viđenja šire se EM ili zvučni valovi, mirisi ili 
što drugo što producira utisak na mrežnici oka, bubnjiću, olfativnim ili taktilnim živcima i tako 
redom. Kad bi se u blizini čovjeka koji ima takvo viđenje našli i drugi, mogli bi, ali ne i nužno 
morali, vidjeti ono što vidi ili osjetiti ono što on osjeća. Ista tjelesna viđenja i objave preko 
unutarnjih osjetila ostvaruju se tako da se neposredno u perceptivnim centrima u mozgu ili u duši 
čovjeka koji takvo što prima formira utisak koji je identičan onom koji bi se formirao preko 
vanjskih osjetila, samo što ništa izvana ne djeluje na osjete. Slični se fenomen može postići 
uzimanjem halucinogenih droga. No razlika je u tome što je kod nadnaravnih tjelesnih viđenja 
putem unutarnjih osjetila prisutan izvor različit od čovjeka samog i izvan materijalne je prirode. 
Dakako, ovakva viđenja i čuvenja, mirisanja i tome slično može osjetiti samo onaj kome se daju. 

Nadnaravne spoznaje i utisci dijele se na tjelesne i duhovne, dakle. Duhovne se dijele dalje 
na jasne i nejasne. Ove posljednje su u stvari motrenje Božjih otajstava u vjeri i spadaju na bit 
odnosa s Bogom, te su jedine koje nešto vrijede. Jasne duhovne nadnaravne spoznaje i utisci dijele 
se na duhovna viđenja, objave, nagovore ili čuvenja i osjećanja. 

Duhovna viđenja dijele se na viđenja tjelesne bitnosti i na zasebna i bestjelesna bića. Objave 
se dijele na objave u užem smislu i na spoznaje. Spoznaje mogu biti o Stvoritelju i o stvorenju, a 
tako i objave u užem smislu, mogu se odnositi na Stvoritelja i na stvorenje. Nagovori ili čuvenja se 
dijele na susljedne, formalne i bitne riječi i napokon osjećanja se dijele na pokrete volje i ona 
osjećanja koja su povezana s biti duše. 

Tjelesne i imaginativne spoznaje (utisci) 

Naravnim se spoznajama i utiscima nećemo baviti, pa prelazimo odmah na nadnaravne. 
Najniži su tjelesni ili imaginativni, oni koji se daju u obličju kakvoga tijela ili nečega vidljivoga. Na 
primjer viđenje pretvorbe što ga je imala sveta Katarina Sijenska koja je vidjela golubicu kako je 
svojim krilima udarala hostiju i svaki udar krilom podudarao se s jednom riječi što ju je svećenik 
izgovarao za vrijeme pretvorbe u misi. Vidjela je i zraku svjetla što je izlazila iz grudi Isusa Krista, 
poput zrake koja izlazi iz sunca a da se ne dijeli. Na ovakvim se viđenjima ne treba zadržavati niti 
ih priželjkivati jer se čovjek može vrlo lako prevariti i otići u zabludu. Može se i uzoholiti jer misli 

daje bolji ili zaslužniji ako takvo što ima ili prima. Može samom sebi štošta umisliti, može mu se 
ubaciti u viđenja i đavao jer i on ima dopuštenje od Boga da ponekad ponudi čovjeku nešto nalik na 
pravo viđenje. 

Na kraju, veli Ivan od Križa, "svi rečeni oblici predodžaba uvijek se prikazuju kao 
ograničeni dok božanska Mudrost, s kojom se razum ima sjediniti, nije vezana nikakvim 
ograničenim načinom ni oblikom, niti potpada pod kakve granice pojedinačnih ni odvojenih 
spoznaja, jer je posve jednostavna i čista" (2 US 16,7). Treba probiti koru vanjskih viđenja i 
zaustaviti se na poruci koju takvo viđenje prenosi i treba ići prema osobi koja je iza svega toga, 
treba biti važan samo Bog. Sve je usmjereno njemu. Kad je viđenje istinito i od Boga, on sam zna 
zašto ga daje, premda je opasno za osobu koja ga prima imalo se na nj navezati i premda viđenje 
kao takvo nije primjereno bliže sredstvo za sjedinjenje duše s Bogom. Sveti Ivan od Križa 
opravdava poneka viđenja ove vrste kao sredstvo koje je primjereno početnicima i osobama koje 
kroz jedan ovakav stupanj moraju rasti do pravih i unutarnjih, neosjetnih i sržnih priopćenja Božjih. 

Naš svetac objašnjava zatim kako se duhovni vođe moraju odnositi prema penitentima s 
obzirom na viđenja, a kako su stvari iz samog teksta jasne, ne treba ih ovdje objašnjavati. Ostaje to 
kao dio literature za spremanje ispita (2 US 18 i 2 US 19). Pravi je teološko kristološki biser u 22. 
poglavlju Druge knjige Uspona gdje veli da nam Bog nakon Krista nema više što reći i da nemamo 
što više posebno pitati jer bi to bila uvreda onome što nam je priopćio po Sinu: "No budući da je 
već utemeljena vjera u Krista i objavljen evanđeoski zakon u ovom dobu milosti, nema se zašto 
pitati Boga na [Starozavjetni] način, ni da bi Bog govorio ni da bi odgovarao kao onda. Jer dajući 
nam Sina, kao što nam gaje i dao, a Sinje njegova jedna Riječ, jer nema druge, sve nam je skupa 
rekao i odjednom u ovoj jedinoj Riječi, i nema više što govoriti" (2 US 22,3). 

Duhovni utisci 

Slijede duhovni utisci. To su po Ivanu od Križa viđenja (visiones), objave (revelaciones), 
čuvenja (locuciones) i osjećaji (sentimientos espirituales). "Govoreći općenito, sve ove četiri vrste 
utisaka mogu se zvati viđenjima duše jer to da duša razumije kažemo da vidi" (2 US 23,2). 

U nadnaravnim duhovnim viđenjima čovjek može vidjeti ili spoznati stvari koje se odnose 
na materijalne stvari koje su na nebu i na zemlji a vide se u određenoj nadnaravnoj svjetlosti koja 
dolazi od Boga. Tako se dotične stvari mogu vidjeti i u njihovoj nenazočnosti. Sto to točno znači i 
koja je korist od toga, u ovom je času malo važno. Druga vrsta viđenja odnosi se na anđele i na duše 
a oni se mogu vidjeti samo takozvanim svjetlom slave, te se ne mogu vidjeti u ovom smrtnom tijelu. 
Kad bi Bog dao da se vide onakvi kakvi jesu u sebi, veli Ivan od Križa da bi se duša odvojila od 
tijela zbog krhkosti veze i siline viđenja. Budući da su ta viđenja nemoguća ovdje na zemlji i ne 
spadaju na mistiku u uskom smislu te riječi, to jest na nadnaravni duhovni put čovjeka ovdje na 
zemlji, preskačemo ih. 

Objavljenja 

Prelazimo na objavljenja. Ima ih dvije vrste: jedna otkrivaju razumu istine, te ih posebno 
zovemo razumskim spoznajama, a druga su očitovanja tajni, i zovu se navlastito, više negoli prva, 
objavljenja (revelaciones). 

Ove prve, razumske spoznaje ne sastoje se u tome da se vide neke materijalne stvari, nego se 
neposredno i izravno ima uvid u istinu stvari koje su bile, koje jesu i koje će biti, pa je to intuitivno 
pronicanje srži stvari i čovjeku je jasno sve što mu mora biti jasno i što mu je bitno i važno. Veli 
Ivan od Križa da je to u skladu s proročkim duhom. Odnose se na Stvoritelja i na stvorenje. Kad se 
Bog pokazuje duši daje joj shvatiti i primiti istinu o sebi, onda takva viđenja nikad ne sadrže 
pojedine riječi, pojmove i slike, nego duša, ako kasnije sebi samoj ili drugima želi nekako izraziti 
jasno i intelektualno ono što je spoznala i doživjela, gomila pojmove, sinonime, usporedbe, ali 
shvaća da joj nekako stalno izmiče još nešto, neki ostatak koji je u njoj ali kojega nikada neće moći 
izreći do kraja. To je posljedica onostranosti Božje. Ivan od Križa navodi primjer Mojsija koji je 

tražio vidjeti lice Božje i primio je viđenje, ali samo s leđa. Lice Božje je sinonim za Božju bit, srž 
njegovu, za njegovu intimu. 

Čovjek to ne može vidjeti i na životu ostati, ne samo u ovom smrtnom, nego i budućem. Bio 
bi to gubitak identiteta i konačnosti čovjekove, na ontičkoj i personalnoj razini jer jedino Bog koji 
je identičan sam sa sobom, to jest sa svojim beskrajem može sebe obuhvatiti i spoznati. Vidjeti 
Boga s leđa znači ipak nešto o njemu spoznati, i kad je to Mojsiju dano, ono što u Pismu nalazimo 
zapisano je: Gospod, Gospod Bog milosrđa i milostiv, spor na srdžbu, bogat ljubavlju i vjernošću, 
iskazuje milost tisućama... (Izl 34,6.7). Imamo nabrajanje po kojem se vidi da Mojsije, kako veli 
Ivan od Križa, nije uspio izraziti ono što je spoznao o Bogu u samo jednoj spoznaji (usp. 2 US 26,4 
i ŽP 3,6). K tome nikakav naš epitet, pridjev ili izričaj ne može prenijeti ono što se o Bogu izravno i 
neposredno primilo. Tako je izraz na neki način tehnički, i odnosi se isključivo na Boga, na njegovo 
milosrđe koje nema usporedbe. Vjernost Božja je isto tako nešto što nema usporedbe jer se odnosi 
na njegovu vjernost nama da će nam davati bitak i postojanje, život i spasenje te svako drugo dobro 
u vječnost. Isti je korijen te riječi kao i glagola (učiniti nekoga čvrstim, postojanim, a u uzročnoj 
formi, prouzročiti nekome postojanost i postojanje, priznati daje nekome stamenost prouzročena). 
No što to točno znači ne može se opisati nego samo iskusiti. To je neopoziva i vječna Božja 
vjernost koja očito nema usporedbe ni s kakvom vjernošću ovdje na zemlji. To je vjernost u koju se 
više ne može sumnjati kad je se jednom neposredno i izravno iskusi. 

Stav Ivana od Križa prema ovim viđenjima nije tako negativan: "Ne mislim reći da se duša prema 
ovim spoznajama mora vladati odručući ih se, kao prema drugim utiscima jer, kako maločas 
rekosmo, one čine dio sjedinjenja prema kojem težimo i upućujemo dušu, i radi toga cilja smo je 
učili da se odriče svega i udalji od svih stvari" (2 US 26,10). Naime, ova su viđenja integralni dio 
kontemplacije, odnosno kontemplativne molitve, ostvarive jedino neposrednim i izravnim 
priopćenjem Božjim, koje u ovoj konkretnoj fonni Ivan od Križa zove nadnaravno duhovno viđenje 
- objavljenje, podvrsta: razumska spoznaja čiste istine o Stvoritelju. 

Druga (pod)vrsta spoznaja ili viđenja o kojima govorimo odnosi se na stvorene stvari i vrlo 
se razlikuje od prethodne. Radi se o upoznavanju istina o stvarima u sebi, te o upoznavanju istina o 
ljudskim djelima i događajima. To je ona karakteristika mistike koju je donio francuski Rječnik 
duhovnosti - totalitet. Mistik je kroz Boga, Nositelja cijele stvarnosti i univerzalnog Održavatelja, 
Stvoritelja i Stvaratelja, povezan sa svim čemu je Bog uzrok i izvor, te u tom svjetlu spoznaje 
"istinu" svih stvari, to jest vidi ih u Bogu. Tu bi spadao i dar pronicanja tuđih misli, to jest 
mogućnost uvida u savjest drugih. Tako su sveti ispovjednici kao Leopold Mandić i vjerojatno Ante 
Antić imali dar uvida u savjesti nekih svojih penitenata, te ih radi njihova dobra pozivali ispovijediti 
prešućene ili zaboravljene grijehe, ili pak one koje oni nisu po svojoj otupjeloj savjesti smatrali 
grijesima ili propustima, nesavršenostima i slično. No veli Ivan od Križa da "treba znati da oni koji 
imaju duh očišćen, mogu, tko više tko manje, veoma lako raspoznati i na naravan način što se skriva 
u srcu i u duhu drugih, pa sklonost, ćud i darovitost, i to sve po vanjskim tragovima, pa i najmanjim, 
po pokretima i drugim znakovima" (2 US 26,14). Kad je to dar od Boga, a kad je razvijena naravna 
sposobnost, trebalo bi od slučaja do slučaja razlučivati. I psiholozi mogu donekle naslutiti, 
prepoznati i predvidjeti neke psihičke procese u zdravih ili patoloških psiha. Dakle, za jednim 
ovakvim darom nije potrebno čeznuti ili si ga priželjkivati, Bog ga daje za izgrađivanje zajednice i 
za korist svoga mističnoga tijega (usp. 1 Kor 12,7.31; 14,12). 

Govorenja 

Vrlo važna vrsta "viđenja" su "čuvenja" ili "govorenja" što se oblikuju u duši molitelja. 
Kontemplacija definirana kao izravno i neposredno priopćenje Božje čovjeku ima mnoštvo 
konkretnih oblika i posljedica, kako smo do sada vidjeli. Tako se u čovjeku mogu oblikovati i 
čuvenja, to jest spoznaje koje dolaze na način sličan slušanju i primanju riječi odnosno pojmova. 
"Susljedne riječi nastaju kad duh, pošto je sabran i vrlo pozorno zadubljen u kakvo premišljanje i u 
toj istoj materiji o kojoj razmišlja, on sam prelazi s jedne stvari na drugu oblikujući riječi i razloge 
vrlo oštroumno s takvom lakoćom i razlučivošću i razmatra i otkriva takve nepoznate stvari o tome 
da mu se čini da to nije on onaj koji to čini, nego da druga osoba na unutarnji način to razmatra, ili 

odgovara ili poučava" (2 US 29,1). To je Duh Sveti koji vodi dušu i nadahnjuje ju, daje joj spoznaje 
do kojih sama nikad ne bi došla, i dakle ova vrsta viđenja nadilazi obično razmatranje koje čovjek 
može sam po sebi i od sebe proizvesti. Potrebno je isto tako ne ići za ovim stvarima jer se čovjek u 
želji da ih ima može lako prevariti i sam sebe zavesti dajući samom sebi odgovore i uvjeravajući 
samog sebe da mu Bog govori, pa ga od te njegove umišljenosti nitko ne može odvratiti, postaje 
tvrdoglav i lako može otići u zastranjenje, u neku moralnu ili dogmatsku herezu. 

Postoje i tako zvane formalne riječi "koje se na nadnaravan način katkada kazuju duhu, bez 
ikakova posredovanja osjeta, ponekad pri sabranosti, a ponekad ne. Zovem ih formalnima, veli sveti 
Ivan od Križa, jer duh raspoznaje da mu ih formalno kazuje neka treća osoba, a on sam tu ne 
postavlja ništa od svoga. I po tome se veoma razlikuju od onih o kojima smo govorili u prethodnom 
poglavlju; jer se razlikuju ne samo po tome što se oblikuju a da duh od svoje strane ne postavlja 
ništa, nego mu se nameću katkada kad nije sabran nego je, pače, mislima veoma udaljen od onoga 
što mu se kazuje, dok to nije tako u susljednim govorima jer se ovi uvijek bave onim o čemu se 
razmišlja" (2 US 30,1). Ovo su vrlo suptilne razlike, za redoviti život kršćanina malo važne dok mu 
se ne počnu događati. A kako je malo onih kojima se ovakve stvari događaju... Važan je stav prema 
takvim pojavama i moć razlučivanja. 

"Treća vrsta unutarnjih riječi su bitne riječi koje se - ako i jesu formalne, jer se veoma 
fonnalno utiskuju u dušu - razlikuju od njih u tom što bitna riječ proizvodi živ i bitan učinak u duši, 
kakvog ne proizvodi riječ koja je samo formalna" (2 US 31,1). Naime, Božja riječ može biti tako 
djelotvorna da odmah ostvaruje ono što govori i na što smjera. Tako je i sveta Terezija opisala neka 
viđenja Gospodina našega Isusa Krista i dala to kao kriterij istinitosti. Veli ona: "Bit će dobro, 
mislim, razjasniti, kakav je to govor, što ga Bog govori duši, i što duša pri tom osjeća... Kad razum 
nešto tvori, zapaža da on sam nešto uređuje i govori, pa radio to ne znam kako nježno. ... A u 
drugom slučaju sluša što drugi govori. Razum će sam spoznati da on ne sluša nego radi. I riječi su 
što ih razum tvori nekako tamne, sanjarske, a nisu onako jasne kao one što govori Bog. Ovdje je u 
našoj vlasti da se odvratimo od njih kao što možemo zašutjeti kad govorimo. U drugom slučaju, kad 
govori Bog, nije to moguće. Drugi je znak, veći od svih, da nema učinka (kad razum govori sam), a 
kad govori Gospodin, riječi su zajedno djela.... Ako je duša bila suha, smetena i nemirna, sve se to 
ukloni kao rukom, pa i još bolje, jer se čini, hoće Gospodin, da upoznamo da je moćan, a njegove 
riječi da su djela" (Ž 25,3). 

"Još preostaje da govorimo o četvrtoj i zadnjoj vrsti razumskih utisaka, to jest o onim 
utiscima koji mogu pasti u razum od strane duhovnih osjećaja koji se često na nadnaravan način 
rađaju u duši duhovnih osoba... Ovi određeni duhovni osjećaji jesu dvovrsni: neki spadaju na 
osjećajni pokret volje, a neki na bit duše: a svi mogu poprimiti mnogovrsne načine. ... Ovi osjećaji, 
ukoliko su samo osjećaji, ne spadaju na razum nego na volju, te zato ovdje ne raspravljamo o njima 
posebno... Ipak, jer često, pače najviše puta, njima u razumu odgovara utisak spoznaje i 
razumijevanja, pa samo zbog toga je red da ih ovdje spominjemo. Treba znati da od svih ovih 
osjećaja, od voljnih, kao i od onih koji spadaju na bit duše, bilo da su trajni ili susljedni mnogo puta 
u razumu odgovara neki utisak spoznaje, neko razumijevanje, neko osjećanje Boga preko mjere 
profinjeno i uzvišeno, koje nema imena... Ove se spoznaje rađaju sad na jedan, sad na drugi način: 
nespoznatljiv i onostran]. ... A kako je i što je ovo, što se zove sjedinjenje, ne znam protumačiti. 
Razlaže se u Mističkoj teologiji. Ja ne znam nabrojiti ni izričaja. Ne mogu razumjeti ni što je um, ni 
kako se razlikuje od duše ili od duha. Čini mi se, daje sve to jedno isto" (Ž 18,1.2). Ovdje nam 
svetica otkriva više smetenost rječnika i izraza, te nemogućnost jasnog izražavanja kad se radi i o 
samim dijelovima čovjeka a kamoli kad se radi o Božjim stvarima. Stoga, svatko ima neku svoju 
tenninologiju, pa je potreban veliki napor da se shvati što je koji mistik ih teolog htio stvarno reći 
ili na što je mislio kad je pisao koju riječ. I inače je to tako. Čak i u jednoj puno egzaktnijoj ljudskoj 
aktivnosti, kao što je kanonsko pravo Crkve, na primjer, postoji pri Svetoj stolici posebna komisija 
za autentično tumačenje kanona Crkvenoga Zakonika. Premda je sve "jasno" napisano, i premda je 
terminologija striktno definirana (bar na Latinskom), ipak je još potrebno ijedno ovakvo tijelo. Sto 
tek reći onda za mistiku?! 


326 



Jeronim Jaegen koji je i sam proživio duhovni i mistični život do najviših stupnjeva u svom 
djelu Mistični život milosti , o ovim temama ovako piše“: 

Bitno i nebitno u mističnom životu Pitamo jednostavno: što se razumije pod mističnim 
životom milosti? Kod odgovora na to može se poći s dvostrukog gledišta. 

Možemo se najprije postaviti na Božje gledište i pitati: što dragi Bog namjerava sa svojim 
mističnim milostima? Kako su visoki njihovi zahtjevi što ih on postavlja na prokušane mistike? 

Ali možemo zauzeti i stajalište onoga koji je obdaren milošću i pitati: kakve utiske ostavljaju 
izvanredne milosti u čovjeku? Kako su duboki mistični utisci u čovječjem preživljavanju? 

Većina mistika teoretičara postavlja se na ovo posljednje stajalište. Velikim su marom 
sakupili mistične doživljaje iz života svetaca te su ih u svojim spisima sustavno poredali prema 
svom osobnom poimanju. 

Kod ovoga se postupka imaju boriti s mnogim poteškoćama i predrasudama. Mnoge 
mistično obdarene duše napisale su mnogo toga što je korisno, ali nisu napisale na temelju svog 
osobnog iskustva znanstvene udžbenike. Dapače, svaki ono što je doživio označuje izrazima koje je 
sam odabrao prema svom osobnom shvaćanju. Nije, naime bilo, a niti još danas ima općenito 
upotrebljavanih izraza za mnoge doživljaje mistične prirode. 

Time je veoma otežan posao mistika teoretičara. Oni postavljaju sustave koji se više ili manje jedan 
od drugoga razlikuju, te u njima dolazi do znanstvenih trvenja, tako da jedan od njih s pravom kaže: 
treba imati srčanosti da se piše o mistici. 

Teoretičari su nam ostavili iza sebe mnoštvo građe i pojedinosti tako da je često teško 
ustanoviti sto je bitno, a što nebitno. Nažalost neki su od njih polagali odveć veliku važnost na 
nebitne mistične popratne pojave, jer se one dadu opisati mnogo lakše i jasnije negoli čisto duhovne 
milosti. 

Mi se u ovoj knjizi želimo postaviti na Božje gledište. Na koji način Svevišnji vodi duše k 
najvišim vrhuncima mističnog života milosti na zemlji? 

Kako vjera uči, kratki ljudski život na zemlji jest svima po volji Božjoj priprava za vječni 
život na nebu. Slava koju duša daje Bogu dostiže svoju najvišu točku tek u nebeskom gledanju 
Boga. 

O tom se izražava vrlo lijepo sveti Bernard po prilici na slijedeći način: Vječni život nije gledanje i 
uživanje Boga izvan nas, nego stanovanje Božje u nama. Bit ćemo njegova slava kad budemo 
gledali njega samoga u sebi licem u lice. On će se podati duši, njome će potpuno zavladati i prožeti 
je tako da će ga ona spoznavati onim svjetlom kojim će on osvijetliti njezin razum, i onim će ga 
žarom ljubavi ljubiti što će joj ga on dati. 

Neizmjerni Bog želi sve ljude dovesti do što višeg stupnja gledanja samog sebe. Za to ih pripravlja 
na zemlji. 

To on radi svojim običnim, svim ljudima pristupačnim milostima na putu askeze na kojem 
nas rasvjetljuje i na sve moguće načine jača naoko kao iz velike udaljenosti. Kod vrlo revnih duša 
uz ove upotrebljava još snažnije, mistične milosti. 

Ovdje se radi o tom da se Bog sam sve više i više približi duši i da se sve više i više na 
osobit način u njoj nastani, daje na unutarnji način osobno rasvijetli, ojača i prožme. Stoga možemo 
reći da se bitno u mističnom životu sastoji u postepeno rastućem osobnom podavanju Boga duši, 
kao i o postepeno rastućoj Božjoj prevlasti u njoj. Duša je svi-jesna Božje prevlasti i sve se zbiva uz 
suradnju čovječje slobodne volje. 

Bog nam se mistično podaje i mistično prožima dušu na taj način da on koji je nazočan u 
svemu postaje usrećenoj čovječjoj duši sve jasnije i sa sve jačim utiskom duhovno nazočan, te ga 
čovjek i sa svoje strane u svojoj nutrini sve jasnije, lakše i češće na duhovan način nalazi. Bog i 
čovjek sve češće među sobom saobraćaju i sve složnije zajednički žive nadnaravnim životom. 
Konačno, duša nije više na zemlji radi drugog razloga nego da u zajednici s Trojedinim Bogom živi 
nadnaravnim životom kojim on kao neograničeni gospodar hoće da već na zemlji živi u njoj. 

Tada duša savršeno ispunja zadaću za koju je stvorena; jer ona više ne živi svojim 
dotadašnjim životom, nego u njoj živi Krist: ona živi njegovim životom. Ona spoznaje svjetlošću 

kojom je on na unutarnji način rasvjetljuje i ljubi onim ljubavnim žarom što joj ga on na unutarnji 
način ulijeva. To je djelomičan predosjećaj vječnog života, viši stupanj kršćanske savršenosti, neka 
potpunija sličnost i tješnje sjedinjenje sa Svevišnjim. Ovaj se cilj ne može dostići bez mističnih 
milosti. 

Postoji susret s Bogom koji nije samo neka osobita živa vjera u Božju prisutnost, nego je 
svaki put nedvojbeno sigurna iskustvena činjenica. Susret se ne događa tako da se čovjek prenosi u 
Božju stvarnost, nego radije tako da se Bog prenosi u čovječju. Duša ne gleda Boga u njegovoj biti, 
jer je zato potrebno svjetlo slave. Ona ga ne gleda ni onako kako on jest, nego tako i toliko koliko 
joj on svaki put daje spoznati svoju prisutnost i koliko ona može shvatiti njegov zablješćujući sjaj. 
Redovito u praksi mistik u početku ima samo nejasnu spoznaju i neki ugodan duhovni osjećaj Božje 
blizine koji ga ljupko privlači prema Svevišnjemu i ispunjava ga velikom radošću. S naprednim 
nesavršenim misticima Bog saobraća preko vanjskih i unutarnjih osjetila. Što postaju savršeniji, to 
će biti duhovniji susret Boga s dušom. Bog je prečisti duh. Stoga ga možemo shvatiti samo na 
duhovan način. Ono što mistik shvaća svojim vanjskim i unutarnjim osjetilima nije sam Bog, nego 
Božja blizina. 

Treba da pobliže zađemo u pitanje kako se Bog prenosi u čovječju stvarnost, i to treba da 
bolje promotrimo sa gledišta Boga koji se podaje. 

Neizmjerni Bog stanuje odvi jeka u nepristupačnu svjetlu. Cjelovit i vječan prožima on sav prostor i 
vrijeme neba i zemlje. Tako je Presveto Trojstvo, Otac, Sin i Duh Sveti, neprestano i u ljudskoj 
duši. 

Revne duhovne duše traže Boga u svojoj nutrini kod molitve. One znadu daje Bog »dobar 
duši koja ga traži«. Da čitatelj dobro predoči mistični Božji pohod, neka zamišlja Boga ne kao da 
stanuje na nebu nego, radije, kao da prebiva u njegovoj duši. Bog pohađa čovjeka nastanjujući se u 
duši. I čovjek ga tu nalazi te je time uveden u mistični život milosti. Zaručnica Pjesme nad 
pjesmama, duša, govori tako lijepo: »O, da ga mogu naći i poljubiti!« 

Bog je čisti troosobni duh. Njegovo je djelovanje na nas s njegove strane pretežno posve duhovno. 
Ovo djelovanje u nebu proizvodi po izmjeničnoj spoznaji i ljubavi neprekidno duhovno jedinstvo iz 
među njega i čovječje duše koja se je u njega preobrazila po svojim svojstvima te se pretvorila u 
svjetlo i zapalila Božjom ljubavlju. 

Međutim na zemlji vrijedi načelo iz nauke o spoznaji koje je skolastika općenito prihvatila: 
Predmet je spoznaje sadržan u onome koji ga spoznaje, ne na način predmeta, nego na način onoga 
koji spoznaje. Duša koju Bog mistično pohodi shvaća Božju prisutnost ne ,na Božji nego na svoj 
vlastiti, ljudski način, prema tome kako je građeno stanje čovjeka. 

Stoga prokušani mistici koji su primili istu mističnu milost u opisima se svog života 
izražavaju različito o jednoj te istoj milosti. Već prema njihovom duševnom stanju ista je mistična 
milost učinila na njih nešto različit učinak. Duša, naime, prima djelovanje Božje u svojoj nutrini to 
čišće i jasnije što je više po svojim svojstvima preobražena u Boga. 

Bitno u mističnom životu milosti jest upravo ova prisutnost Božja, ovo Božje podavanje duši, ovaj 
susret Boga i duše, duhovni saobraćaj između Boga i duše koji se na to nadovezuje i koji postaje 
duši sve jasniji i shvatljiviji. 

Naprotiv su razmjerno nebitna sredstva koja Bog upotrebljava da s dušom mistično 
saobraća. On se, naime, može zato poslužiti i drugim sredstvima. 

Svratimo sad pažnju na nebitna sredstva mističnog saobraćaja. Kad Stvoritelj postane duši u kojoj 
stanuje prisutan tako da ga ona razumije i s njim saobraća, uvijek mu je namjera tražiti svoju čast i 
njezino spasenje, a napose usavršavanje duše koju pohađa. Zato je uvijek poučava i jača na srodan 
način. 

Sad se pita kako on to čini. Kad čovjek hoće da pouči drugoga, pružaju mu se za to dva 
glavna sredstva. Jedan govori, a drugi sluša; ili jedan piše, a drugi čita. 

Čovjek ima tri moći kojima može čuti i vidjeti božanske stvari: vanjska osjetila, maštu i 

razum. 

U mističnom životu prema tome razlikujemo šest različitih sredstava kojima Bog na 
izvanredan način poučava dušu. Tri se od njih mogu svesti pod pojam slušanja, te ih zovemo 
nagovorima. Ostala tri spadaju pod pojam gledanja, te ih zovemo viđenjima. 

Prema tome većina mistika razlikuje šest spomenutih mogućnosti: nagovore koji se čuju 
vanjskim osjetilima i viđenja koja se vide tjelesnim očima; imaginativne nagovore i viđenja, što ih 
zamjećujemo maštom; te razumske nagovore i viđenja što ih zamjećujemo razumom. 

Tko i na koji način prima ovih šest vrsti nagovora i viđenja? Ovdje možemo razlikovati tri 
grupe ljudi. 

Grešnici i početnici u duhovnom životu uronjeni su još duboko u život vanjskih osjetila. 
Stoga se kod njih najčešće pojavljuju čujni nagovori i tjelesna viđenja. O njima raspravlja slijedeće 
poglavlje. 

Napredniji u duhovnom životu goje unutarnju molitvu. Oni su priučeni razmatrati razumom, 
a u tom im je mašta od bitne pomoći. Stoga je razumljivo da Bog djeluje neposredno ih posredno 
najviše na maštu ove grupe ljudi. Ovdje razlikujemo imaginativna viđenja i imaginativne nagovore, 
što odgovaraju običnom gledanju i slušanju. Vidi o tome treće poglavlje ovog odsjeka. 

Duhovno savršeni su već tako odstranili ono što je materijalno i što pada pod osjetila i tako su 
produhovljeni da i Stvoritelj s njima saobraća posve duhovno, razumski, preko razumskih nagovora 
i viđenja. O tome opširnije u šestom poglavlju ovoga odsjeka. 

Stvoritelj, naravno, nije vezan na ovaj red. Stoga je nemoguće bez daljnjega razlikovati 
visinu mističnog stupnja milosti prema vrsti nagovora i viđenja koja se dešavaju. 

Tjelesni i imaginativni nagovori i viđenja, kao i ushiti i zanosi o kojima ćemo kasnije govoriti, jesu 
dijelom sredstva, dijelom posljedice mističnih pohoda, te ćemo ih zvati mističnim popratnim 
pojavama. One su sve nebitne. 

Ne smije im se stoga ni davati velika važnost, kako se to često puta događa, jer su to samo 
sredstva kojima se služi Bog koji bi kod svojih bitnih pohoda mogao i druga sredstva upotrijebiti. 
Ah, nažalost, mnogi mistični teoretičari poklanjaju najveću pažnju popratnim pojavama, te su o 
njima izgradili čitave sustave. 

Posljedica toga jest da mnogi čitaoci stvore jednostranu, neispravnu predodžbu o kršćanskoj 
mistici. Potanko se razglabaju sporedne stvari, požudno se proučavaju često podražljivi tuđi 
doživljaji, a to je sve vrlo opasno. Većina ljudi, pošto su duboko uronjeni u sjetilni život, toliko više 
pazi na mistične doživljaje koliko oni snažnije djeluju na vanjska osjetila. A ipak bi se moralo 
događati protivno. O popratnim pojavama i o našem držanju prema njima raspravljamo pobliže u 
slijedeća četiri poglavlja 

Razumski nagovori i viđenja po sebi ne spadaju u popratne pojave, nego spadaju u bit 
mističnog života, kako ćemo dalje vidjeti u 6. poglavlju. 

Tjelesna viđenja i čujni nagovori 

Red je da govorimo o pojedinim popratnim pojavama mističnog saobraćaja. 

Tjelesna viđenja, koja se zamjećuju tjelesnim očima, sastoje se u tome da se iznenada na neobičan 
način predoči bilo koji predmet u vidljivoj, očima zamjetljivoj spodobi. 

Za tjelesne uši čujni nagovori sastaje se u ne kim riječima koje su na izvanredan način 
proizvedene a naše ih uho može čuti kao ljudske riječi. 

Promotrimo najprije božanska tjelesna viđenja. 

Bog je nepristupačno čisto duhovno biće koje sve ispunja. Zato on na nijedan način ne može 
postati vidljiv nijednom oku. 

Kod svih, dakle, istinskih Božjih vidljivih ukazanja, usrećenik nije Boga vidio u njegovoj 
biti, nego u kojoj slici oživljenoj Božjim duhom ih u prispodobi koja označuje unutarnju milost što 
je Bog podjeljuje onome koga pohađa. 

Sv. Augustin, sv. Grgur, sv. Toma Akvinski i mnogi drugi bogoslovi tvrde da su sva Božja 
ukazanja o kojima se čita u Starom zavjetu izvršena po službi anđela. 

To je lako moguće, jer anđeli, koji su mnogo moćniji od nas, mogu izvesti i iznutra oživjeti 
umjetna, takozvana eterična ljudska tjelesa iz tvari koja nama ne stoji na raspolaganju. Ova nam se 
tada tjelesa ukazuju kao zbiljski ljudi, kreću se, naoko jedu i obavljaju ostale tjelesne poslove. 

Ako se anđeo u eteričnom tijelu prikaže kao anđeo, Sveto pismo govori o prikazanju anđela. Ako se 
pak prikaže kao Bog, tada govori o Božjem prikazanju, i to s pravom. Budući da je, naime, 
Stvoritelj posvuda, on je kao Bog prisutan i u tijelu koje njega prikazuje, te preko anđela koji ga 
zamjenjuje prima počast koja mu se prinosi. 

Tjelesnim očima vidljiva Isusova ukazanja, prema mišljenju bogoslova, također su izvedena 
od anđela. Spasitelj, koji je kao Bog svagdje nazočan, može posvuda oživjeti Kristovo tijelo 
izvedeno od anđela, dok se on u isto vrijeme kao Bogočovjek sa svojim proslavljenim tijelom nalazi 
u nebu. 

Veoma mnogi bogoslovi su mišljenja da ni Blažena Djevica Marija nakon svog uznesenja 
nije nikad ostavila nebo da se sa svojim proslavljenim tijelom prikaže kojem čovjeku na zemlji. 

Kao što mogu anđeli, tako mogu i đavli proizvesti umjetno eterično tijelo te se prikazati ljudima kao 
đavli u najrazličitijim oblicima ili pak u spodobi pokojnika ili anđela, da nas zavaraju i zavedu. 

U važnom pitanju kako se proizvode tjelesna osjetna viđenja mistici su različitog mišljenja. Sveto 
pismo ne daje o tom nikakva objašnjenja. 

Da se vidi tjelesno viđenje, nije neophodno potrebno da bude prisutno umjetno eterično 
tijelo. Ovo se tumačenje ne odnosi na Isusova ukazanja apostolima poslije uskrsnuća do njegova 
uzašašća na nebo. kako bi krivo htjeli ta ukazanja prikazati neki suvremeni egzegeti. Isus se naime 
poslije uskrsnuća prikazivao apostolima i učenicima i ženama u svom pravom uskrslom i 
preobraženom tijelu, koje je visjelo na križu i ukopano u grob i onda preobraženo uskrsnulo. To je 
stalna i sigurna nauka Crkve koju svaki katolik mora vjerovati. 

Bog, pa dobri i zli duhovi mogu, naime, tako utisnuti slike neposredno na mrežnicu oka da 
čovjek ima utisak kao da utisnute osobe i predmete vidi gdje stoje pred njim te se miču. Čovječja 
moć predočavanja prima vidne utiske iz vanjskog svijeta uvijek tako da vanjski predmeti pomoću 
zraka svjetlosti utisnu svoj oblik i boju kao sliku na mrežnicu oka. 

Može se uzeti da se na opisani način zbiva većina tjelesnih viđenja svake vrste koja se 
podjeljuje pojedincima. Ako pak mnogo osoba istodobno vidi istu vidljivu tjelesnu prikazu, tad je 
vjerovatnije da je sudjelovalo eterično tijelo. Prema tome se za pojedini slučaj ne zna sigurno na 
koji je način usrećenoj duši podijeljeno tjelesno viđenje. 

Isto vrijedi i za čujne nagovore koji se dešavaju u vezi s viđenjima ih bez njih. No nipošto 
nije ni potrebno imati punu sigurnost o vanjskom zbivanju milosti. Jer nije važno kako se milost 
dijeli, nego da li viđenja i nagovori dolaze od Boga ili od dobrog duha, a osobito je važno što dobri 
Bog hoće da saopći duši i što namjerava sa svojim pohodom. 

Razlikovanje da li je vidljiva prikaza istinita ili lažna, Božja ili đavolska, često je veoma 
teško, te stvar treba ispitati prema uputama poglavlja 5-og odjeljka. 

Svaka duša mora takve doživljaje odmah saopćiti svome duhovnom vođi da joj on pomogne 
razlikovati duhove. Nitko se ne smije u tako važnim i teškim pitanjima osloniti na svoj vlastiti sud. 
Pošto su, naime, zli duhovi sposobni izvesti tjelesna viđenja i čujne nagovore, oni mogu lako duše 
prevariti i zavesti na stranputicu. A to oni uvijek nastoje učiniti. 

Zato ne smije nitko težiti za takvim milostima niti ih u Boga moliti, jer bi lako mogao đavao 
udovoljiti toj težnji i oponašati Božje djelovanje. 

Takvih pojava se, radije, treba plašiti negoli ih željeti. 

Gorres veli u svojoj knjizi: »Redovito se samo početnicima utiskuju ovakve slike, jer oni — još 
malodobni poput djece — trebaju dječju hranu. Pa kao što se tjelesne prikaze uopće smatraju 
najnižim stupnjem duhovnog reda, jer i osjetila stoje najniže, tako i te slike još nisu siguran znak 
Božjeg prijateljstva«. 

Sv. Ivan od Križa o svome Usponu na goru Karmel kaže: »Kad naš Gospodin ne bi morao 
dušu voditi prema načinu kako ona djeluje, ne bi joj nikad obilje svoga duha davao po tako uskim 
kanalima kao što su pojedinačni oblici, slike i pojmovi«. 

Prije negoli poduzme učiniti išta važno na temelju primljenih milosti, usrećena duša mora 
dobiti izričito odobrenje od duhovnog vođe. Pokoravanje duhovnom vođi je važnije i zaslužnije 
negoli izvršenje vanjskih i unutarnjih, bilo kako lijepih poticaja. Tko u takvom slučaju ozbiljno i 
načelno neće da slijedi duhovnog vođu, nije primio istinsku milost. Jer, ako bi se duhovni vođa i 
varao u početku u svom rasuđivanju, dragi Bog bi se ipak pobrinuo da on brzo promijeni mišljenje, 
da se tako postigne ono što je Gospodin namjeravao svojom milošću. 

U dvojbenim slučajevima neka se ispovjednik uteče molitvi i neka uzme obilno vremena za 
razmišljanje.Praktički sadržaj ovog poglavlja možemo, dakle, ovako ukratko skupiti: 

Nitko ne smije težiti za tjelesnim viđenjima i nagovorima, koji su za oko vidljivi i za uho čujni. 

Nitko ih ne smije od Boga moliti. Nitko im ne smije davati važnosti. 

Ako netko nešto takvo osobno doživi, treba da skupa sa svojim ispovjednikom provede strogo 
ispitivanje da li doživljaji dolaze od dobrog ili zlog duha. 

Pa ako stvarno i proizlaze od dobrog duha, ipak mora nastojati brzo zaboraviti sve vanjsko, a 
pokloniti pažnju samo unutarnjim dobrim pobudama. Treba moliti Boga da ga povede na neki 
drugi, sigurniji i duhovniji put. 

Tko gaji neku osobitu privrženost prema takvim mističnim milostima najnižega stupnja, 
neće stići dalje u duhovnom životu. 

U prethodnom smo poglavlju rekli da se viđenja i nagovori koje primamo putem vanjskih 
osjetila događaju redovito grešnicima i početnicima u duhovnom životu. To su doista mistične 
milosti, ali one ne spadaju strogo u mistični život milosti. Mnoge visoko obdarene mistične duše 
nisu nikad u životu primile takvih viđenja i nagovora. 

Imaginativni nagovori i viđenja 

Psihologija uči da čovjek ne može naravnim načinom ništa spoznati, misliti ili promatrati 
bez predodžbi. Ako, naime, razum primi bilo koju misao preko vanjskih osjetila ili je potaknut od 
njih, proizvede u nutrini ili je primi utisnutu od kojeg drugog duha, mašta će odmah sama po sebi 
misao osjetno predočiti. 

Moć predočivanja daje, naime, mislima neka vidljiv oblik preko slika mašte. Mašta je slična 
zrcalu u kojem se odražavaju misli. Ona može i dopuniti ono što je primila, i to kasnije predočiti 
više ili manje jasno ili onako kako je bilo ili pak mijenjajući, odnosno premještajući pojedine 
dijelove u neki nov, izmišljen oblik. 

Iako se sve što čovjek vidi i čuje svojim vanjskim osjetilima na putu do razuma se odražava 
u mašti, ipak Stvoritelj nije kod imaginativnih viđenja i nagovora primoran da namjeravane utiske 
najprije podijeli očima, ušima i ostalim osjetilima čovjeka. 

On, naime, može neposredno djelovati na maštu iznutra. Usrećeni čovjek tada vidi budan 
ono što mu je dano, kao u veoma živom snu. K tomu, Bog ove utiske koji su utisnuti neposredno u 
mašti dopunjava pomoću unutrašnjih rasvjetljenja razuma. Ako čovjek svojim vlastitim slikama 
mašte i mislima dopuni te predodžbe i rasvjetljenja, možemo imati kratak obostrani saobraćaj među 
Stvoriteljem i stvorenjem. 

Također i anđeli i đavli mogu vršiti takve utiske na maštu. Ali Bog može podijeliti svoje 
utiske neposredno također razumu. On mu udahnjuje stanovitu misao tako da moć predočavanja, 
koja je oruđe razuma, odmah toj misli daje odgovarajući vidljiv oblik pomoću slika mašte. Čovjek 
svojom maštom neće predočiti crte lica neke osobe, boju odijela i slično, ako mu Bog o tim 
stvarima ne poda neku posebnu misao, što u većini slučajeva nije potrebno. Tu mora duša biti na 
oprezu da ono što sama nadovezuje bujnom maštom ne zamijeni se od Boga nadahnutom mišlju i da 
vlastite ljudske misli ne smatra božanskima. 

Vidna i čujna Božja djelovanja, koja pobuđuju maštu neposredno ili preko udahnutih misli, 
mistici nazivlju imaginativnim viđenjima i nagovorima. Promotrimo najprije imaginativne 
nagovore. Možemo ih razlikovati tri vrste: sukcesivni, fonnalni i stvarni nagovori. 

Sukcesivni se nagovori zbivaju samo ako duša razmatra o nekoj božanskoj istini, ako o njoj 
razmišlja. 

Kad čovjek pusti slobodan tok svojim vlastitim mislima i ove, potpomognute običnom 
milošću, lakoćom teku, najednom opaža da se nadovezujući na njih s njima miješaju neke strane 
misli nove vrste, i to ne kao obična nadahnuća i rasvjetljenja Duha Svetoga, nego određenije, 
jasnije, na neki njemu dosad nepoznat način. Ako te misli dolaze od Boga, one su istinite i lijepe. 
Ako pak dolaze od đavla, one su doista isprva u većini slučajeva istinite, da bi se duša prevarila, ali 
kasnije zao duh isprepliće istinu s neistinom da zavede čovjeka. 

Ali, ako je ljudski duh u nekom času odveć živ, mogu mu koji put lako doći vlastite nove 
misli tako da on vjeruje da one ne proističu od njega nego od Boga. 

Duša mora uvijek paziti da dobro razlikuje božanske, đavolske i vlastite misli. Kod 
sukcesivnih i- maginativnih nagovora lako dolazi do samoombana i do đavolskih prijevara. 
Formalni, pravi nagovori jesu jasne, razgovijetne riječi, koje duša u svojoj mašti jasno čuje unutar 
ili izvan razmatranja, bez vlastitog sudjelovanja, najčešće neočekivano, te je uvjerena da te riječi ne 
dolaze od nje »nego od nekog drugog bića. Kod toga ona može razlikovati odakle riječi dolaze, da li 
iznutra ili izvana, da li sa strane ili odozgo. Čuje ih ili u snu ili na javi, u vezi s kakvim 
imaginativnim viđenjem ili najčešće bez viđenja. 

Takvim, ponajviše sasvim kratkim, nagovorima, koji imaju malo riječi ah mnogo sadržaja, 
Bog, napose Spasitelj, uči neke duše koje teže za sjedinjenjem s Bogom što u tu svrhu imaju činiti 
ili čega se kloniti. 

Fonnalni nagovori vrše na dušu tako velik utisak da ih lako može razlikovati od običnih 
nagovora i nadahnuća Duha Svetoga. Nije ih pak moguće lako razlikovati od đavolskih nagovora. 
Zato je i ovdje potreban oprez. 

Stvarni se nagovori od formalnih razlikuju po tome što u duši stvarno djeluju ono što kazuju. 
Takve riječi dolaze uvijek od Boga, jer samo on može odmah izvršiti ono što govori. Kod ovih 
nagovora osjeća se duša tako potaknuta na dobro i tako ispunjena nebeskim mirom kako ni đavao ni 
ona sama ne mogu učiniti. 

U slijedećem doživljaju imamo jedan imaginativni stvarni nagovor. Mladi njemački vojnik, 
koji bijaše osobit štovatelj Marijin, morao je otići u rat. Na odlasku još svrati u njemu veoma 
omiljelu Marijinu kapelu u kojoj seje čuvalo i Sveto otajstvo, i tu se htjede na neki način oprostiti s 
Isusom i Marijom. 

Dok se je unutarnjim načinom molio, bilo mu je najednom kao da mu neki glas iz visine 
jasno i uvjerljivo govori: »Pođi u miru! U svim duhovnim potrebama moli za pomoć Spasitelja, a u 
tjelesnim Mariju. Oboje će ti pomoći«. Ušima nije ništa čuo. To je, dakle, bio imaginativni nagovor. 
Mladi ratnik bijaše kao preobražen. Otišao je tako veselo u rat da ga je sva okolina smatrala 
neobično oduševljenim rodoljubom. Nakon višemjesečnih ratnih napora vratio se je kući zdrav, 
vedar i odlikovan vojničkim častima. 

Privatna objavljenja zaslužuju posebnu pažnju. Pod privatnim objavljenjima razumijemo 
nagovore koje imaju privatne osobe. Objavljenja se odnose na buduće događaje ili na sadašnje koji 
se događaju na drugom mjestu te ih nijedan čovjek ne može samim naravnim načinom znati. Budući 
da se dešavaju u najviše slučajeva u obliku imaginativnih nagovora, obrađujemo ih ovdje. No ona 
mogu biti čovjeku dana i preko vanjskih osjetila ili razumski. 

Kad Bog čovjeku otkriva nešto skriveno o njegovoj budućnosti ili o čemu drugom na jedan 
od tri spomenuta načina, udahne mu svaki put neko duhovno jako svjetlo tako da ljudski razum 
velikom sigurnošću vidi danu istinu i još većom sigurnošću spoznaje da mu tu istinu daje Bog. 
Razum je u svemu tome tako siguran da nema potpuno nikakve dvojbe. 

Sam ovaj osjećaj sigurnosti ipak nije uvijek mjerodavan. Zaista nema nijednog područja 
mistike ma kojem se dešavaju tolike samoobmane i đavolska zavaravanja kao što je područje 
privatnih objavljenja. Cesto je, naime, vrlo teško uvijek stalno razlikovati Božje duhovne utiske od 
vlastitog toka misli. Cak su neki sveci u pojedinim slučajevima svoje misli držali Božjim 
objavljenjima te su se tako varali. 

Prema svim, dakle, privatnim objavama treba se držati skrajnje suzdržljivo. Također se ne 
smije težiti za njima iz radoznalosti i znatiželje. Inače je đavao pogotovo u mogućnosti da nas 

prevari. Sami ne smijemo iz naoko dobrih namjera moliti Boga da nam otkrije svoju volju privatnim 
objavljenjem. 

Događa se razmjerno često da početnici u duhovnom životu saopće svome ispovjedniku 
kako su od Boga dobili objavljenje da odaberu stanovito zvanje ili da uđe u neki Red. 

Mi smo na drugom mjestu napisali opširnu raspravu o izboru staleža te iz nje ovdje kratko 
spominjemo slijedeće. 

Na svećeništvo je samo onaj pozvan koji hoće samo uzvišenu svrhu svećeništva, zatim onaj 
koji je, naročito u nadnaravnom i znanstvenom pogledu, dovoljno nadaren da bude dobar svećenik, 
koji zna pregarati i žrtvovati se te je, konačno, od biskupa pozvan i pripušten da preuzme tu svetu 
službu. Ako Bog hoće da netko stupi u svećenički ili redovnički stalež, on ga izričito pozove u taj 
stalež, to jest on mu udahne postojanu mirnu težnju za tim staležom predstavljajući mu ga kao 
najbolje sredstvo za postignuće kršćanske savršenosti. 

Često je teško ustanoviti da li je pojedina težnja udahnuta od Boga, jer naša naravna 
nagnuća, drugi ljudi i vanjske okolnosti mogu u nama pobuditi sličnu težnju. 

Imaš li ti, dragi čitatelju, u tom stvoriti neku odluku, pitaj za savjet ozbiljne i iskusne ljude, osobito 
svog ispovjednika. Pripazi da li ta težnja — kao sve što od Boga dolazi — proizvodi u tebi mir, 
postojanost i poniznost i da li imaš tjelesne i duševne sposobnosti koje se traže za stalež o kojem se 
radi. 

Ako ti i tvoji savjetnici u tim istraživanjima dođete do zaključka da tvoje težnje vjerojatno 
od Boga dolaze, prihvati svoju namjeru i poduzmi svoje osposobljavanje prema uputama. Ako se 
radi o redovničkom staležu, podloži se godini kušnje koja je uobičajena kod svih redova. 

Ali ako ti se čini daje poziv za svećenički ili redovnički stalež uvijek još dvojben iza kako si dugo 
vremena i mnogo molio za jasnoću i primio dobre savjete, ili ako naginješ sad ovom sad onom 
staležu, to je vjerojatno da te Bog ne zove. Njegovi su naime pozivi jasni i određeni. Mi doista 
imamo dovoljno sredstava da upoznamo jesmo li od Boga pozvani u neki viši stalež ili ne. 

Pokornik i ispovjednik moraju poduzeti spomenuta razumska istraživanja i kod toga potpuno 
ništa ne gledati na pretpostavljena objavljenja. Ako se zaključak složi s objavljenjem, neka se 
zaključak istraživanja smatra pravim razlogom izbora, a objavljenje samo kao poticaj povrh toga. 
Ako se pak zaključak ne složi s objavljenjem koje je u pitanju, mora se prema objavljenju biti 
krajnje nepovjerljiv. U najmanju ruku neka se uzme veoma mnogo vremena za razmišljanje i za 
odluku. 

Međutim, neka pokornik teži za savršenstvom u svijetu i neka moli Boga dalje za pomoć u 
poslu izbora zvanja ne težeći za kakvim Božjim saopćenjima. Bog će tako rasporediti okolnosti da 
će se njegova volja moći upoznati po pravilima o izboru zvanja. Nijedan pokornik nema pravo 
pozivati se na sumnjiva Božja saopćenja. 

Kako je rečeno, razlikujemo dvije vrsti imaginarnih viđenja, ona neposredno i ona posredno 
nadahnuta. Prvoj vrsti pripadaju one više ili manje sjajne više ili manje tjelesno izgrađene slike 
mašte preko kojih Bog daje duši da unaprijed okusi ljepotu neba i nebeskih stanovnika, osobito 
ljepotu Spasitelja u njegovom preobraženom stanju. 

Kod ovih pohoda ima Spasitelj ponajviše namjeru da usrećene duše utješi za prošle ili ojača 
za buduće patnje. Sveta Terezija kaže o njima u Duševnom gradu, 6. stan: »Kad se svidi našemu 
Gospodu da dušu više obdari, pokaže joj razgovjetno svoje presveto čovječanstvo već onako kako 
htjedne: ili kako je hodio po zemlji ili poslije uskrsnuća. I premda to bude tako brzo te možemo 
usporediti blijeskom munje, ipak ta preslavna slika ostane tako duboko usječena u maštu, te držim 
da se ne može iščupati iz nje dok je duša ne bude gledala ondje gdje će je bez kraja moći uživati. 
Ako i govorim o slici, razumije se da po mnijenju onoga koji je gleda nije naslikana, već uistinu 
živa slika. Katkad i govori s dušom i pokazuje joj velike tajne«. 

Druga vrsta imaginarnih viđenja, koja nastaju posredstvom utisnutih misli, bitno se razlikuje od 
prve. 

Kod posrednih je, naime, imaginarnih viđenja glavno kako teče saobraćaj koji je od Boga 
namjeravam Slika mašte je na neki način samo odraz tog saobraćaja u zrcalu mašte. Posredna 

imaginativna viđenja smatramo višim od neposrednih, jer su bliže čisto duhovnom saobraćaju s 
Bogom. 

Svevišnji se njima služi naročito ako hoće da dade duši neku veću pouku. Tada on ne govori 
mnogo riječi, nego je poučava preko njezina razuma i mašte kratko i jasno o predmetu u koji je 
uvodi. Kad, na primjer, Spasitelj hoće da neku dušu pohodi kao prijatelj, on tako utisne tu namjeru 
njezinom razumu da njezina mašta, koja je oruđe razuma, na naravni način i uz pomoć Spasitelja 
odmah stvori neku predodžbu o pohodu. Božji i čovječji duh saobraćaju preko mašte onako kako 
hoće da taj saobraćaj uspostave. Duša ga proživljava kao u snu s osobama koje se kreću te se 
prikazuju više ili manje žive i više ili manje jasne. 

Često je duša tako zauzeta unutarnjim saobraćajem da gotovo nije više sposobna dalje raditi. 
Ona zapada u ushit. U 5. poglavlju III odsjeka upoznat ćemo nekoliko primjera posredno 
imaginativnih viđenja. 

Duhovne misli što ih ovdje spominjemo, da ih Bog utiskuje razumu i mašti čovjeka, treba 
dobro razlikovati od pravih razumskih viđenja, što ih Stvoritelj daje ljudskom razumu, a razum ih 
prima bez sudjelovanja mašte. 

Koliko Bog drži do imaginativnih viđenja i nagovora? On se njima sluzi poglavito kod onih 
duša koje se nalaze između drugog i petog stupnja mističnog života. Ove, naime, duše gaje život 
molitve te se u razmatranju često služe svojom maštom. Kad Bog htjedne, on u tim i sličnim 
prigodama lako i bez buke djeluje na maštu onih koji mole i razmatraju da unaprijedi dušu u 

duhovnom životu i da se sve više i više s njima sjedini. 

Kršćanski vjernik znade iz vlastitog iskustva kako i đavao ima lagan pristup u našu maštu i kako 
nam preko grješnih predodžaba mašte pripravlja teške napasti. Svatko znade, također, kako mi sami 
lako maštamo te u tuđe predodžbe miješamo i svoje vlastite. 

Bez sumnje bi Bog - i kako odgovara njegovoj naravi čistog duha - najradije saobraćao s 
dušom na čisto duhovan način koji je najmanje pogibeljan, kako ćemo kasnije vidjeti. On nam, 
naime, radije daje čisto duhovna viđenja negoli tako pogibeljne fantazijske slike. Međutim se kod 
svojih pohoda uvijek obazire na trenutnu sposobnost duše. 

Duša se mora prije, za vrijeme i poslije imaginativne milosti, držati u najvećoj budnosti i oprezu da 
je đavao ne prevari ili da se ne prevari sama. Evo o tom nekih pojedinosti. 

Prije, ne smije nitko težiti za imaginativnim viđenjima ili nagovorima ili ih od Boga moliti. 
Neurednom težnjom čovjek potiče đavla da mu podmetne laž. Bog zna bolje od nas da li je i kada je 
takva milost prikladna. 

Za vrijeme unutarnjeg pohoda treba da duša koliko je moguće manje sama djeluje. Ona treba 
da pazi kako je Stvoritelj u nutrini pobuđuje. Tomu treba odgovarati njezino govorenje i djelovanje. 
Svaki koji prima takve izvanredne milosti dobro je da se nauči ispitivati već za vrijeme neobičnog 
zbivanja da li doživljaj dolazi od Boga ili od zlog duha. Što dolazi od Boga, istinito je i plemenito, 
što potječe od đavla, lažno je i nečisto. Ovakvo razlikovanje je, u najviše slučajeva, dostatno za one 
koji ponizno, čistim srcem i predanjem u volju Božju traže samo ono što im on iz svoje ljubavi hoće 
da udijeli. Nijednoj duši Spasitelj ne uzima za zlo ako pri njegovu pohodu svjesno ispituje da li 
doživljaj zaista i sigurno potječe od njega. Opširniji prikaz znakova dobrog ili zlog duha vidi u 5. 
poglavlju ovog odsjeka. 

Poslije imaginativnog pohoda mora usrećenik držati na pameti i slijediti samo ono što je 
Bog tim pohodom smjerao. Vanjski tok milosti, sliku mašte i slično ne treba da drži na pameti. Te 
su, naime, popratne pojave za njega — što se tiče budućnosti —skoro bez vrijednosti i mogu biti 
pogibeljne za njegovu poniznost. Svakako treba da izvijesti svog duhovnog vođu o onom što je 
doživio, dokle god mu ovaj ne kaže da daljnje izvješćivanje nije više potrebno. 

Ushiti i zanosi 

Ako nas koja u svijetu visoko položena i osobito štovana ličnost neočekivano nakon dugo 
vremena iznenadi svojini posjetom, odmah ostavljamo sve te svraćamo na nju svu svoju pažnju i 
sve svoje vrijeme. 

To se u mnogo višem stupnju dešava kad neizmjerni Bog iznenada i neočekivano na osobit 
način s neizmjernim milostima iznutra pohodi dušu koja ga ljubi. Našim duhom prevlada čuđenje 
nad neizmjernim udostojavanjem, a srce je ushićeno radošću nad beskrajnom milošću tako da duh i 
srce ništa drugo ne rade nego se potpuno podaju božanskom utjecaju. Zbiva se ushit ili zanos. 

Ova ljubavna pobuda, ovo uzbuđenje duše — kao i kod posjeta svjetovnih osoba — toliko je 
snažnije koliko je veća razlika između Boga koji pohađa i pohođene duše. Ta je razlika to znatnija 
što je duša manje preobražena u sliku Božju. 

Uslijed toga događaju se ushiti i zanosi poglavito u srednjem razdoblju mističnog života 
milosti, u vrijeme mističnog prijateljstva i mističnih zaruka. Ne pojavljuju se prije, jer Stvoritelj 
tada još nema nakane pohoditi duši na taj način. Kasnije, u razdoblju mističnog vjenčanja i 
jedinstva s Bogom, dešavaju se samo rijetko, jer je duša u novom razdoblju tako jako sjedinjena s 
Bogom daje, zbog obostrane vjerne ljubavi, njegovi pohodi ne mogu više uzbuditi. 

Ushit je, dakle, tako snažno duhovno uzbuđenje duše da vanjska i unutarnja osjetila 
čovjekova bivaju do neke mjere vezana. Ushit, dakle, pripada popratnim pojavama mističnog 
života, a ne njegovoj biti. To neka čitatelj dobro pamti. 

Zanos je jedna naročita vrst ushita. Ushit i zanos razlikuju se samo po tom kako nastaju. Kod oba je 
djelovanje prema vani općenito jednako, kako opisasmo. Redovito se jače očituje kod zanosa negoli 
kod ushita. 

Običan ushit nastaje isprva gotovo nezapažen, nečujno kod unutarnje molitve, kod čitanja, 
razmišljanja i promatranja, uslijed divljenja, čuđenja i radosti nad primljenim neobičnim 
rasvjetljenjem i neobičnim darovima. To se osobito zbiva, ako duša kod unutarnjeg Spasiteljeva 
pohoda od nadčovječne radosti »pođe izvan sebe«. Zemaljski zaručnici mogu to donekle shvatiti. 
Običan ushit slijedi nakon Božjeg pohoda. 

Zanos, naprotiv, Bog proizvodi svaki put prije pohoda: Kad Gospodin u nekom važnom 
slučaju hoće da pohodi dušu na unutarnji način, on povuče duh od vanjskih osjetila, a kod višeg 
zanosa (let duha) i od unutarnjih osjetila, u nutrinu. Za vrijeme ovog pohoda ne smiju vanjska 
osjetila dušu smetati i zbunjivati. Isto tako moraju i unutarnja osjetila, naročito mašta, samo toliko 
biti djelatna koliko iziskuje pohod koji od njih neće da bude smetan. 

Vanjska djelovanja običnog ushita i zanosa jesu veoma raznovrsna. 

Što su duh i srce snažnije ushićeni divljenjem i ljubavlju prema Bogu, ili su od njega — kod zanosa 
— potaknuti na ljubav, to manje mogu vršiti svoje naravno djelovanje prema vani i u samom tijelu. 
Oni se nalaze kod Boga spoznavajući ga i ljubeći. 

Volja, »naprotiv, ostaje uvijek, i kod najsnažnijih milosti, slobodna da može s milošću 
slobodno sudjelovati. To je nužno da ljudska djela budu zaslužna. U našem slučaju je volja 
dragovoljno posve kod Boga. Ona neće ništa drugo osim da njega spoznaje i ljubi. Hoće da vidi i 
čuje što njezin Gospodin i Bog sada od nje i za nju hoće. 

Stoga šute i one sposobnosti duha i srca koje više ili manje zavise o slobodnoj volji. Čovjek koji se 
nalazi u punom ushitu ne vidi ništa, ne čuje ništa i često ne osjeća ništa niti se miče kojim udom 
svojega tijela. Budući da krv po pravilu uvijek nabuja u onom dijelu tijela koji je najviše zaposlen, 
kod ushita će najviše nabujati u mozgu i u srcu. Uslijed toga se često događa da su drugi dijelovi 
hladni i bez osjećaja. 

Vegetativni život, koji ne ovisi o duhu i volji, radi dalje skoro nesmetano. Disanje i bilo 
ništa ne staju. Na pitanje da li kod najjačih ushita duša ostavlja tijelo, treba prema tome odgovoriti 
da se to ne događa. Jer Bog može na dušu jednako lako djelovati kad je u svome tijelu kao i kad je 
izvan njega. Nije dakle nužno čudo da tijelo bez duše živi. 

Za bolje razumijevanje ushita promotrimo još i slijedeći primjer. Revna duša uz pomoć knjige drži 
razmatranje o nekoj Božjoj vlastitosti ili o kojem drugom vjerskom predmetu. Duša upravlja svoj 
duh i svoje srce na Boga koji stanuje u njezinoj nutrini. Ona mu se moli, čezne za njim, te želi u 
jedinstvu s njim proslijediti svoje razmatranje. 

Tada izgubi svoju vanjsku svijest. Nakon nekoliko časaka, četvrt ili pola sata, vanjska joj se 
svijest povrati. Ona ne zna kako je dugo bila bez svijesti. O tom što je u to vrijeme molila i radila 
ona se samo općenito, ne u pojedinostima, sjeća da je bila u blizini Božjoj, da je ljubila i da je od 
njega primila novu spoznaju i novu ljubav. U njezinom se duhu nalaze nove uzvišene misli na koje 
ona prije nije pomišljala. One joj lijepo nadomještaju razmatranje. 

Na stupnju mističkih zaruka događa se često da duša već na početku razmatranja zapadne u 
ushit. Kad ide na razmatranje, poklekne, snažno uroni u Božju prisutnost i odmah joj je kao da 
Spasitelj u njoj već na nju čeka. Ona ga nalazi i potom za neko vrijeme izgubi vanjsku svijest. 

Osim pravih ushita koji potječu od Boga ima i krivih koji proističu od đavla ili od ljudske naravi, 
Đavao, naime, uspijeva u čovjeku izazvati ushit, jer tako djeluje na tijelo i tako uspali dušu, da tijelo 
i duša zapadnu u stanje koje je po vanjštini slično pravom ushitu. 

Slično djeluju i neke bolesti, boležljiva raspoloženja i duševna preopterećenost. 

Krive đavolske i naravne ushite relativno je lako razlikovati od pravih. Kao krivi mogu se 
općenito označiti slijedeći: kad god se tvrdi da se u ushit može zaroniti, ili dok traje da se može 
produžiti ili završiti kad se hoće; kad za vrijeme ushita duša može po volji slijediti svoje misli; kad 
se govore beskorisne i nezgrapne stvari ili se daju izjave o svjetovnim stvarima te se vlada 
neskladno i nepristojno; kad se poslije ushita hvastavo govori o sebi. 

Neke duše, osobito početnici, mogu i po pravim utjehama doći do neke duševne opojnosti 
koja ih tako opoji te misle da se nalaze u ushitu. 

Pošto duše mogu biti lako prevarene i lako se same varati, moraju se one i njihovi vođe 
držati veoma suzdržljivo i oprezno. Iz toga kako je stvar tekla i kako su nastajale slike mašte mora 
se povući zaključak da lije kod toga djelovao dobar ili zao duh! Razlaganja slijedećeg poglavlja bit 
će sasvim dostatna da se razluči pravo od lažnoga. 

Ako onaj koji se moli poslije navodnog ushita više ne zna posve ništa o onom što seje zbilo 
za vrijeme ushita, niti opaža kakve duhovne učinke, može biti siguran daje pretrpio kratku duševnu 
iznemoglost. 

Smije li se težiti za ushitama i moliti ih u Boga? Smije li se od svoje volje upuštati u neko 
umjetno stanje ushita? Duše koje još nisu primile pravih nadnaravnih ushita ne smiju to učiniti. 
Ako, naime, Bog ne ispuni njihovu želju, uzaludno se uzbuđuju, a đavao brzo dolazi u mogućnost 
da ih prevari. A umjetno niti ne mogu doći do pravog ushita. Pokušaj bi bio samo smiješno 
glumljenje. 

Ali ako je duša već imala pravi ushit, ona često čezne za onim mirom duha i tijela kojemu se 
može lako predati u molitvu slobodna od težine zemaljskog života. Tad nije nužno da ugušuje 
spokojnu želju da se to stanje povrati. Ipak mora sve prepustiti dragom Bogu i promisliti da sam 
ushit još nije mistično jedinstvo, nego samo jedna vanjska okolnost koja ga priprema. 

Na tok doživljavanja prijašnjeg ushita ne smije se misao svraćati, niti se zbog prijašnjih ushita sma¬ 
trati boljima od drugih, niti se smije o takvim doživljajima govoriti ikome drugome osim svome 
duhovnom vođi. 

Konačno mora duša voditi brigu da drugi ne zapaze kako se vanjska uzetost ushita pojavljuje 
u prisutnosti treće osobe, kao na primjer u crkvi. 

Već smo u uvodu spomenuli da u ovoj knjizi ostavljamo po strani izvanredne ekstatičke 
pojave. One dolaze sasvim rijetko i nisu nužne niti za najtješnje mistično sjedinjenje. Gorres i ostali 
mistični teoretičari obradili su ih opširno. 

Raspoznavanje duhova 

Đavao naročito navaljuje na one koje je Bog uveo u područje mistike da ih ometa. Ali oni 
koji su istinski ponizni i poslušni svome duhovnom vođi ne moraju se ni ovdje bojati. Jer gdje je 
đavao tu je i Bog. Čak, ako je duša već duboko ušla u mistično područje, više se đavao boji nje 
negoli ona đavla. 

Zli neprijatelj još radije navaljuje na one koji iz oholosti ili iz težnje za izvanrednošću čeznu 
za osobnim mističnim doživljajima. Ovi ne mogu računati na posebnu Božju pomoć, te su zato u 
velikoj opasnosti. 

Duhovima zovemo netjelesna osobna besmrtna bića koja su obdarena razumom i slobodnom 
voljom. Bog, anđeli i sveci na nebu jesu dobri, a đavli su zli duhovi. Anđeli i sveci nas ljube. Oni 
nas rado pomažu u duhovnom boju, jer smo mi slika i prilika Božja, a nakon svoje smrti imamo biti 
njihovi drugovi na nebu. 

Đavli zbog oholosti nisu izdržali kušnju na koju ih je Bog postavio, pa su zato bačeni u 
pakao. Oni nas mrze jer smo slika i prilika Boga koga oni mrze, pa nam zavide što mi imamo 
preuzeti u nebu mjesta koja su oni izgubili. To oni hoće da spriječe svim silama. 

Dobri i zli duhovi mogu na Božji poticaj ili bar uz njegovo dopuštenje duhovno djelovati na 
naše tijelo i na naše duševne spoznaje moći. Tako nam mogu udahnuti dobre i zle pobude, predočiti 
nam korisne i štetne slike mašte, kao što mogu poticati na zlo naše niže požude i naše tijelo. Tu su 
oni pametniji i moćniji od nas ljudi, jer oni sve promatraju sa stajališta vječnosti, a stoje im na 
raspolaganju pomoćna sredstva kojih mi nemamo. 

No na našu slobodnu volju oni ne mogu neposredno djelovati. Ne mogu je ni na što prisiliti. 
Stoga djeluju na nju posredno. Ipak ne smiju ništa takvo činiti bez posebnog dopuštenja Božjega. 
Dragi Bog često daje prigodu da nam dobri duhovi tako pruže pomoć. On pripušta i navale zlih da 
duša steče zasluge. U tom slučaju joj uvijek daje tako mnoge milosti da se, uz dovoljno 
sudjelovanje s milošću, može s uspjehom braniti. 

Kod velike raznovrsnosti osjetnih i duhovnih rasvjetljenja i poticaja što na duhovnom, a 
naročito na mističnom polju djeluju na duše iznutra i izvana, nadasve je potrebno uvijek točno 
razlikovati dobra rasvjetljenja, poticaje, viđenja, nagovore i slično, od zlih. 

Pa premda nas Bog, anđeli i sveci uvijek žele pobuditi na dobro i Bogu ugodno a odvratiti 
od zla, i premda zli duhovi čine obratno, ipak je često u posebnom slučaju teško razlikovati da lije 
neka određena pobuda dobra ili zla. Tada se treba uteći molitvi, duhovnom vođi i dobrim knjigama, 
sve ispitati i pustiti da drugi ispitaju, dobro zapamtiti, a lažno zaboraviti. 

Stoga ćemo ukratko navesti glavne značajke po kojima se može poznati kako različiti 
duhovi žele djelovati na naše duše, na tijelo, na duh i na srce, a naročito na maštu. Čitatelj će, s 
ovim značajkama pri ruci, moći kod svakog vanrednog doživljaja odmah dobro i sigurno ustanoviti 
da li na nj djeluje dobar ili zao duh, te da li stoga treba da odgovara na pobudu ili da joj se protivi. 
Dobri duhovi, dakle Bog, anđeli i sveci uvijek nas u nutrini sjećaju na ono što nas uči Krist preko 
svoje katoličke Crkve. Svaki nagovor i rasvjetljenje, kao i vanjski darovi, koji se ne slažu s tom 
naukom, krivi su i pokazuju daje onaj što ih daje neki zao duh. 

Dragi Bog rasvjetljuje naš razum nekim duhovnim svjetlom tako da mi lako razumijemo ono 
što nam se daje. On ga čini poučljivim tako da rado i veselo prima i pamti njegova podavanja. Time 
rastjeruje turobnost, zbunjenost i bojažljivost, ako možda postoje, udahnjuje nebeski osjećaj i mir te 
privodi dušu u neko stanje duhovne radosti. Duša se osjeća unutarnjim duhovnim pobudama 
ojačanom, oduševljenom u Božjoj ljubavi, te naklonjenom prema Bogu i Božjim stvarima. Vjera, 
ufanje i ljubav porastu. Bol radi muke Isusove zahvaća više negoli je do sada zahvaćala srce. Suze 
žalosnice teku protiv volje na pogled muka Sina Božjeg i na sjećanje vlastitih grijeha. 

Tjelesna i imaginativna viđenja koja potječu od Boga i od dobrih duhova puna su čednosti i 
dostojanstva te udahnjuju čuvstvo anđeoske čistoće srca. Neobičnost doživljaja isprva zadaje neki 
strah, ali taj brzo ustupa mjesto nepomućenoj duhovnoj radosti i miru srca. 

Kad nas Bog neposredno ili preko kojeg anđela pohodi u duši, treba pustiti da njegovo 
djelovanje mirno na nas utječe. Po mjernu ćemo biti u nutrini ljubazno poučeni i pobuđeni da 
uklonimo svoje grijehe i nesavršenosti, da se vježbamo u krepostima i da težimo za savršenošću. 
Kad dobri duhovi prodrmaju grešnika, isprva ga uznemire i kore zbog njegovog života. Tada mu 
sve više i više udahnjuju misli koje ga umiruju i hrabre. Utjeha dobrih duhova je većma duhovna a 
utjeha zlih većma osjetno-čuvstvena. 

Dobri duhovi svojim djelovanjem izvode u našem srcu mir koji svijet ne pozna. Kad nas 
sjećaju da smo djeca nebeskog Oca, učenici Duha Svetoga, da smo u najužem odnosu sa 

Spasiteljem, tada oni u nama izvode djetinju poniznu radost koja nas oduševljava za tješnju ljubav, 
otmjenije ponašanje i dragovoljnije trpljenje. U zajednici s Duhom Svetim mi se trudimo da naša 
duša bude uvijek sve ljepša u očima Božjim. Dobri duhovi nas potiču da budemo sve ponizniji, 
strpljiviji i umrtvljeniji, sve jednostavniji, nježniji i ljubežljiviji, sve pripravniji na usluge, 
poslušniji, dobrostiviji, požrtvovniji i Bogu sve većma odani. 

Ako Bog nekoj revnoj duši u toku duhovnog života hoće da dade neku novu veću milost, on 
je svaki put na to pripravi da i ona sa svoje strane sudjeluje u postignuću te milosti. Nadođe joj 
misao kako je uzvišena milost koja predstoji. Želja za njom proizvodi s jedne strane veliku čežnju, 
djetinje uporne težnje i borbu za taj novi dar Božje ljubavi, a s druge strane osjećaj velike 
poniznosti i svijest da je potpuno i sasvim nedostojna takve Božje naklonosti. Težnja je goni 
naprijed, a poniznost je zadržava. Nijedna ni druga ne prevladava, nego obje daju čast Bogu. Stoga 
duša jednog dana dobije ono za čim teži i za što se bori. Ona se sve više uspinje prema sve 
savršenijem sjedinjenju sa Svevišnjim. 

Đavli, zli duhovi navode nas ne samo na ono što je očito zlo, nego traže i to kako da prevare 
naš duh te nam prikazuju dobro kao zlo, a zlo kao dobro. 

Oni se služe lažju, prijevarom, podvalom i neiskrenošću. Svojim pobudama oni čine da naš 
duh postaje sve više samodopadan, ohol, prkosan, buntovan, svojeglav, tvrdoglav, neposlušan, tašt, 
ponosit, bezobziran, licemjeran, općenito njima sličan. Pod prilikom istine udahnjuju zabludu. 
Upošljavaju nam duh beskorisnim, suvišnim, taštim i nezgrapnim stvarima. Potamnjuju nam razum 
i zabavljaju maštu nečistim slikama. Često se ulaguju pojedinim dobrim mislima da nas prevare te 
povjerujemo da imamo posla s dobrim duhom. Ali tada stanu sve više i više uplitati lažne misli. 

Zli duhovi čine da nam je srce tvrdo, neprijateljsko prema drugima, nemirno, turobno, sumnjičavo i 
razdražljivo. 

Prije svega podražuju naše niže požude, zla nagnuća i zle strasti. Udahnjuju nam često 
nečiste osjećaje i rado se ujedinjuju s našom pokvarenom naravi. Gdje nađu u našoj nutrini slabo i 
nezaštićeno mjesto, najprije tu napadnu. Oni nam uljuljavaju srce u sjetilno čuvstvenim utjehama i 
tako oslabljuju naš otpor. 

Kad zao duh pohodi dušu da joj naudi, isprva je razveseli lijepim mislima i osjećajima koje 
može pobuditi putem naravnih uzroka. Zatim joj podaje sve više i više đavolskog, što ona snosi sa 
stanovitim nemirom. Tako zle požude proizvode većinom u razumu nezadovoljstvo, u srcu 
bludnost, a u volji slabost. 

Tjelesna i imaginarna viđenja koja potječu od zlog duha imaju uvijek nešto nezgrapno i 
nepristojno, što čista duša sama po sebi otklanja. Ona za sobom ostavljaju stanovit nemir, suhoću, 
strah, turobnost i tamu duha. 

Usporedimo li sada djelovanje dobrih i zlih duhova, vidimo da uz dovoljan oprez nije teško 
razlikovati jedne od drugih. 

Osim očito zlih poticaja ima ih mnogo koji sami po sebi mogu biti dobri, ali su u danom vremenu i 
okolnostima za stanovitu dušu zli i neumjesni. Na takve stvari đavao naročito rado potiče. Takvi 
sumnjivi poticaji jesu, na primjer: težnja za neobičnim stvarima koje ne odgovaraju našem staležu, 
sklonost prema neobičnim vježbama u krepostima, prema pretjeranim duhovnim i tjelesnim 
pokorama, prema osjećajnim duhovnim utjehama i trajnim osjetno-čuvstvenim nasladama, sklonost 
prema daru suza, osobito prema viđenjima i nagovorima i sličnim popratnim pojavama mističnog 
života. 

Da nas zli duhovi bilo koje vrsti ne prevare, ne smijemo nikada težiti za izvanrednim 
milostima dok nismo bezuvjetno sigurni da nas u nutrini potiče dobar duh. Boga smijemo moliti za 
određene i dohvatne milosti. 

Veoma se preporučuje da se prvom zgodom priopći ove poticaje duhovnom vođi i da se traži 
dopuštenje za tu molitvu. Imamo li dopuštenje, smijemo moliti bez ikakvog straha. Naredbe i sud 
ispovjednika, koji je ,na mjesto Krista, za pokornika su u svakom slučaju mjerodavniji od najljepših 
mističnih milosti. Jer ako se koji put i ne slažu s voljom Božjom, Bog će ipak u pravo vrijeme 
zahvatiti i sve privesti k najboljemu. 

Ali ako bi pokornik bio u duši uvjeren da mu je sam Spasitelj zabranio da štogod saopći 
ispovjedniku, upravo mu tada mora to kazati. Tada je, naime, sigurno da ono nije bio Spasitelj nego 
sotona, koji je od njega tražio da šuti. 

Ovdje je zaista pravo mjesto da, nakon što smo izložili kako nas zli duhovi kušaju prevariti, 
progovorimo i o samoobmanama koje se dešavaju u mističnom životu. 

Čitave knjige bi se mogle ispuniti nabrajanjem samoobmana pravih i nepravih mistika koje su se 
stvarno ili vjerojatno dogodile. Ovdje, naravno, možemo spomenuti samo bitno i ono što se 
najčešće dešava. 

Istočni grijeh je prouzročio velik rasap u duševnim moćima. Naša je spoznaja potamnila, a 
požuda nam je upravljena prema osjetnome. Stoga ljudi više ili manje naginju na ono što ugađa 
vlastitoj veličini i, konačno, sebeljublju. 

Zle posljedice toga veoma se zapažaju i na mističnom području gdje jednako nalazimo 
sklonost prema samouzvisivanju i samodopadnosti, prema slavičnosti, častohleplju i neobuzdanoj 
radoznalosti, prema požudi očiju, požudi tijela i prema osjetno-čuvstvenim utjehama. 

Čovjek uroni i zaljubi se u vlastite i od samog sebe izazvane misli i osjećaje i pomišlja da su 
to Božja rasvjetljenja i utjehe. U nutrini postavlja Bogu pitanja, pa odgovara sam od sebe na njih ili 
mu đavao daje odgovor, i tada uporno tvrdi da mu je Bog otkrio svoju volju. 

Neki se drže savršenima već nakon prve mistične milosti. Neka se razmisli da Bog ne daje prve 
takve milosti stoga što je duša tobože već savršena, nego je daje radi toga da bi duša težila za 
savršenošću. Neka se nadalje svrati pažnja da su neki duboko pali i navijeke se izgubili nakon što su 
primili velike mistične milosti. 

Naravna živahnost smatra se Božjom pobudom, naravna lakoća u vježbanju kreposti drži se 
za savršenost. Snovi i slične predodžbe u budnom stanju smatraju se božanskim viđenjima. Obična 
rasvjetljenja Duha Svetoga drže se mističnim nagovorima. Živo uranjanje u Božju prisutnost smatra 
se Božjim pohodom. Duševna umornost, što kod napetijeg razmatranja lako sobom donosi neko 
stanje duševne zaspalosti, smatra se ushitom. I tako dalje. 

Takva naopaka mišljenja i težnje đavao rado iskorištava i nadopunja, da tako sigurnije 
zavede ljude. Da, postoji još i takvih pokornika koji iz želje za slavom žele prevariti svog duhovnog 
vođu, te iznose da su primili mistične milosti. 

Zato je dobro da ispovjednik što ranije dobro prouči mistična uputstva te odmah kod prvog 
saopćenja navodnih mističnih milosti ujedno svrati pažnju na cjelokupno duševno stanje svoga 
pokornika. Sigurnije se postupa ako se navodno primljene mistične milosti prosuđuje prema 
duševnom stanju primaoca, negoli ako se, obratno, duševno stanje prosuđuje prema 
pretpostavljenim podavanjima milosti. 

No ispovjedniku koji pozna prijašnji život svog pokornika te je učenjem stekao jasan pogled 
u mistični život neće biti teško brzo otkriti prijevaru svog pokornika. Često je za to dosta nekoliko 
pitanja. 

Kod takvog postupka neće mistične knjige tiskane u narodnom jeziku biti na štetu, kako se 

neki 

duhovnici plaše. Te knjige mogu brzo raskrinkati ili samoobmanu njihovih pokornika. 

Smatra li ispovjednik, nakon svestranog promatranja za koje može uzeti dovoljno vremena, da je 
ono što mu je saopćeno namjerna ili nenamjerna prijevara, on mora s tim poslom u što kraće vrije 
me završiti. 

Duhovna viđenja i nagovori 

Budući daje Bog duh, on najradije saobraća s dušom na duhovan, razumski način. Ovom je 
čisto duhovnom saobraćaju mjesto u dva najviša stupnja mističnog života. Za nj su sposobni samo 
oni koji su već daleko napredovali preobrazujući se u sliku Božju. 

Kad jedna od triju Božanskih Osoba hoće daju koja duša vidi na čisto duhovan način, utisne 
neposredno njezinom razumu, bez pomoći ljudske mašte, bez oblika, bez kakve pojave i slike, jasnu 
i sigurnu spoznaju svoje prisutnosti. Ovu milost zovemo duhovnim razumskim viđenjem. Usrećena 

duša ne vidi Boga u njegovoj biti. Zato to se, naime traži svjetlo slave. Ona ga također ne vidi ni 
tjelesnim očima, dakle ne možda u tjelesnom liku. A ipak ona shvaća s bezuvjetnom sigurnošću da 
je neizmjerni Bog, Otac, Sin i Duh Sveti pred njom, uz nju ili u njoj. 

Duša doista ne može shvatiti kako se to događa. Ali ona ni najmanje ne sumnja da se to 
događa. Nitko je ne može od te sigurnosti razuvjeriti. Kad ne bi imala ite bezuvjetne sigurnosti o 
prisutnoj Osobi, to ne bi bilo nikakvo duhovno viđenje nego samo živa vjera u prisutnost Božju, ili 
jednostavno viđenje ili, čak, prijevara. 

Sveta Terezija spominje ovu milost ovim riječima: »Činilo mi se daje Spasitelj svagda uza 
me. No, jer to nije bilo imaginarno viđenje, nisam mu vidjela lika. Ali sam vrlo jasno osjećala da 
mije zdesna i daje svjedok svih mojih čina.« 

Čisto duhovni pohodi su različiti od posredno imaginarnih viđenja koja Bog utisne mašti 
puteni čovječjeg razuma. 

Kad jedna od triju Božanskih Osoba hoće da štogod saopći kojem čovjeku na čisto duhovan 
način, utisne čovječjem duhu neposredno, bez proizvođenja riječi, duhovnu razumsku predodžbu 
misli koju želi saopćiti, čovječji duh jasno shvati misao i njome izraženu istinu. Ova milost se zove 
razumski duhovni nagovor. 

Duša jasno i sigurno razumije utisnutu istinu i većinom također zna tko joj govori. Ona 
može na isti način odgovoriti Bogu. U tu svrhu treba da samo duhovno, bez riječi, upravi Bogu 
svoje misli i želje. Kao što je sigurna da ona njega u ovom slučaju razumije, tako je sigurna da 
razumije i on nju. 

Duše bez velikog iskustva lako smatraju duhovnim nagovorom obično nadahnuće Duha 
Svetoga. Ali duhovni nagovori ostavljaju mnogo jači učinak negoli nadahnuća, tako da duše mogu 
iz iskustva lako razlikovati jedne od drugih. Da se ne prevari, mora duša dobro razlikovati u svome 
duhu Božje djelovanje od običnog Božjeg nadahnuća i rasvjetljenja; (kao što mora razlikovati 
djelovanje Božje od djelovanja drugih duhova u svojoj mašti osobito pak od svojih vlastitih misli. 
Ako Bog hoće da čovjek one duhovne spoznaje, koje je od njega primio u svoj razum, zadrži u 
pameti i saopći drugima, osobito svome duhovnom vođi, tada on učini da ono što je bitno u 
primljenim spoznajama prijeđe u maštu. Ono što prijeđe, također je samo misao. Ako sada duša želi 
tu misao saopćiti drugima, mora je prevesti u svoj materinski jezik. Tu mora postupiti vrlo oprezno 
da nađe prave riječi, da onom što je Božje ne doda ništa svoga. Da ona sama razumije, naravno da 
joj nije potrebno prevesti na materinski jezik, jer je ona osposobljena za duhovna saopćenja. Ona na 
neki način ima božanski misli. 

Događa joj se kao čovjeku koji potpuno vlada nekim stranim jezikom. Kad koji Nijemac 
koji savršeno vlada francuskim čita koje francusko štivo, on radi sebe ne treba da francuske riječi 
prevađa na njemački, jer on i misli francuski. Ali ako ove francuske misli treba da saopći nekome 
koji nije vješt francuskom jeziku, mora ih prenijeti na njemački. 

Usrećenik odmah opaža da to novo gledanje, slušanje i mišljenje bez slika, mašte i bez riječi 
nije ljudsko nego Božje djelo. Ovim nebeskim saobraćajem prima on neki predosjećaj vječnog 
blaženstva koji ga se duboko doimlje. Tako, naime, saobraća Bog s anđelima i svecima na nebu i 
oni među sobom. 

Duhovni pohodi bivaju na najvišim mističnim stupnjevima sve jasniji i dublji. Što više duh 
Božji tu prodre u ljudski, to i obratno, ljudski duh dublje gleda u Božanstvo i time dobiva sve više 
pojam o Božjoj neizmjemosti. 

Kako uči filozofija, spoznato je u onome koji spoznaje ne prema tome kakvo je u sebi, nego 
prema mjeri onoga koji spoznaje. 

Stoga, da bi mistik mogao spoznati Boga kako mu se on daje spoznati, treba da najprije neko 
milosno svjetlo rasvijetli čovječji duh i učini ga sličnijim Bogu. 

Preobražena duša razumije sve bolje kako je Gospodin neizmjeran, neshvatljiv, kako nijedna 
ljepota, dobrota ni sila nije usporediva s njime. Ove uzvišene oznake čine da ona ide izvan sebe od 
divljenja i ljubavi. Premda ne vidi Boga, ona vidi njegovu neizmjemost i na neki se način u njoj 
gubi, tako da isprva zapada u ushit vanjskih osjetila. 

Ali što se više priuči na ovaj saobraćaj, to rjeđe pada u ushit, tako da konačno ushiti 
otpadnu, a ona se kod pune svijesti osjeća kao da je već neprekidno u nekom nebeskom stanju, u 
nekom djelomičnom pretposjedu vječnog života. 

Spoznaja i ljubav Božja na ovom novom stupnju brzo rastu uvijek na više. Božanska 
rasvjetljenja sve više osposobljavaju dušu da duhovno jasno razlikuje svete tri Božanske Osobe koje 
su joj uvijek blizu te, konačno, ona saobraća tako često kako hoće s Ocem, Sinom i Duhom Svetim, 
i to često bez predodžaba mašte bilo koje vrsti, bez riječi, samim obostranim upravljanjem misli. 
Zaljubljeni na zemlji proživljavaju slično u maloj mjeri. Oni se često već razumiju ako se samo u 
oči gledaju. Mnoge riječi tu nisu potrebne već su, naprotiv, upravo na smetnju. 

Duše koje su se tako visoko uspele imaju moralnu sigurnost da potpuno pripadaju Bogu, a 
ne više vlastitim probicima, kako ćemo vidjeti u 7. i 8. poglavlju III odsjeka. Njihov saobraćaj s 
Bogom kreće se samo unutar Božjih interesa. Kod toga čovjek čezne da sve radi ujedinjen s Duhom 
Svetim čiji neprekidni utjecaj opaža kad god na nj pomisli. 

Na najvišem stupnju mističnog života milosti postaje razumski saobraćaj duše s Bogom 
redovit kod svih osobitih saopćenja. Ovakav saobraćaj duše s Bogom pripada bitnosti mističnog 
života i srži najtjesnijeg sjedinjenja s Bogom. 

Čisto duhovni saobraćaj veoma zapošljava naravne duševne sile. Stoga duševne moći često, 
dok danju na unutarnji način opće sa Spasiteljem, upotrebljavaju, ako treba, i maštu da nađu 
objašnjenje. Spasitelj sa svoje strane rado pristaje na to. Stoga ovdje imaju naročito mjesta 
posredno-imaginama viđenja, naime ona koja odgovaraju onim unutarnjim odnošajima koji postoje 
između njega i duše. 

Spasitelj nadahnjuje razumu misli kako da duša s njime opći preko mašte. Unutarnji, 
razumski, posredno-imaginativni, neobični saobraćaj između Boga i savršene duše razvija se tako 
jednostavno i nenapadno, da se čovjek toliko na nj privikne, te mu se više i ne čini ništa 
izvanrednim. On ga ne sprječava i ne smeta kod izvršavanja staleških dužnosti. 

Dok se često duhovna viđenja i nagovori odnose neposredno na Boga, napredni smiju težiti za njim. 
Smiju ih u Boga i moliti, ako to mogu činiti s najiskrenijom poniznošću i s najpotpunijom odanošću 
u njegovu svetu volju. 

Đavao ih ovdje može jedva prevariti, jer tek slabo može oponašati ove milosti, a Bog takve 
usrećenike štiti na osobit način. 

Mnogo je teža jedna druga pogibelj, pogibelj prijevare. Neiskusne duše svoje vlastite 
predodžbe u mašti ili pak svoja imaginativna viđenja smatraju nepogibeljnim razumskim viđenjima. 
(.Mistični život milosti, poglavlja 2-6) 

PARALELIZAM SA NUKOM BL. HENRIKA SUSONA: Osma hridina 

BI. Henrik na osmoj etapi duhovnog života opisuje daljnji put sjedinjenja herojske duše. U 
usporedbi sa Zamkom duše sv. Terezije Avilske stanje duše koje ovdje opisuje bi. Hernik odgovara 
šestim odajama. Prema sv. Tereziji šeste odaje predstavljaju stanje u kojem duša prolazi najviša 
nutarnja čišćenja, a među mistične milosti koje Bog udjeljuje duši na posve nadnaravan način 
spadaju nutarnje lokucije, ekstaze i viđenja... Duša proživljava jednu veliku gorljivost za spasenje 
ljudi i ima apostolatski duhovni naboj te spremnost da napusti samoću za rad na širenju 
kraljevstva Božjeg. Da bi se uspela do najviših stupnjeva mističnog života, potrebno je motrenje 
Kristova čovještva. U ovim odajama duša proživljava duhovne zaruke, tj. Kristovo obećanje da će 
se jednoga dana s njom sjediniti. Nutarnji život milosti duši otkriva čudesna Božja djela u tipično 
mističnoj molitvi sjedinjenja. U jednoj usporedbi opisa paralelizma duhovnog puta sv. Terezije i sv. 
Ivana od Križa na ovom razvojnom stupnju duhovnog života duša prolazi tamnu noć duha da bi 
dospjela na sljedeći i najviši stupanj duhovnog i mističnog života na zemlji, to jest došla do 
vrhunca mističnog sjedinjenja s Bogom na zemlji, duhovnim brakom. 

Odgovor. Otvori sada svoje oči i gledaj iznad sebe. 

Čovjek podiže oči i vidje osmu hridinu koja je bila neusporedivo viša od svih drugih. Jako 
mali broj osoba se onamo uspinjao. Čim bi se uspeli, najviše njih bi brzo pali naniže, a jako mali 
broj je ostajao na ovoj hridini. 

Čovjek : Ljubljeni moj, koji su ovo ljudi i koje su njihove pobožne vježbe? 

Odgovor. Vidjet ćeš. 

Čovjek se odmah nađe na osmoj hridini i vidje da su ovi ljudi bih profinjeniji, svjetliji i 
ljepši od svih drugih koje je vidio na nižim hridinama. Čovjek se jako obradovao što je to vidio te 
reče: „Ljubljeni moj, koje su ovo osobe?“ 

Odgovor. To su osobe koje su jako drage Bogu, tako da su sve druge nadišli i predali su se 
Bogu da radi s njima sve što želi u vremenu i vječnosti. 

Čovjek : Ljubljeni moj, da barem ima puno ovakvih ljudi! 

Odgovor. A kako bi ih moglo biti puno? Ti vidiš da je jako malo onih koji se radi Boga žele 
odreći vremenitih i prolaznih stvari, ostaviti se toga i uistinu se odreći sebe na čast svome Bogu. 
Kako bi trebali ljudi doći do točke da se znaju potpuno predati i odreći se svega za ono što je 
vječno, beskrajno i neizrecivo! 

Čovjek : Ljubljeni moj kada Ti kažeš da se treba potpuno odreći vremenitih stvari ljudi 
shvaćaju da se svega trebaju lišiti, svih vremenitih dobara i to ih prestraši. 

Odgovor. To se treba dogoditi. Tko želi doći među ljude na ovu osmu hridinu treba se 
osloboditi svih svojih dobara koji ga mogu priječiti na putu k Bogu ili ih treba posjedovati a da se u 
njih nikako ne uzda, i da ih cijeni tako da mu budu više na duhovnu korist, a ne da budu zapreka na 
putu prema Bogu. Oni koji ih tako posjeduju mogu ih zadržati, to jest na način da ih ne ljube i ne 
posjeduju sebe, nego im cilj treba biti Božja čast. Bog im dopušta da ih posjeduju ali samo za 
vlastite skromne potrebe, nego da dijele drugima jer sve pripada Bogu Stvoritelju. 

Čovjek : Ljubljeni moj, jako sam zadovoljan i mislim da su ovi ljudi došli do svoga izvorišta 
i iskona. 

Odgovor Ne, ne još, ali su puno bliži izvorištu i iskonu od onih koje si do sada vidio. Ovi 
ljudi su dobili veće milosti i svjetla od svih drugih, Bog je njima pokazao velike čudesne stvari iako 
sve u slikama i likovima. 

Čovjek: Stoje iznad slika i oblika? 

Odgovor Ovim ljudima je ponekada dopušten kratki pogled u izvorište i iskon i oni to ne 
mogu prevesti u slike niti objasniti i izreći riječima. 

Čovjek: Ljubljeni moj, vjerujem da će ovi ljudi biti oslobođeni Čistilišta. 

Odgovor Ne, oni će morati ići u Čistilište. 

Čovjek: Koji je razlog tome, zašto im je tako teško doći u svoje izvorište i iskon? 

Odgovor Neprijatelj je na njih bacio dvije velike kukice i drži ih sa obadvije strane kako mu 
ne bi pobjegli. 

Čovjek: Koje su to dvije kukice? 

Odgovor Budući da su ovi ljudi kratko motrili svoje izvorište i iskon, uhvati ih želja da više 
vremena tamo borave, i to nije najsavršenija stvar jer još imaju prikrivenu volju da to motre. Ta 
želja je skrivena daje oni sami ne poznaju i nisuje do kraja iskorijenili. 

Čovjek: A stoje druga kukica? 

Odgovor Znaj da je Bog vodio ove ljude po čudesnim, divnim i vanrednim putovima, 
pokazao im neredovite i neuobičajene divne stvari i sve to koristeći se slikama, ali ovi ljudi su to 
sebi pripisali na način jako skrovit i potajan tako da to ni oni sami ne raspoznaju. Ali Bog to 
spoznaje i ne usuđuje se oduzeti im ove duhovne milosti, i treba im oprostiti jer dobro poznaje 
njihovo potajno dno koje je skriveno u naravi koje oni sami ne spoznaju. Ovo je druga kukica 
kojom neprijatelj drži ove ljude dalje od svoga izvorišta i iskona. 

Čovjek: Ljubljeni moj, kakve moraju biti ove osobe da bi izbjegle ove dvije kukice? 

Odgovor: Moraju uistinu umrijeti sebi i biti predani do kraja, do kraja umrtviti svoju narav, 
trebaju prosvijetljenim razlučivanjem do dna spoznavati putove naravi, u protivnom neće nikad doći 
bliže svome izvorištu i iskonu. 

Čovjek: Žao mije što će ovi dragi ljudi biti primorani zbog toga ići u Čistilište! 

Odgovor. Da kojom srećom ima puno ovakvih ljudi, stvari bi u kršćanstvu išle puno bolje od 
toga kako sada idu. Znaj daje njihovo čistilište puno manje od svih koji borave na nižim hridinama 
a njihovo vječno blaženstvo će biti puno veće. 

HEROJSKE DUŠE 

Sada ćemo izložiti nauk Saudreaua o ovom stupnju puta duhovnoga rasta. Budući da on u 
svom studiju redovito prikazuje nauk odaja sv. Terezije i hridina bi. Henrika ovdje nećemo iznositi 
taj dio njihova i njegova nauka jer smo ga gore donijeli. Iznijeti ćemo samo njegova razmišljanja 
koja dopunjuju sv. Tereziju i bi. Henrika ukazivanjima na druge svetačke tradicije. 

Saudreaua duše na ovom stupnju duhovnog živta naziva heroske duše. Radi se daljnjem 
duhovni rast duša koje su došle do sjedinjenja s Bogom. Bog ih jača i dovodi u stanja koja 
zahtijevaju prakticiranje krjeposti u teškim prilikama za ljudsku narav koje daleko nadilaze čisto 
ljudske snage u kojima one smjelo i bez oklijevanja, ne iznimno nego redovno, vrše teške čine 
krjeposti ostajući istovremeno u vedrini i miru. 

Često se na duhovnom putu u tim stanjima mogu događati i različiti mistični fenomeni kao 
što su viđenja, lokucije, objave, bilokacije i slično. To su samo popratni fenomeni i nipošto ne 
predstavljaju bit komunikacije duše s Bogom. U tim se iskustvima za prosječnog vjernika događa 
zbunjujući učinak kontemplacije koja vodi daljnjem vrhunskom čišćenju i prosvjetljenju. Ništa nije 
tako čudesno kao srce sveca koje trpi, a istovremeno je i sretan. Njegov život je neshvatljiva 
mješavina radosti i patnje koje istovremeno ostaju bez da se uzajamno ponište. 

Bog prosvjetljuje duše da spoznaju njegovu veličinu, ali i da kušaju vlastitu nemoć i gubitak 
svih oslonaca popraćenih potpunim ogoljenjem po jakim patnjama ili po lišenosti svega što ih 
privlači i tješi. Duhovni život ulazi u sferu neizrecivoga po kušanju bilo čisto duhovne radosti, bilo 
čiste duhovne patnje, tamne noći duha, i na taj ih način Bog čisti za najviše moguće sjedinjenje s 
njim na zemlji. 


SEDMI STUPANJ 

SEDME ODAJE - DUHOVNA ŽENIDBA 


Sedme odaje predstavljaju vrhunac duhovnoga i mističnoga života na zemlji u kojima duša 
proživljava stanje duhovnoga braka, stanje trajnoga sjedinjenja s Kristom u proživljenom 
sjedinjenju s Trojstvom. Iz tog stanja proizlazi jedan veliki nepomućeni nutarnji duhovni mir 
usprkos svih vanjskih i nutarnjih poteškoća i progonstava. Duša istovremeno ostaje i aktivna i 
kontemplativna. Kontemplacija na ovom stupnju nije samo subjektivna nego čini da duša zaboravlja 
na sebe i potpuno se daruje Kristu i Crkvi. 

Prema Castellanu stanje duša sedmih odaja duhovna ženidba, milost dovodi dušu prema 
sjedinjenju s Kristom i Trojstvom a apostolatska molitva je ona koja odgovara ovim dušama i radi 
se o vrhuncu mističnog života milosti na zemlji. 

Počevši od četvrtih odaja, kad perom treba prijeći na polje mistike, Terezija ne može sakriti 
zbunjenost koja postaje sve jača pred onim o čemu kani govoriti, odnosno staviti na papir. Tako na 
početku četvrtih odaja bilježi: »Da bih počela govoriti o četvrtim odajama, jako mi je potrebno ono 
što sam već učinila, a to je da se preporučim Duhu Svetomu i molim ga da On odsad govori preko 
mene kako bih rekla nešto o preostalima tako da shvatite« (Z IV, 1, 1). 

U petim se odajama ozbiljno bavi mišlju da odustane od započetog jer »niti zna iskazati, niti 
to razum zna shvatiti, niti pak usporedbe mogu poslužiti da se to razjasni« (ZV. 1, 1). 

Prije nego će započeti sa šestim odajama, opet uzdah i vapaj: »Neka se On udostoji da uspijem 
nešto iskazati o tako teškim stvarima; jer ako Njegovo Veličanstvo i Duh Sveti ne budu upravljali 
mojim perom, znam dobro da to neće biti moguće« (Z V, 4, 11). 

Kad pristupa sedmim odajama, zbunjenost se pretvara u neku vrst straha koji je hoće 
blokirati: »O veliki Bože! Čini mi se da drhti tako bijedan stvor kao što sam ja što govori o stvari 
koja mi je tako nepoznata i ne zavrjeđujem spoznati. Istina je da sam bila vrlo neodlučna 
razmišljajući da li će biti bolje završiti ovu odaju s malo riječi. (...) Jako me sram (...), to je strašna 
stvar!« (Z VII, 1,2). 

Napokon je podlegla ovoj posljednjoj napasti: posljednje razdoblje, najbogatije u cijelom procesu, 
ostat će opisano sa »malo riječi«. 

Poteškoće na koje nailazi Terezija u sedmim odajama - prije svega nemogućnost da 
prikladno i razumljivo izrekne sve bogatstvo milosti tih odaja - želi olakšati uspoređivanjem s 
prethodnim odajama. Osjeća da joj je daleko lakše opisati ono što nedostaje petim ili šestim 
odajama negoli ono što imaju i što jesu sedme. 

Napominje da se viđenja »prijašnjih odaja sasvim razlikuju od viđenja u ovim odajama« (Z VII. 2, 
2), a onda je opisivala razliku s obzirom na učinke (Z VII. 3), a napose na milost sjedinjenja koja se 
ovdje događa u »samom središtu duše«, a ne u njezinom »gornjem dijelu« (to u petim odajama), i to 
ne putem ushita kad se izgube sve moći i duša ništa ne shvaća (to u šestim odajama), nego tako da 
djelomice »vidi i razumije milosti što joj iskazuje« (Z VII. 1,6). 

Nadalje, u prethodnim odajama ta milost nije trajna, nego »brzo prođe pa duša ostane bez 
onog društva, mislim tako da ga više ne zamjećuje«, dok ovdje »duša ostaje vazda sa svojim Bogom 
u ovom središtu« (Z VII. 2, 4). 

Terezija ovdje nastoji upotrijebiti svu ljudsku umješnost, služeći se najrazličiti)'im slikama i 
usporedbama, da bi na taj način jasnije i jače prikazala milosti sjedinjenja sedmih odaja. Slike se 
smjenjuju filmskom brzinom iako je na koncu nijedna potpuno ne zadovoljava jer nisu u stanju 
primiti ni prenijeti svu dubinu mističnog značenja koje nose. Tu je slika braka: razlike između 
zaručenih (šeste odaje) i oženjenih koji se ne mogu rastaviti (sedme odaje); slika spojenih voštanica 
koje se mogu rastaviti (VI. od.), za razliku od kiše koja pada s neba u rijeku ili more gdje se vode ne 
mogu razdvojiti (VII. od.); ili soba sa dva prozora kroz koje ulazi svjetlost te se onda ne može 
razlučiti svjetlost jednoga i drugoga (VII. od.) itd. »Nemam zgodnijih poredaba pa navodim ove«(Z 
VII. 2, 3), ispričava se Terezija, a onda se odmah utječe Svetom pismu i tu po instinktu svoje duše 
traži odgovarajuće slike u biblijskim likovima. 

Sveti Pavao i njegovo duboko iskustvo kršćanskog misterija posebno su joj dragi i bliski, te i 
ovdje nalazi zgodu da ustvrdi njegovim riječima: »Tko se približuje k Bogu i s njim se spaja, 
postaje jedan duh s njime« (1 Kor 6, 17), a odmah zatim njegovo iskustvo: »Menije živjeti Krist, a 
smrt dobitak«. »Čini mi se, nastavlja ona, da isto tako može reći i duša jer se to zbiva ondje gdje 
leptirića koju smo spominjali umire čak s velikim užitkom zato što je njezin život već Krist« (Z VII. 
2, 5). 


Terezija je škrta u opisu i prikazivanju novog stanja preobražene duše, i to zacijelo iz straha 
da ne kaže premalo. Ona se sama osjeća kao mala spužva umočena u beskrajni ocean božanstva, 
nemoćna da opiše neizrecivo bogatstvo odnosa između duha i Duha. Stoga u najkraćem zaključuje 
da to može razumjeti samo onaj tko iskusi. 

Među mističnim milostima s kojima je obogaćena Terezijina duša, tri ni tama su 
prosvjetljenja bila odlučujuća u evoluciji njezina mentaliteta. Po kontemplativnoj molitvi i iskustvu 
Presvetog Trojstva primila je oblik prosvijetljenog znanja koji ju je osposobio da pobjedonosno 
diskutira s teolozima i hereticima, te osvijetli stvarnost čovjekove nutrine koja se može uzdići do 
neslućenih mogućnosti. 

Ona će govoriti još o nekim učincima ovih milosti (Z VII. 3) po kojima se »spoznaje jasno da Bog 
daje život našoj duši« (Z VII. 2, 6), ali će navesti samo »prvi« i »drugi« učinak, a zatim nastavlja 
cijeli niz uz puno objašnjenja i digresija. Ipak, svaki se razlikuje od drugoga: 

»zaborav samoga sebe« (Z VII. 3, 2), »želja da trpi« (Z VII. 3, 4), »velika unutarnja naslada« (Z 
VII. 3, 5), »velika želja da Mu služe«, a ne da umru (Z VII. 3, 6), »odricanje od svega« (Z VII. 3, 
8), »ne boje se prerušavanja nečastivoga« (Z VII. 3, 10). 

Terezija će posebno naglasiti da sedme odaje jesu odaje gdje Marija i Marta idu savršeno 
zajedno. Duhovnom čovjeku, u njegovom rastu, san o samoći zamjenjuje želja za čovjekom, da mu 
bude blizu, da mu se daje i prenosi ono što Bog poručuje i traži. 

Kao što se istinsko apostolsko djelovanje rađa iz kontemplacije, tako i autentična 
kontemplacija uvijek nosi u djelovanje. Djelovanje i kontemplacija postaju jedno, tako što jedno 
uvijek poziva drugo. Stoga se može ustvrditi govoreći o kršćanskom apostolatu da nije toliko 
problem sredstava i metoda koliko duha i života. Nužno je prije biti da bi se moglo djelovati, prvo 
ljubiti da bi se moglo činiti. I zato se istinska tehnika apostolata sastoji u žaru i svetosti apostola što 
mu omogućuje da može biti poslušan i raspoloživ pozivima Duha. Zato će Terezija i ovdje 
podcrtati: »Sestre moje, ne gradimo kula bez temelja jer Gospodin ne gleda toliko na veličinu djela 
koliko na ljubav kojom se čini, a učinimo li ono što budemo mogle, Njegovo Veličanstvo će dati pa 
ćemo moći svakim danom sve više« (Z VII. 4, 15). 

Prema Sicariju sveta Terezija Avilska je doživila duhovni brak negdje u studenome 1572., te 
ona govori iz svoga iskustva. Dok Terezija to mistično iskustvo, preobraženje naziva duhovni brak, 
sv. Ivan od Križa to naziva preobražavajuće sjedinjenje. Sjedinjenje podrazumijeva dvije različite 
osobe, i to na način da se više ne mogu rastaviti. Sedme odaje su kraljevska soba ili bolje, odaja 
Kralja u kojem On boravi u najdubljoj dubini duše, gdje samo Bog boravi (VII. 1, 3). Terezija 
naslućuje (VII. 1,11) da u duši ima duh. I duša naslućuje duha Božjega u sebi, što je još apostol 
Pavao govorio u 1 Sol 5, 32, i onda kada čovjek odbacuje milost i Bog ne može boraviti u nutrini, 
ah i dalje duh ostaje Njegov i On se buni protiv duše. U biti to je grižnja savjesti. Tako, kada se 
čovjek usmjerava prema Bogu, i otvara milosti, Presveto Trojstvo u njoj boravi kao u svojoj odaji. 
Sedme odaje u biti označavaju ovo duhovno stanje, mjesto gdje Bog boravi. Duša je već po hodu 
rasta i sazrijevanja kroz odaje spremna za duhovni brak. Duhovni brak podrazumijeva jednu žudnju 
i želju, čežnju za spasenjem duša, veliku žudnju duše da postane robom ljubavi, kako bi doprinijela 
da spasi one koji su robovi sami sebi. 

U sedmim odajama Terezija opisuje strašno stanje duša koje su van zamka (VII. 1, 3-4), jer 
koliko je neka duša više u Bogu, više vidi problematično stanje ljudi koji žive bez milosti Božje. 

„Kad se naš Gospodin udostoji smilovati nad onim što podnosi i što je podnijela po 
Njegovoj želji duša koju je duhovno već uzeo za zaručnicu, prije nego što se izvrši duhovni brak, 
uvodi je u Svoju odaju, a to je sedma, jer kako god ga ima u nebu, isto tako mora imati i u duši 
boravište gdje samo Njegovo Veličanstvo boravi, recimo, drugo nebo. Jer jako nam je važno, sestre, 
da ne smatramo daje naša duša nekakva mračna stvar, jer kako je ne vidimo, najčešće mora 
izgledati da nema drugog, unutarnjeg svjetla, osim ovoga koje vidimo, te da u našoj duši vlada 
nekakva tama. Za onu koja nije u milosti, to vam priznajem, i to ne zbog nedostatka Sunca Pravde, 
jer je u njoj dajući joj bitak, već zbog toga što nije sposobna primiti svjetlost, kao što, vjerujem da 
sam rekla u prvoj odaji daje bila spoznala jedna osoba ; jer s ne^sretnim dušama je kao da se 
nalaze u nekom mračnom zatvoru, svezanih nogu i ruku kako ne bi učinile nikakvo dobro koje bi im 

koristilo , te slijepe i nijeme. Spravom se možemo ražaliti nad njima i pogledati da smo nekad i mi 
bile takve, te da Gospodin može imati milosrđa i prema njima. 

Posebice pazimo, sestre, da Ga to molimo i da se ne zapustimo jer je vrlo veliko djelo 
milosrđa moliti za one koji se nalaze u smrtnom grijehu; puno veće negoli kad bismo vidjele nekog 
čovjeka jakim lancem svezanih ruku na leđima i privezanog uza stup, i kako umire od gladi, i to ne 
stoga što ne bi imao što jesti, jer pored sebe ima preobilje jela, ali ga ne može dohvatiti da bi ga 
prinio ustima, pa čak osjeća veliku gadljivost, a vidi da će umrijeti i to ne smrću kakva je ovdašnja, 
već vječnom, ne bi li bilo preokrutno gledati ga i ne prinijeti mu ustima što bi pojeo? A što kad bi 
mu po vašoj molitvi bili skinuti lanci? To shvaćate. Za ljubav Božju vas molim da se uvijek sjetite 
takvih duša u svojim molitvama (VII. 1, 3-4) 

Duša koja je doživjela duhovni brak je prihvaćena u Presveto Trojstvo. Terezija je doživjela 
upravo to sjedinjenje sa Trojstvom. Sicari pokazuje kroz razne tekstove Izvještaja, npr. Izvještaj 
broj 13 i 15 1571., Izvještaj broj 25 iz siječnja 1572. Terezija govori kako se njoj činilo da joj se 
približava Otac, da joj upućuje slatke riječi, kao da joj govori: Ja sam ti dao Sina i Duha Svetoga, i 
Presvetu Djevicu, a što mi ti možeš <7ć/// 7(Izvještaj broj 33 rujan 1572.) Dakle, Sicari zaključuje da 
je duša uvedena u ove sedme odaje po intelektualnom viđenju Presvetoga Trojstva. Duša vidi jasno 
u duši, po intelektualnom viđenju, Presveto Trojstvo (VII. 1, 6-7). 

Znači, dok sva ova priprava za duhovni brak o kojoj smo prije govorili, je bilo samo 
povremeno iskustvo Presvetoga Trojstva, kada se dogodi duhovni brak to sjedinjenje je postojano, 
stalno i nerazrješivo (VII. 1, 10). Ta Prisutnost može se kušati ili doživjeti i u viđenju, stvarno i 
postojano nutarnje stanje (intelektualno viđenje o kojem smo prije govorili). Sicari sada malo 
istražuje način kako je Terezija Avilska doživjela slavljenje tog duhovnoga braka u sedmim 
odajama, i napominje da su i druge mističarke doživjele duhovni brak s Kristom. 

Izgleda da je prva koja o tome govori sv. Katarina Sijenska. Taj izvještaj imamo i kod sv. 
Marije Magdalene de' Pazzi, kod sv. Veronike Giuliani i sv. Elizabete Canon Mora. Terezija govori 
da je ona doživjela u iskustvu da taj duhovni brak se događa kod nje kada je vidjela ljudsku narav 
Isusa Krista (VII. 2, 1). U Izvještajima od 1572., Terezija govori upravo o toj dimenziji 
nerastavljivosti. Isus govori sv. Tereziji: Pogledaj čavao moje Muke, znak da si od sada moja 
zaručnica. Znači, to viđenje u sedmim odajama, viđenje Kristove ljudske naravi, razlikuje se od 
svih drugih viđenja koje je Terezija prije doživljavala upravo po tome što se više ne mogu rastaviti 
duša i Bog (VII. 2, 2-3). Za to izraziti Terezija se koristi nekim slikama, kao da s neba pada kiša u 
rijeku i ona se više ne može odvojiti od vode s kojom se pomiješala u rijeci (VII. 2, 4). Ima 
doživljaj trajne Prisutnosti, pa u sedmim odajama prevladava otajstvo Presvetoga Trojstva. Dakle, u 
sedmim odajama prevladava motrenje Presvetoga Trojstva, ljudske naravi Isusa Krista, ali Terezija 
s time povezuje i Euharijstijsko otajstvo. 

U Izvještajima broj 57 iz 1575., govori kako ima Tijelo Kristovo u svojoj duši, a Trojstvo je 
u nama, te da Otac rado prihvaća taj dar kojem mu prikazujemo Njegovog Sina nakon Pričesti, u 
Njemu mu je sva milina na zemlji. 

Molitva sedmih odaja: PREOBRAŽANSKO SJEDINJENJE ILI DUHOVNO VJENČANJE, 
UČINCI U DUŠI I ZNAKOVI ZA PREPOZNATI 

Duhovno vjenčanje: U ovom stanju nema više odsutnosti Ljubljenog, nema više trpljenja 
zbog preobrazbe, sva je duša preobražena u Boga. Princip života više nije duša pa se ne radi 
običnom životu, nego je princip života Duh Sveti pa je i život božanski. "I budući da svako živo 
biće živi po svom djelovanju, kao što kažu filozofi, te budući da duša već ima svoja djelovanja u 
Bogu, po sjedinjenju što ga ima s Bogom, živi Božjim životom i tako se smrt pretvorila u život, to 
jest njen animalni život u duhovni" (ŽP 2,34). 

Ako je princip života promijenjen, promijenjena je i smrt takvih ljudi. Piše Ivan od Križa: 
"prirodno umiranje duša koje dopru do tog stanja, premda je stanje njihove smrti s obzirom na 
prirodno slično ostalima, ipak ima u uzroku i načinu smrti veliku razliku. Jer ako ostale umiru 
smrću koju je prouzročila bolest ili dužina dana, ovima pak, premda u bolesti umiru ili u ispunjenju 
dobi, to ipak ne doseže dušu, nego neki udar i susret ljubavi mnogo uzvišeniji nego li prošli i mnogo 
moćniji i snažniji (djelotvorniji, važniji), budući daje mogao rastrgati veo i odnijeti si dragulj duše. I 
tako, smrt sličnih duša je vrlo blaga i slatka, više no što im je bio duhovni život tokom cijeloga 
njihova života jer umiru s najuzvišenijim udarima i najslađim susretima ljubavi, budući da su poput 
labuda koji najslađe pjeva kad umire" (ŽP 1,30). 


Nakon tolikih čišćenja, duša dolazi konačno do onog mirnog i trajnog sjedinjenja, što ga 
nazivamo preobraženskim sjedinjenjem i koje je, izgleda, posljednji stupanj mističnog sjedinjenja, 
neposredna priprava za blaženo gledanje. Izložit ćemo mu: 1. narav i 2.učinke. 

1. Narav preobražajnog sjedinjenja ili duhovne ženidbe 

U svetačkoj literaturi se izražava se na više načina: Nerastavljivost, trajno sjedinjenje, 
kušanje trajne prisutnosti, predokus vječnosti 

Iznosimo bitne oznake i njegov opis prema svetoj Tereziji Avilskoj 
Glavne oznake tog sjedinjenja su: prisnost b) vedrina c) nerazrješivost 

a. Prisnost. Upravo zato što je to sjedinjenje intimnije od svakog drugoga, nazivamo ga 
duhovnom ženidbom. Među zaručnicima nema više tajna: to je slijevanje dvaju života ujedan. A 
takvo je baš to sjedinjenje, što postoji između Boga i duše. Sv. Terezija to tumači s usporedbom: 
"Ovdje je kod duhovne ženidbe, kao kad voda s neba pada u rijeku ili u studenac, gdje sve postaje 
jednom vodom pa se više ne mogu razdijeliti ni razlučiti, koja je voda riječna, a koja je pala s 
neba". (Z VII, 2, 9). 

b. Vedrina - U tom stanju nema više zanosa niti ushita, ili barem jako malo. Slabosti i 
poteškoće su gotovo posve nestale, da tiho i mimo načine mjesto za to duševno stanje u kojem su 
dva zaručnika ubuduće uvjereni o svojoj međusobnoj ljubavi. 

c. Nerazrješivost. - Sva su druga sjedinjenja bila prolazna dok ovo ostaje po svojoj naravi 
stalno, kao što je stalna kršćanska ženidba. 

Da li ta nerazrješivost povlači za sobom i nepogrešivost, odnosno da li duše koje su 
doživjele duhovnu ženidbu mogu griješiti? U toj je stvari nije isto mišljenje sv. Ivana od Križa i 
sv. Terezije. - Sv. Ivan misli, daje duša tada utvrđena u milosti: "Po mom mišljenju, duša se nikada 
ne može, naći u tom stanju, da u isto vrijeme ne bi bila i utvrđena u milosti. Ona se više ne treba 
bojati ni napasti, ni uznemirivanja, ni tuge i zaboravlja na sve svoje brige i sve svoje poteškoće" 
(DS 22 strofa) 

Sveta je Terezija vrlo daleko od ovakve tvrdnje: "I gdjegod govorim tako o stanju, gdje se 
čini, da je duša u sigurnosti; treba razumjeti, da je tako dotle, dok je Božansko Veličanstvo drži 
svojim rukama, a ona ga ne vrijeđa. Barem je izvjesno', da se ne drži sigurnom (duša o kojoj 
govorim), premda se vidi u tom stanju, i to već duge godine nego se boji mnogo više nego prije i 
čuva se da ne bi još najmanje uvrijedila Boga". (Z VII, 2,9). 

Čini nam se, da se mišljenje, sv.TerezijO bolje slaže s bogoslovskom naukom, koja nas uči, 
da se milost konačne ustrajnosti ne može zaslužiti. Da bi čovjek bio siguran za svoj spas, bila bi, 

mu potrebna posebna objava, koja bi se odnosila ne samo na sadašnje stanje milosti, nego još i na 
ustrajnost u tom stanju do smrti. 

Opis doživljaja duhovne ženidbe svete Terezije sadržava dva ukazanja, jedno Našega 
Gospodina, a drugo Presvetoga Trojstva. 

Navodi dvije karakteristične milosti konačnog stanja sjedinjenja duše s Bogom: kristološku i 
trojstvenu. Čuti ćemo svjedočanstvo sv. Terezije Avilske kako ona piše o svom duhovnom braku. 

Upravo Isus uvodi dušu u te posljednje odaje i to u iskustvu sv. Terezije dvostrukim 
viđenjem: jedno, maštom, a drugo razumom. 

a) U slikovnom viđenju maštom, 

S obzirom na prvu Terezija piše: »Kad Bog udjeljuje tu milost (duhovne ženidbe), Njegovo 
Veličanstvo želi pokazati duši svoje presveto Čovještvo, da ga dobro upozna i dobro znade da 
prima takav najviši dar« (Z VII. 2, 1). 

Terezija ovako opisuje iskustvo duhovnog vjenčanja. Izvješće br. 35, Avila, 17. 11. 1572.: 
,,Druge godine nakon što sam postala poglavaricom u samostanu Utjelovljenja, dok sam pristupala 
sv. Pričesti, Ivan od križa razlomio je hostiju, odmah sam pomislila da to čini kako bi me mrtvio. 
Njegova uzvišenost želeći da shvatim kako to nije važno reče mi „ Ne boj se, kćeri, nitko te neće 
odijeliti od mene“, a zatim mi se ukazao, stavi na mene ruku i reče mojoj duši u imaginarnom 
viđenju „ Gledaj ovaj čavao, on je znak da si ti od danas Moja Zaručnica. Do sada nisi bila 
zaslužila ovu milost, ali od sada ti ćeš se brinuti za Moju čast i to ne samo jer sam Ja, Noj Bog, 
Kralj i Stvoritelj, nego jer si ti Moja istinska Zaručnica. Tvoja čast je Moja čast, a Moja čast je 
tvoja čast. “ 

Zatim dolazi razumsko viđenje: "Gospodin se u tom središtu duše ne pokazuje u umišljenom 
viđenju, nego u razumnom i to mnogo finijem, nego su opisana... Što tu Gospodin saopći duši u 
jedan časak, tolika je tajna i tako uzvišena milost i duša osjeti tako preveliku nasladu, te je ne mogu 
ni s čim usporediti, nego a nebeskom slavom, što joj Gospodin hoće da objavi za ovaj časak i to 
uzvišenije nego ikakvim viđenjem ili duhovnom slašću. O tom se ne može reći više, nego, koliko se 
može razabrati, da je duša, što više duh ove duše, postao jedno s Bogom". ( Z VII 2,3) 

Novost ovog viđenja, za razliku na slična viđenja Kristova čovještva u šestim odajama, 
sastoji se u snazi viđenja, u značenju riječi koje se čuju i po mjestu gdje se događa (Z VII. 2, 2), te 
daleko nadilazi ona prethodna. 

b. Tu je i zadivljujuća milost viđenja Presvetog Trojstva: »Naš dobri Bog hoće duši skinuti 
ljusku s očiju pa da vidi i shvati nešto od milosti koju joj udjeljuje (...); kad bude uvedena u ovu 
odaju, umnim viđenjem, uz stanovit način prikazivanja istine, ukazuje joj se Presveto Trojstvo, sve 
Tri Osobe, uz jedan plamsaj koji najprije dolazi do njezina duha; poput prejasnog oblaka, i ove Tri 
Osobe pojedinačno, pa divnim obznanjivanjem što se podaje duši, ona shvaća s neobično velikom 
istinom da su sve Tri Osobe jedna bit i jedna moć i jedno znanje i jedan sam Bog, tako da ono što 
imamo po vjeri duša tu, možemo reći, razabire gledanjem premda to nije gledanje očima tijela ni 
duše jer to nije predodžbeno viđenje. Ovdje joj se razotkrivaju sve Tri Osobe i govore joj, i daju joj 
da shvati riječi za koje kaže Evanđelje da ih je izrekao Gospodin: da će doći On i Otac i Duh Sveti 
nastaniti se kod duše koja ga ljubi i drži Njegove zapovijedi. Bože mili, koliko je drukčije čuti ove 
riječi i vjerovati u njih, nego na ovaj način shvatiti koliko su istinite« (Z VII. 1, 6-7). 

Sv. Ivan od K riža ovako na dva načina opisuje duhovno vjenčanje koje je karakterizirano 

preobraženjem u Ljubljenoga, uzajamnim darivanjem i trajnim sjedinjenjem u ljubavi: 

„...Ona sama kazuje od prve strofe do one koja počinje on raznoseć milinu, zatim uzlazi na 
put motrenja te prolazi stazama i klancima ljubavi, kako opisuju strofe koje slijede sve do one koja 
glasi skloni ih, dragi, časkom, gdje se zbivaju duhovne zaruke. Idući još dalje napreduje po putu 
ujedinjenja, na kojem prima mnoga i vrlo velika podavanja, pohode, darove i radosti od Zaručnika, 
kako to i dolikuje Zaručnici, te se malo po malo formira i usavršuje u ljubavi, kako nam pripovijeda 
od strofe skloni ih, dragi, časkom, gdje su se slavile zaruke, sve do ove strofe koja (počinje napokon 
draga stiže, gdje treba da se slavi duhovno vjenčanje između duše i Sina Božjega. 

Ovo vjenčanje uvodi dušu u stanje duhovne ženidbe koje je neusporedivo mnogo uzvišenije 
od duhovnih zaruka, jer je potpuno preobraženje u Ljubljenoga gdje se obje strane uzajamno 
ustupaju jedna drugoj te jedna prebacuje na drugu cijelo posjedovanje sebe uz stanovito izvršenje 
potpunog ujedinjenja u kojem duša postaje božanska te se po sudjelovanju poistovjetuje s Bogom, 
koliko je to moguće u ovom životu. 

Stoga sam mišljenja da se nikad ne događa da bi se duša našla u takvom stanju a da ne bi 
bila potvrđena u milosti, jer se utvrđuje vjernost sa obje strane tako da se utvrdi Božja vjernost u 
duši. Zbog toga je ovo najuzvišenije stanje do kojega se može dostići u ovom životu, jer kao što su 
u izvršenoj tjelesnoj ženidbi, kako kaže Sveto pismo, dvoje u samo jednom tijelu, tako su također, 
kad se izvrši ova duhovna ženidba između Boga i duše, dvije naravi u jednom duhu i u jednoj 
ljubavi, kako kaže sveti Pavao, nastavljajući istu usporedbu, ovim riječima: A tko se združi s 
Gospodinom, s njim je jedan duh; upravo kao kad se svjetlost zvijezde ili voštanice pomiješa sa 
sunčanom svjetlošću, ne svijetli više ni zvijezda ni voštanica nego sunce koje u sebe upije svako 
drugo svjetlo 44 . (DS 22, 3) 

„Ali kad duša strgne sa sebe svaki sloj i svaku mrlju stvorenoga i kad bude imala volju 
posve sjedinjenu s voljom Božjom, jer se prava ljubav sastoji u tom da se lišimo svega što nije Bog 
— dat će mjesta božanskoj svjetlosti i odmah će biti rasvijetljena i preobražena u Boga. Tada će joj 
Gospodin priopćiti svoju nadnaravnu bit, tako da će izgledati sam Bog, te će imati sve što sam Bog 
ima. To ujedinjenje postupa kad Njegovo Božansko Veličanstvo udijeli duši tu nadnaravnu milost, 
po kojoj su duša i sve božanske stvari jedno po učešću: duša se više čini daje Bog negoli daje duša, 
pače i jest Bog po učešću, zadržavajući ipak uvijek svoju naravnu bit različitu od Božje biti, kao što 
staklo zadržava svoju bit različitu od zrake, koliko god bilo rasvijetljeno od nje 44 . (U II, 5,7) 

Tako Svetica govori o tom svom iskustvu. Inače kada želi izložiti VII. odaje, ona ima veliki 
osjećaj nedostojnosti (Z VII. 1, 2). U tom najvećem stupnju sjedinjenja duše s Bogom, u mistici to 
zovemo neizrecivo, to se ne može izreći, kazati. Radi se o sjedinjenju u najdubljim dubinama duha i 
duše, gdje sam Bog boravi. 

Sv. Ivan od Križa naziva ovaj stupanj „PREOBRAŽAVAJUĆE SJEDINJENJE a u 
terminologiji sv. Terezije Avilske DUHOVNO VJENČANJE, „ono što imamo po vjeri duša ovdje 
razabire gledanjem... 44 

Svetačka tradicija uz ovo za izraziti ovo duhovno stanje koristi različitu terminologiju: pa i 

predokus vječnosti. 

To mistično sjedinjenje ovdje, to vam je predokus vječnosti, ono što će biti u nebu, to nam 
želi reći Svetica. 

Sv. Ljudevit Montfortski kaže: „U novoj obitelji kojoj pripadam vjenčao sam se s 
Mudrošću i križem, tu je moje čitavo blago, vremenito i vječno, zemaljsko i nebesko, a ono je tako 
veliko da kad bi bilo poznato mojoj bi sudbini zavidjeli najbogatiji i najmoćniji kraljevi zemlje. 
Nitko ne pozna tajne o kojoj govorim, ili posve malo njih. Ti ćeš je upoznati u vječnosti, ako se 
sretno spasiš, jer se može dogoditi i protivno: dršći i više ljubi. Pozdravljam tvoga anđela čuvara i 
tvoj sam sav u Isusu i Mariji, Montfort, svećenik i nevrijedni rob Isusov koji živi u Mariji” (PIS 20). 

349 



Ljudevit svojoj majci i nama daje naslutiti nešto od veličine svoje svetačke duše. On govori 
o mističnom vjenčanju svoje duše s Mudrošću i križem. 

Visine mističnoga sjedinjenja do kojih je svetac došao, teško je iskazati riječima. Tako majci 
govori da će u vječnosti, ako se spasi, spoznati tu vrstu sjedinjenja s Bogom. I drugi mistici kad 
govore o tom vrhunskom sjedinjenju duše s Bogom, koriste iste ili slične usporedbe predokusa 
vječnosti, 

Tako sv. Terezija Avilska govoreći u Zamku duše, u sedmoj odaji o duhovnome braku kaže: 
„ Tako je velika tajna i tako uzvišena milost ono što tu Gospodin saopćava duši u jednom času da ne 
znam s čime da to usporedim, nego s time da joj Gospodin hoće pokazati u tom času kak\>a je slava 
na nebu, na tako uzvišen način kakvo nije nijedno viđenje niti duhovni užitak”.(VII. 2. br. 3). 

To je ovdje stanje duša na zemlji koji su došli do vrhunaca sjedinjenja s Bogom, govore da 
je to predokus vječnosti, predokus raja. Sv. Terezija Avilska da je bila pala u napast da se dalje 
uzdiše u duši s Bogom u apstraktnoj kontemplaciji. To znači da zaobiđe Kristovo čovještvo, onda je 
poslije shvatila da je to zamka. Znači motri se Krista apstraktno, Njegove kreposti, Njegove 
stavove, vrline, Njega samoga... 

Najljepši tekst motrenja Kristova čovještva po mome mišljenju, napisao je jedan 
kartuzijanac Marguerit d'Ovngt: „Na časnim rukama i nogama uskrslog Isusa vidjele su se slavne 
Rane koje je zadobio trpeći nama za ljubav. Iz tih slavnih Rana izlazila je takva svjetlost kao da sva 
ljepota Božanstva prolazi kroz njih. Ono slavno tijelo je bilo tako čisto i prozirno da se jasno vidjela 
duša; bilo je tako plemenito i sjajno da se moglo jasnije u njemu zrcaliti nego u nekom kristalu, bilo 
je tako lijepo da su se u njemu kao ocrtavali anđeli sveci kao da su u njemu bili predstavljeni. Lice 
uskrslog Isusa je bilo tako lijepo da su anđeli neprestano željeli gledati ga i nisu se mogli nasititi 
divljenja 44 . 

„Slava Uskrsloga 44 . Kako lijepo i duboko opisuje kontemplativni kartuzijanac. Kaže Terezija 
Avilska, kada dođete gore, možda budete nešto od toga doživjeli. Kada Svetica želi opisati ovo 
sjedinjenje onda govori ovako to je u središtu, u samoj sredini duše. Radi se isto tako o trajnom 
sjedinjenju. (Z VII. 2, 4) 

Prijašnja sjedinjenja duše s Bogom bila su samo povremena da duša izgubi to iz dubine 
svoga duha, ovdje je to trajno sjedinjenje. 

Sv. Ljudevit Montforski kaže ,,Usvojoj duši kušam trajnu Isusovu i Marijinu prisutnost 
Kada se govori o mističnoj dimenziji i o mističnim fenomenima onda ima još naglašenija Marijina 
crta koju Karmel donosi, a ima o tome i studij, a ja ću vam kazati iz iskustva jednu stvar, ja sam 
susreo osobe koji su imali mističnu Marijinu molitvu - osoba u svome srcu neprestano moli 
krunicu. Može bilo što raditi, ali u svojim najdubljim dubinama duha, ona neprestano moli krunicu. 

Takve sam ja tri osobe u svome životu susreo. Od tih samo je jedna osoba, bila je časna 
sestra, bila u tim razinama duha o kojima sada govorimo. Imala je silno uzvišen duh, govorila je da 
je znala izmoliti po 36 krunica dnevno. 

Kako se zna da je uzvišen duh? Velike kušnje života nose s radošću, vedro, bez mrmljanja, 
bez optuživanja Boga, čovjeka, bilo koga, u velikom potpunom predanju i u potpunoj vedrini. 
Nepogrešiv znak daje Krist sjedinjen s dušom, u to kada još dodaš molitveno stanje duše, onda to ti 
je to. 


Nerazdvojivost duše i Boga 

Sada Sv. Terezija Avilska koristi više slika kako bi izrazila nerazdvojivost, sjedinjenje duše i 
Boga u ovom stupnju duhovnog života je nerazdvojivo. Ne mogu se više razdvojiti duša i Bog, duša 
više ne može pasti u teške grijehe, ni u kakve druge grijehe. Onda da bi iskazala tu stvarnost sv. 
Terezija koristi slijedeće slike: duhovni brak, slika isto spojnih voštanica, razlika kiše koja pada s 
neba i u rijeku i more, soba s 2 prozora u koju ulazi svijetlo pa se ne može razdvojiti - ovo sve 
skupa što smo kazali, Svetica inzistira na tome da se duša i Bog više ne mogu razdvojiti. Kako se 
ove slike ne mogu razdvojiti tako su duša i Bog više nerazdvojni više sami u sebi. Svetica nastoji u 
sv. Pismu naći oslonac za to, pa navodi 1 Kor 6, 17. 

BI. Marija Terezija od sv. Josipa upravo u kategoriji nerastavljivosti govori o tom 
vrhunskom mističnom iskustvu: 

„ Stajala sam čvrsto, stajala sam živo, iako je izgledalo da sam sačinjena od stijene, nisam 
to bila ja, nego Bog u meni... Srdačno sjedinjenje s Isusom na križu, koje me je napunjalo čudesnom 
snagom... to isto srdačno sjedinjenje ulijevalo mi je neprestano novu snagu da izdržim...Za vrijeme 
jednog tak\>og neobično žestokog straha, kad je moja muka bila dosegla vrhunac, obratila sam se 
Božanskom Spasitelju, a onda se goruća ljubav izlila u moju dušu i tako me je tijesno sjedinio sa 
Sobom da sam Mu rekla: "Gospodine, budem li osuđena, moraš i Ti biti sa mnom osuđen; jer tko si 
Ti, a tko sam ja u Tebi, tko nas može rastaviti?"“ 

UČINCI DUHOVNOG VJENČANJA U DUŠI I ZNAKOVI ZA PREPOZNATI 

Sicari sada opisuje malo lik duše koja je postala zaručnica po proživljenom iskustvu 
duhovnoga braka. Sv. Terezija Avilska nabraja učinke iliti znakove duhovnoga braka po kojima se 
može razlučiti daje neka duša to uistinu doživjela (VII. 3, 1). 

Prvi znak po kojem se vidi daje duša doživjela duhovni brak je to daje zaručnica spremna 
zaboraviti na samu sebe i jedino se brinuti za slavu Božju. U trenutku kada je doživjela duhovni 
brak Bog je kazao sv. Tereziji da se treba brinuti za Njegove stvari, a da će se On brinuti za njene 
stvari (VII. 3,2). Dakle, sve ono što se događa duši ne uzrokuje zabrinutost u samoj duši. Ono što 
se događa, shvaća da ulazi u službu Gospodinu i ne bi zbog bilo kojega razloga htjela činiti nešto 
suprotno (VII. 3, 2-3). 

„Prvi je zaborav same sebe, jer uistinu izgleda da više ne postoji, kako je rečeno ; ta sva je 
takva da se ne prepoznaje, niti pomišlja da za nju mora postojati nebo, niti život, niti čast, zato što 
je sva zaokupljena time da se brine za čast Božju te se čim da su riječi koje joj je reklo Njegovo 
Veličanstvo postale djelo, a to je da se brine za Njegove stvari jer će se On brinuti za njezine Stoga, 
za sve ono što se može dogoditi, nije u brizi već u nekim neobičnom zaboravu te se čini — kako sam 
rekla da više ne predstavlja niti bi htjela i u čemu išta predstavljati, osim kad razabere da s njezine 
strane može biti nečega čime će se donekle uvećati slava i čast Božja, jer bi za to drage volje 
založila svoj život (Z VII. 3, 2). 

Drugi znak po kojem se vidi da je duša proživjela iskustvo duhovnoga braka, duša ima 
jednu veliku želju za trpljenjem (VII. 3, 4). 

„Drugo, velika želja da trpi, ali ne takva da bije uznemirila, kako je običavala- jer tolika je 
zelja koja ostaje u tim dušama da se vrši volja Božja u njima da sve što Njegovo Veličanstvo čini 
smatraju dobrim; ako bude htio da trpi, neka je sa srećom: ako ne, ne ubija se kako je običavala “. 
(Z VII. 3,4). 

To može zbuniti čitatelja i pobuditi mu strah, ali radi se o mističnom iskustvu koje su 
proživljavali mnogi sveci. Duša sudjeluje na mističan način u Kristovim mukama (Izvještaj broj 51 

iz 1575. - jako važan citat). U citatu Isus govori Svetici daje njima sve zajedničko tako da joj On 
daruje sve svoje muke i patnje da ih Svetica može prikazivati kao svoje. Daruje ih sv. Tereziji. Duša 
kao da doživljava da je dobila na dar Kristove Muke, neizrecive patnje Njegove Muke, Kristove 
Rane je dobila, nei z recive patnje Njegove Muke. Ovdje je važan jedan drugi naglasak, Terezija 
objašnjava kako to da su mnogi sveci mogli podnijeto toliko velike napore, patnje, pokore, to je 
zbog tog zajedništva i sjedinjenja s Kristom, jer mogu računati na Njegovu snagu (VII. 4, 10.11). 
Nakon ovih iskustava mističnoga braka sv. Terezija Avilska je željela umrijeti da vidi Boga, sada 
ima veliku želju i žudnju da mu služi. Poglavito kada vidi kako je vrijeđan u svijetu, da prenosi i 
proslavi Boga u svijetu (VII. 3, 6). Duše koje su proživjele duhovni brak, ne doživljavaju bilo 
kakav suprotan osjećaj, odbojnosti, prezira ili mržnje prema onima koji ih progone, naprotiv one im 
žele činiti dobro (VII. 3, 5). 

Treći znak uživanje u progonstvima i veliku želju da služe Bogu za spasenje duša a da 
ne umru: - znači ako netko vrijeđa tebe, duša ljubi tu osobu što je vrijeđa kao takvu. Prije je htjela 
umrijeti da bude s Isusom, ovdje je to drugačije (Z VII. 3, 6), želi ostati na zemlji sve dok god Bog 
hoće i raditi sve što Bog hoće. Ovdje dušu Bog vraća zemlji i duša pristaje na sve živo na ovome 
svijetu pod tim uvjetima. 

„ Ove duše isto tako osjećaju veliko zadovoljstvo kad su proganjane, uz puno veći mir nego 
što je rečeno, i bez ikak\>og neprijateljstva prema onima koji im čine zlo ili žele učiniti; štoviše, 
zavole ih posebnom ljubavlju tako da, ako vide da su u kakvoj nevolji zbog toga iskreno žale i bilo 
kakvu bi prihvatile da ih izbave od nje te ih vrlo rado preporučuju Bogu, a veselile bi se da izgube 
milosti koje im Njegovo Veličanstvo udjeljuje, zato da ih udijeli njima da ne uvrijede našega 
Gospodina. Ono što me najviše od svega preneražava je to što ste vidjele nevolje i žalosti koje su ih 
morile da umru zato da bi uživale našega Gospodina ; a sad je tako velika njihova želja da Mu 
služe i da po njima bude hvaljen, i da prikoriste kojoj dusi, kad bi to mogle, pa ne samo što ne žele 
umrijeti već živjeti mnogo godina trpeći vrlo velike muke ukoliko bi mogle da po njima bude hvaljen 
Gospodin, makar to bilo samo malo A kad bi i pouzdano znale da će duša, čim izađe iz tijela, 
uživati Boga, nije im do toga stalo, niti misle na slavu koju uživaju sveci; ne žele za to vrijeme biti u 
njihova je slava u tome da u nečemu pomognu Raspetome, ukoliko bi mogle, posebice kad vide daje 
toliko vrijeđan te kako je malo onih koji se uistinu brinu za Njegovu slavu, nenavezanih na išta 
drugo (Z VII, 3,5-6) 

Evo svjedočanstva sv. Ljudevita Montfrskoga o sličnom iskustvu: 

Sestra sv. Ljudevita Katarina od sv.Bernarda - Ivana Guyonne (Luiza) iz Rambervilliersa, 
svjesna koliko mora biti zahvalna Ljudevitu za svoje zvanje kontemplativne redovnice piše bratu 
Ljudevitu u Pariz i poslije toliko godina želi ga vidjeti. Ako je već u Parizu, mogao bi nastaviti još 
malo put prema istoku i doći do nje. Zahvaljujući toj sestrinskoj želji ostao nam je jedan od 
najljepših bisera koje je napisao sv. Ljudevit de Montfort, Pismo od 15. kolovoza 1713: 

“Živio Isus, živio njegov Križ! Kad bi ti znala moje križeve i moja poniženja u 
pojedinostima, sumnjam da bi tako živo željela vidjeti me, jer u svakom kraju gdje se nađem uvijek 
pružam jedan krak križa svojim najboljim prijateljima da ga nose, često protiv moje i protiv njihove 
volje. Nitko me ne može podržavati niti se usuđuje izjasniti za mene, a da zbog toga ne bi trpio, a 
često pada i pod udar pakla protiv koga se borim, svijeta komu se protivim i tijela koje progonim. 
Mravinjak grijeha i grešnika što ih napadam ne pušta nikakva mira ni meni ni mojima. 

Uvijek u pripravnosti, uvijek na bodljikama, na oštrom kamenju, osjećam se kao lopta u igri: 
još nije udarena s jedne strane, već je biju s druge krutim udarcem. To je sudbina siromašnog 
grešnika. Tako sam bez predaha i bez odmora već 13 godina, otkako sam izišao iz sv. Sulpicija. 

Ipak, draga sestro, blagoslivljaj Boga za mene, jer sam zadovoljan i radostan posred svih svojih 
patnja, te ne vjerujem da na svijetu ima išta slađe za mene od najgorčega križa, kad je natopljen u 

krvi raspetoga Isusa i u mlijeku njegove božanske Majke. No, osim ove nutarnje radosti, imamo još 
jednu veliku korist kad podnosimo križeve. Želio bih da proživljavaš ono što ja proživljavam. Nikad 
nisam postigao toliko obraćenja koliko nakon najoštrijih i najnepravednijih zabrana. Hrabro, 
predraga sestro, nosimo nas troje naš križ u dva suprotna područja kraljevstva. Nosi ga dobro sa 
svoje strane, ja ću nastojati pomoću Božje milosti da ga nosim sa svoje strane, i ne tužimo se, ne 
mrmljajmo, ne skidaj ga i ne ispričavaj se, i ne plačimo poput djece koja prolijevaju suze i koja se 
tuže na to što im se daje da nose stotine librica zlata, ili kao onaj zemljoradnik koji je očajavao nad 
time što su mu polje pokrili zlatnicima da ga obogate”. 

Četvrti znak: odricanje od svega 

,,Radi se o tome da želje ovih duša više ne streme za nasladama ili užicima jer imaju sa 
sobom samoga Gospodina, i Njegovo Veličanstvo je sada taj koji živi. Jasno je da Njegov život nije 
bio doli stalna patnja, pa takvim čini da bude i nas, barem sa željama, jer nas vodi kao slabite u 
svemu ostalome; ipak im dobro dođe Njegova jakost kad vidi da je trebaju. 

Veliko odricanje od svega i želja da uvijek budu same ili zaokupljene nečim sto će biti od 
koristi nekoj duši. Nema suhoća ni unutarnjih nelagodnosti, već je mislima i ljubavlju s našim 
Gospodinom jer Ga uvijek želi samo hvaliti; a kad se opusti sam Gospodin je pobudi na način kako 
je rečenol, jer se posve jasno vidi da onaj poticaj, ili ne znam kako da to nazovem, proistječe iz 
nutrine duše, kao što je rečeno o gorljivostima. Ovdje to biva s velikom blagošću, ali ne proistječe 
ni iz razmišljanja ni iz pamćenja niti iz ičega po čemu bi se moglo shvatiti daje duša išta učinila sa 
svoje strane. To biva tako redovito i toliko puta —jer se vrlo pozorno promatralo — da kao što 
vatra ne baca plamen prema dolje, već prema gore, kako god veliku vatru htjeli upaliti, tako se i 
ovdje razumije da ovaj unutarnji pokret proistječe iz središta naše duše i budi moći. 

Zasigurno, kad ne bi bilo nikakve druge dobiti na ovome putu molitve, osim da se spozna 
posebna briga koju Bog vodi da se združi s nama i moli nas —jer to ne izgleda ništa drugo — da 
budemo s Njime, čini mi se da su bile dobro upotrijebljene sve patnje koje se podnose da bi se 
uživalo ove dodire Njegove ljubavi, tako blage i prodorne. To ste, sestre, zacijelo iskusile; jer čim 
se stigne do molitve sjedinjenja, mislim da Gospodin vodi ovu brigu, ako mi ne zanemarimo vršiti 
Njegove zapovijedi. Kad vam se to bude dogodilo, sjetite se da to spada u unutarnju odaju, gdje je 
Bog u našoj duši, i puno Ga hvalite; ta Njegova je poruka ili ceduljica zacijelo napisana s toliko 
ljubavi i tako da hoće da samo vi razumijete to pismo i ono što s njime od vas traži, pa nemojte 
nikako propustiti da odgovorite Njegovom Veličanstvu makar bile zaokupljene izvana i u razgovoru 
s nekom osobom; jer dogodit će se više puta da će vam naš Gospodin javno htjeti udijeliti tajnu 
milost; vrlo je lako — budući da odgovor mora biti nutarnji — učiniti ono što kažem vršeći neki čin 
ljubavi ili pak reći ono što i sveti Pavao: Što hoćete, Gospodine da činimlO? Na puno će vas načina 
tu poučiti čime ćete Mu ugoditi i vrijeme je pogodno; jer čini se da se razumije da nas čuje i gotovo 
uvijek ovaj dodir pripravlja dušu da mogne s odlučnom voljom činiti ono što je rečeno. (Z VII, 8-9) 

Peti znak: Duša više ne gubi svoj mir i ne boji se više prerušavanja nečastivoga - duša 
više ne izlazi iz svoga središta, i što je najvažnije ne gubi mir, ostaje u trajnom nutarnjem 
nepomućenom miru. Ljudsko stanje duše bez Boga se uvijek uspali. Što je rekao sv. Augustin? 
„Nemirno je srce naše dok se ne smiri u Tebi Bože...“ Tek kada duša dođe do Boga srce se potpuno 
smiri, a prije svatko može kazati sebi i svojoj duši „dušo moja, što si se uspalila?“ Puno toga 
čovjeku stvara poteškoće, iznutra i izvana, bilo što, tek kada dođe do najdubljih dubina, do Boga 
samoga, duša je u nepomućenom i trajnome miru. 

Ne boji se više prerušavanja nečastivoga Z VII. 3, 10 - u ovom slučaju okrene se pila 
naopako, duša se više ne boji đavla, nego se đavao boji duše. Jedna pobožna tradicija u vezi sv. 
Arškog župnika, on je trajno vodio boj sa zlim, onda je i zlom dosadilo, pa mu kaže „ma da su samo 
trojica takvi cijelu bi Europu obratili...“ 

,, Različnost koja postoji ovdje u ovoj odaji je ono što je rečeno”, jer gotovo nikad nema 
suhoće ni unutarnjih nemira kakvih je katkad bilo u ostalima, nego se duša gotovo uvijek nalazi u 
smirenosti, bez bojazni da tako uzvišenu milost može krivotvoriti nečastivi, već je trajno u 
sigurnosti daje Bog; jer — kako je rečeno — ovdje nemaju što tražiti osjetila ni moći, zato što se 
Njegovo Veličanstvo razotkrilo duši i smjestilo je pored Sebe, kamo se, po mojem mišljenju, neće 
usuditi ući nečastivi, niti će mu to dopustiti Njegovo Veličanstvo, a ni one milosti koje ovdje 
udjeljuje duši — kako sam rekla — ne dolaze ni sa kakvom pomoći same duše, osim onom koju je 
već dala predajući se cijela Bogu. Ono čime ovdje Gospodin okorišćuje i poučava dušu zbiva se s 
takvom smirenošću i bez buke da mi se čini daje poput gradnje Salomonovog hrama, gdje se nije 
smjela čuti nikakva buka, tako i u ovom Božjem hramu, u Njegovoj odaji, samo se On i duša 
naslađuju u najvećoj tišini. Razum se nema zbog čega micati niti išta tražiti jer ga Gospodin koji 
gaje stvorio hoće ovdje smiriti, te da kroz jednu pukotinicu gleda što se događa; jer premda se 
povremeno gubi ovaj prizor i ne dopuštaju mu da gleda, to je vrlo kratak razmak zato što se, po 
mojem mišljenju, ovdje ne gube moći, ali ne djeluju, već kao da su preneražene. “ (Z VII10-11) 

Šesti znak: Odsutnost ekstaza i zanosa i to iz dva glavna razloga, naime duša je već 
ojačala i navikla na Božje samodarivanje a drugi je taj što se ono događa izravno u duhu bez ikakva 
utjecaja na sjetilni dio duše i tijela. 

„ Tako sam i ja videći, čim duša dođe dovde, kako je svi ushiti minu , osim poneki put; a i 
tada bez onih obuzetosti i leta duha; vrlo su rijetki, pa i tad gotovo uvNjek ne javno kao ranije, što 
je bivalo vrlo redovito; a ne pogoduju joj ni velike prilike za pobožnost koje vidi, kao ranije, jer ako 
se vidi neka nabožna slika ili čuje kakva propovijed —jer to gotovo i nije značilo čuti je — ili 
glazba, poput jadne leptiriće bila je tako nespokojna, sve ju je plašilo i tjeralo da leti. Sada pak, ili 
je našla svoje smirenje, ili je duša u ovoj odaji toliko toga vidjela da se ne boji ničega, ili pak nije 
onako osamljena kako je običavala biti, jer uživa u takvom društvu. Najzad, sestre, ne znam koji je 
tome razlog, jer čim Gospodin počinje pokazivati što je u ovoj odaji i uvodi dušu onamo, mine ju 
ova velika slabost koja joj je predstavljala veliku muku, a ranije nije minula. Možda ju je Gospodin 
ojačao, uvećao i osposobio ili se pak moglo raditi o tome daje javno htio iskazati ono što je s ovim 
dušama činio tajno, zbog nekih namjera koje Njegovo Veličanstvo zna, jer Njegovi su sudovi ponad 
svega što ovdje možemo zamišljati “. (VII 3, 12) 

Sedmi znak daje duša proživjela iskustvo duhovnoga braka, molitve i pismo ljubavi (VII. 
3, 9). Terezija govori o tome kako je plod molitve velika stvar, samo kada duša primijeti do koje 
mjere Bog se brine i traži nas, brine se o nama. Na takav način duša želi odgovarati Bogu, da ne želi 
ništa propustiti da mu uzvrati svoju ljubav. Kao da Bog sam traži ili moli dušu da bude s Njime, 
šalje joj otajstvene nutarnje pozive i pisma, koje potiču pitanje u duši: Što želiš da učinim 
Gospodine? Još jedna važna stvar kod Terezije Avilske, kada se radi o sedmim odajama, to je odnos 
Marte i Marije iliti meditacije i kontemplacije. Terezija to naziva zagrljajem Marte i Marije. 
Terezija govori zašto Gospodin udjeljuje tolike milosti (VII. 4, 4). Razlog zbog kojih Bog, kaže 
Terezija Avilska, udijeljuje tolike milosti je apostolat, odnosno cilj molitava, i tome služi i sam 
duhovni brak da bude plodonosan, da se iz njega uvijek rađaju djela i djela (VII. 4, 6). 

Terezija potiče da se motri Krista Raspetoga (VII. 4, 8), da duša koja je proživjela duhovni 
brak, da s Njime postaje kao rob cijeloga svijeta, odnosno želi se proslaviti Boga pod svaku cijenu u 
svijetu. Dakle, naglašava apostolat, u biti apostolatsku dimenziju kontemplativnoga dijela 
duhovnoga puta. 

„ Pazite to je mnogo važnije nego što ću vam znati toplo preporučiti. Uprite oči u Raspetoga 
i sve će vam se činiti malo. Ako nam je Njegovo Veličanstvo iskazalo ljubav tako čudesnim djelima i 
patnjama, kako Mu hoćete ugoditi samo riječima? Znate li što znači uistinu biti duhovan? Postati 
robovima Božjim, koje će, opečaćene Njegovim znakom, a to je znak križa, jer su Mu oni već dali 

svoju slobodu, moći prodati kao robove cijeloga svijeta, kao što je On to bio; jer ne čini im nikakvu 
nepravdu, niti malu milost. A ako se na ovo ne odluče, neka se ne boje da će se puno okoristiti jer 
cijeloj ovoj zgradi — kako sam reklalO - temelj je poniznost; a ako nje zapravo nema, čak ni za 
vaše dobro neće je Gospodin htjeti podignuti jako visoko zato da se sva ne sruši na zemlju. Prema 
tome, sestre, da bi imala dobre temelje, nastojte biti najmanja od svih i robinja njihova, pazeći kako 
i u čemu im možete ugađati i služiti; jer ono što budete učinile u tom slučaju, činite više za sebe 
negoli za njih, postavljajući tako čvrste stijene da se ne sruši za mak “.{7. VII. 4, 8), 

Ali isto tako napominje kontemplativnim sestrama da se paze jedne napasti (VII. 4, 14), da 
kada dušu zahvati velika želja da služi i čini djela ova i ona, duša se treba ograničiti samo da čini 
dobro osobama s kojima živi, odnosno osobama u svom kontemplativnom samostanu. Jer Bog ne 
gleda toliko na veličinu djela, već na ljubav po kojoj se to djelo čini (VII. 4, 15). Na takav način 
Terezija želi zapriječiti jedan bijeg od kontemplativnog života nauštrb umišljenih djela koja bi 
osoba htjela činiti ova i ona, velika za Boga, što sve to podrazumijeva. Dakle, u nauku Terezije 
Avilska kontemplacija je eklezijalna, crkvena i ima kao cilj apostolat i širenje Božje slave u svijetu. 

Osobe sedmih odaja jesu osobe djela; i stoga bez provjere i napora na ovom planu nema 
napretka i nema duhovnog stanja koje ne bi moglo završiti u duhovnoj atrofiji, na što će Terezija pri 
kraju sedmih odaja i upozoriti: »Ne pregnete li da steknete i vršite kreposti, ostat ćete vazda 
patuljaste« (Z VII. 4, 9). Nešto će kasnije nadodati: »Ne želimo i ne bavimo se molitvom da 
uživamo, nego da zadobijemo snagu za služenje Bogu« (Z VII. 4, 12), jer »ovome služi i duhovna 
ženidba da iz nje nastaju vazda djela, djela« (Z VII. 4, 6). 

Na kraju kao sažetak od tih znakova, zaručnica ljubi Krista i osjeća da je ljubljena 

(VII. 3, 13), prizivlje simboliku iz Pjesme nad Pjesmama: Poljubi me ljubljeni. 

,, Ove učinke, uza sve ostale za koje smo rekli da su dobri po stupnjevima molitve koje smo 
spomenuli, daje Bog kad dušu dovede k Sebi, s cjelovom koji je tražila Zaručnica jer smatram da 
joj se ovdje ispunjava ova molba. Ovdje se u izobilju daje vode košuti koja je ranjena. Ovdje se 
naslađuje u šatoru Božjem. Ovdje golubica, koju je poslao Noa da vidi da lije prestala oluja, nalazi 
maslinu kao znak daje našla kopno u ovim vodama i olujama ovoga svijeta. O, Isuse, kad bi čovjek 
poznavao mnoštvo stvari iz Pisma, kojih zacijelo ima, da se objasni duševni mir! Bože moj, budući 
da vidite koliko nam je to važno, učinite da ga kršćani htjednu potražiti, a onima koji ga posjeduju 
nemojte ga oduzimati, po Vašem milosrđu. Jer, na koncu, dok im ne budete dali istinski mir i odveli 
ih tamo gdje ne može prestati, uvijek treba živjeti u strahu. Kažem istinski, ne zato što bih smatrala 
da ovaj nije takav, nego zato što se može vratiti onaj prijašnji rat, kad bismo se udaljili od 
Boga“.(Z VII. 3,13) 

Tako da između Krista Zaručnika i duše zaručnice događa se jedna nježnost. Duša je svjesna 
da uvijek ima Boga sa sobom, kada se nekada događa da se rastrese, sam je Bog ponovno k sebi 
slatko priziva (VII. 3, 8). Nema više nutarnjih suhoća, nutarnjih muka, nego trajna misao na 
Gospodina (VII. 3, 8). Dobiva sve milosti od Boga samo po tome što se ona predaje u ruke Božje 
(VII. 3, 10). Duša je u dubokom miru i apsolutnoj šutnji (VII. 3, 11), prestaju sve zabrinutosti i svi 
strahovi (VII. 3, 12). Ipak, u duši ostaju jedan nutarnji stav velikoga bdijenja da ne bi duša izgubila 
toliko veliko dobro (VII. 3, 14). 

Iskustvo Boga - Presvetog Trojstva - ne nestaje više nikad s horizonta svijesti: to je 
neprestan zov duši k izvoru Božjeg života u njoj. Zato ući u sedme odaje znači sjediniti se s Bogom 
u potpunom sjedinjenju, ali u obliku djelovanja, u definitivnom sjedinjenju, ali u stalnom rastu. 

Apostolat i mistični život iz najviših stupnjeva milosti idu zajedno (Marta i Marija) - 

nema intimizma u mistici ni u pravom duhovnom životu, to ne postoji (ja i moj Bog i što me briga 
za bilo koga...itd.). 

Zanimljivo je da svetačka tradicija uči da sveci koji došli do najviših stupnjeva svetosti, 
Bog im može dopuštati, ne padaju sigurno u grijeh, ali im može dopuštati, to se u mističnoj 
duhovnoj terminologiji zove nesavršenosti da ih malo drži dole, a ne gore, da ne idu previše gore. 
Ovako kaže sv. Ljudevit Montforski da vrlo često dopušta Gospodin da Njegove najveće sluge, 
koje su se najviše uzvisile u životu milosti čine pogreške, koje strahovito ponizuju. To radi 
Gospodin da ih ponizi pred njima samima i pred ljudima da od njih odvrati oholost poradi milosti 
kojem im daje ili pomisao na dobro što ga čine, da kao što kaže Duh Sveti nijedan čovjek ne može 
poniziti pred Bogom. To je isto apostol Pavao molio „... ma daj taj tm Sotone makni od mene dragi 
Bože...“, znači Bog može i najvećim svecima dopustiti nesavršenosti tako da ih drži u stupnju 
dublje poniznosti. 

Zaključujući ovaj prikaz, htio bih još napomenuti da cijelo izlaganje koje Svetica razvija u 
ovome djelu jest jedna vrsta jednostavne, ali sažete interpretacije onoga što duhovni život kršćanina 
jest. To su dva bitna elementa: 

- ljudski: živjeti kao čovjek, živjeti čineći dobro; 

- mistični: čovjek ucijepljen u Krista jest prosvijetljen milošću, i na određeni način »nastanjen« od 
Presvetog Trojstva. 

Tako cijelo izlaganje slijedi putanju koja počinje od prve jake tvrdnje: Bog se nalazi unutar zamka, 
pa do posljednje: Potrebno je i može se »dohvatiti« Boga koji se nalazi u središtu zamka. 

Iste bi tvrdnje, pročišćene simbolične formulacije, glasile: 

- u kršćaninu Bog ima svoje boravište; u nutrini kršćanina nije prazan prostor, nego je ispunjen 
Transcendentnom Prisutnošću. 

- Transcendentna Prisutnost nije za kršćanina jednostavni odnos s Apsolutnim, nego čvrsta veza s 
Osobom: osobom Boga - Presvetog Trojstva. 

U odnosu s Bogom, s Trojstvom, stvara se oblik predblaženog života, koji je neopisiv, ali utvrđuje 
kršćanina na temelj čvrste stijene s kojeg ne može biti oboren nijednom od onih bujica koje se 
sručavaju na njegov svakidašnji život. 

Puno puta ljudi svećenike pitaju kada su u svojim kušnjama gdje je Bog. Bog je u nebu, ali 
se tamo jako teško popeti, Bog je u Euharistiji, ali je jako teško ustrajati pred Presvetim. Bog je u 
Križu, duša bi htjela sve drugo samo ne to. Bog je u čistoći i ljubavi srca, ali duša ima u sebi puno 
svega drugoga, ali toga najmanje. Bog je u čistoći savjesti, ali je teško održati savjest čistom. Bog je 
u zdravoj ljudskoj ljubavi, ali danas je to jako teško, jer su svi živčani i nabrijani. Ljudi pitaju gdje 
je Bog? Obično ovakav slijedi odgovor, nije problem gdje je Bog, nego gdje si ti. Što preostaje bilo 
kome? Uhvatiti svoj križ i nositi ga s Kristom. Na ovaj ili onaj način, kako najbolje može duša. Križ 
pashalnog otajstva povezan sa Uskrsnućem, dušu ako ga dobro nosi ,pročišćuje, preobražava, 
uzdiže sve do vrhunaca svetosti. Križ ako se ne nosi dobro on tišti i obara. Tako su sveci došli do 
ovih vrhunaca svetosti. Što to sveci imaju u svojoj duši? To su vam VII. odaje, sada ćemo malo 
odškrinuti što to imaju sveci u svojoj duši. 

Jeronim Jaegen koji je i sam proživio duhovni i mistični život do najviših stupnjeva u svom 
djelu Mistični život milosti, ovako piše“: 

Mistično vjenčanje 

Bit ljubavi traži da se dvoje koji se veoma ljube sve češće sastaju i da po mogućnosti stoje 
uvijek zajedno.Stoga i Spasitelj, kako smo naveli u pređašnjem poglavlju, sve češće pohađa dušu 

koja je odabrana za mističnu zaručnicu. Konačno joj biva kao da nakon pohoda on više ne odlazi. A 
to i jest tako. 

Kad takva duša hoće da saobraća sa Spasiteljem, nije joj potrebno da ga najprije traži, kako 
joj je to prije trebalo činiti. Ne! Kad god se unutarnjim načinom obrati k njemu, on je u njezinu 
duhu u isti čas nazočan, živ i pun ljubavi kao netko koji je pripravan drugoga saslušati i primiti 
posjet. 

Duša više ne može zamisliti sebe bez Isusa. Više se nikad ne osjeća samom. Jer ondje, u 
duhu, gdje je sjedište samosvijesti, opaža ona njegovu prisutnost tako jasno i sigurno kao što opaža 
samu sebe. Bila ona u bučnom društvu ili u osamljenoj šumi, svuda je uz nju Spasitelj koji je 
srdačno ljubi. Ona ga doista ne vidi tjelesnim očima, niti maštom. Ne vidi ga dakle, u ljudskom 
obličju. No ona na duhovni način, kao nekim novim osjetilom, opaža daje on uz nju kao božanski 
duh. 

Nikom ne može objasniti kako se to zbiva, jer nema za to naravnih pojmova. Nitko je ne 
razumije osim onoga koji je to iskusio. To novo osjetilo nije ni vid, ni sluh, ni opip, ni njuh ni okus. 
Mistični zaručnički život već je malo po malo prešao u neko stanje za koje, zbog njegove 
uzvišenosti, ljudski jezik nema imena koje bi mu odgovaralo. U zemaljskom životu prethodni 
zaručnički život, za vrijeme kojega se dvoje zaljubljenih međusobno pohađaju, prelazi u bračni 
život u kojem oboje žive trajno zajedno. Na sličan način prelazi prethodno stanje mističnih zaruka u 
gore opisano mistično stanje. 

Završno najviše mistično stanje mnogi mistici nazivaju mističnom ženidbom, premda nema 
n ik akve sličnosti sa zemaljskom ženidbom. 

Mi smo mišljenja da ovdje ne postoji neki mistični pir, koji bi odgovarao zemaljskom 
vjenčanju, nego da mistična zaručnica ostaje zaručnicom sve do svoje smrti. To je u suglasnositi s 
ovim što je jednog dana Spasitelj rekao jednoj takvoj zaručnici: »Želim da se ti preobrazuješ u mene 
od sata do sata, da na tvojem smrtnom času budeš sposobna slaviti sa mnom nebeski pir«. 

I mi u ovom djelcu zadržavamo općenito upotrebljavani naziv »mističnog vjenčanja«, ah pod tim 
imenom razumijemo samo završno i konačno stanje zaručničkog života, za razliku od nestalnog, 
prekidnog zaručničkog života što smo ga opisali u pređašnjem poglavlju. Prema našem, naime, 
shvaćanju karakteristična oznaka mističnog vjenčanja sastoji se u činjenici da Spasitelj neprekidno 
mistički stanuje zajedno s dušom tako blizu da ga ona ne treba najprije tražiti ako hoće da s njime 
saobraća. Naše je mišljenja da duša biva uvedena u to stanje malo po malo, skoro neopazice, a ne 
nekim posebnim mističnim činom. 

Također želimo preporučiti da se s oprezom primjenjuju na mistično vjenčanje riječi 
»preobraziti se u Boga« i »postati božanski«, što ih mistici veoma često upotrebljavaju. 

Možemo, naime, kako smo razložili u 2. poglavlju I. odsjeka, razlikovati tri glavne moći ljudske 
duše: moć spoznaje, osjećajnu moć čežnje, te moć odlučivanja (slobodna volja). Prema tome se 
nebitno preobraženje duše u Boga sastoji u tom da se njezina dosadašnja (ljudska) spoznaja, težnje i 
volja preobrazi u božansku spoznaju, u božanske težnje i volju. Ovo preobražavanje počinje na putu 
askeze u težnji za kršćanskim savršenstvom. Na posljednjim stupnjevima mističnih milosti ono 
napreduje mnogo snažnije kad sam Spasitelj radi na tom da stopu uza stopu s njezinim slobodnim 
sudjelovanjem preobrazi u sebe svoju mističnu zaručnicu. Preobrazba duše u Boga vrši se malo po 
malo u toku cjelokupnog života milosti. Stoga se ne može dobro nazvati preobraženjem u Boga 
jedan poseban stupanj, pa ni sam najviši stupanj mistike. 

Dosad opisana mistična ženidba dijeli se u dva dijela (5. i 6. stupanj mističnog života). 

U prvom se razdoblju mora usrećena duša naviknuti na neprekidni mistični zajednički život s 
Bogom, tako da što bolje ispunjava sve svoje stvarne vanjske dužnosti, a da ipak uvijek drži svoje 
srce i svoj duh upravljen k svome Bogu. U jednom trenutku bavi se na vanjski način svojim 
poslovima i prijateljima, a u slijedećem trenutku na unutarnji mistični način sa svojim Spasiteljem. 
To duši nije teško, jer duh i srce nisu više priljubljeni uz stvorene stvari koje nisu Bog, i nikakve 
neuredne sklonosti ne poremećuju njezin mir. Duša mirno pristupa svakom poslu. Sve obavlja ne 
više kao vlastiti probitak nego kao onaj koji živi s Bogom i za Boga. Jer sve ono što zna preko 

svojih odnosa prema Bogu nisu za nju samo prazna nagađanja i osobne želje nego gotova sigurnost 
i istine u koje živo vjeruje, prema Spasiteljevim riječima: »Samo vjerujte i bit će vam«. 

Duševna borba ide dobro, kao da je već izvojevana. Stoga se na dušu spušta trajni neki 
nebeski mir. Taj se mir proteže na njezin unutrašnji i vanjski naravni i nadnaravni, vremeniti i 
vječni život, i čini da čovjek i nehotice upravlja prema Bogu, koga jasno i živo u sebi osjeća, sve 
svoje probitke, sve svoje misli i poslove. Čovjek sve radi iz ljubavi prema Bogu i time mu 
neprestano prinosi poklone svoje ljubavi. U jednu riječ, on moli bez prestanka. Čitav mu je život 
pun blagoslova. 

Kad se je duša na taj način privikla na unutrašnji zajednički život sa Spasiteljem, tad se 
može desiti da je Spasitelj pozove da na kojigod mistični način potkrijepi daljnji trajni zajednički 
život. Kod toga je sporedno u kojem se obliku zbiva ovo potkrepljenje, da li imaginativnim ili 
razumskim viđenjem, da li s ushitom ili bez ushita ili zanosa. 

Sveta Terezija neposredno nakon pričesti ugleda Spasitelja u sjajnom liku ukrašenom ljepotom i 
dostojanstvom kao iza uskrsnuća, koji joj reče neka njegove poslove smatra svojim vlastitim, a on 
da će se brinuti za njezine. 

Kod nekih drugih svetaca je nastupilo izmjenjivanje srdaca, predaja prstena ili nešto slično. 
Jedna druga mistična zaručnica, nakon što je već duže vrijeme postojala veza njezinog mističnog 
vjenčanja, bila je jednog dana od Spasitelja poučena kako treba da s njime moli, radi i trpi i kako 
treba da njeguje unutarnji saobraćaj, dakle kako on hoće da na unutarnji način trajno zajedno živi u 
njoj i s njome. Ovaj Spasiteljev pohod i nagovor izvršenje u obliku razumskog viđenja i nagovora 
izmjenom pojmova uz potpunu svijest, dakle bez ushita. Također su nebeski Otac i nebeska majka 
Marija bili prisutni kao svjedoci kod ovog svojevrsnog ugovora njihovog djeteta. Duša je jasno i 
sigurno upoznala njihovu prisutnost razumski, a nije ih valjda u ljudskom liku. 

Već smo ranije rekli da se kod ovakvih izvanrednih doživljaja i poslije njih mora postupiti 
naročito oprezno i da treba tražiti pristanak duhovnog vođe, prije negoli se počne raditi prema 
uputama dobivenim u pohodu. Duhovnom vođi je zadaća da zajedno s dušom istraži da li je to 
ispravna mistična milost. 

O značenju ove mistične milosti, koja potkrepljuje trajno stanje, razni mistici razno drže. 
Jedni ga nazivlju »duhovnim ili mističnim zarukama« ili »duhovnim ili mističnim vjenčanjem«. 
Drugi ga zovu »preobrazbenim ujedinjenjem« ili čak »pobožanstvenjenjem«. 

Od sada duhovni zajednički život sa Spasiteljem prelazi duši u drugu narav. Sve više joj se čini 
samo po sebi razumljivim da s njime o svemu razgovara unutarnjim načinom. To se primjerice na 
istaknuti način pokazuje u dva slijedeća slučaja. 

Netko zamoli dušu da joj moli Boga za stanovitu milost. Duša jasno i razgovijetno opaža 
kako Spasitelj u njezinom duhu sluša tu molbu. Njoj je kao da ondje gdje ima svoju samosvijest nije 
sama. Onako jasno kako ondje osjeća samu sebe, tako jasno osjeća ondje i Spasitelja, kao da oboje 
zajedno prožimlju tijelo. Duši, dakle, ne treba najprije iscrpno saopćavati slučaj Spasitelju. Ona ga 
lako može zamoliti da usliši želju koju je netom skupa s njome čuo. 

Sama duša želi stanovitu milost i namjerava zamoliti za zagovor kojega sveca, na primjer 
BI. Djevicu Mariju. Takav zagovor, zbog stalne mistične blizine Spasiteljeve, često prijeđe u 
svojevrstan lijep saobraćaj između tri subesjednika. Otkupitelj joj se čini bližim od Blažene 
Djevice, jer nju treba prije dozvati da se s njome govori. 

Od velike je važnosti da duša na ovom stupnju usvoji kreposti u velikoj mjeri. 

O kako često zna Bog sa savršeno poniznom dušom saobraćati a da se ne treba bojati da će 
to naškoditi njezinoj poniznosti! O, kako srdačno i povjerljivo zna Bog privući u svoju neposrednu 
blizinu savršeno čista čovjeka, tako da međusobno saobraćaju na neki način oči u oči. Zaista 
»blaženi čista srca, jer će oni Boga vidjeti«. 

Promotrimo sada nekoliko primjera. 

1- Jednog dana Spasitelj neočekivano reče jednoj takvoj duši, koja je s njim neprekidno zajedno 
živjela: »Želio bih uvijek počivati na tvome srcu«. Na njezin odgovor: kako bi to bilo moguće da on 
uvijek počiva na njezinu srcu kad ona ima da izvrši tako mnoge vanjske dužnosti u svijetu, uzvrati 
Spasitelj: »Upravo usred svijeta želim uvijek počivati na tvome srcu, da me ti tješiš za mnoge 

uvrede koje mi svijet neprestano nanosi. Ovo počivanje će biti tako unutarnje da te neće smetati u 
tvojim vanjskim dužnostima«. 

Ovaj seje razgovor razvio dok je duša bila pri punoj svijesti za vrijeme razumskog viđenja, gdje su 
se obostrano upotrebljavali pojmovi. Isus nije upotrijebio riječ »tješiti«. Odgovarajući pojam je 
obuhvaćao mnogo više. Duša nije mogla naći nijednu riječ koja bi taj pojam bolje izražavala. 

2. Uzmimo drugi primjer. 

Jednom iznenada i neočekivano udahne Otkupitelj jednoj takvoj duši putem razumskog nagovora 
želju da mu dade koji osobit znak svoje ljubavi. Misleći kako bi to mogla ostvariti, dođe na 
slijedeću misao. 

Na unutrašnji se način u svojoj mašti prenese u bašču punu cvijeća, tu ubere ružu ljubavi, ljubicu 
poniznosti, ljiljan čistoće i slično cvijeće, sveže sve u mali bokor da, poput zemaljskih zaručnica, 
okiti njime grudi svome nebeskom zaručniku. U tu svrhu predoči svojom maštom Spasitelja u 
ljudskom liku. Kao Bog bijaše on svagdje, dakle i u slici mašte. 

Tada Spasitelj dade duši milost da na duhovan način osjeti osobitom jasnoćom njegovu 
prisutnost u svojoj mašti. Ona se odmah unutarnjim načinom obrati k njemu u ljubavi, ne izgubivši 
vanjsku svijest, dakle bez ushita, i htjede mu na odijelo pričvrstiti svoj mali bokor. 

No on upotrebi taj čas da joj dade, kako je sam namjeravao, osobitu spoznaju svoje ljubavi. On 
mirno otkloni cvijeće. Zaručnica se prenerazi i stane ga gledati tjeskobno pitajućim pogledom. Tad 
joj konačno ljubazno reče: »Ma ni bokor cvijeća, što si ga meni za ljubav ubrala i kojim si htjela 
okititi moje grudi, ne smije stajati između mene i tebe«. Zaručnica ga odmah shvati i položi cvijeće 
na stranu. 

Čitatelj će uzalud pokušati da predoči na kako se uzvišen i srdačan način zbiva saobraćaj 
između neizmjernog Stvoritelja i bijednog ljudskog stvora. Taj saobraćaj traje samo nekoliko 
minuta, ili čak samo nekoliko sekunda. Ali to je dosta da na usrećenu dušu učini za cijeli život 
neizbrisiv utisak. U tim, naime, časovima ona bezuvjetnom sigurnošću opaža da ju je sam Spasitelj 
pohodio na taj način i da joj je dao spoznati kako je mnogo ljubi, daje tom spoznajom svoje velike 
ljubavi potakne na veliki uzvrat ljubavi, to jest na revno djelovanje i trpljenje za njegove probitke. 
Ovdje imamo sve znakove ispravnog imaginativnog viđenja i nagovora. Namjera duše je bila dobra 
i nije se desilo ništa neprikladno. Učinak je također bio dobar. Nije, dakle, đavao bio uzročnik. Nije 
bila ni samoobmana duše, jer je doživljaj protekao drukčije negoli je duša namjeravala. 

3. — Slijedeći primjer može čitatelju pokazati kako je Isus haran onima koji postave za glavnu 
zadaću svog života da njega proslave. 

Mistična zaručnica bijaše napisala jednu duhovnu knjigu na čast Božju i na spas duša. Nakon toga 
obavljala je razmatranje o smrti. Kod toga se najednom i neočekivano osjeti pobuđenom da na 
unutarnji način postavi Isusu pitanje: »Kako ću ja umrijeti?« Na to joj on odgovori: »Ja ću te 
dignuti s ove zemlje poljupcem svojih usta«. Zaručnica upita: »Kako ti dolaziš na to da mi otkrivaš 
tu tajnu svoje ljubavi?« On joj odgovori: »Jer si ti mene proslavila svojom knjigom«. 

Kod takvih pravih mističnih nagovora uvijek se izvršuje ono što izrazuju. Duša nije nikad 
posumnjala u istinitost ovog božanskog obećanja. Čini se da ni đavlu nije dopušteno da joj o tom 
pobuđuje sumnju. 

Što bi većina ljudi dala za to da može s ovom sviješću provoditi život! 

Već smo rekli u 5. poglavlju II odsjeka da onakvo pitanje ne smije nitko od sebe postavljati 
Spasitelju. No u ovom slučaju je Spasitelj sam pobudio dušu da postavi pitanje, jer je on htio duši 
dati onaj odgovor. Duša mu već bijaše pružila mnoge dokaze prave ljubavi, tako daje on znao da će 
mu ona služiti ne radi nagrade nego iz ljubavi. On joj je, dakle, mogao već unaprijed navijestiti 
nagradu, a da se nije trebalo bojati da će time popustiti njezina ljubav prema njemu, njezina 
molitva, njezino djelovanje i trpljenje za nj i za njegove probitke. 

Otkupitelj ev život na zemlji sastojao seje iz molitve, djelovanja i trpljenja. Stoga on odlučno potiče 
dušu na isti život utoliko, ukoliko on živi u njoj i ukoliko ona živi njegovim životom. 

4. — Jednog dana reče on jednoj mističnoj zaručnici: »Moli me svaki dan iskreno, od srca i bez 
pridržaja, da trpiš za radost moga srca i meni za ljubav, to jest zato da se ispune one želje /koje meni 
leže na srcu«. 

Isprva se je zaručnica ustručavala, jer joj se činilo neobično teškim moliti bez ikakvog 
pridržaja za patnje, pa i onda kad je stignu najveće duševne i tjelesne muke. Borila se protiv toga 
straha. Tad joj stade dnevno rasti pouzdanje u Isusa, tako da je nakon kratkog vremena i uvijek 
poslije toga mogla moliti da trpi bez ikakvog pridržaja. 

Neprekidno je trpjela za svog nebeskog zaručnika i za ispunjenje njegovih probitaka. Njezin 
život bijaše mješavina božanskih ugodnosti i ljudskih patnja, kako je to bio slučaj i kod Spasitelja 
za vrijeme čitavog njegovog zemaljskog života. U strpljivo čekaše na dan i sat kad će je njezin 
zaručnik uzeti odavle do proslavi s njome nebeski pir. Sto se tiče mjesta, vremena i okolnosti 
njezine smrti, nije imala posebnih želja. Sve je prepuštala Trojednome Bogu. 

Ako spisi mistika, kako se to obično dešava, tako obilno opisuju nadnaravne radosti 
mističnog sjedinjenja s Bogom, tad bi dosljedno morali napomenuti i izvanredne patnje koje su s 
njima spojene, da čitatelj ne stvori jednostrani sud. Mistične duše znadu da pribavljaju Spasitelju 
veliku radost ako dragovoljno trpe za njegove probitke. Stoga također zahvaljuju nebeskom Ocu na 
svim patnjama koje im šalje, jer im time pruža prigodu da obraduju njegovog utjelovljenog 
Jedinorođenca. Takvo vladanje veoma razveseljuje nebeskog Oca i čini da odnos među Trojedinim 
Bogom i dušom postaje sve tješnji. 

Kako smo vidjeli u poglavlju o mističnom prijateljstvu sa Spasiteljem, Duh Sveti pripravlja 
dušu na sjedinjenje sa Spasiteljem i dovodi je mistično sve bliže i bliže k njemu. 

Sin Božji posreduje i ujedno vodi zaručnicu k nebeskom Ocu. U drugom razdoblju mistične ženidbe 
on svoju zaručnicu produhovljuje i uzdiže je uvijek na više, nad sve blago i bogatstvo ove zemlje, te 
je dovodi nebeskom Ocu da se već u ovom životu skupa s njome nastani kod njega. 

Tri Božanske Osobe su nerazdruživo uvijek zajedno. To duši nije nikad bilo tako jasno kao sada. U 
početku mističnog života poglavito je Duh Sveti osobno djelovao na dušu. On ju je priveo k 
Spasitelju, s kojim je tada poglavito vodila saobraćaj. Potom je Spasitelj vodi k nebeskom Ocu. Sad 
jasno spoznaje da tri Božanske Osobe stanuju u njoj. Sada zna da su se na njoj doslovno ispunile 
Spasiteljeve riječi: »Ako me tko ljubi, držat će moju riječ, i moj će ga Otac ljubiti: k njemu ćemo 
doći i kod njega se nastaniti«. 

Odnos među dušom i nebeskim Ocem postaje od sada unaprijed sve sinovskiji i povjerljiviji. 
Duša osjeća kako oko nebeskog Oca uvijek očinski nad njom počiva. Ona sama uvijek odlučno traži 
susret s tim očinskim okom, da u djetinjoj nevinosti svojim pogledom sve više zaroni u njegov. 
Tako duša nalazi Oca. Otada skoro isto tako lako saobraća s njime, kao što je do sada saobraćala sa 
Spasiteljem. 

Mistično jedinstvo ili sjedinjenje s Bogom 

Kad se tri Božanske Osobe nastane trajno u dusi na poseban način, kako smo rekli pri kraju 
pređašnjeg poglavlja, život duše poprima malo po malo neki drugi značaj. 

Do sada je — može se ovako reći — duša živjela nadnaravnim životom, a sada Spasitelj preuzima 
gospodstvo nad njom. 

On je jednim razumskim nagovorom pozove neka se odluči da će živjeti samo radi toga da 
vodi s njime onaj život koji on odsad želi živjeti u njoj s Ocem i Duhom Svetim. Duša ne oklijeva. 
Ona dragovoljno postaje vlasništvom svoga Boga i dragovoljno učestvuje u njegovom božanskom 
životu. 

Sad može Otkupitelj u njoj i s njome na stanovit način nastaviti na zemlji svoj život što ga je 
započeo pred devetnaest stoljeća. Jer, iako je njegovo sjedinjenje s usrećenom dušom bitno drukčije 
od sjedinjenja njegova božanstva sa čovječanstvom koje je primio od Blažene Djevice Marije, ipak 
nema na zemlji ništa što bi tom sjedinjenju bilo tako slično kao što je mistično jedinstvo s Bogom 
na koje on dušu pozivlje. Mistično, naime, jedinstvo s Bogom predstavlja šesti i najviši stupanj 
mističnog života milosti. 

Sam je Bog postavio u dušu svoje sjedište da se u njoj i po njoj proslavi i da na njoj očituje 
svoju uzvišenost i savršenstvo. Sad je Spasitelj s dušom jedno, kako je na posljednjoj večeri molio 

nebeskog Oca. Naravno da je ovaj novi, posljednji stupanj mističnog života daleko uzvišeniji od 
mističnih zaruka. 

Duša neprekidno osjeća da je Trojedini Bog u njoj kao praizvor njezinog duševnog života. 
Kao što sok iz čokota struji kroz lozu, kao što sunčano svjetlo rasvjetljuje zrak i kao što vatra žari 
željezo, tako i duh Božji neprekidno rasvjetljuje i grije dušu. Ona je, čak, s Bogom — kao duh s 
duhom — vezana tješnje negoli je kao duh vezana sa svojim tijelom koje je materijalno. 

Unutarnji saobraćaj s Božanstvom postaje sve više i više čisto duhovan, razumski. Duša sve dublje i 
sve jasnije spoznaje što znači duhovno naći Boga i na duhovan način živjeti zajedno s njime, što 
sačinjava bit mističnog života milosti. 

Kod toga je značajno da se duša u molitvi tek rijetko obraća Božanstvu općenito, osim ako 
se pri tom služi molitvenikom ili obrednom molitvom. Najradije se obraća uvijek osobno nebeskom 
Ocu, ili Otkupitelju ili Duhu Svetomu kao starim znancima. Onaj s kojim tako govori uvijek joj je 
na duhovni način živo prisutan poput čovjeka s kojim razgovaraš zatvorenih očiju. 

Često kod toga duši ne treba mnogo govoriti. Ona, naprotiv, zaokruži sve što joj je na srcu u jedan 
pojam bez riječi te ga upravi na dotičnu Božansku Osobu. Ona, naime, dobro zna da Bog pozna 
želje njezina srca bolje negoli bi ih ona mogla izreći. 

Dok tako govori s jednom Božanskom Osobom, prisutne su i ostale dvije više ili manje 
jasno. Stoga joj je sasvim lako moliti nebeskog Oca za koju milost u ime Isusovo, jer su joj obojica, 
Otac i Sin, veoma blizu. 

Osobito dira dušu što sa Spasiteljem i s nebeskim Ocem saobraća od godine do godine sve 
jasnije, skoro licem u lice. Ona vidi da ta jasnoća raste, ah se o tome ne može izražavati. To je nešto 
nadnaravno za što nema ljudskih pojmova. 

Duša na posljednjem stupnju mističnog jedinstva dolazi sve bliže i bliže trima Božanskim 

Osobama. Time biva sve više uvučena u odnose što ih tri Božanske Osobe imaju između 
sebe. O tom vrlo lijepo piše Scheeben u »Kršćanskim otajstvima«: »Pošto su nam Otac i Sin dali 
Duha Svetoga kao zalog svoje ljubavi, moramo mi Ocu i Sinu povratiti Duha Svetoga kao zalog 
naše djetinje i zaručničke ljubavi. Mistična zaručnica može najbolje uzvratiti ljubav, kojom joj 
nebeski zaručnik poljupcem svojih usta daruje Duha Svetoga, time da ona njemu poljupcem svojih 
usta uzvrati Duha Svetoga kao zalog svoje ljubavi. Tako mistična zaručnica postaje s nebeskim 
zaručnikom jedan duh u Duhu Svetom, kojega zaručnik udahnjuje u nju i s kojim se stapa u 
ljubavnom žaru, što ga je om probudio, kao što se dva goruća plamena stapaju u jedan. 
Udahnjivanja Duha Svetoga u dušu imaju svrhu da duša koja ih prima bude primljena u jedinstvo 
božanske naravi, da s Božanskim Osobama postane jedno na sličan način kako su one između sebe 
jedno«. 

Duhovni učitelji nikad se ne umaraju govoriti o uzvišenosti Božje milosti. Te pohvale u 
prvom redu zaslužuje mistično jedinstvo s Bogom, vrhunac stanja milosti ovdje na zemlji. Među 
ostalim veli Scheeben — Nierenberg u knjizi »Slave Božje milosti« na raznim mjestima: 

»Kao što se nakalamljena grančica izgubi u drvetu jer, ostajući što je prije bila, ipak više nije 
svoja nego pripada drvetu, tako i mi nismo više svoji nego Božji. Bog je sve u nama, jer nas je 
posve privukao u se i sebe prelio u nas. On nas prožima, kao što žar prožima željezo, i sjedinjuje 
nas sa sobom. On nas je sa sobom ujedinio kao čokot lozu. Ne treba nam se bojati da ćemo u tom 
neizrecivom sjedinjenju s Bogom izgubiti sami sebe, jer što više mi pripadamo Bogu, to više Bog 
pripada nama. Sto smo više mi u njemu i za njega, to je više i on u nama i za nas. O, koji li se 
nebeski život mora u našem srcu razviti, kad srce umre samom sebi da se prelije u božansko Srce 
Isusovo, kad ne osjeća više svoje nego njegove božanske kucaje i osjećaje! Što je tad naravnije 
negoli da se duša osjeća jedno s Bogom, kad vidi daje on tako neizrecivo ljubi, prožima i privlači!« 
U kojoj mjeri Bog i čovjek na mističnoj visini pripadaju jedan drugome, kako često, kako jasno i 
povjerljivo među sobom opće, mogu pokazati dva slijedeća primjera. 

Duša, koja je zbog bolesti i starosti postala skoro nesposobna za djelovanje, upita jednog 
dana Spasitelja: »Čemu sam ja još na zemlji?« Na to joj on odgovori: »Da se na mom Srcu skupa sa 
mnom moliš Ocu«. Na pitanje: »Za što treba da molimo: za ono što tebi leži na srcu, ili za ono što 
leži na srcu meni?«, reče joj Spasitelj: »Za ono prvo!« — Koje li se zvanje na zemlji može 

usporediti s ovim zvanjem?! Moliti se nebeskom Ocu skupa sa Spasiteljem, srce uza srce, za 
njegove probitke! 

Jedna premorena duša, sjedinjena s Bogom u mističnom jedinstvu, upita Spasitelja: »Što mi 
je činiti, kad ne mogu ništa za te raditi zbog duševne i tjelesne premorenosti?« Spasitelj joj 
odgovori: »Tada čezni za sjedinjenjem sa mnom, kao što i ja čeznem za sjedinjenjem s tobom«. 
Skupimo ukratko sve što je rečeno. 

Već davno smirena od vječnog suca u pogledu vlastite vječnosti, možda čak sigurna o 
svome vječnom spasu na temelju koje privatne objave, duša sjedinjena s Bogom u mističnom 
jedinstvu nema više nikakvih svojih interesa. Ona upravlja sve svoje misli i težnje na Božje 
probitke. U prvom redu moli, djeluje i trpi za probitke raspetog Sina Božjega. Njemu predaje sve 
svoje duševne moći i tjelesne snage da se stanujući u njoj njom služi kao živim oruđem uz 
neprekidni pristanak i sudjelovanje njezine slobodne volje. 

Ona se predaje božanskom ljubavniku ne zato da kod njega traži utjehe, nego da ona njega 
tješi za mnoge uvrede koje mu ljudi uvijek nanovo nanose. Ona znade da ga tim predanjem zaista 
tješi i da ga razveseljuje onom božanskom ljepotom i ljubavlju kojom ju je on sam ukrasio i ražario, 
kad ju je malo po malo preobrazio u sebe. 

Srcem sjedinjena sa Sinom Božjim moli se nebeskom Ocu da ispuni želje za čašću Božjom i 
za spasom duša koje su Spasitelju na srcu. Sve će te molbe biti sigurno ispunjene prema riječima: 
»Ako što zamolite od Oca u ime moje, dat će vam«. Stoga je jedna takva mistična zaručnica molila 
Spasitelja neka joj ne kazuje točno svoje želje, za koje se zajedno mole Ocu, da ne dođe u kušnju 
njezina poniznost kad vidi da se sve njezine molbe uslišavaju. 

Duša, dakle, uslijed najužeg sjedinjenja s Isusom, živi s njime svoj nadnaravni, izvanredni 
život kao jedno u dvije osobe. Svojom brigom punom ljubavi oko Spasiteljevih probitaka ona 
razveseljuje i nebeskog Oca koji je stoga očinski pomaže svojom posve posebnom providnošću. 
Ušavši tako u sudioništvo s Božjim životom u nama, duša nije zbog toga čisto pasivna i 
nesamostalna kad se služi svojom slobodnom voljom, što je potrebno radi toga da joj djela budu 
zaslužna. Na stanovit način ona kazuje Spasitelju u četiri oka sve što joj leži na srcu, svoje vlastite 
želje, kao i naravne i nadnaravne, duševne i tjelesne potrebe svojih bližnjih. Spasitelj ih pak usvaja, 
ako ispunjenje tih želja promiče čast Božju i vječni spas dotičnog. Tako duša, uslijed svoga odnosa 
s Presvetim Trojstvom, vrši tiho i neznano mnoga tjelesna i duhovna djela milosrđa. Jer koju li bi 
molbu mog nebeski Otac odbiti takvom djetetu i božanskom zaručniku takve zaručnice? 

Mistično jedinstvo s Bogom jest najsavršeniji način na koji se časti Bog. U našem smo 
razlaganju pošli od činjenice da je Gospodin stvorio ljude zato da ga časte i da prema svojoj 
sposobnosti u sebi očituju njegovo savršenstvo i uzvišenost. Kad čovjek dopre do mističnog 
jedinstva s Bogom, on ispunjava na najsavršeniji način ovu dvostruku zadaću za koju je stvoren. On 
časti Boga time što mu se potpuno predaje, tako da može u njemu i preko njega činiti što hoće. 
Istodobno čovjek u sebi očituje Božje savršenstvo i uzvišenost, jer se Trojedini Bog sa svojom 
uzvišenošću i savršenstvom trajno nastanjuje u njegovoj duši. 

Mnogi duhovni učitelji postavljaju pitanje — dali je savršena duša sigurna za svoj spas. Na 
to veoma važno pitanje može se odgovoriti na slijedeći način. 

Ako duša jednim pogledom obuhvati svoj prošli, sadašnji i budući život na zemlji, ona ne 
zna da li je vrijedna Božje ljubavi ili mržnje. No ta misao je ni najmanje ne uznemiruje. Kad je 
uvedena u preljubazno jedinstvo s Trojedinim Bogom, ona zna sigurno da je on u knjizi života 
izbrisao sve njezine prošle grijehe. Ona se od srca kaje još samo općenito, a ne ulazi više u 
pojedinosti grijeha. Sjedinjena sa svojim Bogom oko u oko i srce uza srce, nadalje, zna da se on 
neće nikada u vremenu ni u vječnosti od nje odijeliti niti je se odreći ako ona ostane onakva kakva 
je sada. A misao da bi u budućnosti, uza sve dobre odluke, ipak mogla postati nevjerna svome 
Spasitelju vlastitom krivnjom, drži je u djetinjem strahu. On joj daje priliku da ga uvijek nanovo 
moli da je čuva i brani od neprijatelja. U tom se potpuno oslanja na njega. Ona živi i bori se na 
zemlji samo za svog Boga i njegove probitke. A znade dobro da sigurnost njezinog vječnog spasa 
Spasitelj ubraja među najsvetije svoje probitke. 

Nadam se da sam uvjerio čitatelja li čitateljicu da svaka duša, pa i ona koja živi usred 
svijeta, s pravom može težiti, razumno i prikladno, za mističnom kršćanskom savršenošću. Ta 
težnja je uglavnom nutarnja, duhovna, te se dade složiti sa svakim zvanjem koje je uređeno po 
kršćanskoj razboritosti. Nipošto nije potrebno da se kod težnja za kršćanskom savršenošću vanjski 
život bitno razlikuje od vanjskog života svih uistinu dobrih katolika. 

Ako neizmjerni Bog svojom neistraživom odlukom zaključi da će s nekom dušom stupiti u 
mistični saobraćaj, on će joj dati odgovarajuće pripravne milosti. Tad je dužnost čovjeka da odlučno 
i ustrajno sudjeluje. Da se svladaju mnoge teškoće, nužno je potrebna dobra volja, postojana 
ustrajnost, mnogo samoprijegora i velika požrtvovnost. No sve je to također relativno lako postići 
uz pomoć milosti, dakle uz revno upotrebljavanje sredstava milosti. Stvoritelj rado zaštićuje one 
koji kod njega traže utočište, a osobito one koji se trude da ga molitvom, djelovanjem i trpljenjem 
uvijek sve više časte i razveseljuju. 

Uvijek treba pomnjivo paziti na to što je u mističnom životu bitno, a što nebitno, što je 
glavno, a što sporedno. ( Mistični život milosti IIpog 7-8) 


DODATCI ZA SEDME ODAJE 

Vidi uvodnu napomenu o značenju dodataka pojedenih odaja skripte: 

DODATAK 1. Dinamika porasta djelovanja Duha Svetog preko razmatranja do 
kontemplacije 

Prije nego li su darovi Duha Svetoga u nama dostigli svoj potpuni razvoj, već u času kad 
počnemo s molitvom, oni nadodavaju svoju svjetlost i svoj utjecaj na prakticiranje i značenje 
kreposti, da nam tako olakšavaju mislenu molitvu. Iako nas još ne stavljaju u pasivno 
kontemplativno i mistično stanje, oni čine gipkim našu dušu i čine je osjetljivijom za djelovanje 
Duha Svetoga. 

To je općenito naučavanje teologa koje ovako sažima o. Mejraard. Nakon što je spomenuo 
mišljenje onih autora, koji su držali, da darovi Duha Svetoga - budući da su pridržani isključivo za 
herojske čine - ostaju neaktivni, u vježbanju redovitih kreposti nadodaje: "Njihovo se djelovanje 
jednako proteže na mnoge okolnosti, gdje Božja volja traži od nas neku spretnost ili veću 
poučljivost u vježbanju običnih kreposti kršćanskog života, na primjer, kad se radi o tome, da se 
čovjek oslobodi nekih svojih mana, da ukroti svoje strasti, da se opre tjelesnim napastima, 
napastima svijeta i đavla,, napose, kad slabost ili bolest dotičnoga traže potpuniju i djelotvorniju 
pomoć I dosljedno počelo uzvišenijeg djelovanja. 

Ovo posljednje mišljenje smatramo istinitim, jer se temelji na činjenici, da darovi ne izvode 
neka posebna i od kreposti različita djela nego nam one jednostavno dolaze u pomoć, da se 
spremnije i lakše vježbamo u svim krepostima/ 4 

A ako nam darovi Duha Svetoga pomažu a vježbanju običnih kreposti pomažu nam i u 
mislenoj molitvi razmatranja koja je čin kreposti odnosa duše s Bogom ijedno od najdjelotvornijih 
sredstava za vježbanje u krepostima. Ovi darovi tada djeluju prikriveno i nije moguće razlikovati 
njihovo djelovanje od djelovanja kreposti. U nekim časovima ipak oni djeluju na jedan očitiji način, 
dajući nam kratkotrajne intuicije, koje jače djeluju na dušu, nego umovanje i više potiču u njoj 
osjećaje ljubavi, nego što ih, redovito osjećamo. 

Još nas više ti darovi pomažu u aktivnoj kontemplaciji koja se sastoj i u nekoj čuvstvenoj 
intuiciji istine. Pa to je upravo glavno svojstvo razvitka molitve da olakšaju taj pojednostavljeni 
pogled vjere time što naš intelekt ti darovi čine prodornijim, a našu ljubav žarčom. Već njihovo 
djelovanje - iako nas još ne dovodi u mistično kontemplativno stanje češće je i djelotvornije, nego u 
redovitoj mislenoj molitvi razmatranja. Time tumačimo, kako se naša duša može duže zaustaviti i 
čuvstvenije uputiti svoje poglede na jednu te istu istinu. 

Ali u ulivenoj kontemplaciji darovi Duha Svetog imaju naročitu ulogu i nakon što su darovi 
u duši posve razvijeni oni daju duši tako divnu nutarnju gipkost, po kojoj ona postaje sposobnom za 
mistično ili kontemplativno stanje. 

Tri dara Duha Svetoga između na posebni način dolaze do izražaja kod kontemplacije, i to 
darovi: znanja, razuma i mudrosti. 

Pravo da kažemo, same naše više sposobnosti, razum i volja, ukoliko ih usavršavaju i 
preobražuju teološke kreposti i darovi, i pokreće na djelovanje djelatna milost kojom Bog pokreće 
razum i volju su počela iz kojih izvire kontemplacija. Dakle kontemplacija proistječe iz djelovanja 
Duha Svetoga na razum i volju. 

Darovi su zapravo nakalamljeni na naše sposobnosti i dosljedno tijekom kontemplacije i 
sposobnosti i darovi neodjeljivo dolaze do izražaja u istom činu. Te su sposobnosti, tako 
preobražene počela kontemplacije. To jest oni su bliži izvor iz kojeg, pod utjecajem milosti djelatne 
izviru čini kontemplacije, kao sto je razum, usavršen krepošću vjere, počelo iz kojega izviru čini 
vjere. 

Svi teolozi priznaje, da su darovi Duha Svetoga razum i mudrosti neposredna počela 
kontemplacije. Ali poneki tu ulogu ne pripisuju daru znanja. Mi držimo, s većinom autora, da ne 
treba ni taj dar isključiti, jer kontemplacija ima katkada svoju ishodišnu točku u stvorenjima, a u 
tom nam slučaju dar znanja izvrsno dolazi, da nam pomogne, da gledamo sliku Božju u stvorovima. 

"Bog je.- veli sv. Ivan od Križa - na svakom od svojih stvorenja ostavio svoj trag, ne samo 
time, što ih je stvorio iz ničega, nego i što im je dao osim toga milosti i bezbrojna svojstva. Povećao 
im je njihovu ljepotu još divnim redom i nepogrešivom ovisnošću, koja ih povezuje jedna s 
drugima... Stvorenja imaju u sebi trag Gospodnjeg prolaska, to znaci žig njegove veličine, mudrosti 
i drugih božanskih svojstava«. A to je baš vlastiti učinak dara znanja, da nas od stvorenja diže k 
Stvoritelju, i da nam pokazuje ljepotu Božju, koji se sakriva pod tim vidljivim simbolima. 

Ta tri dara Duha Svetoga jedan drugog upotpunjuje i djeluju li svi zajedno ili jedan za 
drugim u istoj kontemplaciji. 

Tako nas dar znanja diže od stvorova k Bogu da nas s Njime sjedini. Njega prati uliveno 
svijetlo, po kojem jasno vidimo ništavilo svega onoga svijet traži: časti, bogatstva, uživanja. Po 
njemu vidimo cijenu trpljenja i poniženja kao sredstvo, da se približujemo Bogu, da Ga slavimo, 
vidimo odraz njegovih savršenosti, koje se kriju u stvorenjima. Tu svjetlost prati jedna milost, koja 
djeluje na volju, da se otrgne od stvorenja i da joj pomogne, da se s njima posluži samo kao 
stepenicama na putu k Bogu. 

Dar razuma nam pomaže, da pođemo dalje. Taj dar nam pokazuje divni sklad, koji postoji 
između naše duše i Boga, između objavljenih istina i naših najdubljih težnja, kao i međusobne 
odnose tih istina, i time utvrđuje naš razum i naše srce na putu bližeg jedinstva s Bogom, utvrđuje 
ga u Božjim unutarnjim djelovanjima, u otajstvima presvetog Trojstva, Utjelovljenja ili milosti i 
omogućuje nam da se tim otajstvima divimo, promatrajući ih u njima samima, kao i u međusobnim 
relacijama i to toliko, da nam je teško od svega toga otrgnuti svoj razum i svoje srce. 

Rysbroeck ga uspoređuje sa sunčanim svijetlom: "Sunce svojim zrakama, napunja zrak 
divnom bistrinom. Ono obasjava svaki oblik i svako tijelo i omogućava razlikovanje svih boja. 
Tako taj dar prodire u razum i tu proizvodi tu jednostavnost i bistrinu. Tu jednostavnost prožimaju 
zrake posebne bistrine. Tada smo sposobni, da spoznamo divna svojstva, koja su u Bogu i koja su 
izvor svih njegovih djela“. 

Dar mudrosti, po kojem sve stvari cijenimo i prosuđujemo u njihovu odnosu prema Bogu i 
po kojem uživamo u božanskim stvarima, još jače utvrđuje i povezuje naš razum i naše srce na 
predmet koji promatramo i omogućava nam da prionemo uza nj još žarče i još ustraj nije, 

Ruysbroeck opisuje i tu ugodnost, slast, koju proizvodi taj dar: »Ta slast je tolika, da se duši 
čini da se u toj neizmjernoj slasti mora poništiti i uništiti i nebo i zemlja, i sve što oni obuhvaćaju. 

Ta slast je i ispod i iznad (to znači u višim i nižim sposobnostima duše), izvana i iznutra, prožima i 
ispunja kraljevstvo čitave duše... Tako razum shvaća jednostavnost, odakle izviru sve radosti. Iza 
toga rasvijetljeni razum stane promatrati. On ipak znade da to neiskazano uživanje mora ipak umaći 
njegovoj spoznaji jer njegovo se promatranje odvija u svijetlu stvorene svjetlosti, a ovi užitci su bez 
mjere. Stoga razum nemoćno prestaje u tom promatranju. Ali razum, koji je preobražen, 
zahvaljujući toj svjetlosti bez granica, promatra i učvršćuje bez prestanka neshvatljivu radost 
blaženstva." 

Ostala četiri dara Duha Svetoga, iako nemaju u kontemplaciji tako važno mjesto, imaju, ipak 
nekog udjela i to na dva načina: 

a. Oni nas na nju pripravljaju, jer i po njima postaje naša duša gipkija i poučijivija za 
djelovanje Duha Svetoga. 

b. Oni u njoj sudjeluju, jer bude u našem srcu pobožna čuvstva, koja prate kontemplaciju. 
Tako nam na primjer dar straha Božjega daje osjećaje žalosti i odricanja, od stvorova. Dar 
pobožnosti opet osjećaje sinovske ljubavi; dar jakosti osjećaje velikodušnosti i ustrajnosti; dar 
savjeta nam pomaže, da primijenimo na sebe i na druge primljena rasvjetljenja Duha Svetoga. 
Vidimo dakle da svaki od tih darova ima svoju ulogu u kontemplaciji 

Pet duhovnih osjetila i darovi Duha Svetoga 

Izvjesni broj Otaca i teologa a s njima i mnogi mistični pisci., govore o pet duhovnih osjetila 
analogno s pet osjetila mašte. Evo lijepog teksta, u kojem ih opisuje sv. Augustin: "Što ja pak 
ljubim kad Tebe ljubim? -Ne ljubim tjelesne ljepote, niti vremenite krasote... Pa ipak ja ljubim neko 
svijetlo, neki glas, neki miris, neku hranu, neki zagrljaj kad ljubim Boga moga, koji je svijetlo, glas, 
miris, hrana i zagrljaj unutarnjeg čovjeka u meni. Tamo svijetli mojoj duši svjetlost koja ne 
obuhvaća mjesto. Tamo zvuči glas što ga ne zahvaća ovo vrijeme, tamo se širi miris što ga ne 
raznosi vjetar. Tamo se osjeća slast, koja ne smanjuje uživanje. Tamo ostaje ono što zasitnosti ne 
raskida. To je što ljubim, kad Boga ljubim“. ( Ispovijesti 10,6) 

Što treba shvatiti pod tim: duhovnim osjetilima? Izgleda nam, da su to zapravo funkcije ili 
djelovanje darova Duha Svetoga, posebno darova razuma i mudrosti. Tako se duhovna osjetila vida 
i sluha odnose na dar razuma koji nam pomaže gledati Boga i božanske stvari, i slušati Boga koji 
nam govori srcu. 

Tri druga osjetila se odnose na dar mudrosti, koji nam omogućuje, da uživamo u Bogu, da 
udišemo i mirišemo miomiris njegove savršenosti i da s njime dođemo u kontakt nekim zagrljajem i 
duhovnim poljupcem, što nije ništa drugo, nego iskustvena ljubav prema Bogu. 

Plodovi Duha Svetoga 

Na darove se nadovezuju kušanje plodova Duha Svetoga i blaženstava koja im odgovaraju i 
koja ih dopunjuju, Kao milosti dragovoljno dane, koje imaju s darovima neku analogiju. 

Plodovi Duha Svetoga. Kada stanovita duša vjerno odgovara, na djelatne milosti, koje 
pokreću kreposti i darove, ona čini kreposne čine, ispočetka nesavršeno i teško, a zatim sve bolje i 
sve ugodnije, koji ispunjaju srce svetom radošću. To su plodovi Duha Svetoga, koje možemo ovako 
definirati. Plodovi Duha Svetoga su kreposni čini, koji imaju već određenu savršenost i koji 
napunjaju dušu svetom radošću. 

Pavao apostol ih nabraja devet: ljubav, radost, mir, strpljivost, blagost, dobrota, vjernost, 
krotkost, umjerenost. Ali on nije imao namjeru načiniti potpuni popis. A sv. Toma primjećuje s 
pravom, daje taj broj simboličan i da on u stvari označuje sve kreposne čine u kojima duša nalazi 
neku duhovnu utjehu. Plodovi su Duha Svetoga svi kreposni čini, u kojima čovjek uživa. 

Ovi se plodovi razlikuju od kreposti i darova, kao što se razlikuje čin od mogućnosti. Ipak se 
svi kreposni čini ne mogu nazvati plodovima, nego samo oni koje prati neka duhovna radost. Iz 
početka kreposni čini često traže mnogo napora i imaju u sebi neku trpkost, neku napor, oporost kao 

zeleno voće. Ali kad se čovjek dugo vježba u krepostima, stiče neku lakoću u izvršavanju tih čina, i 
to čini bez velikog napora, što više i radosno, kao i’ druge čine, za koje je stekao, naviku. Takve 
čine onda nazivamo plodovima. Plodove dakle postižemo; samo njegujući kreposti i darove, a po 
njima i blaženstva, koja su predokus vječne sreće. 

Blaženstva 

Blaženstva su posljednja kruna Božjeg djelovanja u nama. Kao i plodovi, to su čini, ali 
toliko savršeni, da izgledaju više kao plod darova Duha Svetoga nego kreposti. To su plodovi Duha 
Svetoga ali toliko zreli, da nam daju već neki predokus nebeskog blaženstva. Odatle im i ime. Naš 
ih Spasitelj, u svojem govoru na gori, svodi na osam: siromaštvo duhom, blagost, ožalošćeni 
(raskajani), glad i žeđ pravde, milosrđe, čistoća srca, strpljivost u progonstvu. Ali možemo reći daje 
i taj broj samo simboličan i da nema ništa, što bi ga ograničavalo. 

Ta blaženstva nipošto ne označuju apsolutnu i savršenu sreću. To su prije sredstva da se 
postigne vječno blaženstvo i to vrlo djelotvorna sredstva. Jer kad čovjek radosno prihvaća, 
siromaštvo, blagost, čistoću, poniznost, kad znade, toliko nadvladati samoga sebe, da se moli za 
svoje neprijatelje i da ljubi križ, tada on savršeno nasljeduje našega Gospodina i velikim koracima 
napreduje na putovima savršenstva. 

Darovi, nas Duha Svetoga uvode na put sjedinjenja, kad znamo dopustiti da rastu u našoj 
duši. Koliko je neka duša više pročišćena toliko je djelovanje Duha Svetoga snažnije jer ne nailazi 
na otpore. 

Darovi Duha Svetoga nam omogućuju da se vježbamo u svim moralnim i bogoslovskim 
krepostima u savršenijem stupnju i tako nas sjedinjuju s Bogom i pomažu nam nasljedovati njegova 
božanska savršenstva. Oni daju našoj duši onu gipkost i onu poučljivost koja omogućuje Duhu 
Svetomu da obuhvati našu dušu i da u njoj slobodno djeluje. 

DODATAK 2. Opis iskustva stanja duše koja je proživjela duhovno vjenčanje prema 
iskustvu i nauku drugih svetaca 

(Vidi uvodnu napomenu o značenju dodataka pojedenih odaja skripte: Ovaj dodatak donosimo 
kako bi se moglo vidjeti kako drugi sveci opisuju općenito ili kao vlastiti doživljaja vrhunska 
mistična iskustva preobražavajućeg sjedinjenja ili duhovnog vjenčanja. U svetačkoj i mističnoj 
tradiciji ova vrhunska sjedinjenja duše s Bogom na zemlji osim kao neizrecivost se još izražavaju u 
kategorijama nerastavljivosti duše i Boga, preobraženja - pobožanstvenjenja, osjećaja trajne 
prisutnosti i pred okusa vječnosti) 

Sv, Anđela Folinjska: „Treći stupanj sastoji se u punini savršenstva i potpunom 
preobraženju duše u Boga. Duša je tada potpuno preobražena u Boga, tako da se u njoj vidi samo 
Isus nekada u svojim mukama, drugi puta u svojoj slavi, izgleda mi da On mijenja, preobražava 
moju dušu u biti i uranja u ponor svoga savršenstva... Tu vrhunsku objavu Boga sam doživjela 
tisuće puta, i uvijek je bila nova i drugačija. Bilo mije rečeno da ovo neizrecivo darivanje je dobro 
koje posjeduju sveti u vječnom životu, daje pravo to a ne nešto drugo. Samo što ne uživamo u istoj 
mjeri jer u Nebu i najmanji od svetih uživa više nego bilo koje stvorenje ovdje na zemlji prije svoje 
smrti“. 


BI. Marija od Utjelovljenja, uršulinka: Blaženica je imala doživljaj trajnog sjedinjenja 
duše s Bogom, na početku tog iskustva duhovnog vjenčanja doživjela je razumsko viđenje 
Presvetog Trojstva. Ona ovako opisuje ovo iskustvo: „To je moje postojano i neprestano stanje 
duše. U ovom stanju se može govoriti o svemu, čitati sve, raditi što se želi pa ipak ono najhitnije u 
duši ostaje tajno. Duše nikada ne prestaje biti sjedinjenja s Bogom, uistinu ni njegove uzvišenosti 
nimalo dušu ne pomućuju... Oluje napasti ne uspiju doći do tih dubina i ništa ne može duši oduzeti 
njen blaženi boravak u nutrini“. 

Sv. Ljudevit Montforski piše majci o neizmjernom nebeskom blagu koje nosi u duši i 
upućuje ju da ga i ona i svi drugi traže: 

“U novoj obitelji kojoj pripadam vjenčao sam se s Mudrošću i križem, tu je moje čitavo 
blago, vremenito i vječno, zemaljsko i nebesko, a ono je tako veliko da, kad bi bilo poznato, mojoj 
bi sudbini zavidjeli najbogatiji i najmoćniji kraljevi zemlje. Nitko ne pozna tajne o kojoj govorim, 
ili posve malo njih. Ti ćeš je upoznati u vječnosti, ako se sretno spasiš, jer se može dogoditi i 
protivno: dršći i više ljubi. 

Molim svoga oca u ime Oca nebeskoga da se ne dotiče smole, jer će se uprljati, da ne jede 
zemlje jer će se udaviti, da ne udiše dima jer će se ugušiti. Bježati od svijeta i mrziti ga; i biti 
pobožan prema svetoj Djevici. U njoj sam ocu i tebi najodaniji. Pozdravljam tvoga anđela čuvara i 
tvoj sam sav u Isusu i Mariji, Montfort, svećenik i nevrijedni rob Isusov koji živi u Mariji”. 

Ljudevit svojoj majci i nama dade naslutiti nešto od veličine svoje svetačke duše. On govori 
o mističnom braku svoje duše sa Mudrošću i križem. Naime u proteklom periodu u duhovnom 
životu traženje Mudrosti bijaše dominantna težnja svečevog nutarnjeg života, a ovdje nam govori o 
mističnom vjenčanju s Mudrošću u smislu jednog trajnog duhovnog stanja, posjedovanja. Ovaj tekst 
nije jedino svjedočanstvo o mističnom životu sv. Ljudevita. Znamo daje Grignionu još kao 
sjemeništarcu Leschassier uvjeren u njegovo duboko sjedinjenje s Kristom naložio da mu napiše o 
tome izvještaj koji nažalost nije sačuvan, a pred kraj života svetac u zadnjem suočavanju s Blainom, 
koje ćemo još komentirati, sam svom prijatelju priznaje da trajno osjeća u duši Isusovu i Marijinu 
prisutnost. 

Više puta u svojim djelima svetac aludira na te vrhunce mistike, a ti tekstovi odišu njegovim 
vlastitim iskustvom: “Tko god želi da zadobije veliko blago Mudrosti, treba daje poput Salomona 
traži vrlo rano, ako je moguće već od svoje mladosti. Neka je traži duhom i čisto kao što čisti 
zaručnik traži svoju zaručnicu. Tražiti je treba ustrajno i neumorno sve dok je ne nađe. Jedno je 
sigurno: Vječna Mudrost toliko ljubi duše da ih uzima za svoje zaručnice i s njima sklapa duhovni, 
ah pravi brak kakav ovaj svijet ne poznaje ... Mudrost ne da čovjeku svjetlo da spozna istinu već i 
divnu sposobnost da tu istinu pred drugima”. (Ljubav vječne Mudrosti 53 i 95). 

Sv. Ljudevit je misionar i živi apostolatsku duhovnost. I u mistici je usmjeren na naviještanje. A 
visine mističnog sjedinjenja do kojih je svetac došao teško je iskazati riječima. Tako majci govori, 
da će u vječnosti, ako se spasi spoznati tu vrstu sjedinjenja s Bogom. 

I drugi mistici, kad govore o tom vrhunskom sjedinjenju duše s Bogom, koriste iste ili slične 
usporedbe predokusa vječnosti. Tako sv. Terezija Avilska govoreći u Zamku duše u sedmoj odaji o 
duhovnome braku kaže: ”Tako je velika tajna i tako uzvišena milost ono što tu Gospodin saopćava 
duši u jednom času da ne znam s čime da to usporedim, nego s time da joj Gospodin hoće pokazati 
u tom času kakva je slava na Nebu, na tako uzvišen način kakvo nije nijedno viđenje niti duhovni 
užitak”.( VII. 2. br.3) 

Sv. Ljudevit na više mjesta u svojim djelima s različitim naglascima piše o učincima koje u 
duši proizvodi sjedinjenje s Isusom. Ti tekstovi odišu osobnim mističnim iskustvom sveca. 
Montfort govori o saopćenju Mudrosti, o Bogu koji se daruje kao izrazu i ostvarenju Božje ljubavi 
koja se može za dušu dogoditi i na otajstveno skrovit i neprimjetan način. Sa svoje strane duša treba 
biti pripravljena i osposobljena za sjedinjenje s Bogom. 86 Svetac govori o onome što je sam 
proživio, a vidjeli smo da govori kako je doživio mistično vjenčanje s Kristom kojega on naziva 
Mudrošću i sa njegovim Križem te onda njegov nuka treba shvatiti i kao dio njegova duhovnog 
iskustva: 

„Budući daje ta uzvišena ljepota po prirodi prijateljica dobra (usp. Mudr 7, 22.), a posebno 
dobra koje posjeduje čovjek, njezina je najveća radost da se saopćuje. Zato kaže Duh Sveti da ona 


Za teološki komentar učinka sjedinjenja s Kristom vidi M. Sušac, nav. dj. str. 55-56. 

među narodima traži osobe nje dostojne i da se izlijeva i predaje svetim dušama (Mudr 6, 17; 7, 
27.). I upravo ta komunikacija Vječne Mudrosti čini od tih duša Božje prijatelje i proroke. Nekoć je 
ušla u dušu Božjega sluge Moj šija i komunicirala mu obilnu svjetlost da je vidio velike stvari i 
divnu snagu da čini čudesa i odnaša pobjede: „Ušla je u dušu sluge Gospodnjeg, i on se strašnim 
kraljevima opro čudesima i znacima” (Mudr 10, 16.). Kad božanska Mudrost uđe u dušu, ona u nju 
sa sobom donosi svakovrsna dobra i nebrojeno bogatstvo. ,,S njome su mi došla sva dobra i od ruku 
njezinih blago nebrojeno” (Mudr 7, 11.). Tako svjedoči za istinu Salomon nakon što je primio 
Mudrost. Između bezbrojnih učinaka koje Mudrost izvodi u dušama, a često na tako tajanstven 
način da ih možda ni sama duša ne zapaža, evo samo nekoliko onih najobičnijih. Vječna Mudrost 
saopćuje duši koja je posjeduje svoj duh pun svjetla: „Zato se pomolih, i razbor dobih; zavapih, i 
primih duh Mudrosti” (Mudr 7, 7). Taj profinjeni i pronicljivi duh kakav je bio u Salomona 
prosuđuje oštroumno i prodorno o svim stvarima: „Na sudu će se vidjeti kako sam oštrouman, i 
divit će mi se velikaši kad stanem pred njih” (Mudr 8, 11). Ona priopćuje čovjeku veliku znanost 
svetaca, ali i druge prirodne znanosti, pa i one najtajnije, ukoliko su joj podesne: „Ako li tko čezne 
za većim znanjem, ona poznaje prošlost i proriče budućnost, vična je izrekama i umije odgonetati 
zagonetke” (Mudr 8, 8). Jakovu je dala znanje svetaca, podarila mu znanje o svetinjama (usp. Mudr 
10, 10.). Salomonu je dala istinsku znanost o cijeloj prirodi, o svemu što jest (usp. Mudr 7, 17.). ,,I 
spoznadoh sve što god je tajno i javno” (Mudr 7, 21). Iz tog istog beskrajnog izvora svjetlosti crpili 
su svoje uzvišene spoznaje svi crkveni naučitelji, između ostalih sv. Toma Akvinski kako sam 
priznaje, a mi ih upravo i cijenimo zbog tih spoznaja. Sami zapažate da ta rasvjetljenja i spoznaje 
koje daje Mudrost nisu suhe, besplodne i nepobožne, već su pune svjetla i unkcije, one su djelatne i 
pobožne, zadiru u srce i zadovoljuju ga, a istodobno nam prosvjetljuju duh“ (LJVM 90-94). 

Prvi učinak sjedinjenja s Kristom Mudrošću je prosvjetljenje i preobraženje same duše. 
Kako bi duša sigurno hodila putovima Božjim i ostala uvijek sjedinjena s Isusom, Bog joj ulijeva 
svoje svjetlo, svjetlo Duha Svetoga, koje prožima i zapaljuje cijelo biće. Ta spoznaja nadilazi 
redovnu ljudsku spoznaju jer se Bog koji je duh, izravno daruje ljudskom duhu, a to se kakao kaže 
svetac, može dogoditi neprimjetno i za samu dušu. Bog duši daruje poseban način spoznaje „veliku 
znanost svetaca,“ tj. iskustvenu mističnu spoznaju Božje prisutnosti i ljubavi. Svetac nastavlja: 

„Mudrost ne daje čovjeku samo svjetlo da spozna istinu, već daje i divnu sposobnost da tu 
istinu preda drugima: „Ima znanje da govori”(Mudr 1, 7). Mudrost posjeduje spoznaju onoga što se 
govori, i ona daje znanje da se to dobro govori, jer „ona je otvorila usta nijemima i obdarila djecu 
nejaku jezikom rječitim” (Mudr 10, 21). Ona je razriješila nerječit jezik Mojsijev, ona je „dala svoje 
riječi u usta prorocima da istrjebljuju i ruše, da zatiru i nište, da grade i sade” (Jer 1, 9-10), mada se 
oni branili da ne znaju govoriti više od maloga djeteta. Mudrost je dala i apostolima lakoću u 
propovijedanju Evanđelja da posvuda objavljuju divotna djela Božja (usp. Dj 2, 1). „Ti puniš usta 
besjedom.” Od njihovih je ustiju načinila riznicu riječi. Budući da je Božanska Mudrost od 
vječnosti i u vremenu, ona je uvijek govorila, i na njezinu je riječ sve stvoreno i sve obnovljeno. 
Ona je govorila preko proroka i preko apostola, a govorit će i do konca vjekova kroz usta onih 
kojima se daje. No riječi koje božanska Mudrost saopćuje ljudima nisu neke uopćene, prirodne i 
ljudske riječi već su one uistinu božanske (usp. 1 Sol 2, 13). To su jake, djelujuće i prodorne riječi: 
„Oštrije od svakog dvosjeklog mača” (Heb 4, 12), koje idu od srca onoga koji govori do srca onoga 
koji sluša. Salomon je primio upravo taj dar Mudrosti, jer mu „dade Bog govoriti kako ga svjetova” 
(Mudr 7, 15). Te je riječi Gospodin obećao i svojim apostolima: „Ja ću vam dati riječitost i mudrost 
kojoj se neće moći suprotstaviti ni oduprijeti svi vaši neprijatelji” (Lk 21, 15). A u našem vremenu 
ima tako malo propovjednika koji imaju taj neprocjenjivi dar riječi, koji mogu reći sa sv. Pavlom: 
„Navješćujemo Mudrost Božju”(l Kor 2, 7). Oni, naprotiv, većinom govore prema naravnom 
svjetlu svoga duha ili iz kakve knjige, a ne kako ih savjetuje božanska Mudrost ili iz božanskog 
obilja (usp. Mt 12, 34) što im ga pruža Mudrost. Upravo danas i ima tako malo obraćenika koji se 
obraćaju pod djelovanjem riječi. Kad bi propovjednik uistinu primio od Mudrosti taj dar riječi, 
njegovi bi slušatelji jedva mogli odoljeti njegovim riječima, kako nas uči primjer sv. Stjepana: „Ne 
mogoše odoljeti mudrosti i Duhu kojim je govorio” (Dj 6, 10). Takav bi propovjednik govorio 
istodobno i s puno miline i s autoritetom kao onaj koji ima vlast (usp. Mk 1, 22) (LJVM 95-97). 

Drugi učinak najuže povezan s prvim je apostolatska dimenzija iskustva sjedinjenja s 
Isusom. Sv. Ljudevit koji je sam bio pučki misionar i navjestitelj Evanđelja, upravo ovu dimenziju 
duhovnog i mističnog života smatra vrhuncem kršćanskog savršenstva (usp. LJVM 30). Naime, 
sjedinjenje s Kristom Mudrošću ne daje čovjeku samo svjetlo da spozna istinu, već daje i divnu 
sposobnost da tu istinu preda drugima. Za sveca je sposobnost učinkovitog naviještanja Evanđelja 
Božji dar. Duša koja je sama u molitvi i kontemplaciji usvojila duh i poruku Evanđelja, prošla kroz 
čišćenja i došla do sjedinjenja s Bogom te iskustveno kuša Božju ljubav, tu istu ljubav učinkovitim 
naviještanjem prenosi drugima. Svetac nastavlja: 

„Vječna Mudrost, predmet blaženstva i naslade Vječnoga Oca i radost anđela, postaje u 
čovjeku koji je posjeduje počelom najčišćih slasti i utjehe. Ona mu daje tek za sve što je Božje, a 
odvraća ga od stvorenja. Duh mu razveseljuje blještavilom svoga svjetla, a u srce mu ulijeva 
neopisivu radost, zadovoljstvo i mir usred gorčina i okrutnih muka kako kaže i sv. Pavao: 
„Preobilna je radost moja zbog sve nevolje naše” (2 Kor 7, 4). „Kada se vratim kući, tad ću počinuti 
kraj nje, jer u drugovanju s njome nema gorčine, i nema bola u zajedništvu s njom, već samo užitak 
i radost“ (Mudr 8, 16). I u svemu tome sam se radovao, jer Mudrost sve donosi (usp. Mudr 7, 12). U 
ljubavi je njezinoj radost čista (usp. Mudr 8, 18). A radosti i užici koje donose stvorenja samo 
izgledaju kao radost, a u stvari su opterećenje duha“ (LJVM 98). 

Treći učinak sjedinjenja je nutarnje kušanje ljepote Božje ljubavi. Duša osjeća daje ljubljena 
od Boga te da mu ljubavlju odgovara na ljubav. Ta igra ljubavi duše i Boga rađa slašću i utjehom, 
donosi duboki nutarnji mir i odvraća dušu od stvorenja. To mistično sjedinjenje s Bogom ostaje u 
duši aktualno i u svim protivštinama i mukama koje doživljava (usp PPK 52-53). 

Svetac nastavlja: „Kada se vječna Mudrost predaje jednoj duši, ona joj daje sve darove Duha 
Svetoga i sve nužne krjeposti u visokom stupnju: daje joj bogoslovne krjeposti: živu vjeru, čvrstu 
nadu, goruću ljubav; stožerne krjeposti: razboritu umjerenost, veliku razboritost, savršenu 
pravednost i neslomljivu jakost; moralne krjeposti: savršenu vjeru, duboku poniznost, ljupku 
blagost, potpunu poslušnost, potpuno odreknuće sebe, trajno mrtvljenje, uzvišenu molitvu itd. To su 
te krasne krjeposti i nebeski darovi o kojima Duh Sveti u malo riječi ovako govori: „Ako li pak tko 
ljubi pravednost, krjeposti su plodovi njezinih napora: ona poučava umjerenosti i razboritosti, 
pravednosti i hrabrosti, od kojih u životu nema ništa korisnijeg ljudima” (Mudr 8, 7) (LJVM 99). 

Četvrti učinak sjedinjenja je uzdizanje duhovnog života po ulivenom Božjem daru na one 
stupnjeve do kojih duša sama po sebi i svojim naporima nikada ne bi mogla doći. Na taj način u 
svim bitnim dimenzijama duhovnog života vjernik živi novim božanskim životom što se očituje 
prvenstvenom u činima krjeposti koji nadilaze ljudske snage. Po sjedinjenju Bog je ne samo 
prisutan nego uz ljudsku suradnju i djelatan u konkretnom životu. 

Svetac nastavlja: „Konačno, budući da je Mudrost najaktivnija od svega, „gibljivija je od 
svakog gibanja”, ona ne ostavlja one kojima je poklonila svoje prijateljstvo u stavu mlakosti i 
nemara, već ih raspaljuje ognjem ljubavi i nadahnjuje im velike pothvate na slavu Božju i spasenje 
duša. No da ih prokuša i da ih učini što dostojnijima sebe, pribavlja im velike borbe i čuva za njih 
protivštine i oprečnosti gotovo u svemu što poduzimaju. Dopušta čak i đavlu da ih kuša, a svijetu da 
ih ocrnjuje i prezire, dok ih njihovi neprijatelji nadvladavaju i pobjeđuju. Čak ih i sami prijatelji i 
rođaci napuštaju ili izdaju. Sad pripušta da izgube dobra, sad im opet šalje kakvu bolest. Ondje ih 
čeka nepravda, tamo opet žalost i utučenost srca. Kuša ih na svaki način u tijesku raznih nevolja. 
„Ako su u očima ljudskim bili kažnjeni, nada im je puna besmrtnosti. Za malo muke zadobili su 
dobra velika, jer ih je Bog stavio na kušnju i našao da su ga dostojni. Iskušao ih je kao zlato u 
taljiku i primio ih kao žrtvu paljenicu” (Mudr 3, 4-6). „Mudrost je pravedniku uspjehom okrunila 
napore njegove i umnožila plodove truda njegova. Kad su ga pritijesnili lakomci, pomogla ga je i 
obdarila bogatstvom, sačuvala ga od neprijatelja i zaštitila ga od zasjeda, darovala mu pobjedu u 
žestokom boju da spozna kako je bogobojaznost od svega jača” (Mudr 60, 10-12). Eto, tako križ 
postaje baština i nagrada onih koji žele ili već posjeduju Vječnu Mudrost. Ali ta ljupka gospodarica 
sve proračunava, važe i mjeri te daje svoje križeve svojim prijateljima u onoj mjeri u kojoj ih oni 
mogu nositi, te na njih izlijeva toliku bujicu svojih naslada da im ti križevi postaju pravi užici“ 
(LJVM 100 i 1003). 

Peti učinak sjedinjenja se nadovezuje na prethodne. Redovno duhovno iskustvo ili mistika 
življenja posvete usmjereni su prema sjedinjenju s Bogom i dioništvu u Božjem djelovanju u svijetu 
i dušama po naviještanju Evanđelja što sobom nužno nosi protivljenja kao što se to vidi iz Isusova 
života. Nakon što je doveo dušu do sjedinjenja s Bogom, on je vodi daljnjem suobličenju Isusu 
Kristu po nasljedovanju njegova života. To uvijek ostaje otvoren put za daljnji rast. Sjedinjenje s 
Bogom daje duši ispravno razumijevanje svih križeva i protivština u životu kao i snagu da ih 
podnose u Kristovu Duhu s njime. Upravo ta stvarnost, usprkos svim protivštinama u duši rađa i 
duhovnom radošću. O toj mudrosno-mističnoj spoznaji Kristova križa koja postaje izvor plodnog 
svetačkog apostolata u osobnom iskustvu sv. Ljudevit opisuje u pismu upućenom sestri Luizi. 
Sestra Katarina od sv. Bernarda, Ivana Guyonne (Luiza) iz Rambervilliersa, svjesna koliko mora 
biti zahvalna Ljudevitu za svoje zvanje, piše bratu u Pariz i poslije toliko godina želi ga vidjeti. Ako 
je već u Parizu, mogao bi doći i do nje. Zahvaljujući toj sestrinoj želji, ostao nam je jedan od 
najljepših bisera koje je napisao Montfort, pismo od 15. kolovoza 1713. Montfort govori o 
mističnom sjedinjenju s Kristovim križem koje postaje izvor plodnoga apostolata. Svetac po 
sjedinjenju s Kristom živi onu duhovnu stvarnost koju je još sv. Pavao apostol u Poslanici 
Galaćanima opisao riječima: „Dječice moja koju ponovno u bolovima rađam dok se Krist ne 
oblikuje u vama“ (Gal 4,1 9). 

„Živio Isus, živio njegov križ! Kad bi ti znala moje križeve i moja poniženja u 
pojedinostima, sumnjam da bi tako živo željela vidjeti me, jer u svakom kraju gdje se nađem uvijek 
pružam jedan krak križa svojim najboljim prijateljima da ga nose, često protiv moje i protiv njihove 
volje. Nitko me ne može podržavati niti se usuđuje izjasniti za mene, a da zbog toga ne bi trpio, a 
često pada i pod udar pakla protiv koga se borim, svijeta komu se protivim i tijela koje progonim. 
Mravinjak grijeha i grješnika što ih napadam, ne pušta nikakva mira ni meni ni mojima. Uvijek u 
pripravnosti, uvijek na bodljikama, na oštrom kamenju, osjećam se kao lopta u igri: još nije udarena 
s jedne strane, već je biju s druge krutim udarcem. To je sudbina siromašnog grješnika. Tako sam 
bez predaha i bez odmora već trinaest godina, otkako sam izašao iz sv. Sulpicija. Ipak, draga sestro, 
blagoslivljaj Boga za mene, jer sam zadovoljan i radostan posred svih svojih patnji, te ne vjerujem 
da na svijetu ima išta slađe za mene od najgorčega križa, kad je natopljen u krvi raspetoga Isusa i u 
mlijeku njegove božanske majke. No, osim ove nutarnje radosti, imamo još jednu veliku korist kad 
podnosimo križeve. Želio bih da proživljavaš ono što ja proživljavam. Nikad nisam postigao toliko 
obraćenja koliko nakon najoštrijih i najnepravednijih zabrana. Hrabro, predraga sestro, nosimo nas 
troje, naš križ u dva suprotna područja kraljevstva. Nosi ga dobro sa svoje strane, ja ću nastojati 
pomoću Božje milosti da ga nosim sa svoje strane, i ne tužimo se, ne mrmljajmo, ne skidaj ga i ne 
ispričavaj se, i ne plačimo poput djece koja prolijevaju suze i koja se tuže na to što im se daje da 
nose stotine librica zlata, ili kao onaj zemljoradnik koji je očajavao nad time što su mu polje pokrili 
zlatnicima da ga obogate” (PIS 26). 

Mudrost križa koju svetac gore navodi kao učinak sjedinjenja s Kristom i o kojoj govori 
sestri u citiranom pismu, a detaljnije opisuje u Pismu prijatelja križa. Njegovo osobno iskustvo i 
duhovna nauka o vrhuncima mističnoga iskustva mudrosti križa najbolje se odražava u opisu 
prijatelja križa koji po sjedinjenju s Kristom postaje „pravi Kristonosac, što više drugi Isus Krist“ 
(PPK 4). Ako se u citiranom pismu najbolje vidi kako je sv. Ljudevit osobno proživljavao mističnu 
dimenziju sjedinjenja s Kristom po križu, u tekstu koji slijedi on najjasnije opisuje nutarnju 
dinamiku iste duhovne stvarnosti sjedinenja. Duhovno bogoslovlje naučava da duša, iako po 
sjedinjenju s Kristom kuša trajnu Božju prisutnost koja sobom nosi mir i sigurnost, zbog toga nije 
oslobođena nesvojevoljnih nesavršenosti koje su najčešće izraz ograničenosti ljudske naravi, a 
nekada i Božjeg dopuštenja (usp. PPK 47). Još manje je pošteđena poteškoća i trpljenja na 
duhovnom putu koji završava samo smrću, ali isto tako treba naglasiti da duša sve što misli, 
odlučuje, osjeća, radi, podnosi i trpi čini sjedinjenja s Kristom, ostvaruje Pavlove riječi „živim, ali 
ne više ja, nego Krist živi u meni“ (Gal 2, 20): 

„Vi se zovete prijatelji križa. Uzvišeno li je ovo ime! Priznajem vam, da sam tim imenom 
očaran i gotovo zabliješten. Ono je sjajnije od sunca, uzvišenije od neba, slavnije i veličanstvenije 
od najkrasnijih naslova i imena careva i kraljeva. To je veliko ime Isusa Krista, pravoga Boga i 

370 




čovjeka; da, to mora biti i jedino pravo i jasno ime svakoga kršćanina (usp. Gal 6, 14). Ali 
kolikogod me oduševljava njegov sjaj, toliko se bojim njegove težine. Kolike li nepropustive i teške 
dužnosti su sadržane u ovom imenu, sam Duh Sveti izriče ih ovim riječima: „Vi ste izabrani rod, 
kraljevsko svećenstvo, sveti puk, narod određen za Božju svojinu“ (1 Pt 2, 9). Prijatelj križa je od 
Boga izabrani čovjek, između deset tisuća ljudi, koji žive po svojim sjetilima i samo po svojoj glavi, 
da postane božanski duhovan, uzdignut iznad razuma. Provodi život posve protivan sjetilima u 
svijetlu čiste vjere i žarke ljubavi prema križu. Prijatelj križa je svemoćni kralj i junak, koji slavi 
pobjedu nad đavlom, svijetom, tijelom i nad njihovim trima požudama (usp. 1 Iv 2, 16). Ljubavlju, 
kojom ljubi poniženja, pobjeđuje oholost sotone; ljubavlju prema siromaštvu, nadvladava škrtost 
svijeta; ljubavlju prema trpljenju, mrtvi sjetilnost tijela. Prijatelj križa je svet čovjek, rastavljen od 
svega vidljivoga. Srce je njegovo uzvišeno nad sve ništavno i prolazno, njegova domovina je u 
nebu, na zemlji boravi samo kao stranac i došljak i ne poklanja joj svoga srca (usp. 1 Pt 2, 11); 
promatra je posvema ravnodušno, pače je prezirno gazi nogama. Prijatelj križa je dragocjena 
svojina Isusa Krista koju je zadobio raspet na Kalvariji u zajedništvu s Majkom. On je Benjamin, 
sin boli i sin desnice, rođen u njegovom bolnom srcu, proizišao iz njegova ranjenoga boka i još 
rumen od njegove krvi. Rođen u ovakvoj krvavoj žrtvi, želi jedino križ, smrt svijetu, tijelu i grijehu, 
da uzmogne već ovdje na zemlji živjeti sakriven život s Kristom u Bogu (usp. Kol 3, 3). Napokon je 
savršeni prijatelj križa, pravi Kristonosac, što više drugi Isus Krist, tako da uistinu može reći s 
apostolom: „Živim, ali ne više ja, nego Krist živi u meni““ (Gal 2, 20) (PPK 3-4). 

Marijanska dimenzija iskustva sjedinjenja s Kristom 

Raspravljajući o ovoj temi govorimo o najosobnijem vidiku mističnog iskustva sv. Ljudevita 
koje je utkao u duhovnu nauku posvete. Sv. Ljudevit je prijatelju Blainu sam kazao da je u duši 
kušao trajnu Isusovu i Marijinu prisutnost, a o Marijanskoj karakteristici svoga mističnog 
sjedinjenja govori i u pjesmi Pobožni rob Isusa Krista u Mariji. Svetac pjeva: „Ja nosim Mariju u 
sebi urezanu crtama slave, ali u tami vjere.” 

Svakodnevno se predajući Mariji po posveti u molitvi i nastojanju daje nasljeduje, između 
nje i posvećene osobe se uspostavlja duboka duhovna komunikacija. Sv. Ljudevit, koristeći 
mistične kategorije zaručništva, poručuje da Marija u ljubavi samu sebe daruje osobi koja se njoj 
posveti te tako vjernik može imati u sebi Marijin duh. Radi se o mističnom sjedinjenju, duhovnom 
iskustvu zajedništva dviju osoba te o preobraženju u Duhu Božjem. 

„Udijelit će ti se duša Presvete Djevice da slaviš Boga. Njezin će duh ući na mjesto tvojeg 
da se raduje u Bogu, svome spasenju. Samo trebaš biti vjeran vježbama ove pobožnosti. Neka u 
svakome bude Marijina duša da tu slavi Boga. Neka Marijin duh bude u svakome da se tu raduje u 
Bogu“ (PP 217). 

Sada ćemo se samo ukratko osvrnuti na opis samog mističnog iskustva Marijine prisutnosti 
u duši koja vjerno živi posvetu te tako dođe do sjedinjenja s Isusom. Da bi išla tim putem, duša se 
mora vježbati u prakticiranju svih sredstava kojima se postiže i čuva sjedinjenje s Mudrošću. Na 
poseban način se treba vježbati u nutarnjim i vanjskim vježbama življenja posvete, o čemu ćemo 
govoriti u narednom poglavlju. Ovdje ćemo samo prikazati tekst sv. Ljudevita koji najbolje opisuje 
marjansku dimenziju mističnog iskustva življenja posvete: 

„Trebamo sva svoja djela raditi u Mariji. Da dobro shvatimo ovu vježbu, trebamo znati daje 
Presveta Djevica pravi zemaljski raj novoga Adama, i da joj je stari raj zemaljski bio samo slika. U 
ovom, dakle, raju zemaljskom postoje bogatstva, ljepote, rijetkosti i neizrecive slasti što ih je tu 
ostavio novi Adam, Isus Krist. U tom je raju on uživao devet mjeseci, činio čudesa i prosipao svoje 
bogatstvo božanskom darežljivošću. Ovo presveto mjesto sastoji se jedino od djevičanske i 
neoskvrnjene zemlje od koje je bez ikakve mrlje i ljage stvoren i othranjen novi Adam, djelovanjem 
Duha Svetoga koji tu prebiva. U ovom je zemaljskom raju uistinu stablo života koje je donijelo 
Isusa Krista, plod života i stablo znanja dobra i zla, koje je dalo svjetlo svijetu. Ima na ovome 
divnome mjestu stabala zasađenih Božjom rukom i natapanih njegovim božanskim pomazanjem, 
koja su nosila i vazda nose plodove božanskog ukusa. Ima tu lijeha okićenih krasnim raznim 

cvijećem krjeposti koji širi miomiris te njime mirišu i sami anđeli. Ima na tom mjestu zelenih 
livada, nade neosvojenih tvrđava jakosti, čarobnih zgrada pouzdanja itd. Jedino nam Duh Sveti 
može otkriti istinu koja se skriva u ovim slikama tvarnih predmeta. Na ovome je mjestu čist, 
neokužen zrak čistoće; bijeli, bez noći, dan svetoga čovječanstva; sjajno, bez sjena, sunce 
Božanstva; neprestano užarena peć ljubavi u koju se netom ubaci gvožđe, sve se ono usije i pretvori 
u zlato; tamo je i rijeka poniznosti koja ključa iz zemlje i, dijeleći se na četiri rukavca, natapa čitavo 
ono čarobno mjesto. Ta četiri rukavca označuju četiri stožerne krjeposti“ (PP 261). 

Formula u Mariji pokazuje prebivanje i jedinstvo. Ova formula se može najmanje opisati. 
Sam svetac se koristi slikama i simbolima. U njemu prevladava neizrecivo kao tipični naglasak 
govora mističara koji žele opisati samo iskustvo. Cijeli ovaj broj je duhovni komentar Post 2, 8-10. 
Radi se, o “marijanskoj mistici”, o mističnom iskustvu, o jednom općenju duha s Marijom toliko 
dubokom da se skoro više ne razlikuje duh onoga koji se posveti od njenog duha. Sv. Ljudevit nam 
daje razumjeti da naše sjedinjenje s Marijom nije samo prisutnost jednog uzora u našem životu, 
nego je to nutarnje jedinstvo, svojstvo žarke ljubavi koje dinamički, a ne ontološki, prenosi biće 
koje ljubi u ljubljeno biće. Samo iskustvo nam može pomoći da to shvatimo. Montfort nas uvjerava 
daje moguće doći do tih otajstvenih dubina, koja su dar Duha Svetoga, onima koji su ustrajni na 
Marijinom putu. Sveci i duhovni velikani koji su slijedili Montfortov savjet, potvrđuju da on ima 
pravo. Montfort nastavlja: 

„Duh Sveti na usta svetih otaca naziva Presvetu Djevicu: 1. Istočna vrata, na koja Veliki 
svećenik Isus Krist ulazi u svijet i izlazi iz njega, jer zbilja preko nje je on ušao u svijet prvi put, a 
preko nje će u nj doći i drugi put; 2. Svetište Božanstva, odmaralište Presvetoga Trojstva, Božje 
prijestolje, Božji grad, Božji oltar, Božji hram, Božji svijet. Svi ti razni nazivi i pohvale sasvim su 
istiniti s obzirom na razna čudesa i milosti, što ih je Svevišnji učinio u Mariji. Kolikoga li 
bogatstva! Kolike li slave! Kolikog li uživanja! Kolike li sreće moći unići u taj vrt-Mariju i 
stanovati gdje je Svevišnji postavio prijestolje svoje najveće slave! Ali teško lije nama grješnicima 
imati dopuštenje i sposobnosti i svjetla da možemo unići u mjesto tako uzvišeno i sveto koje čuva 
ne više Kerub, kao stari raj zemaljski, nego sam Duh Sveti, koji seje učinio njegovim neomeđenim 
gospodarom i govorio o njoj: „Ti si vrt zatvoren, sestro moja, nevjesto, vrt zatvoren, zdenac 
zapečaćen” (Pj 4, 12). Marija je zatvoren vrt! Marija je zapečaćen studenac! Bijedna djeca 
Adamova i Evina, izgnana iz raja zemaljskoga ne mogu unići ni u ovaj raj nego po osobitoj milosti 
Duha Svetoga koju moraju zaslužiti. No ako smo svojom vjernošću postigli ovu milost, trebamo 
rado prebivati u lijepoj Marijinoj unutarnjosti, tu mirno počivati, tu pouzdano tražiti oslon, tu se 
sigurno skrivati i tu se neograničeno izgubiti da bi se u djevičanskom Marijinu krilu duša hranila 
mlijekom njezine milosti i njezina majčinskog milosrđa; oslobodila od svih svojih smetnji, bojazni i 
skrupula; bila sigurna od svih svojih neprijatelja: đavla, svijeta i grijeha koji tamo nisu nigda imali 
pristupa, radi čega Marija izjavljuje: „Tko u meni radi, taj ne griješi” (Sir 24, 22), tj. koji ostaje 
duhom u Presvetoj Djevici, neće počiniti znatnijega grijeha; da bi se tu oblikovala u Isusa, a Isus u 
njoj, jer je djevičansko Marijino krilo, po riječima otaca, dvorana Božjih tajni gdje su bili 
oblikovani Krist i svi odabranici: „Ovaj i onaj u menije rođen” (Ps 86, 5) (PP 262-264). 

A svetac je duhovnu dinamiku tog mističnog iskustva ukratko naznačio u tekstu. Samo Duh 
Sveti može dovesti dušu do tih visina mistike, svetosti i razumijevanja samog iskustva: „Jedini nam 
Duh Sveti može otkriti istinu koja se skriva u ovim slikama tvarnih predmeta.” Taj put za dušu nije 
lagan zbog vlastite nepočišćenosti: „Ali, teško lije nama grješnicima imati dopuštenje i sposobnosti 
i svjetla da možemo unići u mjesto tako uzvišeno i sveto koje čuva ne više Kerub, kao stari raj 
zemaljski, nego sam Duh Sveti.” Svaka duša i sama manje ili više doprinosi svom duhovnom rastu 
ovisno i o tome koliko surađuje s milošću, a do tog vrhunskog mističnog iskustva, uz Božji dar, 
djelovanje Duha svetoga dolazi svojom vjernošću: „No, ako smo svojom vjernošću postigli ovu 
milost, trebamo rado prebivati u lijepoj Marijinoj unutarnjosti, tu mimo počivati.” Učinci mističnog 


87 C.V. Truhlar, nav. dj. str.28. Neizrecivost samog mističnog iskustva i korištenje slika i simbola u govoru je tipično za 
mistično iskustvo. U ovom tekstu sv. Ljudevit upravo na taj način govori o Marijinoj mističnoj prisutnosti. 

prebivanja u Mariji su iskustveno kusanje Marijine majčinske ljubavi, sloboda od prepreka, bojazni 
i skrupula, sigurnost od duhovnih neprijatelja, ne činjenje znatnijeg grijeha i preobraženje u Isusa. 
Montfort je svjestan da će malo duša doći do tih razina i življenja posvete i ustrajati u tome stanju 
(usp. PP 119, MT44). 

Sv. Veronika Giuliani: „Bože moj, Ljubavi moja, što želiš od mene? Učini mi se da me 
On pita? A što ti hoćeš ? Ja osjećam da ne želim drugo nego Njega, a On želi da mu se u svemu i 
sasvim predam u njegove ruke, za vršenje odredaba njegove svete volje. Čim to prihvatim , osjetim 
jače djelovanje od svih što sam ih ikada imala. Sve ono što mi Bog pomaže razumjeti, On to u isto 
vrijeme radi i surađuje, u sebi za moju dušu, a duša je sudionica ovog rada i suradnje, putem 
priopćenja što joj ga On daje. Ovo su radnje, što se ne mogu objasniti riječima. 

Ostvaruju mnoge učinke u duši! Sada je sasvim uzdižu u Boga po ljubavnom sjedinjenju; 
sada je užižu veoma jako i tolikom žestinom, da se osjeća kako plamti i kako je nestaje. A u času 
kad se osjeća kao na umoru, osjeća kako joj se vraća život, i život u Bogu, s Bogom i za Boga. U tri 
načina je sve jedan način; ali ne postoji mjera u ovom načinu življenja. Kao što se čini da Bog drži 
stalnu mjeru bez načina u mojoj duši, i duša prema Bogu; postoji mjera bez načina. 

Neka radi što joj je po želji, da mu ugodi; neka radi bilo što, da nikada ne počini grijehe ; 
neka misli i razmišlja o onome što uvijek smije raditi; da Bog ostane zadovoljan s onim što traži. 
Ona se nikada ne zasiti; ona uvijek želi sve više ugoditi Bogu. Ali ova čežnja jest žeđa, što se nikad 
ne gasi; štoviše mi se čini da raste; u mojoj se duši, mnogo toga, što je meni nepoznato, skrilo, što 
užiže ovaj oganj. 

Osjećajući ovaj požar, ona se doživljava izvan sebe, posve osvojena od Boga, pa ne govori 
drugo osim ovo: Bože moj, zadovolji se sa sobom, za se; jer ja ne mogu ništa. Dok boravim s 
tobom, po milostima što mi ih daješ, zadovolji se sa mnom, u sebi, kako to ti znaš i želiš jer ja ne 
razumijem ništa, ne mogu ništa. Uživam da si ti Bog svemogući, neizmjerni, najviši sa svim svojim 
božanskim atributima. 

Duša mije ponovno doživjela uzdignuće. Pri tome je kratko imala udjela u božanskoj ljubavi 
i primala ona intimna priopćenja, između Boga i duše, a o čemu se ne može ni riječ izgovoriti. 
Spomenut ću samo, da duša osjeća kako je sasvim osvojena od Boga. U tom času se doživljava kao 
da se mijenja iz jedne u drugu, i ostaje prepuna osjećaja; ali ne na način kao da je sposobna za 
djelovanje, jer je ona svjesna svoje nemoći. Božja ljubav, koja u njoj djeluje, obasiplje je sa svim 
svojim darovima i milostima; a ona u onom istom času daje Darivatelju dar što joj gaje on udijelio. 
Ne postoji dar što se može dati Bogu, osim vraćanja Bogu one iste njegove najčišće ljubavi. Ista pak 
ljubav je ono što darežljivo ulijeva veoma značajne milosti u dušu, koja po istoj toj ljubavi postaje 
sposobna za ljubav. Uostalom, ona osjeća daje ostalo u njoj nešto o čemu ona ne može govoriti, i 
ne nalazi načina da to bilo kako protumači. 

Sve je to ostavio u meni - govorim na način govora - kao čin trajne i obnovljene ljubavi; a 
ovo je ona ljubav što me drži budnom, po danu i po noći, u neprekinutoj šutnji posve zadivljenom 
milostima, darovima i načinima, čime se Gospodin služi na korist duše moje. Sve me to udaljuje 
potpuno od svega. Kada ja doživljavam ovo, veoma često primim koju posebnu milost. 

Sjećam se kako sam ove noći proživljavala sabranost uz uzdignuće. Oboje mije poslužilo 
duši za sjedinjenje s Bogom, za preobraženje u Bogu. Po Božjoj odredbi, razne milosti su ispunile 
dubinu moga srca. Štoviše su mi se obnovile sve milosti. 

Na prvom mjestu, vlastita spoznaja: to jest moje malodušnosti, nemoći i mog uništenja. Na 
drugom mjestu, spoznaja Božje moći, Božje veličine i Božje ljubavi. Na trećem mjestu, sjećam se, 
Božja je Ljubav u mom srcu i u mojoj duši obnovila svoju moć dokazivanjem vlastite snage 
oštroumnošću što teži za sjedinjenjem, a o čemu se ne može riječima govoriti. Nije moguće govoriti 
o ljubavnim poticajima. Reći ću samo ovo: svatko zna, kako željezo bačeno u oganj, premda je 
hrđavo, nečisto, najednom postaje poput ognja, i veoma omekšano, tako da se od njega udaranjem 
mlatom može skovati što se želi. Tako Bog, božanski umjetnik, svojom vlastitom ljubavlju užiže 
moju dušu, pa je onda, sa sobom zapaljenom i sjajno vatrenom, žestoko i ustrajno udara mukama, 
križevima, patnjama, a to su oni veoma jaki čekići čime udara moćna ruka Božja. Oni je veoma 

brzo omekšaju ( mada je slična) bilo na koji živac kamen. O Bože, ovdje je poželjna tvoja moć, da 
se obnovi i smekša ovo otvrdlo srce, te da se odstrani hrđa stoje stvoriše u duši okorjeli grijesi. Sve 
sam ovo doživjela u sebi, u ime i u činu ljubavi, pošto sam bila sudionik, u istom času, ljubavi i 
moći Božje, a oboje su jedno te isto. Kada Ljubav preuzima posjed u duši, to jest kad joj očituje 
samu sebe, ona se širi u njoj, malo pomalo; čini se kako u tom istom času postaje ista ljubav. O 
ovome nije korisno trošiti riječi; više govori, manje se o tome može reći; nije moguće ni 
primjerima, ni izrazima; nema tu ništa čime bi se mogla iskazati ljubav. Sasvim što je ljubav 
uronjena u ljubav i preobražena u njoj te s njom postala jedno s njom, ipak se riječima ne može 
ništa govoriti o tome. Više se govori, manje se o tome kaže. Više se posjeduje, manje se o tome 
raspravlja. Štoviše se i zanijemi pa se ne može govoriti o ljubavi. Ljubav potiče na izvjesnu 
mahnitost. Dok je se posjeduje, ne zna se ni što radimo ni što govorimo, jer ista ljubav se pri radu 
ponaša mahnito, a sve je to poznato samo Bogu, koji je tvorac i potpuni gospodar duše. On je drži 
pod mlatom svoje moćne desnice i dobro zna kako će s nje ukloniti hrđu i svako zlo što je u njoj. 
Trpljenje je prikladno sredstvo da steknemo ovu ljubav. Tako sam razumjela. Bilo sve na slavu 
Božju! 

O Bože! Sad mi se doista čini teško govoriti o onome što mi se događa, i to kada sam dobila 
milost najveću od svih dosadašnjih. A bila je to ova: Učinilo mi se da vidim na prsima presvete 
Bogorodice dragocjeni kamen što je na izvanredni način odsijevao veličanstvenom ljepotom, 
ljepšom od onih prethodnih doživljenih baš nikada u ovom obliku. Svi moji sveci i anđeli stajali su 
pred Njom, kao prije pred prijestoljem samoga Boga. Primila sam izvanredno prosvjetljenje, te sam 
uspjela doznati kako se u onom dragocjenom kamenu skriva velika tajna što je čovjekov razum nije 
mogao dokučiti. Ne znam što se dogodilo, ali u trenutak sam se našla ondje sprijeda, baš kao da sam 
bila stala pred zrcalo. Učinilo mi se kako mi onaj dragocjeni kamen predočuje božanski Sakrament, 
i da vidim u njemu, kao na prijestolju, Boga u Jedinstvu i u Trojstvu. Oca s njegovom svemoću, 
Sina s njegovom mudrošću, Duha Svetoga s njegovom ljubavlju. Sve je to osvajalo moju dušu. 
Očitovalo joj se na koji način borave Tri božanske Osobe u božanskom Sakramentu. I doživjela sam 
intimno razumijevanje kako prodire u dušu, a u svezi s ovom veoma uzvišenom tajnom. 

Nije mi moguće smisliti način kako protumačiti ovo viđenje. Jedino kažem, da mi se 
prikazalo pod vidom dragocjenog kamena. Ali zamislite! O ovome ne mogu ni prosloviti, ne postoji 
baš ništa čime bih mogla usporediti ono što sam ja vidjela, niti sam u stanju izjaviti koliko sam ja 
shvatila od ovog božanskog Sakramenta. A ipak, svaki put, kad se mi pričestimo, naša duša i naše 
srce postaju hram Presv. Trojstva. A s dolaskom Boga u nas, tu dođe i sve nebo. Promatrala sam u 
spomenutom kamenu kako prebiva Bog u Hostiji presvetoj, i to je za mene bila milost veća od svih 
prethodnih doživljenih u mom životu. Međutim, opetujem ovo : ne govorim ništa sa svim što 
kažem, jer za tumačenje ovoga nisam sposobna. 

Čitav dan bila sam izvan sebe, zbog veselja što sam ga doživljavala. A kad mi je poslušnost naredila 
da pripovijedam o tome, oduzeta su mi osjetila, i odmah sam se našla pred istim promatranjem ovog 
dragocjenog kamena, što mije udijelio veliko osjećajno poštivanje prema božanskom Sakramentu. 
Smatrala sam da će mi ovo viđenje olakšati održati predavanje, ali ga nisam uostalom uspjela. 
Osjećala sam božansku ljubav, intimno u duši, kako se s njom sjedinjuje, hrabri me i jača, i daje mi 
jasnu spoznaju mojih grijeha, na način, što ga nikada slično ranije nisam doživjela. U ovoj prigodi 
imala sam prodorno prosvjetljenje u svezi posebne milosti sakramenta Pokore. Ova su dva 
sakramenta veoma velika milosna blagodat za naše duše!..Mi to ne razumijemo, zato se o tome ne 
vodi računa, onako kao što je dužnost. 

Tek što sam se pričestila, najednom osjetih, u duši, sjećam se, riječi što mi ih je uputio živi i 
pravi Bog, kralj i zapovjednik: Ja sam, ne sumnjaj, Zaručnice moja. Došao sam se s tobom povezati 
i sjediniti. Ja sam koji jesam, a ti si ona koja nisi. 

U isti čas spoznah svoje ništa. Duša mi se odmah osjetila poniznom i obuzeta ljubavlju, na 
uzvišeniji način od prethodnih prigoda. Ona je osjećala svoga dragoga Boga prisutnog u sebi. On joj 
je govorio ne riječima nego šutke. Zajedno i duša i Bog. 

Kada Bog ovako govori u intimnosti duša, ona sasvim pozorno sluša; ali ona ne govori; to je 
sama Ljubav, koja joj govori, i odgovara sebi za nju . Ipak su svi odgovori duše putem Ljubavi. 

Ljubav mu govori, Ljubav odgovara; i izgleda da duša postaje jeka onome glasu, i izgovara riječi 
usklađene s onima što ih čuje. Poslužiti ću se sa usporedbom jeke, jer o tome imam iskustva. Dok 
sam stajala na nekom mjestu i počela jako vikati, čula sam odjek svoga glasa. Štoviše, jeka mi je 
odmah odgovarala, jače i tiše, prema onome kako sam ja govorila. Eto, tako je jutros, božanska 
ljubav, postupila s mojom dušom (a velim tako) jer ne znam se svega prisjetiti kako treba, a ne 
znam ni načina razjasniti ovaj trenutak. Poslužila sam se ovom jednostavnom usporedbom, prema 
svojom nesposobnošću, jednostavnošću, i radi poslušnosti, pa sam rekla samo nešto. Međutim nije 
moguće riječima protumačiti intimna djela što mi ih u duši izvodi božanska ljubav. 

Duša mi je ostala vezana sa neraskidivim svezama i sakrivena u intimnosti svoga ništa. U 
trenutku sam kušala i u sebi osjetila uči nk e ljubavi. Po njima sam, s milošću nad sve milosti, 
spoznala milosrdnu Božju ljubav. Pomogao mije spoznati samu sebe kao jadnu grešnicu i 
nedostojnu boravka na zemlji. (Prisilio me) da potonem u ponor moga ništa, kao bijednog crvića i 
ništa. A snagom ljubavi, svojom jakošću privlačio me je k sebi, i opečatio me pečatom ljubavi, 
plijenom ljubavi. 

Ali kako (mogu) sada govoriti o načinu na koji sam kao plijen privezana? Kao i u ranijim 
prigodama, imala sam pri sabranosti viđenje. Pošto sam dala svečanu izjavu i odreknuće, presveta 
Bogorodica me je uzela za ruku, kao što se čini djevojčicama. Moje sklopljene ruke stavila je među 
svoje, i dok se ukazivalo u zraku veliko sunce, ona mi je kazala: Želim te kušati, da li si uistinu kći, 
zaručnica i učenica presv. Trojstva, kao što sam te, mnogo puta, ja Njemu posvetila. 

Pri tom govoru, postavila me pod odsjev onoga sunca, poklonila se presv. Trojstvu, i prinijela me za 
kćerku vječnom Ocu. Tada je u moje srce unišla jedna zraka, što me je (kao daje glas) potvrdila za 
kćerku, i odmah sam osjetila kako me Bog uzdiže. Zatim me je potvrdila za zaručnicu Vječne 
Riječi, i za čas mije u srce unišla druga zraka, što me je intimnim glasom potvrdila istim nazivom. 
Konačno me predstavila za učenicu Duha Svetoga, i sišla mi je u srce treća zraka, što mi je također 
intimnim glasom za to potvrdila. 

Meni se ono veliko sunce što se pojavilo, činilo kao daje isti Bog u Trojstvu i u Jedinstvu. 
Čim sam ga pogledala, osjetila sam kako me On privukao. Sada ne znam kako bih protumačila taj 
trenutak. Samo ću spomenuti, daje presveta Marija postupila sa mnom, kao što orao postupa s 
orlićima, da se uvjeri da li su oni njegovi. Kao što ih on izlaže na domašaj materijalnog sunca, i ako 
oni upiru pogled u sunce, on ih goji i čuva, sa svom brigom, a po poticaju što mu ga je Bog dao. 
Eto, tako mi se čini da je BI. Bogorodica jutros izložila mi dušu odsjevu božanskog Sunca 
pravednosti, da se uvjeri da li sam prava kći, zaručnica i učenica presvetoga Trojstva. 

I B.D.Marija je također stajala uspravno, upravljenim pogledom u ovo prejasno sunce. 
Shvatila sam kako nadvisuje sve nebesnike. Ona neprestano gleda ono božansko Božje lice, i 
neprestano sebe promatra u Bogu. Gledanje Boga je samo blaženstvo. Međutim, svi jednako ne 
vide. Ovaj više, onaj manje, kako je zaslužio. Ah svi podložni Božjoj volji i svatko je zahvalan s 
onim što ima. Ne bih željela reći nešto nesmotreno, ali, jutros sam, kako mi se čini, kušala nešto ne 
znam koliko slično, što posjeduju blažene duše“. 

Sv. Faustina Kowalska: 21. III ’35. „Često vidim Gospodina u mojoj duši za vrijeme Sv. 
mise. Osjećam Njegovu nazočnost koja me potpuno prožima. Osjećam Njegov Božanski pogled. 
Puno razgovaram s Njim, ne izgovarajući ni jedne riječi. Znam što traži Njegovo Božansko Srce i 
stalno ispunjam to što Mu se bolje sviđa. Ja ljubim sve do ludila i osjećam da me Bog ljubi. U 
trenucima, budući da Boga susrećem u svojoj nutrini, osjećam se tako sretna da to jedva mogu 
iskazati. To su kratki trenuci, jer duša to ne bi mogla dalje podnijeti -morala bi se odijeliti od tijela. 
Premda su trenuci vrlo kratki, njihova snaga, koja je duši darovana ostaje vrlo dugo. Bez naprezanja 
osjećam duboku sabranost koja me obuzima u takvim trenucima. Ona se ne umanjuje kad 
razgovaram s ljudima i ne smeta kod obavljanja poslova. Osjećam Njegovu stalnu nazočnost a bez 
naprezanja duše. Osjećam da sam s Bogom tako usko vezana, kao što se kap vode povezuje s 
oceanom. 

Tog četvrtka primila sam tu milost na kraju molitve. Ona je trajala izvanredno dugo, za 
vrijeme cijele Sv. mise i mislila sam da ću umrijeti od radosti. U takvim trenucima bolje spoznajem 

Boga i Njegova svojstva, ali i mene samu i moju vlastitu bijedu. Čudim se velikom Božjem 
silaženju jednoj tako bijednoj duši kao mojoj. Poslije Sv. mise osjećala sam se uronjenom u Boga i 
bila sam svjesna u dubini svoga srca svakog Njegovog pogleda. Oko podneva otišla sam nakratko u 
kapelu i opet je udarala u mom srcu snaga milosti. Dok sam bila uronjena u pobožnost Sotona je 
dohvatio vazu s cvijećem i bijesno je bacio svom snagom na zemlju. Vidjela sam svu njegovu zloću 
i ljubomoru. U kapeli nije bio nitko nazočan. Ustala sam od molitve, pokupila krhotine, presadila 
cvijeće i htjela se brzo vratiti na svoje mjesto prije nego tko dođe u kapelu. To mi nije uspjelo jer 
uđoše Majka predstojnica, sestra sakristanka i još neke sestre. Majka predstojnica čudila se da sam 
bila nešto radila na oltaru (172) i daje pao lonac s cvijećem. 

Sestra sakristanka nije skrila svoje nezadovoljstvo, ali ja nisam pokušavala objašnjavati ili se 
ispričavati. Navečer sam se osjećala vrlo iscrpljenom i nisam mogla održati Sveti sat. Zamolila sam 
Majku predstojnicu da pođem ranije u krevet. Odmah sam zaspala. Ipak oko jedanaest sati sotona je 
tresao mojim krevetom. Odmah sam se probudila i započela mirno moliti svom anđelu čuvaru. Tada 
sam ugledala duše koje trpe u čistilištu. Njihovi likovi bili su kao sjene, a između njih vidjela sam 
mnogo đavola. Jedan se od njih trudio se navaliti na mene. Prometnuo se u lik mačke na mom 
krevetu i legao mi na noge. Bio je težak kao nekoliko puda (ranija ruska mjera za težinu; jedan pud 
=16,38 kg. Napomena prevodioca). 

Kroz cijelo vrijeme molila sam krunicu. Ujutro likovi nestaše i ja sam mogla zaspati. Kad 
sam zatim došla u kapelu, čula sam glas u mojoj duši: "Sa mnom si sjedinjena. Ne boj se ničega. 
Ipak znaj, Moje dijete, da te sotona mrzi. lako on mrzi svaku dušu gori posebno mržnjom prema 
tebi, jer si njegovoj vlasti otrgnula mnoge duše".... 

„Kad sam s voljom i srcem pristala na žrtvu posve me je prožela Božja nazočnost. Moja 
duša bila je uronjena u Boga i ispunjena tako prevelikim blaženstvom. Osjećala sam da me okružilo 
Njegovo veličanstvo. Čudesno sam sjedinjena s Bogom. Vidjeh veliku Božju dobrohotnost u sebi a 
isto tako bi uronjen moj duh u Njega. Svjesna ovog sjedinjenja s Bogom, osjećah da sam posebno 
ljubljena i isto tako ljubim svom snagom svoje duše. Ostvari se velika tajna za ovog klanjanja. 
Tajna između mene i Gospodina i pomislih da ću umrijeti od ljubavi pred Njegovim pogledom. Iako 
sam puno govorila s Gospodinom, dogodilo se to bez riječi. Gospodin je rekao: "Ti si milina mom 
srcu. Od danas i najmanje tvoje djelo nalazi blagonaklonost u mojim očima". - U tom trenutku 
osjećah se promijenjenom. Tjelesni zastor ostaje isti, ipak duša je postala drugačija. U njoj boravi 
Bog sa svom Svojom dobrohotnošću. Ne osjećaj, nego je to svjesna stvarnost koju mi ništa ne može 
zasjeniti. Stvorena je velika tajna između Boga i mene. Hrabrost i snaga ostadoše u mojoj duši. Kad 
sam se vratila s klanjanja, mimo sam gledala svemu u oči čega sam se prethodno jako bojala. U 
hodniku me susrete mnogo boli i poniženja od jedne osobe. Prihvatila sam to s podložnošću prema 
višoj volji i čvrsto se priljubih na presveto Srce Gospodinovo i izrazih svoju spremnost svemu zašto 
sam se žrtvovala. Patnja je doslovno izrastala kao iz zemlje, tako da se čudila sama majka 
Margareta. Kod drugih se mnogo toga prihvaća, jer to nije vrijedno pažnje, ali kod mene ne; svaka 
riječ se prosuđuje, svaki korak promatra. Jedna sestra" mi reče: "Pripremite se na prihvaćanje malog 
križa koji Vas očekuje od majke predstojnice. Žao mi Vas je, sestro." Radovah se tomu u svojoj 
duši i dugo sam se bila pripravila na to. Sada vidim da duša ne može mnogo iz sebe ali s Bogom 
može sve. To je to što može Božja milost. Ima malo duša koje su uvijek budne prema Božjim 
nadahnućima, a još manje koje se vjerno ravnaju prema Božjim nadahnućima 14 ... 

„Za vrijeme Sv. mise iznenada sam bila sjedinjena s Presvetim Trojstvom. Vidjela sam 
Njegovu slavu i Njegovu veličinu. Bila sam povezana s Tri Osobe. Kad seje povezano s Jednom od 
ovih Presvetih Osoba, istodobno se biva sjedinjeno s druge dvije Osobe. Sreća i radost koje su 
udijeljene mojoj duši nisu za opisati. Ožalošćuje me da ne mogu opisati, što je osjetno bez riječi“. 

„Danas sam se najsrdačnije sjedinila s Majkom Božjom. Doživjela sam trenutke njene 
nutrine. Navečer, prije lomljenja hostije, otišla sam u kapelu da bih duhovno podijelila hostiju s 

meni dragim osobama. Molila sam Bogorodicu za milost njima. Moj duh bio je posve uronjen u 
Boga.“ 


Sv. Katarina de Rici i sv. Katarina Sijenska. Nakon što su već bile doživjele duhovni brak 
u životu ovih dviju svetica dogodio se u jednom kratkom trenutku i mistični doživljaj preobrazbe 
njihova lica u Isusovo lice. Isus je i na takva način htio pokazati do koje je mjere duša tih svetica 
bila preobražena u njega. 

Jednoga dana je su sestra zatekla sv. Sv. Katarinu de Rici u ekstazi i kleknula je pored nje 
molila je Boga a kad je podigla pogled prema licu sv. Katarine zaprepastila se jer je umjesto njenog 
lica vidjela Isusovo lice poslije je kazala da „nikada nije vidjela ništa tako lijepo kao Isusovo lice 
koje se bilo zamijenilo na kratko sa licem svetice“ ( p. Bayonne, Vita cli s.Caterina de Rici, str391). 

Istu stvar je doživio i bi. Ramondo de Capua ispovjednik sv. Katarine Sijenske. Iznenada je 
primijetio kako nestaju crte lica sv. Katarine i umjesto njenog lica je vidio Isusovo lice kako ga 
uzvišeno gleda. U tom trenutku je sa strahom uskliknuo: „Tko je dakle onaj tko me gleda na takva 
način“? I čuo je odgovor preko usta svetice: „Gleda te Onaj koji Jest“. 

Sv. Katarina Sijenska: (Katarina piše Dijalogu Božje Providnosti u prvom licu, to jest kao 
da sam Bog preko nje uči): „Sad mi preostaje da ti kažem po čemu se vidi da su oni došli do 
savršene ljubavi. Znak je onaj isti koji je dan svetim učenicima nakon što su primili Duha Svetoga. 
Izišli su van iz kuće i, izgubivši strah, naviještali su riječ, propovijedajući nauk Riječi, moga 
Jedinorođenoga Sina. I ne samo da se nisu bojali muke, nego su se dapače ponosili njome, niti su se 
ustručavali ići pred vladare svijeta da im navijeste i kažu istinu na slavu i čast moje ljubavi. 

Tako seja vraćam, s ognjem svoje ljubavi, k duši koja je stajala u iščekivanju i zatvorena u 
spoznanju sebe. U ovoj ljubavi, dok je ustrajno stajala zatvorena u sebe, ona je začela krepost po 
osjećaju ljubavi, učestvujući u mojoj moći, i s tom moću i krepošću zagospodarila i prevladala 
svoju sjetilnu strast. 

U ljubavi sam joj podijelio mudrost mojega Sina, u kojoj je razumskim okom vidjela i 
prepoznala mojega Sina i zamke duhovne sjetilne ljubavi, to jest nesavršene ljubavi prema vlastitoj 
utjesi. Upoznala je još zlobu i prijevaru, što je zloduh običava duši nanijeti, kad je ona privržena toj 
nesavršenoj ljubavi. Stoga se je podigla s mržnjom prema nesavršenosti i s ljubavlju prema 
savršenosti. 

U ovoj ljubavi podijelio sam joj Duha Svetoga, koji je sama ljubav, jačajući njezinu volju da 
podnese kazne, da u potrebi izađe iz kuće radi mojega imena i da rodi kreposti za bližnjega. Ne 
izlazi ona iz kuće spoznanja sebe; nego iz kuće duše izlaze kreposti začete u osjećaju ljubavi. U 
vrijeme potrebe bližnjega rađa ih na mnoge i različite načine, jer je nestalo onoga straha što ga je 
imala da se pokaže, bojeći se da će izgubiti svoje utjehe. Kada takvi stignu do savršene i 
velikodušne ljubavi, izlaze van na način kako ti rekoh, napuštajući sami sebe. 

Ovo ih povezuje sa četvrtim stupnjem, jer od trećeg, koji je savršen stupanj u kojem duša 
doživljava i rađa ljubav prema bližnjemu, prelazi da primi posljednji stupanj savršenosti. Ova su 
dva posljednja stupnja tako spojena skupa, da jedan ne stoji bez drugoga, kao što ljubav prema meni 
ne može opstati bez ljubavi prema bližnjemu, a ljubav prema bližnjemu ne može opstati bez ljubavi 
prema meni; ne mogu se odijeliti jedna od druge. Kasnije ću ti objasniti i pokazati ovu točku za 
treći stupanj. 

Rekoh ti da su ovi savršeni izašli van. Ali koji je znak da su se istrgli iz nesavršenosti i da su 
stigli do savršenosti? Otvori razumsko oko i gledaj ih kako trče mostom nauka raspetoga Krista, 
koji je vaše pravilo, put i nauk. Pred svoje razumsko oko oni postavljaju samo raspetoga Krista. Ne 
postavljaju mene, koji sam Otac, kao što to čini onaj koji, stojeći u nesavršenoj ljubavi, neće da 
podnese muke. Budući da na mene ne može pasti muka, ovaj hoće da slijedi samo užitak što ga 
nalazi u meni, pa stoga kažem da slijedi mene, Oca; zapravo ne mene nego užitak što ga nalazi u 
meni. 

Ne čine tako ovi drugi; nego su se kao pijani i užgani ljubavlju uspeli na tri stepenice, u 
kojima sam ti općenito predočio tri moći duše, na tri stepenice u kojima ti konkretno predočih tijelo 

raspetoga Krista, Jedinorođenoga svoga Sina. Uspevši se do nogu, došli su nogama osjećaja do 
boka, gdje su našli tajnu srca, te su upoznali Krštenje vodom koja ima snagu od Krvi Kristove. U 
svetom je Krštenju duša našla milost, jer je slična posudi pripravnoj da primi milost koja je 
ujedinjena i umijesena u Spasiteljevoj Krvi. 

Gdje je duša upoznala ovo dostojanstvo da se vidi ujedinjenom i umijesenom u Krvi 
Jaganjca, kad prima Krštenje u snazi Krvi? U boku gdje je upoznala oganj božanske ljubavi. A ovo 
ti je, ako se dobro sjećaš, očitovala moja Istina, kad si je pitala: »Deder, o slatki i neokaljani 
Jaganjče, ti si bio mrtav kad ti je bok bio otvoren, zašto si uopće htio da ti srce bude udareno i 
rastvoreno?« On ti je, ako se dobro sjećaš, odgovorio da je imao vrlo mnogo razloga, a ja ću ti 
napomenuti neke glavne: 

»Moja želja prema ljudskom rodu bila je beskonačna, dok su moje patnje i muke u životu 
bile konačne, a za stvorenje, koje je u sebi konačno, nisam mogao pokazati svu ljubav kojom sam 
ga ljubio, jer je moja ljubav beskonačna. Zato htjedoh da vidite tajnu mojega srca pokazujući vam 
ga otvorenim, zato da vidite da sam vas ljubio mnogo više od onoga što sam vam mogao pokazati 
konačnom mukom. Izbacujući krv i vodu označio sam vam sveto Krštenje vodom što ga primate po 
snazi te Krvi. 

»Još sam pokazao krštenje ovom Krvlju na dva načina: jedan je kod onih koji se krštavaju u 
svojoj krvi koju prolijevaju radi mene; ona ima snagu od moje Krvi, kad oni ne mogu primiti sveto 
Krštenje vodom. Drugi se krštavaju ognjem kad osjećajem ljubavi žele primiti sakramentalno 
krštenje, pa to ne mogu; ali ni ovo krštenje ognjem nije bez Krvi, jer je Krv uštrcana i umijesena s 
ognjem božanske ljubavi, jer je bila prolivena iz ljubavi. 

Još na jedan način prima duša ovo Krštenje krvi, govoreći uvijek u slici. Božanska ljubav je 
uvijek poznavala slabost i krhkost čovjeka po kojima griješi, ali ne kao da bi bio prisiljen krhkošću 
ili čim drugim da počini grijeh, ako neće; ali, krhak kakav jest, pada u krivnju smrtnoga grijeha, po 
čemu gubi milost koju je primio na svetom Krštenju po snazi ove Krvi. Stoga seje trebalo pobrinuti 
da se ljudima dade kao neko stalno krštenje krvlju. To se dobiva skrušenjem srca i svetom 
ispovijeđu: ispovijedajući se, kad se može pred mojim službenicima koji drže ključeve Krvi. 
Službenik unosi ovu Krv u sakramentalno odrješenje nad licem duše. 

Ako ne možete obaviti ispovijed, dovoljno vam je skrušenje srca. Tada vam ruka mojega 
milosrđa daje plod ove dragocjene Krvi; ali ako možete obaviti ispovijed, hoću da je obavite; pa 
onaj koji je može obaviti, a neće, bit će lišen ploda Krvi. Istina je i to, ako bi na času smrti htio 
ispovijed a ne bi je mogao imati, primit će jednako plod. Ali neka ne bude nitko tako lud, da bi htio 
biti vođen tom nadom da će srediti svoja djela u zadnji čas smrti, jer nije siguran da mu ja namjerno 
neću reći po mojoj pravdi: »Ti se nisi sjetio mene u životu, kad si to mogao; ni ja se neću sjetiti tebe 
na smrti«. Neka nitko, dakle, ne odgađa; a ipak ako netko to čini iz svoje slabosti, neka ne čeka sve 
do zadnjega da primi ovo Krštenje s ufanjem koje ima u ovu Krv. 

Tako vidiš daje ovo krštenje neprekidno, te se njime može duša krstiti do zadnjeg časa. Po 
tome možeš upoznati da je moja muka na križu bila konačna, ali je plod muke, što ga vi od mene 
primate, beskonačan. To se događa po snazi neizmjerne božanske naravi sjedinjene s konačnom 
ljudskom naravi, koja je trpjela u meni, koji sam Riječ, odjevena u vašu ljudskost. Ali, budući daje 
jedna narav ušla i umijesila se u drugu, vječno je Božanstvo posvojilo onu muku koju sam ja 
pretrpio s tolikom ljubavlju. Stoga se može nazvati neizmjernim ovo moje trpljenje; ne kao da bi 
bila neizmjerna muka podnesena u mojemu tijelu, ili muka željom kojom sam htio dovršiti vaše 
spasenje: ta je muka završila i nestala na križu, kad je duša napustila tijelo. 

Ali je neizmjeran plod koji je proizašao iz te muke i moje želje za vašim otkupljenjem; 
sto^ga ga duša prima do neizmjemosti. Kad ne bi bio neizmjeran, ne bi bio otkupljen čitav ljudski 
rod, to jest sadašnji, prošli i budući ljudi. Niti bi se nakon grijeha mogao opet podići čovjek koji je 
sagriješio, kad Krštenje Krvi ne bi bilo dano u beskonačnoj mjeri, to jest kada plod ove Krvi ne bi 
bio neizmjeran. 

To sam vam htio očitovati u otvorenosti svoga boka, gdje nalaziš tajnu srca, pokazujući vam 
da vas ljubim više negoli vam to mogu pokazati konačnom mukom. Kojim sredstvom ti pokazujem 
da vas ljubim neizmjerno? Krštenjem Krvi ujedinjenom s ognjeni moje ljubavi i prolitom iz ljubavi 

prema vama; i još Krštenjem što ga pružam na rečene načine kršćanima i koji god to hoće; 
Krštenjem vodom koja je ujedinjena s Krvlju i ognjem u koje se duša miješa s mojom Krvlju. 
»Tako sam ti odgovorio na ono što si me pitala«. 

Sve ovo što ti rekoh već ti je rekla moja Istina. Izložio sam ti sve ispočetka, govoreći ti u 
njezino ime, da upoznaš uzvišenost u kojoj se nalazi duša koja seje uspela na ovu, drugu stepenicu, 
gdje upoznaje i stiče toliki oganj ljubavi da skače odmah na treću stepenicu, to jest na usta: tako 
pokazuje daje stigla u savršeno stanje. 

Kuda je prošla? Kroz srce. Jer po sjećanju na Krv, u kojoj seje ponovno krstila, napustila je 
nesavršenu ljubav, upoznavši pravu ljubav srca, videći, doživljavajući i kušajući oganj moje ljubavi. 
Takvi su došli do ustiju, i to pokazuju obavljajući službu ustiju. Usta govore jezikom koji je u 
njima; okus kuša; usta drže hranu pružajući je želucu; zubi je drobe jer se inače ne bi mogla 
progutati. 

Tako čini duša. Najprije govori meni jezikom koji stoji u ustima svete želje, to jest jezikom 
svete i neprekidne molitve. Ovaj jezik ima izvanjsku i mislenu riječ: ona je mislena kad mi pruža 
slatke i ljubezne želje za spas duša, a izvanjska je kad naviješta nauk moje Istine, opominjući, 
savjetujući i ispovijedajući bez straha od muka što bi joj ih svijet htio zadati, pa smjelo ispovijeda 
moj zakon pred svakim stvorenjem, na različite načine ali svakomu prema njegovom stanju. 

Kažem da jede uzimajući duše za hranu za stolom presvetoga križa, jer na drugi način ni za 
drugim stolom ne bi mogla istinski jesti na savršen način takvu hranu. Kažem da je drobi zubima, 
inače je ne bi mogla progutati; a drobi je mržnjom i ljubavlju, što su dva niza zubiju u ustima svete 
želje, koja primaju hranu te je drobe mržnjom na sebe i ljubavlju prema kreposti. U sebi i u drugima 
gnječi sve nepravde, ruganja, prostote, grdnje, predbacivanja, mučne želje, suze i znoj za spas duša. 
Sve ih drobi na moju čast noseći i podnoseći svoga bližnjega. 

Zatim, nakon što je tu hranu ižvakala, jede je uživajući plod truda i ukus duševne hrane, 
uzimajući je u ognju ljubavi prema meni i prema bližnjemu. Tako ova hrana dolazi u želudac, 
želudac srca, koji je po želji i glađu za dušama bio pripravan da je primi srdačnom ljubavlju s 
užitkom i s ugodnošću ljubavi prema bližnjemu. Zatim je uživa i preživa je na taj način da izgubi 
svaku nježnost prema svojem tjelesnom životu, da može jesti od ove hrane uzete na stablu križa, što 
je nauk raspetoga Krista. 

Tada duša odeblja u istinskim i pravim krepostima I toliko se raširi od obilja hrane da 
počinje pucati odijelo vlastite tjelesne sjetilnosti koje pokriva dušu. Što crkava, to i umire. Tako 
sjetilna volja ostaje mrtva. Ovo se događa, jer uredna volja duše živi u meni i odjevena je mojom 
vječnom voljom, i stoga sjetilna volja umire. 

Tako radi duša koja je zaista stigla na treću stepenicu, hoću reći do ustiju; a znak daje tamo 
stigla jest ovaj: ona je ubila svoju volju kad je okusila osjećaj moje ljubavi. 

Stoga duša nalazi mir i spokoj u ustima. Ti znaš da se poljubac mira daje u usta; tako na ovom 
trećem stupnju duša nalazi mir na takav način da ga nitko ne može mutiti, jer je izgubila i ugušila 
svoju volju, pa kad je ona mrtva, daje duši mira i spokoja. 

Oni, koji su došli do tolike savršenosti, bez boli rađaju kreposti prema svome bližnjemu. To 
ne znači daje mrtva, jer dragovoljno podnosi muku radi mojega imena. Oni bez nemarnosti trče za 
naukom Krista raspetoga, ne usporavajući hod zbog nepravde koja im je nanesena, ili zbog kakvog 
drugog progonstva, ili radi užitka što bi ga svijet htio dati. Sve to mimoilaze pravom hrabrošću i 
ustrajnošću, jer svoj osjećaj imaju zaodjeven osjećajem moje ljubavi, kušajući s pravom i 
savršenom ustrpljivošću hranu spašavanja duša. Ta je ustrpljivost znak koji pokazuje kako duša 
ljubi savršeno, bez ikakvog pridržaja. Jer, kad bi ona ljubila mene i bližnjega radi svoje koristi, bila 
bi neustrpljiva i usporila bi svoj hod. Ali budući da oni ljube mene radi mene i ukoliko sam ja 
vrhovna Dobrota i dostojan da budem ljubljen, i budući da sami sebe ljube radi mene, a i bližnjega 
radi mene, zato da dadu hvalu i slavu mojemu imenu, zbog toga su ustrpljivi, jaki u podnošenju i 
ustrajni. 

Tri slavne kreposti, koje se temelje na pravoj ljubavi te stoje na vrhu stabla same ljubavi, 
jesu ove: ustrpljivost, jakost i ustrajnost koja je okrunjena svjetlom presvete vjere i s njome trči bez 

zamračenja putem istine. I tako je duša uzdignuta svetom željom, da nema nikoga koji bi joj mogao 
naškoditi; ni zloduh svojim napastima, jer se zloduh plaši duše koja gori u peći ljubavi; ni klevete ni 
nepravde ljudi. Pače, svijet ima straha ukoliko progoni ove pravednike. 

To dopušta moja dobrota zato da ih ojača i da ih učini velikima preda mnom i pred svijetom, 
jer su se iz poniznosti učinili malenima, a ja sam ih učinio velikima u meni. Oni trajno žive u 
otajstvenom tijelu Crkve, gdje se uvijek spominju, jer su njihova imena upisana u meni, koji sam 
knjiga života. Tako ih svijet ima u časti, jer su svijet prezreli. Oni sakrivaju kreposti ne zbog straha, 
nego zbog poniznosti; a ako je potrebno njihovo služenje u korist bližnjega, ne sakrivaju ih iz straha 
od muke ili zbog toga što bi izgubili svoju utjehu, nego junački služe bližnjemu, gubeći sami sebe i 
nemajući za sebe nikakve brige. 

Tko je u ovom stanju, kako god proživljavao svoj život I svoje vrijeme na moju čast, uživa 
te se nalazi u miru i spokoju duha. Zašto? Jer ne izabire da mi služi na svoj način nego na moj 
način; pa mu toliko vrijedi vrijeme utjehe, koliko vrijeme muke; toliko sreća, koliko nesreća. Toliko 
mu vrijedi jedno, koliko drugo, jer u svakoj stvari nalazi moju volju i misli samo na to da se njoj 
prilagodi gdje se god nalazio. 

On vidi da se ništa ne događa bez mene i da je sve učinjeno s tajnovitom providnošću, osim 
grijeha, (koji i nije neko biće). Zbog toga mrzi grijeh, ali poštuje svaku drugu stvar i toliko je čvrst i 
stalan u htijenju da hodi putem istine, da nikad ne sustaje, nego vjerno služi bližnjemu, ne gledajući 
na njegovo neznanje i nezahvalnost. I, koliko god mu zao čovjek katkad reče koju nepravdu ili 
prigovori njegovom dobrom djelovanju, ne prestaje vapiti preda mnom moleći za njega, žaleći više 
uvredu koja je nanesena meni i štetu nanesenu spasenju njegove duše, negoli vlastitu nepravdu. 

Oni kažu s apostolom Pavlom, mojim glasonošom: »Vrijeđaju nas, a mi blagoslivljamo; ocrnjuju 
nas, a mi uzvraćamo lijepim. Postali smo kao smeće svijeta, kao izmet sviju sve do sada«! 

Tako vidiš, predraga kćeri, slatke znakove ovoga stanja, a više od svih znakova krepost 
ustrpljivosti, kojom duša pokazuje da se zaista uzdigla od nesavršene ljubavi i da je stigla do 
savršene, slijedeći slatkog i neokaljanog Jaganjca, moga Jedinorođenoga Sina, koji nalazeći se na 
križu prikovan čavlima ljubavi, nije uzmicao natrag, koliko god su mu Židovi govorili: »Siđi s 
križa, pa ćemo ti vjerovati«. Niti seje zbog vaše nezahvalnosti povukao natrag od poslušnosti koju 
sam mu naložio, nego je ustrajao tolikom ustrpljivošću da se od njega nije čulo nikakvo mrmljanje. 

Tako ovi moji predragi sinovi i vjerni sluge slijede nauk i primjer moje Istine. Pa, premda ih 
svijet hoće da vuče natrag laskanjima i prijetnjama, oni ne okreću glave da gledaju plug, nego 
gledaju samo predmet moje Istine. Neće da napuštaju bojno polje radi plašta što su ga ostavili, to 
jest radi užitka da se više svide stvorenjima nc^goli meni, i zbog većega straha od njih negoli od 
mene, koji sam njihov Stvoritelj; pa s užitkom stoje u borbi puni i opijeni Krvlju raspetoga Krista. 

Ovu je svetu Krv moja Dobrota postavila u gostionicu svete Crkve da ohrabri one koji hoće 
da budu pravi vitezovi u borbi s vlastitom sjetilnošću, s krhkim tijelom, sa svijetom i sa zloduhom, 
služeći se nožem, kojim se imaju boriti protiv tih neprijatelja, i ljubavlju prema kreposti. Ljubav je 
oružje koje brani od udaraca: S njome ne mogu biti ranjeni, osim ako se skine oružje s leđa i nož iz 
ruke, dajući ga u ruku njihovim neprijateljima; to jest predajući oružje rukom slobodne odluke, 
predajući se dragovoljno neprijateljima. Oni, naprotiv koji su opijeni Krvlju, ne rade tako, nego 
junački ustraju do smrti, na kojoj ostaju potučeni svi njihovi neprijatelji. 

O slavna kreposti, kako li si meni draga i kako li bliještiš u svijetu mračnim očima 
neznalica! Oni ne mogu a da ne učestvuju u svjetlosti mojih slugu. U samoj njihovoj mržnji 
odsijeva blagost koju moji sluge imaju za njihovo spasenje; u njihovoj zavisti odsijeva širina 
ljubavi; u okrutnosti nježnost; jer su oni prema njima okrutni, a ovi su nježni; u nepravdi odsijeva 
ustrpljivost, kraljica svih kreposti, jer je ona srž ljubavi. Ona pokazuje i potvrđuje duševne kreposti; 
pokazuje jesu li zaista utemeljene na meni, ili nisu. Ona pobjeđuje i nikad nije pobijeđena, s njom je 
uvijek jakost i ustrajnost; ona se pobjedonosno vraća kući. Izašavši iz boja, oni se vraćaju k meni, 
vječnom Ocu, koji nagrađujem svaki njihov trud i podjeljujem im vijenac slave. 

Objasnio sam ti kako oni pokazuju da su stigli do savršene ljubavi, koja se sastoji u 
prijateljskoj i sinovskoj ljubavi. Sada ti ne želim prešutjeti koliku ugodnost osjećaju u meni, dok su 

ipak još u smrtnom tijelu. Stigavši na treći stupanj, već ti rekoh da su postigli i četvrti, jer četvrti 
nije odijeljen od trećega, nego je spojen zajedno, niti može biti jedan bez drugoga, kao ni ljubav 
prema meni i ljubav prema bližnjemu, četvrti stupanj je kao plod koji izbija u ovom trećem stanju iz 
savršena jedinstva duše sa mnom u kojem prima jakost nad jakošću, tako da podnosi ne samo 
ustrpljivo, nego žarkom željom za tim da može trpjeti radi slave i hvale mojega imena. 

Takvi se, u uvredama, hvale mojim Jedinorođenim Sinom, kako je govorio slavni moj 
glasonoša Pavao: »Ja se hvalim mukama i uvredama raspetoga Krista«. I na drugom mjestu: »A ja 
sam daleko od toga da se ičim ponosim, osim križem Gospodina našega Isusa Krista«. Još na 
drugom mjestu: »Ja na svome tijelu nosim biljeg Isusove«. Tako oni, zaljubljeni u moju čast i 
ogladnjeli za hranom spašavanja duša, trče k stolu presvetoga križa htijući, mukama i mnogim 
trpljenjem, koristiti bližnjemu, uščuvati i sticati kreposti, noseći rane Kristove na svojim tjelesima. 
Hoću da kažem da mučna ljubav koju oni imaju odsijeva i na tijelu, pokazujući to u preziranju 
samih sebe, u tom da uživaju u uvredama, podnoseći dosađivanja i muke, sa koje god im ih strane i 
na kakav god im ih način ja pripuštao. 

Ovim je predragim sinovima muka užitak, a mučan im je užitak svake utjehe koju bi im 
svijet koji put htio dati. Iz poniznosti i iz mržnje prema sebi preziru ne samo utjehe koje im svijet 
pruža po mojoj rasporedbi (ukoliko su sluge svijeta od moje dobrote prisiljeni da ih poštuju i da ih 
pomažu u njihovim materijalnim potrebama) nego i utjehe koje primaju u svome duhu od mene, 
vječnog Oca. 

Nije rečeno da preziru utjehu i dar moje milosti, nego samo užitak što ga duševna želja 
nalazi u utjehama. To se događa po snazi prave poniznosti koju su stekli mržnjom na sebe, a ta je 
poniznost primalja i hraniteljica ljubavi, a stiče se pravom spoznajom sebe i mene. 

Tako vidiš kako krepost i rane raspetoga Krista odsijevaju u njihovom tijelu i duhu. Oni već nisu u 
kušnji da seja odvojim od njih osjećajem, kako sam ti govorio o drugima ka kojima sam dolazio i 
od njih odlazio, odlazeći ne milošću nego osjećajem. Ne činim tako ovima najsavršenijima, koji su 
stigli do velike savršenosti, posve mrtvi svojoj volji. Neprestano se odmaram po milosti i po 
osjećaju u njihovoj duši; to jest svaki put kad hoće da ujedine svoj duh sa mnom po osjećaju 
ljubavi, mogu to učiniti, jer je njihova želja došla do takvog jedinstva snagom ljubavi koja se ničim 
ne može prekinuti; nego joj je svako mjesto pogodno i svako je vrijeme vrijeme molitve. 

Njihov je saobraćaj podignut visoko sa zemlje, i popeo se je na nebo, jer su odbacili svaki 
zemaljski osjećaj i sjetilno samoljublje prema sebi. Tako su se uzdigli nad same sebe u nebeske 
visine, po ljestvama kreposti, nakon što su se popeli na tri stepenice koje sam ti prikazao u tijelu 
moga Sina. 

Na prvoj stepenici oslobodili su noge od osjećaja ljubavi prema grijehu; na drugoj su okusili 
tajnu i osjećaj srca, te su začeli ljubav prema krepostima; na trećoj, koja je stepenica mira i 
duševnog spokojstva, iskusili su u sebi kreposti te, uzdigavši se od nesavršene ljubavi, stigli su do 
velike savršenosti. Tako su našli mir u nauku moje Istine; našli su stol, hranu i poslužitelja. 

Ovu hranu blaguju u nauku raspetoga Krista, moga Jedinorođenoga Sina. Ja sam im postelja 
i stol. Slatka i ljubljena Riječ je njihova hrana, jer blaguju hranu koju im ja dajem. Hrana je tijelo i 
Krv Njega koji je pravi Bog i pravi čovjek, što ga vi primate u Sakramentu oltara, a moja ga 
Dobrota daje vama dok ste stranci i putnici da ne smalakšate na putu od slabosti, i zato da ne 
izgubite sjećanje na dobročinstvo Krvi prolivene za vas s tolikim žarom ljubavi; nego da se uvijek 
krijepite u svom hodu. 

Duh Sveti poslužuje im osjećaj moje ljubavi koja im podastire darove i milosti. Ovaj slatki 
poslužitelj donosi i pruža: meni pruža njihove mučne, slatke i ljubezne želje, a njima nosi plod 
božanske ljubavi za njihove napore, da tako kušaju i da se hrane slatkoćom moje ljubavi. Vidi kako 
sam ja za njih stol, moj Sinje hrana, a poslužitelj je Duh Sveti koji izlazi iz mene i iz Sina. 

Uvijek me se sjećaju u svome duhu, po osjećaju što ga imaju prema meni. I koliko su više 
prezreli užitak i zaželjeli muku, toliko su više muku izgubili i zadobili užitak. Zašto? Jer su se 
ugrijali i ražarili u ljubavi prema meni, u kojoj je nestalo njihove volje. Stoga se zloduh plaši batine 
njihove ljubavi i izdaleka baca na njih svoje strijele, ne usuđujući se približiti. Svijet udara na koru 
njihova tijela; misleći da njih ranjava ostaje ranjen on sam, jer se strelica koja ne nađe kamo da se 

zabode vraća k onomu koji ju je bacio. Tako svijet, bacajući na najsavršenije moje sluge svoje 
strijele nepravde, progonstava i mrmljanja, ne nalazi na nijednoj strani mjesta gdje bi ih mogao 
zabosti, jer je vrt njihove duše zatvoren; i tako se strelica vraća k onomu koji ju je bacio, ali se vraća 
otrovana otrovom krivnje. 

Vidi kako ne može u njihovoj duši udariti ni s koje strane, jer udarajući tijelo, ne udara duše. 
Ona ostaje blažena i ražaljena: ražaljena zbog grijeha bližnjega; blažena zbog ljubavnog ujedinjenja 
i osjećaja što gaje primila od mene. 

Savršeni nasljeduju neokaljanog Jaganjca koji, viseći na križu, bijaše blažen i ražalošćen; 
ražalošćen jer je podnosio dva križa: križ tijela sa trpljenjem muke, i križ želje da zadovolji za 
grijehe ljudskog roda. Bio je blažen, jer božanska narav, ujedinjena s ljudskom, nije mogla trpjeti 
nikakve muke, te je činila uvijek blaženom njegovu dušu, pokazujući joj se bez zastora. Stoga je On 
bio blažen i ražalošćen: jer je tijelo trpjelo, dok božanstvo nije moglo trpjeti muke; a niti duša nije 
mogla trpjeti ukoliko se tiče višeg dijela razuma. 

Tako se ovi predragi sinovi, kad su stigli do trećeg i četvrtog stupnja, nalaze u boli, jer nose 
tvaran i duhovan križ; tvaran trpljenjem muke na tijelu, već prema tome koliko ja dopuštam; križ 
želje zbog mučne boli zbog uvrede prema meni i štete bližnjega. Kažem da su također blaženi, jer 
im užitak ljubavi, koji ih čini blaženima, ne može nitko oduzeti; pa time primaju radost i 
blaženstvo; stoga se ova bol ne zove bol trpljenja, koja iscrpljuje dušu, nego »bol koja deblja«, jer 
čini dušu gojaznom, jer te muke jačaju i potvrđuju dušu u krepostima te čine da ona poraste. 

To je muka debljanja, ne trpljenja, jer nijedna bol ni muka ne mogu otrgnuti dušu od ognja, 
kao što nitko ne može uzeti užarenu glavnjaču iz peći daje ugasi, jer je ona postala ognjem. Na isti 
način ove duše, bačene u peć moje ljubavi, lišene svega onog što je izvan mene, to jest svake svoje 
volje, i sve užgane u meni, ne mogu biti uzete od nikoga, jer su postale jedna te ista stvar sa mnom, 
i ja s njima. I nikad se ne ustežem od njih po osjećaju, te me njihov duh uvijek osjeća u nutrini. 
Naprotiv, dok sam ti govorio o drugima, rekao sam ti da sam odlazio od njih i vraćao se k njima 
osjećajem, ne milošću; a to činim zato da dođu do savršenosti. Ali kad su stigli do savršenosti, 
vraćam im igru dolaženja i odlaženja, koja se zove »igra ljubavi«, jer iz ljubavi odlazim i iz ljubavi 
dolazim. Zapravo to nisam ja koji odlazim i dolazim (jer ja sam vaš nepromjenljivi Bog, i ne mičem 
se) nego osjećaj moje ljubavi, on odlazi i dolazi. 

Govorio sam ti da oni već ne gube osjećaj moje prisutnosti. Ali ima jedan drugi način na 
koji odlazim: jer duša koja je vezana uz tijelo nije sposobna da neprekidno podnosi moje 
ujedinjenje s njome; i budući da nije sposobna, ja se tada odvajam od nje, ne osjećajem, niti 
milošću, nego radi ujedinjenja. Jer kad se ove duše uzdignu tjeskobnom željom u visinu, trčeći 
snažno mostom raspetoga Krista, stižu na vrata podižući svoj duh k meni, okupane i opijene Krvlju, 
ražarene ognjem ljubavi. Tako kušaju vječno božanstvo, koje je za njih tiho more u kojem se duša 
toliko ujedinjuje sa mnom da ne pravi nikakav drugi pomak nego u meni. 

Premda je smrtna, kuša dobra besmrtnih; premda je pritište težina, postiže lakoću koja je 
vlastita duhovima. Često je tijelo uzdignuto sa zemlje po savršenom ujedinjenju što ga duša ima sa 
mnom, kao da tijelo, koje je teško, postane lagano. Ne stoji da mu je dignuta njegova težina, nego je 
ujedinjenje duše sa mnom savršenije od ujedinjenja duše s tijelom, pa zbog toga sila duha, koji je 
spojen sa mnom, podiže sa zemlje težinu tijela. Tijelo stoji kao nepomično i sve rasječeno od 
osjećaja duše toliko da mu ne bi bilo moguće živjeti, kad ga moja dobrota ne bi okruživala jakošću, 
kako se sjećaš da si čula o nekim svecima. 

Znaj daje veće čudo vidjeti da se duša ne dijeli od tijela, negoli vidjeti da uskrsavaju mnoga 
tijelesa. Zbog toga ja za koji čas ustežem ujedinjenje, čineći da se duša vrati u posudu svoga tijela, 
to jest čineći da se tijelo vrati svojim osjetima, dok je prije bilo od njih posve udaljeno radi osjećaja 
duše. Nije točno da se duša u ovom stanju dijeli od tijela, jer se ona dijeli samo na smrti, nego se 
udaljuju moći i osjećaj duše radi ljubavnog ujedinjenja sa mnom; razum je uzdignut u visine da 
promatra predmet moje Istine; osjećaj, koji ide za razumom, ljubi i ujedinjuje se s onim što 
razumsko oko vidi. 

Kad su ove moći sabrane, uronjene i ražarene u meni, tada tijelo gubi osjet: oko gledajući ne 
vidi; uho slušajući ne čuje; jezik ne govori osim da koji put, zbog punine srca ja dopustim da 
progovori, da olakša srcu i na slavu i hvalu mojega imena. Izvan toga govoreći ne govori; tako ruka 
tičući se ne dotiče; noge se hodajući ne miču, jer su svi udovi vezani i zaokupljeni ljubavlju. Po toj 
se vezanosti podlažu razumu i ujedinjuju se s osjećajem duše tako da, gotovo protiv naravi, vapiju 
svi jednim glasom k meni, vječnom Ocu, da hoće da budu odijeljeni od duše, i duša od tijela. 

Zato vapiju preda mnom sa slavnim Pavlom: »Jadan ti sam ja čovjek! Tko će me izbaviti od 
ovog smrtonosnoga tijela? Jer vidim u svojim udovima drugi zakon koji se bori protiv zakona moga 
uma«. Pavao nije ovo govorio prvenstveno o borbi koju vodi osjećaj tijela protiv duha, jer je on bio 
gotovo osiguran mojom riječju, kad mu je bilo rečeno: »Dosta ti je, Pavle, moja milost«. Zašto je to 
govorio? Jer seje osjećao vezanim za posudu svoga tijela, koje mu je za neko vrijeme priječilo da 
gleda mene, to jest do časa smrti, i njegovo je bilo također vezano, tako nije moglo gledati mene, 
vječno Trojstvo, u gledanju blaženih besmrtnika koji uvijek daju slavu i hvalu mojemu imenu. On 
se je, naprotiv, nalazio među smrtnicima, koji me uvijek vrijeđaju; i tako je bio lišen mojega 
gledanja, to jest da me vidi u mojoj biti. 

Nemoj misliti da me on i drugi moji sluge ne vide i ne uživaju; ali ipak ne u mojoj biti, nego 
u osjećaju moje ljubavi, na različite načine, već prema tome kako se mojoj dobroti svidi da vam se 
otkrijem. Ah svako gledanje koje duša prima dok je u smrtnom tijelu tama je s obzirom na 
gle-'danje što ga ima duša odijeljena od tijela. Tako se je Pavlu činilo da se osjetno gledanje bori 
protiv duhovnog gledanja; to jest da materijalni ljudski osjet tijela toliko priječi razumskom oku da 
mu ne dopušta gledati me licem u lice. 

Činilo mu se je da je volja vezana te ne može toliko ljubiti koliko bi htjela; jer je svaka 
ljubav u ovom životu nesavršena, dok ne dođe do svoje savršenosti. 

Ljubav Pavlova i drugih mojih slugu nije bila nesavršena što se tiče milosti i osjećaja ljubavi (pače 
je bila savršena), ali je bila nesavršena ukoliko nije bila zadovoljena; i stoga je bila vezana uz muku. 
Jer, da je bila zadovoljena želja da posjeduje ono što ljubi, ne bi bio imao muke; ali, budući da 
ljubav dok je čovjek u smrtnom tijelu ne posjeduje savršeno ono što ljubi, zato ima muku. 

Kad se pak duša odijeli od tijela, tada je zadovoljena njezina želja; zato ljubi bez muke. 
Zasićena je, a ipak je daleko od dosade zasićenosti; zasićena je, ali je gladna, a ipak je daleko od 
dosade gladi. Kad je duša odijeljena od tijela, tada je kao posuda koja je puna mene; to jest posuda 
čvrsta i stalna na taj način da ne može poželjeti stvari koje nema. Želeći da vidi mene, vidi me licem 
u lice; želeći da vidi slavu i hvalu mojega imena u mojim svetima, vidi ih u anđelima i u ljudima.“ 

BI. Marija Terezija od sv. Josipa karmelićanka BSI: U više navrata blaženica govori 
iskustvu sjedinjenja njene duše s Bogom: „Ništa nisu za mene značile onih stotinu gospođa koje su 
me okruživale, nisam ih uopće opažala. Bog i ja, i ništa i nitko drugi nije za mene postojao. Ovaj 
dobri Bog prosvjetljivao je moju dušu, potaknuo je i raspalio novom revnošću da za svetu Crkvu 
trpim i radim (...) Nije li me Bog doveo u Innsbruck samo zato da očistim svoju dušu. Božja me je 
ljubav osvojila svojom milošću. Da, mogu reći da sam sve ovo vrijeme od nekoliko tjedana koje 
sam tada proživjela u Innsbrucku provela uživajući blažene slasti u Srcu Isusovu. Bila sam opet, 
kao ono u Kolnu, opijana nektarom Božje ljubavi, uživajući rajsko blaženstvo. Da li me je Bog htio 
ojačati za budućnost? Još me srdačnije sjediniti sa svojim Božanskim Srcem?“" 

Ako bismo htjeli općenito opisati mistično vrhunsko iskustvo duhovnog vjenčanja, na 
temelju opisa blaženice koji slijedi onda treba kazati da se radi o neposrednom iskustvu sjedinjenja 
s Bogom gledanog kao prisutnog i transcendentalnog. To iskustvo duša živi u potpunom predanju, a 
doživljava ga kao čisti Božji dar koji je zahvaća i potpuno preobražava u sjedinjenju bića, života, 
djelovanja po ljubavi s Bogom. Duša ima potpuni osjećaj Božje prisutnosti kao novost u duhovnom 
životu koji je preobražava, osjećaj pasivnosti ili besplatnog dara tog iskustva, te osjećaj 
neizrecivosti kako se Boga daruje ili objavljuje, ili onoga kako to ona sama proživljava te korištenje 
simbola i slika da bi to izrazila. Blaženica za to vrhunsko iskustvo koristili izraz nerastavljivost duše 
i Boga. 

„ Stajala sam čvrsto, stajala sam živo, iako je izgledalo da sam sačinjena od stijene, nisam to 
bila ja, nego Bog u meni!... Srdačno sjedinjenje s Isusom na križu, koje me je napunjalo čudesnom 
snagom, u onom viđenju, to isto srdačno sjedinjenje ulijevalo mi je neprestano novu snagu da 
izdržim -danju i noću - kroz sve to vrijeme. Ta, kako bih inače mogla izdržati kad su se trpljenja, 
poput onog silnog vodopada, izlijevala na mene? (...) 

Za vrijeme jednog takvog neobično žestokog straha, kad je moja muka bila dosegla vrhunac, 
obratila sam se Božanskom Spasitelju, a onda se goruća ljubav izlila u moju dušu i tako me je 
tijesno sjedinio sa Sobom da sam Mu rekla: "Gospodine, budem li osuđena, moraš i Ti biti sa mnom 
osuđen; jer tko si Ti, a tko sam ja u Tebi, tko nas može rastaviti?“ 

BI. Ana Magdalena Remuzat: Blaženica piše o svome iskustvu preobražavajućeg 
sjedinjenja. „Našla sam su u jednom času pred prisutnosti Tri osobe Presvetog Trojstva... Shvatila 
sam da Isus želi udijeliti mi posebnu spoznaju neizmjerno čišću od svih koje sam prije imala 
Nebeskoga Oca i samoga sebe. Skupa sa shvaćanjem skrivenih otajstava u tom divnom krilu moj 
Bože Ti si htio da tako kažem pobožanstveniti moju dušu, preobraziti je u Tebe samoga, nakon što 
si joj oduzeo njen lik... Bog se udostojao ovo grešno ništa uvesti u svoje divno krilo kako bi mu 
saopćio sama sebe, kako bi po tome pobožanstenjenju moga u njemu oblikovati svoju slavu u mjeri 
koja mu je srazmjerna... Osjetila sam da zahvaćena slavom Božjom koja me je uvela u spoznaju 
kojom Bog samoga sebe spoznaje, uvela u ljubav kojom Bog samoga sebe ljubi. Shvatila sam da 
više od bilo kakovog načina kojim bi se to moglo izreći da Presveto Trojstvo u meni čini sve novo i 
sklapa samom savez ljubavi i milosrđa... Bog mi je udijelio da kušam i motrim njegova božanska 
savršenstva. 

To je jedan ponor slasti time veći i uzvišeniji jer se one nalaze u jednostavnom motrenju 
Božje biti... Postala sam jedno sa mojim Bogom, bila sam kao ispunjenja spoznajom Boga ali onom 
spoznajom kojom On sam sebe spoznaje. Bog mi je pokazao kako je On savršeno biće sa divnim 
savršenstvima, kako sam u sebi je izvor savršene sreće i da ne mu ne može izvan njega ni od kojega 
stvorenja biti iskazana dostojna i savršena čast. Izgledalo mi je da se ovo dostojno čašćenje Boga 
oblikuje u meni i mogu reći da u njemu nije bilo ničega mojega, nego je sve plod preobraženja duše 
u Boga. Nemojte me pitati kako se to dogodilo. Nije to bilo ni svijetlo, ni slast, ni trpljenje, ni puna 
radost u Bogu nego Bog sam Onaj koji Jest, u mjeri u kojoj ga je moglo primiti moje bijedno 
stvorenje“. 

Sv. Alfons Rodrigez: Govori o sebi samome u trećem licu: „Ova osoba je bila u prisutnosti 
Božjoj i govorila mu je srcem i ustima: „Gospodine daj da spoznam Tebe i da Ti spoznaš mene“. I 
odmah je bila uzdignuta iznad svega stvorenoga i kao da se nalazila u nekom drugom mjestu sama s 
Bogom koji ju je prosvjetljivao o spoznaji Boga i nje same... Njena spoznaja Boga je bila 
neposredna, bez umovanja, a kao posljedica ljubavi prema Bogu izgledalo je duši da joj se Bog želi 
otkriti i darovati onako kako se daruje nebeskim blaženicima i duši je preostalo samo da kuša Boga 
samoga. O najveća ljubavi... duša zaboravlja samu sebe i sve zemaljsko kako bi se samo Bogom 
bavila i ljubila ga kao u sebi prisutnoga i otkrivenoga". 

Sv. pater Pio: „Osjetio sam u najskrovitijem i nutarnjem dijelu moje duše tako nježan 
događaj, da ne znam kako to objasniti. Duša najprije osjeća, ne mogavši gledati, Njegovu nazočnost 
i onda On se približava duši tako blizu, da ona može potpuno osjetiti Njegov doticaj. Zapravo, da bi 
dao blijedu sliku kad se to dogodi, obično se to dogodi tako, kao što jedno tijelo vrlo blizu dodiruje 
drugo. U toj stvari ne mogu Vam ništa drugo kazati. Samo Vam priznajem, da me u početku obuzeo 
najveći strah, a zatim je taj strah uskoro promijenjen u nebeski zanos. Činilo mi se, kao da ne bi bio 
više u stanju onog što je još na putu. I ne mogu Vam reći, kad se to dogodilo jesam li pri tom bio 
još u ovom tijelu ili nisam. Sam Bog to zna... 

Moj oče, osjećam se uronjenim u neizmjerno more ljubavi Ljubljenog. Trpim zbog trajne 
prezasićenosti. Kako je pak slatka gorčina te ljubavi i kako je blag njezin teret. Ali to ne ometa, da 
duša ništa ne zna pri osjećanju neizmjerne uzvišenosti, kako odatle iznijeti teret, i osjećam se 

uništenim i osvojenim. Malo srce osjeća se premješteno u nemogućnosti obuhvatiti beskrajnu 
ljubav. Istina je da je ona izvana i iznutra. Ali moj Bože, kad se izlijeva u malu posudu mojeg 
života, podnosi se mučeništvo ne moći ga obuhvatiti. Nutarnji zidovi ovog srca osjećaju skoro 
prsnuće i čudim se da se to već nije dogodilo. Zaista je tako, kad toj ljubavi ne uspijeva posve se 
izliti u tu malu posudu, izlijeva se tada vani. Ali što činiti, da bi se Beskrajnog nosilo? Osjećam 
kako umirem, moj Bože! Ta zar ne vidiš, kako se gasi ovo slabo biće što se posve troši za tebe? Ti 
si me osvojio! Sagorio si svu moju nutrinu. Unio si u moju nutrinu rijeku vatre. Kako se ne požaliti, 
kad me ti sam izazivaš, kada kušaš moju krhkost...? Moj Oče, ne užasavajte se ovim bezbožnim 
hulama, jer se ne mogu suzdržati. I vidim, da stoga Ljubljeni čak ne odvraća svojeg pogleda od 
svojeg stvorenja... 

Nakon završene mise ostadoh s Isusom zahvaljujući mu. O, kako je sladak bio tog jutra taj 
razgovor s Rajem! Bio je tako neopisivo da nikad ne bih moga sve izreći kad bih to htio pokušati. 
Bile su to stvari što se ne daju prevesti ljudskim jezikom, da se ne bi pri to izgubio njihov duboki 
smisao. Isusovo Srce i moje, dopustite i taj izričaj, stopili su se ujedno. Nisu to bila više dva srca 
što kucaju, nego jedno. Moje se srce izgubilo kao kaplja vode što se gubi u moru. Isus je bio 
njegovim rajem, njegovim kraljem. Radost je bila u meni tako velika i intenzivna da se duže nisam 
mogao svladati. Dragocjene suze obliše moje lice. Da moj Oče, čovjek ne može shvatiti da se Raj 
ulijeva u srce i to u žalosno, prognano, umiruće srce koje ne može podnijeti a da pri tom ne 
zaplače... 

Osjećam, moj Oče, da će me konačno pobijediti ljubav. Duša se izlaže opasnosti da se 
odvoji od tijela jer ne može dovoljno ljubiti Isusa ovdje na zemlji. Da, moja ljubav je ranjena 
ljubavlju prema Isusu. Bolestan sam od ljubavi. Neprestano osjećam gorku muku one vatre što 
izgara, ali ne sažiže. ovo je slaba slika onog što Isus čini u meni: kao što divlji potok nosi sa sobom 
sve što susreće na putu, i odnosi u dubinu mora, moja je duša uronjena u beskrajan ocean Isusove 
ljubavi koja nosi sva blaga sa sobom, posve bez zasluge s moje strane i bez da bih si to mogao 
objasniti. ... od jutros već doživljavam predokus raja.... kako će to tek biti kad budemo kušali za 
cijelu vječnost? Uspoređujem mir srca, kojeg sam osjetio onog dana (misli na dan svećeničkog 
ređenja), s mirom srca što ga osjećam danas.“ 

S. Marija od Anđela Sorazu u spisu Duhovni život u poglavlju DUHOVNA ŽENIDBA 
piše: „Dok duša promatra otajstva muke u obliku koji sam spomenula u prijašnjoj glavi, Isus Krist, 
Kralj slave, otkriva se duši kako u nebu sjedi s desne Ocu, uronjen u beskonačan ocean slave, i 
privlači je tajanstvenom silom. Odmah je poziva i zove da sudjeluje u njegovu slavnu životu. 
Konačno, kada je svršilo razdoblje božanske tmine, zahtijeva od nje to. Zahtjev nije apsolutan u 
načelu, nego daje duši slobodu da odgovori na nj ili ne. Ova, koja ljubi Isusa čisto i bez interesa te 
više voli trpjeti nego uživati, radije sudjelovati u njegovim bolima nego biti s njim u slavi i 
blaženstvu, odbija uživanja koja joj nudi (ne odriče se sasvim ponude), svaki put kada razumije da 
se zbog toga Gospodin neće ljutiti niti će njegova slava biti okrnjena ... 

Isus je uporan u svom traženju. Tražeći dušu sve većom snagom i veli joj da će od njezina 
odaziva božanskom pozivu biti više proslavljeno njegovo sveto Ime. I ona, potaknuta nadom da 
slavi Utjelovljenu Riječ, više ne odbija božanski poziv, nego ga prihvaća; ali moli neku odgodu, jer 
shvaća da će izgubiti godine za razmatranje njegova patničkog života i želi da ga prati barem još 
jedanput u rečenu životu, ali polagano, da mu posvjedoči svoju privrženost, iskaže zadnje počasti 
(da se tako izrazim) i da konačno prisvoji kreposti koje joj nedostaju i da mu bude slična u trpljenju 
i razapinjanju prije nego uživa otajstva njegova slavna života, jer osjeća da sve mora tako učiniti. 

Isus dopušta duši odgodu koju moli, ah je požuriva da trči i ne oteže. Ona želi poslušati i 
ubrzati korak u nasljedovanju svog Bogočovjeka patnika, ali ne može. Toliko je stoji da ga napusti!, 
da bi se rado odrekla uživanja koje joj obećava i čuva u kontemplaciji njegova slavna života samo 
da ponovi svoje kontemplativne pohode prateći ga u otajstvima njegova smrtna života. Gledajući 
njenu sporost Bogočovjek joj se otkriva kao prije, sjedeći s desne Oca, traži je iznova i jače 
požuruje da promatra njegov slavan život, jer žarko čezne da podijeli s njom svoju sreću. 

Isusovoj punoj ljubavi nestrpljivosti, koja je čeka, duša se prepušta i pripravlja da se 
odazove božanskom pozivu, iako se tuži na svoju nedostojnost i siromašnu službu koju mu 
iskazivaše tokom godina (možda dvadeset) kada je imala sreću da ga prati za vrijeme njegova 
smrtna života Htjela bi novu odgodu ali se ne usuđuje tražiti je. Zadovoljava se time da iznese Isusu 
svoju želju da trpi i umre s njim na križu prije nego podijeli s njim sreću njegova slavna života, jer 
vjeruje da je malo trpjela i da nije savršeno mrtva ni prilagođena da se suobliči sa slavnim 
Čovještvom. 

Dok duša tako misli i oplakuje mlakost u ljubavi i službi svom Bogočovjeku patniku, ovaj 
trga zastor koji joj sakriva blago što gaje u njoj pohranio, da vidi kako je već dovoljno ukrašena za 
mističku svadbu s Janjetom i za neizrecivo sjedinjenje s njegovom božanskom naravi. Upoznavši to 
duša se duboko ponižava; i tako poništena u vlastitoj spoznaji, čeka Božju uru. 

Ta ne kasni dolaskom; ali prije Bog nas Gospodin kojemu se beskrajno dopadaju duše koje 
se bacaju pred noge njegova Jedinorođenog postala Čovjekom a da ne traže, sa svoje strane, slavan 
uspon do nepristupna svjetla njegova Božanstva, pa ni do svetog Čovještva (ako sam Bog ine 
zahtijeva to od njih zbog svoje slave), ispunjava joj djelomično želje za trpljenjem kako mu je 
izložila, uranjajući je u gorku i strašnu muku, da se konačno suobliči njegovim patnjama, da umre 
svemu što nije Božja slava i dobrohotnost. 

U tom razdoblju pripravna trpljenja (obično traje kratko), Duhovnik je vuče prema 
božanskom sjedinjenju koje joj Bog želi udijeliti, i to čini bez prethodna upozorenja, slijedeći neki 
viši poticaj. Objasnit ću. Bog naš Gospodin zove dušu na savršenije sjedinjenje, i kao pripravu traži 
od nje da se sprijatelji s Njim i veli joj neka prisvoji govor zaručnice iz Pjesme nad pjesmama. 
Poslije poziva, a da joj nije dao da izvrši zatraženo, podvrgava je trpljenju. Razdoblje kušnje traje 
jednu, dvije ili četiri godine, i duša zaboravlja poziv koji joj je prethodio i postupak koji je od nje 
tražio Gospodin: i upada u tisuću i jednu mučnu nezgodu koje oblikuju duh i bolan lanac njezine 
povijesti: pretrpjela je možda okrutnu kušnju promjene duhovna vodstva. 

Novi Duhovnik nije vidio u njoj drugo do nemir, mučne tjeskobe i strašne patnje. Ali iako 
nije znao za poziv koji je prethodio bolnoj kušnji, vuče je da se poistovjeti sa slavnim Kristovim 
životom, i u Njemu sa Božanstvom, pripravlja je usađujući u nju osjećaje i čuvstva što ih sadržava 
Pjesma nad pjesmama a to je sredstvo što ga je Bog tražio. Zahtijeva od nje da slijedi tu odluku 
usprkos svoje nedostojnosti; te između drugih tisuću sredstava, nagovara je neka se često utječe 
Presvetoj Djevici daje okiti i pripravi. Na taj se način slažu Bog i Duhovnik u vođenju duše njezinu 
visoku cilju a da se nisu dogo^varali. 

Duša sada, već slobodna od patnje, biva obaviještena da se približava Božji čas. I kada je 
stigao sretan trenutak, Presveto Trojstvo joj se otkriva na uzvišenu i tajanstvenu predjelu. Kada duša 
ugleda Presveto Trojstvo, osjeća više nego ikad vlastitu nedostojnost, kako je daleko da zasluži 
neizrecivo sjedinjenje koje joj nudi. Ali daleko da odbije dar, usrdno ga moli najživljom čežnjom, 
jer za nj umire od ljubavi i jer osjeća kako joj se duša neizmjerno proširila te proživljava neku 
prazninu koju samo beskrajan Bog, Jedan u biti i Trojan u Osobama, može ispuniti. Upravo sam On 
stoji pred njom na otvorenu božanskom obzorju. Upire pogled u tri Božanske Osobe i u trenu 
pobuđuje bezbroj čina kajanja, zahvalnosti, ljubavi, klanjanja, prošnji, itd., gonjena tajnom silom; i 
rečenim činima pripravlja se iz^bliza (ili je pripravlja Bog) za božansko sjedinjenje. Ali ono što 
duša čini na udivljenje jest što traži Presvetu Djevicu u božanskom vidokrugu, odakle joj se Gospa 
pokaziva. 

Pošto ju je našla (Gospa veoma voli posredovati u tim tajnama ljubavi i javlja se odmah čim 
Je duša pozove), usrdno Je moli da prostrta iz strahopoštovanja pred Presvetim Trojstvom, ondje 
prisutnim, uloži svoje moćno i uspješno posredovanje, i da u njeno ime zaprosi oproštenje njezinih 
ne vjernosti, nadoknadi za uvrede koje mu je nanijela, svojim krepostima i zaslugama što ih je 
skupila, te joj s njima i svojom molećom svemoći postigne božansko sjedinjenje za kojim čezne i 
moli Boga da joj udijeli, a On nesumnjivo čeka da ga Ona to zamoli. 

Divno! U trenutku kada je Marija izrekla svoju molbu u božanskom strahopočitanju (kao da 
je njezina molba bila naredba), tri se božanske Osobe Trojstva, prisutne u otvorenu obzorju svjetla 
pred njom, stanu spuštati u dušu jedna po jedna, a ona, prožeta božanskom vatrom koja sačinjava 

386 




božansku narav trostruka i vječna Ljubavnika, primi ga dubokim jecanjem što ga izvi iz njezinih 
grudi veličina boli i doživljena uživanja, jer narav nema dovoljnih sila da uživa tako neizreciv dar. 
Opkoljena istim božanskim ognjem koji je proniče, vidi se usred neka vatrena svijeta, gdje niti 
gleda niti osjeća drugo no ljubav, beskrajnu ljubav svog Boga, Jednog i Trojnog, koja vladalački u 
njoj djeluje. 

Tako ostaje više sati izvan sebe snagom ljubavi što je uživa i osjeća za svojeg Boga, jecajući 
od vremena do vremena, kao da ju je netko ranio užarenim kopljem. Kada prestane božanski 
utjecaj, okreće se u sebe i bavi se blizinom triju božanskih Osoba, koje su se u svojoj beskrajnoj 
susretljivosti dostojale sići u njenu niskost i nastaniti u dubini njena bića, i shvaća da se u njoj 
ispunio misterij božanskog sjedinjenja, sadržan u slijedećim riječima svetog Evanđelja: »Ako me 
netko ljubi, držat će moju riječ, i moj će ga Otac ljubiti i doći ćemo k njemu i nastaniti se kod 
njega.« 

Duša ulazi u neku vrstu neprestana blagdana Presvetog Trojstva, sudjelujući u vječnom 
blaženstvu, blagdana koji upija svu njenu pažnju i ne dopušta joj razlikovati kao prije svetkovine 
vojujuće Crkve; bolje rečeno, razlikuje ih, ali ih sve slavi u Bogu kao što ih slave blaženici. Njen se 
život pojednostavnjuje u promatranju jedinog Boga vječnog u Trojstvu Osoba; u tom Trojstvu 
promatra utjelovljenje, ili božanski i vječan život Riječi, što počinje rađanjem a svršava udruženjem 
svetom Čovještvu u slavi i blaženstvu njegove božanske naravi. U vječnoj povijesti Riječi promatra 
Presvetu Djevicu i sav nebeski Dvor. Sve stvari ima u Bogu Jednom i Trojnom, kojega je trajna 
prisutnost na dnu njena bića bila za nju neprestan banket kojeg svjesno uživa. 

Na drugom smo mjestu vidjeli kako je Isus ispunio na svojoj vjernoj ljubiteljici ono 
božansko obećanje svetog Evanđelja, koje glasi: »Tko mene ljubi, ljubit će ga moj Otac, i ja ću ga 
ljubiti i objaviti mu sama sebe.«u Ova posebna ljubav Isusova prema duši i njegova objava istoj, 
posvećene i okrunjene zaštitom i ljubavi nebeskog Oca, bila je dio trostruke nagrade kojom je 
nagradio neoborivu vjernost i privrženost svoje zaručnice. Ovoj nagradi dodaje sada drugu, 
spuštajući u nju ljubeći Oca koji ju je iz neba štitio, nastanjujući se u dubini njena bića zajedno s 
istim Ocem i Duhom Svetim tješiteljem, a vidljiv je znak njegove prisutnosti (Duha Svetog) 
božanski oganj koji je žari. 

Preostaje još treća nagrada ili božanska objava, koja će popuniti trostruku krunu kojom Isus 
želi oviti čelo svoje zaručnice na ovom svijetu u ime Presvetog Trojstva. I evo usput navodimo da 
uzvišena, premda tako obdarena od Boga i uvedena izvjesnim načinom u njegovo božansko 
blaženstvo, ipak nije postigla svoj sretan kraj. Sigurno da vise ne mora hodati kao dovde jer nema 
puta za nju. Ušla je u nebesku svečanu dvoranu i sjela kraj ugodna stola mistična i vječna banketa, 
koji joj Presveto Trojstvo pruža u svom beskrajno savršenu Božanstvu, čeka smirena i sretna jela 
što ih zahtijeva njezin glad i žeđa za pravednošću, njena beskonačna čežnja za Bogom, i treba njen 
duhovni život da se savršeno razvije, i ne mora se umarati traženjem života kojeg joj je Bog stavio 
na raspolaganje. 

No Bog, koji je njezin život, uzdiže se toliko koliko se širi sposobnost duše i razvija njezin 
nadnaravan život; radi toga ima još putova a i hodanja, a nema krila, jer ih treba da se uzdigne do 
stupnja do kojeg se Bog diže, letjeti u područje njegova božanstva spoznaje i ljubavi iz jedne 
božanske savršenosti u drugu. Ta su krila druga i treća Osoba Trojstva, koje Bog Otac predaje duši 
trajno u tom razdoblju ili stupnju sjedinjenja da s njima leti to znači, da ga, kad je oblikovala svoj 
razum u Riječi i svoju volju u Duhu Svetom, promatra i ljubi njihovim znanjem i ljubavlju i da ga 
slavi istom slavom. 

Njezino se napredovanje, dakle, sastoji u tom da neprestano prianja uz Riječ i Duha, te 
zajedno s tim božanskim Osobama promatra, ljubi, slavi i usrećuje Oca. I toliko će više napredovati 
u savršenosti koliko većim žarom i postojanošću prianja uz njih Tko će mi dati krila golubice da 
letim i otpočinem?, pitala se duša prije svog uzdignuća na stupanj sjedinjenja kojeg ima. I Bog Otac 
koji joj je nadahnuo želju da leti u osamu njegove jedinstvene i jednostavne naravi, zadužio se da 
odgovori na njeno pitanje, opskrbivši je dvama krilima, ne znam da li od golubice ili velikog orla, 
mislim da su bila orlovska, pretpostavivši da su to oni Riječ i Duh Sveti s kojima Bog naš 

Gospodin prelazi neizmjeran razmak što dijeli od stvorenja njegovu nepristupačnu narav da dođe k 
nama, bijednim grešnicima. 

Isti Bog u svetom Pismu, govoreći s Izraelovim sinovima, uspoređuje se s orlom kada kaže: 
»Vi ste vidjeli što sam učinio Egipćanima; kako sam vas nosio na orlovskim krilima i k sebi vas 
doveo.« 

Tako, dakle, sada pošto se, zahvaljujući dvama moćnim i božanskim krilima, smjestila u 
svog uzvišena Boga i leti u nedokučiv ponor njegove dobrote, od jedne božanske savršenosti do 
druge, više ne pita tko će joj dati krila da leti i otpočine, nego veli: Daleko, daleko bih letjela, u 
pustinji se nastanila. Evo i ja sam pobjegla i nastanila se u jednoj i jednostavnoj osami Božjoj, u 
njegovu Trojnu Jedinstvu, jedinoj istinitoj samoći, jer izvan Božanstva nema ništa jednostavno, već 
je sve sastavljeno, a gdje je složenost ne može biti istinita jedinstva ni osame. 

Tko će mi osim Tebe, Oče Sveti, dati ta dva golub inja krila, ili radije, od golema orla, koja 
su mi potrebna da letim k Tebi i otpočinem? Daj mi ih, Bože moj. Izruči mi svog Sina 
Jedinorođenoga i svog Duha Svetog ne jedanput nego bezbroj puta, da priljubljena tim dvjema 
božanskim Osobama koje si udostojao poslati na svijet jednu za Utjelovljenje a drugu za čudesno 
razlivanje letim u tvoje krilo i promatram tvoju dobrotu i ljubim te istim božanskim svjetlom i 
ljubavlju kojima se Ti sam promatraš i ljubiš. 

Kao one želim neprestano kružiti svijetlim užarenim krugom kojeg je tvoja neizmjerna ljubav 
postavila u prostor koji Te dijeli od stvorenja, primajući s ljubavlju iste božanske Osobe koje 
neprestano predaješ vjernoj duši, i da se s Njima neprestano povezujem s Tobom da Te usrećim i 
pribavim slavu sa uživanjem što ih čekaš od moje duboke bijede, popravljene beskrajnim zaslugama 
Riječi i prilagođene krepostima i darovima božanskoga Duha, osobito izlijevanjem njegove ljubavi. 
Odavno sam izgubila s očiju putove, i oslabile mi noge. Sada ne mogu hodati kao prije. Trebam 
krila da letim i da letim brzim letom, ne kao se- radi okolo Tebe, nego u samo krilo tvog 
neizmjernog Božanstva, od jedne božanske osobine u drugu, prisvajajući božanske savršenosti i 
odnose koje promatram i ljubim, da Te njima slavim i ljubim; jer mi više nije dosta da te promatram 
svojom ograničenom sposobnošću, nego se osjećam prisiljenom da to činim tvojim božanskim 
umom i srcem, u tvojoj Riječi i u tvojem Duhu. 

Izruči mi ih, Bože moj. U njima ćemo gledati tvoju ljubav, božansku i vječnu ljubav koju 
nam iskazuješ, proširenje tvoje višnje dobrote, koja se širi da nas obogati; i u Njima ćemo slaviti 
tvoje Ime, tisuću puta sveto, ponavljajući sve većim za^nosom: Blagoslovljen koji dolazi u ime 
Gospodnje! Hosana u visini! Blagoslovljeni koji dolaze u ime Gospodina, Riječ i Duh. Hosana, 
slava Bogu na visini! Amen“. (Duhovni život 15) 

PARALELIZAM SA NUKOM BL. HENRIKA SUSONA: deveta hridina 

Na devetoj hridini bi. Henrik opisuje stanja duša koje su došle do vrhunca duhovnog i 
mističnog života na zemlji. U usporedbi sa Zamkom duše sv. Terezije Avilske stanje duše koje ovdje 
opisuje bi. Hernik odgovara sedmim odajama. Prema sv. Tereziji sedme odaje predstavljaju 
vrhunac duhovnoga i mističnoga života na zemlji u kojima duša proživljava stanje duhovnoga 
braka, stanje trajnoga sjedinjenja s Kristom u proživljenom sjedinjenju s Trojstvom. Iz tog stanja 
proizlazi jedan veliki nepomućeni nutarnji duhovni mir usprkos svih vanjskih i nutarnjih poteškoća i 
progonstava. Duša istovremeno ostaje i aktivna i kontemplativna. Kontemplacija na ovom stupnju 
nije samo subjektivna, nego čini da duša zaboravlja na sebe i potpuno slobodna od svega u nutrini i 
vani u ljubavi se daruje Kristu i Crkvi. 

Odgovor. Otvori sada svoje oči i gledaj iznad sebe s radošću. 

Čovjek podiže oči i vidje devetu hridinu koja je bila nevjerojatno velika i visoka tako da mu 
je izgledalo da jedva može gledati gore jer dopire vrhovima do neba. I vidje da se jako malo ljudi 
uspinje sa osme na devetu hridinu, a od onih koji su se uspeli veći dio njih bi padao dolje naniže 
tako da je jako malo njih ostajalo, jedva dvojica ili trojica, a oni koji su padali s ove hridine 
izgledali su kao da smrtno padaju. 

Čovjek: Ah Ljubljeni moj, što znači ovo ljuljanje i padanje te da tako malo njih ovdje ostaje? 

Odgovor. To daje naporno i teško uspeti se! A jako malo ljudi se usudi založiti se do kraja 
sve do smrti i zbog toga ih se tako malo uspinje gore. Kada ovi vide na koji način moraju odreći se 
od svega, oni koji žive na devetoj hridini preplaše se i smrtno padaju. 

Čovjek : Ah, Predragi moj, to me do dna srca potiče na sažalijevanje! 

Odgovor. Sada gledaj iznad sebe s radošću. 

I odmah se čovjek nađe na ovoj previsokoj i širokoj hridini. Izgledalo mu je da sve druge 
hridine skupa koje je prije vidio nisu tako visoke, velike i široke niti lijepe kao ova sama. Ali na 
njoj je bilo jako malo stanovnika. Pa ipak više se radovao vidjevši njih nego sve one prije. 

Čovjek : Zašto je ova hridina tako široka i lijepa pa ipak na njoj boravi tako mali broj ljudi? 

Odgovor. Bog nije odredio ovu hridinu da na njoj boravi tako mali broj ljudi. Znaj da ovdje 
gore postoje vrata koja vode do izvorišta i iskona iz kojega su proizišla sva stvorenja na nebu i na 
zemlji. 

Čovjek : Što znači to da ovi ljudi naizvan izgledaju tako nježni i suhonjavi, dok su u nutrini 
tako svijetli kao ljupki anđeli? 

Odgovor Ne treba se čuditi što su postali tako nepokretni zbog uzvišenog uspona preko 
svih ovih hridina. Znaj da u njima nije ostala niti kap krvi, ni koštane srži koje nisu potpuno usahle i 
istrošene. Zbog toga su tako nepokretni. 

Čovjek: Ljubljeni moj, kako su se onda mogli tjelesno sačuvati na životu? 

Odgovor: Čistu krv i koštanu srž im daruje Onaj za kojega su oni istrošili svoju naravnu krv 

oo 

i koštanu srž. I u tebi samome zbog toga su umrle i usahle sve tvoje koštane srži i tvoja krv. 

Čovjek: Predragi moj, o tome ja ništa ne znam. 

Odgovor Istina, jer si to zaboravio a to je u tebi učinila prevelika ljubav koja se prelijeva i 
raste u tebi. 

Čovjek: Zašto ovi ljudi u nutrini odsjajavaju kao svijetli anđeli? 

Odgovor: Bog je sačuvao za njih ljubav bez mjere tako da to ne može a da ne sjaji i naizvan. 
Ali oni to ne znaju i ne žele znati. I ma kako malo bilo ovih ljudi, Bog na njih oslanja kršćanstvo i 
kada ih ne bi bilo, Bog bi dopustio da kršćanstvo propadne, dao bi odmah vlast Luciferu da pod 
mrežu stavi cijeli svijet. 

Čovjek: Malo je ovih ljudi, ali Predragi moj, nije li ih prije bilo više nego sada? 

Odgovor: Znaj da samo malo godina unatrag bilo je puno više ovakvih ljudi nego sada. 

Čovjek: Ljubljeni moj, izgleda mi da je bilo potrebno da si ih Ti ostavio kao pomoć 
kršćanstvu! 

Odgovor: Bog nije želio da ovi njemu dragi ljudi borave i žive među la ž nim kršćanima koji 
žive protivno svakoj kršćanskoj zapovijedi. 

Čovjek: Predragi moj, kakav je život ovih ljudi i znaju li da su blizu svome izvorištu i 
iskonu? 

Odgovor: Ne znaju to sa svom sigurnošću, ali im je ponekad dopušten kratki pogled u 
izvorište i iskon iz kojega dobro primjećuju daje zasjao Netko drugi pred njihovim očima, Bog. Ah 
oni su tako potpuno i čisto predani Bogu u vjeri da kada njima Bog udijeli neku slatku utjehu, 
prepadnu se više nego kad im je ne da jer ne žele drugo nego u vjeri nasljedovati lik Krista. Oni ne 
ljube niti za cilj imaju bilo kakvu utjehu niti je žele. Tako su se jednostavno i čisto okrenuli vjeri da 
ne traže niti žele bilo kakvu stvar. A tako su ponizni da se smatraju nedostojnima svih otajstvenih i 
utješnih Božjih darova te ih niti ne žele. 

Čovjek: Ljubljeni moj, a žele li ovi ljudi bilo što? 

Odgovor: Nemaju nikakvu želju osim da Bog bude čašćen, ništa drugo. Potpuno su se 
predali Bogu tako da se njima duboko sviđa sve ono što On čini s njima i sa svim stvarima. Ako im 


88 Glas se sada obraća izravno bi. Henriku koji je sam došao do vrhunca mističnog života na zemlji. 

89 U preobraženom sjedinjenju duša se suobličuje Kristu Raspetome. 

udijeli neki dar, to prihvaćaju, ako im ga oduzme, i to jednako prihvaćaju te su tako u svemu 
potpuno slobodni i nenavezani. 90 Radije izbjegavaju ugodne nego gorke stvari jer ljube križ. 

Čovjek : Ljubljeni moj, boje li se ovi ljudi bilo čega? 

Odgovor : Ne, ne boje se ni pakla, ni čistilišta, ni đavla, ni smrti, ni života. Iz njih je isčeznuo 
svaki strah, njima samo izgleda da ne nasljeduju lik Kristov kako bi to htjeli i zato se osjećaju 
odgovornima. Tako su ponizni da preziru sami sebe i sva svoja djela i ne usuđuju se usporediti ni s 
kime ni u vremenu ni u vječnosti. U Bogu ljube sve ljude i nježno ljube one koji Boga ljube. Do 
kraja su umrli svijetu, umrli su sami sebi u svim svojim umnim djelima koja nikada nisu posvojili 
kao svoje vlasništvo i na svaki način oni su takvi da ljube Boga i Njega imaju za cilj u svim svojim 
djelima i propustima. Nisu sebeljubivi niti sebe imaju za cilj, ne traže svoje niti sami sebe ni u 
vremenu ni u vječnosti. Do kraja su se odrekli sami sebe i s time svih stvorenja i svega što je ikada 
bilo stvoreno bilo u vremenu ili vječnosti. Žive u neznanju a niti ne žele znati bilo što jer se 
smatraju nedostojnima. 

Znaj da su đavoli napadali ove ljude sa svim napastima koje netko može zamisliti, a dio tih 
napasti je iznad ljudskih sjetila. Ipak, ako bi Bog htio ponovno poslati im te napasti, nemaju druge 
želje osim da ih prihvate s radošću. Sva stvorenja za njih su križ. Oni ne žele hoditi drugim 
putovima do smrti. Nepoznati su svijetu, ali je svijet njima jako dobro poznat. Ovi ljudi koji borave 
na devetoj hridini su uistinu kakvi trebaju biti, istinski klanjaoci koji se klanjaju Ocu u duhu i istini. 

Čovjek: Ljubavi moja, bojim se da će oni koji budu čitali ovu knjižicu zavrtati glavom, jer se 
ne treba bacati cvijeće pred svinje. 

Odgovor: To povjeri Bogu. Znaj da će ovaj zadnji dio knjige o devetoj hridini biti 
najkorisniji kršćanstvu od svega što si napisao u ovoj knjizi. Znaj da je jedan od ovih ljudi draži 
Bogu i više ga prihvaća, dostojniji je pred Bogom i korisniji kršćanstvu od tisuća drugih koji žive 
svojim načinom života. Ne treba se čuditi što su mnoge stvari izražene slikom u protivnom ne bi se 
znalo o čemu se radi, niti bi se moglo shvatiti. Bog je tako veliko dobro da Ga nijedan ljudski razum 
ne može shvatiti. 

Ti se bojiš da se neće moći shvatiti ovaj govor koji sam ti naložio da ovdje napišeš. Sada na 
zemlji ima ljudi, iako malo, koji su svojim životom došli do ove točke i koji dobro sve ovo 
shvaćaju. Da sam ti naložio da pišeš o devet anđeoskih korova i kako su anđeli stvoreni, to bi bio 
neshvatljiv i stran govor jer ljudski razum to ne bi mogao shvatiti ni zamisliti. 

Čovjek: Ljubljeni moj, može li čovjek doći do izvorišta i iskona a da ne boravi sa ovim 
osobama na ovoj devetoj hridini? 

Odgovor: Da, to se dogodilo sv. Pavlu, ah je zatim morao nositi jedan teški križ do kraja 
života. Ali ipak znaj da ne treba vjerovati neprokušanima i neizvježbanim krjepostima, ne manje u 
ovim vremenima nego prije sto godina. Najsigurniji put za čovjeka je da se uspinje preko ovih 
visokih i velikih hridina s postupnim napredovanjem u istinskom predanju sve dok ne dođe do 
devete hridine. Samo tako će doći do istinskog mira. 

Čovjek: Ljubljeni moj, kako se bojim da ima mnogo ljudi koji su okolo trčali i kružili dugi 
niz godina, a ipak nisu mogli dostići ove spokojne ljude koji borave na ovoj hridini! 

Odgovor: A kada se eto vidjelo u ovo vrijeme da ljudi imaju veliku želju za sjedinjenjem s 
Bogom? 

Čovjek: Vjerujem da ipak mnogi ljudi to žele. 

Odgovor: Žele samo ako bi mogli to zadobiti svojim umijećem i prema vlastitoj volji! Ali 
oni ne prihvaćaju djela odricanja. Ne žele se odreći svoje samovolje. 

Čovjek: Predragi moj, jesu li ljudi koji borave na devetoj hridini oslobođeni čistilišta? 

Odgovor: Da, ako na njoj ostaju do smrti. 

Čovjek: Predragi moj, mogu li ovi ljudi pasti dolje ispod? 


90 Ako se dobro promotri nauk bi. Henrika o putu duhovnoga rasta, hod preko hridina se u biti sažima u postupnost sve 
većeg predanja duše u volju Božju, oslobađanja od samovolje i navezanosti na išta što priječi dušu da u potpunoj 
slobodi čistom ljubavlju odgovori na Božju ljubav. 

Odgovor. Dogodilo se neki puta da su neki ljudi s ove devete hridine pali dolje pod mrežu. 
Uzrok tome je bio što im se neprijatelj dodvorio i nametnuo misao samodopadnosti kojoj se nisu 
opirali kako su trebali. Zbog istoga grijeha neprijatelj je izbačen iz Raja sa svim svojim društvom. 91 

A ovi ljudi kada padnu s devete hridine pod mrežu, postaju oni koji nanose najviše štete 
kršćanstvu a to je iz razloga što su primili od Boga najuzvišeniju i najprosvjetljujuću milost te lažno 
izokreću ovo svjetlo kako bi kršćanstvo lutalo. Treba od njih bježati više nego od paklenih đavli. 
Trebalo bi da se jednostavni puk od njih sačuvati u ovim opasnim vremenima jer kukolj počinje 
lako rasti. 

Dok je duša u tijelu, čovjek nikada ne dopire tako visoko niti u dubinu svoga izvorišta i 
iskona da se neprijatelj ne bi mogao uz njega lijepiti kako bi ga povukao u nizine. To se pokazalo na 
primjeru Krista kojega je sam đavao napastovao. 

Čovjek: Ljubljeni moj, koliko su dragi ovi ljudi koji su se uspeli na ovu hridinu? 

Odgovor: Bog tako beskrajno ljubi ove ljude da kada bi se dogodilo da jedan od njih moli 
Boga za neku stvar, a istovremeno svi drugi kršćani skupa mole suprotno toj stvari, Bog bi radije 
uslišao ovog jednog čovjeka nego sve kršćane koji mole suprotno od njega. 

Čovjek: Ljubljeni moj, kako me vanredno raduje pogled na ove ljude! A koja radost i užitak 
će biti gledati ih bez posredovanja! 

Odgovor: Kada bi bilo moguće da neki čovjek posjeduje razum, krjepost i moć svih anđela i 
ljudi, ne bi mogao uhvatiti ni najmanju radost koju Bog ima sa svojim prijateljima u vječnosti. 

Čovjek: Predragi moj, želio bih još reći da bi bilo jako potrebno da ima puno ljudi koji 
borave ovdje gore da mole za kršćanstvo. 

Odgovor: To da ih je malo jednoga će se dana dobro vidjeti u kršćanstvu! 

Čovjek: Ljubljeni moj, imam povjerenja da dok živi samo jedan od tih ljudi, Ti ćeš biti 
milosrdan prema kršćanstvu njemu za ljubav. 

Odgovor: Znaj da kada Bog više ne bude htio podnositi ljudski zlobu jer je protivna 
njegovoj pravednosti, on će oduzeti ovim ljudima svu njihovu snagu i moć da mole za kršćanstvo. 

Čovjek: Ljubljeni moj vjerujem da još nije došlo vrijeme kad ćeš dopustiti da svijet bude 
izgubljen jer mi izgleda da boj izabranika još nije završen. 

Odgovor: To je istina, ali ti znaš daje Bog već jedanput ostavio svijet da propadne u potopu 
osim 8 ljudi od kojih je kasnije obnovio svijet. Znaj isto tako da Bog jednako neće dugo podnositi 
veliki nered koji vlada sada. 

Čovjek: Ljubljeni moj, sada bih te želio pitati koliko vremena puštaš da ljudi borave na ovoj 
hridini, oni koji su istrošili svu svoju krv i koštanu moždinu prije nego im dopustiš da motre 
izvorište i iskon? 


91 

I drugi sveci govore o padu duša koje su bile došle do praga sjedinjenja pa su pale zbog oholosti. Citiramo sv. 
Ljudevita Montforskoga koji uči posvetu Mariji kao povlašteno sredstvo protiv od tih najprofinjenijih napasti: „Jer 
đavli, ti vješti lupeži, hoće da nas nenadanim napadajem orobe i oplijene. Dan i noć vrebaju zgodan čas za taj posao. 
Neprestano oblijeću da nas prožderu (usp. lPt 5,8) i da nam u tren, jednim grijehom, otmu sve milosti i darove što 
smo ih god mogli dobiti tijekom godina. Njihova zloća, njihovo iskustvo, njihove zasjede i njihov broj trebaju nam 
utjerati u kosti silan strah od tolike nesreće, kad znademo da su neke osobe, punije milosti, bogatije krjepostima, 
utvrđenije iskustvom i veće svetosti, bile iznenađene i nesretno orobljene i oplijenjene. Ah, koliko se vidjelo 
libanonskih cedara i zvijezda na nebu kako bijedno padaju i gube svu svoju visinu i sav svoj sjaj ujedan tren! 

Odakle ta čudna promjena? Nije, zaista, od nedostatka milosti, jer ona nikome ne uzmanjkava, nego od nedostatka 
poniznosti. Te su se osobe držale jačima i sposobnijima nego su bile; smatrale su se kadrima sačuvati svoje blago; 
pouzdavale su se u se i oslonile se na sebe. Držale su svoju kuću dosta sigurnom i svoje kovčege dosta jakima da 
mogu sačuvati dragocjeno blago milosti. Zbog toga neosjetljivoga oslanjanja na svoje sile (premda im se činilo da se 
oslanjaju samo na Božju milost) dopustio je prepravedni Gospodin da budu orobljene prepustivši ih samima sebi. 
Jao! Da su bile upoznale divnu pobožnost, koju ću prikazati poslije, bile bi povjerile svoje blago moćnoj i vjernoj 
Djevici, a ona bi im ga bila sačuvala kao svoje vlasništvo; dapače to bi čuvanje smatrala svojom strogom dužnošću". 
(Rasprava o pravoj pobožnosti prema bi. Djevici Mariji br. 88) 

Odgovor. Nekima se to dogodi prije negoli dođu ovdje gore, ali njima će nakon toga biti 
jako teško sve do njihove smrti kao što se dogodilo sv. Pavlu. Bog nekima dopusti da to motre čim 
se uspnu ovamo, drugima nakon dvije ili tri godine, nekima nakon pet, deset godina. Neke ljude 
Bog ovdje ostavlja u suhoći sve do smrti i kada dođu do kraja, udijeli im jedan pogled unutra. 
Jednom dijelu njih izvorište i iskon će biti prikriveno sve dok ne izdahnu. To su skrivene stvari i 
tajne Božje koje nikome ne pripadaju spoznati. Bog djeluje na tako različite načine s ovim 
plemenitim ljudima iz razloga što dobro zna što svakome priliči, što je dobro i korisno za tu osobu. 
Vidiš sada kako je malo poslušnih ljudi, osim onih koji borave na ovoj hridini. 

Čovjek : Ljubljeni moj, ja, nedostojno stvorenje, usudit ću moliti Tebe koji sve možeš, iako 
je to za mene previše, ako je moguće da mi daš da boravim među stanovnicima devete hridine? Ah, 
Predragi moga srca, nemoj se srditi na mene zbog ove molitve! Ako je moguće, Ti koji sve možeš, 
pomozi mi da postanem sluga ovih dragih ljudi, iako ja toga uistinu nisam dostojan. 

Odgovor. Boga se može pobijediti poniznošću. On ju je u tebi vidio i ne samo da ti želi 
udijeliti da boraviš sa ovim dragim ljudima, nego ti želi dopustiti da motriš izvorište i iskon. 

Čovjek : Ljubljeni moj, meni ovo izgleda nečuven govor. Kako ću ja, bijedno stvorenje, doći 
do toga čega sam tako nedostojan? 

Kako je Bog prisilio čovjeka da motri u izvorište i iskon 

Odgovor. Sada budi poslušan i otvori svoje nutarnje oči. I ti trebaš gledati u izvorište i 

iskon. 

Čovjek se prepade do dna svog srca i duše te reče: Ljubljeni moj, oslobodi me od ove velike 
časti, mene siromaška, jer uistinu nisam toga dostojan ni za to podoban. Ustrajno te za to molim 
zbog tvoje dobrote, neka bude tvoja volja, ali dopusti mi da te molim suprotno jer ta stvar je tako 
nesrazmjerna sa mnom. 

Odgovor. Pusti po strani ovaj govor jer tako mora biti. Ti trebaš pribilježiti sve što se može 
reći i izraziti riječima i što se može shvatiti razumom. 

Čovjek : Ljubljeni moj, kako to da meni želiš pokazati ono što je skriveno tvojim dragim 
prijateljima i lišavaš toga one koji borave tako dugo na ovoj visokoj hridini uz tolike stroge pobožne 
vježbe? Zbog Tebe samoga Te molim, poštedi mene nedostojna te divne i velike časti. 

Odgovor. Nisam dužan uslišati ovu molitvu jer tako mora biti. Ali znaj da prije svoje smrti 
trebaš to tvrdo i gorko zaslužiti. 

Čovjek : Toga se ne bojim kad si Ti toliko trpio za mene siromaška, svoga slugu. Predragi 
moj, učini sa svojim siromašnim i nedostojnim stvorenjem ono što želiš u vremenu i vječnosti. 
Nakon što se čovjek predao i prepustio, odmah su mu bila otvorena vrata izvorišta i iskona i on 
pogleda u izvorište koliko traje samo jedan trenutak. Kad je ovo motrenje prestalo, bio je tako pun 
radosti i svjetla u svojim dubinama da je odmah bio izvan sebe te više nije shvaćao ni dan ni 
vrijeme. Kad se povratio sebi, nutarnja radost i svjetlo su bili tako preobilni, neizrecivi i bez mjere 
veliki da se on u svojoj naravi preplaši i pomisli: Gdje sam bio? Koje mi se to čudo dogodilo da su 
moja duša i tijelo tako preobilno ispunjeni radošću? I dugo vremena je sjedio razmišljajući. Ali što 
je više razmišljao, to je manje shvaćao što je to bilo. 

Mislio je da želi pisati kako mu je bilo zapovjeđeno, ali nije mogao niti znao ni reći ni pisati 
ni najmanju stvar koju je vidio u izvorištu i iskonu. On se kasnije zanimao kako prepoznati to pod 
likom slika i oblika, ali nije mogao s time izići na kraj, naprotiv, stvar se sve više udaljavala. Zatim 
se trudio razmatrati o tome u svome razumu, ali stvar je bila iznad svakog razuma. Tada pomisli, da 
treba više razmišljati o tome kako bi mogao razlučiti nešto, ali što je više mislio, manje je 
razlučivao jer je to bilo iznad svakog razlučivanja i iznad svega što je ikada shvatio i čuo. Koliko se 
više trudio, toliko je manje znao što je to te reče: „Ljubljeni moga srca, jako me iznenađuje što si Ti 
mislio da trebam vidjeti i opisati to, koliko je to moguće izreći riječima. Ja sada ne mogu izreći ni 
jednu riječ, niti doći do toga svojim razumom, ne znam niti mogu shvatiti gdje sam bio ili što sam 

čuo, izuzev da sam bio zahvaćen radošću, niti znam kako mogu zadržati tu neizrecivu radost a da 
se ne prelijeva i naglo izbija. 92 

Odgovor. Znaj da i najmanja radost koja se kuša u Bogu je puno veća od svih radosti ovoga 
svijeta pa i da se sve saberu u jednu. 

Čovjek : Ljubljeni moj, preko svake mjere se čudim što mi se srce ne raspukne od prevelike 
radosti. Usuđujem se pitati a Ti me želiš obavijestiti, što je to bilo što sam vidio i gdje sam bio? Jer 
ne mogu niti govoriti niti pisati! 

Odgovor. Znaj da si motrio izvorište i iskon. Dakle, nemoj se čuditi što ne možeš ni shvatiti 
ni uhvatiti to, znaj da kada bi bilo moguće da neki čovjek ima razum i inteligenciju svih ljudi koji su 
ikada bili na zemlji, on ne bi mogao svojom snagom shvatiti ni najmanju stvar koju si ti vidio. Zbog 
toga nemoj to previše srcu uzimati jer je to bilo iznad svakog razuma i ljudskog uma. I kad si vidio 
onu stvarnost, sva stvorenja su uzmakla, a Stvoritelj ti je bio dan za Zaručnika. Ti si bio u onoj školi 
dostojnoj poštovanja gdje je učitelj Duh Sveti. A kad je tvoja duša došla u tu visoku školu, vidjela 
ju je svu ispunjenu pismom bogatim svjetlom i razlučivanjem, i vidjevši to neizrecivo se obradovala 
i u nutrini bila dirnuta do te mjere da je izišla iz sebe od radosti među ta pisma i okretala se okolo 
dok nije bila ispunjena istinskim svjetlom i zadobila istinsko razlučivanje. I u toj uzvišenoj 
božanskoj školi Najviši Učitelj uli u tvoju dušu preobilnu ljubav koja pade u tvog nutarnjeg 
čovjeka. 

Čovjek : Ljubljeni moj, moram Ti reći da čim sam došao do izvorišta i iskona, kušao sam u 
svojoj duši neizrecivu i divnu ljubav tako da bih rado trpio sve muke koje trpe duše u Čistilištu, da 
njih oslobodim jer sam se toliko nad njima sažalio. I kušao sam tako veliku ljubav, iako je ona 
nadnaravna, da je tvoja Muka tako prožela moje srce a tvoja otkupiteljska smrt mi je postala 
beskrajno draga, te sam bio žedan i željan najveće muke i najteže smrti koja se može zamisliti za 
spas drugih. Moja je duša tako gorljivo to željela kako bi častila tvoju smrt, moje je biće željelo 
trpjeti za sve grješnike koji su na zemlji i umjesto patnji svih ljudi ako je to tvoja volja. 

Odgovor. Znaj da si dobio ovu ljubav i preobilnu milost u visokoj i božanskoj školi Duha 
Svetoga. 

Čovjek : Ljubljeni moj, da sam mogao trpjeti, samo na tvoju slavu i čast, svu patnju koju svi 
ljudi moraju trpjeti, to bi za mene bila velika radost. 

Odgovor. Znaj da čovjek ne može imati tako veliku i božansku ljubav a da nije na ovom 
stupnju. 

Čovjek : Kada bi to bila tvoja volja, bio bih spreman predati se vječnom paklu Tebi za čast 
kako bi svi ljudi spoznali što si mi dopustio da motrim, meni nedostojnom stvorenju po svome 
beskrajnom milosrđu. 

Odgovor. Znaj da kada bi se ljudi koji sada žive htjeli hrabro osloboditi svoje volje i 
muževno se obogatiti na ovih devet visokih i velikih hridina, one koji tako žele slijediti Boga On bi 
vodio i pomogao bi im kao što je to učinio i sa tobom. 

Čovjek : Ljubljeni moj, ne poznajem ni jednoga čovjeka kojemu to ne bih želio iz dna svoga 
srca kao i samome sebi. Čudim se što u sebi pronalazim tako veliku i divnu radost! 

Odgovor. Sada se nemoj previše uzdati u ovu veliku milost jer kad Bog bude smatrao da je 
došlo vrijeme, uistinu će ti je oduzeti i ostaviti te tako siromašna i neprosvijetljena kao da ti nikada 
nisi ništa primio od Boga. 

Čovjek : Ljubljeni moj, nemoj se srditi zbog toga što ću ti sada reći. Ti si mi postao tako drag 
u nutrini da mi ne možeš sa svom svojom moći učiniti nešto što bi me žalostilo, što ja ne bih 
prihvatio jer sve što možeš učiniti mora mi se potpuno sviđati zbog velike ljubavi koju imam prema 


92 U vrhovnim mističnim iskustvima se redovito koristi izraz „neizrecivo 1,1 kao način za iskazati nešto od toga iskustva 
kako bi se naglasila veličina doživljaja. Tako i u Svetom pismu apostol Pavao poručuje: „Što oko nije vidjelo, što uho 
nije čulo, što čovjeku ne pada na pamet, to je Bog pripravio onima koji ga ljube 11 (1 Kor 2,9) 

93 Paradoksalni govor nošen žarom ljubavi nalazi se i u Novom zavjetu kad apostol Pavao govoreći o neprihvaćanju 
Krista od strane Izraelaca kaže: „Jer želio bih ja sam biti proklet i rastavljen od Krista za svoju braću, za svoju rodbinu 
po tijelu 11 (Rim 9,3) 

Tebi. Ne bih želio ništa bolje jer je svako tvoje djelovanje najuzvišenije. Ili mi daješ ili oduzimaš, 
sve mi je preko svake mjere drago. 

Odgovor. Pazi da ti se ne dogodi kao sv. Petru. I on je imao odvažnost i sigurnost a kad je 
došla kušnja, izgubio je svu svoju snagu. 

Čovjek : Ljubljeni moj, ja se predajem tvome milosrđu. 

Odgovor. Gledaj sada sve one koji su na ovim hridinama koji su iznad mreže koja je bačena 
na cijeli svijet. 

Čovjek tada vidje dva čovjeka kako hode ispod mreže, jedan je bio lijep i svijetao kao neki 
anđeo a drugi crn i tmuran kao neprijatelj, ali je ipak imao lik čovjeka. 

Čovjek : Ljubljeni moga srca, tko su ovi ljudi? 

Odgovor. Znaj da je čovjek koji hodi ispod mreže crn kao neprijatelj onaj koji je i sam 
boravio na devetoj hridini, ali je bio odbačen kao što se to dogodilo i Luciferu jer se naslađivao sam 
sobom, s puno ljudi je razgovarao zbog samodopadnosti i htio je biti netko samo za sebe. A sada je 
jedan od najštetnijih ljudi koji mogu živjeti na zemlji, jer je njegov nauk lažan i od njega treba 
bježati više nego od zlih duhova. 

Čovjek vidje toliko takvih koji borave pod mrežom da mu je bilo jako žao jer su to bili ljudi 
koji su nanosili najviše štete kršćanstvu. 

Čovjek : Kako treba prepoznati ove ljude laži? 

Odgovor. Oni uče jedan lagan i blag put kojemu je narav jako sklona, posebno u ovo 
vrijeme. 

Čovjek : Ljubljeni moj, a tko je čovjek koji tako svijetli pod mrežom? 

Odgovor. Znaj da je i ovaj čovjek vidio svoje izvorište i iskon i boravio u društvu ovih 
dragih ljudi, a zbog svoga velikoga milosrđa otrčao je ispod mreže prema siromašnim grješnicima 
kako bi obratio nekoga i pomogao mu da iziđe iz svojih grijeha. Ovaj čovjek vidi jako daleko i 
spoznaje kako bijedno kršćani leže u velikim opasnostima pod mrežom. Zbog toga bi želio sam 
propasti kako bi im pomogao izići iz njihovih grijeha jer on dobro poznaje stroge Božje sudove 
nakon ovozemaljskog života. 

Čovjek : Ljubljeni moj, ima li puno svijetlih ljudi u kršćanstvu? 

Odgovor. Trebaš znati da ih je jako malo do te mjere da bi ti to loše podnio kad bi trebao 

vidjeti. 

Čovjek : Boje li se ovi ljudi još ičega? 

Odgovor. Da, boje se samo da malo čine za svoga Gospodina i svoga Boga, da ne nasljeduju 
Njegovu sliku kao što bi to željeli učiniti. Ma kako malen bio ovaj strah, Bog ih ostavlja u tome još 
neko kratko vrijeme. Na neki drugi način ne boje se ni pakla, ni đavla, ni ljudi, ni smrti, ni života jer 
su izgubili svaki strah osim onog malog koji trebaju imati u nekim trenutcima sve do smrti. 

Čovjek : Trebaju li ove osobe na devetoj hridini još trpjeti? 

Odgovor. Da, trebaju trpjeti i ne žele ništa drugo osim istinskog nasljedovanja Kristova lika 
sve do smrti. Najviša patnja koju imaju je shvaćanje kako opasno stoje stvari po kršćanstvo te za nj 
imaju ljubaznu samilost. Tako su dobro prosvijetljeni da dobro vide na što su svi ljudi navezani i 
zbog čega ne napreduju prema svome izvorištu i iskonu. Kad su ljudi plemeniti i prosvijetljeni i 
vide kako su ljudi isprepleteni sjetilima i navezani na svoje vlastite načine djelovanja i druge stvari, 
jako su samilosni prema njima i nose ovaj križ za Kristom sve do smrti. 

Čovjek : Ljubljeni moj, jesu li ovi ljudi sigurni u vječni život? 

Odgovor Oni su izišli iz samih sebe i postali sjedinjeni s Bogom, jer kako bi se Bog mogao 
odijeliti od svojih prijatelja? Bi li Bog trebao svoje prijatelje predati svome neprijatelju? To Njemu 
ne priliči. Kada ljudi umru iz vremena, odmah prelaze u vječni život. Nitko ne može utješiti ove 
plemenite i prosvijetljene ljude osim Boga samoga samim sobom. 

Čovjek : Ljubljeni moj, koji je razlog takvog neopsluživanja svakog Božjeg zakona među 
kršćanima? 

Odgovor. Prije se u svim važnim stvarima utjecalo Bogu i njegovim prijateljima. A kad su 
kršćani danas i u malim poteškoćama i zatraže mišljenje nekoga od ovih plemenitih ljudi koji imaju 
dar savjeta od Duha Svetoga da ih on savjetuje u vremenitim i duhovnim stvarima, ljudi to 

394 





ismijavaju i smatraju to ludošću. Ali znaj da kada bi se kršćani preporučili nekome od ovih ljudi, on 
bi ih uputio na bolje putove od bilo koga drugoga, i to bi mu bilo lako učiniti jer u sebi ima Duha 
Svetoga. Ali zbog toga njih se tlači, prezire i ismijava. 

Pustimo sada ovo i kaži mi: Jesi li dobro shvatio što je Bog htio da razumiješ kad ti je na 
početku pokazao jako veliku goru i na njoj toliko riba koje su padale dolje po hridinama i dolazile 
dolje i kako one plivaju po svim rijekama ovog svijeta i kako su mnoge u međuvremenu bile 
uhvaćene, kako su one prolazile svijetom i vraćale se na prvu goru i kako ih je malo ostajalo, kako 
su se uspinjale po vodi i skakale na visoke hridine sve do mjesta gdje je izvirala voda, i kako su 
padale svaki puta kada su dospijevale na goru i kako su neke smrtno padale? Ti si vidio da su to 
tako često pokušavale prije nego su došle na visoke hridine, kako ih je malo bilo koje su dolazile do 
vrha gore. Jesi li dobro shvatio što je Bog htio da time razumiješ? 

Čovjek. Da, Ljubljeni moj, dobro sam shvatio da je sve to bilo u znakovima. Ah, moj 
Ljubljeni, jedina Ljubavi, smiluj se siromašnom kršćanstvu! Kada bi Ti to htio, želio bih razbiti 
svoje srce u tisuću komada, rado bih to i lijepo učinio Tebi za ljubav. 

Odgovor. A čemu bi to koristilo? Oni se na to ne bi ni najmanje osvrtali. Bog ih je tako 
prijateljski nedavno opomenuo velikom smrtnošću, a prije još i drugim mnogim znakovima sad s 
radošću a sad s patnjom, a sve to nije ničemu služilo, oni se nisu nimalo osvrtali na plemeniti strah 
Božji. Bog to neće još dugo podnositi a oni će kušati druge stvari jer već više stoljeća ljudi nisu bili 
tako zli kao sada. Hode kao izgubljene ovce, ne žele vjerovati Božjim prijateljima. Bog je također 
objavio u Starom i Novom zavjetu svoje skrivene tajne svojim posebnim prijateljima, a to opet čini 
kao prije, a može to tako dobro učiniti kao i prije. Propast onih koji ne vjeruju u to počinje već 
ovdje i trajati će vječno. 

Čovjek. Ljubljeni moj, koji je ovo strašan govor za početnike koji bi željeli poboljšati svoj 
život pa ipak nemaju puno povjerenja u Božje prijatelje jer ne shvaćaju njihov govor. 

Odgovor. Kako bi mogli shvatiti Božje prijatelje čiji je život tako različit od njihova? Oni 
kažu da ne poznaju Božje prijatelje. Razlog tome je što ih nisu voljni nasljedovati. Znaj da bi bilo 
jako korisno početnicima izabrati nekog Božjeg prijatelja i slijediti ga, povjeriti se njemu kao 
Božjem glasniku, razgovarati s njim o svemu i brižljivo pazili na zavodnike koji idu krivim 
putovima s puno lijepih riječi i koji misle da bolje poznaju istinu od Svetoga pisma. Svi jednostavni 
ljudi bi trebali bježati pod Kristov križ i čuvati se lažnog društva i njihovih savjeta. 

Čovjek. Ljubljeni moj, izgleda mi da kad bi neki jednostavan čovjek koji se potpuno i 
postojano obratio Tebi kako bi živio samo za Tebe i oslobodio se svih stvorenja, Ti bi mu odmah 
priskočio u pomoć i dao bi mu svoju milost. 

Odgovor. Bog je spreman udijeliti svoju milost ako naiđe na posude koje su je spremne 
primiti. Ljudi ovog vremena traže samo materijalne stvari i samo ljube darove, ali oni ne primaju 
milosrdnu Božju milost. Zbog toga ljudi koji sada žive tako malo kušaju posebne milosti. Oni nisu 
pripravni primiti ove milosti jer ne ulaze u same sebe hrabrim duhom s istinskim i poniznim 
predanjem i podložnošću. Da ima takavih ljudi Bog bi bio spreman više nego ikada činiti u njima 
svoje uzvišene stvari. 

Čovjek. Ljubljeni moj, da ima mnogo ovakvih ljudi, mislim da bi Ti bio samilostan prema 
kršćanstvu! 

Odgovor. Bog nije nikada imao toliko milosrđa u prošlim stoljećima kao sada u ovom 
vremenu jer sada toliko toga podnosi, oprašta, opominje, čeka i čeka. Jer Otac je htio već odavno da 
svijet propadne, ali Sinje to spriječio moleći da se zaustavi i da još čeka. 

Čovjek. O Ljubljeni, mislim na tvoje veliko mučeništvo, na tvoju gorku smrt, na tvoje velike 
patnje i smiluj se kršćanima i čekaj još u nadi da će se popraviti! Ne možeš li, Predragi, pronaći 
neki put ili način koji bi poslužili da se vrate na pravi red, tako da Ti budu više pred očima. 

Odgovor. Sto bi Bog trebao za njih učiniti? Ti dobro vidiš da sve što Bog čini za njih ne 
koristi. Oni tako lažno žive i bez straha Božjega. Otac ni na koji način ne želi to još dugo podnositi. 

Čovjek. Ljubljeni moj, smiluj se kršćanstvu! 

Odgovor. Kako da Bog iskaže milosrđe? Oni su se toliko povode za zlom da Božja 
pravednost to više ne želi dugo podnositi, i kada se dogodi da više ne bude tvoje molitve i one 

drugih ljudi, tada će zašutjeti milosrđe i Otac će dopustiti da se dogodi osveta za Njegova 
jedinorođenog Sina, za sve uvrede koje su Mu se nanijele i uvijek Mu se nanose u ovim opasnim 
vremenima. 

Čovjek : Lijepa Ljubavi mora srca, ne znam sada što bih kazao, osim da im u svome 
beskrajnom milosrđu budeš milosrdan. Ljubljeni moj, dopusti mi još jedno pitanje a zatim dosta: 
Ljudi koji su bili dostojni motriti izvorište i iskon imaju li u vremenu od toga savršenu radost? 

Odgovor. Kažem ti da imaju neizrecivu radost, pa ipak ova radost je neizrecivo različita od 
vječnog blaženstva kao što se vrijeme razlikuje od vječnosti. A ja ti kažem da ti moraš do kraja 
života nositi jedan skriveni nutarnji križ. I to je zadnja stvar jer sada više neću s tobom razgovarati. 

Čovjek : Ljubljeni moj, neka bude tvoja volja! Ja želim nasljedovati tvoj lik sve do smrti 
koliko je to meni siromašku moguće. 

Kad je bilo okončano pisanje ove knjige, Bog od čovjeka povuče sve ove divne milosti, 
učini ga tako siromašnim kao da nikada nije kušao ništa posebno od Boga i dopusti njemu dugu 
napast iznad svake ljudske misli. I ovaj čovjek još živi i misli da će do smrti imati ovu napast pa 
ipak ne želi drugo nego trpjeti. 

Pisanje ove knjige je započeto u korizmi 1352. godine od Gospodinova rođenja. Nitko ne 
treba niti ima dopuštenje pitati preko koga je Bog napisao ovu knjigu jer ovaj čovjek se nada od 
Božje dobrote da se to neće trebati javno objaviti za vrijeme njegova života, niti treba biti poznat 
od bilo kojega stvorenja u ovom vremenu. Amen. 

VELIKI SVECI 

Sada ćemo kratko izložiti nauk Saudreaua o ovom najvišem stupnju puta duhovnoga rasta. 
Budući da on u svom studiju redovito prikazuje nauk odaja sv. Terezije i hridina bi. Henrika ovdje 
nećemo iznositi taj dio njihova i njegova nauka jer smo ga gore donijeli. Iznijeti ćemo samo 
njegova razmišljanja koja dopunjuju sv. Tereziju i bi. Henrika ukazivanjima na druge svetačke 
tradicije. 

Saudreaua na ovom stupnju duhovnoga života govori o velikim svecima. Bog prosvjetljuje 
duše da spoznaju njegovu veličinu, ali i da kušaju vlastitu nemoć i gubitak svih oslonaca popraćenih 
potpunim ogoljenjem po jakim patnjama ili po lišenosti svega što ih privlači i tješi. Duhovni život 
ulazi u sferu neizrecivoga po kušanju bilo čisto duhovne radosti, bilo čiste duhovne patnje, tamne 
noći duha, i na taj ih način Bog čisti za najviše moguće sjedinjenje s njim na zemlji. Sva ta iskustva 
uzrokuju veliki rast u vjeri, ufanju i ljubavi. Duše koje dođu do vrhunaca duhovnog puta i svetosti 
žive ono što se po preobraženjskom sjedinjenju naziva duhovnim brakom. Tada one kušaju 
beskrajnu ljubav Božju, koliko je to moguće ljudskom srcu ovdje na zemlji, žive u velikom 
zaboravu na sebe i u potpunom predanju i zalaganju za slavu Božju, kušaju želju za trpljenjem ili 
bolje reći za sudjelovanjem u Kristovim patnjama te skoro potpunu nemira duhu dok sjetilni dio 
duše može biti prožet raznim vrstama borbi i đavlislih sugestija. 

